
PROLEGOMENE 
Virgiliu Târäu 


Pe baza unei arhive documentare, constituite pentru raţiuni operative de către un 
serviciu secret aflat în slujba unui regim politic totalitar, scrierea istoriei a devenit o posibilitate şi o 
realitate în lumea postbelică a secolului XX. În perioada războiului rece acest tip de surse istorice 
au fost utilizate cu un mare succes de public, chiar dacă doar secvențial şi fragmentar, în lucrări 
ce au avut ca subiect evoluţia Germaniei naziste sau cea a Uniunii Sovietice. Pe lângă cunoscuta 
doză de mister, specifică unor astfel de izvoare, considerate ca având potenţialul de a aduce 
lumină asupra unor evenimente neclare sau inexplicabile în evoluţia istorică, ele demonstrau şi o 
calitate distinctă, aceea de a putea explica felul în care statul total îşi controla, supraveghea şi 
reprima resortisantii cu scopul domesticirii lor din perspectivă ideologică. 

Sfârşitul războiului rece, implicit a regimurilor comuniste din Centrul şi Estul Europei, a 
lărgit nu doar sfera subiectelor abordate din perspectiva unor astfel de informaţii, ci a contribuit şi 
la schimbarea filosofiei statelor în administrarea acestor resurse documentare fundamentale 
pentru recuperarea memoriei tarate ideologic. Deschiderea acestor arhive, punerea lor la 
dispoziţia publicului prin crearea unor instituţii care să le pună în valoare potenţialul istoric, 
respectiv cel specific unei justitii de tranziţie, a devenit o realitate în majoritatea statelor ce au 
tranzitat de la un regim autocratic spre cel democratic’, În fapt, moştenirea trecutului a devenit o 
temă pe care statele au abordat-o din perspectiva unei politici a memoriei. Prin instituţiile 
reprezentative (comisii parlamentare) sau prin intermediul exponentilor profesionişti ai societăţii 
civile (formate din istorici şi specialişti în ştiinţe sociale) au fost elaborate documente oficiale, în 
care alături de măsuri reparatorii fata de victimele autocrației, s-au precizat principiile reconcilierii 
sociale, prin intermediul regăsirii memoriei istorice. Recuperarea acesteia, dincolo de asumări 
publice, de implicaţii juridice sau de gesturi simbolic-comemorative, este - aşa cum s-a 
demonstrat - un proces continuu, prin care informaţia creată şi gestionată de structurile represive 
ale statului autocratic, a devenit ea însăşi un bun al democraţiei. Cooperarea dintre statul 
democratic şi societatea civilă are în acest context menirea de a contribui, nu doar la 
reconcilierea cu trecutul politic, cu moştenirile acestuia în diversele spaţii sociale, ci şi pe aceea 
de împăcare a societăţii prin cunoaşterea traumelor prin care a trecut în perioada totalitară. 


1 Există o bogată literatură dedicată subiectului, ce a consacrat acest proces în trei valuri distincte; primul, 
după 1945, dezvoltat mai ales în jurul vinovatiilor din cel de al Doilea Război Mondial (cazul Germaniei şi al 
Tribunalului Militar International de la Nurenberg fiind exponential în acest sens); al doilea, dezvoltat în 
sudul Europei, în Grecia, Portugalia şi Spania în anii '70 şi '80; şi, ultimul, în statele din America Latină, 
Africa, Asia şi Estul Europei, în ultimele două decade ale secolului XX. O nuanţată trecere în revistă a 
literaturii şi a diferitelor modalităţi în care în perioada tranziţiei s-a dezvoltat acest proces vezi la Alexandra 
Barahona de Brito, Carmen Gonzales Enriquez, Paloma Aguilar, eds., The Politics of Memory. Transitional 
Justice in Democratizing Societies, Oxford University Press, 2001. 

Dincolo de initiativele oficiale, juridice, istorice sau institutionale, de recuperare a 
adevărului istoric, a devenit evident că remediul miraculos pentru împăcarea socială nu era 
posibil de administrat în doze unice, că rănile adânci ale trecutului nu puteau fi şterse doar prin 
asumări publice, fără o serioasă dezbatere la care să participe toţi cei interesaţi şi afectaţi de acel 
trecut, 

În această direcţie se înscrie şi iniţiativa Consiliul Naţional pentru Studierea Arhivelor 
Securităţii, ca la aproape 8 ani de la înființarea sa, să lanseze revista semestrială „Caietele 
CNSAS”. Cum în România, după 1989, s-a dezvoltat un peisaj destul de bogat, dar şi inegal, al 
periodicelor de istorie contemporană, de la cele editate de instituţii academice, de exponenti ai 
societăţii civile sau prin iniţiative private, având un caracter ştiinţific sau de popularizare, s-ar 
putea pune, cu temei, întrebarea de ce ar fi necesar acest nou produs editorial. Mai întâi, pentru 
că este o obligaţie prevăzută în legile după care a funcţionat sau funcţionează CNSAS, indiferent 
de forma acestora (Legea 187/1999, OUG 16/2006, OUG 1/2008 şi OUG 24/2008). Apoi, pentru 
că în aceşti ani, în instituţie s-a agregat un corp de cercetători şi investigatori, care dincolo de 
formarea profesională iniţială, au dobândit experienţa, meşteşugul şi tehnicile specifice lucrului cu 
astfel de izvoare istorice, având capacitatea de a reconstitui şi explica, nuantat, forma şi 
substanța documentelor create de fosta Securitate. În aceste condiții, ei pot şi trebuie să devină o 
voce distinctă în peisajul ştiinţific din România, iar produsul activităţilor de cercetare trebuie să fie 
transferat editorial sub o marca instituţională distinctă. Nu în ultimul rând, pentru că 
impresionantul patrimoniu arhivistic deţinut în prezent de către CNSAS (peste 20 km liniari de 
arhivă), trebuie să fie cunoscut, nu doar prin accesul la propriul dosar, prin activităţile curente de 
deconspirare desfăşurate de instituţie - primordiale din perspectivă legală - ci şi printr-o 
consistentă activitate de cercetare ştiinţifică, care să transfere spre public într-o formă adecvată 
epistemologic şi metodologic, cunoaşterea istorică necesară împăcării cu trecutul traumatic al 
“regimului comunist. 

Încercările anterioare, desfăşurate individual sau în colectiv, de către cercetătorii 
CNSAS, materializate prin publicarea a două instrumente de referințe, a 13 volume de ediţii 
documentare, prin monografiile sau colecţiile de studii editate - 6 la număr -, prin cele aproape 
100 de studii apărute în periodicele de specialitate din țară, reprezintă o fundaţie serioasă, pe 
care se poate continua construcţia acestei cunoaşteri. 

Într-un atare context, noua revistă îşi propune să devină o voce distinctă în peisajul 
istoriografic din România. Deschise faţă de orizonturile metodologice contemporane din spaţiul 
istoriografic, dar focalizate pe fructificarea bogatului fond arhivistic avut la dispoziţie, Caietele 
CNSAS, pornesc la drum cu o structură şi cu o tematică specifică unei reviste academice. Alături 
de studii şi articole de specialitate, în paginile sale se vor regăsi consistente analize documentare, 
specifice criticii istorice, respectiv note şi recenzii legate de istoria recentă a României. În acest fel 
sperăm să contribuim la consolidarea dezbaterii academice cu privire la istoria comunismului 
românesc, respectiv a celui est-european. 

Revista este deschisă şi cercetătorilor acreditaţi CNSAS (peste 800 în acest moment), 
dar şi celor care au fost subiecţii activităţilor desfăşurate de către fosta Securitate, care 
confruntati cu trecutul documentat în aceste arhive vor dori să-şi împărtăşească experienţele în 

mod public. Standardele profesionale vor fi respectate, iar selecţia materialelor publicate va fi 
realizată de către colectivul editorial, pe baza unor recenzii anonime scrise de către specialişti 
recunoscuţi în această problematică. Nu în ultimul rând, ca o garanţie a respectării acestor 
standarde, va fi creat un Comitet Ştiinţific, format din personalităţi recunoscute în plan 
international, specialişti în istorie contemporană sau ştiinţe sociale. 

Primul număr al Caietelor este structurat pe teme care vor deveni constante în paginile 
sale: metodele şi acţiunile Securităţii (reformarea aparatului Securităţii în 1968, acţiunile de 
politică externă din decada a noua a secolului XX), subiectele şi subiecţii acesteia (problema 
cultelor, masonerie, învăţământului sau defectorii din spionajul românesc), literatura istorică 
referitoare la Securitate şi critica izvoarelor din Fondul Penal, note şi recenzii. Pentru consacrarea 
unui dialog în spaţiul public, ultima parte a revistei este dedicată reflectării activităţilor de 
cercetare, manifestărilor ştiinţifice, expozițiilor, organizate sau la care au participat cercetători sau 
investigatori ai CNSAS. 

Acestea fiind spuse, nu ne rămâne decât să sperăm că noul nostru produs editorial va 
intra în atenţia mediilor academice, dar şi a publicului interesat, contribuind astfel la antamarea 
unui dialog autentic şi necesar în spaţiul public din România cu privire la documentele create şi 
gestionate de către fosta Securitate. 


|. SECURITATEA: METODE ŞI ACŢIUNI 


1968 — anul reformării agenturii Securităţii 
Elis Neagoe-Pleşa 


În urma neparticipării României la invadarea Cehoslovaciei, alături de cele cinci {ari din 
Organizaţia Tratatului de la Varşovia, şi a condamnării publice a acestei agresiuni, România a 
câştigat un anumit capital de imagine în rândul statelor occidentale. În contextul respectiv, un 
aspect interesant considerăm că îl reprezintă atitudinea pe care regimul de la Bucureşti a avut-o 
faţă de proprii cetăţeni. În acest sens, vom încerca să prezentăm „tabloul” reţelei informative a 
Securităţii în 1968, dat fiind rolul acesteia de instrument principal cu ajutorul căruia organele de 
represiune au reuşit să-şi extindă controlul asupra societăţii româneşti. 

În cursul anului 1968 regimul a acordat o mare atenţie activităţii informativ-operative. 
Astfel, chiar în ziua invadării Cehoslovaciei, la data de 21 august 1968, lon Stănescu, 
preşedintele Consiliului Securităţii Statului, a emis un ordin către şefii unităţilor centrale şi 
teritoriale de Securitate, în care atrăgea atenţia asupra responsabilităţi ce le revenea in 
prevenirea „eventualelor acţiuni ale elementelor duşmănoase în legătură cu aceste evenimente". 
Printre măsurile recomandate cu acest prilej, lon Stănescu trasa următoarea directivă: 
„intensificaţi munca cu reţeaua informativă [subl. ns.], pentru cunoaşterea operativă a oricăror 
acţiuni duşmănoase; în cazuri deosebite; raportați imediat organelor locale, precum şi celor 
ierarhic superioare, luând în acelaşi timp măsuri energice pentru cunoaşterea oricărui act 
dusmänos”?. 

În anii de debut ai comunismului românesc aportul real al informatorilor a fost relativ 
redus, accentul fiind pus pe măsurile represive extreme: asasinate, execuţii sumare, încarcerări 
fără decizie judecătorească, deportări etc.3, în condiţiile în care, cel putin teoretic, Securitatea ar fi 
trebuit să apeleze cu preponderență la mijloacele informative“. Încă din ultimii ani ai regimului 
Gheorghiu-Dej, dar cu precădere după instaurarea regimului Ceauşescu, temuta instituţie a 


1*** Cartea Albă a Securităţii, vol. IV, Serviciul Român de Informaţii, Bucuresti, 1995, p. 138. 

2 Ibidem. 

3 „Reţeaua informativă s-a extins pe măsură ce Securitatea a trecut de la etapa violent-represivă la cea 
obsesiv-preventivă” (Comisia prezidenţială pentru analiza dictaturii comuniste din România, Raport final, 
Bucureşti, Editura Humanitas, 2007, p. 519). 

+ În 1951, rețeaua informativă era considerată a fi „arma de bază şi hotărâtoare a organelor Securităţii 
Statului în lupta împotriva activităţii de subminare dusă de serviciile de informaţii imperialiste şi de 
reacţiunea internă” (Directiva nr. 101 despre munca cu agentura, din 29 martie 1951, în Cristian Troncotă, 
Istoria Securităţii regimului comunist din România 1948-1964, vol. |, Institutul Naţional pentru Studiul 
Totalitarismului, Bucuresti, 2003, p. 245). 


Securităţii a recurs mult mai rar la metodele brutale, supravegherea societăţii fiind realizată cu 
ajutorul reţelei informative. Prin recrutarea unui număr cât mai mare de agenţi, în toate domeniile 
de interes, Securitatea, chiar dacă nu a ajuns să controleze efectiv întreaga populaţie, a creat 
impresia unei instituţii atotstiutoare şi omnipotente®, izbutind de multe ori să împiedice în faşă 
anumite reacţii de împotrivire la regim. În timp, Securitatea a reuşit să-şi atingă dezideratul de a 
transforma reţeaua informativă în „mijlocul de bază al activităţii informativ-operative de 
cunoaştere şi prevenire, pentru realizarea atribuţiilor specifice în domeniul apărării securităţii 
statului”. 

Totodată, în practica ofiţerilor de Securitate au început să-şi facă apariţia noi metode de 
muncă, precum: avertizarea, atentionarea, punerea în dezbaterea publică, influențarea pozitivă, 
destrămarea anturajului etc., rolul acestora fiind mai mult preventiv. Era de altfel şi firesc ca, în 
condiţiile în care represiunea din anii anteriori îşi atinsese scopul, Securitatea să pună un accent 
mai mare pe ideea de prevenire a eventualelor deraieri de la linia trasată de conducerea 
partidului-stat’. 

Astfel, Decretul Consiliului de Stat nr. 710 din 21 iulie 1967 stipula faptul că nou- 
înfintatul Departament al Securităţii Statului „va coordona, controla şi îndruma în mod unitar 
întreaga activitate pe care o desfăşoară organele de securitate pentru asigurarea prevenirii, 
descoperirii şi lichidării acţiunilor îndreptate împotriva securităţii statului”®. Totodată, prin Decretul 
nr. 295 din 3 aprilie 1968, Consiliului Securităţii Statului îi revenea aceiaşi sarcină de „a apăra 
securitatea statului, în scopul prevenirii, descoperirii şi lichidării oricăror acţiuni duşmănoase 
îndreptate împotriva orânduirii sociale şi de stat'®. 

În continuare, ne vom opri asupra principalelor trăsături ale agenturii Securităţii în anul 
1968, ţinând cont de modul în care sunt ele prezentate in Nota-raport privind dinamica reţelei 
informative a aparatului central şi teritorial de securitate în anul 1968 şi unele concluzii ce se 
desprind din aceasta, din 23 decembrie 1968", redactată de It.-col. Mateescu Lucian 11, şeful 


5 „Modul absolut prin care Securitatea domina în ultimele două decenii ale comunismului prin simpla ei 
prezenţă este rezultatul acţiunii ei brutale pe parcursul impunerii şi consolidării regimului comunist” (Marius 
Oprea, Banalitatea răului. O istorie a Securităţii în documente 1949-1989, laşi, Editura Polirom, p. 16). 

6 Conform Instrucţiunilor nr. D — 00180/1987 privind activitatea de creare şi folosire a reţelei informative a 
aparatului de Securitate, din 24 iunie 1987 (Cristina Anisescu, Silviu B. Moldovan, Mirela Matiu (eds.), 
„Partiturile” Securităţii. Directive, ordine, instrucţiuni (1947-1987), Bucuresti, Editura Nemira, 2007, p. 641). 
7 În anul 1975, conceptul de prevenire era definit astfel: „totalitatea măsurilor menite să anihileze oportun 
cauzele generatoare de anumite efecte ce pot la un moment dat să pună în pericol sau să aducă atingere 
vreuneia din valorile ocrotite de legea penală” (col. Gheorghe Vasile şi col. Tudor Ticea, Conceptul de 
prevenire, în revista „Securitatea”, nr. 2 (30), 1975, p. 9). 

8 Florica Dobre (coord.), Elis Neagoe-Pleşa, Liviu Pleşa, Securitatea. Structuri — cadre. Obiective şi metode, 
vol. II (1967-1989), Bucureşti, Editura Enciclopedică, 2006, p. 17. 

* Ibidem, p. 75. 

10 Documentul poate fi consultat, pe larg, în A.C.N.S.A.S., fond Documentar, dosar nr. 81, vol. 3, ff. 1-12. 

"1 Lt-col. Mateescu Lucian a fost şef al Serviciului „C” în perioada 10 iulie 1967-19 martie 1971, 
succedându-i în funcţie generalului-maior Nedelcu Mihail. 

Centrului de Triere-Dispecerat, Evidenţă, Cercetare Ştiinţifică şi Arhivă (Serviciul ,C’). 
Documentul invocat însumează aşadar un bilanţ al activităţii desfăşurate de organele de 
Securitate cu reţeaua informativă pe parcursul acestui an. 

Documentul se referă, pe de o parte, la recrutările şi reactivările'? efectuate, iar, pe de 
altă parte sunt analizate ,scoaterile” din reţeaua informativă. Scopul acestor prefaceri viza 
„primenirea” agenturii, prin introducerea în reţea a unor persoane „corespunzătoare”, în opoziţie 
evidentă cu „elementele necorespunzătoare” care trebuiau îndepărtate. 


Criterii de recrutare a agenţilor 


La 1 ianuarie 1968, garnitura completă a reţelei informative, alcătuită din informatori, 
colaboratori, rezidenţi, gazde case de întâlniri şi gazde case conspirative, însuma 118.952 
persoane. La sfârşitul anului, numărul acestora avea să fie de doar 85.042 de persoane, dintre 
care: 43.498 informatori, 29.761 colaboratori, 2.296 rezidenţi, 9.320 gazde case de întâlniri şi 167 
case conspirative'3. Aşadar, fusese înlăturat din sistem un număr considerabil de persoane, 
reprezentând aproximativ 30% din reţeaua informativă. În realitate, numărul agenţilor abandonaţi 
a fost mult mai mare, dacă ţinem cont şi de recrutările efectuate pe parcursul anului. Concret, in 
1968 au fost introduse în reţea 13.837 persoane, în marea majoritate a cazurilor fiind vorba de 
recrutări noi, la care s-a adăugat şi reactivarea unor agenţi abandonaţi anterior. Această dinamică 
s-a datorat „necesităţilor ivite în cursul anului 1968 pentru realizarea urmăririi informative speciale 
şi a supravegherii informative generale""#, Accentul a fost pus mai mult pe încadrarea persoanelor 
aflate sub urmărire informativă specială, dorindu-se verificarea acestora pe mai multe linii. 

În privinţa persoanelor introduse în rețea în 1968, cea mai mare atenţie a fost acordată 
colaboratorilor (9.987 de persoane)'5, o categorie nou înființată, ce urma să fie folosită pentru 
rezolvarea unor „sarcini specifice"'®. Urmau, apoi, informatori"? (2.319 persoane), gazdele caselor 
de întâlnire"? (1.280) şi rezidenții"? (251)20. 


12 Reactivarea presupunea reintroducerea în reţeaua informativă a Securităţii a unei persoane care mai 
activase anterior, dar fusese abandonată din diverse motive. În limbajul epocii mai uzitat era termenul de 
reactivizare. 

1 AC.N.S.A.S., fond Documentar, dosar nr. 81, vol. 3, f. 1. 

1 Ibidem. 

15 Colaboratorii erau acele persoane folosite ocazional de către ofiţerii de Securitate pentru verificarea unor 
date sau informaţii. Erau deseori numiţi şi persoane de sprijin. Astfel de colaboratori puteau fi diverşi 
angajaţi de la departamentele de cadre ale unor instituţii, administratorii de bloc, funcţionarii de la poştă şi 
telefoane, receptionerii etc., care erau în situaţia de a putea furniza informaţii generale cu privire la 
persoanele vizate. Contactele ofiţerilor de Securitate cu aceştia erau sporadice, în funcție de cazurile aflate 
în lucru. Deseori, în categoria colaboratorilor erau introduşi şi membrii de partid, care teoretic trebuiau 
folosiţi de Securitate doar cu aprobarea organelor de partid din care aceştia făceau parte. 

16 în cadrul şedinţei C.S.S. din 25 iunie 1968, când s-a discutat proiectul de Directivă privind munca de 
Securitate, Stoica Constantin, vicepreşedinte al C.S.S., menţiona: „Raportez că la ora actuală între 
colaborator şi informator nu este nici o deosebire, în afară de faptul că informatorul are dosar şi 

Defalcând totalul celor recrutaţi şi reactivati la nivelul aparatului central şi teritorial al 
Securităţii, rezultă că cei mai mulţi informatori şi colaboratori au fost introduşi în agentura Direcţiei 
a IV-a (1.468 persoane), care se ocupa cu organizarea şi desfăşurarea muncii informative în 
unităţile Ministerului Forţelor Armate şi ale Ministerului Afacerilor Interne?'. Considerăm că 
numărul mare al acestora a avut legătură şi cu dorinţa conducerii statului de a cunoaşte starea de 
spirit din armată, în contexul apărut după condamnarea publică de către România a invadării 
Cehoslovaciei. 

Pe locurile următoare se situau: Inspectoratul de Securitate al Municipiului Bucureşti — 
1.S.M.B. (cu 434 de persoane recrutate sau reactivate), Inspectoratul de Securitate al judeţului 
laşi (270 persoane), |.S.J. Cluj (247 persoane) şi 1.S.J. Sălaj (179 persoane). La polul opus, cu 
cele mai puţine recrutări şi reactivări înregistrate, se aflau inspectoratele de Securitate din 
judeţele Vrancea (34), Bihor (51), Harghita (53), Mehedinţi (62), Timiş (15), Dolj (21) şi Gorj (20). 

În linii mari, conform asertiunilor oficiale, portretul persoanei recrutate/reactivate in 1968 
prezenta următoarele trăsături: român, orăşean, de preferinţă intelectual, cunoscător a cel puţin o 


colaboratorul are fişă. În rest, sunt toate regulile asemănătoare și toate unităţile, fără excepție, au făcut 
această observaţie, că nu este nici o deosebire (A.C.N.S.A.S., fond Documentar, dosar nr. 88, vol. 5, f. 
261) 

17 Informatorii erau de două feluri: calificaţi şi necalificaţi. Informatorii calificaţi erau acei informatori recrutaţi 
special pentru un anumit caz sau o anumită problemă. Ei semnau angajament şi primeau nume conspirativ. 
De asemenea, beneficiau de o anumită instruire din partea ofițerului de Securitate (cum să se apropie de 
persoana urmărită, cum să-i câştige încrederea, ce discuţii să iniţieze cu aceasta etc.). Legăturile cu aceşti 
informatori erau mai dese, iar la întâlniri acestora li se trasau diferite sarcini, fiind dirijaţi pe lângă anumite 
persoane. Întâlnirile cu aceştia aveau loc în case de întâlniri sau în diverse alte locuri. Când era cazul, 
puteau fi predati în legătura altor ofiţeri de Securitate pentru a fi folosiţi în acţiuni unde puteau fi utili. 
Informatorii necalificaţi erau persoane folosite temporar de ofițerii de Securitate, cărora nu li se lua 
angajament scris. În această categorie intrau de regulă persoanele care ofereau informaţii din proprie 
iniţiativă. Cei care dădeau rezultate erau trecuţi în rândul informatorilor calificaţi. 

‘8 Gazdele caselor de întâlniri erau persoanele recrutate pentru a-şi pune la dispoziţia Securităţii locuinţele, 
care erau folosite de ofiţeri pentru întâlnirile conspirate cu informatorii. Semnau şi ele un angajament cu 
Securitatea, prin care se obligau să păstreze confidentialitatea folosirii locuinţei lor de către organele de 
represiune. Uneori erau recompensate cu diferite sume de bani sau cu cadouri. 

19 Rezidentii constituiau un fel de verigă între ofiţerul de Securitate şi informatori dintr-un anumit obiectiv. 
Erau recrutaţi de regulă din rândul informatorilor calificaţi, cu o activitate şi lealitate ireproşabile. Nu în 
ultimul rând, din rândul rezidentilor făceau parte şi numeroşi foşti ofiţeri de Securitate trecuţi în rezervă sau 
ieşiţi din activitate. Rezidentii activau de regulă într-un anumit obiectiv şi aveau în subordine câţiva 
informatori. Aveau sarcina de a prelua notele informative de la aceştia şi de a le preda ofițerului de 
Securitate care îi recrutase, dar şi de a le transmite informatorilor eventualele sarcini trasate de către 
ofiţerul de Securitate. Nu aveau însă în nici un caz dreptul de a recruta un informator, operaţiune care se 
făcea exclusiv de către ofițerii de Securitate. 

2 A.C.N.S.A.S., fond Documentar, dosar nr. 81, vol. 3, f. 2. 

21 A.C.N.S.A.S., fond Documentar, dosar nr. 94, f. 42. 

limbă străină şi motivat de sentimente patriotice în relaţia sa cu Securitatea’. Se mai specifica şi 
faptul că, în momentul recrutării, ofiţerul de Securitate trebuia să aibă în vedere ca persoana ce 
urma să fie introdusă în reţea să „prezinte garanţia că va colabora cinstit cu organele de 
securitate"#. Acest lucru presupunea din partea ofițerului acordarea unei atenti ridicate etapelor 
premergătoare abordării persoanei pe care intenţiona să o recruteze, respectiv punctarea şi 
studierea acesteia. 

O simplă analiză a acestor caracteristici relevă faptul că, în funcţie de mediul de 
recrutare, 85% dintre informatori proveneau din mediul urban, pe motiv că „majoritatea 
obiectivelor importante şi a concenträrilor de elemente duşmănoase se află în oraşe”, ceea ce 
dovedea „justa orientare a organelor de Securitate”2. În ceea ce priveşte naționalitatea agenţilor, 
cei mai mulţi erau români (81%), restul de 19% aparţinând altor etnii şi fiind distribuit după cum 
urmează: germani (36,3%), maghiari (33,7%), evrei (20,6%), ucraineni (2,3%) şi 6,1% alte 
minorităţi. Această pondere se regăsea şi în privinţa structurii pe naţionalităţi a persoanelor 
urmărite de Securitate. 

Numărul mare al informatorilor proveniţi din rândul etnicilor germani (mai ridicat chiar şi 
decât cel al maghiarilor) evrei şi ucraineni este foarte probabil să fi fost moştenit din timpul 
regimului Dej, când aceste naţionalităţi se aflaseră în atenţia Securităţii fie pentru o pretinsă şi 
uneori reală colaborare cu regimul fascist, cum a fost cazul germanilor, fie pentru legături cu 
organizaţiile sioniste — în cazul evreilor, ori pentru atitudini nationaliste — în cazul ucrainenilor. 

De altfel, procentul informatorilor din punct de vedere al nationalitatii acestora a 
înregistrat o schimbare radicală până la sfârşitul anului 1968. Astfel, din totalul agenţilor de altă 
etnie decât cea română, ponderea maghiarilor se va ridica de la 33,7% la 48,8%, iar cea a 
germanilor va cobori de la 36,3% la 28,6%35. Se poate observa aşadar un proces de corelare a 
structurii agenţilor pe naţionalităţi în raport cu ponderea deţinută de aceste etnii în cadrul 
populaţiei alogene. 

În privinţa metodelor de recrutare, accentul a fost pus pe atragerea la colaborare a 
informatorilor „prin metoda convingerii, pe baza sentimentelor patriotice”. În acest sens, 
documentele Securităţii menţionează că pe parcursul anului 1968 un procent covârşitor de 
persoane (91,7%) .s-a angrenat în relaţia cu Securitatea având această motivaţie. Deşi nu 
cunoaştem situaţia recrutărilor efectuate după condamnarea intervenţiei militare a U.R.S.S. de 
către Nicolae Ceauşescu, este posibil ca ponderea persoanelor recrutate pe bază de convingeri 
patriotice să fi crescut spre sfârşitul anului, fie din dorinţa de a contribui la apărarea securităţii 
RSR, fie ca urmare a speculării de către organele de Securitate a sentimentului antirusesc, 
destul de extins la nivelul societăţii româneşti. 


22 Pentru amănunte, vezi Dinamica reţelei informative în anul 1968 pe întreaga ţară, in A.C.N.S.A.S,, fond 
Documentar, dosar nr. 81, vol. 3, ff. 13-14. 

23 Ibidem, f. 8. 

2 Ibidem, f. 3. 

2% Ibidem, f. 11. 


Restul agenţilor, care alcătuiau procentul de 8,3%, au fost recrutaţi prin şantaj, pe baza 
antecedentelor politice sau penale, cei mai mulţi dintre aceştia având un trecut legionar. 

Se remarcă numărul mare de persoane recrutate din rândul intelectualilor (36,5%), pe 
motiv că aceştia „au un nivel de pregătire profesională şi culturală care le permite să desfăşoare o 
muncă informativă la un nivel mai corespunzător'2%. Următoarele locuri erau ocupate de 
funcţionari şi tehnicieni (29,5%), muncitori (15,5%) şi agricultori (7%). Se poate observa faptul că, 
în dictatura proletariatului, şi muncitorilor le fusese rezervat rolul de delatori, ce-i drept într-o 
proporție mai mică comparativ cu locul ocupat de persoanele cu studii superioare. 

Accentul pus pe recrutarea intelectualilor este justificat şi prin prisma faptului că se 
intensificase în acelaşi timp supravegherea informativă a acestora. În 1968, procentul acţiunilor 
informative deschise asupra reprezentanţilor acestei categorii sociale se ridica la 37%, ceea ce 
indică o simetrie aproape perfectă cu ponderea agenţilor. Chiar şi ofițerii de Securitate 
observaseră că „se constată o concordanță între categoriile de profesii ale informatorilor şi ale 
celor urmăriţi=?. Ponderea agenţilor proveniţi din rândul intelectualilor, dar mai ales importanța 
acestora din punct de vedere informativ, a fost evidenţiată şi într-un raport al Direcţiei a III-a, din 
aprilie 1968: „Analizând situaţia reţelei informative, apreciem că Direcţia a III-a dispune de un 
număr însemnat de informatori capabili să rezolve în bune condițiuni sarcinile pe profilul muncii 
noastre. Sunt folosiţi ca informatori oameni din cele mai diferite medii, cu pregătire variată, 
majoritatea intelectuali, inclusiv academicieni şi alți oameni de ştiinţă, artă şi cultură, marea 
majoritate cunoscători de limbi sträine"2#. 

În funcţie de limbile străine cunoscute, 42% dintre agenţi ştiau cel puţin o limbă străină 
de circulaţie internaţională, în această ordine: germana (36%), franceza (19%), maghiara (16%), 
rusa (7%) şi engleza (6%). Se urmărea astfel realizarea unei supravegheri cât mai eficiente şi 
competente „a concentrărilor de elemente duşmănoase din rândul naționalităților conlocuitoare, 
cât şi a celor din rândul cetăţenilor veniţi temporar în R.S. România”2. Nevoia introducerii în reţea 
a unor persoane vorbitoare de limbi străine a fost generată şi de dorința realizării unei cât mai 


2 Jbidem. 


țăranilor urmării era de 32%, sensibil mai ridicat decât cel al ‘agentilor proveniti din rândul acestor categorii. 
Considerăm că fenomenul poate fi explicat prin aceea că încă se mai aflau în atenţia Securităţii acei țărani 
care activaseră sau sprijiniseră grupurile de rezistență anticomunistă din munţi, care la ieşirea din 
închisoare continuaseră să fie supravegheați în cadrul problemei „foşti condamnaţi politici”. De altfel, într-un 
plan de măsuri pentru aceasta problemă, întocmit la 1 august 1968 de şeful Direcţiei |, col. Borşan Dumitru, 
se arătau următoarele: „Având în vedere că mulţi foşti condamnaţi locuiesc în mediul sătesc, unii dintre ei 
fiind membri ai cooperativelor agricole de producţie şi semnalati cu unele manifestări negative, se va avea 
în vedere ca în cadrul supravegherii informative generale din comunele respective să se cunoască în mod 
permanent atitudinea şi eventualele intenţii dusmänoase ale lor” (A.C.N.S.A.S., fond Documentar, dosar nr. 
86, vol. 7, f. 27). 

28 A.C.N.S.A.S., fond Documentar, dosar nr. 88, vol. 4, f. 402. 

2 A.C.N.S.AS., fond Documentar, dosar nr. 81, vol. 3, f. 3. 

bune supravegheri informative a numărului tot mai ridicat de turişti străini veniţi în vizită în 
RSR. 


Epurarea retelei informative 


Pentru ca reţeaua informativă să devină principalul instrument de muncă al ofiţerilor de 
Securitate, în 1968 a avut loc un amplu proces de epurare al acesteia. Astfel, colaboratorii lipsiţi 
de calităţi sau de posibilităţi informative, aceia care erau deconspirati sau care refuzau să lucreze 
efectiv cu Securitatea, au fost îndepărtați din reţea, fiind consideraţi balast. S-a preferat 
menţinerea unui număr mai mic de agenţi, pe care organele de represiune se puteau însă baza în 
activitatea lor. În acelaşi timp, pentru a suplini reducerea agenturii, ofițerilor li s-a ordonat să facă 
noi recrutări. Accentul a început să fie pus nu atât pe numărul informatorilor, cât mai ales pe 
valoarea acestora, încercarea de a ridica din punct de vedere calitativ această componentă a 
activităţii de informaţii fiind evidentă, ceea ce reprezenta un progres fata de trecut. 

C.S.S.-ul a vizat în acelaşi timp şi îndepărtarea din reţea a persoanelor considerate 
necorespunzătoare şi mai putin pregătite să facă faţă noilor tipuri de acţiuni şi combinaţii 
informativ-operative. S-a renunțat astfel la legătura cu persoanele care aveau o pregătire 
profesională şi culturală mai deficitară. De exemplu, din totalul celor 17.524 de informatori 
abandonaţi, 33% erau agricultori, urmaţi apoi de funcţionari şi tehnicieni (24,2%), muncitori 
(19,5%) şi intelectuali (18%). De asemenea, mulţi dintre cei înlăturați se aflau de ceva timp în 
reţea, unii fiind recrutaţi încă din 1951, iar sarcinile pentru care fuseseră atraşi la colaborare nu 
mai erau de actualitate. 

Ambele direcţii de acţiune, atât recrutarea, cât şi îndepărtarea unor persoane din 
agentură, se inscriau într-un proces care demarase încă din anul precedent”! şi care avea drept 
obiectiv conturarea unei agenturi care nu trebuia să impresioneze prin numărul persoanelor 
angrenate în munca informativă, ci prin calitatea informaţiilor furnizate de acestea. Ca atare, 
datele obţinute de la informatori aveau o valoare operativă mult mai ridicată, fapt ce permitea 
luarea unor măsuri represive cât mai adecvate. 

Conformându-se ordinelor primite de la conducerea Securităţii, într-un plan de măsuri al 
Direcţiei |, din 19 septembrie 1968, se preciza foarte tranşant faptul că: „Se va trece la o verificare 
profundă a informatorilor, avându-se în vedere problema loialității acestora faţă de Securitate şi 


% În acest sens, la şedinţa Secretariatului C.C. al P.C.R. din 8 aprilie 1969, Constantin Pârvulescu afirma: 
„După mine mai este şi o altă problema: noi am deschis foarte larg porţile țării noastre pentru turişti. Este 
bun lucrul acesta, dar trebuie făcută o muncă foarte mare şi cu cetăţenii noştri care vin în contact cu turiştii 
străini, pentru că, în forma aceasta de turist, vin fel de fel de elemente, duşmani, care nu se dau în lături să 
ponegrească {ara noastră şi să preamărească țările capitaliste” (*** Români în exil, emigrație si diaspora. 
Documente din fosta Arhivă a C.C. al P.C.R., volum îngrijit de dr. Dumitru Dobre şi Dan Talos, Institutul 
Naţional pentru Memoria Exilului Românesc, Bucureşti, Editura Pro Historia, 2006, p. 172). 

3 De exemplu, în cursul anului 1967 fuseseră excluse din reţea 20.647 de persoane (A.C.N.S.A.S., fond 
Documentar, dosar nr. 81, vol. 3, f. 4). 

posibilităţile reale pe care le au în urmărirea elementelor ostile din sectoarele menţionate. Acei 
informatori care nu corespund sarcinilor de securitate vor fi scoşi din rețeaua informativă (...) se 
va completa reţeaua informativă cu informatori capabili (...) Vor fi luate în studiu, în vederea 
recrutării, persoane valoroase, de influenta’>2. 


Sursa: A.C.N.S.A.S., fond Documentar, dosar nr. 81, vol. 3, f. 15. 


Revenind la nota-raport întocmită de Serviciul „C”, se remarcă faptul că, exceptând 
colaboratorii, reduceri consistente s-au înregistrat la toate categoriile de persoane din reţea. În 
primul rând, este evidentă restrângerea numărului de informatori, astfel că de la 83.911 câţi erau 
la începutul anului 1968, s-a ajuns ca la 20 decembrie 1968 aceştia să numere doar 43.498 de 
persoane, în comparaţie cu evoluţia numerică considerabilă a colaboratorilor, al căror număr a 
crescut vertiginos de la 14.849 la 29.761. Aşadar, informatorii au fost îndepărtați din rețea in 
proporţie de aproape o jumătate, în vreme ce ponderea colaboratorilor a fost dublată. De 
asemenea, a fost redus numărul rezidentilor (de la 3.241 la 2.296 persoane) şi cel al gazdelor 
case de întâlniri (de la 16.575 la 9.320), iar numărul caselor conspirative a scăzut chiar mai mult 


3% A.C.N.S.A.S., fond Documentar, dosar nr. 88, vol. 6, f. 81. 

de jumătate, de la 376 la 167. Trebuie precizat însă faptul că toate aceste reduceri au fost 
operate în contextul în care avusese loc şi o revizuire drastică a acţiunilor informative şi a 
persoanelor considerate ostile, al căror număr fusese sensibil redus. Şi în aceste cazuri, accentul 
a fost pus pe acţiunile despre care se considera că ar fi implicat un grad mai ridicat de 
periculozitate. 

La finalul anului 1968, au fost scoase din rețea 29.626 de persoane, dintre care: 17.524 
informatori, 6.158 gazde case de întâlniri, 4.951 colaboratori şi 993 rezidenţi. Printre motivele 
înlăturării unor persoane din reţea, figurau următoarele: lipsa posibilităţii informatorului de a 
ajunge în proximitatea celor urmăriţi („de pătrundere în clandestinitatea elementelor 
duşmănoase”), deconspirarea, dezinformarea organelor de Securitate, trădarea legăturii sau 
refuzul de continuare a colaborării (situaţie în care s-au aflat 1.635 de persoane). 

Existau, desigur, şi motive obiective în baza cărora putea să înceteze legătura 
informatorilor cu ofiţerul de Securitate, ca de exemplu: atingerea scopului pentru care se 
efectuase recrutarea, schimbarea locului de muncă sau al domiciliului persoanei recrutate, 
expirarea stagiului militar sau a perioadei de studii, decesul agentului etc. Precizăm astfel faptul 
că, din numărul total de 29.626 de agenţi abandonaţi, un procent de nu mai puţin de 45% a fost 
reprezentat de categoria militarilor lăsaţi la vatră după îndeplinirea stagiului militar’. 

De multe ori însă această încetare a legăturii cu Securitatea era temporară, cu 
precădere în cazurile în care informatorul îşi schimba locul de muncă sau domiciliul, precum şi în 
momentul în care fusese atins scopul avut în vedere la recrutare. Toate aceste persoane erau 
înregistrate în baza de date a Securităţii, iar în momentul în care problemele de serviciu sau 
locative se rezolvau ori se ivea o nouă sarcină informativă, persoanele respective puteau fi 
„reactivizate”. 

În 1968, cu 3.182 de persoane se produsese însă încetarea definitivă a legăturii, pe 
motive de: boală, deces ori plecare definitivă din tara. 

Refuzaseră colaborarea 1.635 de persoane, cele mai multe figurând în reţeaua 
informativă a Inspectoratelor judeţene de Securitate Timiş (111), Dolj (102), Bucureşti (61) şi 
Dâmboviţa (53). Partea principală de vină era pusă în seama ofiţerilor, pe motiv că nu acordaseră 
atenţia necesară cuvenită fiecărei etape din procesul de recrutare, precum: punctarea, studierea 
şi recrutarea propriu-zisă a informatorilor. De asemenea, tot cadrelor de Securitate le era imputat 
şi modul defectuos în care desfăşuraseră activitatea de educare, dirijare şi verificare a 
informatorilor. 

Refuzul persoanelor din reţeaua informativă era motivat astfel de către organele de 
Securitate: persoanele în cauză nu obtinusera avantajele dorite“ sau nu se mai aflau în situaţia 


3% A.C.N.S.A.S., fond Documentar, dosar nr. 81, vol. 3, f. 5. 

Faptul acesta demonstrează că afirmaţiile potrivit cărora informatorii erau recompensati material foarte 
generos de către Securitate nu sunt reale, situaţiile de acest gen fiind deosebit de rare. În marea majoritate 
a cazurilor sumele plătite agenţilor erau modice, uneori recurgându-se şi la practica oferirii unor cadouri 
simbolice. Cu toate acestea, în instrucţiunile pentru folosirea fondului C.I.S., redactate la 10 martie 1968, se 
preciza că pentru crearea unor relaţii de colaborare cât mai strânse cu agenţii „unul din mijloacele 

de a mai putea fi santajate, în sensul că „faptele lor nu mai sunt pedepsite de lege” -mai ales în 
cazul foştilor deţinuţi politicis5 sau al celor recrutaţi pe bază de material compromitator. Au fost şi 
situaţii în care legătura fusese ţinută defectuos. Este prezentat cazul informatorului „Bumbu lon’, 
de pe raza I.S.J. Bistriţa Năsăud, care fusese deconspirat în fata familiei sale din cauză că ofiţerul 
îl contactase în dese rânduri la domiciliu“. 

În ceea ce priveşte deconspirarea legăturii, de multe ori aceasta s-a produs din vina 
ofiţerilor, situaţie în care s-au aflat 363 de persoane, mai ales la Inspectoratele judeţene de 
Securitate Timiş (27), Dolj (21), Prahova (20) şi Vaslui (19). Printre cauze s-au aflat: dirijarea 
necorespunzătoare, insuficienta educare a agenţilor, folosirea greşită a materialelor informative 
sau contactarea informatorilor în locuri necorespunzătoare. Oferim în acest sens exemplul 
informatorului „Roşu Enache”, care fusese deconspirat de It. maj. Rotaru Victor, de la 1.S.J. 
Galaţi. Întrucât agentul nu se prezentase la întâlnirea fixată, ofiţerul, întâlnindu-l a doua zi în 
autobuz, trimisese un ofiţer de Miliție pentru a-i cere agentului materialul informativ, de fata fiind şi 
„elemente suspecte din localitatea respectivä"#. Un alt ofiţer de la 1.S.J. Galati contactase un 
informator la sfatul popular, în vreme ce la I.S.J. Mehedinţi un ofiţer luase legătura cu un agent la 
locul de muncă al acestuia, în ambele cazuri producându-se deconspirarea agenţilor. Au fost 
totuşi şi multe situaţii în care deconspirarea s-a produs din vina informatorilor®, care fie 
pierduseră materiale informative, fie fuseseră găsite asupra lor note informative de către membrii 
familiei, fie se lăudaseră — mai ales la beţie — cu legătura avută cu Securitatea etc. Chiar şi în 
aceste cazuri, vina principală o purtau ofiţerii care-i recrutaseră, pe motiv că „au studiat insuficient 
caracterul candidaţilor la recrutare". 

Dezinformarea*' a stat la baza scoaterii din reţea a unui număr de 138 de persoane, pe 
motiv că acestea urmăriseră „să favorizeze acţiunile întreprinse împotriva statului nostru'*2. Cele 
mai multe dezinformări proveneau de pe raza de activitate a 1.S.J. Dâmboviţa (77), Vaslui (16) şi 
Caraş-Severin (16). Vina era tot a ofiţerilor, pentru că „nu s-a muncit suficient cu informatorii”, 
evidentiindu-se necesitatea verificării activităţii acestora, precum şi a materialelor furnizate“?. De 


importante îl constituie recompensarea materială a activităţii informatorilor’ (A.C.N.S.A.S., fond 
Documentar, dosar nr. 86, vol. 3, f. 32). 

35 De exemplu, informatorul „Florescu Virgil” de la 1.S.J. Vrancea, recrutat din rândul persoanelor cu trecut 
politic considerat necorespunzător, avea să refuze în 1968 să mai colaboreze cu organele de Securitate, pe 
motiv că „nu este obligat, iar în cazul când se va constata că încalcă legile statului să fie tras la răspundere” 
(A.C.N.S.A.S., fond Documentar, dosar nr. 53, vol. 29, f. 56). 

3% A.C.N.S.A.S., fond Documentar, dosar nr. 81, vol. 3, f. 6. 

Ibidem, f. 7. 

38 A.C.N.S.A.S., fond Documentar, dosar nr. 53, vol. 29, f. 57. 

39 Vezi câteva astfel de exemplificari în ibidem, f. 58. 

4 A.C.N.S.A.S., fond Documentar, dosar nr. 81, vol. 3, f. 8. 

+1 Pentru o analiză a conceptului de dezinformare, vezi Vladimir Volkoff, Tratat de dezinformare. De la Calul 
Troian la Internet, traducere de Mihnea Columbeanu, Bucureşti, Editura Antet, f.a. 

42 A.CN.S.A.S., fond Documentar, dosar nr. 81, vol. 3, f. 8. 

4 Ibidem. 

asemenea, studierea superficială a persoanelor punctate în vederea recrutării avea să ducă la 
trădarea legăturii. Se remarcă în această privință o îmbunătăţire însă faţă de anul precedent, în 
sensul că în 1967 se înregistraseră 177 cazuri de trădare, faţă de cele 39 de trădări din cursul 
anului 1968, repartizate astfel: 1.S.J. Sibiu (5), iar la 1.S.J. Dâmboviţa, Mureş şi Argeş câte 3 
cazuri". 

Din punct de vedere al gazdelor case de întâlniri, Securitatea a încercat în 1968 să 
realizeze o mult mai judicioasă corelare a acestora cu nevoile muncii informative. Astfel, dacă 
până atunci într-o casă de întâlniri erau introduşi 6 agenţi, la sfârşitul anului numărul acestora 
fusese redus la 5, fapt ce scădea riscul de deconspirare a acestor locuinţe“. 


Situaţia agenturii la finele anului 1968 


Organele de Securitate apreciau faptul că activitatea operativă era bine orientată şi că 
reţeaua informativă acoperea nevoile muncii de Securitate, în condiţiile în care diminuarea 
numărului persoanelor care alcătuiau reţeaua informativă coincidea cu îngustarea bazei de 
lucru. De altfel, încă din iulie 1967, de la consfatuirea cu activul de bază al M.A.I., Nicolae 
Ceauşescu afirmase că: „În orientarea aparatului securităţii de stat, Comitetul Central pleacă de 
la faptul că în urma uriaşelor transformări petrecute în societatea românească, a lichidării 
exploatării omului de către om, a victoriei depline a socialismului, a dispărut baza socială a 
reacţiunii, s-a îngustat şi continuă să se îngusteze câmpul de activitate al elementelor 
duşmănoase'”7. 

Fenomenul este reflectat şi de rapoartele generale întocmite de direcţiile centrale ale 
Securităţii. Astfel, într-un raport al Direcţiei a III-a Contraspionaj, din 16 aprilie 1968, se menţiona: 
„Una din preocupările noastre de seamă a fost revizuirea bazei de lucru, reanalizarea situaţiei 
fiecărui informator din reţea şi a acţiunilor informative. Au fost reţinute în atenţie elementele cele 
mai pretabile la activitatea de spionaj, din rândul cetăţenilor români şi străini. Totodată, s-a 
procedat la trecerea în categoria de informatori sau colaboratori a foştilor agenţi, precum şi la 
abandonarea celor fără posibilităţi pe linie de contraspionaj". 


“ Ibidem, f. 9. 

45 Exista însă nemulţumirea că această situaţie nu era uniformă la nivelul întregii țări, iar variațiile erau chiar 
foarte mari. Spre exemplu, |.S.J. Alba introducea 19 informatori într-o casă de întâlniri, |.S.J. Satu Mare 12, 
|.S.J. Bistriţa Năsăud 11, în vreme ce alte inspectorate aveau câte o casă la 2 agenţi (ibidem, f. 11). 

46 Referitor la baza de lucru a Secu în 1968, vezi articolele semnate de It.-col. lon Petrescu, Baza de 


1.893, vol. 2, ff. 50-58) şi de col. Dumitru Borşan, Constituirea bazei de lucru. O importantă sarcină actuală 
(în ibidem, vol. 1, f. 21). 

* Vezi Documentar privind concluziile ce se desprind din dinamica persoanelor urmărite de aparatul de 
securitate în perioada 1 ianuarie-20 decembrie 1968, întocmit în ianuarie 1969, în A.C.N.S.A.S., fond 
Documentar, dosar nr. 53, vol. 29, f. 93. 

48 A.C.N.S.A.S., fond Documentar, dosar nr. 88, vol. 4, f. 395. 

Cu toate acestea, existau în continuare domenii în care rețeaua informativă nu 
răspundea nevoilor Securităţii. Spre exemplu, într-un raport de analiză al Direcţiei |, din 19 
septembrie 1968, se preciza faptul că: „pentru urmărirea informativă a persoanelor suspecte pe 
linie de presă există un număr mic de informatori şi colaboratori, fapt ce nu dă posibilitatea 
cunoașterii şi stăpânirii în bune condiţii a problemelor de securitate. Situaţie asemănătoare există 
şi în întreprinderile poligrafice din principalele centre culturale, unde, deşi există elemente care 
fac obiectul muncii organelor de securitate, nu au fost luate măsuri de lucrare informativă a 
acestora (...) Reţeaua informativă de la radio şi televiziune este încă redusă ca număr şi calitativ 

necorespunzätoare, din care cauză nu pot fi prevenite şi descoperite la timp, în scopul lichidării 
lor, acţiunile ostile ce eventual s-ar pregăti ori comite"#. 

Printre măsurile ce urmau a fi avute în vedere pe viitor figurau următoarele: recrutarea 
unor informatori cu calităţi şi posibilităţi, care trebuiau să sesizeze la timp „cele mai subtile 
aspecte de spionaj”, în condiţiile intensificării „schimbului de turisti"®, precum şi supravegherea 
celor care plecau temporar din țară, în ideea identificării intentiilor reale ale acestora. O atenţie 
specială era acordată şi românilor care se căsătoreau cu cetăţeni străini, recrutarea acestora 
făcându-se în cadrul unei probleme speciale denumite „Alianţa"s'. De asemenea, o sarcină cu 
caracter permanent pentru ofiţerii de securitate era reprezentată de continuarea procesului de 
selectare şi înlăturare din reţea a acelor persoane care nu îndeplineau „condiţiile necesare muncii 
informative”. 

În final, dorim să amintim faptul că aceste modificări survenite în structura. reţelei 
informative a Securităţii au avut loc în perioada de relaxare şi de aparentă liberalizare care a 
corespuns anilor 1966-1971. Începând din anul 1967, Securitatea a trecut printr-un proces de 
transformare organizatorică, ce a debutat cu înființarea Consiliului Securităţii Statului şi a 
continuat cu crearea inspectoratelor judeţene de Securitate. Schimbări au avut loc şi la vârful 
acestei instituţii, în fruntea căreia a fost numit un activist de partid, lon Stănescu, al cărui rol era 
acela de a subordona Securitatea lui Nicolae Ceauşescu, secretarul general al C.C. al P.C.R. 

Din punct de vedere al practicilor Securităţii, au fost de asemenea înregistrate modificări 
de substanță. Măsurile represive dure din anii lui Gheorghiu-Dej au fost înlocuite cu metode cu un 
caracter profilactic (avertizări, atentionari etc.). Accentul a fost pus pe activitatea informativă, care 


4 În acelaşi document se arăta şi faptul că informaţii mai detaliate referitoare la aceste probleme „sunt 
obţinute în general în urma măsurilor luate în ultima perioadă de timp, ca urmare a indicatilor date de 
Consiliul Securităţii Statului, deoarece vreme îndelungată în munca de securitate din aceste obiective s-au 
manifestat o serie de lipsuri, multe din ele manifestându-se şi în prezent, ceea ce a generat necunoaşterea 
şi nestăpânirea activităţii elementelor duşmănoase” (F. Dobre — coord., E. Neagoe-Plesa, L. Pleşa, op. cit., 
pp. 356-357). 

50 Problema turiştilor străini, şi îndeosebi a cetăţenilor români care în 1968 refuzaseră să se mai întoarcă în 
țară, avea să fie dezbătută în cadrul şedinţei Secretariatului C.C. al P.C.R. din 8 aprilie 1969. Se arăta 
faptul că cele mai multe persoane aflate în această situaţie proveneau din zona de vest a României, din 
Ardeal şi Banat. Dumitru Coliu punea această situaţie pe seama numărului mare de turişti străini care 
vizitaseră această parte a țării în cursul anului 1968, precizând că: „Organele noastre [de partid, n.n.] şi ale 
MAI. şi de securitate au desfăşurat o muncă insuficientă de cunoaştere a tendinţelor de a contracara 
anumite acţiuni ale străinilor şi de cunoaştere mai de aproape ce gânduri au cei care se înscriu şi vor să 
plece în străinătate” (*** Români în exil, emigrație şi diaspora..., p. 167). Poate fi consultat totodată şi un 
Raport privind organizarea şi desfăşurarea muncii informativ-operative în rândul turiştilor străini ce ne 
vizitează țara, redactat de C.S.S. la 16 decembrie 1968, document care tratează foarte detaliat aceasta 
situaţie (A.C.N.S.A.S., fond Documentar, dosar nr. 88, vol. 3, ff. 238-250). 

51 A se vedea pe larg în A.C.N.S.AS., fond Documentar, dosar nr. 86, vol. 8, ff. 30-33. În acest sens, erau 
punctati şi studiati în vederea recrutării toţi cetăţenii români care încheiau astfel de căsătorii, pentru ca 
ulterior din mijlocul acestora să fie alese acele persoane care corespundeau cel mai bine nevoilor 
Securităţii. 

necesita constituirea unei agenturi cât mai calificate şi mai însemnate din punct de vedere 
calitativ. Pentru a transpune în practică aceste măsuri, politica de cadre a fost axată pe 
promovarea ofiţerilor cu studii superioare, în detrimentul foştilor ofițeri, cu o pregătire culturală 
nesatisfăcătoare, care treptat aveau să fie trecuţi în rezervă. Se urmărea astfel ca ofiţerii să fie 
cât mai bine pregătiţi, pentru a putea face fata sarcinilor tot mai complexe care le erau trasate*?. 

Necesitatea detinerii unei agenturi superioare a determinat conducerea Securităţii să 
ceară ofițerilor să treacă la epurarea rețelei informative. Informatorii lipsiţi de potenţial sau cei 
care nu dădeau randamentul scontat au fost astfel abandonaţi, fapt ce a dus la scăderea cu 
aproximativ 30% a numărului de agenţi ai Securităţii. Aproape simultan însă, s-a trecut la 
înlocuirea informatorilor excluşi cu persoane nou-recrutate, iar procentul cel mai ridicat avea să 
provină din rândul intelectualilor, o categorie socială care se pare că răspundea cel mai bine, din 
punct de vedere al pregătirii, nevoilor Securităţii din acel moment. 


THE SITUATION OF SECURITATE INFORMING NETWORK AT THE END OF 1968 


During the relaxation and apparent liberalization period of the years 1966-1971, the 
activity of the Security organs suffered certain changes, because of which the repressive 
measures during Gheorghiu-Dej have been replaced with methods with preventive character 
(caution, warning, putting under public debate, positive influencing, tattering the entourage etc.). 
Given that the repression of the previous years had reached its purpose, it was natural that the 
Security would put a stronger emphasis on the idea of prevention. 

The emphasis was put on the informative activity, the main instrument with which the 
repression organs have managed to extend their control over the Romanian society. In 
anticipation of the constitution of an agency superior to the one in the past, the emphasis was put 
on the quality increasing at the expense of a simple numerical increase. To this effect, an ample 
purge process has taken place against the informative Security network, by estranging the 
informers lacking qualities or informative possibilities. To balance the situation, persons with 
better education have been joining the network. To achieve this goal, the Security's staff policy 
have been concentrated on promoting the higher education officers at the expense of the former 
officers, who had an unsatisfying cultural education and who gradually were to become reserves. 
The purpose was for the officers to be as better educated as possible, in order to manage the 
more and more complex tasks which were taking shape. 


52 La 1 iulie 1968, la o convocare cu cadrele ce lucrau pe linie de contraspionaj in unitatile centrale si 
teritoriale de Securitate, lon Stănescu, preşedintele C.; afirma următoarele: „Este necesar ca în viitor 
să se acorde mai multă atenţie acestui aspect al pregătirii, organizându-se diferite acţiuni pe această linie. 
Aveţi de-a face în muncă, de regulă, cu oameni culti, abili, cu o bogată experienţă de viata, în care multi 
sunt cetăţeni străini. Fără o astfel de pregătire, pe care trebuie să o perfectionati necontenit, nu veţi reuşi să 
faceţi fata sarcinilor” (A.C.N.S.A.S., fond Documentar, dosar nr. 86, vol. 4, f. 105). 

Acţiunea ,,Denigratorii-84” 
Valentin Vasile 


În cadrul fiecărui stat, atât democratic cât şi totalitar, există cel puţin o instituţie care 
supraveghează informativ-operativ entităţile social-economice şi politice. În România celor patru 
decenii de regim politic de esenţă totalitară, Securitatea (instituţie administrativă, denumită şi 
redenumită în funcţie de organizările şi reorganizările succesive: Direcţia Generală a Securităţii 
Poporului, Direcţia Generală a Securităţii Statului, Consiliul Securităţii Statului, Departamentul 
Securităţii Statului) s-a dovedit un instrument extrem de eficace în exercitarea unui control cât mai 
strict asupra întregii societăţi. 

În spectrul larg de acţiuni al acestei instituţii se regăsesc şi cele privind orientările 
religioase ale populaţiei, cunoscute sub denumirea generică de „problema secte-culte”. 

Articolul îşi propune să prezinte câteva din metodele uzitate de Securitate pentru a intra în 
posesia unor informaţii referitoare la cetăţenii occidentali, consideraţi „emisari ai organizaţiilor 
religioase internationale"!, aflaţi în vizită in România anilor '80. 

Baza documentară a fost asigurată de Arhiva Consiliului Naţional pentru Studierea 
Arhivelor Securităţii fiind completată şi de alte surse istoriografice care oferă informaţii despre 
relaţiile externe ale României cu statele occidentale şi reacţiile acestora fata de încălcarea 
frecventă a libertăţii religioase. 

Anii '80 reprezentaţi de relaţiile româno-americane cu o importantă componentă 
economică, concretizată prin reconfirmarea Clauzei naţiunii celei mai favorizate (acordate 
României în 1975), dar şi de cererile repetate de respectare a drepturilor omului cu accent pe 
respectarea libertăţii religioase şi dreptului de emigrare. Relaţiile economice au cunoscut un 
regim privilegiat până în anul 1988 (schimburi comerciale, importuri de produse fără taxe vamale 
ş.a.) când autorităţile române au decis să renunțe la reînnoirea clauzei aşa cum era prevăzută 
prin condiţiile acordului Jackson-Vanik ce interzicea acordarea clauzei statelor care nu respectau 
dreptul cetăţenilor la emigrare sau le conditiona plecarea definitivă din tara în urma achitării unor 
taxe nominale?. 


Vizita delegaţiei occidentale conduse de Mark Siljander în România în anul 1984 


Cu privire la respectarea drepturilor religioase, acestea au reprezentat obiectul vizitelor 
unor delegaţii străine în deceniul opt pe baza mai multor relatări ale membrilor cultelor religioase 
din România (în special, neoprotestante) care semnalau abuzuri din partea autorităţilor române. 


1 Florica Dobre (coord.), Elis, Neagoe-Plesa, Liviu, Pleşa, Securitatea. Structuri-cadre. Obiective şi metode, 
vol. II (1967-1989), Bucureşti, Editura Enciclopedică, 2006, p. XXI. 

2 Joseph Harrington, Bruce Courtney, Relaţii româno-americane 1940-1990, laşi, Institutul European, 2002, 
p. 334. 

Libertätile religioase ale cetăţenilor români erau reglementate prin mai multe acte 
normative interne (Constituţia României din 1965, Codul Penal din 1968) dar şi de adoptarea unor 
acte internaţionale. La 1 august 1975 România a semnat Actul Final al Conferinţei pentru 
Securitate şi Cooperare în Europa de la Helsinki. Documentul final prevedea respectarea 
drepturilor şi libertăţilor fundamentale ale omului, inclusiv a convingerilor religioase. 

Statele participante se angajau să respecte libertatea individului de a practica singur sau în 
comun religia acţionând după imperativele propriei sale constiinte*. 

Problemele cultelor existente în România au preocupat S.U.A. prin prisma acordurilor 
economice bazate şi pe respectarea drepturilor omului, aspecte subliniate şi în timpul vizitei lui 
George Bush (vicepreşedintele S.U.A.) în România din toamna anului 1983. 

La dineul oficial (18 septembrie 1983), oficialul american a ţinut să precizeze: „...trebuie să 
colaborăm pentru a ne asigura că idealurile de la Helsinki [...] sunt transpuse în practică, mai ales 
în ceea ce priveşte drepturile omului, inclusiv contactele umane şi emigrarea". În dorinţa de a 
verifica autenticitatea informaţiilor conform cărora drepturile religioase erau încălcate şi a 
nerespectării dreptului la emigrare au fost efectuate mai multe vizite ale unor delegaţii occidentale 
în România între anii 1982-1988. 

O astfel de vizită s-a consumat în perioada 10-17 decembrie 1984, delegaţia străină fiind 
formată din 14 persoane (Mark Siljander> Eugene Huff şi Tom Riner, membri ai Congresului 
statului Kentucky, David Atkinson şi Tom Clarke, parlamentari britanici, precum şi reprezentanţi ai 
unor organizaţii religioase cu preocupări în domeniul drepturilor omului: Jeffrey Collins, Samuel 
Shropshire, Glenn Allen Jones, Olen Griffing, George Gustafsson, Richard Nelson, Caroline 
Sundseth, Lynn Buzzard şi Cimron Campbell) cunoscute cu atitudine critică la adresa României. 

Departamentul Securităţii Statului, pentru a cunoaşte natura activităţilor ce urmau a fi 
desfăşurate de membrii grupului, a elaborat un plan de măsuri privind acţiunea de supraveghere 
informativ-operativă cunoscută sub numele „Denigratorii-84. Diversiune social-politică i 
ideologică S.U.A.”, acţiune continuată şi în anii următori având ca principal obiectiv 


3 Elis Neagoe Pleşa, Liviu Pleşa, Cultele neoprotestante din România în perioada 1975-1989 în Partidul, 
Securitatea şi Cultele. 1945-1989, Bucuresti, Editura Nemira, 2005, p. 353. 

4 Joseph Harrington, Bruce Courtney, op. cit., p. 332. 

5 In vârstă de 33 ani, deputat în Congresul SUA din 1981; coautor, împreună cu deputatul Tom Lantos (care 
a trimis în cadrul delegaţiei pe consilierul său Rick Nelson), a proiectului de rezoluţie nr. 147 introdus in 
Camera Reprezentanţilor în care se fac referiri şi aprecieri denigratoare cu privire la situaţia naţionalităţi 
maghiare din România şi a participat la demonstraţia antiromânească (31 mai 1984) organizată la 
Washington de grupările iredentiste maghiare din SUA (şi-a exprimat public sprijinul pentru, aceste 
organizaţii). (A.C.N.S.A.S., fond Documentar, dosar nr. 8252, vol. |, f. 23). 

6 A întocmit un raport cu conţinut nefavorabil ţării noastre, care a stat la baza depozitiuni negative 
prezentate de el cu ocazia audierilor din Camera Reprezentanţilor în iulie 1983, pe marginea revalidării 
clauzei naţiunii celei mai favorizate pentru România. În noiembrie 1983, Eugene Huff împreună cu soţia sa 
şi alte 9 persoane, pastori şi credincioşi baptişti şi penticostali, a vizitat din nou România, manifestând 
interes faţă de soarta unor persoane aşa-zis persecutate pentru credința lor religioasă (Beniamin Cocar şi 
loan Negrutiu, pastori baptisti). (A.C.N.S.A.S., fond Documentar, dosar nr. 8252, vol. |, f. 23-24). 

supravegherea străinilor veniţi în România cu scopul declarat de a constata dacă sunt respectate 
drepturile omului, cu precădere libertatea religioasă. Informaţiile culese de lucrătorii Securităţii se 
regăsesc într-un dosar cu 5 volume şi sunt constituite din note informative’, notă-convorbirie, note 
T.O. (tehnică operativă)? şi planul de măsuri: adoptat de D.S.S. şi aprobat de Ministerul de 
Interne."! 

Dintre măsurile cuprinse în respectivul plan, amintim: 

1. „Prin posibilităţile de care dispun Direcţia a III-a (Contraspionaj) şi U.M. 0544 
(Centrul de Informaţii Externe), se va acţiona pentru obținerea de noi date despre membrii 
grupului de străini, precum şi programul acestora; 

2. Direcţiile | (Informaţii interne), a Ill-a (Contraspionaj), U.M. 0544 (Centrul de 
Informaţii Externe), Securitatea Municipiului Bucureşti şi securităţile judeţene asigurau 
supravegherea informativă a grupului pe toată durata sejurului; 

3. Directiile |, a III-a, UM 0544 şi Serviciul «D» (dezinformarea centrelor de spionaj), 
vor lua măsuri pentru determinarea membrilor grupului de a avea o atitudine cât mai favorabilă 
țării noastre. În acest scop, printr-o combinaţie operativă, li se va plasa un memoriu contrafacut, 
redactat în numele unor persoane din care România, care au primit aprobarea de emigrare în 
S.U.A. şi care nu au reuşit să obţină viza de intrare în această ţară, din partea autorităţilor 
americane. De asemenea, în situaţia că Eugene Huff şi Tom Riner vor evita contactele oficiale cu 
conducerile cultelor baptist şi penticostal, prin posibilităţile Direcţiei 1 şi Serviciului «D», se va 
elabora şi transmite la Ambasada S.U.A., proteste în care să se condamne activitatea inamicală a 
acestora, care le aduce deservicii lor şi raporturilor spirituale cu comunităţi similare din S.U.A. 


7 Document ce conţine informaţii furnizate de colaboratori despre persoane sau situaţii aflate în obiectivele 
de lucru ale Securităţii (Cristina, Anisescu, Silviu B, Moldovan, ,Partiturile Securităţii”, Editura Nemira, 
Bucureşti, 2007, p. 690). 

8 nota cuprinde date despre întâlnirea dintre preşedintele Departamentului Cultelor (lon Cumpănaşu) şi 
delegaţia străină (17 dec. 1984); discuţiile s-au concentrat pe măsurile administrative adoptate de autorităţi 
(dărâmarea bisericii baptiste din Bistriţa, interzicerea dreptului de a predica pentru loan Stef, Buni şi 
Beniamin Cocar, necesitatea reconstruirii unor case de rugăciuni) şi clarificarea situaţiei preotului ortodox 
Gheorghe Calciu Dumitreasa (A.C.N.S.A.S., fond Documentar, dosar nr. 8252, vol. |, f. 62). 

* Nota se referă la conţinutul discuţiilor purtate de membrii delegaţiei prin amplasarea de tehnică operativă 
(microfoane), în camerele de hotel. De altfel, termenul de tehnică operativă este 

definit drept „totalitatea mijloacelor de tehnice de urmărire şi supraveghere a unei persoane sau oricărui alt 
obiectiv vizat de Securitate, ce constă în folosirea mijloacelor de interceptare-radio, instalare microfoane, 
convorbirilor telefonice, video sau fotografie” (Cristina, Anisescu, Silviu B, Moldovan, op. cit., p. 693). 

1 Document în care se găseau planificate acţiunile Securităţii privind urmărirea sau supravegherea unui 
obiectiv (persoană, grup de persoane, obiectiv). Conţinutul acestui document făcea referire la etapele 
urmăririi sau supravegherii, metodele şi tehnicile folosite, sarcinile date informatorilor implicaţi în acţiune, 
ofiţerii desemnaţi pentru realizarea acesteia, termenele limita de finalizare ale fiecărei etape (Ibidem, f. 
691). 

1 A.C.N.S.A.S., fond Documentar, dosar nr. 8252, vol. |, f. 2. 

Direcţiile |, a Ill-a şi Inspectoratele Judeţene de Securitate, vor întreprinde măsuri 
informativ-operative complexe de control la locurile de cazare, la sediile cultelor neoprotestante şi 
în alte locuri vulnerabile pe care membrii grupului le vor vizita în scopul prevenirii şi contracarării 
oricăror acţiuni antiromanesti din partea lor”. 

După cum am precizat, motivele declarate pentru vizita întreprinsă în România au vizat 
„obţinerea şi verificarea informaţiilor şi datelor cu privire la modul cum sunt respectate drepturile 
omului în România, îndeosebi cele religioase şi ale naționalităților conlocuitoare. Majoritatea 
membrilor delegaţiei vin in tara noastră cu idei preconcepute, tendentioase şi ostile, iar unii dintre 
ei au acţionat anterior duşmănos la adresa României''3. Cuvinte de genul „atitudini dușmănoase, 
ostile, acţiuni antiromänesti, activitate inamicală” sunt întâlnite in mod frecvent în notele şi 
rapoartele informative întocmite de organele de securitate şi care respectau limbajul oficial 
promovat de regimul politic fata de atitudinile nefavorabile exprimate la adresa României. 

Programul delegaţiei a fost stabilit de comun acord cu autorităţile de la Bucureşti şi se 
prevedea efectuarea mai multor vizite in ţară pentru a intra in contact direct cu credincioşii 
cultelor religioase baptiste şi penticostale (oficialii români încercau să arate că libertatea 
religioasă şi drepturile omului, în general, sunt respectate). 

Dar până la începutul propriu-zis al vizitei, membrii grupului au participat la o recepţie 
oferită de Ambasada S.U.A. la Bucureşti (11 decembrie 1984), iar David Funderburk 
(ambasadorul S.U.A. în Romania)" a furnizat conationalilor săi următoarele informaţii: „una din 3 
persoane este informator, românii nu pot să ocupe funcţii de profesori sau maiştri dacă nu sunt 
creştini; legea interzice românilor să aibă contact cu străinii; românii folosesc diferite metode şi 
mijloace de control asupra camerelor (de hotel); guvernul îşi face un joc cu S.U.A. din a lăsa să 
se creadă că el ia singur deciziile, şi-şi rezolvă independent problemele de stat; este un stat 
militar condus de o mână de oameni"#, date culese de organele de Securitate dintr-un jurnal 
aparţinând lui Lynn Buzzard' şi „consultat” în timpul unei perchezitii secrete in camera de hotel 
din Mediaş." 

De altfel, activitatea delegaţiei „Denigratorii” a fost atent monitorizată prin recrutarea a 16 
informatori din rândul cultelor, efectuarea a 14 perchezitii secrete, instalarea de mijloace T.O. 


2 Ibidem, f. 3-4. 

*3 Ibidem, f. 24; citatul este preluat dintr-o notă informativă întocmită de U.M. 0544 fiind adresată 
Ministerului de Interne, Cabinetul Adjunct al Ministrului. 

“ Diplomat american, aflat la post în perioada 1981-1985, cunoscut pentru opiniile critice adresate 
autorităţilor de la Bucuresti fata de nerespectarea drepturilor religioase; despre experiența trăită în România 
aflăm informaţii interesante în lucrarea apărută sub semnătura sa, Pinstripes and reds: an American 
ambassador caught between the State Department and the Romanian Communists, 1981-1985, Selous 
Foundation, Washington, 1987 (tradusă în limba română, Un ambasador american între Departamentul de 
Stat şi dictatura comunistă din România, 1981-1985, Constanta, Editura Dacon, 1994). 

15 Ibidem, f. 87. 

16 Membru al delegaţiei, director executiv la Societatea Creştină Legală (traducerea denumirii respectivei 
organizaţii se regăseşte în notele întocmite de lucrătorii Securităţii). 

17 Ibidem, f. 87. 

(Tehnică Operativă) în camerele de hotel şi la întâlnirile ce au avut loc cu prilejul meselor oferite 
de autorităţile locale, inmanarea unor scrisori „de protest’ de către reprezentanţi ai cultului 
reformat'®. 

Grupul s-a împărțit în două delegaţii; una dintre acestea a ajuns la Oradea in ziua de 12 
decembrie 1984 fiind întâmpinată la Aeroportul din localitate de secretarul Consiliului Popular 
Municipal, de reprezentantul Cultelor şi de pastorii baptisti Paul Negrut şi Nicolae Gheorghiţă; de 
asemenea, lucrătorii Securităţii au început acţiunea de filaj asupra celor 5 obiective (membrii 
respectivei delegaţii) care au primit următoarele nume conspirative: „Hector” (Eugene Huff), 
»Ricu” (Tom Riner), ,Carla” (Caroline Sundseth), Aron” (David Atkinson) şi „Toma” (Thomas 
Clarke)‘. 

Din analiza şi observaţiile celor implicaţi în acţiunea de supraveghere a rezultat că „turiştii 
străini” au respectat programul stabilit şi singurele încercări de a obţine informaţii pe căi ocolite a 
fost Eugene Huff care s-a deplasat la locuinţa lui Gheorghe Gavriş (baptist) si timp de 75 minute a 
discutat cu pastorul Paul Negrut şi Aurel Muscă (nu se cunosc date despre conţinutul 
conversatiei).2° 

În timpul vizitei, delegaţii străini s-au interesat de situaţia nationalitatii maghiare din oraş şi 
a libertăţilor cultice (în timpul slujbei de la Biserica baptistă nr. 2 Oradea au îndemnat credincioşii 
la rugăciuni şi la atragerea de noi adepţi la acest cult)?'. Concluziile vizitei sunt exprimate într-o 
sinteză informativă şi din care cităm: „după aprecierea noastră grupul a părăsit Oradea cu trenul 
spre Cluj, într-o ambiantä şi atmosferă plăcută, nu s-au arătat suspiciosi, dificili din acest punct de 
vedere fiind Gheorghiţă cu prioritate, apoi Negrut, Muscă şi Lascau"2, 

Dacă o parte a delegaţiei a plecat de la Oradea la Cluj, cealaltă parte s-a aflat la Sibiu (12 
decembrie 1984) şi era formată din Mark Siljander cu soţia, George Gustafsson (avocatul 
organizaţiei „Femeile îngrijorate din America”) şi Lawrence Urly (ataşat al ambasadei SUA la 
Bucureşti). Escala de la Sibiu nu era întâmplătoare, întrucât, urmărea problema pastorilor baptişti 
Beniamin Cocar şi loan Stef din oraşul Mediaş (calificaţi cu activitate ostilă țării, acuzaţi că 
predică fără a avea calitatea oficială de pastori şi mai mult, primul era acuzat şi de furt din 
Biserica pe care o conducea). 

Un alt motiv al opririi la Sibiu l-a constituit efectuarea unei vizite la familia Zultner din 
comuna Copsa Mare (rude ale congresmanului Mark Siljander) episod consumat în aceeaşi zi. În 
13 decembrie 1984, delegaţia s-a deplasat la Bistriţa, fiind cazată la hotelul „Coroana de Aur”; de 


18 A.C.N.S.A.S,, fond Documentar, dosar nr. 8252, vol. |, f. 228. 

19 Ibidem, vol. III, f. 389. 

2 Ibidem, f. 395. 

21 Ibidem, f. 393; cu privire la predică, în sinteza realizată de organele de Securitate, se comenta: „...: 
debitat tot felul de prostii, discuţiile au fost înregistrate, nici cel puţin nu s-au ghidat după o tematică sau 
ceva din Biblie, fiind foarte dezordonati, dar au lăsat să creadă credincioşii locali că ei sunt alături de 
aceştia, de suferinţele lor. Se refereau la demolarea unei biserici (Biserica de la Bistriţa)...”. 

2 Ibidem, f. 394; problemele nu erau legate de prezența delegaţiei străine si a lucrurilor constatate, mai 
degrabă pericolul era dat de pastorii baptisti care puteau să influențeze considerabil poziţia vizitatorilor 
englezi şi americani. 

precizat că, celălalt grup aflat la Cluj s-a aflat pentru câteva ore la Bistriţa pentru a vedea biserica 
din oraş şi a purta discuţii cu ceilalţi membri ai grupului. Scopul declarat al vizitei delegaţiei străine 
în localitate era legat de situaţia bisericii dărâmate în noiembrie 1984. Cu o vechime de 30 ani, 
clădirea era cuprinsă într-un plan de sistematizare, credincioşii baptişti primind asigurări că vor 
putea construi o nouă clădire; doar că au intrat în posesia unei locaţii vechi. Ei au contat că li se 
va da permisiunea să o renoveze şi au înaintat propuneri, în acest sens, autorităţilor judeţene în 
anul 1982. Până în iunie 1984 nu au primit nici un răspuns şi au început să lucreze fără nici o 
autorizaţie. Cererea, a primit aviz favorabil dar fără lucrări de extindere a clădirii (prevedere 
încălcată de baptisti) şi ca rezultat al nerespectării deciziei, secretarul Consiliului oraşului Bistriţa 
a hotărât să fie demarată operaţiunea de distrugere a acoperişului (3 noiembrie 1984) şi ulterior a 
demolării clădirii (7 noiembrie 1984). 

În dimineaţa zilei de 14 decembrie, la Consiliul Popular Judeţean Bistriţa Năsăud, au avut 
loc convorbirile oficiale dintre autorităţile locale şi membrii delegaţiei pe marginea situaţiei bisericii 
baptiste din localitate. Oficialitätile române au arătat că decizia a fost pe deplin justificată întrucât 
credincioşii baptişti au dărâmat vechea clădire şi au ridicat una nouă şi chiar mai extinsă faţă de 
cea veche (autorizaţia viza doar operaţiuni de renovare-consolidare), astfel încât, situaţia a fost 
lămurită şi formal membrii delegaţiei nu au mai cerut alte explicaţiiz. 

La finele discuţiilor, Mark Siljander şi-a exprimat speranţa că problema bisericii baptiste din 
Bistrița va fi rezolvată favorabil şi intenţiona să se reîntoarcă în vara anului 1985 pentru a vedea 
finalitatea demersurilor delegaţiei. În jurul orei 13.00, străinii au părăsit oraşul Bistriţa cu intenţia 
de a se deplasa la Mediaş unde au şi ajuns la ora 18.35. 

La sosirea în localitate au fost cazaţi la hotelul ,Central” şi începând cu ora 19.30 au 
participat la serviciul religios de la biserica baptistă. Inspectoratul Judeţean de Securitate Sibiu, 
Serviciul „F”, printr-o notă de filaj, întocmită la 17 decembrie 1984, prezenta în detaliu vizita 
delegaţiei în oraşul sibian?. Discuţiile purtate în cadrul slujbei s-au dovedit destul de relevante 
asupra poziţiilor reale ale membrilor delegaţiei. Mark Siljander, Tom Riner, David Atkinson şi 
Cimron Campbell au semnalat o serie de îngrădiri asupra comunităţii baptiste pe linia libertăţilor 
religioase şi amestecul statului în treburile de cult. În anumite fragmente din discursurile lor, 
vorbitorii au făcut referiri la respectarea drepturilor omului şi au promis sprijin credincioşilor din 
România”. 


23 Ibidem, f. 193 bis; reacţia sinceră a membrilor delegaţiei cunoscută şi mai clar, în urma folosirii 
informaţiilor obţinute prin instalarea mijloacelor de tehnică operativă în sala de mese a hotelului „Coroana 
de Aur’ când reprezentanţii americani, la micul dejun servit alături de pastorul Nicolae Mânzat, au 
recunoscut justetea deciziei. 

24 Ibidem, f. 154-155; grupul de 11 persoane întâmpinat de pastorul Cocar şi soţia, pastorii loan Stef şi 
Frâncu. Delegaţia directionata spre biserica baptistă pentru lua parte la slujba religioasă. La ora 23,10, 7 
membri ai grupului au plecat spre hotel, iar alte 4 persoane s-au îndreptat către staţia C.F.R. Mediaş pentru 
a pleca la Bucureşti. A doua zi după servirea micului dejun, străinii au purtat discuţii la Consiliul Popular şi 
au vizitat oraşul. După amiază, grupul însoţit şi de Beniamin Cocar a părăsit localitatea pentru a ajunge la 
Simeria, jud. Hunedoara (un alt punct prevăzut în agenda delegaţiei anglo-americane). 

2% Ibidem, f. 188. 

Pe parcursul vizitei s-au folosit nouă surse care au acţionat pentru influențarea pozitivă, 
metodă folosită de Securitate în cazul unor persoane cu manifestări ostile faţă de regimul 
comunist, pentru a le determina în mod indirect (prin intermediul informatorilor, şefilor ierarhici, 
prietenilor, familiei) să renunţe la atitudinile sau acţiunile lors, a lui Mark Siljander, George 
Gustafsson şi David Atkinson. 

Folosind o combinaţie, s-a reuşit plasarea a cinci materiale a căror conţinut arătau că sunt 
respectate drepturile şi libertăţile religioase.2” După oraşul Mediaş a urmat o nouă călătorie, dar în 
judeţul Hunedoara (15 - 16 decembrie 1984). 

Ce s-a întâmplat cu grupul de la Cluj? 

În ziua de 13 decembrie 1984, ora 15.13, trenul rapid 36 din direcţia Oradea a sosit în 
staţia C.F.R. Cluj, moment în care din tren au coborât membrii delegaţiei, printre care se găseau 
şi obiectivele „Ricu” (Tom Riner)”, „Aron” (David Atkinson)”, ,Carla” (Caroline Sundseth), „Toma” 
(Thomas Clarke) şi „Hector” (Eugene Huff), fiind primiţi de către Tepes Hoinărescu (împuternicitul 
Cultelor) şi alte 4 oficialități cultice din localitate. 

După îndeplinirea formalităţilor de cazare la hotelul „Belvedere”, delegaţia s-a deplasat la 
Bistriţa revenind în Cluj după miezul nopții. În dimineaţa zilei de 14 decembrie, Eugene Huff si 
Harry Franklin Greaves au plecat spre Bucureşti cu o cursă aeriană a liniei TAROM. La micul 
dejun s-au purtat mai multe discuţii între oficialităţile prezente şi unii membri ai delegaţiei aşa cum 
rezultă din datele obţinute cu ajutorul mijloacelor T.O. de lucrătorii Securităţii. 

Cu privire la relaţiile dintre Biserică şi Stat, un vorbitor (membru al grupului neidentificat ) 
afirma: „...Două cuvinte pe care le-am auzit repetate seara trecută destul de des, descriu cel mai 
bine şi ele sunt: colaborare sau compromis. Întrebarea mea este adresată domnului inspector al 
cultelor. Aş dori să-l întreb dacă este creştin sau nu, sau dacă i se îngăduie să fie creştin sau 
dacă nu este creştin, atunci cum reuşeşte să-şi facă datoria pentru a-i ajuta pe creştini. Aceasta 
este întrebarea mea”, 

Ţepeş Hoinărescu (împuternicitul Cultelor) s-a văzut obligat să-şi prezinte poziţia într-o 
formă multumitoare atât pentru delegaţii străini, cât şi să nu încalce legile ţării. Declaraţia, în 
părțile cele mai semnificative, poate fi redată în rândurile următoare: „La origini sunt ortodox, pe 
parcurs mi-am format o convingere proprie. Faptul că sunt la origine ortodox, mă face să înţeleg 
viaţa religioasă a cultelor [...]. Eu trebuie să fiu impartial cu toate cultele în spiritul Constituţiei 
care spune că toate cultele sunt egale"2. Convinşi sau nu de vorbele imputernicitului cultelor din 
Cluj, delegaţii şi-au continuat vizita în oraşul de pe malul Someşului. La Consiliul Sfatului Popular, 
începând cu ora 13.30, s-a desfăşurat o scurtă întrevedere cu Gavrilă Groza (secretarul 
comitetului executiv), prilej pentru a expune problemele minorităţii maghiare de către Richard 


2 Carmen, Chivu, Mihai, Albu, Noi şi Securitatea. Viaţa privată şi publică aşa cum reiese din tehnica 
operativă, Piteşti, Editura Paralela 45, 2006, p. 208. 

2 A.C.N.S.A.S., fond Documentar, dosar nr. 8252, vol. III, f. 189. 

2% Ibidem, f. 235. 

2 Ibidem. 

Nelson (asistentul congresmanului american Tom Lantos) şi a primi răspunsuri oficiale care nu-i 
inspirau acestuia prea multă încredere. 

Întâlnirea a luat sfârşit la ora 14.15 şi peste o oră şi jumătate, grupul a părăsit oraşul Cluj 
îndreptându-se, cu trenul, spre Mediaş pentru a se alătura celor sosiți de la Bistriţa. Evenimentele 
consumate în urbea aşezată în bazinul mijlociu al râului Târnava Mare au fost deja prezentate şi 
nu vor mai fi reluate (situaţia pastorilor baptişti nerecunoscuti, intentarea unui proces unuia dintre 
ei sub acuzaţia de furt din biserica unde predica). 

O parte a delegaţiei formată din Tom Riner, Caroline Sundseth, Richard Nelson, Cimron 
Campbell, Olen Griffing, Glen Allan Jones şi soţia, însoţiţi de pastorul Beniamin Cocar au ajuns la 
Simeria în seara zilei de 15 decembrie 1984, ora 17.00, fiind întâmpinați de autorităţile locale şi 
pastorii baptişti Petru Dugulescu şi Liviu Ficut. De la staţia C.F.R. au plecat spre Haţeg la bordul 
unor autovehicule puse la dispoziţie de către comunitatea baptistă. 

Folosind o combinaţie, prin intermediul unei persoane de încredere care frecventa Biserica 
Baptistă din Haţeg, organele de Securitate au plasat o scrisoare cu conţinut compromitätor la 
adresa pastorului baptist Dugulescu Petru, unui cetăţean străin din grupul „Denigratorii-84” în ziua 
de 15 decembrie 1984 la terminarea serviciului religios; scrisoarea preluată în mod discret nu a 
facut obiectul unor comentarii în public!. 

În ziua de 16 decembrie 1984, delegaţia s-a deplasat la Reşiţa (discuţii cu oficialităţile 
locale) şi Lugoj (au asistat la serviciul religios şi au servit cina). La orele 23.00 grupul a plecat la 
Bucuresti spre a reintregi delegaţia şi a participa la convorbirea planificată pentru 17 decembrie 
1984 la Departamentul Cultelor*2. 


Tentative ale delegaţiei de a-l contacta pe preotul Gheorghe Calciu - Dumitreasa 


Agenda vizitatorilor cuprindea şi o întâlnire cu preotul ortodox Gheorghe Calciu 
Dumitreasa; soarta acestuia a interesat, în mod deosebit, delegaţia venită în România. Din cauza 
protestelor exprimate public faţă de politica regimului comunist, clericul a avut de suferit, fiind 
arestat, judecat şi condamnat la 10 ani de închisoare. Condamnarea abuzivă din 1979 a stârnit 
un val de reacţii în străinătate, sensibilizând forurile şi organismele internationale. Din cei 10 ani 
de condamnare (comutati ulterior la şapte ani şi jumătate), execută numai cinci; sub presiunile 
internationale, numele său a fost vehiculat şi în negocierile pentru Acordarea Clauzei Națiunii 
celei mai favorizate, s-a decis eliberarea acestuia în 20 august 198453. 

O notă întocmită de Unitatea Specială „T” (de instalare şi exploatare a tehnicii operative) 
informa despre toate demersurile americanilor pentru a-l putea întâlni pe Calciu Dumitreasa. În 
ziua de 14 decembrie 1984, la ora 9.41, preotul împreună cu soţia au plecat la un medic 


30 Ibidem, f. 225. 

3 Ibidem, f. 181. 

32 Ibidem, f. 192. 

33 Testamentul Părintelui Calciu (1925 — 2006). Ultimele sale cuvinte, cu un portret biografic şi şapte 
evocări, Bucuresti, Editura Christiana, 2007, p. 32. 

stomatolog si au revenit acasă după aproximativ 80 minute. În jurul orei 11.00 părintele Calciu a 
telefonat la ambasada S.U.A. şi i-a transmis lui Noel Pasdral (consilierul politic al ambasadei) 
următoarele: „Invit la mine, ca pe o persoană particulară, pe congresman. Sunt urmărit! Închid! La 
revedere!"#, 

Jeffrey Collins (Christian Response International, membru al delegatiei anglo-americane) a 
telefonat la ambasadă şi a purtat un scurt dialog cu Noel Pasdral fiind informat că a sunat 
prietenul său, Calciu Dumitreasa, care a propus efectuarea unei vizite la locuinţa acestuia. David 
Funderburk, ambasadorul S.U.A. la Bucureşti, aprecia că era suficientă prezenţa a două 
persoane la întâlnire şi i-a propus pe Jeffrey Collins şi Mary Witt (secretara diplomatului 
american). La ora 12,18 Noel Pasdral a avut o convorbire telefonică cu Mircea Răceanu (oficial 
M.A.E.) despre nota trimisă de ambasador, în ziua precedentă, prin care se solicita aprobarea 
unei vizite la domiciliul părintelui Calciu. 

Consilierul american informa şi despre tentativa a doi membri ai ambasadei de a-l vedea 
pe preot (în ziua de 13 decembrie) pentru probleme consulare de rutină (motivul oficial), însă 
organele de Militie au împiedicat această întrevedere. În timpul discuţiilor cu milițienii, soţii Calciu 
au ieşit la balcon şi au cerut paşapoarte pentru plecarea definitivă din România“ (din informaţiile 
existente în respectiva notă există date conform cărora preotul Calciu s-ar fi adresat personal 
ambasadei manifestându-şi dorința de a emigra în S.U.A.). 

La finalul discuţiei dintre cei doi oficiali, Pasdral a cerut o poziţie clară din partea României 
faţă de cazul „Calciu Dumitreasa” (aprobarea plecării din ţară şi vizitarea preotului de către 
delegaţia americană). 

Autorităţile române au refuzat întâlnirea si după mai putin de un an, i s-a impus preotului 
„soluţia” de a părăsi țara. După un scurt popas european (Elveţia şi Franţa) părintele Calciu s-a 
stabilit în S.U.A. (unde i se acordase deja „cetăţenia de onoare”)*. 

În ultima parte a vizitei, consumată la Bucureşti, delegaţia anglo-americană a efectuat 
vizite la mai multe biserici baptiste şi penticostale şi a purtat o rundă de discuţii la sediul Uniunii 
Baptiste din Bucuresti cu dr. Vasile Talpoş (secretar general) şi loachim Tunea (consilier cu relaţii 
externe) privind problemele de ordin religios din România şi precizarea poziţiei Bisericii Baptiste 
(de altfel, şi explicabil pentru acele vremuri, opiniile Uniunii Baptiste erau în conformitate cu cele 
promovate de autorităţile politice)“. 


4 A.C.N.S.AS., fond Documentar, dosar nr. 8252, vol. |, f. 208. 

3% Ibidem. 

3% Testamentul Părintelui Calciu..., p. 33; după o existență zbuciumată, preotul a murit la 21 noiembrie 
2006, într-un spital din Washington (initial a fost tratat la Bucuresti) si a fost adus în România (ca ultimă 
dorință a defunctului) fiind îngropat la Mănăstirea Petru Voda, jud. Neamt. (Ibidem, p. 93-94). 

37 A.C.N.S.AS., fond Documentar, dosar nr. 8252, vol. |, f. 51-56. 

Reactia Securitätii fatä de vizita in Bucuresti a delegatiei sträine 


Direcţia | şi Serviciul „D” au întocmit o notă-raport (nr. D/00295057/20 decembrie 1984) 
din care rezultă măsurile informativ-operative adoptate cu privire la delegaţia străină prezentă în 
Bucureşti în zilele de 15, 16 şi 17 decembrie 1984. 

În baza planului aprobat de conducerea Departamentului Securităţii Statului în acţiunea 
„Denigratorii-84”, Serviciul „D” în cooperare cu Direcţia | au întreprins două măsuri în legătură cu 
Mark Siljander, după cum urmează: 

1. prin combinaţii operative, i-au fost plasate congresmanului Mark Siljander două 
documente contrafăcute, elaborate prin grija Serviciului „D”. Primul, sub forma unui protest din 
partea unui grup de cetăţeni români care au primit aprobarea autorităţilor române de a emigra în 
SUA şi autorităţile americane nu au acordat viza de intrare şi condamnă politica duplicitară a 
administraţiei americane, care pe de o parte, prin diferite metode, incită oamenii să-şi părăsească 
patria, iar pe de altă parte, neacordându-le vizele de intrare timp îndelungat îi pune într-o situaţie 
precară.% Cel de al doilea document, înmânat după oficierea slujbei la una din casele de cult din 


* Membrii delegaţiei au discutat pe marginea materialelor exprimându-și serioase rezerve asupra 
valabilităţii acestora. Din conţinutul scrisorii redăm un fragment reprezentativ: 

„Domnilor reprezentanţi americani, 

O nouă rază de speranţă ne îndeamnă să vă adresăm această scrisoare Apel-Protest care izvorăşte din 
sufletul amărât a peste 2.500 de români aflaţi într-o situaţie dramatică. Este o scrisoare apel pentru că 
încercăm şi prin Dvs. să aducem la cunoştinţă Congresului SUA şi a Domnului Preşedinte Reagan situaţia 
noastră disperată, care trebuie să înceteze cât mai curând, spre mândria şi cinstea unei mari puteri 
democrate cum se declară America. Noi ne-am decis să ne stabilim în USA unde avem rude, prieteni, 
cunoştinţe şi unde credem că ne vom realiza profesional şi uman. Nu vă ascundem că în luarea acestei 
decizii am fost influenţaţi de de-a lungul timpului şi de cele auzite la Vocea Americii şi Europa Liberă, de 
îndemnurile lor mai directe sau mai voalate de a migra. După destule eforturi autorităţile române ne-au 
acordat paşapoarte de emigrare. Ne-am părăsit locurile de muncă, am vândut mai tot ce am agonisit şi 
acum suntem practic pe drumuri, nu mai avem cu ce ne întreţine familiile. De ce? Pentru că de luni şi multi 
dintre noi chiar de ani de zile nu primim viza de intrare în USA. Nu ne explicăm din ce motive şi nu ştim ce 
ar trebui să facem pentru ca să fim primiţi la Dvs. în ţară. Nu ne putem explica care este adevărata fata a 
politicii americane în domeniul emigrărilor. Chiar în aceste zile am auzit la Vocea Americii despre un raport 
adresat Congresului USA care se referea la respectarea drepturilor omului în România aşa cum s-a stabilit 
la Helsinki. Am rămas surprins că România era criticată pentru că nu acordă paşapoarte de emigrare. Noi 
suntem o dovadă certă a faptului că România îşi respectă angajamentele şi tocmai cel care acuză, 
guvernul american, nu le respectă. Ne-a mirat şi mâhnit în acelaşi timp faptul că cei ce au întocmit raportul 
au omis să facă referiri şi la situaţia noastră disperată. Oare s-au simţit jenaţi sau le-a fost frică să 
recunoască că ne-au încurajat să emigrăm şi acum ne întorc spatele? 

Să ştiţi că unii dintre noi, în disperare, deşi cu paşapoarte în buzunar, s-au văzut nevoiţi să fugă peste 
frontieră. Soarta le-a fost însă potrivnică, unii dintre ei fiind, chiar recent împuşcaţi la frontiera dintre 
Jugoslavia şi Austria. Cine poartă vina? Noi credem că şi guvernul american este într-un fel răspunzător de 
moartea lor. În numele nostru şi al lor - Dumnezeu să-i ierte — ne declaräm total nemulţumiţi de modul în 
care USA înțelege să trateze situaţia noastră. În disperare de cauză noi PROTESTĂM împotriva politicii 

Capitală, reprezenta un protest din partea unui grup de credincioşi baptisti, împotriva încercărilor 
repetate de amestec: „în treburile interne ale cultului, a emisarilor străini, răuvoitori, situaţie de 
natură să aducă prejudicii activităţii normale a cultului respectiv şi bunelor relaţii ale acestuia cu 
statul român. [...] Se cere în termeni fermi, ca pentru binele cultului baptist roman, să înceteze 
sprijinul pe care anumite organizaţii şi oameni politici îl acordă unor elemente anarhiste, 
provocatoare din exterior, ce desfăşoară activităţi ostile Romäniei”#, 

2. la sfârşitul vizitei desfăşurate în tara noastră, pentru a sonda opiniile şi a desprinde 
unele concluzii de interes operativ pentru organele de securitate din atitudinea lui Siljander, au 
fost interpuşi ofiţeri acoperiţi si surse ale Serviciului „D”. Sub acoperirea unui ziarist (ofiţer de 
Securitate) s-a realizat chiar şi un interviu cu Mark Siljander, care nu a fost publicat în presă, cu 
privire la concluziile vizitei. 

După cum rezultă din nota anterioară, delegaţia formată din Mark Siljander, Lynn 
Buzzard, Jeffrey Collins, George Gustafsson şi Lawrence Urly a avut o întrevedere la 
Departamentul Cultelor (17 decembrie 1984) cu lon Cumpänasu, preşedintele acestui for 
decizional de la Bucureşti. La discuţii au mai participat lon Popescu (director în Departamentul 
Cultelor), Valeriu Cimpoieru şi Virgil Constantinescu (translatori). Problemele ridicate de Siljander 
au fost consemnate într-o notă de convorbiri şi putem reda, într-o bună măsură, conţinutul 
acestora. 

Strămutarea bisericii baptiste nr. 2 din Oradea pe un nou amplasament impus de 
planurile de sistematizare ale oraşului să nu conducă imediat la dărâmarea acesteia până la 
terminarea noii construcţii; de asemenea, au dorit să se reglementeze statutul celor doi pastori 
baptişti (Paul Negrut şi Nicolae Gheorghiţă) care-şi exercitau atribuţiile fără recunoaşterea 
organelor de stat (primul era psiholog, iar cel de al doilea, medic). 

O altă problemă viza reconstruirea casei de rugăciuni baptiste din municipiul Bistriţa 
(demolată ca urmare a nerespectării de către cult a parametrilor prevăzuţi în autorizaţia emisă 
pentru amenajări interioare), din comuna Tigänesti, jud.Teleorman, (grav avariată de cutremurul 
din martie 1977) dar şi a altor case de rugăciuni de pe teritoriul țării. 

Situaţia unor pastori baptisti (loan Stef şi Beniamin Cocar din Mediaş, Buni Cocar din 
Bucureşti) cărora conducerea cultului le-a retras calitatea de pastori în urma unor încălcări a 
practicii de cult, majorarea numărului de studenţi la seminariile cultelor neoprotestante si 
acoperirea cerintei credincioşilor de a avea la dispoziţie un număr sporit de biblii, inclusiv prin 
import au fost alte doleante ridicate de Mark Siljander. 

O cerere extrem de sensibilă pentru partea română a constituit-o clarificarea situatiei 
fostului preot ortodox Gheorghe Calciu. Congresmanul a solicitat la diferite organisme ale statului 
să i se înlesnească o întâlnire cu preotul român şi nu înţelegea motivele pentru care, deşi acesta 
era în libertate, nu puteau avea o întrevedere. 


guvernului american în privinţa emigrărilor pe care o considerăm duplicitară şi-l acuzăm că de fapt foloseşte 
incitarea la emigrare în alte scopuri decât cele declarate, de apărare a drepturilor omului...” (A.C.N.S.A.S., 
fond Documentar, dosar nr. 8252, vol. |, f. 36). 

3 Ibidem, f. 34. 

Siljander a afirmat că este foarte important pentru el ca în calitatea pe care o are să 
poată da răspunsuri corecte în S.U.A., privind situaţia părintelui Dumitreasa. Parlamentarului 
american i s-a precizat că în ceea ce priveşte cazul Calciu Gheorghe, acesta nu era o problemă 
religioasă, fiind vorba de un cetăţean român care a încălcat legile ţării, inclusiv legea care 
interzicea propagarea ideilor fasciste, prevăzută de altfel şi în Declaraţia finală de la Helsinki‘. 

Vizita s-a încheiat în după amiaza zilei de 17 decembrie 1984 când membrii delegaţiei 
au părăsit România la bordul unei aeronave a liniei Austrian Airlines cu direcţia Viena. 

Despre rezultatele vizitei aflăm informaţii atât de la membrii delegaţiei cât şi de la 
organele de la Securitate. Viziunea Securităţii cu privire la ,sejurul” delegaţiei străine în România 
se înscrie în politica vremii; componenţii delegaţiei erau cunoscuţi cu atitudini ostile fata de 
România şi „legături cu elementele anarhice şi protestatare, îndeosebi baptisti şi penticostali”. 

Limbajul folosit de Securitate crea senzaţia că cei veniţi in România urmăreau să aducă 
prejudicii țării prin evocarea unor aspecte legate de nerespectarea drepturilor omului care nu erau 
adevărate, în opinia autorităţilor, fiind semnalate de elemente care prin manifestările lor puteau 
pune în pericol siguranța statului. Se arăta că deşi formal au acceptat programul propus de 
autorităţile locale, membrii grupului şi-au consacrat majoritatea timpului realizării de contacte cu 
elemente considerate recalcitrante şi au formulat întrebări tendentioase şi provocatoare, dintre 
care amintim: scăderea numărului de biserici baptiste, sistemul de organizare a învățământului în 
institutele teologice, modul în care se asigură educaţia religioasă a tineretului, rolul şi locul 
Departamentului Cultelor în sistemul administraţiei de stat, explicaţii privind soluția adoptată ca o 
persoană liber cugetătoare (ateu) să conducă Departamentul Cultelor, posibilităţile cultelor de a 
tipări si difuza publicaţiile religioase şi dacă în România era admis prozelitismul“?. 

În legătură cu problemele ridicate, vizitatorii au primit răspunsuri faţă de care aceştia au 
manifestat serioase rezerve. 

Despre vizita în România a relatat şi postul de radio „Europa Liberă”, în cadrul emisiunii 
„Programul politic”, prin prezentarea unui material realizat de Vladimir Krasnoselski în Elveţia. Din 
discuţiile avute cu membrii delegaţiei pe marginea vizitei în România, a reieşit că principala 
concluzie a turneului a fost relativa suplete intervenită în legislaţie, însă fără a fi însoţită de măsuri 
practice care să asigure libertatea religioasă. Astfel, s-au confirmat rapoartele trimise acestei 
organizaţii, potrivit cărora regimul de la Bucureşti nu a respectat toate promisiunile, aşa cum s-a 
întâmplat şi în privinţa altor drepturi ale omului, ca de pildă cel la emigrare. Textele legislative, 
amabilitatea organelor locale de partid, convorbirea cu şeful Departamentului Cultelor nu au putut 
masca delegaților faptul că măsurile administrative constituiau piedici în calea exerciţiului deplin 
al libertăţii de credinţă“?. 

Interesul manifestat de statele occidentale faţă de respectarea drepturilor omului a fost 
transpus în practică prin efectuarea mai multor vizite ale unor delegaţii străine formate, de regulă, 


40 Ibidem, f. 60-62. 
41 Ibidem, f. 103. 
2 Ibidem. 

+3 Ibidem, f. 180. 

din congresmeni americani şi parlamentari britanici, avocaţi, oficialități ale S.U.A. (majoritatea 
membri ai cultelor baptist şi penticostal) care au încercat să afle de pe teren situaţia concretă, prin 
contacte cu credincioşii cultelor religioase vizate de abuzurile autorităţilor române. 

Aceste vizite erau întreprinse ca efect a numeroase scrisori, memorii, relatări din presa 
occidentală trimise organizaţiilor şi asociaţiilor religioase şi chiar forurilor politice din S.U.A. 
referitoare la încălcările repetate ale dreptului la credinţă. 

Prin acţiunea „Denigratorii-84”, demarată şi continuată în anii următori de Departamentul 
Securităţii Statului, s-a monitorizat atent activitatea delegaţiei anglo-americane venită în România 
la sfârşitul anului 1984 şi a celorialte sosite in tara noastră pe parcursul anilor următori. 

Întrevederile, discuţiile cu credincioşii, pastorii şi autorităţile locale si centrale au permis 
membrilor grupului să formuleze anumite concluzii incluse în diferite rapoarte remise Congresului 
american pentru analizarea şi reînnoirea clauzei naţiunii celei mai favorizate acordată României şi 
care număra printre condiţii şi respectarea drepturilor fiecărui individ. 

Organele de Securitate au acţionat cu promptitudine şi prin măsuri specifice (interpunerea 
de agenţi sub acoperire, recrutarea de informatori, instalarea de mijloace de tehnică operativă) au 
reuşit să culeagă informaţii relevante despre toate obiectivele şi acţiunile membrilor delegaţiei 
străine prezente în România (10-17 decembrie 1984) formulând aprecieri în notele întocmite şi 
prezentate autorităţilor politice ale vremii (citate în cadrul articolului). 

Neîncrederea reciprocă (suspiciuni de spionaj şi de ascundere a faptelor reale), afirmaţii 
prea putin credibile de ambele parti (relativa suplete în legislaţie, paşi spre normalizarea relaţiilor 
dintre stat şi culte, eliminarea treptată a supunerii cultelor de către stat) şi susţinerea unor puncte 
de vedere diametral opuse faţă de realităţi (numeroase abuzuri comise de autorităţi împotriva 
credincioşilor diferitelor culte şi secte religioase aceasta fiind versiunea delegatilor străine venite 
în România şi neîngrădirea sub nici o formă a libertăţii religioase ori a dreptului la emigrare 
conform autorităţilor române) au marcat perioada anilor '80 în relaţiile dintre România şi 
majoritatea statelor occidentale pe marginea respectării drepturilor şi libertăţilor omului. 


ACTION „THE VILIFIERS-84” 


During eighties, the Department of Security attended with more attention the religious 
occidental delegations who visited Romania. 

The action was named “The Vilifiers-84. The social-politica! and ideological diversion of 
U.S.A." followed the activity of a group formed of fourteen persons lead by Mark Siljander 
(American congressmen). 

During this journey, they had seen more “hot” objectives (the church from Bistriţa, a 
meeting with renegade Baptist pastors) and felt the Christian believers’ real state of mind. 

In order to informatively supervise the foreign delegation, the Securitate drew up a plan of 
measures consisting of activities and methods having as main aim to know the real intentions of 
the foreign Parliamentarians. 

The Security using methods of a secret service such as recruitment of informers from the 
religious Romanian movements, the secret searching and installing microphones in the hotel 

rooms and other places where meetings had been taking place help the readers to understand 
some aspects from the activity of an institution which has been criticized in the past for repressive 
actions. 

The Romanian authorities points of view and those elaborated by the members of the 
delegation did not coincided with the immediate realities. 

All dates delivered by Security showed us the lack of confidence and different points of 
view in the human rights, especially religious liberties, one of the principal problems in accordingly 
with the Clause of the most-favored nation for Romania at the beginning of eighties. 

Din culisele unei misiuni eşuate. Vizita întreprinsă în primăvara anului 
1987 în S.U.A. de reprezentanții cultelor din România 


Denisa Bodeanu 


După 1975, unul dintre cele mai importante obiective ale României în relaţiile cu S.U.A. 
a fost acela de a obţine reînnoirea clauzei naţiunii celei mai favorizate. Potrivit istoricilor Joseph 
Harrington si Bruce Courthey, prelungirea acesteia a avut, până la începutul anilor '80, trei puncte 
importante de sprijin: „marile corporaţii, indiferența Congresului faţă de problema drepturilor 
omului şi Administraţia americana”. Din 19812, eforturile întreprinse de statul român în vederea 
achitării datoriilor externe au avut drept rezultat diminuarea treptată a exporturilor de mărfuri 
americane in ţara noastră motiv pentru care, marile corporaţii din S.U.A. şi-au pierdut interesul de 
a mai susţine reînnoirea Clauzei României. 

La rândul său, problematica drepturilor omului a început să se impună tot mai pregnant în 
atenţia congresmenilor americani în anii '80. O influenţă deosebită asupra schimbării de atitudine a 
membrilor Congresului a avut-o Directiva nr. 30 semnată de preşedintele S.U.A., Jimmy Carter, la 
17 decembrie 1978 prin care se definea politica S.U.A. în acest domeniu. Potrivit directivei 
menţionate, guvernele străine vinovate de încălcarea drepturilor omului, nu mai erau sprijinite de 
S.U.A. decât în „circumstanţe excepționale”. În acelaşi timp, guvernul S.U.A. urma să răsplătească 
prin intermediul unor programe de ajutor mult mai generoase țările care îşi îmbunătăţeau practicile 
în sfera drepturilor omului?. Intenţia Washingtonului era de a acţiona la scară globală pentru a 
reduce încălcările drepturilor cetăţeneşti, politice, economice şi sociale pe care le comiteau diferite 
guvernet. 

În pofida faptului că, atât Administraţia Carter cât şi administraţia Reagan’ au dat dovadă 
de inconsecventa în aplicarea acestor principii, noul curent a fost îmbrăţişat, treptat de numeroși 


1 Joseph F. Harrington, Bruce J. Courtney, Relaţii româno-americane 1940-1990, Institutul European, laşi 
2002, p. 561. 

2 În 1981 volumul schimburilor comerciale dintre România şi S.U.A. s-a ridicat la 1115,5 milioane de dolari. 
Exportul S.U.A. în țara noastră a fost de 503,9 milioane dolari iar importul S.U.A. a fost de 611,6 milioane 
dolari. Balanța comercială bilaterală s-a menţinut în favoarea României până în 1989. A se vedea Mircea 
Răceanu, Mircea Răceanu, Cronologie comentată a relaţiilor româno-americane: de la începutul cunoaşterii 
reciproce până la prăbuşirea regimului comunist în România, 1989, Bucureşti, Editura Silex, 2005, p. 253. 

3 Ibidem, p. 241. 

+ Joseph F. Harrington, Bruce J. Courtney, op. cit. p. 407. 

5 Atitudinea Administraţiei Reagan în problema Clauzei României s-a schimbat semnificativ în 1985, după 
alegerea lui Mihail Gorbaciov ca secretar general al Partidului Comunist al Uniunii Sovietice. O dată cu 
sprijinul acordat de Gorbaciov destinderii, dezarmäri şi păcii mondiale s-a spulberat şi imaginea României 
ca țară promotoare a unei politici externe rebele, imagine pe care Casa Albă o recompensase ani la rând 
prin Clauza naţiunii celei mai favorizate. „Devierea românească” a căpătat, din acest moment, conotaţii 
negative întrucât regimul comunist din România respingea, din start orice fel de reforme pe plan intern. 
(Ibidem, p. 480). 

membri ai Congresului care au început să supravegheze tot mai atent situaţia drepturilor omului 
în regimurile de extremă stângă?. În aceste condiţii, pe parcursul anilor '80 discuţiile din Congres 
pe marginea revalidării clauzei ţării noastre nu vor mai avea în prim plan respectarea 
Amendamentului Jackson-Vanik care conditiona acordarea clauzei de libertatea emigrării ci 
problema respectării drepturilor omului şi, în special a libertăţilor religioase şi a drepturilor 
minorităţilor etnice. 

Preocuparea politicienilor americani faţă de problema libertăţii religioase din România a 
cunoscut un prim moment semnificativ la 14 mai 1984 când 190 de membri ai Congresului i-au 
trimis lui Nicolae Ceauşescu o scrisoare în cadrul căreia, între altele, îşi manifestau nemulțumirea 
în legătură cu „persecuțiile îndreptate împotriva creştinilor fundamentalişti” de către autorităţile 
române!. 

A urmat în noiembrie 1985, adoptarea de către Senatul S.U.A. a unei Mofiuni (Sense of 
the Senate) prin care guvernul român era acuzat de „nerespectarea drepturilor religioase” şi 
„represiunea minorităţilor nationale”8. Demn de remarcat este faptul că, în cuprinsul aceluiaşi 
document, preşedintelui Reagan i se solicita ca în luarea „deciziei dacă să mai recomande sau 
nu prelungirea statutului clauzei pentru România” să aibă în vedere situaţia în acest domeniu din 
țara noastră?. 

În 1986, atât în Camera Reprezentanţilor cât şi în Senatul S.U.A., erau introduse 
rezoluţii prin care congresmanii încercau să provoace suspendarea clauzei României, unul dintre 
principalele motive care-i determinau să întreprindă aceste acţiuni fiind nerespectarea libertăţilor 
religioase de către statul român. 

În pofida opoziţiei tot mai vehemente a membrilor Congresului, la 3 iunie 1986, 
preşedintele S.U.A., Ronald Reagan solicita forului legislativ american prelungirea pe o perioadă 
de încă un an a clauzei naţiunii celei mai favorizate pentru România. Cu toate acestea, în aceeaşi 
zi, Ronald Reagan îi trimitea lui Nicolae Ceauşescu o scrisoare din care reieşea că decizia sa 
favorabilă nu trebuia privită drept un certificat de bună purtare acordat Bucureştiului ci, mai 
degrabă, drept o ultimă şansă ca acesta să-şi revizuiască politica în domeniul drepturilor omului. 
Astfel, în această scrisoare, preşedintele american arăta, printre altele, următoarele: „Am semnat 
astăzi, după dezbateri considerabile care au scos în evidenţă puternica opoziţie a Congresului şi 
rezervele din sânul propriei mele Administratii, raportul către Congres care conţine hotărârea mea 
de a reînnoi clauza naţiunii celei mai favorizate României pentru încă o perioadă de un an (1986- 
1987), Aceasta a fost o hotărâre dificilă pentru mine. Nu va fi uşor pentru Administraţie să o 
susţină în fata Congresului. În scrisoarea mea din 6 decembrie 1985 am scris de îngrijorările 
sincere ale unor americani privind respectarea libertăţilor religioase în România. Eu nu pot 


5 Ibidem, p. 561. 

7 Mircea Răceanu, Cronologie comentată..., p. 268. 
8 Ibidem, p. 280. 

8 Ibidem. 


38 


accepta, aşa cum aţi afirmat în scrisoarea dumneavoastră din 7 ianuarie [1986] că aceste 
îngrijorări sunt artificiale sau nefondate. Eu, personal, le împărtăşesc...""0. 

Dacă în 1986, datorită sprijinului oferit cu reticen{ä de preşedintele S.U.A., România a 
continuat să beneficieze de clauză, reînnoirea acesteia şi în 1987 părea a fi în pericol mai mult 
decât oricând. Încă din primele patru luni ale acestui an, cinci membri ai Congresului au iniţiat şi 
au introdus în Camera Reprezentanţilor trei proiecte de rezoluţii prin care solicitau suspendarea 
clauzei naţiunii celei mai favorizate pentru România. Prima dintre acestea, a fost rezoluţia H.R." 
nr. 56 din 12 februarie 1987 cu privire la „situaţia drepturilor omului, ale ungurilor din Transilvania, 
în special a dreptului la autodeterminare'2"*2 al cărei promotor a fost deputatul republican de 
California, Robert Dornan'*. Peste numai câteva zile, la 25 februarie, deputaţii Christopher 
Smith'5, republican din partea statului New Jersey, Tony Hall'5, democrat din partea statului Ohio 
şi Frank Wolf'7, republican din partea statului Virginia introduceau, la rândul lor, rezoluţia H.R. nr. 
1250 pe motivul nerespectării drepturilor omului şi a libertăţilor religioase pentru ca, la 8 aprilie 
deputatul Ernest Konnyu'# din partea statului California şi totodată imigrant maghiar să depună 
rezoluţia H.R. nr. 1953 pe motivul „reprimării libertăţilor culturale şi religioase ale nationalitatii 


*0 Roger Kirk, Mircea Răceanu, România împotriva S.U.A. Diplomaţia absurdului (1985-1989), Bucuresti, 
Editura Silex, 1995, pp. 331-332. 

"1 House of Representatives - Camera Reprezentanţilor. 

12 Acordarea dreptului la autodeterminare minorităţii maghiare nu a reprezentat niciodată o condiţie a 
revalidării clauzei României. 

13 A.C.N.S.A.S., fond Documentar, dosar nr. 3, vol. 4, f. 83. 

‘4 Robert Kenneth Dornan — politician american, membru al Partidului Republican; născut la 3 aprilie 1933 
în New York; religie catolică. Încă din anii '60 a fost un militant activ pentru drepturile omului, în august 
1963 luând parte la celebrul marş condus de Martin Luther King. În 1987 era membru al Camerei 
Reprezentanţilor din partea statului California. A se vedea 
http://bioquide.congress.gov/scripts/biodisplay.pl?index=D000435 

15 Christopher Henry (Chris) Smith — politician american, membru al Partidului Republican; născut la 4 
martie 1953 în Rahway, New Jersey; religie catolică. De-a lungul carierei sale politice a jucat un rol cheie în 
promovarea drepturilor omului în fosta Uniune Sovietică, România, Vietnam, China, Sudan, Cuba. În 1987 
era membru al Camerei Reprezentanţilor din partea statului New Jersey. A se vedea 
http://bioguide.conaress.gov/scripts/biodisplay.pl?index=S000522 

*6 Tony P. Hall - politician american, membru al Partidului Democrat; născut la 16 ianuarie 1942, în Dayton, Ohio; 
religie evanghelică. În 1987 era membru al Camerei Reprezentanţilor din partea statului Ohio. A se vedea 
http:/bioguide.congress.gov/scripts/biodisplay.pl?index=H000074 

17 Frank Rudolph Wolf — politician american, membru al Partidului Republican; născut la 30 ianuarie 
1939, in Philadelphia, Pennsylvania; adept al prezbiterianismului. În 1987 era membru al Camerei 
Reprezentanţilor din partea statului Virginia. A se vedea 
http:/bioguide.congress.gov/scripts/biodisplay.pl?index=W000672 

18 Ernest Leslie Konnyu — politician american, membru al Partidului Republican; născut la 17 mai 1937 în Tamasi, 
Ungaria. În 1987 era membru al Camerei Reprezentanţior din partea statului Califomia. A se vedea 
http://bioquide.congress.gov/scripts/biodisplay.pl?index=K000309 


39 


maghiare” şi „limitării continue sau negării dreptului la cuvânt, asociere şi întrunire şi aplicarea de 
restricţii în practicarea religiei în România”"9. 

Ca şi cum toate aceste iniţiative nu ar fi constituit suficiente motive de nelinişte pentru 
partea română, la 28 martie 1987, secretarul de stat al S.U.A., George Shultz i-a adresat o 
scrisoare lui Nicolae Ceauşescu în care îi transmitea acestuia „profunda sa îngrijorare în legătură 
cu perspectiva reînnoirii statutului clauzei naţiunii celei mai favorizate care a fost până acum 
acordat României'20. 

Reacţia autorităţilor române s-a produs la începutul lunii martie 1987 când ministrul de 
externe loan Totu i-a trimis lui Nicolae Ceauşescu o notă în care îi solicita să aprobe o serie de 
măsuri în vederea „contracarării acţiunilor ostile” iniţiate de politicienii americani şi „asigurării 
revalidării clauzei"?!, printre acestea numărându-se şi „deplasarea în S.U.A. a unor reprezentanţi 
ai conducerii diferitelor culte religioase din România (ortodox, reformat, evanghelic, romano- 
catolic, mozaic, baptist, adventist) în vederea prezentării libertăţilor religioase din tara noasträ"22. 

Măsurile propuse de oficialul român au fost aprobate prin hotărârea Cancelariei C.C. al 
P.C.R. nr. H. 759/1987. Sarcina de a organiza deplasarea în S.U.A. a liderilor cultelor religioase i- 
a revenit Departamentului Cultelor care, în vederea îndeplinirii cu succes a acestei misiuni, urma 
să colaboreze îndeaproape cu Ministerul Afacerilor Externe şi cu „alte organe de specialitate"2 
între care, un rol important urma să fie deţinut de Securitate. 

Cooperarea dintre Securitate şi Departamentul Cultelor în ceea ce priveşte deplasarea 
în străinătate a deserventilor de cult a fost impusă încă de la începutul anilor '80. Astfel, printr-un 
ordin al şefului Departamentului Securităţii Statului, Tudor Postelnicu, din aprilie 1981, care a fost 
transmis tuturor inspectoratelor judeţene ale Ministerului de Interne, s-a stabilit „să nu se mai 
aprobe plecarea în străinătate a deserventilor cultelor şi sectelor precum şi a personalului 
muncitor din instituţiile cultice fără acordul scris al Departamentului Cultelor”. Motivația acestei 
decizii a fost următoarea: „Din analiza unor date a rezultat că în ultimii ani mai multi deserventi ai 
cultelor şi sectelor precum şi personalul muncitor al unor instituţii cultice au efectuat deplasări în 
străinătate la reuniuni, activităţi cultice ori ca turişti, fără să aibă acordul Departamentului Cultelor. 
Drept urmare, a fost posibil să facă deplasări în străinătate şi anumite persoane cunoscute de 
către Departamentul Cultelor ca refractare şi atitudine anarhică în cadrul cultelor şi sectelor, 
desfäsuränd în exterior activităţi neautorizate ceea ce a afectat negativ misiunea delegatiilor 
oficiale."2 

Implicarea Securităţii în organizarea vizitei delegaţiei cultelor din tara noastră în S.U.A. — 
operaţiune denumită „Acţiunea Parlamentarii? — reiese explicit din documentele de arhivă. Astfel, 


19 A.C.N.S.AS., fond Documentar, dosar nr. 3, vol. 4, f. 83. 

20 Mircea Răceanu, Cronologie comentată..., p. 295. 

2 A.C.N.S.AS., fond Documentar, dosar nr. 3, vol. 4, f. 146. 

2 Ibidem, f. 148. 

23 Ibidem, f. 76. 

24 A.C.N.S.AS., fond Documentar, dosar nr. 7929, vol. 291, f. 1. 
25 Idem, dosar nr. 3, vol. 4, f. 180. 

într-un document intitulat „Sarcinile aparatului de informaţii interne în acţiunea Orizont 1987, 
emis probabil la începutul lunii aprilie 1987, se prevedea, printre altele: „In cooperare cu U.M. 
0544 şi 0195 se va acţiona cu fermitate pentru cunoaşterea, prevenirea şi neutralizarea 
activităţilor ostile desfăşurate de organizaţiile şi grupările cultice şi religioase reacționare din 
exterior în legătură cu cazurile de aşa-zisă nerespectare a drepturilor şi libertăţilor religioase, 
îndeosebi cele vizând membrii cultelor neoprotestante. În colaborare cu instituţiile oficiale se va 
acţiona pentru trimiterea în S.U.A. a unor conducători de cult precum şi a unor persoane 
reprezentative din rândul cultelor neoprotestante în scopul contracarării unor membri ai 
Congresului S.U.A. cu preocupări în acest domeniu (Christopher Smith, Frank Wolf, Tony Hall 
ş.a.), şi a liderilor unor organizaţii cultice ostile sau de altă natură, angrenati în campania de 
denigrare a realitätilor din tara noasträ”"#. 

Componenţa delegaţiei, stabilită de comun acord de către instituţiile implicate în 
organizarea vizitei, a fost următoarea: Antonie Plămădeală, mitropolitul Transilvaniei şi Nifon 
Mihäitä-Ploiesteanul, episcop vicar patriarhal, din partea Bisericii Ortodoxe Române; loan Robu, 
episcop, conducătorul Arhiepiscopiei Bucuresti şi Stefan Daskal, conducătorul protopopiatului 
central Oradea, din partea Bisericii Catolice; Nagy Gyula, episcop, şeful eparhiei Cluj şi Albu Zoltan 
Zagoni, consilier ecumenic al Bisericii Reformate la Bucureşti, din partea Bisericii Reformate; 
Hermann Pitters, prorector al Institutului Teologic Protestant din Sibiu, din partea Bisericii 
Evanghelice C.A.; Moses Rosen, şef rabin, şi Theodor Blumenfeld, preşedintele Comunităţii 
evreieşti — Bucuresti, din partea Cultului Mozaic; Vasile Talpoş, secretar general al Uniunii Baptiste 
din România şi loachim Tunea, consilier pentru relaţii externe, din partea Cultului Baptist; Dumitru 
Popa, preşedintele Uniunii de Conferinţe Adventiste, din partea Cultului Adventist.2” 


2 Idem, dosar nr. 3, vol. 4, ff. 121-122. 

27 După cum se poate observa, printre membrii delegaţiei nu s-au aflat şi reprezentanţi ai Cultului Unitarian, 
Penticostal, Creştin după Evanghelie, Musulman, Lipovenesc, Armeano-Grigorian, Evanghelic S.P. care 
erau, la rândul lor culte recunoscute de regimul comunist din România. În opinia noastră, în stabilirea 
componenţei delegaţiei s-a ţinut cont pe de-o parte, de numărul de credincioşi pe care-l aveau în România 
cultele respective şi de interesul pe care-l dovedeau fata de aceştia co-religionarii din afara graniţelor țării. 


ai 


Membrii delegaţiei cultelor într-o fotografie realizată în S.U.A. 


Într-un document întocmit de Serviciul IV al Direcţiei | la 21 aprilie 1987 găsim 
prezentate detaliat activităţile pe care urmau să le întreprindă membrii delegaţiei cultelor în 
Statele Unite şi măsurile luate de Securitate şi alte instituţii în vederea asigurării succesului 
acestora. 

Astfel, Ambasada României la Washington a primit misiunea de a organiza conferințe de 
presă şi întâlniri ale reprezentanţilor cultelor din ţara noastră cu membri ai Congresului şi 
personalităţi din Administraţia S.U.A. care, în funcţie de poziţia pe care o aveau faţă de regimul 
de la Bucuresti, au fost împărțiți în trei categorii: „cu atitudine favorabilă” precum senatorul John 
Danforth, deputatul Sam Gibbons, şi Thomas Simons, adjunctul asistentului secretarului de stat 
pentru Europa, cărora trebuia „să li se consolideze poziţia”, cu „atitudine neutră" precum deputaţii 
Lee Hamilton şi Thomas Bliley care trebuiau „cultivați şi atraşi pe poziţii favorabile” şi cu „atitudine 
ostilă” precum deputaţii Frank Wolf, Christopher Smith, Tony Hall şi Robert Dornan, senatorii 
Jesse Helms şi Paul Trible cărora trebuia să li se combată „afirmaţiile pe care le-au făcut în 
legătură cu nationalitatile conlocuitoare şi libertăţile religioase”. Un accent deosebit a fost pus pe 
documentarea şi pregătirea membrilor delegaţiei cu privire la „drepturile minorităţii maghiare, pe 


2% Ibidem, ff. 78-79. 

fondul egalităţii depline cu toţi cetăţenii täri”2 în vederea demontării „afirmațiilor ostile” cuprinse in 
rezoluţia H.R. 56 a deputatului Robert Dornan. De asemenea, liderii cultelor au fost pregătiţi „în 
mod special” pentru o întâlnire cu deputatul republican Robert Michel, care trebuia convins să 
renunțe la a mai sprijini rezoluţia H.R. 1250 introdusă la 25 februarie 1987 în Camera 
Reprezentanţilor de către deputaţii Frank Wolf, Christopher Smith şi Tony Hall?0. 

Pentru „susţinerea şi argumentarea libertăţilor religioase existente în ţara noastră”, s-a 
considerat util ca membrii delegaţiei să ducă în Statele Unite câteva lucrări apărute în limba engleză 
ale mitropolitilor Antonie Plămădeală, Nicolae Corneanu, Nestor Vornicescu şi ale profesorului 
Mircea Păcurariu, cartea Remember - 40 de ani de la masacrarea evreilor din Ardealul de Nord sub 
ocupaţie horthystă editată de Federaţia Comunităţilor Evreieşti din România în 1985, lucrarea lui 
Mihai Fătu, Biserica Românească din Nord-Vestul țării sub ocupaţie Horthystă, precum şi Biblii", 
broşuri, reviste, calendare, filme, diafilme şi fotografii reprezentând serviciile religioase organizare în 
biserici, vizite ale unor personalităţi cultice din străinătate sau construcţii de noi biserici ori reparatii®2. 

Reprezentanţilor cultelor din tara noastră li s-a cerut, de asemenea, să-şi mobilizeze 
relaţiile de care dispuneau în Statele Unite în direcţia sprijinirii revalidarii clauzei pentru România. 
În acest sens li s-a recomandat să aibă întâlniri cu: arhiepiscopul Victorin Ursache, conducătorul 
Arhiepiscopiei Ortodoxe Misionare române din S.U.A. şi Canada şi „cu alte persoane loiale din 
cadrul acesteia"%; Arthur Sehneier, rabinul-sef al comunităţii evreieşti din New-York şi 
preşedintele organizaţiei „Apel pentru conştiinţă”; H. Bialkin, preşedintele Conferinţei Preşedinţilor 
Marilor Organizaţii Evreieşti din S.U.A.; Edgar Bronfman, preşedintele Congresului Mondial 
Evreiesc, dr. Israel Singer, secretarul general al Congresului Mondial Evreiesc; Jack Spitzer, 
preşedintele organizaţiei evreieşti „B'Nai B'Rith”; Billy Graham, preşedintele „Organizaţiei 
Internaţionale de Evanghelizare”; dr. G. Noel Vose, preşedintele Alianţei Mondiale Baptiste; dr. 
Gerhard Claas, secretar general al Alianţei Mondiale Baptiste; Arsene Lucaciu, Petru Truta, 
George Crişan şi Popovici Petru din conducerea Asociaţiei Baptiştilor Români din S.U.A. şi 
Canada; Neal Wilson, preşedintele Conferinţei Generale Adventiste de Ziua a Şaptea; Ralph 
Thomson, secretar general al Conferinţei Generale Adventiste de Ziua a Şaptea; şi Berth B. 
Beach, secretar general al Organizaţiei Mondiale pentru Libertate Religioasă%. 

Vizita delegaţiei cultelor din România în S.U.A. s-a desfăşurat între 27 aprilie - 6 mai 
1987 însă, documentele identificate până în acest moment în arhiva C.N.S.A.S. nu conţin 
suficiente informaţii astfel încât să putem face o prezentare detaliată a acesteia. În cele ce 
urmează, vom încerca, totuşi, să reconstituim principalele momente ale turneului american al 


2 Ibidem, f. 80. 

% Ibidem, f. 80. 

31 Neoprotestantii din cadrul delegaţiei au fost instruiți să valorifice îndeosebi aprobarea tipăririi câtorva mii 
de Biblii în varianta Cornilescu pentru Cultul Baptist. (A.C.N.S.A.S., fond Documentar, dosar nr. 3, vol. 4, f. 
80) 

32 Ibidem, f. 79. 

3% Ibidem, f. 81. 

4 Ibidem, f. 81. 

personalităţilor cultice din ţara noastră, aşa cum sunt reflectate ele de interviurile acordate mass- 
mediei din Statele Unite, din telegramele trimise la Bucureşti de Ambasada României din 
Washington şi din rapoartele întocmite ulterior de Departamentul Cultelor şi Securitate. 

Misiunea reprezentanţilor cultelor nu a debutat sub cele mai bune auspicii, întrucât — 
întâmplător sau nu — o dată ajunşi în Statele Unite, aceştia au nimerit în mijlocul unui nou scandal 
legat de clauza României. Pe 22 aprilie 1987, senatorul Paul Trible*, republican din partea 
statului Virginia, introdusese în Senat rezoluţia S. 1093 în care propunea suspendarea clauzei 
României pe o perioadă de 6 luni şi, totodată, îi cerea preşedintelui S.U.A. să raporteze 
Congresului la fiecare 60 de zile care era situaţia drepturilor omului în tara noastră. În mod 
concret se aveau în vedere informaţii cu privire la libertatea de emigrare, la drepturile religioase, 
politice şi etnice, la restaurarea lăcaşurilor de cult şi accesul la Biblii:5. După numai câteva zile, pe 
27 aprilie deputaţii Ernest Konnyu şi Tom Lantos*”, ambii din partea statului California şi John 
Porter“ din Illinois, au introdus, de asemenea, o rezoluție în Camera Reprezentanţilor in care 
cereau suspendarea clauzei României „până când Bucureştiul va fi recunoscut şi apărat 
drepturile fundamentale ale omului"#. 

Eforturile susţinute ale acestor congresmani erau însă, lipsite de finalitate practică 
deoarece, potrivit reglementărilor americane în domeniu, România nu-şi putea pierde clauza 
decât printr-o hotărâre adoptată de ambele camere ale Congresului şi semnată de preşedintele 
Ronald Reagan‘. Mofiunile separate introduse de deputaţi şi senatori puteau să reprezinte cel 
mult un vot de blam pentru regimul comunist din România întrucât, chiar dacă ambele Camere le- 
ar fi susţinut, preşedintele Reagan tot ar fi avut posibilitatea de a opune veto-ul său“. În condiţiile 
în care cei mai mulţi dintre congresmani nu erau dispuşi să se expună opoziţiei preşedintelui pentru o 
chestiune relativ nesemnificativă, promotorii suspendării clauzei s-au gândit să amendeze, un proiect 
de lege major, suficient de important pentru ca membrii Congresului să nu ia în consideraţie un 
eventual veto“2. 


35 Trible Paul Seward, jr — politician american, membru al Partidului Republican; născut in Baltimore - Maryland la 
29 decembrie 1946. În 1987 era membru al Senatului S.U.A. din partea statului Virginia. A se vedea 
http://bioguide.congress.gov/scripts/biodisplay.pl?index=T000367 

36 Joseph F. Harrington, Bruce J. Courtney, op. cit., p. 523. 

37 Thomas Peter Lantos — politician american, membru al Partidului Democrat; născut în Budapesta la 1 
februarie 1928 — decedat la 11 februarie 2008 în Bethesda; religie mozaică. În 1987 era membru al 
Camerei Reprezentanţilor din partea statului California. A se vedea 
http://bioguide.congress.gov/scripts/biodisplay.pl?index=L000090 

38 John Edward Porter — politician american, membru al Partidului Republican; născut in Evanston, 
Illinois la 1 iunie 1935; adept al prezbiterianismului. În 1987 era membru al Camerei Reprezentanţilor din 
partea statului Illinois. A se vedea 

http://bioguide.congress.gov/scripts/biodisplay.pl?index=P000444 

39 Joseph F. Harrington, Bruce J. Courtney, op. cit., p. 523. 

40 Ibidem. 

+ Ibidem. 

+2 Ibidem, p. 524. 


Un asemenea proiect — este vorba de proiectul unei noi Legi a Comerțului - se afla deja 
în dezbaterea Congresului încă de la începutul anului 1987. Datorită importanţei şi semnificației 
sale el a devenit în scurt timp ţinta unor amendamente a unor grupuri speciale de interese, printre 
care s-a aflat şi cel al adversarilor reînnoiri clauzei“. Astfel, la 28 aprilie Frank Wolf a introdus in 
Camera Reprezentanţilor un amendament la noua Lege a Comerţului prin care — reluând, în fapt, 
prevederile rezoluţiei S. 1093 a senatorului Paul Trible - propunea suspendarea clauzei Românei 
pe timp de şase luni şi solicita preşedintelui american să raporteze Congresului, la fiecare 60 de 
zile, despre situaţia drepturilor omului în statul români“. 

Dintr-o telegramă trimisă la Bucureşti de Ambasada României în S.U.A., reiese că 
delegaţia cultelor din tara noastră s-a întâlnit a doua zi după sosirea pe tărâm american cu Frank 
Wolf, la Camera Reprezentanţilor, în intenţia de a-i prezenta varianta oficială în legătură cu 
situaţia drepturilor şi libertăţilor religioase din Ro Congresmanul a folosit însă acest prilej 
doar pentru a adresa românilor câteva întrebări şi a plecat în grabă fără să mai aştepte 
răspunsurile, comportament care a nemulțumit profund autorităţile române#5. 

Deloc impresionată de prezenţa delegaţiei cultice române şi de explicaţiile oferite de 
aceasta, Camera Reprezentanţilor a adoptat, la 30 aprilie 1987, amendamentul lui Frank Wolf la 
proiectul noii Legi a Comerţului cu 232 voturi pentru şi 183 împotrivă, fapt care nu a făcut decât 
să sporească iritarea regimului de la Bucureşti“. Îngrijorat, la rândul său, de acest succes 
repurtat de adversarii clauzei, ambasadorul României la Washington‘? i-a sugerat mitropolitului 
Antonie Plămădeală, ca fiecare reprezentant al celor 7 culte din delegaţie să adreseze o serie de 
scrisori unor senatori şi deputaţi americani în care să arate că ideea privind „aşa-zisa lipsă a 
drepturilor religioase este falsă” şi să exprime „surprinderea şi nemulţumirea lor că în 
amendamentul lui Wolf sunt menţionate lipsa drepturilor religioase în ciuda faptului că delegaţia 
interconfesională a fost prezentă în S.U.A., [si] a cerut să expună situaţia reală a drepturilor 


43 Ibidem. 

+ Mircea Răceanu, Cronologie comentată..., p. 297. 

45 Supărarea autorităţilor române era la fel de puternică şi în iulie 1988 când, aflat în vizită in România, 
adjunctului secretarului de stat al S.U.A., Richard Schifter i s-a amintit acest episod într-o discuţie purtată 
cu preşedintele Departamentului Cultelor: „Anul trecut a fost în S.U.A. o delegaţie a cultelor din România, 
(baptişti, adventisti, reformaţi, catolici, ortodocşi) şi au avut o discuţie la Camera Reprezentanţilor. Acolo a 
apărut la un moment dat domnul Wolf care este membru in acest for, şi care a fost de câteva ori în 
România, a călătorit prin țară. Acolo a pus o întrebare, dar nici măcar nu a avut bunul simţ să aştepte 
răspunsul şi a ieşit din sală. Mi se pare că cu asemenea congresmeni nu se poate discuta." (A.C.N.S.A.S., 
fond Documentar, dosar nr. 8352, vol. 3, f. 97). 

% La 1 mai 1987, ministrul român de externe, loan Totu l-a convocat în audienţă pe ambasadorul S.U.A. la 
Bucureşti, Roger Kirk şi i-a comunicat poziţia guvernului român potrivit căreia votul din Camera 
Reprezentanţilor a constituit o acţiune „organizată de cercurile ostile României” si un act de „presiune şi 
amestec” în treburile interne ale României (Mircea Răceanu, Cronologie comentată..., p. 297). 

47 Între 25 martie 1985 - iunie 1987 funcţia de ambasador al R.S. România în S. UA. a fost ocupată de 
Nicolae Gavrilescu. (/bidem, p. 275). 

religioase”.+ Mitropolitul Antonie Plămădeală a fost, „complet de acord cu această sugestie"#, 
asemenea, mitropolitul şi-a exprimat intenţia ca această propunere să le fie prezentată 
reprezentanţilor celorlalte culte „ca o tivă a lui care a fost acceptată şi susţinută de 
Departamentul Cultelor” şi a dat asigurări că „el ca şi conducător al delegaţiei va verifica 
conținutul fiecărei scrisori în scopul ca aceasta să confirme realitatea"s?. 

Se pare că autorităţile române au dat undă verde acestei acţiuni deoarece în două 
rapoarte întocmite ulterior de Serviciul IV al Direcţiei |, respectiv Departamentul Cultelor se arată 
că: „la sugestia ambasadei țării noastre din Washington”s', membrii delegaţiei au redactat şi au 
lăsat acesteia „pentru a fi folosite la nevoie"#? „scrisori adresate unor congresmani şi senatori prin 
care se reafirmă dreptul fiecărui cult din România de a funcţiona liber, conform doctrinelor şi 
tradiţiilor proprii şi de a nu lega problema revalidării clauzei de situaţia religioasă a acestora’®. 

Aceleaşi idei au fost susţinute de membrii delegaţiei cultelor şi cu prilejul a două 
conferințe de presă organizate la sediul ambasadei României din Washington“ şi la sediul O.N.U. 
din New York unde au fost prezenţi „un număr mare de ziarişti, personalităţi politice americane şi 
reprezentanţi ai unor organizaţii religioase"#. Cu această ocazie, mitropolitul Antonie Plămădeală 
a arătat scopul vizitei delegaţiei cultelor în S.U.A. şi a făcut „o prezentare largă a situaţiei 
religioase din Romänia"®. El a declarat că „mulţi oficiali americani îşi întemeiază convingerile pe 
deducţii în loc de realităţi” deoarece „pornind de la faptul că statul român are o ideologie 
materialistă, ei deduc şi proclamă lipsa oricăror drepturi religioase, ignorând faptul că prin 
Constituţie şi în realitate sunt garantate şi respectate drepturile omului's”. De asemenea, 
mitropolitul a mai afirmat că „unii americani fac greşeala de a califica drept persecuție religioasă 
unele fapte secundare, izolate care până la urmă se dovedesc a fi cazuri penale, fără legătură cu 
religia"s? şi a susţinut că „legarea clauzei de așa-zisele persecuții religioase din România este 


48 Informaţiile provin dintr-o telegramă trimisă de Ambasada României din S.U.A. Din păcate, documentul 
de la dosar nu conţine nici un indiciu clar privind data, persoana care o trimite sau instituția căreia îi este 
destinată. Din informaţiile care apar în alte documente am presupus însă că este o telegramă trimisă 
Ministerului de Externe de ambasadorul român din Statele Unite. (A.C.N.S.A.S., fond Documentar, dosar 
nr. 3, vol. 4, f. 117). 

4 Ibidem. 

5 Ibidem. 

5 Ibidem, ff. 127, 130. 

82 Ibidem. 

53 Ibidem. 

54 Această conferință de presă a fost organizată în seara zilei de 30 aprilie 1987. (A.C.N.S.A.S., fond 
Documentar, dosar nr. 3, vol. 4, f. 101). 

55 Ibidem, f. 129. 

56 Ibidem, ff. 125-126. 

57 bidem, f. 126. 

88 Aceeaşi idee poate fi regăsită şi în cadrul discuţiilor purtate de preşedintele Departamentului Cultelor, lon 
Cumpănaşu cu congresmenii Christopher Smith, Frank Wolf şi Tony Hall care s-au aflat într-o vizită in 

artificială, nu reflectă adevărul şi, în consecinţă, nu poate fi acceptatä"®. Ceilalţi reprezentanţi ai 
cultelor religioase din România prezenţi la conferințele de presă au exprimat idei asemănătoare şi 
au susţinut că, în pofida unor probleme inerente care apar uneori, situaţia religioasă din România 
poate fi apreciată drept satisfăcătoare“. 

Mitropolitul Antonie Plămădeală, episcopul romano-catolic loan Robu şi secretarul 
general al Uniunii Cultului Baptist, Vasile Talpoş au acordat apoi şi o serie de interviuri posturilor 
de radio B.B.C. şi Vocea Americii în care au respectat, se pare, linia oficială întrucât în 
documente se arată că „au răspuns în mod argumentat la întrebările ce le-au fost adresate 
referitoare la drepturile şi libertăţile religioase existente în tara noastră, precum şi la unele cazuri 
de persecuții religioase invocate de persoane rau-intentionate din exterior'!. Printre documentele 
cercetate până în prezent, nu am identificat însă decât interviul acordat la 30 aprilie 1987 de 
Vasile Talpos lui Horia Puşcaşiu de la postul de radio Vocea Americii. Întrebat fiind, cu acest 
prilej, care este situaţia Bisericii Baptiste din România, Vasile Talpoş a răspuns: „Părerea mea [e] 
că situaţia religioasă din România este bună, ne bucurăm de libertate religioasă potrivit credinţei, 
potrivit mărturisirilor, potrivit Sfintei Scripturi. Aceasta nu înseamnă că nu sunt şi probleme. În țară 
încontinuu apar probleme, dar noi le rezolvăm. În ce ne priveşte pe noi, pe baptişti, aşa cum am 
spus şi la conferinţa de presă, ultimii 10 ani au constituit o perioadă favorabilă construirii unui 
număr de 20 de noi biserici baptiste şi ori de câte ori şi în toate cazurile în care au apărut 
demolări de biserici, de case de rugăciuni noi am fost în avantaj pentru că în locul celor vechi şi 
mici am construit biserici mai mari şi mai frumoase”®2. 

Secretarul general al Uniunii Cultului Baptist a fost întrebat apoi câte biserici baptiste 
neautorizate funcționau sau existau în acel moment în România. În mod surprinzător, el nu a 
încercat să evite răspunsul sau să nege faptul că existau asemenea biserici ci a declarat: „N-aş 
putea să spun precis câte... Vreau să spun numai că pentru toate au fost înaintate actele 
necesare din partea Uniunii Baptiste şi aşteptăm ca să fie aprobate şi multe dintre acestea 
funcţionează chiar dacă încă nu sunt aprobate”. În finalul interviului, când i s-a cerut să-și 
exprime părerea în legătură cu aprobarea amendamentului congresmanului Frank Wolf în 
Camera Reprezentanţilor, liderul baptist a afirmat că el speră să se înțeleagă până la urmă „că 


România între 28 iunie -1 iulie 1985. Cu prilejul audienței acordate oaspeţilor americani la 29 iunie 1985, 
lon Cumpănaşu a arătat că: „Statul român asigură condiţii normale, inclusiv materiale, ca fiecare cult şi fiecare 
cetăţean care doreşte să practice credința pe care o are. Singura condiţie pe care o punem este ca aceasta să 
se facă cu respectarea legilor, aşa cum se cere în mod firesc în orice stat. Dacă au apărut şi mai apar unele 
probleme, pricina este, în marea majoritate a cazurilor, tocmai încălcarea legii de către unii indivizi. Nu am 
admis şi nu vom admite ca sub masca activităţii religioase să fie nesocotite legile țării, valabile pentru orice 
cetățean”. (A.C.N.S.A.S., fond Documentar, dosar nr. 8252, vol. 3, f. 344). 

59 Idem, dosar nr. 3, vol. 4, f. 129. 

60 Ibidem, f. 103. 

5 Ibidem, f. 129 

62 Ibidem, f. 103. 

63 Ibidem, f. 104. 

multe din afirmaţiile făcute în legătură cu situaţia din România nu sunt adevărate” şi că S.U.A. „va 
acorda din nou ţării noastre clauza naţiunii celei mai favorizate”s. 

Declaraţiile lui Vasile Talpoş au fost aspru criticate de Iosif Ton®, pastor baptist emigrat 
din România la începutul anilor '80 şi fondator al Societăţii Misionare Române cu sediul la 
Wheaton, Illinois. Într-un interviu acordat aceluiaşi Horia Puşcaşiu şi difuzat de „Vocea Americii” 
la 6 mai 1987, losif Ton a afirmat: „Aproape în fiecare an o delegaţie din România vine la 
Washington ca să pledeze pentru acordarea clauzei şi anunţă că s-a mai dat o aprobare pentru 
construirea sau repararea unor biserici. În condiţiile în care există în România 1200 de biserici 
baptiste dintre care cele mai multe cer de ani aprobarea de lărgire a localului nu poţi să afirmi cu 
seninătate că totul este bine. [...] Regret că doi pastori baptisti din Bucureşti au venit în S.U.A. 
pentru a spune că situaţia religioasă din România este foarte bună şi că nu există persecuţii'5, 

Referindu-se punctual la declaraţia secretarului general al Uniunii Cultului Baptist potrivit 
căreia demolările unor biserici au fost câteodată chiar în avantajul credincioşilor, pastorul Ton a 
spus: „Cred că este de domeniul sacrilegiului ca un om al religiei să afirme că demolarea unei 
biserici este o binecuvântare! E adevărat că după presiuni enorme din străinătate cei care au 
demolat biserica au fost obligaţi să aprobe reconstruirea ei. Dar asta poate după 5-6 ani de 
suferințe... E adevărat că în unele cazuri biserica reconstruită a fost mai mare şi mai frumoasă 
pentru că între timp s-au primit ajutoare din străinătate din partea unor oameni miscati de 
suferinţa celor din ţară. Dar a spune că demolările sunt binecuvântări înseamnă de fapt a aproba 
ce face dictatorul ateu şi distrugerile acelor biserici. Şi oamenii aceştia se fac parte”*?. 

Punctul de vedere exprimat de losif Ton nu era nicidecum singular, ci reflecta, de fapt, 
viziunea adversarilor reînnoiri clauzei din Congresul american. Aflaţi, de regulă, în strânse relaţii 
cu organizaţiile religioase şi organizaţiile pentru apărarea drepturilor omului din Occident, aceştia 
i-au privit cu neîncredere pe membrii delegaţiei cultice sosiți în vizită în Statele Unite, 
considerându-i purtători de cuvânt ai regimului comunist din România şi colaboratori fideli ai 


% Ibidem, f. 109. 

8 losif Ton s-a născut la 30 septembrie 1934 în comuna Gérbovita, judeţul Alba. Între 1951-1955 studiază 
la Facultatea de Filologie din Cluj-Napoca, iar între 1955-1957 la Seminarul Baptist din Bucureşti. Între 
1958-1968 lucrează ca profesor de limba română. În 1969 a plecat în vizită in Austria şi a refuzat să se 
mai întoarcă in ţară. Din Austria s-a îndreptat spre Anglia unde a urmat cursurile Facultăţii de Teologie de 
la Universitatea din Oxford. În 1972 se întoarce în România şi devine profesor la Seminarul Baptist din 
Bucureşti (1973-1974). Între 1973-1981 militează pentru respectarea drepturilor şi libertăţilor religioase ale 
credincioşilor din România, motiv pentru care este arestat de mai multe ori de Securitate. Între 1974-1981 
activează ca pastor în bisericile baptiste din Ploieşti şi Oradea. În 1981 este obligat să părăsească 
România împreună cu familia. În 1982 devine preşedintele Societăţii Misionare Române, ocupându-se de 
traducerea unor cărţi de teologie în limba română, de tipărirea şi introducerea acestora (pe ascuns) în 
România. Din 1983 realizează emisiuni religioase la Radio Europa Liberă. Este cel mai cunoscut teolog 
baptist român. A se vedea John D. Woodbridge, Ambassadors for Christ, Moody Press, Chicago, 1994, p. 
268 şi http://ro.wikipedia.org. 

66 A.C.N.S.A.S., fond Documentar, dosar nr. 3, vol. 4, f. 110. 

67 Ibidem, f. 105. 

acestuia. Orice tentativă de „influențare pozitivă” a unor congresmeni precum Frank Wolf, 
Christopher Smith, Tony Hall era, în aceste condiţii, sortită eşecului. 

Cu toate acestea, în spiritul mandatului încredinţat la plecarea din România, membrii 
delegaţiei cultelor au avut, pe parcursul deplasării în Statele Unite un program intens de vizite şi 
contacte la Departamentul de Stat, Congres, primăria oraşului New York dar şi la unele 
organizaţii religioase şi biserici. Printre personalităţile americane cu care s-au întâlnit s-au 
numărat „secretari şi consilieri ai diferitelor comisii ale Congresului, congresmenii Christopher 
Smith, St. Hoyer, Stephen Solarz, Tom Lantoş, Thomas Simons, subsecretar la Departamentul 
de Stat, Edward Koch, primarul orașului New York şi fostul primar Wagner, arhiepiscopul grec 
lacovos — pentru S.U.A. şi Canada, rabinul Arthur Schneer şi Emest Gordon, preşedintele 
organizaţiei C.R.E.E.D"#. 

În cadrul convorbirilor avute cu aceştia s-au abordat probleme precum: „cauzele imaginii 
defavorabile României în S.U.A., situaţia economică din România, clauza pentru România şi 
eventuala ei influență asupra raporturilor stat-biserică, drepturile naționalităților conlocuitoare în 
special ale maghiarilor, situaţia unor secte (nazarineni, Martorii lui lehova), micşorarea cifrei de 
şcolarizare în şcolile teologice, demolarea unor biserici şi sinagogi, taxele percepute pentru 
emigrarea evreilor şi germanilor, probleme ale Cultului Baptist (biserica din Oradea, tipărirea 
Bibliei ş.a.) şi ale adventiştilor de ziua a şaptea (demolarea bisericii din cartierul Grant)"®. 

Într-un raport întocmit de Departamentul Cultelor pe baza relatărilor făcute la întoarcerea 
în țară de membrii delegaţiei, sunt punctate şi câteva opinii exprimate de unele personalităţi 
politice americane pe marginea relaţiilor dintre România şi S.U.A. Astfel, Edward Koch primarul 
oraşului New York, a susţinut că „imaginea generală a României ar fi cauza atmosferei din S.U.A. 
şi că ar trebui lucrat mai mult în direcţia îmbunătăţirii acesteia” iar Steny Hoyer - preşedintele 
Comisiei pentru securitate şi cooperare din cadrul Congresului, referitor la mecanismul acordării 
clauzei, a arătat că „trei probleme privesc România: drepturile religioase, drepturile minorităţilor şi 
drepturile omului in general"?70. 

La rândul său, Thomas Simons, adjunctul asistentului secretarului de stat pentru Europa, 
a declarat că la Departamentul de Stat, situaţia din România „se cunoaşte mai bine decât în 
Congres şi mai pozitiv apreciind că „atmosfera negativă e mai mult pe plan psihologic”. 
Aprobarea amendamentului lui Frank Wolf pentru modificarea Legii Comerţului era, în opinia lui 
Simons, „o nebunie pentru interesele nationale americane şi probabil dacă va trece prin Senat i 
se va opune veto-ul Preşedintelui”. El a precizat însă că votul din Congres „e un semn rău care 
creează raporturi nerezonabile între Congres şi Preşedinte” şi că, spre deosebire de anii anteriori, 
„anul acesta nu se mai poate prevedea cu aceeaşi exactitate atitudinea Preşedintelui faţă de 
Legea Comerţului şi, implicit, de amendamentul votat recent în Congres privind suspendarea 
clauzei pentru România, pe o perioadă de 6 luni”. 


68 Ibidem, f. 129. 
6% Ibidem. 

70 Ibidem, f. 126. 
7! Ibidem, f. 127. 

Unii dintre membrii delegaţiei au avut întrevederi separate cu o serie de personalităţi 
religioase din S.U.A. pe care au încercat să le convingă să acţioneze în vederea sprijinirii 
revalidării clauzei pentru tara noastră. Astfel, Vasile Talpos, secretarul general al Uniunii Cultului 
Baptist, „a determinat pe dr. Louis A. Drummond, şeful catedrei de evanghelism de la 
Universitatea din Louisvell - Kentucky, născut în acelaşi oraş şi prieten de familie cu preşedintele 
S.U.A. să-i solicite acestuia printr-o scrisoare, să acţioneze şi în continuare pentru menţinerea 
bunelor relaţii româno-americane. În același scop a acţionat şi asupra lui Gerhard Claas, secretar 
general al Alianţei Mondiale Baptiste, pe care I-a vizitat in familie”72. 

Preşedintele Cultului Adventist de ziua a şaptea din România, Dumitru Popa a purtat 
discuţii cu „Neal Wilson - preşedinte şi Berth B. Beach - secretar ai Conferinţei Generale Mondiale 
Adventiste care |-au însărcinat pe G. Ross colaborator al lor şi prieten apropiat al senatorului Paul 
Trible să-l determine pe acesta de a renunţa să mai dea curs amendamentului său în Congresul 
S.U.A. Neal Wilson s-a angajat, de asemenea, ca prin G. Ross - reprezentantul Conferinţei 
Generale Mondiale Adventiste la Casa Albă, secretari şi alti colaboratori ai săi să acţioneze şi 
asupra vicepreşedintelui George Bush cât şi altor congresmeni şi senatori pentru a sprijini 
interesele României în relaţiile cu S.U.A."#. 

La rândul lor, reprezentanţii cultului mozaic din cadrul delegaţiei, au discutat cu Jack 
Spitzer, preşedintele organizaţiei B'Nai B'Rith International şi l-au rugat să susţină reînnoirea 
clauzei pentru țara noastră. În urma acestei intervenţii, la 27 mai 1987 — cu o lună înaintea 
dezbaterilor din Senat pe tema amendamentului lui Paul Trible la noua Legea a Comerţului - Jack 
Spitzer îi trimitea o scrisoare senatorului Carl Levin în care afirma între altele: „Solicit sprijinul tău 
pentru clauză pentru ca [sic!] comerțul şi conlucrarea diplomatică între S.U.A. şi România să 
continue; pentru menţinerea bunei desfăşurări a emigrării (care este preocuparea 
amendamentului Jackson-Vanik); pentru menţinerea accesului celor din „Cortina de Fier” în 
Israel; pentru încurajarea situaţiei multumitoare (în limitele unei {ari comuniste) a grupărilor 
religioase din tara şi pentru recunoaşterea modului responsabil şi unic de rezolvare a problemei 
datoriei externe fata de țările din vest.””4. 

Analizând prin prisma evenimentelor care s-au succedat în lunile următoare, vizita 
întreprinsă în perioada 27 aprilie - 6 mai 1987 de reprezentanţii cultelor din tara noastră în Statele 
Unite nu a avut succesul scontat de.autoritatile române întrucât percepţia americanilor în legătură 
cu respectarea drepturilor şi libertăţilor religioase în România nu a cunoscut schimbări 
semnificative. Nemultumirile membrilor Congresului în ceea ce priveşte situaţia drepturilor 
religioase din România se adăugau celor cauzate de îngrădirea drepturilor minorităţilor naţionale, 
dificultăţile întâmpinate de persoanele care doreau să emigreze şi refuzul sistematic al regimului 
de la Bucureşti de a iniţia orice reforme pe plan social, economic şi politic. Lipsa unor reacţii 
pozitive ale autorităţilor comuniste din România la criticile formulate de politicienii americani în 


72 Ibidem, f. 130. 
73 Ibidem. 
74 Ibidem, f. 170. 

legătură cu aceste problematici avea să influențeze pregnant soarta clauzei naţiunii celei mai 
favorizate. 

Chiar dacă la 2 iunie 1987 preşedintele Ronald Reagan trimitea Congresului 
recomandarea sa privind prelungirea statutului clauzei naţiunii celei mai favorizate pentru 
România, în documentul respectiv el informa, totodată, forul legislativ că decizia a fost „extrem de 
dificilă” deoarece, el personal „împărtăşeşte îngrijorările opiniei publice şi ale Congresului în 
legătură cu violarea drepturilor fundamentale ale omului în România."5 

Mai mult decât atât, la 26 iunie 1987 regimul comunist din România primea o nouă 
lovitură odată cu aprobarea de către Senatul S.U.A., cu 49 de voturi pentru şi 44 împotrivă, a 
amendamentului propus de Paul Trible la noua Lege a Comerţului ce prevedea suspendarea 
clauzei României pe o perioadă de şase luni. Având în vedere că la 30 aprilie 1987, în Camera 
Reprezentanţilor fusese adoptat un amendament similar propus de Frank Wolf perspectiva 
pierderii clauzei de către România părea mai aproape decât oricând. Şansa ţării noastre de a-şi 
menţine acest privilegiu economic în 1987-1988 a fost că, în cele din urmă, Senatul şi Camera 
Reprezentanţilor nu au reuşit să se înțeleagă asupra textului final al noii Legi a Comerţului şi 
aceasta nu a mai fost votata’®. Era, însă, ultima dată când România comunistă se mai bucura de 
avantajele clauzei naţiunii celei mai favorizate. Reluarea ofensivei de către adversarii regimului de 
la Bucureşti din Congresul american în 1988 şi poziţia tot mai rezervată a preşedintelui Ronald 
Reagan care, într-o scrisoare trimisă lui Nicolae Ceauşescu la 26 ianuarie, avertiza că îi va fi 
foarte greu să se hotărască „asupra prelungirii clauzei pentru România în această primăvară şi cu 
atât mai mult pentru Congres să accepte o recomandare favorabilă..."77 au determinat guvernul 
român să conştientizeze faptul că şansele reinnoirii clauzei şi în acest an erau practic nule. 
Pentru a nu da satisfacţie părţii americane şi, mai ales, pentru a evita impactul negativ al unui 
asemenea eveniment care ar fi fost puternic mediatizat de adversarii regimului comunist, în 
februarie 1988, România renunța unilateral la clauza naţiunii celei mai favorizate. Această 
nefericită decizie avea să ducă la înghețarea raporturilor bilaterale româno-americane în a doua 
jumătate a anului 1988 şi la o izolare fără precedent a ţării noastre pe scena politică 
internaţională. 


75 Mircea Răceanu, Cronologie comentată..., p. 298. 
75 Ibidem, p. 300. 
77 Ibidem, p. 304. 

FROM THE BACKSTAGE OF A FAILED MISSION. THE VISIT MADE IN THE SPRING OF THE 
YEAR 1987 IN SUA BY THE REPRESENTATIVES OF THE CULTS IN ROMANIA 


This study examines, using the files from the former Securitate archives, the visit of the 
Romanian religious delegation leaded by the metropolitan bishop Antonie Plămădeala in United 
States of America, between April 27- May 6, 1987. 

The trip took place in a moment when the relations between USA and the Socialist 
Republic of Romania were extremely tensioned due to the Romania's political and economic 
problems at the end of the 1980s on one hand, and the lack of civil and human rights in this 
country, on another hand. The intention of the Romanian delegation was to convince the 
American authorities that in the communist Romania of Nicolae Ceausescu the religious rights 
were respected and therefore USA should continue to grant M.F.N. to Romania. The visit did not 
have the expected impact, as the Americans perspective about the ways civil and religious rights 
were respected in Romania did not considerably changed. The Romanian authorities malevolent 
attitude regarding the civil and human rights finished in the freezing of Romanian-American 
relations at the end of the 1980's and got to the violent collapse of the communist regime in 
Romania in December 1989. 

II. SUBIECTELE ŞI SUBIECŢII SECURITĂŢII 


Strategii de infiltrare şi atragere la colaborare a cultelor religioase 
elaborate de autorităţile procomuniste din România în perioada 1945- 
1947, cu o privire specială asupra cazului 
Bisericii Ortodoxe Romane: 


George Enache 


Libertate, egalitate, fraternitate şi moarte: deviza revoluţiei franceze, un pic corectată, 
pare foarte potrivită pentru a defini laconic ceea ce s-a petrecut în România în perioada cuprinsă 
între 23 august 1944 şi 30 decembrie 1947. „Moartea”, adică bolşevizarea României, se anunţa 
amenințătoare încă din momentul pătrunderii trupelor sovietice pe teritoriul românesc. Dar 
încrederea că aliaţii occidentali nu vor lăsa România în ghearele „ursului” şi talentul agenţilor 
Moscovei şi a „tovarăşilor de drum” de a folosi in mod dialectic conceptele democraţiei au făcut 
pe unii să spere că acest lucru nu se întâmpla totuşi. Din păcate, idealurile democratice 
proclamate cu orice prilej au primit în cele din urmă şi la noi înțelesul pe care îl aveau în Uniunea 
Sovietică. 

În planul politicii religioase, noile guverne de după 1944 au declarat că intenţionează să 
introducă principiile libertăţii şi egalităţii cultelor religioase, grav afectate de măsurile luate în anii 
dictaturilor care s-au succedat în România după 1938, iar măsurile de epurare trebuiau să 
reprezinte doar acea curăţare a „sângelui rău” de care şi instituţiile bisericeşti trebuiau să scape 
în rând cu întreaga societate românească, acţiune care, teoretic, trebuia să se realizeze cu 
respectarea prevederilor internaţionale. De fapt, îndeosebi după 6 martie 1945, autorităţile 
române, infiltrate din ce în ce mai mult de forţele comuniste, au adoptat o politică religioasă 
bazată pe principiul divide et impera, cu menirea să subjuge cultele prin distrugerea 
independenţei şi influenţei lor „reacționare, să secularizeze societatea şi instituţiile sale, să 
creeze o divizare a clerului în aripi ,reactionare” şi „progresiste”, cea din urmă constituind un 
instrument util în vederea lărgirii bazei sociale a puterii comuniste. 

În cadrul acestui program, perioada 1944-1947 reprezintă etapa unei intense acţiuni de 
selecţie a elementelor „utile” („democratice”) din interiorul fiecărei confesiuni religioase, care vor 
ajuta autorităţile în drasticele restructurări ale raporturilor dintre culte şi societate care încep în 


1 Textul reprezintă o parte a unei cercetări mai ample dedicată vieţii cultelor religioase din România în anii 
instaurării regimului comunist în tara noastră. Din acest motiv, s-ar putea ca în anumite cazuri demersul 
nostru să nu fie ,rotund”, lăsând unele aspecte deschise sau presupus cunoscute. Chestiunile discutate aici 
sunt însă esențiale pentru a înţelege mecanismul aservirii cultelor de către autorităţile comuniste şi tocmai 
de aceea am ales să le prezint separat, pentru a fi marcate clar în dezbaterea istoriografică pe marginea 
acestui subiect. 

1948, precum şi în organizarea internă a acestor culte, domenii în care puterea comunistă se va 
folosi de toate slăbiciunile existente deja în sistem precum şi de rivalitätile interconfesionale 
antebelice. 

Studiul de faţă reconstituie în fapt mecanismele care au fost puse în mişcare în vederea 
atingerii scopurilor enunțate mai sus, precum şi interacţiunile stabilite. între diversele structuri 
implicate, partide, parlament, guvern (în special Ministerul Cultelor), culte religioase. Accentul pe 
aspectul fenomenologic ne-a făcut să renunfäm la consemnarea unor elemente faptice care nu 
interesau în mod deosebit demostratia noastră. În acelaşi timp, ne-am concentrat atenţia în mod 
special pe cazul Bisericii Ortodoxe Române, deoarece, în perioada de care ne ocupăm, ea este 
miza majoră, „infiltrarea” şi „supunerea” ei fiind esenţiale pentru succesul acţiunilor ulterioare ale 
forțelor procomuniste. Activitatea altor culte religioase este invocată în cuprinsul textului în 
măsura în care acest lucru este relevant pentru felul în care autorităţile politice din anii 1945-1947 
au pregătit terenul pentru „marele asalt” din 1948 la adresa cultelor şi a vieţii religioase. 

6 martie 1945 este, fără îndoială, un reper în istoria instaurării comunismului în România, 
deoarece, din acel moment, instituţiile statului sunt preluate şi folosite de forţele procomuniste în 
interes propriu2. Până atunci, partidele „istorice” (Partidul National Ţărănesc şi Partidul National 
Liberal) se străduiseră aducă România, după ani de dictatură, pe linia unei democratizari reale, 
acest lucru reflectându-se si în domeniul vieţii cultelor religioase, care fusese afectată de dorința 
mareșalului Antonescu de a pune în practică principiul „stat unitar, biserică unicä”. Pentru 
înţelegerea corectă a subversiunii pe care comuniştii o vor opera in viata cultelor din România 
este, evident, necesară prezentarea celor petrecute de la lovitura de stat din 23 august 1944 
până la instaurarea guvernului Petru Groza. 


Perioada 23 august 1944- 28 februarie 1945: între refacerea libertăţii cultelor şi 
atacurile comuniste la adresa clerului 


Interesul comuniştilor faţă de culte nu s-a manifestat deschis de la început, ei find 
preocupaţi de acapararea altor portofolii în noul guvern instalat după 23 august 1944. În cadrul 
primului guvern Sănătescu, postul de ministru al Culturii Nationale şi Cultelort i-a revenit 
generalului lon Boiteanu (23 august - 3 noiembrie 1944)5, pentru ca în timpul celui de-al doilea 
guvern Sänätescuf şi a guvernării Rădescu”, ministru al Cultelor şi Artelor să fie numit Gheorghe 


2 Deşi acţiunile de subminare de către comunişti a Blocului Naţional Democrat au început la puţin timp 
după 23 august 1944, prezența consistentă a liberalilor şi färänistilor la actul de guvernare, precum şi voința 
celor doi prim miniştri de a menţine intact spiritul platformei BND, conferă trăsături distincte perioadei 23 
august 1944 — 28 februarie 1945 în raport cu noua guvernare instaurată la 6 martie 1945. 

3 Vezi George Enache, Din istoria relaţiilor Biserică-stat în perioada guvernării Antonescu. Cazul liderilor 
AGCOR, în „STUDIA POLITICA”, vol. VII, nr. 3, 2007, p. 603-606. 

+ În perioada 23 august — 1 septembrie 1944 ministerul patronat de generalul Boiteanu a purtat numele de 
Ministerul Educaţiei Naţionale. 

5 Secretariatul de Stat pentru Culte, Viaţa religioasă în România, Bucureşti, 1999, p. 96. 

54 noiembrie — 5 decembrie 1944. 

(Ghiţă) Pop, apropiat al lui luliu Maniu, care mai fusese secretar de stat înainte de război în cadrul 
aceluiaşi minister. Obiectivele celor doi miniştri au fost eliminarea discriminărilor instituite in 
domeniul religios de către regimul Antonescu şi crearea unui nou cadru de manifestare a vieţii 
religioase. Primul pas l-a constituit revenirea in tara a celor deportaţi in Transnistria pentru motive 
religioase. Apoi a fost permisă exercitarea liberă a cultului de către comunitatea evreiasca®, atât 
de greu încercată, li s-a recunoscut baptiştilor drepturile pe care le aveau înainte de 1939, s-a 
permis exercitarea cultului de către celelalte „secte”" şi s-a revocat „unirea” stiliştilor şi lipovenilor 
cu Biserica Ortodoxă"!. O măsură care a venit în întâmpinarea acestor acţiuni a fost Decretul-lege 
privind statutul naționalităților în care se preciza: „Orice îngrădire, directă sau indirectă a 
drepturilor cetăţenilor, sau invers, stabilirea de privilegii, directe sau indirecte, pentru cetăţeni, pe 
temeiul rasei, religiei sau naţionalităţi lor, precum şi orice propovăduire a exclusivismului sau a 
urii şi dispretului de rasă, religie sau naţionalitate, se pedepsesc de lege”. În articolele 23, 24, 25 
se făceau următoarele precizări referitoare la culte: „23. Cultele recunoscute îşi administrează 
bunurile lor potrivit statutelor sau actelor de fundaţie, conform legii asupra regimului general al 
cultelor. 24. Este interzis amestecul autorităţilor administrative în chestiunile de serviciu religios al 
maselor recunoscute în afară de controlul Ministerului Cultelor. 25. Preoţii cultelor recunoscute la 
pregătire egală şi grade ierarhice egale, vor fi în mod egal salarizati, întrucât confesiunile lor vor 
reprezenta numărul prevăzut de legea regimului cultelor pentru a se putea bucura de sprijinul 
material al statului”'3. 

În timpul ministeriatului lui Ghiţă Pop au fost adoptate şi alte măsuri importante. Astfel, 
prin Decretul-lege nr. 134, emis la 27 februarie 1945, era anulat Decretul nr. 620 dat de guvernul 
Antonescu la 21 septembrie 1943, în care se stipula că „comunităţile bisericeşti locale îşi pierd 
dreptul lor de proprietate şi posesiune asupra bunurilor respective când majoritatea credincioşilor 
a trecut la comunitatea locală a altui cult''. Aceste bunuri urmau să intre în patrimoniul 
comunităţii bisericeşti locale la care trecuse majoritatea credincioşilor cultului părăsit, fără nici o 
despăgubire. Decretul fusese adoptat în ideea de a se crea o bază legală pentru preluarea 
averilor acelor culte religioase considerate de mareşal periculoase pentru siguranţa statului, în 
condiţiile în care asupra fidelilor se exercitau presiuni de către autorităţi pentru a trece (reveni) la 
Biserica Ortodoxă5. Prin măsura propusă de ministrul Cultelor şi Artelor era anulat un motiv 


76 decembrie 1944-28 februarie 1945. 

8 S-a revenit la structura din perioada 1934-1940. 

8 Harry Kuller, Evreij in România anilor 1944 — 1949. Evenimente, documente, comentarii, Bucuresti, 2002, 
p. 332-340. 

10 ANIC, fond IGJ, dosar 12/1949, f. 157-159. 

11 ACNSAS, Fond Documentar Bucureşti, dosar 7353, f. 12. 

*2 ASR, România. Viaţa politică în documente. 1945, Bucureşti, 1994, document 45, p. 121. 

13 Ibidem. 

14 MO”, partea l-a, an CXI, nr. 222, miercuri, 22 septembrie 1943, p. 8370. 

*5 Deşi Biserica Greco-Catolică nu era direct vizată, măsura stârnise îngrijorare în rândul episcopilor acestui 
cult, care se simțeau ameninţaţi de „prozelitismul” ortodox. Episcopul greco-catolic de Oradea, Valeriu 

puternic de discordie între cultele din România, revenindu-se la situaţia stabilită prin Legea nr. 54 
din 22 aprilie 1928, pentru regimul general al cultelor'€. Un alt gest important al ministrului Pop îl 
constituie respingerea, în ianuarie 1945, a propunerii de scoatere în afara legii a Bisericii 
Evanghelice C.A., acuzată de colaborationism cu nazisti şi infeudare faţă de Grupul Etnic 
German'?. 

Situaţia creată în cazul Bisericii Luterane era legată de amplele acţiuni de epurare, 
arestare şi pedepsire a celor vinovaţi de crime de război sau care au colaborat cu regimurile 
fasciste'8. Până la apariţia Decretelor-lege din 12 si 20 ianuarie 1945'5, a existat o dispută intensă 


Traian Frențiu, i-a scris atunci Mareşalului: „legea cea nouă va provoca controverse şi discordie, va 
deschide procese noi şi dureroase între fii acestui neam” (ANIC, fond DGP, dosar nr. 114/1943, f. 29). 

16 În 1948 puterea comunistă va relua chestiunea patrimoniului bisericesc, stabilind noi reglementări menite 
să slujească propriile interese. 

17 La 24 decembrie 1944, subsecretarul de stat al poliţiei, generalul Virgil Stănescu, a cerut Comisiei 
române pentru aplicarea armistiţiului din cadrul Pregedintiei Consiliului de Miniştri, cu adresa nr. 24058, să- 
şi expună punctul de vedere privitor la dizolvarea Bisericii Luterane, pe baza acuzatiei că aceasta s-ar fi 
încadrat organic şi s-ar fi subordonat programului politic şi ideologic al Partidului Muncitoresc Naţional 
Socialist German. La 3 ianuarie 1945, Direcţia Judiciară din Ministerul Justiţiei a înaintat Direcţiei Generale 
a Poliţieisun referat pe această temă, prin care arăta că dreptul de a se pronunţa asupra dizolvării îi revenea 
Ministerului Cultelor (Dumitru Şandru, Biserica din România, 1944-1948, în „Arhivele Totalitarismului”, anul 
VI, nr. 18, 1/1998, p. 220). 

Solicitat să-şi dea avizul, Ghiţă Pop a răspuns că Biserica Evanghelică este un cult istoric cu o 

structură democratică, care, în consecință, se poate adapta uşor noilor realităţi, iar episcopul Staedel şi 
membrii hitleristi ai consistoriului fuseseră arestaţi şi se aflau internaţi in lagărul de la Târgu Jiu. Referatul 
ministrului se încheia în mod categoric: „În nici un caz nu cred că e oportun ca biserica să fie desființată 
întrucât măsura aceasta ar fi excesivă şi ar da naştere la o situaţie anarhică” (ANIC, fond DGP, dosar nr. 
34/1944, f. 20). 
18 Încă din 25 august 1944 Ministerul Afacerilor Interne cerea poliţiei si jandarmeriei să aibă in vedere pe 
cetăţenii statelor inamice rezidenţi în România şi membrii Grupului Etnic German, care urmau să fie 
internaţi în lagăre create ad-hoc. Măsurile luate împotriva acestora, mai ales împotriva Grupului Etnic 
German, s-au înăsprit la începutul lunii noiembrie, în urma presiunilor sovietice, care în decembrie 1944 au 
cerut deportarea etnicilor germani din România în URSS pentru muncă forțată. 

Apoi, în cazul legionarilor, aceştia au fost exceptati de la amnistia dată de guvern, la intervenţia 
ministrului comunist al Justiţiei, Lucrețiu Pătrăşcanu. După semnarea convenției de armistițiu, care 
prevedea la punctul 15 obligaţia guvernului roman de a dizolva imediat organizaţiile pro-hitleriste de tip 
fascist, s-a declanşat o campanie masivă de arestări în rândul foştilor membri ai Mişcării Legionare. 

Tot în cadrul Convenţiei de Armistitiu, la punctul 14 se prevedea că „Guvernul şi înaltul 
comandament român se obligă să colaboreze cu Înaltul Comandament aliat (sovietic) la arestarea şi 
judecarea persoanelor acuzate de crime de război”. În vederea aplicării prevederilor acestui punct a fost 
promulgat Decretul -lege privind urmărirea şi pedepsirea criminalilor de război din 12 ianuarie 1945 şi 
Decretul-lege privind urmărirea şi sancţionarea celor vinovaţi de dezastrul țării, din 20 ianuarie 1945 (Detalii 
în lon Bălan, Regimul concentrationar din România, 1945 — 1964, Bucureşti, 2000, p. 32-50). 

19 Textul celor două decrete în ASR, România. Viaţa politică în documente. 1945, Bucureşti, 1994, 
document 2, p. 61-65, document 4, p. 67-70. 

între partidele „istorice”, pe de-o parte, şi comunişti şi aliaţii lor, pe de altă parte, aceştia din urmă 
insistând să fie consideraţi criminali de război toţi cei care au pregătit politiceşte România pe 
făgaşul politicii alături de Germania”, una din ținte fiind şi reprezentanţii cultelor. Astfel, în toamna 
anului 1944 Vasile Luca aprecia că reminiscentele fasciste „sunt pătrunse în viaţa noastră 
publică, începând cu administraţia, aparatul de stat, Biserica, şcoala şi terminând cu mentalitatea 
otrăvită a poporului’'. În urma presiunilor comuniste era adoptată Legea nr. 486 prin care 
funcţionarii statului puteau fi licentiati din serviciu în cazul în care au avut o atitudine abuzivă ori o 
ţinută nedemnă, s-au pus sub orice formă în slujba unor interese străine şi au militat în vreo 
organizaţie politică sau paramilitară, sau au servit scopurile unor organizaţii dictatoriale?2. 

Printre altele, în cadrul disputelor privind modul de aplicare al legii a fost atacat şi 
Ministerul Cultelor şi Artelor, semn al interesului crescând al reprezentanţilor Frontului Naţional 
Democrat faţă de chestiunile bisericeşti. În articolul din „Scânteia” intitulat „Fasciştii din Ministerul 
Cultelor şi Artelor”, se acuza faptul că „o seamă de slujbaşi superiori care au activat în presa 
fascistă şi în organizaţiile legionare” sunt pe mai departe funcţionari în cadrul ministerului 
amintitz. Cei menţionaţi erau preoţii Gheorghe Butnaru şi Dumitru Veştemeanu, foşti redactori la 
„Porunca Vremii”, lon Lăncrănjan, asistent universitar la Facultatea de Teologie şi Olimp Căciulă, 
director al Seminarului Nifonz4. ) 

În paralel cu combaterea preoţilor ,reactionari” şi cu criticile la adresa guvernului, FND 
iniţiază atragerea de aderenti din rândurile preotimii prin intermediul Frontului Plugarilor şi al 
Uniunii Patrioţilor. Unul din obiectivele declarate ale UP era scoaterea clasei mijlocii, a 
profesorilor, institutorilor şi preoților de sub influenţa ,reactionarilor’’s. Succesul campaniei de 
atragere de preoţi a fost destul de modest, dar au intrat în jocul FND câteva nume grele dacă 
ținem cont de semnătura marelui profesor Nicolae Popescu-Prahova, în acel moment secretar 
general la Culte, pe un apel din 18 octombrie 1944 adresat clerului ortodox în care se spunea: 
„Această viaţă nouă nu poate fi garantată decât prin unirea forţelor patriotice într-un larg front 
national-democrat’2’, Alături de Popescu-Prahova semnau pr. Constantin Burducea, pr. dr. 
Dumitru Fecioru, pr. Alexandru Ionescu, pr. Ştefan Vasile, unii fiind foşti studenţi ai săi, în mod 
cert ei fiind cei care l-au „instigat pe profesorul de Drept bisericesc să subscrie acestui apel?. 


20 lon Balan, op. cit., p. 49. 

21 ANIC, fond CC al PCR-Cancelarie, dosar nr. 28/1944, f. 63. 

2 „MO”, an CXII, partea I-a, nr. 233, duminică, 8 octombrie 1944, p. 6559. 

23 Fasciştii din Ministerul Cultelor şi Artelor, în „Scânteia”, anul |, nr. 83, miercuri, 13 decembrie 1944, p. 2. 
2 La începutul anului 1945 Olimp Căciulă a fost depus din treaptă, nu ştim dacă pentru motivul că era 
recăsătorit. El a înaintat un memoriu Sinodului. adunat pentru şedinţa din 30 iunie 1945 care i-a respins 
recursul (,BOR’, an LXIII, nr. 7-8, iulie-august 1945, p. 15). 

25 ANIC, fond CC al PCR-Cancelarie, dosar nr. 28/1944, f. 70. 

2% Ibidem. 

2 Şerban Rădulescu-Zoner coord., Instaurarea totalitarismului comunist în România, Bucuresti, Editura 
Cavallioti, 1995, p. 27. 

2 Profesorul nu a mai avut ocazia să fie angajat în disputele epocii deoarece şi-a aflat obştescul sfârşit pe 
6 februarie 1945 (,BOR’, an LXIII, nr. 1-3, ianuarie-martie 1945, p. 92). 

Acţiunile FND împotriva guvernului Rădescu şi a partidelor istorice vor căpăta amploare 
la începutul anului 1945. În urma unei vizite la Moscova, ocazie cu care au discutat planul de 
preluare a puterii de către FND, liderii PCR au convocat o şedinţă a consiliului FND, în care să se 
ia în dezbatere ce s-a discutat cu liderii sovietici şi să se definitiveze programul frontului. 
Stenograma şedinţei este remarcabilă prin felul în care relevă „oportunismul” liderilor FND, a 
modului în care se inspiră masiv din programele celorlalte partide şi consemnează dorințele 
opiniei publice astfel încât să se elaboreze un program cât mai atractiv. Una din chestiunile 
esențiale era cea a unei noi reforme agrare, aspect care devenise obiectul preocupărilor tuturor 
partidelor. Nu vom insista asupra tuturor propunerilor legate de reforma agrară, ci pe acelea care 
priveau proprietăţile bisericeşti. 

Conform programului, urmau să fie exceptate de la expropriere pământurile mănăstireşti 
şi bisericeşti. Comentând schiţa de program, Petru Groza, preşedintele Frontului Plugarilor arăta: 
„La preotime, foarte bine că se face lucrul acesta. Vom scoate o puternică armă din mâna 
adversarului. Şi eu am avut de-a face cu preoţii şi am văzut cât contează aceştia, Şi când la vom 
spune, că nu ne atingem de pământurile lor, îi vom electriza. În felul acesta noi îi putem scoate 
din mâna adversarului. Să nu ne atingem de ei — este conform cu tradiţia acestui popor, şi în 
capul căruia s-a născut această idee , dovedeşte simţ practic şi este foarte bine venită”. Cel 
care va pune la îndoială justetea acestei opinii va fi chiar colegul de partid al lui Groza, plugarul 
Romulus Zărone: „În ce priveşte confiscarea moşiilor, nu s-ar putea confisca şi pământurile 
bisericeşti până la limitele de 50 ha.?"%. Cei care-l vor lămuri vor fi tocmai tovaräsii Dej şi Luca: 
„Tov. Gheorghiu-Dej: Nu, lasă frate. Trebuie să fii cel dintâi care să vii să spui că bine am făcut. 
Țăranul are un atare sentiment religios, că e periculos să-l ridicăm împotriva noastră. Plugarul 
Romulus Zärone: Din punct de vedere religios aveţi dreptate, dar țăranul are nevoie şi de pământ. 
Si biserica noastră are păduri multe. Să nu credeţi că aţi atins latura religioasă a țăranilor, atunci 
când expropriati biserica şi dati pământul țăranilor. Tov. Gheorghiu-Dej: Într-un loc din Moldova a 
fost expropriat pământul bisericesc şi înşişi țăranii au fost împotrivă. Tov. Vasile Luca: Când popa 
va spune că: ne ia pământul — e una şi când va spune: azi ne iau pământul vostru şi nevasta şi 
mai ştiu eu ce - e alta. Popii au multă influenţă asupra ţăranilor”! În acelaşi ton a vorbit 
reprezentantul Sindicatelor Unite, tov. Sencovici: „Nu sunt de acord cu prietenul Zărone în ceea 
ce priveşte pământurile bisericeşti. N-are decât să le vie pofta pentru acest pământ şi să fie 
mobilizare de jos, că vor pământ şi mai mult. Dar deocamdată să fie popii din biserică alături de 
noi...Şi dacă şi popii vor fi alături de noi, nu există forță care să împiedice reforma agrară. Şi cred 
că ar trebui accentuat că: cu sfinţenie va fi respectată proprietatea bisericii, ca să nu simtă nici o 
tactică şi să meargă cu reactiunea”®. 

Deşi tema discuţiei era în esenţă reforma agrară, din discuţiile prezentate rezulta un 
adevărat program şi în ceea ce priveşte politica faţă de preoţi, care pornea de la conştientizarea 


29 ASR, România. Viaţa politică în documente. 1945, Bucureşti, 1994, document 45, p. 82. 
30 Ibidem, p. 83. 

31 Ibidem. 

32 Ibidem, p. 84. 

forței potenţiale de care dispunea preoțimea în orientarea, uneori decisivă, a opiniilor populaţiei, 
mai ales la sate. Pentru a-şi atinge scopurile, FND propunea o măsură care practic trebuia să 
îndepărteze preoțimea de partidele istorice şi să-i creeze iluzia că ea, ca şi corp, va fi protejată de 
guvernul FND şi va scăpa fără a-şi pierde privilegiile. În acelaşi timp, erau create premisele de 
rupere a maselor ţărăneşti de sub influenţa „nefastă” a clerului, fenomen care se va manifesta 
sub forma „luptei de clasă” la sate în perioada colectivizării. 

Cu un aliat de talia armatei sovietice, FND-ului i-a fost relativ uşor să impună regelui să-l 
aducă la guvernare. Din acest moment se pun bazele pentru o nouă politică si în ceea ce priveşte 
cultele, ale cărei obiective reale nu au fost niciodată exprimate în spaţiul public, comuniştii având 
acum la dispoziţie pentru atingerea obiectivelor şi instituţiile statului. În încercarea de a atrage cât 
mai multi preoţi în tabăra FND, noua guvernare a îmbinat măsurile represive cu cele de 
bunăvoință, unul din instrumentele esenţiale în realizarea acestui proces fiind noul Minister al 
Cultelor, condus la început de controversatul preot Constantin Burducea. 


Ministeriatul lui Constantin Burducea (martie 1945 — martie 1946) 


Istoria bisericească din România contemporană nu poate fi înţeleasă dacă nu avem în 
vedere puternicele „grupuri de interese” din interiorul cultelor importante si relaţiile pe care le-au 
stabilit acestea cu partidele politice. Dacă în cazul cultelor care cuprindeau în majoritate persoane 
de altă etnie decât cea românească, acestea au fost mereu alături de mişcările politice care 
reprezentau minoritatea respectivă, iar în cazul Bisericii Greco-Catolice prezenţa lui luliu Maniu în 
fruntea PNT făcea aproape caducă orice altă opțiune“, în cazul ortodox, dat fiind ponderea 
acestui cult şi numărul de clerici, care făcea imposibilă existenţa unei opţiuni univoce, au existat 
mai multe „centre de putere”, construite pe relaţii personale, care s-au confruntat, nu o dată, 
pentru a obţine influenţa în Biserică. Datorită prezenţei politicului în Biserică şi a rolului decisiv pe 
care acesta putea să-l aibă în stabilirea câştigătorului, s-au stabilit adevărate alianţe între 
grupările ecleziastice şi partidele politice, fiecare partid dorind să aibă propria „divizie” de preoţi 
pe care, ajuns la putere, va încerca să o promoveze, iar locul unde se putea face perfect 
joncţiunea dintre biserică şi politică era Departamentul Cultelor. 

Venit mai târziu la „masa” politică, însă doritor să recupereze rapid întârzierea, Partidul 
Comunist, prin structurile politice - satelit, şi-a căutat la rându-i sprijinitori în rândul preoţilor din 
care urmau să fie selectaţi reprezentanţii în structurile de stat (Ministerul Cultelor după 6 martie 
1945), dat fiind că se păstra deocamdată tradiţia ca funcţionarii de la Culte să provină din 
rândurile teologilor. Dovada fidelității candidaţilor era reprezentată de înscrierea în unul din 
partidele care compuneau FND, mai târziu de activitatea în cadrul Uniunii Preotilor Democrati*, 


3% Doar Mişcarea Legionară a putut „sparge” blocul țărănist al greco-catolicilor. 

34 Cum am menţionat deja, până la instaurarea guvernului ,democrat’ al lui Petru Groza, acţiunile de 
epurare din rândurile clerului nu au avut un caracter sistematic, iar acelaşi lucru se poate spune şi de 
campania de atragere de simpatizanți. Deoarece era greu ca preoții să se înscrie in PCR, s-a adoptat 
soluţia atragerii acestora fie în Frontul Plugarilor, al cărui lider, Petru Groza, putea fi o garanţie pentru 

clerici, fie în Uniunea Patriotilor. Abia pe 12 aprilie 1945 preoții care s-au înscris în Uniunea Patrioţilor sunt 
grupaţi în Uniunea Preotilor Democrati, sub conducerea ministrului Burducea. Aparent, această organizaţie 
nu era ceva similar „Corpului preoţilor legionari”, ci o grupare a celor mai înalte ,constinte” din rândurile 
clerului, lămurite asupra drumului pe care trebuia să o apuce România. Dar, cum cele mai înaintate 
conştiinţe politice se aflau în tabăra FND, in mod natural un adevărat preot democrat trebuia să fie şi un 
bun FND-ist. UPD se constituia de fapt ca o replică la Asociaţia Generală a Clerului Ortodox Român 
(AGCOR), condusă de Alexandru Nicoreanu, care şi-a intrat din nou în atribuţii la 5 octombrie 1944, 
organizaţie cu un impact incomparabil mai mare (Comitetul de conducere a fost repus în drepturi printr-un 
jurnal al Consiliului de Miniştri, vezi Monitorul Oficial, anul CXII, partea I-A, nr. 230, 5 octombrie 1944, p. 
6522). Tocmai caracterul de „geamăn” va face ca în momentul în care UPD se va „autodizolva” şi AGCOR 
să fie desființată (ANIC, fond Dudu Velicu, dosar 614, f. 117). 

Conform statutului, întocmit de preotul Marin Ionescu (Paroh la Biserica Cuibul cu Barză din 
Bucureşti - Dudu Velicu, op. cit., p. 57), putea fi acceptată în UPD numai acea persoană care „va fi garantat 
de cineva sau va dovedi că după 23 august 1944 s-a încadrat cu trup şi suflet noului spirit al vremii, 
activând în vreun fel în vreun partid FND-ist sau în vreo organizaţie democratică actuală” (Statutul Uniunii 
Preotilor Democrati din România, p. 6; în ANIC, fond Dudu Velicu, dosar 56, f. 112). Scopurile UPD, 
douăzeci la număr, erau foarte ambitioase, din care vom enumera pe acelea care ni se par mai interesante; 

a. „Să păstreze şi să apere doctrina cultul, ierarhia şi aşezămintele BOR în cadrul statului român. 

b. Să lupte pentru a realiza o legătură cât mai strânsă între cler şi popor făurind orientări hotărâtoare 

în rezolvarea cât mai crestineascä a tuturor aspiratiunilor şi revendicarilor sociale. 

[ră Să sprijine reformele sociale înfăptuite de guvern, popularizând principiile creştine cu caracter 

social, în aşa fel încât să se scoată în evidenţă că între doctrina creştină şi democraţie este o minunată 

legătură spirituală. 

d. Să se organizeze si să se coordoneze întreaga activitate politică socială a clericilor ortodocşi în 

organizaţiile politice ce compun FND-ul, promovandu-se o unitate de gândire şi acţiune clericială (sic!) 

e. Să organizeze propaganda creştină democrată în toate straturile sociale păstrând biserica în 

stravechile şi traditionalele ei preocupări, de a susţine asistenţa socială în multiplele şi impunătoarele ei 

realizări [...] 

h. Sa creeze o mentalitate nouă şi sănătoasă, care să opereze în chip lent dezintoxicarea tineretului 
de otrăvurile unor porniri păgubitoare sufletului generos al poporului românesc... 

j. Să studieze pas cu pas toate fazele istorice ale poporului nostru reliefându-se influenţele celorlalte 
popoare şi îndeosebi ale poporului rus asupra sufletului românesc. 

k. Sä studieze pe o scară întinsă însuşirile de ospitalitate şi generozitate ale neamului românesc, care 
îl clasifică printre cele dintâi popoare în lume, care a slujit umanitarismul (sic!) şi să le valorifice cât 
mai mult. 

|. Să intervină la toate forurile conducătoare bisericeşti pentru problemele profesionale ale clerului 
ortodox român cu privire la numiri, avansări, transferări, pensionări, salarizare, gradati, etc., 
trimițând în asemenea ocaziuni delegaţi cu imputerniciri depline... 

n. Să pregătească poporul pentru înţelegerea adâncă şi pentru o ascultare cât mai respectuoasă a 
tuturor măsurilor oficiale de ordin sanitar şi cooperatist. 

o. Să se intensifice şi să se intereseze de predarea metodică a învăţământului religios în şcolile 
primare şi secundare, revizuind temeinic materialul de predat potrivit cu cerința vremilor de astăzi. 

însă cel mai mult conta încrederea acordată personal de unul din liderii puternici ai vremii, 
respectivul preot având şanse de a obține o funcţie mai mare în mod direct proportional cu 
influenţa şi rangul protectorului său. În acest caz nu mai conta că mulţi dintre preoţii înscrişi în 
Frontul Plugarilor sau Uniunea Patriotilor aveau antecedente legionare, deşi, după cum am arătat, 
FND-ul a dus o campanie furibundă la sfârşitul anului 1944 împotriva preoţilor „gardişti” care 
activau în cadrul Departamentului Culte. Rațiunea pentru care în organizaţiile de front comuniste 
au fost atraşi numeroşi legionari şi faptul că ei au primit funcţii de conducere importante în 
minister are aceleaşi explicaţii ca şi în cazul acceptării prezenţei acestora în structurile de putere 
ale regimului Antonescu, anume sabia lui Damocles care a stat deasupra capetelor lor, în cel mai 
pur stil fanariot, controlul care se exercita astfel asupra Mişcării Legionare, dar şi pregătirea 
deosebită a unora. Unii foşti legionari vor da dovadă de o mare fidelitate faţă de noul regim, desi, 
în majoritatea cazurilor, aceste eforturi nu i-au scutit de închisoare. 

Există diferite variante asupra motivului numirii tocmai a preotului Constantin Burducea 
în funcţia de ministru al Cultelor, în cadrul primului guvern pro-comunist din România. Gheorghe 
Apostol a afirmat cu ocazia unui interviu că mai întâi s-a vehiculat numele lui loan Marina, 
preferatul lui Dej, însă acesta a spus că e prea devreme pentru preotul vâlcean şi astfel a fost 
preferat Burducea. Deşi fost legionar notoriu, Burducea devenise un loial activist în cadrul 
Uniunii Patriotilor încă de la începuturile acestei organizaţii, când multi dintre preoţi stăteau în 
expectativä%. Fidelitatea a jucat rolul hotărâtor în numirea sa, precum şi calitatea de preot, 
guvernul dorind ca prin numirea unui cleric să sublinieze interesul deosebit şi respectul pentru 
tagma bisericească. În rest, preotul „democrat” prezenta o sumă întreagă de defecte: lipsa 
abilității în comunicarea cu oamenii, o nervozitate permanentă, incapacitatea de a construi un 
plan de acţiune coerent, iar unii mai malitiosi îl etichetau de-a dreptul prost. În anul în care a fost 
ministru Burducea şi-a dovedit din plin „calităţile”, fapt care i-a obligat pe guvernanti să renunţe în 
cele din urmă la serviciile lui. 

Instalarea lui Constantin Burducea ca ministru al Cultelor (Cultele au fost separate de 
Artă devenind pentru prima oară un minister de sine stătător) a avut loc în ziua de 8 martie în 
prezența I.P.P. Patriarh Nicodim, a prim-ministrului Petru Groza şi a profesorului Petre 
Constantinescu-lasi, ministrul Propagandei. 

Sunt câteva elemente interesante în discursurile ţinute cu acest prilej. Patriarhul 
Nicodim, păstrându-se într-o atitudine de neutralitate, a felicitat autorităţile pentru că au ales un 


p. Să se intereseze de aproape de structura şi orientarea cât mai practică a învăţământului teologic 
seminarial şi universitar, precum şi de o bună pregătire educativă a candidaţilor la preoţie, oferindu- 
li-se condițiuni cât mai prielnice în scopul misiunii lor” (ibidem, p. 3-5). 

Sub frazele pompoase, se poate observa lesne caracterul UPD de adevărată ,agentura” a 
intereselor FND şi de organism de presiune asupra ierarhilor, punctul | find un adevărat cui înfipt în 
organizarea canonică a BOR, dublând instituţiile abilitate prin statutul din 1925. 

% Apud Cristian Vasile, Biserica Ortodoxă Română în primul deceniu comunist, Bucuresti, Editura Curtea 
Veche, 2005, p. 37. 

% De altfel el a fost membru în delegaţia Bisericii Ortodoxe Române care a participat la alegerea şi 
înscăunarea Patriarhului Alexei. 

ministru al Cultelor „care să cunoască nu numai legile şi regulamentele Ministerului Cultelor, ci şi 
legile şi pravilele de care se conduce Biserica” deoarece miniştrii care nu au înţeles treburile 
Bisericii „s-au amestecat în trebile ei şi totdeauna au dat cu oistea în gardul Bisericii, din care 
pricină a suferit şi căruţa statului şi ograda Biserici"”. Patriarhul îşi încheia discursul 
binecuvântând „înţelepciunea Majestății Sale Regelui pentru aceea că a ştiut să dea țării un 
guvern al poporului":. Binecuvântarea era o mulțumire anticipată pentru că în cadrul decretului- 
lege din 23 martie 1945 privind înfăptuirea reformei agrare pământurile bisericeşti erau exceptate 
de la expropriere“. 

La rândul lor, reprezentanţii guvernului s-au lansat în amabilitäti. Petre Constantinescu- 
laşi sublinia că „în discuţiile premergătoare formării actualului guvern, noi am susţinut la Ministerul 
Cultelor să fie un preot, pentru a dovedi astfel dragostea noastră fata de Biserică”%, în timp ce 
proaspătul ministru Burducea s-a dovedit a fi cel mai dezlantuit. El era supărat pe „insinuările 
inamicilor poporului” că FND-ul „este fără Dumnezeu”: „Cum ar putea fi fără Dumnezeu acest 
Front, emanat din sufletul poporului român, cunoscut pentru religiozitatea lui? Cum ar putea fi 
anticreştin sau împotriva religiei tocmai partidele sincer democratice care-l alcătuiesc, când 
Frontul luptă pentru infratirea tuturor oamenilor, pentru aplicarea Evangheliei în viaţa neamului şi 
pentru combaterea urii, nedreptatii, obscurantismului şi inegal sociale?"#. Ea dovedeşte 
slaba asimilare de către Burducea a utilajului conceptual a noii ideologii la care a aderat şi 
prezența reminiscentelor vechilor idei. Ultima frază este un melanj, jumătate comunist 
(„combaterea urii, nedreptăţii, obscurantismului şi inegalităţi sociale”) şi jumătate cu iz legionar 
(„aplicarea Evangheliei în viata neamuluï)2, preotul ministru uitând că liderii FND 
recomandaseră, pentru a nu stârni populaţiile minoritare, să nu se mai vorbească de „neam” ci de 
„cetăţenii tari", 

La sfârşitul lunii martie 1945 Constantin Burducea făcea in fata presei primul bilanţ al 
mandatului său. Cea mai importantă înfăptuire era considerată exceptarea de la expropriere a 
pământurilor care constituiau proprietatea legală a bisericilor, mănăstirilor, episcopillor şi 
mitropoliilor, ministrul subliniind „efortul” făcut de el şi „deplina înţelegere” de care a dat dovadă 
Consiliul de Miniştri“. 

Printre obiectivele prioritare pe lista Ministerului Cultelor se mai aflau echivalarea 
salariilor preoților cu salariile corpului didactic, acordarea a încă două gradatii, defascizarea 
clerului, restabilirea egalului tratament al tuturor cultelor, pregătirea sărbătorii zilei muncii — 1 Mai 


37 BOR’, an LXIII, nr. 1-3, ianuarie-februarie 1945, p. 85. 

38 Ibidem, p. 86. 

38 ASR, România. Viaţa politică în documente. 1945, Bucureşti, 1994, document 50, p. 225. 

4 „BORY, an LXIII, nr. 1-3, ianuarie-februarie 1945, p. 86. 

+ Ibidem. 

+2 Adaptarea coerentă a ideilor interbelice privind rolul social al creştinismului la noile realităţi social-politice 
se va face câţiva ani mai târziu. 

43 Vezi Stenograma şedinţei Consiliului Frontului National Democrat din 24 ianuarie 1945, în ASR, 
România. Viaţa politică în documente. 1945, Bucureşti, 1994, document 6, p. 80-93. 

+ BOR", an LXIll, nr. 1-3, ianuarie-februarie 1945, p. 87. 

~ şi nimicirea focarelor de fascism din şcolile teologice“. În ceea ce priveşte sectele; Burducea 
preciza că „ele vor avea libertatea de funcţionare atâta timp cât nu sunt periculoase pentru 
ordinea de stat”. Încă o dată, comuniştii si aliaţii lor arătau prin măsurile anunțate că ştiau să 
combine perfect politica de ameninţări cu cea a promisiunilor. Pe de-o parte se promiteau câteva 
lucruri pe care oamenii Bisericii le visau demult, pe de altă parte, asupra fiecărui preot recalcitrant 
plutea spectrul epurării sau al trimiterii în lagăr. 

Pentru ca preoţii să fie convinşi ca cele spuse nu sunt promisiuni în zadar, pe 5 aprilie, la 
nici o săptămână de la prima conferință de presă, Burducea organiza o a doua întâlnire cu ziariştii 
în care anunța că s-a adoptat sistemul de salarizare al corpului didactic, introducându-se şi 
gradatia de merit”. Ofrandele benevole pe care credincioşii obişnuiau să le facă preoţilor cu 
prilejul slujbelor religioase urmau să rămână şi pe mai departe, însă preoții care ar fi pretins taxe 
urmau să fie sanctionati. O măsură pentru care asociaţiile de preoţi se luptaseră ani de zile era 
rezolvată într-o săptămână. Se promitea că ministerul va contribui în largă măsură la refacerea 
tuturor locaşurilor de cult care au avut de suferit în urma bombardamentelor aeriene iar pe 24 mai 
se anunţa că, prin noua lege a recrutării, s-a obţinut ca tinerii teologi să fie scutiţi de serviciul 
militar, cei care se vor preoți, iar studenţii să fie amânaţi pentru a-şi termina studiile, legea 
cuprinzând pe studenţii de orice rit“. 

O altă chestiune care în anii care au urmat s-a dovedit esenţială a fost cea a pensionării 
preoților. Exista o lege de pensionare din oficiu a preoților la vârsta de 70 de ani“, dar în cadrul 
Sinodului din 30 iulie s-a făcut propunerea ca legea să fie modificată în sensul ca pensionarea 
preoților să se facă numai la cererea lor sau în cazul când se constată că starea lor fizică nu le va 
permite să îndeplinească oficiul de preot, extinzându-se şi asupra clericilor simpli drepturile 
ierarhiei. 

Toate aceste măsuri au atras o parte a preoților de partea guvernului Groza. Un raport al 
Oficiului de Servicii Strategice din 31 martie 1945 arăta că „sprijinul de care se bucură (Frontul 
Democrat) în rândurile clerului, este în creştere's'. De altfel, Burducea mulțumea preotimii rurale 
pentru sprijinul acordat în înfăptuirea reformei agrare®2. 


45 Ibidem. 

48 Ibidem. Redactorul „BOR” care consemnează ştirea adaugă: „Este o binevenită punere la punct”. 

47 Decretul-lege privitor la salarizarea preoților, diaconilor şi cântăreților bisericeşti, în MO”, nr. 93 din 21 
aprilie 1945. 

48 BOR", an LXIII, nr. 4-5, aprilie-mai 1945, p. 194. 

49 Cristina Păiuşan, Radu Ciuceanu, Biserica Ortodoxă Română sub regimul comunist. 1945-1958, vol. |, 
Bucureşti, 2001, document 6, p. 51. 

50 ,BOR’, an LXIll, nr. 7-8, iulie-august 1945, p. 15. 

51 ASR, România. Viaţa politică în documente. 1945, Bucuresti, 1994, document 40, p. 191. Redăm un 
fragment mai amplu de text pentru a arăta că şi aliaţii occidentali nu erau deplin lämurifi în acel moment 
asupra direcţiei în care se îndrepta România: „În evaluarea unor astfel de rapoarte, este necesar să se aibă 
în vedere faptul că instalarea la puterea a stângii de către sovietici a intensificat teama de comunism printre 
multi romani...Pe de altă parte, în timp ce consolidarea controlului comunist poate fi într-adevăr încurajată 
de Ana Pauker şi alţi extremişti care plănuiesc schimbări revoluţionare în viitorul apropiat, programul şi 

lerarhia ortodoxă era mulțumită prin propunerea ca şcolile teologice să treacă sub 
controlul direct al Bisericii, un alt punct care înveninase zeci de ani relaţiile dintre Patriarhie şi 
autorităţile statului. Deocamdată se lua o măsură „parţială”, dar căreia nu i s-a perceput 
semnificaţia atunci: şcolile teologice intrau sub controlul direct al Ministerului Cultelor, în timp ce 
Ministerul Culturii Naţionale controla profesorii de religie din restul instituţiilor şcolare, un prim 
pas care va permite mai uşor în 1948 scoaterea religiei din şcoală. Deocamdată, acest lucru nu 
se întrevedea, religia fiind menţinută între obiectele de studiu cu două ore săptămânal pentru 
toate clasele secundare®. 

Într-un domeniu ministrul Burducea s-a îndepărtat de linia trasată lui de guvern, anume 
în chestiunea „sectelor”. Atitudinea sa recalcitrantă in acest domeniu şi conflictele pe care le-a 
avut cu primul-ministru pe această temă sunt confirmate de aprecierile lui Reuben H. Markham, 
consemnate în cartea sa „România sub jugul sovietic”: „Unul din aspectele în care premierul 
pusese mult suflet era încetarea persecuțiilor faţă de micile secte protestante [...] Luni în şir, 
Burducea a zădărnicit toate eforturile lui Groza [...]'%6. 

După cum am arătat, printre obiectivele urmărite de Ministerul Cultelor se număra şi cel 
al epurarii preoților ,compromisi” în timpul vechiului regim. Pe 27 mai ministrul venea cu precizări: 
„Nu înţeleg epuratia ca un instrument de tortură, ci îndreptarea celor ce au greşit...Comisia de 
epuratie e formată din preoţi democrați, care lucrează cu multă obiectivitate"57. Stilul împăciuitor al 
declaraţiei lui Burducea se datora faptului că acţiunea de epurare intra în atribuţiile sale directe. 
La fel de ,intelegator” s-a arătat în chestiunea preoţilor arestaţi in fata Sinodului. Când se afla 
însă printre „tovarăşii de drum” ministrul Cultelor devenea adeptul opiniilor Anei Pauker în ceea 
ce priveşte sarcinile imediate ale noului guvern: „sunt sarcini de curăţire a terenului, pentru ca 
munca să întâlnească mai pütine greutăţi, adică: epurare, dar fără a lăsa oamenii în stradă, ca să 


tendințele guvernului Groza nu constituie cu necesitate un preludiu la o Românie sovietică. Lichidarea 
marilor moşii, de exemplu, este mai degrabă nimic altceva decât reluarea primei reforme agrare de acum 
douăzeci de ani, iar efectele inflaţiei sunt, incontestabil, resimfite mai sever de muncitorii salariaţi decât de 
industriaşi şi deţinătorii de acţiuni. Este neîndoielnic că gradul limitat de independenţă acordat României de 
Convenţia de Armistifiu a fost drastic redus, însă Frontul Democrat se declară încă de acord cu monarhia, 
principiul proprietăţii private şi capitalul industrial, iar sprijinul de care se bucură în rândurile clerului, de 
obicei conservator, este în creştere”. 

82 BOR", an LXIII, nr. 4-5, aprilie-mai 1945, p. 193. 

53 Cu prilejul Sinodului din 30 iulie chiar episcopul Nicolae Popovici i-a mulţumit lui Burducea pentru că „în 
foarte scurt timp toate şcolile teologice vor fi trecute în seama bisericii care le va conduce prin organele 
sale tutelare şi se va îngriji de pregătirea viitorilor clerici în seminarii, internate şi academii teologice”, 
(„BOR”, an LXIll, nr. 7-8, iulie-august 1945, p. 20). 

54 BOR’, an LXIII, nr. 4-5, aprilie-mai 1945, p. 194. 

55 BOR’, an LXIII, nr. 7-8, iulie-august 1945, p. 17. 

55 Reuben H. Markham, România sub jugul sovietic, trad. de George Achim, Bucuresti, 1996, p. 137. Vezi si 
SRI, op. cit., documentul 95 (datat greşit 20 februarie 1945, de fapt 1946). 

57 BOR’, an LXIll, nr. 4-5, aprilie-mai 1945, p. 194. 


devină duşmani activi, ci ducerea eventual în lagăre, unde vor fi triati si puşi la munci de lagar’®®. 
Constantin Burducea a avut chiar o dispută cu Petru Groza într-o şedinţă a consiliului FND din 29 
martie 1945%, când acesta a ridicat problema legalităţii procedurilor de arestare în anumite 
situaţii, subliniind că şi în cazul în care cel arestat este vinovat 100%, arestarea trebuie să se 
producă respectându-se toate procedurile legale, ca să nu existe motive de suspiciune la adresa 
puterii. Exemplul dat a fost tocmai cel al unui preot (Cornel Mageru, fratele episcopului de Arad, 
Andrei), a cărui arestare operată de gărzile cetăţeneşti (care nu aveau competență în domeniu) 
stârnise multă agitaţie printre clericii arădeni. Ministrul de Interne Teohari Georgescu i-a replicat 
că în situaţia în care sunt foarte multe persoane de arestat iar legionarii îşi intensifică acţiunile nu 
e cazul ca autorităţile să se împiedice de asemenea detalii. Georgescu a găsit un (ne)sperat 
sprijin în reprezentantul Cultelor care a spus, referindu-se la cazul lui Cornel Mageru: „pot să vă 
spun că există unii preoţi cu care trebuie să terminăm odată. Ei se prevalează de autoritatea şi 
rasa lor pentru a face tot felul de astfel de fapte: se lin şedinţe secrete şi, dacă nu se va vedea 
autoritatea guvernului, vor trece la atentate. Acesta e primul început de atentate legionare şi cei 
care le fac trebuie urmärifi"®. Nu e locul să discutăm detaliat cum s-au desfăşurat aceste epurări 
şi arestări. Retinem ca idee generală că epurarea s-a făcut în mod haotic, cu toate criteriile care 
au fost stabilite. Maşina relaţiilor a funcţionat din plin pentru a se interveni pentru o persoană sau 
alta, sau, din contra, s-a folosit prilejul:pentru eliminarea unor inamici vechi. În cazul instituţiilor cu 
jurisdicții multiple sau echivoce, în condiţiile restructurării ministerelor şi a unei noi arondări a 
diverselor instituţii, s-au produs numeroase conflicte de interese, datorită soluțiilor diferite date de 
miniştri". 

Sub motivul că Ministerul Cultelor este unul nou creat şi trebuie organizat, la 9 mai 1945 este 
dat decretul-lege 384 privind organizarea şi funcţionarea Ministerului Cultelor®. Este important de 


% ANIC, fond CC al PCR - Cancelarie, dosar nr. 14/1945, f. 4. 

59 Ibidem, dosar nr. 23/1945, f. 4-5. 

8 Ibidem, f. 4. 

5! Situaţii de acest gen în zona bisericii s-au petrecut în cazul facultăţilor de teologie (vezi în acest sens 
Radu Ciuceanu et alii, Misiunile lui A.I. Vâşinski în România. Documente secrete, Bucuresti, 1997, p. 176- 
177) şi în cel creat la mănăstirea Bistriţa (,BOR’”, an LXIII, nr. 7-8, iulie-august 1945, p. 8) 

52 Conform legii, ministerul avea următoarele atribuţii: 

Art.1[...] 

a. Supravegherea şi controlul asupra tuturor cultelor şi aşezămintelor lor, precum şi asupra 
asociaţiilor şi fundațiilor cu caracter sau scop religios de orice fel. 

b. Organizarea, administrarea, controlul şi îndrumarea învăţământului religios din academiile 
teologice, seminariile teologice, şcoala superioară de artă religioasă şi şcolile de cântăreţi 
bisericeşti, controlul şi îndrumarea învăţământului religios în şcolile particulare cu caracter religios 
sau bisericesc. 

c. Conservarea şi restaurarea bisericilor şi mănăstirilor monumente istorice, prin secţia de artă 
religioasă a Comisiunii Monumentelor Istorice. 

d. Controlul aplicării bugetelor şi gestiunii financiare a centrelor eparhiale, parohiilor şi comunităţilor 
religioase la cultele fără ierarhie. 

e. Aprobarea înființării de noi parohii şi comunităţi religioase, precum şi de noi posturi de preoți, 
diaconi, cântăreţi, şi orice alt personal din serviciul cultelor, recunoaşterea numirilor şi 
transferărilor întregului personal al cultelor, potrivit legilor organice ale acestor corpuri”. 

Ministrul Cultelor reprezenta statul în toate chestiunile ce intrau în domeniul ministerului, fiind ajutat de 
un secretar general numit prin înalt decret regal, sau delegat dintre directorii sau funcţionarii de grad 
echivalent ai Ministerului şi un serviciu de cabinet. Secretarul urma să exercite atribuţiile conferite de 
ministru. 

Administraţia centrată a Ministerului Cultelor cuprindea următoarele direcţii şi servicii: 

1. Direcţia Generală a Cultelor, care cuprindea: 
a. Direcţia Cultelor: ortodox român şi unit român 
b. Direcţia Cultelor: catolic, reformat, evanghelic-luteran, unitarian, armeano-gregorian, mozaic, 
mahomedan şi baptist 
Serviciul asociatiunilor religioase si a persoanelor juridice de drept privat cu caracter religios 
Corpul de inspecţie şi control pentru culte 
Direcţia învăţământului religios, cuprindea: 
Serviciul învăţământului religios superior 
Serviciul învăţământului religios secundar şi inferior 
Consiliul permanent al învăţământului religios-ortodox român 
Corpul inspectorilor învăţământului religios 
Direcţia administrativă 
Direcţia contabilităţii, inventarului şi a controlului financiar 
Serviciul arhitecturii 
Contenciosul 
Serviciul M.O.N.T. şi A.P. 

Direcţia Generală a Cultelor, care va deveni în anii următori inima ministerului, in condifile în care 
atribuţiile Direcţiei învăţământ vor fi drastic reduse după reforma învăţământului din 1948, avea următoarele 
atribuţii (art. 10); 

a. „Efectuarea lucrărilor pentru confirmarea numirilor, transferărilor, inaintarilor, recompenselor, 
gradatillor, concediilor, pedepselor şi punerilor în retragere a personalului clerical al cultelor. 

b. Efectuarea lucrărilor pentru alegerea şi confirmarea Patriarhului, Mitropolifilor, Episcopilor, Arhiereilor, 
Consilierilor Referenţi si şefilor cultelor, pentru convocarea Sf. Sinod şi a Congresului National Bisericesc, 
precum şi a lucrărilor pentru alegerea şi confirmarea şefilor cultelor şi asociaţiilor religioase. 

c.  Ţinerea registrelor de mişcare şi a ştatelor personalului bugetar şi nebugetar al tuturor cultelor. 

d. Întocmirea formelor pentru infiintari şi desfiintäri de mitropolii, episcopii, protoierii, parohii (comunităţi) 
sau circumscripții jurisdictionale bisericeşti, posturi de preoți, diaconi, cântăreți şi orice alt personal clerical 
al cultelor şi pentru modificări de circumscripţii eparhiale, protopopesti şi parohiale. 

e. Supravegherea si controlul asociaţiilor cu caracter religios, constituite conform legii persoanelor 
juridice. 

f. Vizarea angajamentelor pentru amânarea serviciului. militar, ale seminariştilor şi studenţilor în 
teologie”. 

Conform articolului 11, Direcţia Generală a Cultelor urma să fie condusă de un director general, numit 
prin înalt decret regal dintre persoane cu competenţă teologică recunoscută, având titlul de licenţiat sau 
doctor în teologie. 


NomRwaogseanas 

remarcat faptul că nu s-a revenit la legea de organizare a Ministerului Cultelor şi Artelor din 
193783, mai blândă în privinţa controlului statului asupra cultelor, ci majoritatea prevederilor sunt 
luate din decretul-lege nr. 1629/1941 referitor la organizarea şi funcţionarea Ministerului Culturii 
Nationale şi Cultelor&. Cel mai bun exemplu este foarte importantul articol 10 care reprezintă 
preluarea, cu unele modificări stilistice, a articolului 78 din legea din 1941, semn clar că noua 
guvernare nu înţelegea să revină la legile din perioada democratică a României, ci încerca să 
valorifice experienţa dictaturilor anterioare. Faţă de legislaţia anterioară nu sunt multe prevederi 
noi, fiind vorba doar de o separare din cadrele ministerului anterior a funcţiilor legate de viata 
religioasă la care s-a adăugat, prin preluarea de la Educaţie a învăţământului teologic. Prin felul 
în care era alcătuit Ministerul Cultelor avea mai mult caracterul unei direcţii generale, 
transformată forțat în minister, care mai târziu va funcţiona foarte bine sub forma unui 
departament. Această înălțare în rang reprezenta încă un gest de bunăvoință la adresa cultelor şi 
permitea guvernului să trateze chestiunile religioase separat de celelalte domenii, ţinta find 
delimitarea unor domenii sensibile precum cultura, religia şi învățământul care să poate fi 
„reformate” mai uşor în momentul preluării totale a puterii de către comunişti. 

Faptul că se pregăteau încă din acest moment măsuri împotriva unor culte este sugerat de 
crearea „Direcţiei Culte: ortodox român şi unit român”, Biserica greco-catolică fiind astfel 
despărțită de cea romano-catolică. Nu ştim dacă cei care au alcătuit legea au avut în vedere 
observaţiile care le-au făcut contestatarii din 1935 ai Concordatului, dar măsura luată este în 
spiritul lecturii acestora asupra prevederilor legii cultelor din 1928 referitoare la „bisericile 
româneşti'55, Împotriva acestei măsuri, o parte a ierarhilor romano şi greco-catolici au protestat 
printr-un memoriu adresat ministrului Burducea în data de 25 martie 1945, cerând reînființarea 
Direcţiei Cultului Catolic. Preambulul memoriului arată că şi clericii catolici „impărtăşeau” acelaşi 
entuziasm şi încredere în noul regim democrat: „Astăzi, când toată lumea se bucură de triumful 
principiilor democratice şi când soarta ţării noastre se găseşte în mâinile unui guvern preocupat 
îndeosebi de aplicarea grabnică şi cât mai largă a acestor principii în toate domeniile vieţii de stat, 


Prin articolul 12 se prevedea funcţionarea, pe lângă Direcţia Generală a Cultelor a unui corp de control 
şi inspecţie compus din inspectori generali, subinspectori generali şi inspectori de culte, având următoarele 
atribuţii (art. 13): 

g. „Execută potrivit dispozitiunilor ordonate de ministru sau secretarul general, inspecții şi cercetări 
asupra tuturor cultelor, asociaţiilor religioase şi instituţiilor religioase culturale, fundațiilor epitropesti şi 
filantropice, aparţinând acestora; 

h.  Avizeazä în mod consultativ asupra tuturor chestiunilor de ordin religios si administrativ bisericesc, ce i 
se trimit de ministru sau secretarul general. 

i... Îndeplineşte lucrările de statistică, studii şi documentare, pentru organizarea, funcţionarea şi evidenţa 
activităţii tuturor cultelor şi asociatiunilor religioase”. 

Conform articolului 14, membrii organelor de control pentru Culte trebuiau la rândul lor să fie doctori 
sau licentiati în teologie. (cf. „BOR”, anul LXIII, nr. 4-5, aprilie-mai 1945, p. 198-208). 

63 „MO” nr 57 din 10 martie 1937. 
64 MO" nr. 127, din 1 iunie 1941, partea l-a. 
6 Vezi Nechita Runcan, op. cit., p. 279-289. 

noi, subscrişii Arhierei si Prelati ai Bisericii Catolice de ambele rituri din România (românesc şi 
latinesc), ne cerem ingäduinta de a prezenta Excelenței Voastre următorul memoriu'&6, 
Argumentele expuse sunt cele tradiţional catolice: unitatea de dogmă între cele două biserici, ritul 
nefiind semnificativ; interpretarea Legii cultelor în sensul existenţei unui singur cult ca 
prevederile Concordatului. La acestea se adaugă argumente ce tin de eficienţa acti 
administrative şi argumente ,democratice”: „Confundarea nationalitatii cu religia este nu numai o 
greşeală de logică, ci si una politică. De altfel, nationalitatile — în virtutea principiilor democratice — 
nu se mai consideră ca factor dizolvant al statului, ci ca factor de progres”®”. În cele din urmă, 
pentru a se evita un conflict prematur cererea catolicilor a fost satisfacuta®. 

Părea că o armonie aproape perfectă se instaurase între culte şi guvern, cu binecuvântarea 
regelui. Cum marile realizări trebuiau sărbătorite, s-a considerat că cea mai potrivită ocazie este 
ziua onomastică a preotului ministru, ridicat la treapta de simbol al noii epoci. Mărturie în acest 
sens stă tocmai asistența impresionantă care a fost prezentă la Seminarul Central în ziua de 21 
mai 1945. Au fost prezenţi in corpore patriarhul Nicodim, losif Gafton, episcopul Argeşului, 
Athanasie Bârlădeanu, episcop-locotenent al Râmnicului Noul Severin, Antim Angelescu, 
episcopul de Buzău, episcopul Antim Nica, din partea Sinodului Bisericii Ortodoxe Române, Petru 
Groza, Ana Pauker, Vasile Luca, Lotar Rădăceanu, din partea FND, Dr. Oieriu, reprezentant al 
României în Comisia aliată de control, generalul Batcu, Nicolae Nicolaescu, secretar general la 
Ministerul Cultelor, Gh. Vântu, Subsecretar de Stat la Ministerul Afacerilor Interne, pr. Gh. 
Vintilescu, directorul Sf. Sinod, Pr. Madan, interpretul oficial de limba rusă al Patriarhiei, alături de 
peste două sute de preoţi din Capitală şi din tarä®. Ca semn al pretuirii deosebite din partea 
„marelui aliat de la răsărit”, au fost prezenţi Drangulov, prim ajutor al consilierului politic al Legatiei 
sovietice şi o delegaţie a Bisericii Ortodoxe Ruse, în frunte episcopul leronim „al Chişinăului şi al 
Republicii Moldovenesti"?0. 

Discursurile au fost numeroase şi extrem de ,emotionante”. Nu vom reţine decât trei dintre 
ele. Primul aparţine lui Vasile Luca, „secretarul general al FND şi membru în Comitetul Central al 
Partidului Comunist”, care a spus: „Nu est întâmplătoare prezenţa noastră a reprezentanţilor 
Partidului Comunist, partidul despre care o propagandă mincinoasă a spus că este distrugător al 
religiei. Partidul Comunist a dorit şi doreşte integrarea preotimii în lupta pentru democraţie şi 
ridicarea poporului român. Aşa cum preoțimea din Uniunea Sovietică a ridicat steagul luptei 
împotriva barbariei fasciste...aşa dorim noi ca preoțimea noastră să stea în fruntea poporului 
pentru progres şi dreptate"7!. 


® Cristian Vasile, storia Bisericii Greco-catolice sub regimul comunist 1945-1989. Documente şi mărturii, 
laşi, Editura Polirom, 2003, documentul 1, p. 59. 

57 Ibidem, p. 60. 

68 Ibidem, p. 28. 

6 BOR", an LXIll, nr. 4-5, aprilie-mai 1945. 

70 Ibidem. 

71 Ibidem, p. 189-190. 


68 


Al doilea discurs aparţine prim secretarului legatiei sovietice, care a afirmat concis că 
„Biserica Ortodoxă Română are multe căi de urmat, dar calea cea mai bună e cea care duce la 
Kiev şi de acolo la Moscova. Drumul acesta, care în răstimpuri a fost uitat, trebuie reluat între cele 
două Biserici surori'72. 

Sinteza celor două discursuri a făcut-o chiar preotul Burducea care a mulțumit „factorilor 
responsabili ai forţelor muncitoreşti şi democratice din țară” pentru condiţiile create şi şi-a asumat 
angajamentul să coniribuie cu toate forțele la strângerea legăturilor istorice de prietenie dintre 
Biserica Ortodoxă Română şi Biserica Ortodoxă Rusă. În încheiere, ministrul Cultelor nu uita să 
adreseze urärile sale M.S. Regelui şi M.S. Regina Elena, care-şi sărbătorea la rându-i ziua 
onomastică, închizând astfel cercul”3. 

„Mariajul”'+ va continua şi în următoarele două luni, exemplul cel mai elocvent fiind Sinodul 
Bisericii Ortodoxe din 30 iulie 1945, când reprezentanţii Bisericii şi ai ministerului au fost în 
consens iar lucrările s-au încheiat cu o pastorală a Sinodului favorabilă guvernului. De la sfârşitul 
lunii august însă lucrurile se schimbă, iar cauza este, după cum bine s-a observat, declanşarea 
„grevei regale” începând cu data de 21 august 194575. Din acel moment ierarhia și preoţii devin 
mult mai prudenti şi chiar critici la adresa guvernului, stârnind îngrijorarea acestuia că toate 
eforturile de atragere a clerului de partea FND deveneau zadarnice. 

Ostilitatea preoţilor se îndreaptă în special către Constantin Burducea, semnificativă find 
transformarea pe care a cunoscut-o poezioara despre el: „E unic în Europa/ uite popa, nu e 
popa./ Poartă rasă, nu-i de rasă/ Şi de cruce nu se lasä/ Dar la stea închină crucea./Ăsta cine 
e?/Burducea®. În însemnările sale, Dudu Velicu arată la rându-i cum se prăbuşise Burducea în 


72 Ibidem, p. 190. 

73 Ibidem, p. 190-191. Cel care consemnează evenimentele subliniază la sfârşitul relatării: „De reţinut: 
Partidele politice şi-au arătat, prin fruntaşi lor autorizaţi, toată înțelegerea si solicitudinea fata de Biserică, 
recunoscându-i rolul de seamă pe care-l are în angrenajul social. Dându-i-se astfel asigurarea că poate să- 
şi continue în linişte activitatea pentru propăşirea ei şi a patriei, Biserica păşeşte pe teren cu hotărâre, 
făcându-şi datoria cu deplină încredere în viitor”. 

74 Vom vedea, doar aparent. 

75 Adrian Cioroianu, Secera, ciocanul şi crucea. Biserica Ortodoxă Română în anul 1945, în Focul ascuns 
în piatră. Despre istorie, memorie şi alte vanitati contemporane, Editura Polirom, laşi, 2002, p. 300-302. 

76 Dudu Velicu, Biserica Ortodoxă în perioada sovietizării României. Însemnări zilnice. |. 1945-1947, ediţie 
îngrijită de Alina Tudor — Pavelescu, Bucureşti, 2004, p. 111. Dudu Velicu este cea mai importantă şi, in 
numeroase cazuri, singura sursă de informare cu privire la evenimentele de ordin bisericesc din perioada 
1944-1948. Fost secretar personal al patriarhului Miron Cristea şi agent SSI, Velicu a trebuit, după 23 
august 1944, pentru a supravieţui, să dea note informative despre situaţia din interiorul BOR, note pe care: 
le-a semnat cu numele „Viator”. Pentru ca să aibă „material”, el îşi consemna tot ce afla într-un jurnal, care 
este cuprins sub formă de dosare în fondul „Dudu Velicu”, aflat în custodia Arhivelor Nationale Istorice 
Centrale. E vorba de însemnări distincte, care nu conturează o perspectivă unitară, fiind necesară 
interpretarea lor şi reconstituirea fenomenului. O parte din aceste însemnări au fost publicare de Alina 
Tudor Pavelescu în două volume (al doilea volum Dudu Velicu, Biserica Ortodoxă în anii regimului 
comunist. Însemnări zilnice. II. 1948-1959, ediţie îngrijită de Alina Tudor — Pavelescu, Şerban Marin, 
Bucureşti, 2005, 285 p.). 

ochii preoţilor: „se afirmă că acesta este complet aservit politicii şi scopurilor ei, şi-n special 
politicii duse de URSS. În această ordine de idei, ministrul este considerat ca un reprezentant al 
politicii în Biserică şi minister, nu ca un reprezentant şi apărător al Bisericii şi ministerului în sfera 
politicii. Clerul nu mai speră nimic de la ministrul pr. C. Burducea, pe care-l acuză că neglijează 
interesele Bisericii””’. 

Faptul că preoțimea era una din mizele politicii comuniste în aceşti ani este demonstrat de 
eforturile care au fost făcute pentru a se aplana situaţia. În luna septembrie guvernul a anunţat că 
vor fi eliberaţi din lagăr toți clericii, care vor putea să-şi reia funcţiile nestingheriti, la parohiile lor’®. 
În plus, Burducea a iniţiat un Congres general al preoţilor, care urma să aibă loc în perioada 16- 
17 octombrie 1945. Cei care nu-l simpatizau pe preotul-ministru comentau că prin acest gest el 
căuta să-şi ridice prestigiul în faţa clerului si a Guvernului, încercând să obţină de la participanţii 
la congres adeziunea la politica guvernului Petru Groza’. Astfel, preotul Huştiu din Bucuresti 
spunea lui Dudu Velicu că „preotul Burducea depune un zel prea mare în a servi Partidul 
Comunist şi-n special pe sovietici”®®, 

Beneficiind de tot sprijinul din partea guvernului, congresul a fost deschis în mod solemn de 
patriarhul Nicodim, şantajat ca să participe?', si de primul ministru Petru Groza, care a insistat 
foarte mult pe calitatea de fiu al unui preot ortodox şi de activitatea pe care a desfăşurat-o în 
cadrul Sinodului Mitropolitan de la Sibiu. Prin discursul patetic, împănat cu citate biblice, el a 


Urmărind să întreprind in cadrul cercetărilor mele despre viata cultelor din România in primul rând 
© reexeaminare metodică a surselor si nu o exegeză a studiilor de până acum (unele din ele, compiläri de 
texte, informaţii şi ipoteze), am reluat şi reorganizat materialul documentar accesibil până în prezent 
referitor la culte din perioada 1944-1948, constatând că, în cazul Bisericii Ortodoxe Române, sursa 
principală de informaţii este Dudu Velicu — „Viator”. În urma corelării însemnărilor din manuscris cu notele 
semnate „Viator” şi a celor publicate de Alina Tudor-Pavelescu am ales să facem trimitere la cele două 
volume de însemnări publicate. Am facut acest lucru pentru comoditate, dar si pentru a arăta că nu există 
varietatea de surse pe care unii autori o arată, prin realizarea de trimiteri la fel de fel de fonduri 
documentare, fără a observa că toate au aceeaşi sursă. Repetarea aproape obsesivă a numelui lui Dudu 
Velicu în paginile care urmează poate constitui un motiv de reproş pentru cei care-şi fac un crez 
metodologic de a reconstitui un fenomen pornind de la mai multe surse însă credem că ignorarea lui ar 
genera o perspectivă mult mai săracă asupra vieţii Bisericii Ortodoxe Române din acea perioadă. Fără a 
intra în discuţii interminabile despre obiectivitatea şi subiectivitatea surselor documentare, remarcăm doar 
că numai în cazul istoriei României avem numeroase situaţii când ştim ceva pornind de la o singură sursă 
documentară, fără de care totul ar fi o pată albă. 

Reamintind că prezentul articol este numai o parte a unei cercetări mult mai ample, precizăm că 

am realizat un studiu, în curs de apariţie, care tratează limitele informării şi subiectivitätile de care a fost 
animat Dudu Velicu în redactarea notelor sale, alegerea informaţiilor inserate în textul de fata fiind realizată 
după examinarea critică a însemnărilor fostului secretar al lui Miron Cristea. 
7 Ibidem, p. 49. 
78 Ibidem, p. 45. 
79 Ibidem, p. 54. 
80 Ibidem, p. 53. 
81 Vezi infra. 

subliniat că guvernul pe care-l reprezintă vrea „îndreptarea, nu moartea păcătosului”, chemând pe 
toţi fiii României să participe la construirea unei societăţi mai democratice şi mai drepte. În 
încheiere, teatral, a declarat: „Înainte de a termina, mi se impune şi vă rog să-mi dati voie să vă 
citesc o decizie, care mi-a fost înmânată acum: «Noi, ministru secretar de stat la departamentul 
Cultelor, decidem: 

Art. 1 — Se revine asupra deciziilor nr..., urmând ca întregul personal clerical, care fusese 
îndepărtat din serviciu, pe baza legii pentru purificarea aparatului de stat, să fie repus în drepturile 
sale, pe data când a fost epurat, excepții făcând preoţii care au părăsit tara şi care până în 
prezent nu s-au întors la posturile lor. 

Art.2 - Dl. director general al Cultelor este însărcinat cu aducerea la îndeplinire a acestei 
decizii, fără întârziere»t2. 

La congres au participat un număr mare de delegaţi din partea mai multor confesiuni care, 
aşa cum spune Dudu Velicu, „s-au manifestat sincer faţă de guvern şi opera lui de reconstrucţie a 
țării şi faţă de URSS şi armata sa”#, Moţiunea votată a fost, aşa cum a dorit Burducea, ,o aderare 
la opera întreprinsă de guvern şi la susţinerea lui pentru un viitor mai fericit al {arii”®. 

Cu toate acestea, congresul nu a fost considerat un succes, chiar dacă Petru Groza, „ca 
răsplată binemeritată”, a hotărât să mărească lefurile preoţilort5. Faptul care a ridicat cele mai 
multe semne de întrebare, fără a se găsi un răspuns, a fost absenţa unor reprezentanţi din partea 
bisericii ruse, care nu au putut fi supliniti de delegaţii din Iugoslavia şi Bulgaria®. În plus, sovieticii 
au considerat că congresul, departe de a fi un semn al infratfrii întru comunism, a constituit ocazia 
unor manifestări ostile la adresa lor. Principalul vinovat a fost considerat tocmai Constantin 
Burducea, acuzat de incapacitate de a stăpâni clerul şi de crearea unui adevărat haos la 
ministerul Cultelor, fapt care făcea instituţia ineficienta*”. La cele de mai sus s-a adăugat iubirea 
de arginti a ministrului, care a constituit un motiv în plus ca Burducea să cada în dizgrație, după 
ce înainte cu câteva luni era sărbătorit ca un erou. Deşi de la începutul lunii noiembrie se vorbea 
insistent de demisia lui Burducea din funcţia de ministru, el a fost păstrat în funcţie pentru a nu 


8 BOR’, an LXIII, nr. 10, octombrie 1945, p. 469 — 473. Textul deciziei în MO”, an CXIII, partea I-a, nr. 
243, 24 octombrie 1945, p. 9362. 

% Dudu Velicu, op. cit., p. 56. 

#4 Ibidem. 

85 Ibidem, p. 61. 

% Ibidem. 

87 La începutul anului 1946 el afirma în fata unor prieteni că va fi nevoit să demisioneze, deoarece: „a. 
atmosfera pe care şi-a creat-o în Guvern este insuportabilă; b. clerul îi este împotrivă; c. prof. P. 
Constantinescu — laşi nu-l mai agreează ca în trecut; d. în fata Guvernului de la Moscova şi a patriarhului 
Alexei nu se mai bucură de încrederea din trecut, deoarece s-a constatat că Congresul General al Preotilor 
şi al reprezentanţilor tuturor cultelor (Bucureşti, 16-17 octombrie 1945) care a fost organizat de el, a 
constituit un act sau un congres antisovietic şi antiguvernamental (ibidem, p. 95-96). 

& Ibidem, p. 116. 

89 Ibidem, p. 63. 

se vacanta un post în guvern®, în contextul delicat al grevei regale şi a demonstrațiilor pro- 
monarhiste din 8 noiembrie 1945. Îmbolnăvindu-se, i s-a recomandat să stea cât mai mult timp în 
concediu, timp în care activităţile din minister au fost rezolvate de secretarul general şi directori, 
sub supravegherea lui Petru Groza. A încercat o revenire în forţă în decembrie 1945, când se 
zvonea că va rămâne în fruntea ministerului numai dacă va îndeplini condiţia pusă de sovietici, 
cea a separării bisericii de stat”, dar conform surselor care raportau organelor de represiune cele 
ce se petreceau în biserică, a eşuat lamentabil în toate iniţiativele sale”, iscând scandaluri 
permanente cu subordonații săi, fapt care a făcut ca şi troica Dej-Luca-Pauker să-l lase din mână, 
Simtind că nu mai este dorit, va căuta să-şi aranjeze familia, trimiţându-şi fiul cântăreţ la biserica 
română din Paris, unde va dori la rându-i să plece%. Pe 27 februarie 1946 lunga agonie a 
ministeriatului părintelui Burducea se încheia la ordinul expres al lui Petru Groza. 

Alături de Burducea trebuie amintiţi si ceilalţi funcţionari care au lucrat în minister în această 
perioadă, nu pentru a arăta cu cine a intrat în conflict pătimaşul ministru, lipsit complet de simţ 
politic, ci pentru importanţa lor în acţiunile care s-au desfăşurat în ministerul Cultelor în acea 
perioadă şi pentru semnificaţiile venirii sau plecării lor. 

În martie 1945 alături de Burducea, în funcţia de secretar general, a doua ca importanţă din 
minister, era numit diaconul Nicolae Nicolăescu* din judeţul Vâlcea, nepot de soră al preotului 
loan Marina, viitorul patriarh, simpatizant legionar în trecut, în acel moment reprezentant în 
minister al intereselor grupării täräniste a lui Anton Alexandrescu. Demiterea sa timpurie din 
funcţia de secretar general este revelatoare în ceea ce priveşte funcţionarea centrelor de putere 


% Dudu Velicu nota pe 16 decembrie: „Situaţia oficială a ministrului C. Burducea: se află în concediu de 
boală. Realitatea: nu mai este ministru, fapt care nu poate fi îndeplinit formal, spre a nu produce o vacanţă 
în sânul actualului guvern” (Ibidem, p. 84). 

St Ibidem, p. 97. 

92 Velicu consemnează că, în ianuarie 1946, cu ocazia unei întâlniri cu Nicodim, în fata refuzului acestuia 
de a accepta unele propuneri ale sale, a trecut la amenințări, spunând că va separa biserica de stat, va 
introduce şi la noi „biserica vie”, va desființa mănăstirile ca „focare pentru trantori”, şi, lucru ciudat, va 
desființa catapeteasma în biserici, „pentru ca poporul să vadă ce mișcări face preotul în altar”. Nu e vorba 
aici de expunerea unui plan, ci de amenintäri-sablon, menite să-l sperie pe bătrânul patriarh, dovadă a 
caracterului impulsiv al lui Burducea (Dudu Velicu, op. cit., p. 96). Apoi, in data de 18 februarie a avut loc 
ultima acţiune importantă a ministeriatului lui Burducea, o conferinţă a reprezentanţilor cultelor şi asociaţiilor 
religioase din tara, menită să ofere sugestii pentru o noua lege a cultelor. Conform mărturiilor lui Velicu, 
ministrul Burducea s-a dovedit „slab în idei, expunere şi expresii, ca totdeauna” (ibidem, p. 107). 

S3 Ibidem, p. 169. 

% Ibidem, p. 111. În altă parte, Dudu Velicu consemnează următoarele zvonuri referitoare la demisia lui 
Burducea: „1. Primul ministru, dr. Petru Groza I-a sfătuit să facă aceasta, deoarece ziarul „Dreptatea” al lui 
luliu Maniu avea gata pentru tipar o serie de documente compromiţătoare la adresa lui. 2. Că, pe lângă 
aceasta, a contribuit şi sfatul prietenilor lui (pr. Marin Ionescu etc.) de a se retrage, pentru ca să nu 
semneze ca ministru viitoarea Lege a Cultelor, etc.) (ibidem, p. 118). 

% Datele biografice în Mircea Päcurariu, Dicţionarul teologilor români, Bucureşti, Editura Enciclopedică, 
2002, p. 338. 

% Dudu Velicu, op. cit. p. 18. 

şi a modului de promovare a diferitelor interese prin intermediul Ministerului Cultelor®”. Astfel, in 
vara anului 1945, patriarhul Nicodim a dorit să-şi aleagă un arhiereu vicar în persoana 
arhimandritului Vasile Vasilache, care a fost considerat nepotrivit de ministrul Burducea. La 
propunerea lui Nicolaescu, ministrul îl recomandă pentru funcţia de vicar pe preotul loan Marina, 
„democrat convins”, prietenul diaconului vâlcean. Deoarece patriarhul ezita să ia o decizie în 
acest caz, cu ocazia unei întâlniri Nicodim — Nicolaescu, acesta îşi insultă ierarhul. Ca atare, 
patriarhul îi face cunoscut preotului Burducea atitudinea pe care a avut-o subordonatul său. 

Deşi obiectivul Ministerului Cultelor, trasat de către Putere, era impunerea într-o funcţie 
importantă a preotului Marina, cel care a ieşit rău în cele din urmă a fost diaconul Nicolaescu, 
deoarece guvernul nu avea nici un interes ca să-l irite pe patriarh, într-o perioadă când situaţia 
era departe de a fi clară pentru comunişti. Cum Nicolaescu a refuzat să demisioneze, între cei doi 
funcţionari a început o adevărată întrecere in a se demonstra unul pe celălalt legionari, 
Nicolaescu va fi totuşi destituit pe 4 august 1945. Diaconul îşi va lua se pare revanşa, Dudu 
Velicu afirmând în notele sale că dosarul alcătuit de Nicolaescu lui Burducea a cântărit greu în 
îndepărtarea acestuia®. 

În locul lăsat vacant de Nicolăescu a venit preotul Zaharia Mântulescu, care înainte ocupase 
funcţia de director general în cadrul ministerului Cultelor'%. Nici el nu va rezista mult timp în 
această funcţie, deoarece va fi retrogradat pe vechiul post, in locul lui fiind instalat Gheorghe 
lliescu-lzvoarele, un preot foarte cunoscut şi apreciat în judeţul Prahova, numirea lui fiind 
condiţionată, evident, de adeziunea la Uniunea Patriotilor Democraţi'*'. Aducerea lui a însemnat 
o concesie făcută preotimii în condiţiile agitatilor de după declanşarea grevei regale şi o 
încercare de a îmbunătăţi activitatea în minister, afectată de gesturile necugetate ale lui 
Constantin Burducea'%2, 

Preotul Iliescu se va dovedi un om onest şi activ dar, negăsind nici o cale să conlucreze cu 
ministrul Burducea, va căuta să plece cu orice preţ'%. Mai multe persoane interesate, cele mai 
importante fiind Petru Groza şi Emil Bodnäras, l-au rugat să rămână „până trece impasul'1% creat 
de nemulţumirile sovieticilor la adresa Congresului general al preoţilor. Iliescu va accepta să 
continue, rezistând numai o lună, pe durata concediului de boală al ministrului. Apoi, au fost de 
ajuns câteva certuri dure cu Burducea, care l-au convins să-şi dea demisia, la sfârşitul lunii 


7 Amănuntele cazului în ibidem. 

% Ibidem, p. 37. 

% Jbidem, p. 34, 125. 

100 Ibidem, p. 37. 

101 Ibidem, p. 47. 

102 În august, Burducea, aflat în conflict cu preotul Vasile Ionescu, preşedinte în exerciţiu al UPD, a ordonat 
arestarea acestuia, timp în care i s-a efectuat perchezitie domiciliară, pentru a se găsi UT 
documente compromiţătoare la adresa ministrului (ibidem, p. 40). 

103 Preotul Iliescu îl considera pe Burducea un spirit impulsiv, care-l teroriza şi umilea, dând sep o 
situaţie când ministrul i-a rupt în bucăţi un raport, chiar in fata sa (ibidem, p. 71). 

104 Ibidem, p. 63. Printre cei care l-au rugat să rămână a fost si Dudu Velicu, căruia preotul Iliescu îi 
propusese postul de şef de cabinet, pe care-l va ocupa pentru scurtă vreme. 

decembrie. Odată cu el şi-a dat demisia şi directorul Zaharia Mântulescu'%, însă acesta fortat de 
ministru, care a numit în locul lui pe preotul Haralambie Popescu, un apropiat al său. 

În fata manevrelor preotului Burducea, Petru Groza a intenţionat chiar să desființeze 
Ministerul Cultelor, pentru a putea scăpa onorabil de ministrul buclucas, prin restructurare™. În 
cele din urmă îl va numi pe data de 8 februarie ca secretar general la Culte pe preotul dr. lon 
Vască, fost legionar, intrat în proaspătul Partid National Popular, apropiat de ierarhia 
ardeleană'%, pentru ca, după ce Burducea şi-a dat demisia, să-i investească drept consilieri 
ministeriali la ministerul Cultelor pe profesorii Liviu Stan şi Spiridon Cândea, fa rândul lor 
cunoscuţi legionari, dar oamenii de încredere ai mitropolitului Nicolae Bălan'%. Un alt nume greu, 
apropiat de Balan, care a (reintrat în minister ca director a fost cel al lui Dumitru Vestemeanu®, 
Au fost scoşi toți oamenii aduşi de fostul ministru şi în locul lor au fost aduşi alţii noi, sau au 
revenit dintre cei alungaţi, cum a fost cazul lui Zaharia Mântulescu, care şi-a reluat funcţia de 
director general, datorită sprijinului lui Mihail Ralea°. 

În locul lăsat de Burducea nu a fost numit un nou ministru, ci Mihail Ralea, ministrul Artelor, 
prelua interimatul Cultelor pe 2 martie, pe care-l va deţine până în luna august", când interimatul 
este preluat de Petru Groza. Abia după alegerile din noiembrie a fost numit un nou ministru în 
persoana liberalului tătărescian Radu Rosculet. 


Politica religioasă a guvernului şi activitatea ministerului Cultelor în perioada martie 
1946-noiembrie 1947 


conform însemnarilor lui Dudu Velicu, lunga vacanţă a scaunului ministerial de la Culte a fost 
deliberată, Groza anuntändu-si această intenţie încă dinainte de demisia lui Burduceat'?, Dar 
interimatul şi apoi numirea în funcţia de ministru a unui liberal, măsurile care s-au luat în ceea ce 
priveşte elaborarea unei noi legi de pensionare a clerului, în care erau incluşi şi ierarhii, precum şi 
organizarea de alegeri bine regizate în scaunele episcopale vacante, sunt acţiuni care trimit la 
planul de măsuri propus de sursa „Barbu”, plan care, culmea coincidentei, este elaborat în 
perioada 1-15 februarie 1946, adică exact în perioada în care încep restructurările din cadrul 
Ministerului Cultelor. Deşi în realitate el nu s-a împlinit aidoma, importanţa acestui plan rezidă în 
strategia pe care a impus-o Ministerului Cultelor în următoarea perioadă. 


105 Ibidem, p. 85. 

1% Ibidem, p. 87. 

107 Jbidem, p. 104. 

108 Ibidem, p. 115. 

109 jbidem, p. 196. 

110 Ibidem, p.133. 

11 Atunci Mihail Ralea a fost numit ministru plenipotenţiar în S.U.A. 

"12 O notă din 13 noiembrie a lui Dudu Velicu arată: „se afirmă totuşi că el (Constantin Burducea) urmează 
să fie demis, în urma hotărârii d-lui Petru Groza, preşedintele Consiliului de Miniştri, urmând ca şeful 
guvernului să lucreze interimar la Culte, numai cu secretarul general Gh. Iliescu. Interimatul la culte ar fi 
chiar o dorinţă a d-lui prim-ministru” (ibidem, p. 69). 

Expozeul sursei, foarte bine structurat, începe prin descrierea activităţii unui centru 
»feactionar’ la Patriarhie, care colaborează cu Palatul Regal şi cu catolicii, propunând o soluţie în 
vederea rezolvării problemei, soluţie care dovedeşte o foarte bună cunoaştere a realitätilor din 
interiorul BOR: 

„Pentru a paraliza acţiunea comitetului de la patriarhie trebuie luate urgente măsuri, nu prin 
riposte tari, ci prin măsuri similare celor pe care le-au folosit în trecut liberalii, iar mai în anii din 
urmă, Antonescu. Se ştie de toată lumea cum biserica a fost trecută după războiul mondial, odată 
cu votul universal, în lotul Partidului National Liberal, prin legiuirile făcute de fostul ministru de 
culte, Alexandru Lapedatu, de unde n-a mai putut-o scoate nici un guvern. Pentru sprijinirea lor în 
momente grele politice, foloseau biserica. Înainte de trecerea lor in-opozitie, totdeauna făceau 
alegeri de episcopi, oameni devotați lor. Cu acest prilej masele poporului erau mişcare prin presă 
şi radio, timp de cel puţin o lună de zile. Cuvântările celor aleşi erau aranjate aşa fel încât să 
atragă atenţia poporului asupra încrederii ce trebuie acordată guvernului şi deci Partidului 
Liberal... 

În ultimele luni ale guvernării sale, Antonescu a folosit metoda liberală, alegând un mitropolit, 
cinci episcopi şi doi vicari arhierei”13. 

Odată găsită soluția de principiu, pasul următor îl reprezintă identificarea ,tintelor’, adică a 
posturilor deja vacante sau a celor care pot fi vacantate uşor: „În prezent sunt vacante: mitropolia 
Bucovinei de sud, episcopia Olteniei, episcopia Maramureşului, şi un loc de arhiereu la patriarhie. 
Trebuie vacantate neapărat locurile episcopilor şi arhiereilor ce sunt în vârstă peste 70 de ani şi 
sunt neputincioşi”!*. Aceştia erau: Irineu Mihälcescu, mitropolitul Moldovei, Lucian Triteanu, 
episcopul Romanului, Cosma Petrovici, episcopul Dunării de Jos, Veniamin Pocitan, vicar 
patriarhal, Ilarion Băcăoanul, vicar la episcopia Roman. După cum se poate observa, cel care 
scrie materialul face o propunere exact invers faţă de cea discutată în iulie în cadrul Sinodului. 
Dacă acesta din urmă propunea ca toţi preoții să iasă la pensie doar când nu vor mai putea să-şi 
îndeplinească datoria preoțească, ,Barbu” propune ca şi ierarhii să iasă la pensie pentru limită de 
vârstă, Scopul acestor acţiuni era crearea unui număr suficient de locuri libere, care să fie 
ocupate cu oameni ai guvernului. 

În al treilea punct „Barbu” justifică de ce aceste alegeri trebuie făcute înainte cu cel puţin o 
lună de alegerile generale şi parlamentare, stabilite pentru toamna anului 1946: 

a. „Pe de-o parte pentru a pune capăt propagandei adversarilor, care asigură pe preoţi 
că după alegeri, Biserica va fi scoasă din buget, fiindcă comuniştii cu toate partidele din FND sunt 
contra Bisericii. A 

b. Pe de altă parte, guvernul are prilej ca înainte de alegeri să ia contact cu masele 
populare şi să-şi poată câştiga simpatia acestor mase... 

c. Prin noii aleşi, guvernul a pus mâna pe cele mai strategice fortărețe în lupta 
electorală şi totodată pe forul spiritual al poporului român. Guvernul va avea deci o siguranţă în 
sprijinul său în anihilarea unor adversitati din partea clerului...” 


113 Cristina Păiuşan, Radu Ciuceanu, op. cit., documentul 6, p. 51. 
114 Ibidem. 

La punctul al patrulea sunt făcute propuneri măsuri alternative în cazul în care nu se va 
aproba legea de pensionare a preoților. Aceste acţiuni trebuiau să se desfăşoare repede. Astfel, 
în cazul mitropolitului Irineu, ,compromis” de scandalul în care a fost implicat nepotul său, Cuza 
Mihălcescu, se vor exercita presiuni asupra lui, pornind de la acest motiv, pentru ca să ceară 
singur ieşirea la pensie. Data limită de acţiune era cea de 15 februarie 1946. 

În cazul Olteniei, între 15 februarie şi 1 martie urma să-i fie retrasă delegaţia de locotenent- 
episcop P.S. Atanasie Dincă, pentru a-i fi acordată lui Efrem Enăcescu, fostul mitropolit al 
Basarabiei, urmând mai apoi să fie numit episcop plin. Sursa afirma că el „este iniţiat şi lămurit 
asupra liniei de urmat pentru care şi-a dat tot consimţământul”"'5. 

În perioada 1-15 martie urma să se ceară episcopului Lucian Triteanu ieşirea la pensie, 
laolaltă cu arhiereul său Ilarion. În locul său urma să fie numit drept locotenent de episcop fie 
arhimandritul Dionisie Velea, exarhul mănăstirilor din eparhia Moldovei, „despre care garantează 
PS Justinian!”, sau PS Antim Nica, „dacă până atunci va fi câştigat pentru linia acţiunii guvernului 
şi va face angajamentele de onoare”"!€. 

În sfârşit, in perioada 15 martie-1 aprilie, urma să fie pensionat la cerere, cerere solicitată de 
Ministerul Cultelor, episcopul Cosma Petrovici. În locul lui urma să fie numit locotenent de episcop 
Antim Nica sau arhimandritul Arsenie Boca, „cunoscut de dl. ministru Gheorghiu-Dej şi Teohari 
Georgescu şi pe care dânşii vor să-l promoveze într-un post de episcop”. Autorul continua 
referitor la Arsenie Boca că „nu ar fi rău dacă ar merge la Maramureş, în cazul când PS Policarp 
Moruşcă se reintoarce la locul său în America”!7. 

Măsurile urmau să se ia la câte două săptămâni distanţă, pentru ca ministrul Burducea să nu 
cunoască planul, el urmând să execute ceea ce ar părea acţiuni disparate. Atitudinea faţă de 
Burducea este una de suspiciune deoarece „nu poate {ine secretul”, iar modul în care este inclus 
în plan este optativ: „poate fi folosit"118. 

După o perioadă de „probă”, în care arhiereii numiţi ca locotenenti vor fi verificaţi din punct de 
vedere al fidelității faţă de guvern, urma să se treacă la alegerile propriu zise, care nu mai cădeau 
în sarcina lui Burducea. Acesta urma să-şi ia concediu iar în locul lui urma să fie numit ad interim 
Mihail Ralea sau Petru Groza, deoarece Burducea n-ar fi fost în stare să stăpânească Congresul 
Naţional Bisericesc. Pasul următor era contactarea lui Gheorghe Tătărescu, „care dispune de 
majoritatea membrilor adunărilor eparhilor vacante, cum şi de majoritatea Congresului National 
Bisericesc, care aleg pe episcopi şi mitropoliți. | se va comunica lista celor ce vor urma să fie aleşi 
şi totodată să ia toate măsurile disciplinare la vot, participând chiar domnia sa la alegeri împreună 
cu dl. Franasovici, fiindcă dânşii fac parte din Congresul National Bisericesc"119. 

Alegerile urmau să fie fixate prin surprindere, ca să nu se poată face nimic de către 
adversari, lista candidaţilor fiind comunicată Patriarhului în ajunul congresului. Aleşii vor putea fi 


115 Ibidem, p. 53. 
116 Jbidem. 
117 Ibidem. 
118 Jbidem, p. 52. 
119 Ibidem, p. 54. 

respinşi de guvern, dacă aceştia nu ar conveni, pe motiv de convingeri antidemocratice sau cu 
trecut legionar, în baza legii din 18 decembrie 1944120. 

După ce parcurgeau toate etapele confirmării şi investirii, noii ierarhi urmau să treacă la 
„epurarea administraţiei bisericeşti de toţi foştii legionari, cuzişti, gogisti, antonescieni, care nu s- 
au încadrat în noua viaţă politică a Statului nostru''2'. Autorul concluziona că după aceasta 
acţiune va exista „un Sinod colaborator cu guvernul democratic, iar reacţiunea îşi va fi pierdut una 
din cele mai puternice poziţii de luptă contra democratiei"!22. 

Documentul amintit este unic între rapoartele primite de serviciile secrete, nici unul 
nemaiavand coerenţa şi precizia acestuia. Apoi, este de mirare cum de autorităţile au preluat 
direcţiile strategice ale acestui plan întocmit totuşi de o sursă. Tocmai datorită importanţei 
documentului, era important de ştiut şi cine I-a scris. Punctul de pornire în aflarea autorului îl 
reprezintă informaţia cu care începe documentul, anume că ,reactiunea” de la Patriarhie a numit, 
fără să consulte, pe preotul Constantin Burducea ca paroh la Capela Română din Paris, iar pe 
episcopul vicar al mitropoliei Moldovei, Justinian Marina, drept episcop al românilor din 
America’. Dacă în cazul lui Burducea, el este cel ce şi-a dorit plecarea la Paris'2, deci nu este 
adevărată afirmaţia lui „Barbu”, în cazul lui Justinian aşa au stat lucrurile. Pe 30 ianuarie 1946, 
prin adresa nr. 135, patriarhul Nicodim îi aducea la cunoştinţă că „Sf. Sinod...v-a numit arhiereu 
conducător al Bisericii române ortodoxe din America, pe data de 1 februarie a.c. Veţi merge dar 
cât de curând la noul post şi veţi lua conducerea acelei biserici, ca ascultare de deosebită cinste 
faţă de Biserica Ortodoxă a României şi ca deosebită cinste ce vă face ea''2. Răspunsul lui 
Justinian; a fost politicos dar ferm, refuzând onoarea cei i se făcea: „Cum însă postul de episcop 
al Americii nu este vacant, nu văd cum s-ar putea executa această numire. PS Policarp Moruşca 
este episcop al românilor din America, ales de Sf. Sinod plenar al Bisericii Ortodoxe Române şi 
confirmat cu Decret Regal, şi nu poate fi înlocuit de un sinod permanent care nu are asemenea 
atributiuni şi nici motive de înlocuire [...] din respectul fata de rânduielile ei canonice si legale (ale 
bisericii) cât şi din dragostea şi dorinţa ce-i port pentru prestigiul ei Înaltă Sfintenie, curăţenie si 
spiritul de justă dreptate ce trebuie să domnească în toate hotărârile şi rânduielile ei 
conducătoare, eu nu pot să accept o situaţie ilegală şi provocatoare de conflicte cu colegii mei din 
sinod, cu forul legal şi democratic al Episcopiei românilor din America"'25. Justinian va face şi o 
întâmpinare la Ministerul Cultelor, de unde primeşte următorul răspuns: „Ca urmare la cererea PS 
Voastre [...] avem onoarea a vă face cunoscut că s-a luat act de Întâmpinarea Înalt Prea 
Sfintitului Patriarh, referitoare la numirea Prea Sfinţiei Voastre în postul de arhiereu conducător al 


120 Ibidem. 

121 Ibidem. 

122 Jbidem, p. 55. 

123 Jbidem, p. 50. 

124 Dudu Velicu, op. cit., p. 104. 

125 Apud lon Vicovan, Aspecte legate de alegerea preotului loan Marina ca episcop vicar la laşi, în 
„Teologie şi Viaţă”, serie nouă, an XI (LXXVII), 8-12, august-decembrie 2001, p. 154. 

128 Jbidem, p. 155-156. 

Episcopiei Române din America, luându-se măsurile necesare de a se sista toate lucrările până la 
clarificarea situatiei"'2’. Ori, argumentele invocate de Justinian se găsesc reproduse ca atare în 
nota lui „Barbu”. 

Se mai poate observa că tot textul notei se învârte în jurul lui Justinian, a cărui poziţie ar fi 
fost ameninţată de ,reactiune”. Justinian Marina este singurul care nu are nevoie de nici o 
recomandare din partea nimănui, în timp ce restul de persoane propuse să-i schimbe pe ierarhii 
în vârstă sunt ,recomandati” într-un fel sau altul de către Justinian, singurul caz aparte fiind cel al 
lui Arsenie Boca, „cunoscut” de Gheorghiu-Dej şi Teohari Georgescu. Apoi, Efrem Enăchescu şi 
Antim Nica s-au numărat printre apropiații lui Justinian, pe care i-a protejat şi a căutat să-i 
reintroducă în treapta arhieriei (reuşind numai cu Antim Nica). Grija ca ministrul Burducea să nu 
ştie exact ce se întâmplă, acelaşi lucru fiind valabil şi in cazul lui Petre Constantinescu-laşi, sunt 
alte argumente că raportul vine din zona de influenţă a viitorului patriarh, deoarece acesta nu se 
înţelegea nici cu Burducea, nici cu Constantinescu-laşi. 

În notele sale, Dudu Velicu, notează, fără a vedea legăturile, diferite etape ale acestui plan 
(scoaterea ierarhilor la pensie, alegerile, interimatul sau ministeriatul lui Roşculeţ), dovadă 
limpede că nu el, care de regulă semna notele sale informative cu pseudonimul ,Viator"t#, este 
autorul planului de acţiune. În plus, el nu a fost un apropiat al lui Justinian. Pe 17 martie el 
notează că în urmă cu cinci zile, toţi clericii pe care i-a întâlnit i-au spus că palatul patriarhal e un 
centru de spionaj, primind toate amănuntele pe care şi „Barbu” le inserează în raportul său'?%, 
După o perioadă când această chestiune nu mai apare în însemnări, pe 31 martie Velicu afirmă: 
„Diaconul dr. N. Nicolaescu este acela care are cunoştinţă despre existența unui centru de 
spionaj în Palatul patriarhal"'%. Dacă avem in vedere prietenia strânsă dintre Nicolaescu şi 
Justinian, acţiunile lui Nicolaescu de compromitere a lui Burducea, duse în acea perioadă, 
duşmănia faţă de patriarhul Nicodim, dorinţa, atunci când se va pune la modul serios chestiunea 
unor noi alegeri de ierarhi, să ajungă episcop la Vâlcea, înscrierea sa în Partidul Comunist şi 


127 Ibidem, p. 157. 

128 O notă a siguranței din 15 iunie 1948 menţionează care sunt informatorii din cadrul Subsectiei 
Naţionalităţi Culte. În cazul ortodox sunt menţionate următoarele nume: „Marcu” (Liviu Stan), „Matei” (Aurel 
Popa), „Mihai” (loan Vascä), „Viator” (Dudu Velicu), „Toma” (Hristu Fârserotu) (ACNSAS, fond Documentar, 
dosar nr. 8925, f. 46). Numele ,Barbu” nu se regăseşte pe această lista şi nici in alte note informative din 
epocă, cel puţin deocamdată, o posibilă nouă dovadă a caracterului excepţional al acestui document. 

129 Dudu Velicu, op. cit., p. 119. 

130 Jbidem, p. 125. Acest „centru de spionaj” a generat tot felul de comentarii la morişca zvonurilor. Unul din 
ele, amuzant, este consemnat de Velicu: „Se afirmă că, pentru a cunoaşte amănunte asupra centrului de 
spionaj din Palatul patriarhal, Ana Pauker a încercat să aibă relaţii sexuale cu episcopul Iosif Gafton al 
Argeşului, ca unul care activează în acest centru. El însă nu a fost tentat (deoarece se ştie că este 
homosexual)”. Sub aparenţa obiectivitatii lui „se afirmă”, Velicu tinde să dea credit celor notate, ambele 
persoane nefiind agreate de el. Cu alte cuvinte, ar dori ca zvonul să fie adevărat, păstrându-şi însă distanţa 
de siguranță a documentaristului riguros care era. 

colaborările ulterioare cu Securitatea, putem considera că Nicolae Nicolaescu'3 ar putea fi sursa 
„Barbu”, care a preocupat pe multi istorici ai bisericii. Argumentelor deja invocate li se poate 
adăuga calitatea textului, pe măsura pregătirii pe care o avea Nicolaescu şi luarea lui în 
consideraţie de către factorii de decizie din zona Partidului Comunist, pentru că tot ce s-a petrecut 
în Ministerul Cultelor în această perioadă (demiterea lui Burducea, cele două interimate şi 
ministeriatul lui Rogculet) s-a făcut cu acordul lui Dej, Georgescu, Luca, Pauker sau Bodnăraş, 
peste care nici Groza nu putea trece. Cum planul a fost pus în practică (în principiile sale) e de 
crezut că cel care l-a conceput avea trecere la liderii comunişti, iar Nicolaescu era o asemenea 
persoană. Oricum, în mod cert documentul este elaborat de un apropiat al cercului lui Justinian. 

Dacă planul nu s-a împlinit aidoma, faptul se datorează altor centre de putere care au căutat 
să contracareze acţiunile lui Justinian şi aici avem în vedere pe patriarhul Nicodim şi pe ierarhii 
ardeleni, grupările politice încă independente faţă de PCR, dar şi contextul international. Unul din 
terenurile de confruntare a fost, evident, Ministerul Cultelor. 

Cum zvonurile în Biserică circulă repede, deja la începutul primăverii se spune că cei de la 
minister au misiune să „curețe dealul Patriarhiei”, cu asentimentul guvernului*®2. Însă Vască, Stan, 
Cândea şi Veştemeanu formau un formidabil care de aşi în mâna lui Petru Groza şi a 
mitropolitului Nicolae Bălan, fapt care va nemultumi pe preoţii ,regateni” * şi va încurca serios 
planurile de acţiune ale lui Justinian, Emilian Antal dar şi ale patriarhului Nicodim. Acest grup va 
juca un rol foarte important în acţiunile ardelenilor de promovare a episcopului Nicolae Popovici 
ca viitor patriarh. Pericolul va fi resimţit de Justinian, care, aflat în conflict cu Irineu Mihălcescu şi 
cu o seamă de preoți din cadrul mitropoliei Moldovei, grupaţi într-un sindicat ,legionar’, va acuza 
la începutul anului 1947 că aceştia sunt implicaţi într-o „conspirație legionară”, încurajată şi 
dirijată din Ministerul Cultelor de către Liviu Stan, Spiridon Cândea şi loan Vască, care, prin 
aceste acţiuni, doreau să-l instaleze pe Nicolae Popovici ca mitropolit al Moldovei, iar pe Irineu 
Mihălcescu ca patriarh în locul lui Nicodim'3. 

Însă atacurile împotriva grupului de la Culte au venit încă din aprilie 1946, când în ziarul 
„Liberalul" Vască a fost denunţat ca legionar şi delapidator de fonduri publice'3. Conform 
zvonurilor, autorul moral al acestor atacuri era preotul Alexandru lonescu, noul preşedinte al 
UPD, viitor deputat, nemulțumit că se trecuse peste voinţa „preoților democrați” în alegerea 
funcţionarilor de la ministerul Cultelor'%. lonescu era însă un bun prieten al lui Justinian, care mai 
târziu I-a făcut vicar patriarhal, şi putem presupune că atacul nu a fost doar o inspiraţie a sa 
personală, mai ales că se zvonea că doreşte să ia locul lui Vască şi în plus, articolele au apărut 


131 Biografia „oficială” a lui Nicolae Nicolaescu poate fi consultată accesând http://www.crestinortodox.ro/D- 
Nicolae Nicolaescu-10602-271.html . Asupra lui urmează să revenim cu un studiu care să valorifice 
informaţiile, destul de puţine din păcate, existente în arhiva CNSAS. 

132 Dudu Velicu, op. cit., p. 117. 

133 Jbidem. 

14 Cristina Păiuşan, Radu Ciuceanu, op. cit., document 10, p. 62; document 11, p. 64. 

135 Dudu Velicu, op. cit., p. 137. 

136 Jbidem. 

într-un ziar liberal, adică aparţinând unui partid unde Justinian avea de asemenea legături 
puternice. 

Prezenţa grupului „ardelean” a amânat până în septembrie realizarea planului propus de 
sursa ,Barbu”. Abia atunci se ia în discuţie pensionarea unor ierarhi. Mai întâi se va încerca 
forțarea acestora să-şi prezinte demisiile. Dudu Velicu notează: ,(Nicodim) l-a chemat pe preotul 
Vască, secretarul general al ministerului Cultelor, şi i-a spus să întocmească adrese către: 
mitropolitul Irineu Mihălcescu al Moldovei şi episcopii Cosma Petrovici al Dunării de Jos şi Lucian 
Triteanu al Romanului, prin care să le facă cunoscut că trebuie să-şi prezinte demisiile, guvernul 
înțelegând să le fixeze câte o pensie lunară de un milion fiecare... Preotul |. Vască a îndeplinit 
întocmai dorinţa patriarhului şi, sâmbăta şi duminica trecută, s-a prezentat la Galaţi, Roman şi laşi 
sus-numiţilor ierarhi. 

În acest timp, Patriarhul intervine din umbră, căci după plecarea de la Palat a preotului |. 
Vască, el a telefonat fiecăruia dintre cei trei ierarhi, atrăgându-le atenţia: „Să nu-ţi tai craca de sub 
picioare dandu-ti demisia"’. Evident, măsura i se impusese patriarhului de către guvern, care a 
încercat să o pareze în acest fel, dar, după cât se pare, nici preotul Vască nu a dat dovadă de 
entuziasm în acţiunea sa’, 

În fata esecului, se trece la elaborarea unei legi de pensionare a ierarhilor, despre ale cărei 
avataruri Dudu Velicu dă unele amănunte. El scrie că, initial, în proiect se prevedea că ierarhii în 
vârstă de peste 70 de ani urmau să fie pensionati, cu excepţia patriarhului, dar, la intervenţia lui 
Liviu Stan şi Spiridon Cândea, a fost inclus şi acesta în rândul celor pensionabili. Faptul nu a 
convenit concurenţilor taberei ardelene în lupta pentru scaunul patriarhal, anume Justinian Marina 
şi Emilian Antal, care vor interveni pentru ca patriarhul să fie exceptat de la pensionare'%. Nu 
putem şti exact dacă acest lucru s-a întâmplat sau nu, deoarece nu mai sunt alte surse care să le 
verifice, dar din alte note ale lui Velicu şi însemnările altor autori, este limpede că vechea ostilitate 
dintre Nicodim şi Nicolae Bălan a continuat, iar „ardelenii” de la culte s-au manifestat adesea 
duşmănos la adresa patriarhului, în diverse ocazii. Faptul descris de Velicu este credibil 
deoarece, dacă Nicodim ar fi ieşit din scaun iar alegerile de patriarh s-ar fi desfăşurat înainte de 
alegerile legislative, candidatul grupării ardelene ar fi avut mai multe şanse. Poate nu întâmplător, 
tocmai pentru că se apropiau alegerile legislative, ca să nu se stârnească valuri, proiectul de lege 
privind pensionarea ierarhilor a fost amânat pentru următoarea legislatură. 

Până la alegeri, patriarhul Nicodim a trebuit să onoreze invitaţia făcută de patriarhul Alexei al 
Moscovei încă de la începutul anului 1946. Vizita a fost considerată ca foarte importantă pentru 
viitorul „democratic” al României, Petru Groza şi Vască făcând tot posibilul să-l convingă pe 
Nicodim să plece în călătorie. Din delegaţie va face parte şi Vască, ca reprezentant al ministerului 


137 Ibidem, p. 172. 

138 Vezi în această chestiune raportul făcut de Vască lui Petru Groza în Cristina Păiuşan, Radu Ciuceanu, 
op. cit., document 8, p. 59, unde se spune clar că s-a încercat cu forța, dacă nu s-a reuşit s-a trecut la 
elaborarea decretului de pensionare. 

139 Dudu Velicu, op. cit., p. 177. 

Cultelor, ca informator al Sigurantei şi ca reporter care va consemna impresiile de călătorie în 
volumul O călătorie istorică". 

După încheierea acţiunii „Moscova”, membrii Ministerului Cultelor vor avea misiunea să facă 
propagandă electorală pentru candidaţii Blocului Partidelor Democratice, dominat de comunişti. În 
acest sens a fost organizată pe data de 11 noiembrie o conferinţă la sala Dalles, în care preotul 
Vască trebuia să prezinte călătoria patriarhului în Uniunea Sovietică. Alături de el la prezidiu au 
luat loc: „preotul Vasile lonescu, diaconul Nicolae Nicolaescu, ministrul Gheorghiu-Dej, al 
Comunicaţiilor, preotul Alexandru Ionescu (Bucureşti), preotul |. Vască, preotul Stanciu — Sf. 
Nicolae Vlădica, preotul Sulică, preotul Sebe"'+'. După cum se poate observa, alături de numele 
grele ale UPD, în frunte cu Alexandru Ionescu, preşedintele acestei organizaţii şi candidat pe 
listele BPD, se alăturase Gh. Gheorghiu-Dej, liderul PCR. Evenimentul este deosebit de 
important, deoarece este pentru prima dată când Dej se adresează direct preoţilor, nu prin 
intermediul organizaţiilor de front. Gestul era important deoarece din ianuarie 1946, de când 
partidele istorice reintraseră în circuitul politic, numărul de preoţi simpatizanți ai forțelor 
procomuniste scăzuse într-un mod dramatic. Cuvântarea lui, parte a unei ample campanii de 
presä'#, este o pledoarie pro domo, asigurând preoţii că BPD va respecta libertatea religioasă şi 
biserica. Dej începe prin a sublinia că „biserica reprezintă o forţă spirituală, care trebuie pusă în 
Slujba intereselor nationale, ale poporului [...] Partidul Comunist nu se mai găseşte în stadiul de 
romantism. Aş fi un mincinos în ochii dumneavoastră, dacă aş spune că Partidul Comunist nu se 
inspiră din realităţile specifice vieţii noastre, că nu-şi apropie preoțimea, spre a colabora cu ea 
pentru interesul poporului nostru, al patriei noastre. E greşită părerea cum că Biserica se ocupă 
numai cu cele spirituale, căci altfel legătura dintre biserică şi popor ar suferi mult”. 

„Misiunea preotului este să fie îndrumătorul ţăranului nostru în cele materiale şi sufleteşti. 
Preotul este un propovăduitor al binelui, un învăţător, un îndrumător în viaţa de toate zilele a 
ţăranului nostru. Preotul îi dă sfatul cum să scape de o nenorocire, când îi ia foc casa, când îi 
moare o vită, când i se îmbolnăveşte un copil""4%3. 

După cum se poate observa, în această parte a discursului, Dej prezintă Partidul Comunist 
drept o organizaţie pragmatică care trebuie să {ina seama de prezenţa unor forte utile progresului 
societăţii. Una din acestea este Biserica“, care deţine o „forță spirituală”, noţiune prin care se 
înţelege de fapt capacitatea propagandistică a acesteia în mediul social, şi nu apropierea de 
Dumnezeu, care nu-l interesează pe ,pragmaticul" Dej. Aici el urmează aceleaşi principii ale 
liderilor politici interbelici, de instrumentalizare în folos social a Bisericii, cu singura deosebire că 
nu se mai oboseşte să mai vorbească în plus şi de cele spirituale. Dej anunţă viitoarea datorie a 


Bisericii de a fi „în slujba interesului naţional”, expresia „trebuie pusă” putând fi înțeleasă 


140 ACNSAS, fond Informativ, dosar nr. 2669, vol. 2, f. 51-52. 

141 Ibidem, p. 193: 

142 Opiniile lui au fost publicate insistent în zilele următoare de presa apropiată de BPD. Ex. vezi O 
diversiune: despărțirea bisericii de stat, în ,Universul”, nr. 264, 16 noiembrie 1946, p. 1. 

143 Ibidem, p. 194. 

144 Aici nu este vorba neapărat de Biserica Ortodoxă. 

deopotrivä ca o datorie a comunistilor de a tine seama de bisericä, dar si obligatia acesteia de a 
urma calea trasată. 

Dacă în prima parte a discursului liderul PCR anunţă că pentru Biserică există o cale de a-şi 
continua existența, în cea de-a doua parte arată că în trecut „forţele negre ale întunericului au 
abătut poporul de pe căile lui fireşti. Au fost oameni care au propoväduit: să urästi pe aproapele 
tău, în locul iubirii. Nici Biserica n-a rămas neinfluenţată"45. Dar „dacă rătăcitul trebuie adus de pe 
calea rătăcirii, noi nu vrem moartea păcătosului, ci îndreptarea lui"'%5. Astfel, sub masca 
principiilor creştine, Gheorghiu — Dej sugera că „iertarea” celor care „au greşit” era posibilă în 
măsura în care aceştia apucau „drumul cel drept” al comunismului. 

Abordează apoi problema colectivizării, care preocupa pe foarte multă lume, subliniind că 
„noi analizăm ştiinţific curentele politice, stările de fapt sociale, pentru a nu face greşeli, deşi şi noi 
facem greşeli; păcat nu e că ai făcut o greşeală, ci când o faci aşa de grosolană, că n-o mai poţi 
repara. Să nu ne mulţumim numai s-o recunoaştem, ci s-o şi îndreptăm”. Concluzia aceste 
„explicaţii” este că nu va fi nici o colectivizare, deoarece „conservatorismul ţăranului nu admite 
colhoz"1+7. Combătând „minciunile” partidelor istorice Dej subliniază că PCR nu este „partizanul 
nivelării, căci viata însăşi nu este egală”. „După noi, nivelare înseamnă moarte, a sta pe loc, a nu 
Le înainte”. 

In ceea ce priveşte chestiunea cea mai arzătoare pentru cler, separarea bisericii de stat, 
anunţă răspicat că „Nici vorbă nu poate fi de despărţirea Bisericii de Stat"'% iar dovada purtării de 
grijă a statului faţă de biserică este demonstrată de numărul mare de biserici care s-au construit 
şi se construiesc în ultimul timp. „Sunt însă, continua Dej, împrejurări care impun atitudini, atunci 
când biserica este ostilă intereselor poporului român, mişcării de înnoire a vieţii noastre publice, 
când nu se încadrează în ritmul viu în care a intrat tara noastră”, lăsând prin aceasta să se 
întrevadă posibilitatea în viitor a despărțirii bisericii de stat, dacă biserica nu va fi „pe linie”4, 

În finalul discursului a ţinut să-l laude pe patriarhul Nicodim pentru „maturitatea politică” de 
care a dat dovadă (acceptând să plece în vizită la Moscova) şi s-a adresat acelor preoţi apropiaţi 
de alte partide: „O parte din cler este cu Blocul, dar o parte face coadă lui Maniu şi Brătianu. Eu 
nu m-agat de oameni care stau cu-n picior în groapă, Partidul National Liberal de sub preşedinţia 
domnului Brătianu îl caracterizez ca pe un arbore uscat: a avut epoca lui de înflorire, declin şi 
acum se găseşte pe pragul mormântului. Cine vrea să se alăture de ei, este liber. Interesele 
Bisericii, însă, şi ale preotimii sunt alături de BPD". 

În cuvântul său, secretarul general loan Vască arăta că „Suntem (preoții) mândri că 
autoritatea de stat ne cheamă la muncă” şi că „trebuie să ne arătăm recunoştinţa şi gratitudinea 


15 O diversiune: despărțirea bisericii de stat, in „Universul”, nr. 264, 16 noiembrie 1946, p. 1. | 
46 Ibidem. 

‘47 Ibidem. 

148 Dudu Velicu consemnează la auzul acestei veşti sala a izbucnit în „aplauze furtunoase”. 

149 Dudu Velicu, op. cit., p. 195. 

150 Ibidem. 

faţă de guvern, votând Blocul"'5*. În ciuda acestor afirmaţii, conform celor scrise de Dudu Velicu, 
se părea că Vască nu era prea convins de ce spune, afirmând chiar că la plecarea spre Uniunea 
Sovietică, cineva din anturajul Patriarhului „i-a atras atenţia să nu semneze ceva la Moscova”, 
fapt care a fost întâmpinat cu aplauze, e drept, slabe, dat fiind prezenţa liderului PCR în sală'*2. 

După alegerile din noiembrie, o nouă serie de zvonuri dădeau drept viitor ministru al Cultelor, 
fie pe preotul Alexandru Ionescu, ales deputat din partea PNP, fie pe Liviu Stan, ca cel mai 
apropiat colaborator al primului-ministru Groza'%. Marea surpriză a venit prin numirea ca ministru 
a avocatului Radu Roşculeţ din Constanta, din Partidul Naţional-Liberal (Tătărescu). Măsura, 
oarecum surprinzătoare pentru mulţi dintre clerici, era foarte logică dacă avem în vedere planul 
sursei ,Barbu”. 

Ministrul Roşculeţ a trecut imediat la o adevărată „liberalizare” a ministerului. El a mai adus 
un secretar general, preotul Huhulescu, păstrându-! şi pe preotul Vască, care a trecut pe planul al 
doilea'%. În postul de director general a fost adus cunoscutul preot Grigore Cernäianu, 
preşedintele clericilor membri ai Partidului Naţional-Liberal Tătărescu în locul lui Zaharia 
Mântulescu, care a primit un post mai mic'®®. Preotul Veştemeanu a fost retrogradat şi el la nivel 
de inspector general, locul de director al cultelor fiind luat de O. Frangu, un alt apropiat al 
liberalilor, care au mai numit ca director general pe preotul Popescu-Argeş'* şi I-au înlocuit pe 
preotul Hustiu din postul de consilier de presă cu un ziarist apropiat de Tătărescu'*7. Mai mult, in 
februarie 1947 se constituia organizaţia liberală din ministerul Cultelor, ceilalți funcţionari 
simțindu-se marginalizati. 

” Situaţia existentă în minister în această perioadă este cel putin ciudată, deoarece nici înainte 
nici după aceea n-au mai fost în acelaşi timp doi secretari de stat. Doar faptul că fata lui loan 
Vască devenise soţia lui Emil Bodnäras'#, nu este un argument suficient care să explice 
menţinerea lui în funcţie, deoarece şi ceilalţi trei apropiaţi ai prim-ministrului Groza au fost 
mentinuti. Lucrurile pot fi mai bine înţelese dacă avem în vedere neînțelegerile dintre Groza şi 
liderii PCR în ceea ce priveşte numele viitorului patriarh: Nicolae Popovici sau Justinian Marina. 
Timp de mai multe luni funcţionarii „ardeleni” de la ministerul Cultelor blocaseră aplicarea planului 
lui Barbu” poate tocmai pentru a evita influenţa pe care ar fi exercitat-o noii ierarhi aleşi. Însă, 
chiar şi după alegerile „câştigate” cu mare succes de BPD, comuniştii erau îngrijoraţi de 
continuarea stării „echivoce” din Biserică, care trebuia să înceteze cât mai rapid. Pentru că nu 
putea să-i dea afară pur şi simplu pe oamenii lui Petru Groza, s-a ales calea „dublării” acestora cu 
liberalii lui Tătărescu, care au făcut jocul comuniştilor, încercând în acelaşi timp firave iniţiative 


151 Ibidem, p. 193. 
182 Ibidem. 

183 Ibidem, p. 196. 
154 Ibidem, p. 201. 
185 Ibidem, p. 208. 
15% Jbidem, p. 221. 
*87 Ibidem, p. 201. 
158 Ibidem, p. 247. 


83 


independente, cum ar fi promovarea unui candidat propriu în scaunul arhieresc din Craiova sau 
sprijinirea unor iniţiative ale patriarhului Nicodim pentru a întări poziţia acestuia, dar ele nu au 
avut nici un efect pe termen lung. În momentul în care liberalii vor fi scoşi de la putere, toţi 
funcţionarii lor vor fi dati afară'5%, rămânând pe mai departe oamenii lui Groza şi membrii UPD, 
sub conducerea unui ministru, Stanciu Stoian, membru al Frontului Plugarilor'€. Era însă prea 
târziu pentru Groza, cărțile fuseseră făcute conform dorințelor PCR‘. 

Noua structură a parlamentului făcea şi mai favorabilă luarea unei decizii împotriva ierarhiei 
bisericeşti. Prin Legea electorală şi Legea pentru organizarea Reprezentantei Naţionale din iulie 
1946, era suprimat Senatul, din care până atunci făcuseră parte, ca membri de drept, mitropoliţii, 
episcopii eparhioti ai bisericilor ortodoxă şi greco-catolică, precum şi liderii celorlalte confesiuni 
recunoscute. În noul parlament nu mai erau decât o mână de clerici de rang inferior, majoritatea 
„democraţi”, care nu au făcut nici o opoziţie în fata măsurilor legislative luate în domeniul religios. 

În şedinţele din 8, respectiv 14 mai 1947, Adunarea Deputaţilor vota două proiecte de legi, 
publicate în „Monitorul Oficial” din 30 mai 1947, sub numele de: Legea nr. 166 pentru punerea în 
retragere a membrilor clerului tuturor cultelor şi Legea nr. 167 pentru modificarea art. 2, 9 şi 12 
din legea pentru organizarea Bisericii Ortodoxe Române. 

Potrivit Legii nr. 166, preotii şi diaconii celor două biserici româneşti (ortodoxă şi greco- 
catolică) erau puşi în retragere din oficiu la împlinirea vârstei de 70 de ani (art. 1); membrii clerului 
celor două biserici româneşti care ocupau funcţii administrative după normele Statutului 
funcţionarilor publici, erau puşi în retragere potrivit prevederilor acelui statut (art. 2); Vicarii 
eparhiali, consilierii referenti, directorul Sf. Sinod al B.O.R., canonicii, secretarii eparhiali, revizorii, 
ecleziarhii şi canonarhii erau puşi în retragere la vârsta de 60 de ani, cu posibilitatea prelungirii de 
la 2-5 ani, pe baza propunerii chiriarhului şi cu aprobarea Ministerului Cultelor (art. 3,4). Toţi 


15 Ibidem, p. 281. 

160 În contrast cu numeroasele schimbări ale personalului Ministerului Cultelor proveniţi din rîndurile BOR 
sau responsabili pentru acest cult, expresie a intereselor şi raporturilor de forţă existente la un moment dat, 
din partea Bisericii Greco-Catolice şi-a desfăşurat activitatea pe toată perioada 1945-1948 un singur 
inspector general, călugărul asumptionist loan Liviu Lelutiu, care, în plus, a fost şi membru PSD (Dudu 
Velicu, op. cit., p. 291-292), fapt care poate fi explicat prin lipsa unor clerici greco-catolici înscrişi în 
organizaţii de front, datorită dispoziţiilor date de ierarhie (ACNSAS, fond Documentar, dosar nr. 58, f. 58- 
61). De altfel, şi numirea lui a ridicat probleme, deoarece s-a făcut fără consultarea superiorilor săi (Cristian 
Vasile, Între Vatican şi Kremlin. Biserica Greco-Catolică în timpul regimului comunist, Editura Curtea 
Veche, Bucureşti, 2003, p. 28) situaţie care s-a rezolvat în cele din urmă şi a fost lăsată ca atare, pentru a 
nu stârni probleme inutile. Leluţiu va deveni obiectul unei intense acţiuni informative din partea organelor 
specializate şi va ajunge la rându-i în temnitele comuniste (ibidem, p 29). 

161 Trebuie spus că în următorii ani se va renunța treptat ca în cadrul Ministerului Cultelor să mai fie cooptați 
preoţi, tinzându-se spre crearea unui aparat birocratic separat de corpul clerical. Un rol important in 
această privință I-a jucat patriarhul Justinian, care nu vedea cu ochi buni faptul că unii preoţi erau şi 
funcţionari de stat, obligaţi, pe de-o parte, să apare interesele Bisericii şi, pe de alta parte, pe cele ale 
statului. Funcţionarii clerici de la minister au trebuit în 1949 să opteze fie pentru funcţia publică, fie pentru 
slujirea la altar (ACNSAS, fond Documentar, dosar nr. 8925, f. 99). 

membrii clerului care erau pensionari sau treceau la pensie, în baza prevederilor acestei legi, 
rămâneau deserventi onorifici (art. 5). Arhiereii vicari, episcopii, arhiepiscopii şi mitropoliţii Bisericii 
Ortodoxe Române deveniți improprii funcţiei lor, din cauza unor invaliditati fizice sau de altă 
natură, erau puşi în rettagere la cererea Ministerului Cultelor, în urma avizului unei comisii 
speciale formate dintr-un delegat al Ministerului Cultelor ca preşedinte, un magistrat delegat de 
Ministerul Justiţiei şi un delegat al Sfântului Sinod. Cei puşi în retragere primeau o sumă de bani 
lunară egală cu salariul gradului respectiv, fără altă indemnizaţie, având însă dreptul de îngrijire şi 
întreţinere într-una din mănăstiri, pe tot timpul cât locuiau în mănăstire (art. 7). Chiriarhii eparhiilor 
desființate se puneau în retragere din oficiu cu drepturile prevăzute la art. 7. Patriarhul BOR era 
exceptat de la prevederile acestei legi'52. 

Legea nr. 167 din 30 mai 1947 aducea prin art. 1, modificarea art. 2 din Legea pentru 
organizarea BOR din 1925 sub raportul orânduirii canonice şi administrative, întrucât aşa cum era 
prevăzută în legea din 1925 nu mai corespunde situaţiei de fapt'#, datorită pierderilor teritoriale, 
mitropolia Basarabiei şi o parte importantă a mitropoliei Bucovinei reintrând sub stăpânirea 
sovietică. Pentru a nu se stârni oarecari bănuieli sovieticilor că România ar fi revizionistă, s-a 
schimbat denumirea mitropoliei Bucovinei în cea de mitropolia Sucevei, „deşi tradiţia istorică 
cunoştea o singură mitropolie a Moldovei şi Sucevei, iar scindarea titulaturii acestei mitropolii, una 
a Moldovei şi alta a Sucevei, n-ar fi conformă cu tradiţia unităţii acestei mitropolii"154, 

Prin articolul 2 al legii se modifica articolul 9 din legea din 1925, care prevedea doar că 
adunările bisericeşti se formează prin votul tuturor credincioşilor, bărbaţi majori, din parohiet55. 
Conform noii legi, „Locurile rămase vacante prin deces, prin strămutarea domiciliului sau 
resedintei în afara eparhiei, prin lipsă nemotivată de la 2 sesiuni consecutive, prin demisii, prin 
condamnări de drept comun se vor constata şi completa de o comisie care va funcţiona la fiecare 
eparhie. Comisia va fi compusă dintr-un reprezentant al chiriarhului respectiv sau loctiitorului său, 
un reprezentant laic al Ministerului Cultelor şi un reprezentant al Adunării Eparhiale ales prin 
tragere la sorţi...Comisia va propune câte o singură persoană pentru completarea fiecărei 
vacanțe. Persoana propusă de comisie va trebui să aibă agrementul motivat al ministerului 
Cultelor”166, 

În sfârşit, articolul 3 completa lista mirenilor membri de drept în colegiile electorale. 
Alături de cei deja menţionaţi în legea din 1925 se adăugau acum vicepreşedintele Consiliului de 
Miniştri, miniştrii secretari de stat şi subsecretari de stat, prezenţi în toate cazurile. În plus, la 
alegerea episcopilor urmau să fie prezenţi toți membrii Adunării Deputaţilor, bărbaţi ortodocşi, 
aleşi în eparhia respectivă, iar în cazul mitropolitilor deputaţii bărbaţi ortodocşi din circumscripţia 


162 MO", nr. 121 din 30 mai 1947, p. 4324. 

165 jbidem, p. 4325. 

18 Recomandare a Consiliului Legislativ privind Legea 167 (ANIC, fond Casa Regală — Mihai, dosar nr. 
3/1947, f. 7). 

165 Chiru G. Costescu, Legea şi statutul pentru organizarea Bisericii Ortodoxe Române din 6 mai 1925, 
Bucuresti, Tipografia Curţii Regale „F. Gôbl & fii”, 1925, p. 11. 

166 „MO”, nr. 121 din 30 mai 1947, p. 4326. 

întreagă a mitropoliei respective'%. Motivatia dată adoptării acestei măsuri era că cel putin o 
perioadă nu se puteau organiza alegeri generale pentru adunările bisericesti"®. 

Discuţiile preliminare în jurul acestor legi au fost iniţiate încă din decembrie 1946 şi au 
fost propuse spre dezbatere Consiliului de Miniştri în data de 7 februarie 1947, care le-a şi 
aprobat în aceeaşi zi's%. Faptul că a durat aşa de mult până s-a ajuns la votarea lor în Adunarea 
Deputaţilor, la promulgarea lor de rege, la investirea cu sigiliul statului şi publicarea în „Monitorul 
Oficial” se datorează faptului că ele trebuiau să aibă avizul Sf. Sinod al BOR, ceea ce a dus la 
numeroase complicaţii pentru iniţiatorii legilor, care au cunoscut unele modificări faţă de 
variantele iniţiale. 

Astfel, primul proiect al legii 166 prevedea punerii în retragere automat a chiriarhilor care 
împlineau 70 de ani, în timp ce în articolul 8 se stipula că „chiriarhii vor putea fi mentinuti în 
funcţiune şi peste vârsta de 70 de ani printr-un jurnal al Consiliului de Miniştri, dat pe baza 
propunerii Ministerului Cultelor"!70. Proiectele au fost trimise spre examinare Consiliului 
Legislativ?! la 30 ianuarie 1947 de către Ministerul Cultelor, iar acesta şi-a dat verdictul prin 
avizul nr. 15 din 8 februarie. În acest aviz se sublinia foarte clar că orice proiect de lege iniţiat de 
guvern care priveşte Biserica Ortodoxă Română trebuie să primească avizul din partea Sfântului 
Sinod al BOR, conform articolului 3, litera g din Statutul pentru organizarea BOR adoptat în 1925, 
cu putere de lege. În continuare, comisia arăta că măsura „retragerii ierarhilor BOR pentru 
ajungerea la limita de vârstă” nu o poate lua guvernul deoarece ea este o chestiune care nu {ine 
de Legea de organizare a BOR, ci de statut, care este elaborat exclusiv de Biserică şi care poate 
fi modificat, conform articolului 37 din lege, numai de Congresul Naţional Bisericesc, cu o 
majoritate de 2/3. În plus, situaţia episcopilor nu este o simplă chestiune juridică, ci una canonică, 
asupra căreia numai Sf. Sinod se poate pronunța. 

Articolul 8 ridica cele mai mari probleme, deoarece introducea un drept de dispoziţie în 
treburile interne ale BOR, ceea ce era în contradicţie flagrantă cu Constituţia şi cu legea şi 
statutul din 1925 prin care statul nu avea decât drept de supraveghere şi control. 

În cazul legii 167, problemele juridice nu erau atât de acute, deoarece modificările 
priveau legea din 1925 care era elaborată de Parlament, iar articolul 3 în care se spunea că 
„Schimbarea titulaturii actuale a mitropoliilor şi episcopiilor si a intinderilor lor teritoriale, ca şi 
crearea de noi eparhii, se va face numai prin lege""2, favoriza adoptarea art. 1 din legea 167. 


187 Ibidem. 

168 ANIC, fond PCM — Stenograme (1944-1959), dosar nr. 2/1947, f. 61. 

169 Ibidem, f. 57. 

170 „MO”, partea a Ill-a, Dezbaterile Parlamentului, nr. 12, 12 august 1947, p. 313; ACNSAS, fond 
Documentar, dosar nr. 67, f. 61-63, 76. 

171 Organism „consultativ la facerea şi coordonarea legilor”, prevăzut de Constituţia din 1923. 

172 În 1925 Aurel Lazăr propusese ca acest articol să aibă următorul conținut: , [...] crearea de noi eparhii se 
va hotări de Congresul National Bisericesc şi se va ratifica prin lege”, care a fost respins (Chiru C. 
Costescu, op. cit. p. 7). 

Însă caracterul de lege pe care-l avea statutul obliga ca si in aceste cazuri să se ceară avizul Sf. 
Sinod'73. 

Ministerul Cultelor ştia perfect acest lucru şi înaintase încă din 11 decembrie o cerere de 
aviz Sfântului Sinod, care a respins prevederile considerate necanonice, referitoare la 
pensionarea ierarhilor”. Din amintirile arhimandritului Petroniu Tănase se pot desprinde 
presiunile la care a fost supus patriarhul Nicodim pentru a accepta modificările la lege şi statut'5, 
venite din partea angajaţilor ministerului Cultelor, indiferent de culoarea lor politică. Văzând că nu 
se rezolvă nimic pe această cale, proiectele au fost aduse în dezbaterea Consiliului de Miniştri, 
unde tocmai Petru Groza a ţinut să precizeze: „Cum vedeţi este vorba aici de introducerea unui 
regim excepţional pentru slujitorii Bisericii şi dacă Sf. Sinod n-a înţeles să primească acest regim 
de favoare acordat preotimii noastre, îl priveşte. Eu am avut conversații cu patriarhul şi cu alti 
reprezentanţi ai bisericii noastre. Desigur că Sf. Sinod se pune pe punctul de vedere al 
canoanelor. N-am nimic de zis. Harul sau darul preoţesc, desigur că nu poate fi înstrăinat, de 
acela care l-a primit, acesta rămâne cu el până la moarte [...] Desigur ei rămân cu darul lor. Noi 
însă avem un buget, în care trebuie să prevedem lucruri precise şi cifre [...] Canoanele când au 
vorbit de rolul spiritual al preoţilor, n-au prevăzut că aceştia pot fi încadraţi în statutul funcţionarilor 
publici şi vor fi consideraţi ca funcţionari de stat. Nici în Sinodul de la Niceea şi nici în alte sinoade 
ecumenice nu s-au stabilit astfel de lucruri. Noi însă considerăm pe preoţi din punctul nostru de 
vedere, ca fiind funcţionari publici, salariaţi ai statului. Sub acest raport, suntem în largul nostru, 
indiferent de ceea ce spun canoanele, să stabilim şi să recunoaştem dacă un preot este capabil 
sau nu să exercite funcțiunea pentru care noi îl plătim, ca orişice funcţionar public de altfel”"76, 

Prin cuvântarea sa, primul-ministru ducea până la ultimele consecinţe o problemă care s- 
a pus permanent în viata BOR în perioada modernă, anume de unde vin banii pentru Biserică şi 
cine trebuie să controleze aceşti bani. Cum majoritatea fondurilor BOR proveneau din subvenţii 
de stat, acesta va avea pretenţia să se amestece tot mai mult în controlul şi gestionarea acestora, 
fapt care s-a accentuat tot mai mult prin ,reetatizarea” BOR, în urma luptelor preotimii ca să fie 
asimilată funcţionarilor publici”7. Ei primiseră deplină satisfacţie în acest sens în timpul 
ministeriatului Burducea, sub aspectul pecuniar, acum Groza le cerea să se supună şi exigenţelor 
acestui statut de funcţionar public, iar acest lucru era valabil pentru toţi clericii, indiferent de cult, 
care ocupau un post oarecare plătit din bani publici. Acesta era în esenţă şi argumentul adus de 
ministrul Cultelor, Radu Rosculet, care arăta că modificarea prevederilor condiţiilor de pensionare 
a clerului se datorează apariţiei unui nou statut al funcţionarilor publici”® şi măsurilor de 


173 Pentru argumentele contra legilor vezi ANIC, fond Casa Regală — Mihai, dosar nr. 3/1947; „MO”, partea 
a lll-a, Dezbaterile Parlamentului, nr. 12, 12 august 1947, p. 312-313; Chiru C. Costescu, op. cit., p. 1-110. 
174 ANIC, fond Casa Regală - Mihai, dosar nr. 3/1947, f. 6. 

175 Arhim. Petroniu Tănase, Întâmplări din vremea patriarhului Nicodim, în „Teologie şi viata”, nr. 7-12, iulie- 
decembrie 1999, p. 167-169. 

176 ANIC, fond PCM - Stenograme (1944-1959), dosar nr. 2/1947, f. 55. 

177 George Enache, op. cit., p. 603-606. 

178 Legea nr. 726/1946. 

austeritate bugetară care trebuie făcute în toate sectoarele'’®. De altfel, în „Monitorul Oficial” nr. 
115 din 23 mai 1947, erau publicate legea 139 şi dispoziţiile Consiliului de Miniştri nr. 548, prin 
care se anunțau măsurile de licentiere a funcţionarilor publici pe motiv de economie bugetară, 
articolul 55 din lege privind şi pe membrii tuturor cultelor religioase recunoscute de stat, care 
primeau salariu de la buget, măsură cu efecte mai devastatoare în sensul cantitativ al reducerii 
numărului de preoţi decât legile pe care le discutăm acum. Sensul lor nu era de a scoate la 
pensie nişte bătrâni neputincioşi ci de a se prelua controlul asupra adunărilor bisericeşti şi a se 
vacanta o serie de scaune de ierarhi în care să fie instalate persoane „valabile”. Acest lucru este 
foarte bine subliniat în scrisoarea pe care patriarhul Nicodim a adresat-o regelui Mihai pe 17 
martie 1947: 

„Potrivit Constituţiei ţării noastre, în vigoare astăzi, si potrivit dispoziţiilor constituţionale 
dintotdeauna, singură Biserica, prin organele ei tradiţionale şi legale, adică Sf. Sinod şi Congresul 
National Bisericesc, poate şi trebuie să-şi facă întreaga orânduire a vieţii ei lăuntrice. Statul nu 
are decât un drept de control, adică de supraveghere a aplicării legilor, precum şi, fireşte dreptul 
de a supraveghea acţiunea bisericii, pentru ca să nu fie îndreptată vreodată împotriva intereselor 
naţionale. 

Pensionarea ierarhilor nu există absolut în nici o ţară din lume. Nicăieri nu se 
pensionează ierarhii şi pentru nici un fel de pricini. În caz de boală ori de invaliditate de orice gen, 
chiriarhilor li se dau pretutindeni arhierei-vicari, aşa cum există şi în tradiţia şi legiuirile noastre 
româneşti. În Grecia, în împrejurări excepţionale, s-a făcut o lege in care se prevede că ierarhii, în 
cazuri de boală gravă constatată de două comisii medicale, şi numai la cererea Sinodului, pot fi 
puşi în retragere, absolut numai de Sinod, fără amestecul statului... 

Văd însă că Ministerul de Culte tot vrea să vină cu legea pensionării episcopilor. Această 
lege nu este îngăduită nici de Constituţia Bisericii (de canoane), nici de Constituţia Regatului 
României. Pe episcopi, după aceste două legi fundamentale, nu-i scoate nimeni din scaunul lor, 
nici moartea. Nici Dumnezeu, căci episcopii se înmormântează pe scaunul lor, şi aşa se aşează 
în mormânt, şezând pe scaunul lor [...] 

Eu nu pot, n-am puterea şi nici căderea, de a înlesni asemenea lege. Tot aşa nici Sf. 
Sinod. Atunci ce putere aşa de mare are guvernul să facă asemenea lege? O asemenea lege ar 
da naştere şi la multe neajunsuri şi neînţelegeri: 

1. O asemenea lege va batjocori biserica noastră, România şi însuşi guvernul. Căci o 
asemenea lege nu este în nici o biserică ortodoxă şi nici în biserica catolică. De aceea, îndată ce 
va apare, toate bisericile ortodoxe din lume, vor declara biserica noastră schismatică şi vor rupe 
legăturile cu dânsa. Atunci toţi creştinii buni, toţi preoții si episcopii buni din ţară vor protesta şi vor 
cere Guvernului restabilirea lucrurilor. Şi astfel va fi zarvă şi bucluc în Ţară... 

2. Dar asemenea legiuire va da naştere şi la alte neajunsuri. Mai întâi, vor fi într-o eparhie 
mai mulţi episcopi: cei pensionafi şi titularii. Pensionarii, socotindu-se pe nedrept scoşi de la 
locurile lor, vor face slujbe, iar titularii vor protesta, şi aşa se va ivi un fel de anarhie, care va da 
de lucru şi administraţiei bisericeşti şi stăpânirii de stat. 


178 ANIC, fond PCM - Stenograme (1944-1959), dosar nr. 2/1947, f. 52. 

3. Chiar, din punct de vedere economic, nu va fi bine. În loc de un episcop într-o eparhie, 
vor fi plătiţi doi sau trei: unul ca titular, cu leafa şi unul sau doi, ba poate cu vremea şi mai mulţi, 
cu pensie lunară. Trebuie avută în vedere şi latura economică. 

lată câte nereguli rezultă din schimbarea legilor fundamentale bisericeşti. Şi pentru ce? Am 
căutat să-mi dau seama de ce guvernul vrea să schimbe numaidecât legea. Si am aflat că pricina 
e că mai multor inşi le-a venit gust să se facă episcopi şi mitropoliți cât mai curând. Şi atunci 
trebuie deschise locuri cât mai multe. Dar am urmărit şi ce fel de persoane sunt cei ce doresc 
scaunele episcopale. Şi văd bine că sunt persoane slabe, nevrednice de aceste locuri. Ar fi un 
păcat să ajungă la aceste locuri. Se vede că fac politică. 

Dar schimbări în episcopat se pot face şi fără schimbarea legii. Dacă vreun episcop 
devine vinovat de ceva, şi trebuie schimbat, se poate face o schimbare. Dacă episcopul se face 
vinovat de ceva, sunt două instanţe judecătoreşti pentru episcop. Dacă un episcop se face 
vinovat de un păcat duhovnicesc, episcopul se poate trimite în judecată Sf. Sinod. Sf. Sinod 
cercetează, judecă şi dă sentinţă şi, în caz de vinovăţie, chiriarhul este scos din scaun. Dacă 
episcopul se face vinovat în chestii de drept comun, este trimis în judecată Curţii de Casaţie. 
Aceasta cercetează, judecă, şi, daca e vinovat, dă sentință. Astfel lucrurile sunt prevăzute şi în 
legiuirile bisericeşti şi cele canonice, şi în cele civile bisericesti"1#0, 

Regele, cu toată bunăvoința lui, nu avea puterea să-l ajute pe patriarh, care a continuat 
să fie presat din toate părţile. În aceste condiţii, Nicodim începe o serie de negocieri, care sunt 
consemnate în corespondența sa cu regele, care a continuat. Astfel, într-o scrisoare din 25 

* martie, patriarhul arăta observaţiile sale la legea 167, în ceea ce priveşte noii membri de drept 
mireni din adunările elective şi modalitatea de completare a locurilor vacante din adunările 
eparhial. În primul caz propunea un număr mai redus de noi membri de drept mireni, ceea ce nu 
a fost acceptat, iar în al doilea caz soluţia comisiei care se va regăsi şi în textul legii'?', 

Referitor la legea 166, Nicodim accepta ca preoţii să iasă la pensie pentru limită de 
vârstă la 70 de ani, dar cu condiţia ca să existe posibilitatea prelungirii activităţii celor pensionati 
pe o perioadă de 2-5 ani, la cererea chiriarhului si aprobarea ministerului, fapt care iarăşi se 
regăseşte în legea finală. Însă, în ceea ce priveşte scoaterea ierarhilor la pensie, această măsură 
este „potrivnică Sfintei Evanghelii, canoanelor şi întregii tradiţii a Bisericii cregtine"'®. 

În fata atitudinii inflexibile a patriarhului, „inşii” cărora „le-a venit gust să se facă episcopi 
şi mitropoliți”, dintre care cel mai reprezentativ era Justinian Marina, a căutat să rezolve problema 
pe căi „canonice”, aşa cum le prezintă patriarhul Nicodim în ultima parte a scrisorii din 17 martie. 
Cum era practic imposibil de obţinut o decizie a Sinodului, s-a insistat pe latura penală, lansându- 
se în ziarul Tribuna Românească o campanie furibundă împotriva lui Irineu Mihălcescu, acuzat de 
furt, iar mulţi preoţi sunt arestaţi pentru diferite'*?. În aceste condiţii de presiune intensă, în urma 


180 dem, fond Casa Regală — Mihai, dosar nr. 6/1947, f. 1-2. 
181 Ibidem, dosar nr. 7/1947, f. 1,2. 

182 Ibidem. 

183 Dudu Velicu, op. cit., p. 229-240. 

negocierilor permanente între patriarh şi Petru Groza şi Radu Rosculet'#, a rezultat varianta 
finală a articolului din legea 166 care prevedea pensionarea ierarhiei ortodoxe, într-o formulare 
răsturnată fata de cea iniţială, în sensul că acum scoaterea la pensie devenea excepția. 

Cele două proiecte au fost înaintate spre dezbatere Adunării Deputaţilor la 26 aprilie, 
unde au stârnit dezbateri aprinse. Cei mai combativi s-au dovedit reprezentații Partidului National 
Popular, ai Frontului Plugarilor şi ai PNT-Alexandrescu, temători că ar putea să-şi piardă partea 
din tortul bisericesc în defavoarea PNL - Tătărescu, care conducea cultele’®. Grija celor care au 
luat cuvântul a fost ca nu cumva, prin metoda propusă de completare a adunărilor bisericeşti, să 
se strecoare în ele vreun duşman al regimului's. Pentru a fi siguri de acest lucru, numeroşi 
deputaţi au imbratisat amendamentul reprezentantului Frontului Plugarilor, Alexandru Calotă, prin 
care toţi deputaţii ortodocşi erau incluşi în rândul electorilor, fapt care ar fi însemnat o 
reîntoarcere la situaţia din 18721*7. În urma opoziţiei energice a ministrului Rogculet s-a ajuns la 
un compromis, care se regăseşte în forma finală a Legii nr. 16716. 

Faptul că legea a fost dată sub imperativul momentului este justificată şi de caracterul 
efemer ale multor prevederi ale acesteia. Cea care a stârnit cele mai multe controverse, 
intervenţia statului în scoaterea la pensie a unor ierarhi prezentând diverse forme de invaliditate, 
nu va mai fi aplicată niciodată, toate celelalte „pensionări” făcându-se ca şi înainte, prin decizii 
sinodale. Apoi, prin statutul din 1949 în BOR se reintroducea, cu unele ajustări, vechiul principiu 
electiv. In 1947 era însă nevoie de o „spărtură” care să permită intrarea „maselor populare” în 
biserică. Dintre prevederile legii 166, cea mai utilă puterii se va dovedi cea referitoare la statutul 
ierarhilor a căror eparhii au fost desființate, care va oferi o modalitate legală de-a scoate din 
circuit atât episcopi ortodocşi, dar şi greco-catolici şi romano-catolici"®. 

Măsurile din domeniul religios luate de guvernul Groza în anul 1947 sunt, după cum se poate 
observa, în perfectă concordanţă cu cele luate în alte domenii ale vieţii politice şi sociale, menite 
să conducă la triumful final al comunismului şi în România. După o perioadă de prudenţă şi 


184 Ibidem, p. 232. 

185 Într-o notă SSI ulterioară acestor evenimente se spune: „Deputaţii Partidului Naţional Popular, 
nemulţumiţi că în consiliile eparhiale au fost numiţi numai liberali, vor să atace această chestiune, cu 
violenţă, în Parlament. Ei speră că în felul acesta vor face să intre în consiliile eparhiale şi membri ai PNP” 
(ANIC, fond CC al PCR - Cancelarie, dosar nr. 43/1947, f. 23. 

186 MO", an CXV, partea a III-a, Dezbaterile parlamentare, nr. 9, 2 august 1947, p. 271-273. 

187 Ibidem. 

188 Jbidem. 

18 În ceea ce priveşte bisericile dependente de Sf. Scaun, prin această lege s-a încercat creşterea 
amestecului statului în treburile acestora. Acesta era serios limitat de prevederile Concordatului din 1927, şi 
atunci guvernul s-a agăţat de chestiunile financiare, cerând socoteală pentru banii, deloc puţini, care-i da 
pentru clericii romano- şi greco-catolici. Tinta principală a-acestor măsuri |-a reprezentat puternicul corp al 
canonicilor care se aflau în jurul episcopilor catolici. Ca şi în cazul legii de organizare a ministerului Cultelor, 
se poate observa tendinţa de a considera Biserica Greco-Catolică ca biserică românească, cu toate 
sensurile juridice ale acestei noţiuni stabilite de contestatarii din 1935 ai Concordatului (Vezi Nechita 
Runcan, op. cit., p. 225, 280, 281,288). 

oarecare acalmie, imediat ce noua guvernare rezultată în urma alegerilor falsificate din noiembrie 
1946 şi-a intrat în drepturi, procesul de aservire a bisericilor s-a accelerat considerabil, mai ales 
că aici comuniştii erau în „întârziere” fata de alte domenii: s-a intervenit mai activ pentru 
„democratizarea” BOR, iar încheierea tratatului de pace de la Paris în favoarea României în ceea 
ce priveşte Transilvania, a făcut inutil orice scrupul faţă de Vatican, deschizând atacul deschis 
împotriva Bisericii Romano şi Greco-Catolice, 1948 reprezentând momentul definitivarii şi punerii 
în practică a unui plan deja schiţat în anii precedenti®. 


STRATEGIES OF INFILTRATION AND ATTRACTION TO COLLABORATION OF THE 
RELIGIOUS CULTS DRAWN UP BY THE PRO-COMMUNIST AUTHORITIES FROM ROMANIA 
BETWEEN 1945-1947, WITH A SPECIAL GLANCE OVER THE CASE OF THE ROMANIAN 
ORTHODOX CHURCH 


Following the fall of Marshall Antonescu's dictatorship, on August 23% of 1944, the 
Romanian society sought to return to a democratic system of values. Unfortunately, as Romania's 
entrance in the area of influence of Soviet Union led, ultimately, to the instauration of an original 
type of democracy: “popular democracy”. This historical process, which goes on until the end of 
1947, meant that the communist forces constantly pressured the institutions of the state and 
diverse socio-professional structures in order to rally or subordinate them to their own interests. 
As of March 6 of 1945, when the pro-communist forces took control over the institutions of the 
state, the actions that prefaced the instauration of the totalitarian regime gained a new intensity. 

Within this process, taking over the control on the religious cults constituted an important 
stake, considering the part played by the church in the life of the Romanian society. More than in 
other fields, the communists tried to avoid drastic measures as far as religion was concerned, for 
fear they should create uncontrollable reactions from the believers. The communist leaders used 
the aspirations and the contractions among the different cults in order to manipulate them, while 
officially, they presented themselves as people bringing the real religious freedom to Romania. So 
as everything may appear more convincing, between 1945-1947, a series of rights unimaginable 
for the period before 1944 were adopted, but they were quickly retired as the communist power 
consolidated. 

The present study reconstitutes, in fact, the mechanisms which were put into action in 
order to reach the aims enumerated high up, as well as the interactions established among the 
different structures involved, parties, Parliament, Govern(especially the Ministry of Cults), the 
religious cults. We drew our attention especially on the Romanian Orthodox Church case, 
because, in the period we are talking about, this is the major stake, „the infiltration” and „its 
obedience” being essential for the success of the further pro-communist actions. The activity of 


19 Vezi planurile de desființare ale Bisericii Greco Catolice din 1948 (ANIC, fond CC al PCR, Secţia 
Administrativ Politică, dosar nr. 11/1948, f. 1-7) şi conexiunile care pot fi făcute cu fapte petrecute in 
perioada 1945-1947. 

other religious cults is invoked throughout the text as long as this thing is relevant for the way in 
which the political authorities between 1945-1947 prepared the ground for „the great attack” from 
1948 concerning cults and religious life. 

Problema „Oculta”. 
Securitatea şi francmasoneria în anii '80 


Nicolae lonitä 


leşirea României din rândul coaliţiei puterilor Axei şi întoarcerea armelor împotriva 
Germaniei a însemnat, între altele, si sfârşitul primei perioade de persecuții oficiale, întreprinse de 
autorităţile statului, împotriva francmasoneriei din România. La mai puţin de şapte ani de la 
intrarea „în adormire” a lojilor masonice şi a Marii Loji Nationale din România (M.L.N.R.), condiţiile 
care au impus adoptarea acestei măsuri de către conducerea masoneriei de atunci s-au schimbat 
radical, astfel încât a părut justificată iniţierea a unor tratative cu noua conducere a României, în 
vederea primirii unei aprobări pentru ,redesteptarea” M.L.N.R. şi a lojilor din componenţa 
acesteia. 

Aprobarea dorită a fost obţinută, în cele din urmă, în data de 2 septembrie 1944, ea 
venind din partea Biroului 2 al Marelui Stat Major al Armatei Române. Totodată, la intervenţia 
unuia din membrii de seamă ai francmasoneriei române, Mircea Ciupercescu, Ministerul 
Afacerilor Interne restituie arhiva ridicată de Poliţie şi Siguranţă în 1940 — 19441. Părea să fie o 
revenire la situaţia din perioada anterioară anului 1937, auspiciile fiind chiar mai bune, având în 
vedere faptul că foştii adversari declaraţi ai francmasoneriei române erau scoşi, în continuare, în 
afara legii şi dezavuati de toate forțele politice din tara. 

Apăruse însă şi un element nou, faţă de situaţia din perioada interbelică : impunerea 
Partidului Comunist ca forţă politică importantă in România, care preia chiar puterea încă din 
1945. Relaţiile francmasoneriei române cu această nouă forţă politică au fost, initial, relativ bune. 
Potrivit celor relatate de masonii care se reactivaseră după 1944, membrii PCR de atunci ar fi 
primit dispoziţii să se infiltreze în lojile masonice din tara, urmând să îndeplinească astfel rolul de 
informatori ai Partidului din interiorul acestor organizaţii?. Nu se înregistrează însă atacuri explicite 
ale comuniştilor împotriva francmasonilor români, singurul neajuns al noii situaţii politice fiind, 
pentru moment, faptul că Marea Lojă a fost inundată de oameni fideli PCR, al căror scop părea a 
fi, în principal, acela de a comunica liderilor Partidului liste nominale cuprinzând membrii 
diferitelor loji existente în tara. 

După 6 martie 1945, regimul comunist nu a dorit să interzică imediat funcţionarea lojilor 
masonice, pe de o parte, pentru că aceasta ar fi putut deteriora în mod inutil relaţiile cu statele 
occidentale, iar pe de altă parte, pentru că unii masoni s-ar fi putut dovedi utili regimului nou 
instalat. Hotărârea P.C.R. de a folosi în interesul său resursele francmasoneriei a avut două 
consecinţe. 


‘ Horia Nestorescu - Balcesti, Enciclopedia ilustrată a francmasoneriei din România, Bucureşti, Editura 
Phobos, 2005, p. 292. . 
2 ACNSAS, fond Documentar Bucuresti, dosar nr. 8796, vol. 6, f. 45 — Nota din 19 aprilie1984 privind o 
emisiune a postului radiofonic Europa Liberă cu tema Francmasoneria românească din perioada imediat 
următoare celui de-al II-lea război mondial. 

În primul rând, s-a sprijinit crearea de noi loji masonice, sub tutela Marii Loji Nationale 
din România. A fost constituit un Comitet în cadrul M.L.N.R., patronat de generalul Pandele, 
flancat de doctorul Antoniu, profesorul Hulubei şi ziaristul N.D. Cocea’, care avea rolul de a 
sprijini constituirea a cât mai multor loji şi admiterea „cu mai multă bunăvoință a tuturor celor care 
băteau la porţile atelierelor”*. Pentru primirea noilor membri, s-a renunţat la anchetele prelungite, 
desfăşurate de obicei înainte de acceptarea viitorilor masoni în cadrul lojilor, acum 
nemaiconcontând „calitatea, ci cantitatea's. Conducerea Marii Loji a acceptat acest compromis, 
cu speranța că membrii PCR, o dată deveniți masoni, ar fi putut constata că în cadrul lojilor „nu se 
petrecea nimic subversiv [...] se dorea doar perfecţionarea omului şi a societatii®. Urmarea 
acestui fapt a fost crearea a doi poli de influenţă în masoneria română: unul al vechilor loji şi altul 
al celor nou create, mult mai numeroase şi cu mai mulţi membri” şi alegerea unei conduceri a 
Marii Loji Naţionale pe placul regimului comunist. 

Dar nici această situaţie nu a mulțumit Guvernul. S-a dorit controlarea totală a activităţii 
masonice din România şi, în acelaşi timp, limitarea pătrunderii francmasonilor în anumite funcţii 
de răspundere în stat. De aceea, s-a solicitat tuturor lojilor din tara, în mod oficial, să comunice 
autorităţilor, după fiecare reuniune, numele celor care prezidau ţinuta, ordinea de zi, conţinutul 
amănunţit al discuţiilor şi sumele ce se adunau din cotizatiile membrilort. Ulterior, în mai 1947, 
Ciprian Raţiu, un mason de tradiţie veche, numit în funcţia de secretar general al Ministerului 
Justiţiei, solicită tuturor magistraţilor să demisioneze din masonerie, întrucât activitatea lojilor „nu 
era pe placul noului regim”®. 

Altă consecință a deciziei regimului comunist de a folosi resursele masoneriei în interesul 
propriu a fost utilizarea solidarităţii universale masonice pentru a facilita îmbunătăţirea relaţiilor 
sale diplomatice cu statele occidentale. De aceea, Ana Pauker, o dată ajunsă în fruntea 
Ministerului de Externe, a căutat să folosească „tovarăşi de drum” din rândul francmasonilor, 
numindu-i în diverse posturi diplomatice, pentru a obţine, din partea Occidentului, recunoaşterea 
legitimitätii noului regim de la Bucureşti. Un exemplu, în acest sens, îl constituie numirea lui Mihail 
Ralea în postul de ministru plenipotenţiar al României în SUA. Misiunea diplomatică a lui Ralea s- 
a bucurat de un real succes, atribuit de multi calităţii sale de mason‘°. 

În anul 1948 situaţia s-a schimbat radical. După desființarea vechilor partide politice, 
înlăturarea monarhiei şi naţionalizarea industriei, regimul comunist nu mai avea nevoie de 
„tovarăşi de drum” din rândul francmasonilor, care nu mai serveau scopurilor sale, aşa că se 
încearcă lichidarea tuturor lojilor masonice din tara. O circulară a Ministerului de Interne, din 18 


3 Horia Nestorescu — Bälcesti, op. cit., p. 294. 

4 ACNSAS, fond Documentar Bucureşti, dosar nr. 8796, vol. 6, f. 45. 
5H. Nestorescu — Bälcesti, op. cit., p. 294. 

5 Ibidem. 

7 Ibidem. 

8 ACNSAS, fond Documentar Bucureşti, dosar nr. 8796, vol. 6, f. 45. 
SH. Nestorescu — Bălceşti, op. cit., p. 294. 

10 ACNSAS, fond Documentar Bucureşti, dosar nr. 8796, vol. 6, f. 45. 

iunie 1948, cere conducerii Marii Loji „închiderea provizorie a lojilor pentru a permite membrilor 
să-şi îndeplinească obligaţiile lor cetăţeneşti în cadrul brigăzilor de muncă de folos obştesc”"!. 
Toate lojile mai vechi au intrat în adormire, N.D. Cocea desfiinţează lojile procomuniste, iar 
sediile, bunurile lojilor şi arhiva masoneriei sunt confiscate — cu excepţia documentelor ascunse 
de unii francmasoni din tara, sau scoase peste hotare de cei emigraţi'?. A urmat arestarea mai 
multor membri de seamă ai Marii Loji Nationale, în perioada 1949 — 1953, sub acuzaţia de „înaltă 
trădare” sau ,spionaj” în favoarea unor state „imperialiste”, intrând astfel în închisoare Constantin 
Bellu, fraţii Alexandru şi Gheorghe Grigoriu, Mircea Ciupercescu şi mulţi alţii, din rândul cărora 
multi vor rămâne închişi pana la gratierea din 1964, iar alţii (Paul Brătăşanu, George Popovici, 
Gheorghe Grigoriu) vor deceda in penitenciar ‘3. La toate acestea s-au adăugat supravegherea 
permanentă a foştilor francmasoni, care au fost mereu priviți de organele Securităţii drept spioni 
în slujba statelor capitaliste, dar şi folosirea marilor personalităţi, care aderaseră anterior la 
francmasonerie, ocupând chiar funcţii importante în cadrul acesteia — este cazul, de exemplu, lui 
Mihail Sadoveanu - în vederea îndeplinirii scopurilor propagandistice ale regimului comunist. În 
mod oarecum paradoxal, în România, francmasoneria a avut mai mult de suferit de pe urma 
regimului comunist decât din partea celui legionar — care era un adversar declarat al masoneriei — 
iar situaţia din tara noastră pare să fi fost singulară chiar şi in rândul celorlalte state socialiste din 
Europa de Est: „România a fost prima ţară intrată în sfera de influenţă sovietică [sic!] care, sub 
formă deghizată, a desființat Ordinul francmason, deşi, înainte, ca şi după desființare, [regimul 
comunist] s-a folosit de cei care au acceptat să-i fie colaboratori, atât peste hotare, cat şi în țară. 
Printre ei figurau Sadoveanu, Ralea, Hulubei, Victor Eftimiu, profitori ai regimului, uitând că 
majoritatea fraţilor lor erau victimele unor procese absurde, mulţi decedând în închisorile 
staliniste""4. 

Este cert însă faptul că tratamentul aplicat francmasonilor de regimul comunist nu a 
diferit prea mult de cel folosit de acesta în cazul altor adversari sau „tovarăşi de drum”: cei utili 
scopurilor regimului au fost atraşi, prin diverse procedee, la colaborare, iar ceilalţi au fost 
condamnaţi la închisoare sau puşi sub urmărire până la sfârşitul vieţii. Indiferent cât de mult au 
profitat de pe urma bunelor relaţii cu Partidul Comunist unii foşti francmasoni, măsurile de 
represiune luate de regim la începutul anilor “50 împotriva celorlalţi s-au dovedit a avea un efect 


11 H. Nestorescu — Bälcesti, op. cit., p. 294. 

12 Marcel Schapira va relata într-un interviu ulterior modul în care a sustras din biroul Marelui Secretar al 
M.L.N.R., în iunie 1948, Registrul nominal al francmasonilor din România şi alte documente importante, 
împreună cu Lazăr Gravian. Cert este faptul că multe astfel de documente au fost sustrase şi nu au ajuns 
în mâinile Securităţii, fapt deplâns de conducerea acesteia multi ani mai târziu — vezi Interviu cu Prea 
llustrul şi Prea Puternicul Frate Marcel Schapira în Radu Comănescu, Dorin Băleanu, /lustri Francmasoni ai 
României, Editura Europa Unită, Bucureşti, 2003, apud Radu Comănescu, Em. Dobrescu, Franc- 
Masoneria. O nouă viziune asupra istoriei lumii civilizate, vol. II (1961-1968), Editura Europa Unita, 2004, p. 
317. 

13Vezi ACNSAS, fond Penal, dosar nr. 178, vol. 1-33, passim. Constantin Bellu este cel mai important 
membru al fostei conduceri a M.L.N.R. care a beneficiat de gratierea din 1964. 

14 Idem, Fond Documentar Bucureşti, dosar nr. 8796, vol. 6, f. 45. 

pedagogic mult mai important: înspăimântarea tuturor francmasonilor rămaşi în libertate si 
întreruperea oricărei activităţi francmasonice în România până la sfârşitul regimului comunist — cu 
foarte puţine excepții. Această lipsă a oricărei activităţi masonice în România în perioada 
comunistă este confirmată şi de Marcel Schapira, Suveran Mare Comandor al Supremului 
Consiliu pentru România (în exil) în anii '80, şi una din cele mai avizate persoane în ceea ce 
priveşte activitatea masonilor români în perioada ulterioară lui 1948: „Declar şi afirm că nici un fel 
de activitate masonică nu a existat în România în perioada prigoanei. Pe de o parte, cei 
responsabili erau in închisoare, iar cei eliberaţi se temeau şi de umbra lor. lar pe de altă parte [...] 
ştim că aceia dintre ei care au suferit foarte mult erau atât de infricosati încât nu luau contact nici 
între ei”"5, 

Cu toate acestea, vigilenta organelor Securităţii a rămas mereu trează, continuându-se, 
cu unele întreruperi, supravegherea foştilor masoni din ţară până la sfârşitul regimului comunist, 
asta pentru că a existat convingerea că aceştia „indiferent de vârstă şi de starea sănătăţii, menţin 
contacte între ei şi acţionează pentru răspândirea ideilor masonice şi recrutarea de noi membri”'6. 

Imaginea francmasoneriei reflectată de documentele Securităţii diferă sensibil în funcţie 
de perioada avută în vedere", schimbările produse în această privinţă reflectând fidel modificările 
apărute în ideologia oficială a regimului comunist din România. 

Astfel, nu putem vorbi de o imagine unitară a francmasoneriei în rapoartele şi 
documentarele întocmite de organele Securităţii din România, ci mai curând de două imagini 
distincte: una caracteristică anilor '50, influenţată de ideologia „luptei de clasă” şi alta, conturată 
mai ales pe parcursul anilor '80, ce datorează mult teoriilor atât de populare în perioada 
interbelică, ce descriau francmasoneria ca pe o „mişcare de luptă inventată de evrei pentru a 
cuceri lumea şi a-şi realiza vechiul lor vis de dominație universală"'8. Desigur, nu există o 
delimitare atât de clară între cele două imagini, multe din teoriile vehiculate în anii '50 de 
Securitate, în această privinţă fiind utilizate şi în anii '80, dar se poate sesiza, totuşi, o diferenţă 
destul de clară între modul în care este abordată această problemă în cele două perioade mai 
sus menţionate. 


*5 Interviu cu Prea Ilustrul şi Prea Puternicul Frate Marcel Schapira, apud R. Comănescu, Em. Dobrescu, 
op. cit., p. 328. 

18 ACNSAS, fond Documentar Bucuresti, dosar nr. 8796, vol. 1, f. 112 — Raport privind stadiul îndeplinirii 
prevederilor Programului de măsuri în problema „Oculta”,al şefului Direcţiei a III-a, Aurelian Mortoiu, din 
iulie 1987. 

17 Deşi obiectul lucrării de fata îl constituie relaţiile dintre Securitate şi francmasonerie în perioada anilor 
"80, consider că este relevantă prezentarea evoluţiei imaginii pe care Securitatea o avea asupra masoneriei 
de-a lungul întregii perioade comuniste din România. Am apreciat, de asemenea, ca fiind necesară 
alcătuirea unui scurt istoric al evenimentelor din perioada 1937 — 1953, pentru că acestea au influenţat, în 
bună măsură, atitudinile părţilor implicate în această problemă până la sfârşitul regimului comunist. 

‘8 Col. Gavrilă Vălean, It. col. Nicolae Calugarita, Francmasoneria — organizaţie anticomunistă şi antistatală, 
revista Securitatea — buletin intem, nr. 4 (68)/1984, p. 31 , editată de Ministerul de Interne, Direcţia 
Securităţii Statului - ACNSAS, fond Documentar Călăraşi, dosar nr. 2558, vol. 40. 

O imagine caracteristică a masoneriei, privită prin prisma teoriilor marxist - leniniste ale 
„luptei de clasă” ne înfăţişează un documentar — material de învăţământ pentru cadrele Securităţii 
— redactat în ianuarie 1956 şi numit Lupta organelor Securităţii împotriva francmasoneriei: 
„Francmasoneria este o organizaţie cu caracter internaţional, care desfăşoară o activitate ocultă 
(secretă), bazată pe o doctrină idealistă. Organizațiile francmasonice cuprind ca membri elemente 
recrutate din rândurile burgheziei celei mai reacționare, capitalişti cu rol de conducere în 
economia țării, persoane care dețin funcţii importante în conducerea statului burghez. [...] În zilele 
noastre, francmasoneria este una din cele mai puternice arme ale imperialismului american, pusă 
în mod nemijlocit în slujba planurilor de dominație mondială ale atâtätorilor la un nou război 
mondial". 

Fiind o „organizaţie de clasă a burgheziei”, scopul francmasoneriei era, din punctul de 
vedere al autorilor documentarului mai sus citat, „pe de o parte, de a apăra interesele burgheziei, 
iar pe de altă parte, de a asigura cele mai diabolice măsuri pentru oprimarea şi exploatarea 
sângeroasă a claselor exploatate". Se poate remarca însă influența ce se atribuie acestei 
organizaţii, considerate capabilă „să se suprapună guvernului, partidelor burgheze şi tuturor 
celorialte organizaţii şi asociaţii, reuşind să influenţeze şi să dirijeze întreaga activitate şi atitudine 
a statului burghez respectiv". Influenţa acesteia s-ar fi datorat atât criteriilor de recrutare a 
membrilor săi, cât şi caracterului internaţional al organizaţiei, ce nesocotea graniţele naţionale ale 
statelor şi asculta numai de ordinele venite din partea centrului - adică organizaţia francmasonică 
din SUA „care le conduce şi le finanţează, dictând totodată partidelor politice şi guvernelor 
burgheze atitudinea ce trebuie s-o adopte în diferite situaţii”?2. 

Exagerările în privinţa puterii de care dispunea francmasoneria pe plan internaţional 
ajung până la a susţine că, în SUA, „nu poate fi ales preşedinte decât un mason de gradul 33", iar 
în Franţa ar fi fost francmasoni toţi miniştrii din „ultimii 50 de ani [...] cu excepţia, bineînţeles, a 
miniştrilor comunisti”#. Se simte, aşadar, şi în acest caz influenţa teoriilor legionare din perioada 
interbelică, privind rolul conducător al iudeo-masoneriei în politica mondială, cu excepția faptului 
că nu este preluată şi componenta antisemită a acestor teorii (şi, cu atât mai puţin, cea 
anticomunistă). De altfel, autorii materialului amintesc, în treacăt, de aceste teorii care se refereau 
la masonerie ca la o „creaţie a evreilor şi bolşevicilor”, dar numai pentru a demonstra strânsa 
legătură ce ar fi existat între masonerie şi fascism şi a incrimina, o dată mai mult, francmasoneria: 
„Dar printr-o astfel de propagandă, fasciştii şi guvernanţii de pe atunci nu urmăreau decât să 
pregătească terenul pentru agresiunea antisovietică şi, în acest scop, ei aveau nevoie de anumite 
justificări, menite să mascheze intenţiile lor criminale”24. 


1 Idem, fond Documentar Bucureşti, dosar nr. 8795, f. 3 - Lupta organelor Securităţii Statului impotriva 
francmasoneriei, ianuarie 1956. 

20 Ibidem, f. 5. 

21 Ibidem, f. 3. 

2 Ibidem, f. 14. 

2 Ibidem, f. 5. 

2 Ibidem, f. 14. 

În prezentarea ritualurilor si a organizării masoneriei, se pune accentul, mai ales, pe 
structurarea ierarhica a lojilor şi pe centralismul ce ar fi caracterizat luarea deciziilor în cadrul 
organizaţiei. Toate ritualurile de iniţiere, sistemul de organizare al lojilor, colectele etc., nu ar avea 
alt scop decât să-i ,sperie” pe ,incepatori” şi să „trezească la toţi membrii organizaţiei respectul 
bazat pe teamă fata de francmasonerie, determinându-i să urmeze pe conducători fără nici un fel 
de împotrivire”. În final, masoneria ajunge să prezinte o asemănare frapantă cu o anumită filială a 
Cominternului din ani ilegalitäti: „În rândurile membrilor organizaţiilor. francmasonice domneşte 
principiul disciplinei oarbe, inferiorii supunându-se întru totul hotărârilor şi ordinelor primite de la 
francmasonii cu munci de răspundere. Francmasoneria merge până acolo încât încearcă să 
«lichideze» în cadrul şedinţelor lojilor chiar certurile dintre diferiţi francmasonici care fac parte din 
partide politice deosebite.[...] Însuşi principiul de a nu recunoaşte altă putere decât cea a 
francmasoneriei, dovedeşte disciplina şi supunerea oarbă care se cere membrilor din această 
organizaţie. Cel care nu se supune disciplinei masonice si nu-şi respectă testamentul moral, 
suportă pedepsele respective’, 

Organizarea, scopurile şi caracterul masoneriei, precum şi originea socială a membrilor 
acesteia justificau, în concluzie, atenţia pe care trebuia să i-o acorde organele Securităţii Statului: 
„În tara noastră, organizaţia francmasonică — prin membrii săi - a desfăşurat şi desfăşoară o 
activitate cu caracter contrarevolutionar, încercând să se opună din răsputeri cuceririlor şi 
realizărilor oamenilor muncii pe drumul construirii unei vieţi libere şi fericite. Pericolul pe care îl 
prezintă pentru securitatea statului nostru existenţa organizaţiilor francmasonice şi activitatea 
desfăşurată de acestea este cu atât mai mare, cu cât, in activitatea lor criminală, francmasonii 
sunt sprijiniti, pe de o parte, de elementele exploatatoare doborâte de la putere, iar pe de altă 
parte, de către organizaţiile francmasonice din statele imperialiste"#. 

Această imagine a francmasoneriei, conturată de documentele Securităţii din anii '50, 
este simplistă, tributară stereotipurilor ideologice ale momentului. Tot ce interesa conducerea 
Securităţii de atunci era să se pună la dispoziţia organelor de represiune un instrument de lucru 
simplu, uşor de înțeles, care să justifice şi, în acelaşi timp, să stimuleze zelul cadrelor din 
subordine în urmărirea activităţii foştilor francmasoni încă nearestaţi. În fond, ceea ce trebuia să 
se reţină pentru justificarea şi impulsionarea represiunii era constatarea conform căreia, dintre 
foştii francmasoni, „nici unul nu proveneau [sic!] din rândurile muncitorilor, ceea ce dovedeşte cu 
şi mai multă tărie caracterul strict de clasă al francmasoneriei - organizaţie de clasă a 
burgheziei”2’. 

O schimbare evidentă în modul de abordare a acestei probleme se face simtita în anii 
‘80. Deşi se persistă în utilizarea unor şabloane ideologice cu ajutorul cărora era definită 
francmasoneria în perioada de început a regimului comunist, apar o serie de elemente noi, care 
indicau modificarea imaginii acesteia în rapoartele organelor de represiune. Aceasta se 
datorează, în principal, schimbărilor apărute la nivelul ideologiei oficiale a regimului, care 


2% Ibidem, f. 9. 
2% Ibidem, f. 4. 
27 Ibidem, f. 20. 

abandonează treptat teoriile „luptei de clasă” şi se orientează spre un tot mai pronunţat 
nationalism precum şi concentrării atenţiei organelor Securităţii in special asupra organizaţiilor 
francmasonice din exterior (mai ales asupra celor constituite de vechi masoni români emigraţi 
după 1945) şi mai puţin asupra celor din România unde, de fapt, nu mai activa nici o lojă 
masonică. 

Cea mai importantă noutate în modul în care este definită francmasoneria o reprezintă 
importanța mult mai mare acordată influenţei sioniste. Dacă în perioada anterioară nu se 
pomenea nimic de subordonarea masoneriei intereselor evreilor, după 1981 putem întâlni o 
adevărată abundență de afirmaţii de genul: „esenţa scopurilor francmasoneriei rezultă a fi 
promovarea intereselor sioniste'2, având forme diferite, dar ilustrând aceeaşi idee, reluată 
obsesiv: scopul francmasoneriei este „creşterea influenței cercurilor evreieşti pe plan mondial”#. 

Organele Securităţii nu se limitează însă, la a face astfel de afirmaţii fără acoperire, ci se 
documentează de la cele mai bune surse în această privinţă. Şi ce sursă putea fi considerată mai 
potrivită decât celebrele Protocoale ale Infeleptilor Sionului, prezentate într-un documentar 
intitulat Francmasoneria — organizaţie anticomunistă şi antistatală, din anul 1984, drept un 
„document celebru — susţinut de unii, contestat de alţii [...] publicat la începutul secolului nostru 
[XX] în Rusia, discutat şi aprobat la Congresul sionist de la Basel (1897), un adevărat plan de 
cucerire a întregii lumi"®°. Autorii documentarului, destinat informării cadrelor Securităţii asupra 
caracteristicilor francmasoneriei, nu au nici o reţinere în a utiliza un fals celebru, folosit copios 
anterior de toate mişcările politice antisemite din perioada interbelică, inclusiv de cea nazistă, în 
Germania, şi de cea legionară, în România, căruia îi conferă şi o aparenţă de autenticitate şi din 
care citează pentru a-şi susţine propriile teorii: „Francmasoneria exterioară nu serveşte decât să 
acopere planurile noastre [...JAşteptând venirea noastră la putere, vom crea şi inmulfi lojile 
masonice în toate țările lumii, vom atrage în ele pe toţi cei care sunt sau pot deveni agenţii nostri. 
Aceste loji vor fi principalul nostru birou de informaţii şi instrumentul cel mai influent al activităţii 
noastre [...]. Este natural ca noi, evreii, să conducem treburile francmasoneriei, pentru că noi ştim 
încotro ne îndreptăm, [...] pe când creştinii nu cunosc nimic Nu vă inchipuiti cum poţi aduce 
pe cei mai inteligenţi creştini la o naivitate inconştientă, cu condiţia să-i faci să fie mulţumiţi de ei 
înşişi”?!. 

Citatul de mai sus ilustrează destul de elocvent imaginea pe care şi-o formaseră cadrele 
Securităţii în anii '80 asupra masoneriei, imagine a cărei idee centrală poate fi rezumata şi astfel: 
„francmasoneria a fost şi continuă să fie o organizaţie de inspiraţie evreiască”. Asta nu însemna 


2 Idem, dosar nr. 8796, vol. 5, f. 163. 

2 bidem, vol. 4, f. 265. 

% Col. Gavrilă Vălean, It. col. Nicolae Cälugärita, op. cit, p. 31. 

3 Ibidem. 

32 Ibidem. Este interesant de remarcat faptul că nici autorii documentarului amintit mai sus, nici conducerea 
Securităţii sau ceilalţi angajaţi ai acesteia nu pronunţă, decât cu rare excepții, în mod răspicat asemenea 
idei, preferându-se citarea unor autori antisemiti din Occident sau a unor surse neprecizate, ale căror 
cuvinte sunt intercalate în text, iar autorii materialelor caută să păstreze, pe cât posibil, o atitudine neutră . 

însă, nici pe departe, că ea nu putea fi, în acelaşi timp, şi antisemită, amintindu-se, în acest sens, 
„legătura strânsă şi conlucrarea existente mult timp, între vârfurile naziste, inclusiv Adolf Hitler, şi 
unele organizaţii francmasonice germane"#. Un alt exemplu în acelaşi sens îl constituia şi Garda 
de Fier, care, potrivit autorilor documentarului amintit mai sus, „ar fi fost creată de 
francmasonerie, dar [...] a scăpat de sub controlul acesteia”. 

Altă trăsătură distinctivă a francmasoneriei ar fi fost, în opinia Securităţii, caracterul 
supranational al acesteia. În rapoartele diverselor Direcţii se accentuează în repetate rânduri 
ideea conform căreia francmasoneria ar depăşi „limitele nationale, existând clar interferenţe la 
nivel supranational"#. Se contura astfel imaginea unei organizaţii malefice, care controla toate 
aspectele vieţii politice şi economice a tuturor statelor lumii: „Dispunând de elita sectoarelor cheie, 
dispunând de o organizare în care disciplina şi confidentialitatea sunt aplicate strict, având 
prestigiu în ambele sensuri, atât al avantajelor create membrilor săi, cât şi al cumplitelor pedepse 
aplicate «trădătorilor», francmasoneria deturnează, spre interesele şi scopurile sale, eforturile şi 
acţiunile care sunt iniţiate de state şi guverne. Organizarea şi personalul îi permit obținerea celor 
mai secrete informaţii sau documente, devierea tuturor acţiunilor îndreptate împotriva ei, astfel 
încât, acolo unde influența este considerabilă [...] organele politice şi guvernamentale acţionează, 
de fapt, potrivit «directivelor» pe care liderii francmasoneriei le trasează în lojle lor. Apoi, 
guvernele şi parlamentele execută sarcinile încredințate de francmasoni”*%. 

Această organizaţie se caracteriza şi printr-o anumită centralizare, dar cadrele Securităţii 
au mari dificultăţi în a stabili locaţia exactă a centrului lojilor francmasonice din lume. Dacă în anii 
"50 acest centru era plasat cu certitudine în SUA, masoneria fiind subordonată intereselor 
imperialismului american, acum, având în vedere faptul că importanța masoneriei crescuse în 
ochii Securităţii, acest centru este localizat fie în SUA, fie în Israel sau, într-o variantă mai 
democratică, se acceptă ideea că SUA, Franța şi, într-o anumită măsură, Anglia, ar fi fost centre 


Era şi acesta un mod al organelor de Securitate de a se asigura pentru eventualitatea în care linia 
ideologică a Partidului s-ar fi modificat din nou. 

3 Ibidem, p. 32 - 33. 

% Ibidem, p. 37. Şi în acest caz autorii preferă să citeze o sursă anonimă, fata de care păstrează o atitudine 
neutră. Pe de altă parte, însă, trebuie avut în vedere faptul că acest documentar avea rolul de a contribui la 
pregătirea cadrelor Securităţii angajate în combaterea acţiunilor francmasoneriei şi, fiind publicat în 
buletinul cu circuit intern Securitatea, avea girul conducerii Securităţii. Deci, cele expuse mai sus reflectau 
poziţia oficială a Securităţii în această problemă, chiar dacă, aşa cum s-a văzut, nimeni nu voia să-şi asume 
răspunderea pentru această poziţie. 

35 ACNSAS, fond Documentar Bucuresti, dosar nr. 8796, vol. 4, f. 75 - Documentar intitulat Aspecte actuale 
ale activităţii desfăşurate de organizaţia francmasonică. Modul cum a reacţionat aparatul de contraspionaj 
pentru contracararea acţiunilor întreprinse de aceasta împotriva R.S. România din 24 noiembrie1988, 
elaborat de Direcţia a III-a a Securităţii. 

3% Jbidem. 

ale organizaţiei”. Această distribuire a centrelor de putere nu rămâne însă definitivă, diverse 
rapoarte mutându-le dintr-un punct în altul al globului. 

Asupra obiectivului urmărit de francmasoneria mondială există însă un relativ consens în 
rândul organelor Securităţii, acest obiectiv fiind controlul exercitat asupra întregii lumi. Diferențe 
apar, între diverse rapoarte, mai ales la nivel de detalii. Astfel, unii autori se limitează la a afirma 
că „obiectivul suprem” al masoneriei ar fi crearea unei „republici universale, conduse de masoni, 
peste interesele popoarelor sau dominaţia şi controlul mecanismului social, la nivel national şi, in 
perspectivă, la nivel mondial, în interesul cercurilor politice, industriale, şi financiare care o 
compun"#, Alţii preferă să încerce o sistematizare a telurilor francmasoneriei: „Obiectivele 
francmasoneriei internationale au fost şi sunt, in principiu, următoarele: 

- Pe plan politic: în numele progresului, s-a urmărit distrugerea sentimentelor nationale, a 
patriotismului şi ideii de patrie. 

- Pe plan economic: s-a acţionat pentru subordonarea naţiunilor faţă de puterea 
capitalului internaţional. 

- Pe plan cultural: s-a promovat şi se promovează excentrismul şi extravaganta în artă, 
modernismul decadent în literatură, muzică, teatru, în cultură în general. 

- Pe plan religios: s-a acţionat pentru ruinarea şi discreditarea creştinismului ca formă de 
religie. În acest sens, s-au promovat şi sprijinit mişcările religioase protestante şi neoprotestante, 
dizidenta religioasă în general. Francmasoneria este quasi-unanim apreciată ca avangardă a 
sionismului mondial"3%, 

Acestor obiective, care ar fi fost stabilite de cadrele Securităţii în baza „analizei” activităţii 
organizaţiei pe plan mondial, li s-a adăugat şi „lupta împotriva comunismului”, francmasoneria 
fiind „incompatibilă”, după unele aprecieri, cu „mişcarea comunistă şi muncitoreascä"#. Se aduc 
drept argument, în acest sens, citate din lucrări publicate de autori, a căror apartenenţă la 
francmasonerie era bine cunoscută, în cadrul operelor acestora găsindu-se afirmaţii de genul: 

„Comunismul este duşmanul fundamental al francmasoneriei [...] Nu există posibilitatea 
împăcării între comunism şi francmasonerie”*2. 


37 Ibidem, vol. |, f. 157, Notă privind unele aspecte ale activităţii desfăşurate împotriva statului român de 
cercuri francmasonice din străinătate a U.M. 0544, din 21 august1981. Dificultatea de a stabili locaţia 
centrului provine şi din faptul că, acceptându-se teoria conform căreia francmasoneria ar fi o organizaţie 
suprastatala cu puteri virtual nelimitate, nu se mai putea accepta ideea subordonării ei intereselor unui stat 
anume. 

38 Col. Gavrilă Vălean, It. col. Nicolae Cälugärita, op. cit, p. 33. 

% Idem, fond Documentar Bucureşti, dosar nr. 8796, vol. 5, f. 227 - „Scurt documentar privind 
francmasoneria”. Sublinierile apar în textul original. 

40 „Analiza” efectuată a constat, asa cum lesne se poate observa, in simpla preluare a tezelor vehiculate de 
vasta literatură anti-masonică din Occident, care a circulat şi în România înainte de 1945 şi au fost ulterior 
prezentate de ofiţerii Securităţii drept rezultatul documentării proprii. 

+1 Ibidem, vol. 3, f. 171. 

42 Col. Gavrilă Vălean, It. col. Nicolae Cälugärita, op. cit, revista Securitatea — buletin intem, nr. 4 
(68)/1984, p. 37. 

O caracteristică a masoneriei, asupra căreia se insistă mult în documentele Securităţii, ar 
fi fost legătura acesteia cu serviciile de spionaj occidentale. Această legătură ţinea chiar de 
natura acestei organizaţii, pentru că „în francmasonerie, obţinerea de secrete apare ca o obligaţie 
ce decurge din statutul ei şi din subordonarea oarbă fata de ierarhia superioară”. Spionajul apare 
astfel ca o obligaţie a tuturor masonilor, fapt dovedit şi de formulele rostite în unele ritualuri de 
iniţiere: „Spionarea duşmanului e o virtute şi principalul duşman al organizaţiei este autoritatea 
oficială” sunt cuvinte folosite în cadrul ceremonialului avansării în gradul 6 masonic“3. 

Existenţa unei legături a masoneriei cu serviciile de spionaj fiind un fapt astfel dovedit, 
cadrelor Securităţii le mai rămânea să stabilească dacă serviciile occidentale de spionaj erau cele 
care controlau lojile masonice sau, dimpotrivă, ele erau cele controlate de acestea. Nu era defel o 
problemă simplă, multă vreme existând păreri divergente în această privinţă. 

Astfel, una din opiniile vehiculate în această problemă a fost cea conform căreia 
francmasoneria ar fi constituit „o permanentă sursă de informaţii pentru serviciile de spionaj 
străine, fiind, totodată, un mediu prielnic pentru recrutare de agenţi”. Se aduc drept exemple în 
acest sens acţiunile întreprinse de lojile masonice din România în perioada postbelică: „După 23 
August, francmasoneria a constituit o pepinierä de agenţi pentru serviciile de spionaj străine. Zeci 
de francmasoni au fost recrutaţi de către aceste servicii, care, la rândul lor, au recrutat alti 
francmasoni, pentru a-şi forma o agentură mai largă şi a cuprinde obiective şi sectoare cât mai 
multe, din care să culeagă informatil"#. 

Aşadar, conform unei opinii destul de răspândite în cadrul Securităţii, masonii ar fi doar 
un instrument al serviciilor de spionaj capitaliste. Această imagine nu a întrunit însă unanimitatea 
aprecierilor în rândul cadrelor angajate în problemă, mai ales în rândul -celor care vedeau în 
francmasonerie o organizaţie capabilă să controleze toate aspectele vieţii politice şi economice 
internationale. În consecinţă, ea este retuşată de ofițerii Direcţiei a III-a a Securităţii, care vor 
descrie masoneria ca pe „o forţă reală, capabilă să se folosească chiar şi de unele servicii de 
informaţii şi contrainformaţii, cum sunt cele din SUA, Israel, Franţa, Italia, Anglia, pentru a-şi 
impune oamenii de stat convenabili, pentru a-şi asigura realizarea intereselor de dominație şi 
control în viata politico-socială si economică, inclusiv în țările în curs de dezvoltare”*®, 

Rezolvarea problemei vine din partea altui ofiţer al Securităţii, care, impartial, declară 
ambele variante corecte şi încearcă o îmbinare a lor, folosind o formulă originală, prin care se 
arăta că ar exista „o strânsă legătură între francmasonerie şi serviciile de spionaj, de fapt o 
penetrare în ambele sensuri, datorită şi impletirii intereselor generale”. De aici şi până la stabilirea 
identităţii între francmasonerie şi serviciile de spionaj nu mai era decât un pas, care este şi făcut, 
de altfel, de autorul documentarului în cauză, care îşi argumentează supoziţiile prin existenţa unor 


43 Idem, fond Documentar Bucureşti, dosar nr. 8796, vol. 6, f. 186, Francmasoneria — sinteză documentară. 
44 Ibidem, vol. 4, f. 263-265, în Unele apecte ale activităţii ostile desfăşurate de organizaţiile francmasonice 
în Republica Socialistă România, documentar. 

+5 Ibidem, f. 73, Aspecte actuale ale activităţii desfăşurate de organizaţia francmasonicä.…, documentar al 
Direcţiei a III-a din 24.11.1988. 

procedee şi metode comune, folosite în egală măsură de ambele tipuri de organizaţii, în opinia 
sa, acestea fiind: 

-  „punctarea, verificarea şi iniţierea noilor membri. 

-  organizarea secretă a structurilor interne. 

- sistemul de legătură foarte bine pus la punct. 

- însemnele, codificările şi parolele folosite. 

folosirea variantelor de dezinformare şi derutare ş.a."45. 

in lipsa unor date concrete cu privire la organizarea si ideologia francmasoneriei, 
cadrelor Securităţii nu le tămâne altă soluţie decât să recurgă la comparatii cat mai plastice, care 
nu fac decât să arate confuzia care persista în rândul acestora în privinţa naturii organizaţiei pe 
care o aveau în urmărire. Limita până la care puteau ajunge cu asemenea comparații nu era 
dictată decât de imaginaţia celor care tratau acest subiect, un exemplu în această privinţă fiind şi 
„descoperirea” celor de la Inspectoratul Judeţean Timiş, a căror formulare a fost preluată ulterior 
şi de alte cadre care lucrau în problema „Oculta”, la fel de bine „documentate”; „Masoneria, prin 
modul de organizare şi acţiune, se aseamănă mult cu Mafia“. 

În concluzie, la sfârşitul anilor '80, imaginea francmasoneriei din documentele Securităţii 
nu este mai precisă decât cea care se formase în perioada de început a regimului comunist. Ea 
reflectă schimbările prin care trecuse ideologia oficială a regimului, dar, în final, nu o mai putem 
califica nici ca un instrument util de lucrd. Datorită surselor foarte eterogene folosite, de o calitate 
foarte diferită, această imagine se îndepărtează tot mai mult de realitate, nefăcând altceva decât 
să contribuie la sporirea confuziei în rândul cadrelor angajate în activităţi pe linia problemei 
„Oculta”, cărora le-au devenit foarte neclare, aşa cum se va vedea, caracteristicile persoanelor şi 
organizaţiei ce trebuia să fie urmărite. 

” Modalitäfile de acţiune ale francmasoneriei difereau în funcţie de plasarea membrilor 
lojilor sale, în interiorul sau în afara graniţelor țării. 

Acţiuni ostile la adresa regimului comunist cu adevărat semnificative din partea 
masonilor din interiorul României nu s-ar fi consemnat decât în perioada de început a regimului 
comunist. Atunci, deşi lojile componente ale Marii Loji Naţionale Române au intrat „în adormire”, 
începând cu luna iunie a anului 1948, organele Securităţii au considerat că îndeplinirea, în fond, a 
unui ordin venit din partea Ministerului de Interne, nu era decât o stratagemă a francmasoneriei , 
menită să camufleze intenţiile sale duşmănoase 

Punerea în adormire „nu a însemnat nici pe departe lichidarea francmasoneriei, ci 
dimpotrivă, ea a fost o acţiune cu caracter diversionist, scopul urmărit fiind să adoarmă vigilenta 
anumitor organe de stat, să păstreze cadrele neatinse şi să treacă activitatea masonică pe baze 
cât mai bine ascunse”. 


% Ibidem, vol. 6, f. 18, Francmasoneria — sinteză documentară. 

+7 Ibidem, vol. 4, f. 85, Adresă a Inspectoratului Judeţean Timiş al Ministerului de Interne — Securitate, 
Serviciul 3, 13 aprilie 1989. 

48 Idem, dosar nr. 8795, f. 33-34 — Lupta organelor Securităţii Statului împotriva francmasoneriei, ian. 1956. 

Principalele activităţi „duşmănoase” ale francmasonilor români din tara, consemnate din 
momentul intrării lor în vizorul organelor de Securitate, au constat în spionajul în favoarea 
serviciilor de spionaj „imperialiste”, sprijinirea partidelor politice din tara adversare PCR, precum şi 
a mişcărilor de rezistență anticomunistă. 

Mihail Noradunghian (considerat şeful unei rețele de spionaj care activa în slujba Secret 
Intelligence Service, decedat în 1951, înainte ca Securitatea să fi luat măsuri împotriva sa), 
Constantin Bellu, Paul Brătăşanu, Alexandru şi George Grigoriu, Mihail Artäreanu, Nubar Bohceli, 
Mircea Ciupercescu etc., sunt acuzaţi de spionaj în favoarea Marii Britanii, SUA, Franţei sau 
Italiei. Practic, întreaga conducere a francmasoneriei române de la începutul anilor ‘50 ar fi 
furnizat informaţii politice, militare, economice cu caracter secret unor diplomaţi occidentali 
acreditaţi la Bucureşti, cu scopul de a submina regimul politic recent instaurat şi de a facilita 
reîntoarcerea la putere a burgheziei. În final, potrivit Securităţii, se crease o adevărată legătură 
instituţională între serviciile de informaţii străine şi francmasoneria română, agenţii secreti străini 
obţinând informaţii cu ajutorul masonilor români prin participarea directă la lucrările anumitor loje 
masonice din România, recrutarea de agenţi din rândul francmasonilor, informarea reciprocă între 
Supremul Consiliu din România şi structurile omoloage din statele occidentale. Trădarea 
masonilor din România s-ar fi produs în urma instigării spionilor occidentali, care au apelat în 
acest scop la metode precum „întreţinerea psihozei războiului” şi la promisiuni făcute unor 
francmasoni români de a ocupa funcţii în guvernul care s-ar fi format după îndepărtarea regimului 
comunist. Unii din cei acuzaţi de trădare atunci au făcut chiar mai mult decât să furnizeze 
informaţii spionilor străini, acesta fiind şi cazul unui fost avocat, Nicolae Munteanu, ,recrutat” de 
doi funcţionari ai Ambasadei SUA din Bucureşti: „Slugărnicia şi decăderea morală a acestuia fata 
de cei ce l-au recrutat a mers atât de departe, încât, la un moment dat, a început chiar să procure 
şi femei de moravuri uşoare, pentru a oferi «distracţii» celor doi pretinşi diplomaţi americani”'s0. 

O altă acuzaţie la adresa celor arestaţi şi condamnaţi în perioada 1951-1953 a fost 
legată de sprijinirea materială şi morală a fostelor partide politice ,reactionare" şi a mişcărilor de 
rezistență anticomunistă, fiind amintit ajutorul acordat Partidului Poporului, PSDI — Titel Petrescu 
— „coada de topor a burgheziei, care urmărea să înşele masele de oameni ai muncii"! — şi 
Mişcării Nationale de Rezistență: „Aproape nu a rămas grupare subversivă sau acţiune 
contrarevolutionara in care să nu fi apărut sprijinul francmason, manifestat fie prin procurarea de 
fonduri, alimente şi armament, fie prin parcarea directă a unor francmasoni în activitatea 
acestor grupări”*2. 


4 Ibidem, f. 25. 

50 Ibidem. 

51 Ibidem, f. 30. 

52 Ibidem, f. 32. Rolul lucrării de faţă nu este acela de a stabili cât de reale sunt acuzaţiile aduse 
francmasonilor arestaţi în 1951, dar consider utilă citarea, acolo unde este posibil, şi a opiniei celor acuzaţi 
sau a urmaşilor acestora. Acest lucru este posibil în cazul lui Constantin Bellu — care a fost arestat pentru 
furnizarea de informaţii secrete economice şi militare unui angajat al Ambasadei SUA din Bucureşti, 
cunoscut sub numele de colonelul Anderson al cărui ginere, Panait Stănescu-Bellu, martor contemporan al 

Ulterior arestării conducerii francmasoneriei române, cele mai importante acţiuni la care 
ar fi recurs membrii fostelor loji rămaşi în libertate au fost : întâlniri individuale sau în grupuri mici, 
între francmasoni, cu scopul de a discuta probleme masonice; întreruperea temporară a 
legăturilor unor francmasoni fruntaşi, cu scopul de a-i pune pe aceştia la adăpost de urmărirea 
organelor de Securitate sau de a le facilita păstrarea unor funcţii deţinute; păstrarea legăturilor cu 
francmasonii aflaţi în afara ţării prin întreţinerea corespondenţei cu aceştia, în care „ponegresc 
regimul nostru democrat — popular’; primirea de pachete de la francmasonii din statele 
occidentale; sprijinirea altor organizaţii cu caracter contrarevolutionar şi desfăşurarea activităţii în 
cadrul acestora — de exemplu, în cadrul unor organizaţii antroposofice, comitete eparhiale, 
organizaţii ale minorităţilor nationales. 

Acestea rămâneau ultimele forme de manifestare a activităţii francmasoneriei interne, 
grav afectate de represiunile dure din 1951-1953. Foştii masoni, rămaşi în libertate, vor fi 
mentinuti sub continuă supraveghere, cel putin până în 1975, iar cei care au mai apucat 
eliberarea din 1964 nu reiau nici ei vechile ritualuri, conştienţi fiind de faptul că amnistia putea fi 
doar o măsură temporară. Se consemnează însă şi o excepție de la această regulă generală - 
care constituie şi un eşec de proporții al organelor Securităţii, însărcinate cu supravegherea 
foştilor masoni — şi anume acţiunea lui Constantin Bellu, Suveran Mare Comandor al Supremului 
Consiliu pentru România, eliberat în 1964, care, în anul 1969, reuşeşte să trimită în Franţa, prin 
intermediul ginerelui său, Panait Stănescu-Bellu%, parte din arhiva lojilor din România şi o cerere, 
semnată de el şi de alţi nouă fraţi cu gradul masonic 33 din România, adresată Supremului 
Consiliu al Franţei, prin care solicita reînnoirea sigiliului acordat Supremului Consiliu pentru 
România în anul 1923. Această acţiune a dus la renaşterea, în exil, a Supremului Consiliu pentru 
România, a cărui conducere a fost deţinută, până la moartea sa, în 1970, de Constantin Bellu, şi 
la coagularea, în acest mod, a încă unui pol al opoziţiei fata de regimul comunist din România, a 
cărui eficienţă s-a arătat mai ales în perioada în care conducerea Consiliului a fost asigurată de 
Marcel Schapira®. 


evenimentelor, declara în cadrul unui interviu acordat dupa 1989: „EI [Constantin Bellu] n-a recunoscut, dar 
eu ştiu că acestea erau într-adevăr activităţi ale lui, deoarece colonelul Anderson a venit la noi în casă. 
Eram şi eu acolo. Toate discuţiile au avut loc în secret. Îl cunoscuse pe colonelul Anderson prin soţia 
aceluia, care era româncă. Ea era prietenă cu soacra mea, care a fost o mare specialistă în ezoterism şi 
făcea parte dintr-o lojă albă”. Această mărturie se referă însă doar la cazul lui Constantin Bellu şi nu poate 
fi considerată un indiciu pentru situaţia celorlalţi masoni arestaţi sub aceleaşi acuzaţii. Vezi Interviu cu Prea 
llustrul Frate Panait Stănescu — Bellu, apud Radu Comănescu, Emilian M. Dobrescu, op. cit., p. 336. 

53 ACNSAS, fond Documentar Bucureşti, dosar nr. 8795, f. 35-36. 

54 Interviu cu Prea Ilustrul Frate Panait Stănescu — Bellu, apud Radu Comănescu, Emilian M. Dobrescu, 
op. cit, p. 331. 

55 ACNSAS, fond Documentar Bucureşti, dosar nr. 8796, vol. 7, f.57-58. Cât de importantă a fost 
reînființarea Supremului Consiliu pentru România pentru organizarea francmasoneriei române din exterior 
şi cât de mare a fost eşecul Securităţii române în a preveni organizarea acestei acţiuni, iniţiate din interiorul 
României — dacă, într-adevăr, de un eşec este vorba şi nu de o încercare de folosi în interesul regimului 
francmasonii din cadrul emigrației române pentru relaţiile lor — reiese şi din declaraţiile ulterioare ale lui 

Acţiunile ostile ale masonilor din exterior la adresa regimului politic din România se 
desfăşurau, în opinia Securităţii, sub acoperirea unor instituţii cu un „caracter supranational” 
precum Academia Internaţională de Arte, Asociaţia Internaţională a Criticilor de Artă, Institutul 
International de Teatrus - din Franţa sau prin intermediul unei reţele diversificate de cluburi — 
precum PEN - Club, Rotary — Club, in Franţa, Opera — Club, în Belgia, Roma Club, în Italia $.a.57. 
Pe lângă aceste instituţii de acoperire, francmasoneria acţiona împotriva regimului politic din 
România şi în mod oficial, în special prin intermediul Supremului Consiliu pentru România, aflat la 
Paris. Coordonarea acestor acţiuni s-ar fi realizat de către organizaţia evreiască B'Nai Brith şi de 
Organizaţia Mondială pentru Asistenţă Masonică (O.M.P.A.M. — prescurtarea apare sub această 
formă în text), în spatele cărora s-ar fi aflat serviciile de informaţii ale Israelului sau ale S.U.A. 
(opiniile diverselor direcţii ale Securităţii nu concorda în această privinţă)“. 

Ostilitatea francmasoneriei internationale şi a diversilor săi interpusi față de regimul 
comunist din România ar fi reieşit şi din declaraţiile oficiale ale unor masoni de seamă, preluate 
apoi în rapoartele Securităţii, precum cea a pictorului Alberto Tujalor: „Principala direcţie de 
acţiune a asociaţiilor francmasonice trebuie să fie subminarea cu toate mijloacele ce le stau la 
dispoziţie a regimurilor comuniste din țările socialiste"s. 

Dacă se încearcă o sistematizare a informaţiilor prezentate de diversele compartimente 
ale Securităţii, mai ales de Centrul de Informaţii Externe (U.M. 0544), cu privire la acţiunile 
îndreptate împotriva regimului politic din România desfăşurate de organizaţiile francmasonice din 
străinătate, se constată faptul că acestea se pot încadra în câteva categorii, majoritatea lor vizând 
sectorul artă — cultură din România socialistă. Voi încerca, în continuare, să prezint aceste 
acţiuni, aşa cum apar în cadrul rapoartelor Securităţii, grupându-le conform categoriilor 
menţionate mai sus — în măsura în care pot fi încadrate astfel. 


Marcel Schapira: „În momentul ajungerii în străinătate, noi aveam de multă vreme deja contacte şi legăturile 
noastre de solidaritate cu toate lojile masonice. În România, masoneria nu mai există, templele noastre [...] 
fuseseră distruse şi atunci ne-am regăsit oriunde în lume şi ne-am considerat ca la noi acasă, pentru că 
aşa este structurată legătura între masoni. Şi masoneria română din exil a reuşit să reconstituie un Consiliu 
Suprem, ceea ce este foarte important, pentru că a obţinut astfel recunoaşterea la acelaşi nivel cu Consiliile 
Supreme Masonice ale SUA, Franţa, şi ale altor ţări. În felul acesta, putem mult mai uşor murmura în 
urechile unor francmasoni de vază din străinătate — miniştri, prim-miniştri, oameni de stat cu responsabilităţi 
— despre suferințele poporului roman. Şi facem acest lucru de 40 de ani, fără a fi implicaţi in doctrine 
politice şi ideologii politice”. (Vezi ibidem, vol. 4, f. 23, Dialog între Neagu Djuvara şi Marcel Schapira la 
Radio BBC, în cadrul emisiunii Documentar din 2 august1988). 

s Ibidem, vol. 6, f. 131 — Documentar cuprinzând aspecte ale activităţii unor cercuri francmasonice în 
străinătate împotriva R.S. România, redactat de U.M. 0544, din nov. 1981. 

57 Ibidem, vol. 1, f. 1 — Raport cu propunerea de a se organiza activitatea informativ-operativă de securitate 
în problema francmasoneriei, din 03.07.1984, semnat de Aron Bordea, şeful Direcţiei | a D.S.S. şi de Alexie 
Ştefan, şeful Direcţiei a III-a. 

58 Ibidem, vol. 6, f. 146 — Documentar cuprinzând aspecte ale activităţii unor cercuri francmasonice in 
străinătate împotriva R.S. România al U.M. 0544, din nov. 1981. 

89 Ibidem, f. 139. 

Ca urmare, lojile masonice din statele occidentale erau acuzate de desfăşurarea, în mod 
direct sau prin intermediul angajaţilor postului de radio „Europa Liberă” şi a cercurilor „diversionist 
— teroriste, subordonate organizaţiei Amnesty International" şi prin folosirea emigrației 
„reacţionare” originare din România, a unei campanii de denigrare a „politicii partidului şi statului 
nostru”, sub pretextul „aşa-zisei apărări a drepturilor omului”*'. În acest context, francmasoneria 
ar fi reuşit „transformarea emigranților originari din România într-o masă de manevră pentru 
concretizarea unor acţiuni cu caracter ostil îndreptate împotriva statului român”. Pe lângă 
organizarea unor „campanii de defăimare”, lojile masonice erau acuzate de organizarea scoaterii 
din România a unor persoane „aşa-zis persecutate”, de crearea unor puncte de sprijin disidentilor 
faţă de regimul comunist din România, de „documentarea” presei străine cu privire la bis de 
drepturi a populaţiei din tara etc.S. 

Eşecul unor demersuri oficiale ale statului român în străinătate a fost legat tot de 
intervenţia francmasoneriei internaţionale. Un exemplu des citat în acest sens a fost împiedicarea 
autorităţilor din România de a reintra în posesia bisericii ortodoxe române din Paris, în urma 
presiunilor efectuate asupra factorilor de decizie din statul francez de către unii conducători ai 
masonilor din Franţa — fiind nominalizat Richard Depui, mare comandor al Marelui Orient din 
Franta®. Cei mai implicaţi în astfel de acţiuni îndreptate împotriva intereselor statului român erau 
însă masonii originari din România, în special Marcel Schapira, care era, de altfel, unul din 
semnatarii unei scrisori — apel adresate Congresului Statelor Unite ale Americii, difuzate ulterior şi 
de postul de radio „autointitulat „Europa Liberă”, prin care se cerea să nu se acorde clauza 
naţiunii celei mai favorizate României. 

Francmasoneriei îi este atribuită şi crearea, mai ales în rândul intelectualilor români, a 
ceea ce Securitatea numea o „atmosferă de neincredere şi chiar de opoziţie împotriva politicii 
culturale a partidului şi statului român, provocarea de acţiuni contestatare, crearea de aşa-zişi 
dizidenti politici". Vizati de aceste acţiuni ar fi fost scriitorii români, oamenii de teatru şi cei din 
Uniunile de creaţie, din învățământ, cultură, presă şi din sistemul de propagandă. Elementele 
contestatare atrase de francmasonerie erau sprijinite de aceasta prin acordarea de burse, invitaţii 


60 Ibidem, f. 139. 

$ Jbidem, vol. 1, f. 158, Notă privind unele aspecte ale activităţii desfăşurate impotriva statului român de 
cercuri francmasonice din străinătate, din 21martie1981, redactată de U.M. 0544. 

62 Ibidem, vol. 6, f. 128, Documentar ... al U.M. 0544, din nov. 1981. 

63 Jbidem, vol. 1, f. 151, Notă referitor la aspecte ale activităţii unor cercuri francmasonice din străinătate 
împotriva R.S. România, din 30.10.1981, redactată de U.M. 0544. 

64 Ibidem, f. 158. 

65 {bidem, f. 132, Raport privind stadiul îndeplinirii prevederilor Programului de măsuri în problema „Oculta”, 
din august 1987. 

66 Ibidem, f. 158, Notă privind unele aspecte ale activităţii desfăşurate împotriva statului român de cercuri 
francmasonice din străinătate, din 21martie1981, redactată de U.M. 0544. 

la conferinţe, congrese, simpozioane, organizarea de expoziţii si concerte, traducerea si editarea 
de lucrări, oferirea de posturi in învăţământul superior şi în unele organizaţii neguvernamentale®”. 

Încurajarea dizidentei faţă de politica partidului în rândul oamenilor de cultură din 
România era completată de minimalizarea contribuţiei culturii şi creaţiei româneşti la patrimoniul 
culturii universale, precum şi de „denigrarea marilor noastre valori [...] cu scopul de a le sustrage 
din patrimoniul culturii universale”. Pentru realizarea acestui obiectiv, francmasoneria ar fi condus 
campanii de denigrare a lui M. Eminescu, Tudor Arghezi, Lucian Blaga, I.L. Caragiale, etichetati 
drept ,antisemiti, naţionalişti”, precum şi împotriva „mai multor scriitori, critici şi publicişti 
contemporani patrioţi, pe care îi etichetează ca fiind «de dreapta», «fascisti», «naţionalişti» 
etc."&, Acţiunile masonilor în această privinţă ar fi fost concertate cu cele ale „cercurilor evreieşti 
care deţin poziţii cheie” în sistemul de propagandă, fiind amintit cazul rabinului Moses Rosen, 
care s-ar erija în apărător al evreilor din România şi ar încerca să-i mobilizeze pe evrei şi „chiar 
români care intretin legături cu cercuri francmasonice pentru a lua poziţie împotriva unei pretinse 
psihoze antisemite care ar fi apărut în România”. 

Masoni nu se limitau însă la discreditarea unor valori ale culturii române, ci recurgeau 
chiar la amenințarea şi intimidarea directă a unor intelectuali români care se situau „pe poziţia 
apărării naţionale în domeniul preluării şi valorificării moştenirii culturale şi istorice a poporului 
nostru”. Ar fi primit asemenea ameninţări Pompiliu Marcea, Zigu Ornea, Corneliu Vadim Tudor, 
Nicolae Georgescu, dintre care unii reclamaseră primirea unor scrisori şi telefoane de amenințare 
şi chiar a unor „obiecte cu simbolul răzbunării francmasonice”?. Acestor acţiuni initiate mai ales 
de francmasonii din afara țării li se adaugă cele ale unor cadre din cercetarea sau învăţământul 
din România, care, având legături cu francmasoneria şi cu angajaţii „Europei Libere”, „recurg la 
metoda calomnierii şi discreditării unor cadre de valoare, loiale ţării şi lovesc în schimburile 
cultural — ştiinţifice promovate de statul român”?!. 

Aceste modalităţi de acţiune sunt atribuite francmasoneriei mai ales de angajaţii 
Centrului de Informaţii Externe, care, aşa cum se poate observa, acordă o atenţie specială 
problemelor sectorului cultural din ţară. Deşi în atribuţiile serviciului intrau, teoretic, mai ales 
probleme legate de spionajul extern, asta nu-i împiedică pe lucrătorii operativi din cadrul U.M. 
0544 să se implice în disputele din lumea literară din tara şi să descopere existenţa, în rândul 
scriitorilor români, a unei grupări formate în jurul lui George Macovescu (care ar fi fost poreclit, 
între scriitori, „Masonescu”), ce servea interesele francmasoneriei din exterior şi conducea 
întreaga viata literară din țară conform acestor interese: „Întregul grup practică metoda clasică a 
francmasoneriei de „într-ajutorare frateasca”, folosindu-se de poziţiile de decizie pe care le ocupă 


57 Ibidem, f. 159. Concluzia care se impunea de la sine era că toţi cei care beneficiau de un asemenea 
Sprijin sau primeau vreun premiu din străinătate deveneau suspecți de apartenenţă la francmasonerie. 

68 Jbidem. 

59 Ibidem. Afirmatile rabinului Moses Rosen erau total nefondate, aşa cum se poate observa si din 
afirmaţiile organelor Securităţii cu privire la francmasonerie citate mai sus. 

70 Ibidem. 

1 Ibidem. 

la edituri, reviste, ziare, publicându-se reciproc, boicotând şi excluzändu-i pe scriitorii, criticii şi 
publicistii care nu le fac jocul, se situează pe poziţii nationale şi sprijină activ politica culturală a 
partidului şi statului român. Unii dintre ei, ca Eugen Simion, Nicolae Manolescu, Dana Dumitriu 
ş.a. încearcă să transmită această influenţă şi asupra tineretului studios, în facultăţi, licee, cercuri 
literare etc.[...] 

Mai mult decât atât, şi tinerilor scriitori li s-ar fi inoculat ideea că nu vor putea ajunge 
Mari” şi nu se vor putea afirma în ţară şi în străinătate dacă nu se aliniază grupului amintit, 
cercurilor semite din tara şi din străinătate («Europa Liberă», grupul de la Paris» etc.) 

Este concludent pentru ideea concertării acţiunilor duşmănoase ale cercurilor 
francmasonice din exterior cu cele ale unor cercuri sioniste şi faptul că «Europa Liberă» şi 
«grupul de la Paris»” sprijină cu insistenţă pe scriitorii, criticii, publiciştii şi, în general pe oamenii 
de cultură şi de artă cunoscuţi cu poziţie contestatară, turbulentă şi de disidenta politică, că în 
discuţiile cu francmasonii din exterior, unora dintre cetăţenii români vizati a fi racolati li se spune 
deschis că, fără ajutor francmasonic şi evreiesc, nu vor reuşi să se realizeze în profesiile sau în 
arta lor, atât în tara, cât şi în exterior’”2, 

Deci, conform agenţilor Centrului de Informaţii Externe, în anul 1981, în domeniul cultural 
din Republica Socialistă România dictau francmasonii din tara, sprijiniți de cei din exterior, iar 
cercurile sioniste, grupul de la Paris si cel de la „Europa Liberă” influentau în mod direct cariera 
tuturor scriitorilor din ţară şi îşi extindeau această influență, cu ajutorul acolitilor lor şi asupra 
„tineretului studios” român, pe când toţi cei care sprijineau politica P.C.R. în cultură erau 
marginalizafi, calomniati, discreditati, primeau telefoane de amenințare, iar unii mai primeau, pe 
deasupra, şi „obiecte cu simbolul răzbunării francmasonice”. Toate acestea se petreceau în timp 
ce organele de Securitate nu puteau decât să asiste pasiv şi să constate acapararea culturii din 
România de francmasonerie. 

Nu era prima dată când Securitatea exagera influenţa francmasoneriei, dar modul în 
care era prezentată situaţia în rapoartele U.M. 0544 constituia şi o acuzaţie voalată de 
incompetentä adusă acelor compartimente ale Securităţii care se ocupau de supravegherea 
situaţiei interne, fapt de natură să irite conducerea acestor unităţi. În consecință, Direcţia | se 
grăbeşte să dezmintă informaţiile de mai sus, pe care le pune pe seama divergenţelor apărute 
între scriitorii din România. Aceştia din urmă, potrivit raportului Direcţiei, s-ar fi constituit în două 
grupări adverse, care se acuzau reciproc de încălcarea politicii culturale a Partidului şi îşi 
etichetau adversarii drept nationalisti, adepţi ai noii drepte sau sionişti, francmasoni şi agenţi ai 
„Europei Libere”. Cu acest prilej, raportul mai preciza că în cadrul disputei dintre cele două 
grupări de scriitori, era „de subliniat virulenta manifestărilor lui Eugen Barbu şi Corneliu Vadim 
Tudor, care consideră că «masoneria manevrează din umbră» aproape în toate domeniile vieţii 
social — economice şi culturale din tara. ÿ 

Cu prilejul discuţiei solicitate în luna martie a.c., Corneliu Vadim Tugor a relatat unui 
cadru de conducere al unităţii noastre că, deşi a informat la diferite nivele despre activitatea 

«extremei dreapta din cultură, acum apelează si la armată», aceasta fiind, după opinia sa, 
singura instituţie care ar putea să facă ordine în domeniul respectiv’”’. 

Direcţia | dezminte sec, stabilind că „nu se confirmă” şi alte informaţii furnizate de 
raportul Centrului de Informati Externe (între acestea şi aşa-zisa poreclă a lui George 
Macovescu), dar aceasta nu a influenţat opinia conducerii Securităţii, care ia decizia de a 
reconsidera problema francmasoneriei, pe care o vedea acum drept un risc major pentru 
securitatea statului, de natură să perturbe buna funcţionare a instituţiilor acestuia sau, cel mai 
probabil, vinovatul ideal pentru toate problemele care apăreau în România: „Există indicii că 
anumite fapte şi fenomene negative care se manifestă în unele sectoare de activitate ar fi cauzate 
de acţiuni ale serviciilor de spionaj şi ale cercurilor reacționare din Occident, în spatele cărora se 
află francmasoneria internaţională”. 

Recrutarea de noi adepţi, din rândul cetăţenilor români, a fost altă direcţie de acţiune a 
francmasoneriei, care a atras atenţia organelor de Securitate române. Recrutarea de membri ai 
lojilor masonice s-ar fi efectuat atât din rândul emigranților români din Occident, cât şi din cel al 
românilor din interiorul graniţelor ării. O parte din noii membri proveniţi din rândul românilor din 
țară erau atraşi să adere la diverse loji de către cetăţenii străini aflaţi in România în vederea 
efectuării studiilor, care aduceau din tara natală diverse materiale de iniţiere in francmasonerie, 
pe care le răspândeau în rândul studenţilor români sau le discutau împreună cu aceştia. Aceasta 
ar fi fost, potrivit datelor Securităţii, metoda principală de recrutare de noi membri pentru Ordinul 
Rosicrucienilor’5, O dată deveniți adepţi ai Ordinului, cetăţenii români astfel recrutaţi răspândeau 
ideile francmasonice in tara, în vederea racolării şi a altor persoane, între cei vizati de aceşti 
adepţi pentru recrutare aflându-se, la un moment dat, chiar şi un ofiţer de Securitate din Cluj 
Napoca, rămas neidentificat”. 

Interesul francmasoneriei se îndrepta, însă, mai ales, asupra tinerilor români care activau 
în domeniile artei şi culturii, medicinei şi justiţiei. Recrutarea de membri din rândul acestora se 
efectua fie indirect, prin intermediul foştilor masoni care se aflau încă în România, fie direct de 
către membrii lojilor masonice din exterior, care abordau persoanele vizate în momentul în care 
acestea călătoreau în diverse state din Occident”. 

Reluarea încercărilor de „redeşteptare” a lojilor francmasonice din România, desfăşurate 
în special de membrii Supremului Consiliu pentru România, aflat la Paris, pare să fi fost unul din 


73 Ibidem, f. 177, Raport al Direcţiei | din iulie 1981, semnat de şeful Direcţiei, general maior Aron Bordea. 

74 Ibidem, vol. 5, f. 154, Măsuri privind reorganizarea muncii informativ — operative în rândul persoanelor 
suspecte de activitate francmasonică, raport din martie 1983, semnat de adjunctul ministrului de Interne, 
general locotenent Nicolae Plesitä şi secretarul de stat la Ministerul de Interne, general locotenent Iulian 
Vlad. 

75 Ibidem, vol. 1, f. 67-68, Notă din 02.10.1985, semnată de şeful Direcţiei a III-a, general maior Aurelian 
Mortoiu. 

75 Ibidem, f. 104, Nota de analiză a dosarului de urmărire informativă ,Michel” din 06 august1985, semnată 
de şeful Serviciului III Bihor, col. Aronescu Constantin. 

77 Ibidem, f. 34, Notă-raport privind stadiul măsurilor întreprinse în problema „Prevenirea acţiunilor 
organizaţiei francmasonice” din 03 decembrie1984, redactată de Direcţia a Ill-a a D.S.S. 

principalii factori care au condus la reluarea urmăririi informative a vechilor francmasoni din tara. 
Au fost remarcate, în acest sens, acţiunile lui Marcel Schapira, care, „sub pretextul trimiterii de 
ajutoare materiale vechilor francmasoni, vizează restabilirea legăturilor între aceştia, pe de o 
parte, iar pe de altă parte, între francmasoneria din tara şi conducerea aflată în exterior"’®. Cum 
expedierea unor pachete conţinând, potrivit datelor deţinute de Securitate, medicamente ce nu 
puteau fi găsite în tara, constituia în sine o acţiune subversivă, concluzia firească trasă de 
organele Securităţii a fost că, astfel, se căuta crearea „unor grupuri organizate pe principiul 
francmasoneriei”, din care făceau parte foşti francmasoni, precum Vasile Florescu, Alexandru 
Bilciurescu, Panait Stănescu - Bellu, descendenţi ai acestora, care preluaseră „ideile şi 
preocupările francmasonice ale părinţilor lor” şi o serie de intelectuali, atraşi de ideile masoneriei 
cu prilejul călătoriilor în Occident. Dacă la toate acestea se adaugă faptul că grupurile respective 
erau bănuite a fi în slujba serviciilor de spionaj occidentale, care ar fi „stabilit relaţii de conlucrare 
cu organizaţiile francmasonice şi acţionează sub masca acestora pentru atragerea unor cetăţeni 
români la activităţi informative”, devine evidentă suspiciunea cu care au fost privite toate 
acţiunile desfăşurate de foştii masoni din România şi de urmaşii acestora. 

Acest tablou poate fi completat cu diferitele informaţii obţinute de Securitate de la surse 
din exterior, care afirmau că „francmasoneria are fraţi introduşi în conducerea de partid şi de stat, 
inclusiv în conducerea ministerelor’® pentru a înţelege interesul pe care îl arăta conducerea 
organelor de represiune românesti pentru problema. În contextul scandalului izbucnit in Italia, în 
1981, legat de activitatea lojei „Propaganda Due”, au început să circule zvonuri privind existenţa 
în România a unor membri ai acestei loji, un ofiţer al serviciului de informaţii italian afirmând chiar 
că „ar fi în posesia unei liste de 28 cetăţeni români cu funcţii de conducere, care fac parte din 
această lojă” între aceste nume fiind menţionat, la un moment dat, cel al Ghizelei Vass?'. Astfel 


78 Ibidem, f. 124, Raport privind stadiul îndeplinirii prevederilor Programului de măsuri în problema ,Oculta” 
din 14 august 1987. 

7 Ibidem, f. 67, Notă din 2 octombrie1985, semnată de şeful Direcţiei a III-a, general maior Aurelian 
Mortoiu. Nu toate aceste bănuieli ale Securităţii erau neîntemeiate, după cum va recunoaşte şi Marcel 
Schapira, într-un interviu ulterior, în care acesta vorbea şi de datoria avută faţă de tara care îi acordase azil. 
Există, totodată, şi relatări destul de convingătoare ale Securităţii despre abordarea, în străinătate, a unor 
foşti francmasoni de către agenţi ai unor servicii de spionaj occidentale. Vezi, în acest sens, ibidem, vol. 16, 
f. 235-238, Raport privind rezultatele îndeplinirii sarcinilor încredințate informatorului „Jianu” cu prilejul 
deplasării în Franţa, din 15 aprilie1989, al Securităţii Municipiului Bucureşti. 

8 Jbidem, vol. 5, f. 154, Măsuri privind reorganizarea muncii informativ — operative ..., din martie 1983. 

81 Ibidem, f. 209, Notă a Direcţiei a Ill-a din oct. 1982. Este cu totul remarcabilă vigilenta ofiţerilor de 
informaţii italieni, care, după ce ani de zile nu dăduseră semne că ar cunoaşte cine sunt membrii italieni ai 
Lojii ,P2" — din care, se pare, făcea parte inclusiv şeful serviciilor secrete italiene — acum descopereau, 
brusc, şi membri ai acesteia din România. De altfel, informaţii de acelaşi gen sunt oferite Securităţii şi de 
Leonte Răutu, prin intermediul lui Matei Oroveanu, o rudă prin alianţă a fostului demnitar comunist. Astfel, 
conform lui Oroveanu, L. Răutu ar fi spus că „francmasonii de azi din România sunt mari personalităţi, ar fi 
acceptaţi ca atare de conducerea de partid şi de stat, dar sunt sever controlaţi”. Conform aceleiaşi surse, în 
1962 s-ar fi încheiat un pact între Gh. Gheorghiu - Dej şi francmasoneria internaţională, un adevărat 

de informaţii, preluate ca atare de conducerea Securităţii, nu făceau decât să servească drept 
argument pentru începerea urmăririi informative a tuturor persoanelor bănuite a avea vreo 
legătură cu ideile francmasonice. 


Activitatea de represiune împotriva francmasoneriei a organelor Sigurantei şi, ulterior, ale 
Securităţii, nu a fost declanşată imediat după preluarea puterii de către partidul comunist. 
Justificarea oficială, dată ulterior de Securitate, a acestei aparente indiferente faţă de acţiunile 
francmasoneriei este legată de revenirea, după 1944, în funcţia de Inspector General la Siguranţă 
a lui Romulus Voinescu, el însuşi francmason, care nu putea lua măsuri împotriva fraţilor săi şi 
care, în momentul îndepărtării sale din funcţie, ar fi „sustras din arhiva Sigurantei toate dosarele şi 
documentele privitoare la problema francmasoneriei"2. Materialul documentar sustras de acesta 
a fost redescoperit de organele Securităţii abia în 1951-1952, când începuseră deja arestările 
masive în rândul masonilor. Consecința acestei situaţii a fost că nu s-au luat nici un fel de măsuri 
împotriva francmasoneriei mai mulţi ani după 1945, situaţia rămânând neschimbată chiar şi după 
arestarea membrilor organizaţiei contrarevolutionare Mişcarea Naţională de Rezistență, când s-a 
descoperit implicarea unor vechi masoni în susţinerea acestei mişcăris?. 

Situaţia nu a cunoscut o schimbare semnificativă, din acest punct de vedere, nici după 
înființarea, în 1948, a Securităţii Poporului. Aceasta s-ar fi datorat faptului că organele Securităţii 
au preluat această problemă fără a dispune de nici un informator — sau, cel putin, aceasta era 
justificarea oficială în 1956. La aceste lipsuri moştenite de la structurile fostei Sigurante, se 
adăuga atitudinea noilor cadre ale instituţiei, care ar fi abordat problema cu superficialitate, 
lăsându-se influenţaţi de „concepția greşită, moştenită de la Siguranţă, potrivit căreia masonii — 
oameni în vârstă şi neseriosi prin ritualul lor absurd — ar fi încetat singuri orice activitate"&t. 

Totul s-a schimbat începând cu anul 1949, când a fost reţinut ,grupul” Stănciulescu — 
Tomescu şi cu arestarea, în 1951-1953, a întregii conduceri a francmasoneriei române, în frunte 
cu Constantin Bellu. Cu această ocazie a fost confiscată şi o parte a arhivei lojilor din România şi 
s-a reuşit înspăimântarea tuturor francmasonilor din țară rămaşi încă în libertate într-o măsură 
suficientă încât să nu mai reia activităţile masonice. Cu toate acestea, aflându-se, din unele 


„armistițiu politic” pentru „repunerea în drepturi a francmasonilor din ţară” în urma căruia s-ar fi asigurat 
condiţii pentru ca „francmasoneria din ţară să ia legătura cu francmasoneria din exterior, iar pe plan intern 
ei să fie reconsiderati şi valorificati in diferite funcţii de partid şi de stat”. Vezi ibidem, vol. 1, f. 155, Notă a 
U.M, 0544 din 2 septembrie1981. 

82 |dem, dosar nr. 8795, f. 33, Lupta organelor Securităţii statului împotriva francmasoneriei, ian. 1956. 

83 Idem, dosar nr. 8796, vol. 4, f. 262, Unele aspecte ale activităţii ostile desfăşurate de organizaţiile 
francmasonice în Republica Socialistă România, documentar. 

% Idem, dosar nr. 8795, f. 33-34, Lupta organelor... ian. 1956. Această convingere a rămas înrădăcinată în 
rândul cadrelor Securităţii, aparent în ciuda tuturor eforturilor depuse de conducătorii acestora de a o 
modifica. Şi în materialul mai sus citat se sublinia că lucrătorii operativi trebuie să combată „concepțiile 
duşmănoase” ale unor informatori care credeau că masonii nu ar fi decât „nişte persoane neserioase, 
pătrunse de misticism, ale căror manifestări nu prezintă pentru statul nostru nici un pericol” - vezi ibidem, f. 
41, 

surse, că unii din masonii rămaşi liberi din Bucureşti şi din provincie mai aveau încă „întâlniri 
ocazionale sau de prietenie, în cursul cărora discută şi comentează evenimente politice interne şi 
internationale, în favoarea ţărilor capitaliste”, Direcţia a Ill-a a Securităţii (Informaţii interne) 
hotărăşte, la 1 octombrie 1956, deschiderea unui dosar de evidenţă în problema francmasoneriei, 
„pentru luarea în evidenţă a elementelor francmasonice mai principale [sic!] şi a fi lucrate 
informativ în vederea stabilirii activităţii ce eventual o desfăşoară”s5. 

Dosarul de evidenţă în problemă a fost menţinut deschis până în anul 1975, deşi este 
mutat ulterior de la Direcţia a III-a (din 1967 — Direcţia |) la Securitatea Municipiului Bucuresti. În 
perioada 1960-1975, în urma activităţii organelor de Securitate în această problemă, au fost 
identificaţi şi verificaţi peste 500 foşti francmasoni, obținându-se şi informaţii privind „unele 
încercări din exterior de reluare a activităţii francmasonilor în R.S. România, existenţa unor 
grupări restrânse de asemenea elemente şi preocupări izolate de a se restabili legături cu cercuri 
ale emigrației reacționare din Occident şi de a organiza ajutorul francmasonic în România”, 

Cu toate acestea, interesul Securităţii pentru această problemă continuă să se menţină 
scăzut, motiv pentru care, în 1975, căpitanul Petre Ionescu, din cadrul Securităţii Municipiului 
Bucureşti, propune - şi i se aprobă - închiderea dosarului de problemă privind elementele 
duşmănoase din rândul fostei francmasonerii române, aducând următoarele argumente: 
„Analizând situaţia operativă din problemă, se constată că majoritatea elementelor au decedat, iar 
cele rămase în viata, datorită vârstei înaintate, nu mai prezintă pericol potential. 

În prezent, în evidenţele noastre, se află un număr de 3 elemente din această categorie, 
fiind şi fost condamnate pentru infracţiuni contra securităţii statului, urmărirea lor continuându-se 
în cadrul problemei 891 — foşti condamnaţi fără nuanţă politică. 

Menţionăm, de asemenea, că nici în cadrul Direcţiei | nu există un asemenea dosar de 
problemă”?. 

În momentul închiderii dosarului de problemă, în evidenţele Securităţii figurau 738 
francmasoni, dintre care 453 erau „foşti exploatatori”, liber profesionişti şi negustori, 163 — ingineri 
şi tehnicieni, 30 — cadre de conducere din aparatul de stat, 37 — ofiţeri activi, 15 — magistrați, 5 — 
înalţi demnitari şi 35 — membri ai P.C.R.&. 

Cu toate că s-a efectuat cu aprobarea conducerii Securităţii, închiderea dosarului de 
problemă în 1975 a fost îndelung criticată ulterior, când s-a hotărât redeschiderea sa sub numele 
de cod „Oculta”: „Datorită desființării acestei probleme de muncă, în acest domeniu nu s-au mai 
întreprins măsuri organizate de cunoaştere şi prevenire şi, drept consecință, nu se cunoaşte 
situaţia prezentă a foştilor francmasoni din tara şi din străinătate, în special a celor care au fost 


# Idem, dosar nr. 8796, vol. 2, f. 207, Hotărâre pentru deschiderea dosarului de evidență în problema 
francmasonică, din 1 oct. 1956, semnată de It. Oprea M. 

86 Ibidem, vol. 5, f. 153, Măsuri privind reorganizarea muncii informativ — operative în rândul persoanelor 
suspecte de activitate francmasonică, raport din martie 1983, semnat de general locotenent Nicolae Plesitä, 
adjunct al ministrului de Interne şi general locotenent Iulian Vlad, secretar de stat la acelaşi minister. 

#7 Ibidem, vol. 2, f. 205, Hotărâre din 13 febr.1975. 

88 |bidem, vol. 1, f. 176, Raport al Direcţiei | din 1981, semnat de şeful Direcţiei, general maior Aron Bordea. 

condamnaţi pentru activitate ostilă, precum şi a descendenților acestora [...] şi nu a existat o 
preocupare temeinică pentru depistarea emisarilor francmasoneriei şi a canalelor de legătură 
[...].Ca urmare, aparatul de securitate, nefiind instruit şi orientat cu privire la aceasta problema, 


nu cunoaşte formele şi metodele specifice ale acţiunilor ostile desfăşurate de francmasonerie şi. 


[...] nu este în măsură să sesizeze particularitatile activităţii de nuanţă masonică a elementelor 
din baza de lucru suspecte sau să identifice persoanele racolate de organizaţie”e?. 

Începând cu anul 1981, francmasoneria redevine brusc o problemă de mare importanţă 
pe agenda Securităţii. Motivatiile acestei bruşte schimbări de atitudine se refereau mai ales la 
activitatea francmasoneriei din exterior. Se citează, în acest sens, acţiunile Supremului Consiliu 
pentru Româniă, care denigra regimul politic din România şi făcea apel la „redeşteptarea lojilor 
francmasonice româneşti”, vizitele in România ale unor masoni din străinătate, suspectaţi a fi în 
Slujba unor servicii de spionaj occidentale, dintre care unii ar fi proferat diferite amenințări la 
adresa autorităților române — precum cea de a se folosi de relaţiile lor masonice pentru a distruge 
turismul românesc - menţinerea legăturilor unor vechi membri ai lojilor din tara — de exemplu: 
Panait Stănescu — Bellu, Vasile Florescu, Alexandru Bilciurescu — cu Marcel Schapira, aflat la 
Paris, intrarea în contact a unor intelectuali români cu francmasoni din străinătate cu ocazia 
călătoriilor efectuate de aceştia în Occident etc.® Toate acestea nu par, însă, justificări suficient 
“de credibile ale interesului acordat francmasoneriei din anul 1981. Supremul Consiliu pentru 
România se înființase încă din 1969, legături ale intelectualilor români cu persoane bănuite de 
apartenenţă la francmasonerie din Occident erau semnalate de multă vreme, după cum vizitele 
unor masoni străini în România se produseseră şi anterior. Cel mai probabil, toate acestea nu 
reprezintă decât justificări ulterioare ale unei hotărâri luate din cu totul alte motive. În ceea ce 
priveşte adevăratul motiv al reconsiderării problemei francmasoneriei, documentele nu oferă date 
suplimentare, dar este de remarcat coincidenta acestei schimbări de atitudine a conducerii 
cu scandalul lojii masonice italiene „Propaganda Due”, care a izbucnit in 1981, 
afectând întreaga clasă politică din Italia şi care a beneficiat de atenţia mass-media din întreaga 
lume. În rapoartele Securităţii apar referiri la acest scandal, extrase din presa italiană, reproduceri 
ale declaraţiilor unor oficiali italieni — precum cele ale lui Aldo Bozi, preşedintele Partidului Liberal 
Italian, membru al Comisiei de anchetă a Parlamentului italian în cazul lojii „P2”, care afirma că, în 
România, s-ar găsi membri ai lojii amintite*!. Este de remarcat, de asemenea, faptul că prima 
unitate care arată un interes deosebit francmasoneriei după închiderea dosarului de problemă în 
1975 este Centrul de Informaţii Externe (U.M. 0544), care preia multe din informaţiile presei 
occidentale referitoare la masonerie şi caută să prezinte practicile lojii „P2” ca fiind generalizate în 
cadrul francmasoneriei. Toate acestea nu reprezintă, însă, decât o ipoteză, care nu este 


89 Jbidem, f. 2-3, Raport cu propunerea de a se organiza activitatea informativ-operativă de securitate in 
problema francmasoneriei, din 03 iulie1984, semnat de şeful Direcţiei |, general maior Aron Bordea şi de 
şeful Direcţiei a III-a, general maior Alexie Ştefan. 

% Ibidem, f. 31-33. 

9 Jbidem, vol. 5, f. 154, Măsuri privind reorganizarea muncii informativ — operative în rândul persoanelor 
suspecte de activitate francmasonică, din martie 1983. 

confirmată şi nici infirmată de documentele studiate. Oricum, pentru conducerea Securităţii, mai 
important decât să arate că îşi stabilea propria agendă în funcţie de speculaţiile presei 
occidentale, era faptul că astfel redescoperea un vechi „duşman”, în seama căruia putea pune 
unele acţiuni îndreptate împotriva regimului pe care îl apăra ba chiar, cu puţin efort, toate 
neajunsurile care apăreau în diverse sectoare de activitate din România. 

Redeschiderea dosarului de problemă privind francmasoneria nu s-a produs, însă, din 
1981. Aceasta s-a datorat, cel mai probabil, disputelor dintre diferitele unităţi ale Securităţii cu 
privire la compartimentul care ar fi trebuit să se ocupe de problema în cauză. La început, 
problema a căzut în sarcina U.M. 0544, dar, ulterior, ea a revenit compartimentelor care se 
ocupau de problemele interne (în special celor de informaţii interne şi contraspionaj), Direcţia | 
(Informaţii interne) propunând, în 1982, deschiderea dosarului de problemă „Persoane care 
desfăşoară activitate francmasonică” sub îndrumarea angajaţilor säi®2. Câştig de cauză, în 
această privinţă, va avea însă Direcţia a III-a (Contraspionaj), care va aduce drept argument 
pentru această soluţie, între altele, faptul că francmasoneria ar fi „o organizaţie cu caracter 
international, structurată pe principii şi reguli de conspirativitate severe, similare activităţii 
serviciilor de spionaj'%. Initial, în martie 1983, dosarul de problemă a fost deschis doar la Direcţia 
a Ill-a şi la compartimentele corespondente din cadrul inspectoratelor judeţene Timiş, laşi, Cluj, 
Braşov, Dolj si la Securitatea Municipiului Bucureşti, urmând ca, în funcţie de rezultatul măsurilor 
întreprinse, să se deschidă şi la alte inspectorate din tara. Abia în iulie 1984 s-a hotărât 
deschiderea dosarului la toate inspectoratele judeţene ale Securităţii din țară. Coordonarea 
activităţii pe ţară era asigurată de Serviciul 7 din cadrul Direcţiei a III-a, laolaltă cu celelalte 
probleme date în sarcina serviciului respectiv — radioamatori, filatelişti etc. Dosarul de problemă 
avea numărul 1780 — (denumit „Prevenirea acţiunilor organizaţiei francmasonice”) - cu numele de 
cod „Oculta”, iar de coordonarea acţiunilor din cadrul acestuia răspundeau nemijlocit căpitanul 
Odroiu Dumitru şi colonelul Ştefănescu Gh®. 

După stabilirea sediului problemei, s-a procedat la împărţirea sarcinilor fiecărei unităţi 
implicate în această activitate. Astfel, Direcţia | avea prevăzute următoarele obiective: identifică şi 
ia în lucru persoanele din sfera de preocupare care intretin legături cu organizaţii sau elemente 
ostile din străinătate, urmărindu-se şi eventuale acţiuni de nuanţă francmasonică; stabileşte 
creatorii de literatură şi artă care sunt preocupaţi să introducă în lucrările lor simboluri 
francmasonice, previne publicarea unor asemenea opere şi clarifică apartenenţa acestora la 
francmasonerie; analizează corelatia posibilă dintre unele fapte sau fenomene negative din 


8 Ibidem, f. 165 — 166, Notă din nov. 1982. Numele de cod al dosarului de problemă astfel deschis urma să 
fie „Simbolul. 

% Ibidem, f. 163, Argumente pentru sediul problemei la Direcţia a III-a. 

% Ibidem, f. 158, Program de măsuri din martie 1983. 

85 Ibidem, vol. 1, f. 25. Asta nu însemna, însă, că problema direcţiei care trebuia să coordoneze acţiunile 
întreprinse în acest dosar a fost rezolvată definitiv. O dovadă în acest sens o constituie şi faptul că, în 
septembrie 1985, generalul lulian Vlad întreba: Direcţia a III-a cum s-a impus ca unitate centrală cu sediul 
de problemă ? — vezi ibidem, f. 70, Notă din 16 sept. 1985 a generalului lulian Vlad. 

anumite sectoare din artă, cultură, ştiinţă ş.a. şi acţiuni ale cercurilor francmasonice 
internationale; conlucrează cu organele centrale de presă în vederea publicării unor materiale 
demascatoare la adresa francmasoneriei; centralizează, analizează şi sintetizează, la nivelul 
profilului de informaţii interne, informaţiile obţinute din lucrarea cazurilor suspecte pe această 
linie%, Direcţia a III-a avea, în schimb, mai mult atribuţii de coordonare a activităţii din domeniu a 
altor compartimente, ea urmând să prezinte trimestrial rapoarte în care analiza eficienţa muncii 
depuse de organele Securităţii în această problemă”. Centrului de Informaţii Externe îi reveneau 
sarcini specifice, care se refereau la „penetrarea în mediile francmasonilor români aflaţi în 
', în vederea identificării celor care acționau împotriva României, cunoaşterii şi 
rii activităţii lor, comunicarea celorialte unităţi ale Securităţii a numelui instituţiilor din 
străinătate folosite drept acoperire de francmasoneria internaţională, precum şi a identităţii 
francmasonilor ostili regimului şi „lucrarea informativă” a acestora din urmă, mai ales a celor din 
Franţa, Anglia, S.U.A, Israel si Italia*%. Sarcinile comune tuturor unităţilor Securităţii în problema 
„Oculta” erau: „lucrarea in mod calificat a persoanelor din tara suspectate de desfăşurarea unei 
activităţi francmasonice sau de întreţinerea de legături cu organizaţiile francmasonice din 
străinătate, pentru prevenirea şi neutralizarea oricărei forme de activitate ostilă pe această linie”; 
intensificarea supravegherii cetăţenilor străini care veneau in România, suspecți a fi emisari sau 
că ar avea preocupări „de nuanţă francmasonica”; controlarea informativă a cetăţenilor străini 
aflaţi la studiu în România, în vederea depistării eventualilor masoni existenţi în rândul acestora; 
identificarea şi urmărirea informativă a persoanelor cu preocupări pe linia teosofiei, esoterismului, 
astrologiei şi a altor „tendințe filosofice oculte”; selectionarea surselor cu posibilităţi pe lângă 
elementele suspectate de activitate francmasonică, completarea reţelei informative cu noi surse 
utile şi reevaluarea foştilor informatori, în vederea selecţionării celor care puteau fi utilizaţi în 
continuare; asigurarea unei instruiri adecvate a cadrelor şi a informatorilor implicaţi în problema®, 
Pentru îndeplinirea acestor sarcini, fiecare unitate centrală sau locală a Securităţii trebuia să 
desemneze câte 1-2 ofiţeri care răspundeau, după caz, în exclusivitate sau pe lângă alte sarcini, 
de problema „Oculta”. 

Deci, pentru a sintetiza, cele mai importante sarcini ale organelor Securităţii implicate în 
activităţile desfăşurate pe linia problemei ,Oculta” constau în documentarea în privinţa activi 


ţii 
francmasoneriei din țară şi din exterior, urmărirea informativă a persoanelor bănuite de legături cu 
organizaţiile francmasonice şi crearea unei reţele informative specializate în această problemă. 


Documentarea în problema francmasoneriei urmărea, teoretic, îndeplinirea a două 
obiective: însuşirea, de către cadrele Securităţii angajate în activităţi pe linia problemei „Oculta”, a 
noţiunilor de bază referitoare la doctrina, ritualurile şi organizarea lojilor francmasonice, precum şi 


% Jbidem, vol. 5, f. 159, Program de măsuri, martie 1983. 

* Ibidem, f. 160. 

% Ibidem, vol. 1, f. 56-57, Program de măsuri pentru cunoaşterea şi contracararea acţiunilor ostile ţării 
noastre preconizate de francmasonerie. 

% Ibidem, vol. 5, f. 157, Program de măsuri, martie 1983. 

justificarea deschiderii de către Securitate a unui dosar în această problemă prin pericolul pe care 
l-ar fi prezentat francmasoneria pentru siguranţa regimului politic din România. Aşa cum s-a putut 
vedea din cele prezentate mai sus, documentarele alcătuite de Securitate privind problema 
francmasoneriei par să pună foarte mult accentul pe îndeplinirea celui de-al doilea obiectiv al 
documentarii, prin ample prezentări a celor mai variate teorii asupra pericolului pe care l-ar fi 
reprezentat organizaţiile francmasonice pentru siguranţa statului român. Situaţia se prezintă cu 
totul altfel în privinţa documentării asupra doctrinei, ritualurilor şi organizării lojilor masonice. 

Astfel, conform unor criterii pe care le stabilea chiar Securitatea în această privinţă, încă 
din 1956, atingerea acestui obiectiv al documentării presupunea cunoaşterea „amănunţită şi 
temeinică” de către lucrătorii operativi ai Securităţii a sistemului organizatoric, a ritualului şi a 
„tuturor dogmelor de funcţionare a organizaţiilor francmasonice”. Cadrele ce se ocupau de 
această problemă trebuia să aibă cunoştinţe temeinice în privinţa ritualurilor şi a schimbărilor 
produse în acestea şi în structura organizaţiilor francmasonice pentru a putea „conduce în aşa fel 
pe informatorul său, încât acesta să poată întocmi condiţiile cerute pentru a accede la grade 
masonice cât mai înalte”; să cunoască temeinic rolul paşapoartelor masonice şi condiţiile de 
folosire a acestora, pentru ca, prin utilizarea unor astfel de documente masonice, „să poată 
organiza canale fictive de legătură”; să cunoască situaţia şi componenţa fiecărei loji în parte, 
precum şi a Supremului Consiliu. Pentru îndeplinirea acestor cerinţe, lucrătorii operativi ai 
Securităţii foloseau documentele din arhiva lojilor masonice din România şi declaraţiile foştilor 
francmasoni care fuseseră anchetați sau se mai aflau în stare de arest'®, 

Redeschiderea dosarului de problemă privind francmasoneria, în 1983 - 1984, a 
însemnat şi punerea la dispoziţia lucrătorilor operativi ai Securităţii a unei game mult mai variate 
de materiale pentru documentarea în problemă. Au fost redactate, în acest scop, numeroase 
sinteze documentare privind francmasoneria, unele fiind şi publicate în buletinul intern 
Securitatea, au fost puse la dispoziţie documentele şi lucrările de specialitate aflate la Centrul de 
Informatică şi Documentare, s-au utilizat materiale aflate la filialele Arhivelor Statului, articole 
publicate în presa occidentală, informaţii furnizate de foşti francmasoni şi informatori ai Securităţii. 
Varietatea surselor de informare nu constituie însă o garanţie a calităţii informării, mai ales când 
modul de selectare a surselor este defectuos. lar în ceea ce priveşte selectarea surselor, cadrele 
Securităţii par să fi deţinut o adevărată artă în a le alege pe cele mai îndoielnice. 

Astfel, principala modalitate de informare pentru cadrele care se ocupau de această 
problemă o reprezentau documentarele redactate, in general, de ofiţeri de la Bucureşti şi 
distribuite apoi, pe diverse căi, inclusiv prin publicarea lor în buletinul Securitatea, în restul țării. 
Or, în privinţa acestora, se poate remarca, în primul rând, precaritatea surselor folosite cu prilejul 
redactării lor, care variază de la Protocoalele Înţelepţilor Sionului până la diverse articole de 
factură senzationala apărute în presa occidentala'®’. Dincolo de acest aspect, însă, este evident 


100 Idem, dosar nr. 8795, f. 38-39, Lupta organelor Securităţii împotriva francmasoneriei, ian. 1956. 

101 Vezi, de exemplu, col. Gavrilă Vălean, It. col. Nicolae Cälugärita, op. cit, revista Securitatea — buletin 
intern, nr. 4 (68)/1984, p. 31; maior Dumitru Oproiu, Unele aspecte ale activităţii ostile desfăşurate de 
organizaţia francmasonică în România, în Securitatea, nr. 1(77)/1987. 

că autorii acestor documentare sunt mult mai preocupaţi de sublinierea influenţei francmasoneriei 
asupra politicii mondiale decât de ritualurile şi organizarea lojilor masonice. În privinţa ritualurilor 
masonice, informaţiile sunt foarte sumare însoţite de multe ori de aprecieri subiective referitoare 
la natura şi scopurile acestora: „Francmasoneria este o asociaţie secretă cu organizare şi ierarhie 
proprii, desconsiderând ceea ce se bazează pe criterii obiective. Ea practică un ritual special sub 
diferite variante, dar cu principii comune — derivând, în principal, din perceptele cultului mozaic. 
Ritualul, cu elemente de macabru şi ilogic (cranii, schelete, sicrie, jurăminte absurde etc.) are ca 
scop degradarea ființei umane, depersonalizarea individului cu scopul de a nu opune nici o 
rezistentä”102, 

Acesta este, cu mici excepții, nivelul informaţiilor furnizate de aceste documentare cu 
privire la ritualul şi organizarea francmasoneriei. Forma de prezentare a aceloraşi informaţii 
diferă, în funcţie de inspiraţia de moment a autorului, dar conţinutul rămâne acelaşi, nici unul din 
aceşti autori neuitând să amintească de prezenţa craniilor în cadrul ritualurilor masonice sau să 
avertizeze asupra caracterului lugubru al acestor ceremonii. Câteodată şi inspectoratele judeţene 
ale Securităţii îşi aduc o contribuţie originală la procesul de documentare, aducând la cunoştinţa 
conducerii D.S.S. noi date în această privință, obţinute de la diverse surse locale: „«Bănăţeanu», 
lucrat în supraveghere informativă, de profesie muzeograf, director al Centrului de Îndrumare 
Călăraşi, a fost semnalat de sursa «Peltea» că s-a referit la situaţia francmasonilor, arătând că 
masonii şamani şi cei din ordinul cavalerilor sunt testati prin izolare într-o peşteră timp de 14 zile, 
legaţi de un schelete [sic!] şi observați de conducerea Domnului""%3. 

Informaţiile furnizate asupra doctrinei oficiale a francmasoneriei sunt cu totul sumare — 
deşi sunt citate pasaje din Constitutiile lojilor din România, acestea erau considerate nedemne de 
crezare, având în vedere faptul că scopul real al masonilor era controlarea vieţii politice şi 
economice din toate statele lumii — iar cele referitoare la diferitele rituri masonice lipsesc aproape 
cu desăvârşire. Singurul rit menţionat este cel Scotian Antic şi Acceptat, iar singura gradatie 
masonică era cea care cuprindea 33 de grade şi toţi masonii cunoscuţi de Securitate aveau 
obligatoriu gradul cel mai înalt — 33. Nu sunt furnizate informaţii nici cu privire la istoria extrem de 
agitată a francmasoneriei din România din perioada interbelică, iar dacă există, totuşi, unele 
informaţii sumare în această privinţă, ele se referă la masonerie ca la un tot unitar, cu o 
conducere centrală, ascultată de toţi membrii lojilor din România (această imagine fiind în 
contradicţie flagrantă cu realitatea). 

În afară de datele furnizate de documentarele amintite mai sus, cadrele Securităţii mai 
apelau la diverse lucrări apărute în România privind problema francmasoneriei, privilegiată fiind, 
în acest sens, cartea lui Toma Petrescu Conspirația lojilor - Francmasonerie şi Creştinism, 
publicată în 1941, pe baza documentelor confiscate de legionari de la lojile masonice din 
România în 1940 -1941. Cartea respectivă era considerată utilă din perspectiva Securităţii nu atât 


102 ACNSAS, fond Documentar Bucureşti, dosar nr. 8796, vol. 5, f. 227, Scurt documentar privind 
Francmasoneria. 

103 Idem, fond Documentar Călăraşi, dosar nr. 2357, f. 22, Notă de analiză privind stadiul muncii informativ 
operative în problema ,Oculta” a Inspectoratului Judetean Călăraşi - Securitate din 29 sept. 1989. 

datorită consideratiilor sale cu privire la francmasonerie, cât graţie listei nominale a masonilor din 
România ce apărea la sfârşitul lucrării. Utilitatea unei astfel de liste la sfârşitul anilor '80 era cu 
totul îndoielnică, dat fiind faptul, recunoscut şi de unul din ofiţerii Securităţii, că aproape toţi cei 
prezenţi pe lista în cauză erau fie decedați, fie emigraţi de multă vreme din Romania’ Alături de 
lucrări publicate în perioada interbelică, de o factură asemănătoare cu cea a lui Toma Petrescu, 
sunt utilizate şi documente furnizate de Filialele Arhivelor Statului din judeţe, care cuprindeau însă 
date de o importanţă redusă privind reuniuni ale unor loji active pe plan local în perioada 
interbelică105. 

Pe lângă sursele documentare şi bibliografice, Securitatea utilizează, în vederea 
documentării în această problemă, datele furnizate de diverşi informatori, unii dintre aceştia foşti 
francmasoni, care fie furnizează voluntar aceste date, fie dau simple declaraţii în care descriu 
diferite ritualuri masonice sau fac aprecieri generale cu privire la francmasonerie, unele din el fiind 
de natură să înşele vigilenta „organelor”: „Dorin Nicodim spunea că masoneria nu se potriveşte cu 
firea românului, care n-are aplicaţie pentru secrete şi practici oculte. Dacă a făcut la noi prozeliti, 
zicea el, este pentru că românul are, într-o zi pe săptămână, pentru nevastă un alibi sigur: spune 
că merge la lojă şi, de fapt, se duce la amantă”!%. 

Pe lângă toate acestea au existat, desigur, informaţii cu valoare practică furnizate de 
diverşi informatori cu privire la modul de salut al francmasonilor'” sau la aspecte ale ritualurilor 
acestora, după cum au existat şi materiale bibliografice şi documentare de certă valoare privind 
francmasoneria la arhiva Centrului de Informatică si Documentare, dar acestea din urmă nu 
puteau fi consultate de toţi ofiţerii din ţară care se ocupau de problema „Oculta" - presupunând că 
ar fi avut intenţia de a o face. 

Probabil că cea mai importantă consecință a modului defectuos în care s-a realizat 
documentarea în problema „Oculta” a fost faptul că, în final, cadrele Securităţii care se ocupau de 
această problemă nu puteau să facă diferenţa dintre francmasonerie şi orice doctrină sau mişcare 
esoterică. Confuzia este întreţinută şi de conducerea Securităţii, care amestecă de multe ori 
noţiunile şi furnizează cadrelor din subordine drept material documentar în problema"Oculta” 


104 Vezi idem, fond Documentar Bucureşti, dosar nr. 8796, vol. 1, f. 8-24. Încercările inspectoratelor 
judeţene de a-şi dovedi zelul în documentarea pe marginea problemei „Oculta” duce şi la apariţia unor 
situaţii ilare, precum cea generată de Inspectoratul Judetean Timiş al Ministerului de Interne - Securitate, 
care înaintează conducerii Direcţiei a III-a, de la Bucureşti, un exemplar din cartea lui Toma Petrescu, 
obținută probabil de la Biblioteca Judeţeană şi deţinută, oricum, de multă vreme de C.I.D., cu următoarea 
adresă: „În contextul executării sarcinilor pe linia Programului de măsuri Oculta înaintăm alăturat, pentru 
exploatare la fondul documentar, copia unui tabel cu 1319 membri ai asociatiunilor francmasonice din 
România, editat în 1941, obţinut prin mijloace specifice muncii”, vezi ibidem, vol. 4, f. 97, Adresă a 
Inspectoratului Judetean Timiş al M.I.- Securitate, Serviciul 3 din 13.04.1989. 

105 jbidem, vol. 10, f. 47 — 50. Pi 

106 /bidem, vol. 4, f. 321. Tot Dorin Nicodim — pe numele adevarat Nicolae loanidi, scriitor român, decedat 
în 1948 — definea francmasoneria, conform declaraţiilor date Securităţii de un fost francmason, drept „o 
hârtie cleioasă de prins muşte, [care] incleiaza aripile celor care fac prea multă gălăgie”. 

107 Vezi ibidem, vol. 2, f. 10, Notă din 06 martie1985. 

informaţii despre esoterism, mistică, teosofie etc.'%, dar mai ales de cei care au avut rolul de a 
pregăti personalul în această problemă şi care nu au oferit nici un fel de date cu privire la doctrina 
francmasoneriei şi la ritualurile acesteia, preferând să vorbească doar de influenţa malefică a 
masonilor asupra vieţii politice şi economice internationale. În fond, aceste sinteze - care 
reprezentau, totuşi, cea mai importantă modalitate de documentare a lucrătorilor operativi în 
problema ,Oculta” - nu răspundeau la cea mai importantă întrebare în problema francmasoneriei, 
din punctul de vedere al cadrelor Securităţii: cum puteau fi identificaţi adepţii acesteia ? Această 
situaţie va genera, ulterior, numeroase confuzii, care se vor reflecta asupra modului în care au 
decurs celelalte acţiuni desfăşurate de Securitate în problema „Oculta”. 

Neajunsurile din procesul de documentare au fost sesizate ulterior şi de ofiţeri din cadrul 
Direcţiei |, dar aceştia nu puteau decât să înregistreze consecințele: „Ofițerii de informaţii interne, 
precum şi unele cadre de conducere, nu au documentarea necesară privind obiectivele 
masoneriei internationale, modul de acţiune, simbolurile, limbajul şi gestica masonice, la 
activitatea de învăţământ profesional, inclusiv la cursurile de perfecţionare şi reciclare, făcându-se 
putin pe aceasta linie”109, 

Urmărirea informativă''% a persoanelor bănuite de apartenenţă la francmasonerie sau de 
întreţinerea de legături cu diferiţi membri ai lojilor masonice a constituit cea mai importantă 
activitate desfăşurată de Securitate în problema „Oculta”. Persoanele care intrau sub incidenţa 
urmăririi informative în problema francmasoneriei trebuia să se încadreze, teoretic, într-una din 
categoriile stabilite de la bun început de conducerea Securităţii prin Programul de măsuri pentru 
cunoaşterea şi contracararea acţiunilor ostile ţării noastre preconizate de francmasonerie, 
întocmit cu prilejul deschiderii dosarului de problemă ,Oculta”: „În evidenţa dosarului de problema 
vor fi incluse persoane: 

a)  Cunoscute că au făcut parte din francmasonerie înainte de anul 1948, 
când aceasta a fost scoasă în afara legii; 

b) Cu privire la care există indicii sau informaţii că au fost racolate ulterior 
la activităţi francmasonice; 

c)  Depistate că au legături cu organizaţii sau elemente francmasonice din 
exterior; 

d)  Semnalate că sunt trimise în ţară cu misiuni din partea organizaţiilor 
francmasonice din exterior; 


108 Ibidem, vol. 7, f. 159 — 214. 

109 Ibidem, vol. 5, f. 83, Raport privind stadiul executării prevederilor Programului de măsuri pentru 
cunoaşterea şi contracararea acţiunilor ostile țării noastre preconizate de francmasonerie privind elemente 
din sfera de competenţă a informaţiilor interne, din 24 iunie1987, redactat de maior Mălureanu Vasile din 
cadrul Direcţiei |. 

110 Termenul „urmărire informativă” este folosit impropriu aici. Prin el am vrut să desemnez întreaga gama 
de operaţiuni utilizate de Securitate în problemă, adică supravegherea, verificarea si urmărirea informativă 
propriu — zisă. 

e) Străini cunoscuţi că fac parte din francmasonerie, care vizitează R.S. 
România ori acţionează din exterior împotriva țării noastre; 

f) In ale căror preocupări se regăsesc simboluri, expresii ori idei 
francmasonice; 

9)  Descendenţi ai foştilor francmasoni care intretin legături cu străini, 
călătoresc în străinătate ori sunt cunoscuţi că desfăşoară activitate ostilă; 

h)  Orice alte categorii de persoane în legătură cu care există sau se obţin 
informaţii cu esenţă de activitate francmasonică”!"!. 

Programul de măsuri amintit mai sus stabilea, aşadar, o gamă destul de largă de 
persoane asupra cărora se putea începe urmărirea informativă în problema francmasoneriei şi 
permitea diverselor compartimente ale Securităţii raportarea obținerii unor succese în activitatea 
desfăşurată pe această linie. Asta şi datorită faptului că desemnarea multora din categoriile de 
persoane ce puteau face obiectul urmăririi informative pe această linie era suficient de vagă încât 
să permită fiecărei unităţi, locale sau centrale, a Securităţii să anunţe, în scurt timp, înregistrarea 
a măcar unu sau doi suspecți de activitate francmasonică. Lucrurile nu s-au petrecut însă 
întocmai conform planurilor. 

Se poate consemna, într-adevăr, un progres rapid în privinţa numărului persoanelor care 
constituiau baza de lucru în problema „Oculta”. Astfel, la deschiderea dosarului de problemă, în 
iulie 1984, erau identificaţi, in România, 22 de francmasoni în viata — 14 în Bucuresti, 4 în judeţul 
Cluj şi câte 2 în judeţele Timiş şi Constanta — cărora li se adăugau 50 de persoane suspectate de 
a fi fost racolate de francmasonerie în anii din urmă, majoritatea acestora fiind din 
Bucureşti''2.Apoi, în decembrie 1984, în urma studierii materialului de arhivă deţinut, sunt 
identificate 320 de persoane (români şi străinii) „care au făcut sau fac parte din francmasonerie, 
sunt descendenţi de francmasoni, intretin relaţii cu persoane din străinătate ce fac parte din 
francmasonerie, au preocupări pe linia teozofiei, ezoterismului ori altor practici oculte”. Dintre 
aceste persoane, 70 au fost incluse în baza de lucru, fiind subiectul propriu — zis al urmăririi — 22 
cu dosar de urmărire informativă, iar 48 au fost puse sub supraveghere informativa'’. În iulie 
1987, numărul persoanelor care intraseră sub urmărirea informativă a Securităţii ajunsese la 92 — 
77 români şi 15 străini — dintre aceştia 62 aflându-se sub supraveghere informativă, iar 30 având 
dosare de urmărire informativă, din punctul de vedere al profilurilor situaţia prezentându-se astfel: 
80 de persoane intraseră în atenţia contraspionajului (Direcţia a III-a), 5 in cea a informaţiilor 
interne (Direcţia |), 5 în cea a contrainformatiilor economice (Direcţia a II-a), iar 2 făceau obiectul 


111 Ibidem, vol. 1, f. 54. 

"12 Ibidem, f. 2, Raport cu propunerea de a se organiza activitatea informativ — operativă de securitate in 
problema francmasoneriei, semnat de şeful Direcţiei |, general maior Aron Bordea şi şeful Direcţiei a III-a, 
general maior Alexie Ştefan, din 03 iulie1984. 

13 Ibidem, f. 31, Notă — raport privind stadiul măsurilor întreprinse in problema „Prevenirea acţiunilor 
organizaţiei francmasonice”, redactată de Direcţia a III-a, din 3 decembrie 1984. Se poate observa, deja, o 
lărgire a sferei persoanelor care puteau fi urmărite în această problemă, in plus fata de ceea ce se stabilise 
prin programul de măsuri amintit mai sus. 

atenţiei contrainformatilor militare (Direcţia a IV-a)"'*. Numărul celor urmăriţi creşte, în 1988, 
până la 103 persoane - 92 români şi 11 străini — dintre care 34 aveau dosar de urmărire 
informativă, 2 aveau mape de verificare, iar 67 se aflau sub supraveghere informativă"'5, Dintre 
compartimentele implicate în urmărirea informativă a persoanelor bănuite de legături cu 
francmasoneria, se distinge Direcţia | a Securităţii, ale cărei structuri teritoriale identificaseră, în 
1987, un număr de 166 de elemente, cetăţeni români şi străini, care se încadrau în caracteristicile 
enunțate de Programul de măsuri întocmit la deschiderea dosarului de problemă „Oculta”, dar 
dintre aceştia doar 30 erau incluşi efectiv în baza de lucru — 20 în urmărire informativă, 7 in 
supraveghere informativă şi 3 cazuri în atenţie"!6. Se poate remarca atenţia pe care o acordă 
Direcţia |, legat de problema francmasoneriei, persoanelor din mediul cultural — artistic, în 1988 
existând 7 dosare de urmărire informativă deschise unor persoane din acest mediu, bănuite de 
apartenenţă la diverse loji masonice, existând totodată intenţia de a se extinde urmărirea asupra 
a încă 18 persoane — scriitori, oameni de teatru, artişti plastici — pentru aceleaşi motive'"7. 

Deşi, în privinţa numărului persoanelor urmărite, se constată un progres continuu al 
organelor de Securitate, nivelul de implicare al diverselor compartimente în activităţile legate de 
această problemă este departe de a fi egal. Astfel, la câteva luni după deschiderea dosarului de 
problemă, în decembrie 1984, se putea remarca faptul că, în timp ce unele structuri teritoriale şi 
centrale ale Securităţii depuneau eforturi pentru identificarea persoanelor bănuite de întreţinerea 
de legături cu francmasoneria, 16 Securitäti judeţene „nu au obținut nici un fel de informaţii, nu au 
luat în lucru nici un element şi nu au nici o sursă în problema"''®, Atentionärile venite din partea 
conducerii, prin care conducătorii acestor unităţi teritoriale erau îndemnați să acorde o mai mare 
importanţă problemei francmasoneriei au rămas, în general, fără efect, o dovadă în acest sens 
fiind şi faptul că, 4 ani mai târziu, în 1988, situaţia rămăsese aproape neschimbată, 12 unităţi 
judeţene (Covasna, Dâmboviţa, Giurgiu, Harghita, Maramureş, Mehedinţi, Mureş, Prahova, Satu 
Mare, Tulcea, Vaslui şi Vâlcea) neavând nici un element în atentie'®. Nemultumiri provoacă şi 


"4 Ibidem, f. 111, Raport privind Stadiul îndeplinirii prevederilor Programului de măsuri în problema 
„Oculta”, din iulie 1987, semnat de şeful Direcţiei a III-a, general maior Aurelian Mortoiu. 

115 Ibidem, f. 136, Informare privind stadiul îndeplinirii prevederilor Programului de măsuri in problema 
„Oculta”, raport din 1988, semnat de şeful Direcţiei |, colonel Raţiu Gheorghe şi şeful Direcţiei a III-a, 
general maior Mortoiu Aurelian. 

116 Ibidem, vol. 5, f. 81, Raport privind stadiul executării prevederilor Programului de măsuri pentru 
cunoaşterea şi contracararea acţiunilor ostile țării noastre preconizate de francmasonerie privind elemente 
din sfera de competenţă a informaţiilor interne, din 24 iunie1987, redactat de maior Malureanu Vasile din 
cadrul Direcţiei |. 

117 Ibidem, f. 4, Notă privind activitatea desfăşurată de Direcţia | pe linia problemei „Oculta” în perioada 15 
aug. 1987 - 15 aug. 1988. 

118 Jbidem, vol 1, f. 34, Notă — raport privind stadiul măsurilor întreprinse în problema „Prevenirea acţiunilor 
organizaţiei francmasonice” alcătuită de Direcţia a III-a, din 03 dec.1984. 

19 Ibidem, f. 137, Informare privind stadiul îndeplinirii prevederilor Programului de măsuri în problema 
„Oculta”, raport din 1988, semnat de şeful Direcţiei |, colonel Raţiu Gheorghe şi şeful Direcţiei a III-a, 
general maior Mortoiu Aurelian. 

activitatea de obţinere a informaţiilor referitoare la acţiunile francmasoneriei desfăşurată de 
unităţile centrale şi locale ale Securităţii, informaţiile adunate de acestea fiind apreciate ca „de 
suprafaţă”, multe dintre datele obținute referindu-se la activitatea desfăşurată de francmasonerie 
în trecut sau la „elemente de notorietate referitoare la foştii francmasoni”. Multe unităţi nu 
trecuseră nici la identificarea foştilor francmasoni, a descendenților si a rudelor şi cunoştinţelor 
acestora, iar în cazul în care se efectuase identificarea lor „nu s-a trecut la luarea lor în lucru 
operativ pentru a cunoaşte şi documenta dacă au preocupări masonice prezente”"!20. 

Cauzele lipsei evidente de rezultate a unor unităţi locale ale Securităţii în problema 
„Oculta” erau legate, mai ales, în opinia conducerii Direcţiei a III-a, de deficienţele în organizarea 
unei reţele informative adecvate, cadrele acestor unităţi nereuşind să realizeze o selectionare a 
surselor care „să fie dirijate pe lângă elemente suspecte de activitate francmasonică”, 
impunându-se o reevaluare a surselor mai vechi, folosite anterior în problemă, pentru a se vedea 
în ce măsură acestea puteau fi utilizate în continuare, precum şi recrutarea de noi informatori în 
această problema". Însă principala cauză a lipsei de rezultate în problema „Oculta” înregistrată 
de unele unităţi era legată de mentalitatea lucrătorilor operativi din cadrul acestora, care nu 
acordau acestei probleme importanţa necesară: „În anumite situaţii, deşi au fost identificate unele 
elemente care au făcut parte din organizaţii masonice, apreciindu-se cu uşurinţă că sunt în 
vârstă, bolnave ori că nu ar prezenta pericol pentru securitatea stafului, nu s-a trecut la 
selectionarea şi luarea lor în lucru activ pentru a le cunoaşte poziţia şi preocupările prezente, cu 
toate că informaţiile atestă faptul că francmasonii, indiferent de vârstă şi starea sănătăţii, menţin 
contacte între ei şi acţionează pentru răspândirea ideilor masonice şi recrutarea de noi 
membri'122, 

Lipsa de interes a unor cadre ale Securităţii faţă de problema francmasoneriei, precum şi 
cantitatea redusă de informaţii de o importanţă reală obţinută de la deschiderea dosarului de 
problemă, stârneşte adesea nemulţumirea conducerii organelor de represiune, dar nici 
exprimarea, în repetate rânduri, a acestei nemulțumiri, nu a fost de natură să modifice situaţia: 
„Stadiul general al activităţii în acest domeniu nu poate fi însă apreciat ca satisfăcător[...]. Pornind 
de la imperativele deosebite ce au impus reactivizarea problemei, de la fondul de informaţii ce 
necesita a fi clarificat, cele ce se raportează sunt doar nişte aspecte mai mult formale de 
justificare cât de cât a unei activităţi. 

Dacă cineva din conducerea Direcţiei a II-a are o altă părere, să vină cu argumentele! 
[...] Este nemultumitor şi greu de calificat faptul că nu s-a dat încă răspuns chestiunilor de fond 
vizate la deschiderea problemei”'2. 


120 Jbidem, f. 34-35. 

121 Ibidem, f. 68, Notă, transmisă în teritoriu de şeful Direcţiei a III-a, general maior Aurelian Mortoiu, din 02 
oct.1985. 

122 Ibidem, f. 112, Raport privind stadiul îndeplinirii prevederilor Programului de măsuri în problema 
„Oculta”, din iulie 1987; semnat de şeful Direcţiei a II-a, general Aurelian Mortoiu. 

123 |bidem, f. 109, Notă a general colonel lulian Vlad din 10 iulie1987. 

Cele mai multe admonestări sunt primite, însă, de acele unităţi ale Securităţii care caută 
să aplice prevederile Programului de măsuri în problema „Oculta” şi să raporteze un număr cât 
mai mare de persoane puse sub urmărire pentru apartenenţa la sau întreţinerea de legături cu 
francmasoneria internaţională. Prevederile vagi ale Programului de măsuri amintit au permis 
punerea sub urmărire a unui număr mare de persoane, care nu aveau propriu-zis o legătură cu 
francmasoneria, dar manifestaseră interes pentru activitatea acesteia sau pentru istoria ei ori 
pronuntaserä cuvântul „francmasonerie” în prezenţa unui informator al Securităţii. Cu toate 
acestea, unele inspectorate judeţene ale Securităţii nu reuşesc nici în aceste condiţii să raporteze 
identificarea unui suspect pe teritoriul judeţului şi, în consecință, consemnează urmărirea, pe linia 
problemei „Oculta”, a unor pasionaţi de filatelie, radioamatori, a unor persoane care călătoriseră 
în Statele Unite sau erau rude ale unor evazionişti etc.'24. Aceste încercări de inducere în eroare 
au fost sesizate de conducerea de la Bucureşti, care acceptă în schimb introducerea pe lista 
persoanelor puse sub urmărire pentru apartenenţa la francmasonerie a lui Bertram Russel şi a lui 
George Emil Palade, cu domiciliul in Marea Britanie, respectiv, S.U.A.135. Se înregistrează şi 
Situaţii stranii, precum cea în care Direcţia a IV-a a Securităţii, aflată în situaţia de a nu putea 
raporta nici o realizare în problema „Oculta”, începe urmărirea informativă a unui fost ofițer din 
cadrul U.M. 0544, care lucrase în problema francmasoneriei, încercând să se infiltreze în cadrul 
unei loji masonice formate de românii emigraţi la Paris. După eşecul infiltrării, datorat 
deconspirării sale, ofiţerul respectiv trece în rezervă, iar Direcţia a IV-a îi deschide un dosar de 
urmărire informativă, pentru că acesta era semnalat că "ar fi fost influenţat de doctrina masonică”. 
În final, dosarul de urmărire al celui cunoscut sub numele de cod „Marin” este închis, cu 
menţiunea: „Rezervistul este bine documentat cu privire la doctrina masonică, însă, din datele 
deţinute de noi până în prezent, nu rezultă să fi fost influenţat de aceasta"!26. 

Majoritatea erorilor se produc însă ca urmare a modului defectuos în care s-a reali 
documentarea în privinţa francmasoneriei şi a ordinelor contradictorii ale conducerii Securităţii. 
Cel mai des este întâlnită confuzia între francmasonerie şi diverse mişcări esoterice, oculte etc. 
Persistenta acestor erori este remarcată de generalul lulian Vlad şi după 3 ani de la deschiderea 
dosarului de problemă: „La unele securitäti judeţene, cu toate măsurile luate, continuă a se 
manifesta unele confuzii in aprecierea şi delimitarea categoriilor de persoane şi a problematicii ce 
trebuie avute în atenţie . Să se acţioneze cu competenţă şi răspundere pentru a nu se angaja 
forțele în probleme exterioare competențelor de securitate (magie, chiromantie, prezicători ş.a.). 
Tot aşa, de exemplu, de ce unii emisari baptisti sunt în atenţie pe linia acestei probleme?! În 
consecinţă, conform programului de măsuri, să se stabilească în mod riguros criteriile operative 
de constituirea bazei de lucru”!7. 


124 Vezi, de exemplu, ibidem, vol. 8, f. 90-91, Raport din 29 iulie1987 al Insp. Jud. Sălaj — Securitate; 
ibidem, vol. 9, f. 28, Raport din 13 aug.1988 al Insp. Jud. Covasna etc. 

125 Jbidem, vol. 1, f. 114-117. 

126 Ibidem, vol. 10, f. 98, Raport al Direcţiei a IV-a din 27 aug.1985. 

127 Ibidem, vol. 1, f. 122, Notă a gen. lulian Vlad din 18 aug.1987. 

Această delimitare a francmasoneriei de teosofie şi esoterism era o poziţie nouă a 
conducerii Securităţii, pentru că, în martie 1983, acelaşi general considera teosofia, esoterismul, 
astrologia şi „alte tendințe filosofice oculte” ca fiind „aflate, ca dogmă, în vecinătatea 
francmasoneriei, ori folosite de aceasta drept acoperire"'7%, Dacă la aceasta se adaugă confuzia 
întreţinută de documentarele referitoare la francmasonerie, care nu ofereau date care să permită 
identificarea masonilor sau considerau francmasoneria o mişcare mistică — fără a se preciza în ce 
consta mistica acesteia — precum şi cea produsă de numele de cod al dosarului de problemă — 
„Oculta” — se poate înţelege de ce un mare număr de persoane preocupate de meditaţia: 
transcedentală sau de teosofie au ajuns să fie urmărite şi pentru apartenenţă la francmasonerie. 

Schimbarea de poziţie a conducerii Securităţii din 1987 a reprezentat o surpriză 
neplăcută pentru cadrele care se ocupau de dosarul de problema „Oculta”. Asta datorită faptului 
că, în 1987, din totalul de 92 de persoane urmărite mai bine de o treime se încadrau în categoria 
de adepţi ai meditatiei transcedentale, spiritismului, Yoga, filosofiei orientale etc'2. Datorită 
acuzațiilor ce li s-au adus, de a nu-şi fi însuşit prevederile Programului de măsuri „Oculta"!20, 
unităţile centrale şi locale au fost nevoite să scoată din baza de lucru persoanele care nu aveau 
nici o legătură evidentă cu francmasoneria, dar măsura a fost numai temporară. În fapt, aceste 
persoane au fost reintroduse în baza de lucru şi în raportările trimise Centrului cu prima ocazie, 
iar urmărirea informativă a unor noi suspecți în problema ,Oculta” s-a declanşat pe baza aceloraşi 
criterii ca până atunci. Un control efectuat la 13 inspectorate judeţene ale Securităţii şi la 
Securitatea Municipiului Bucureşti în perioada 15 februarie — 15 mai 1988 privind stadiul muncii în 
problema „Oculta” nu făcea decât să constate persistenta aceloraşi probleme care apăruseră o 
dată cu deschiderea dosarului: „Persistă unele confuzii în ceea ce priveşte categoriile de 
persoane ce fac obiectul problemei «Oculta», la unele compartimente de contraspionaj aflându-se 
in lucru elemente cu preocupări pe linia meditatiei transcedentale, yogismului, spiritismului etc. În 
“toate aceste cazuri a fost luată măsura scoaterii din atenţie şi transferarea materialelor la 
compartimentele competente pe profil”131, 

Este inutil de precizat că, imediat după plecarea controlului venit de la Bucuresti, s-a 
reluat urmărirea, pe linia problemei „Oculta”, a categoriilor scoase din atenţie la ordinul 
conducerii. O dovadă în acest sens este atitudinea celor de la Inspectoratul Timiş, unde controlul 
efectuat privind activităţile desfăşurate în problema „Oculta”, din martie 1988, constata 
„includerea în baza de lucru a unor elemente semnalate cu preocupări pe linia «Meditatiei 
Transcedentale», Yogismului etc., care nu constituie obiectul problemei, cu ocazia controlului 


128 Ibidem, vol. 5, f. 154, Măsuri privind reorganizarea muncii informativ — operative în rândul persoanelor 
suspecte de activitate francmasonică, raport din martie 1983, semnat de gent. Nicolae Plesita, adjunct al 
ministrului de Interne şi gen.tt. Iulian Vlad, secretar de stat la acelaşi minister. 

129 Ibidem, vol. 1, f. 114 -121. 

130 Ibidem, f. 125, Raport privind stadiul îndeplinirii prevederilor Programului de măsuri ,Oculta” din 14 
aug.1987. 

131 Ibidem, vol. 15, f. 98, Raport al Direcţiei a III-a din mai 1988. 

stabilindu-se să fie transferate compartimentelor competente pe profil”. Un an mai târziu, 
Inspectoratul Timiş raporta, „în contextul executării sarcinilor pe linia problemei «Oculta» pentru 
realizarea supravegherii informative în rândul persoanelor cunoscute că se preocupă cu teosofia, 
antroposofia, esoterismul, astrologia şi alte tendinţe şi practici oculte”, începerea urmăririi 
informative împotriva unei persoane bănuite de preocupări „antroposofice şi răspândirea de idei 
religioase, metafizice şi de vechi practici mistice”t#, 

Confuzia porneşte însă chiar de la nivelul conducerii Securităţii, ale cărei priorităţi se 
schimbă mereu în această problemă, căutându-se combinarea urmăririi masonilor, care oricum 
nu puteau fi identificaţi, cu cea a unor vechi adversari ai regimului, care, de ce nu, ar fi putut fi şi 
francmasoni, uşurând astfel munca organelor: „Se cere unităţilor centrale şi securitatilor judeţene 
să manifeste o preocupare constantă pentru lărgirea câmpului de căutare a informaţiilor, care să 
vizeze şi membrii fostelor partide politice, foştii demnitari, intelectualitatea maghiară, germană şi 
evreiască şi toate categoriile de persoane ce ar putea fi vizate în prezent de acţiuni ale 
francmasoneriei”!%, 

Nehotărârea existentă la nivelul conducerii centrale a Securităţii în privinţa prioritatilor în 
urmărirea aderentilor la francmasonerie este rapid exploatată de structurile locale ale instituţiei, 
care folosesc şi ele ocazia de a începe urmărirea şi în această problemă împotriva unor vechi 
adversari - evreii. Este ceea ce propune, între altele, un plan de măsuri în problema „Oculta” 
prezentat de Securitatea Timiş: „Depistarea şi luarea în lucru a celor susceptibili de a fi masoni, 
stabilindu-se că se pot emite unele suspiciuni întemeiate cu privire la activitatea unor persoane 
din domeniul cercetării medicale şi tehnice, în rândul oamenilor de artă şi cultură, în cadrul 
Muzeului Banatului, în sfera activităţii ideologice (unde îşi desfăşoară activitatea mai mulţi evrei, 
care au unele legături suspecte cu diverse personalităţi străine), în cadrul comunităţii mozaice, în 
învăţământul universitar etc. [...] Depistarea tuturor evreilor care deţin funcţii importante în 
industrie, economie, pretabili a fi atraşi la activităţile masonice”'*. 

Cu toate acestea, Securitatea dispunea, încă, de o rezervă care putea fi oricând 
valorificată atunci când se efectuau raportările realizărilor din problema „Oculta”: foştii 
francmasoni din perioada interbelică. Mulţi dintre cei care mai trăiau inca in anii '80 au intrat din 
nou în atenţia organelor, care, măcar în privinţa lor, erau sigure că nu greşesc. Numai că şi în 
privinţa acestora existau probleme, datorate mai ales vârstei înaintate a celor urmăriţi, în rândul 
cărora s-au înregistrat multe decese în aceşti ani. Acest fapt nu trebuia însă să fie o problema 
pentru un ofiţer cu iniţiativă, în opinia conducerii Direcţiei a l-a, care îşi admonestează 


182 Ibidem, f. 143, Raport al Direcţiei a III-a din 24 martie1988. 

133 Ibidem, f. 147, Raport al Inspectoratului Judetean Timiş al Ministerului de Interne - Securitate, Serviciul 
III, din 11 iulie1989. Comentariu scris pe marginea raportului: „Vedeţi că este în afara problemei. Lämuriti- 
IP, 

1% Ibidem, vol. 1, f. 141, Proces — verbal al şedinţei Biroului Executiv al Consiliului de Conducere al 
Departamentului Securităţii Statului din 28 oct. 1988. 

135 Ibidem, vol. 3, f. 153, Notă — raport a Inspectoratului Judeţean Timiş al Ministerului de Interne, Serviciul 
VA, din 04 martie1983. 

subordonații pentru că „de multe ori, măsurile de securitate încetează în cazul francmasonilor 
decedați, fără a se delimita cu claritate cercul de relaţii avut, pentru selectionarea şi luarea in 
lucru a elementelor suspecte”"'3%, Anumiți angajaţi nu aveau însă nevoie de asemenea îndemnuri 
de a fructifica, în fond, o ocazie unică moartea unui francmason: ,lon Frunzetti a decedat în luna 
septembrie 1985. 

Detinem date că la funeralii au participat mai mulţi francmasoni. 

S-au luat măsuri informative de a intra în posesia filmului făcut la funeralii pentru a putea 
identifica persoanele participante suspecte pe linia problemei «Oculta»"1%7. 

Urmărirea informativă post-mortem este, cu siguranţă, o performanţă remarcabilă, o 
mostră a perseverentei organelor Securităţii, deşi demnă, de multe ori, de o cauză mai bună. 

Se pot cita numeroase cazuri de confuzii sau de exces de zel al cadrelor angajate în 
activităţi pe linia problemei „Oculta”: urmărirea pentru apartenenţa la francmasonerie a 
promotorilor limbii esperanto'#, a persoanelor suspectate de scoaterea peste granite a unor 
bunuri din patrimoniul cultural naţional şi, mai ales, a scriitorilor şi artiştilor cunoscuţi peste 
hotare'%. Dincolo însă de erorile apărute în privința persoanelor supuse urmăririi informative în 
problema „Oculta”, consecințele pentru cei aflaţi sub urmărire erau aceleaşi, fie că aceştia erau 
francmasoni sau nu. La domiciliile acestora se efectuau perchezitii secrete, în căutarea unor 
materiale propagandistice ale francmasoneriei, se foloseau mijloacele speciale de tehnică 
operativă, filajul, interceptarea corespondenţei „în vederea stabilirii cercului de relaţii suspecte pe 
linie de francmasonerie, documentarea şi neutralizarea activităţii sale". De pe urma acestor 
măsuri au avut de suferit dacă nu francmasonii — atâţia câţi mai erau în Romania în acel moment 


1% Jbidem, vol. 1, f. 137, Raport privind stadiul îndeplinirii prevederilor Programului de măsuri if problema 
„Oculta”, aug. 1987 

17 Jbidem, f. 172. 

138 Vezi, de exemplu, ibidem, vol. 8, f. 107, Raport al Inspectoratului Judeţean Timiş al Ministerului de 
Interne din 1987. 

139 Vezi ibidem, vol. 1, f. 166-167, Notă de analiză a dosar de urmărire informativă a lui Marin Sorescu din 
iulie 1985 — M. Sorescu era bănuit de apartenenţă la francmasonerie datorită legăturilor întreţinute cu 
cetăţeni străini cunoscuţi pentru calitatea lor de masoni. În rezoluția pusă pe marginea analizei dosarului, 
generalul lulian Vlad sublinia: „O atenţie de excepție să se acorde acoperirii măsurilor şi acţiunilor de 
securitate, astfel încât totul să fie bine conspirat şi să nu se ajungă în nici un mod la determinarea ori 
sensibilizarea unor susceptibilitati sau la crearea de atmosferă”. 

10 Ibidem, vol. 9, f. 13, Notă privind activitatea desfăşurată pe linia Direcţiei | în problema Oculta, în 
perioada 15 aug. 1987 - 15 aug. 1988. În ceea ce priveşte interceptarea corespondenței a celor banuiti de 
apartenenţă la francmasonerie, aceasta s-a efectuat încă dinaintea deschiderii dosarului de problemă, 
Unitatea specială „S” interceptand, sub acest pretext, încă din 1981 corespondenţa a 105 persoane, iar în 
1982 — a 130 de posibili francmasoni. Criteriile după care se stabilea caracterul masonic al corespondenţei 
unei persoane erau destul de vagi. Se descoperise, astfel, faptul că masonii se adresau unii altora cu 
apelativul „frate” şi că, în cuprinsul scrisorilor acestora, apărea frecvent un simbol masonic — trei puncte 
dispuse în formă de triunghi. Consecința acestei descoperiri a fost că, toate scrisorile interceptate in care 
figura apelativul „frate”, erau considerate corespondenţă masonică cifrată. Vezi ibidem, vol. 3, f. 132, 144. 
Pentru corespondenţă interceptată, vezi şi ibidem, vol. 12 — 14, passim. 

— atunci numeroase alte persoane, alese după criterii arbitrare de cadrele Securităţii, aflate şi ele 
într-o permanentă căutare a depăşirii de plan. Confuzia, incompetenta şi ignoranta sporeau 
pericolul reprezentat de organele de represiune, pentru că acţiunile lor deveneau imprevizibile. 


Crearea unei reţele informative adecvate a constituit o prioritate pentru toate cadrele 
implicate în activitatea de urmărire a francmasoneriei încă de la deschiderea pentru prima dată a 
unui dosar de problemă în această privinţă, în 1956. De atunci datează şi singurele teorii asupra 
modului în care trebuie efectuate recrutările de informatori din rândul francmasonilor, 
documentele ulterioare ale Securităţii neocupându-se de acest aspect. 

Astfel, pentru a nu se mai repeta situaţia nefericită din 1945, când acţiunile organelor de 
represiune împotriva francmasoneriei porniseră fără a se deţine nici un informator în rândul 
masonilor, li se punea în vedere cadrelor angajate în această problemă obligaţia de a crea o 
agentură „capabilă să pătrundă în clandestinitatea activităţii francmasonice”. Realizarea acesteia 
era posibilă fie prin înfiltrarea de informatori în cadrul lojilor existente, fie prin recrutarea de 
informatori din rândul masonilor. Recrutarea de informatori din rândul francmasonilor era cea mai 
bună metodă de creare a unei agenturi în această problemă, dar şi cea mai dificilă, avându-se în 
vedere faptul că „datorită poziţiei de clasă a francmasonilor şi urei [sic!] pe care ei o poartă 
regimului de democraţie populară, în majoritatea covârşitoare a cazurilor trebuie folosite materiale 
compromiţătoare”!+1. Chiar şi în aceste condiţii, dacă recrutarea informatorului a reuşit, lucrătorul 
operativ trebuie să tina seama de faptul că un asemenea candidat la recrutare, datorită legăturilor 
avute cu diferiţi agenţi ai serviciilor de spionaj „imperialiste”, putea deveni oricând un agent dublu, 
„periculos pentru munca organelor noastre”. Se recomanda lucrătorilor operativi să aleagă cu 
atenţie candidaţii la recrutare, după studierea tuturor legăturilor acestora şi a faptelor 
compromiţătoare care pot asigura controlarea lor. Dar, chiar şi în aceste condiţii, era posibil încă 
să apară surprize: „În general, francmasonii cărora li se pune problema colaborării cu organele de 
Securitate acceptă cu oarecare uşurinţă să lucreze pentru organele de Securitate, căutând să 
pozeze chiar că au concepţii democratice progresiste. Lucrätorul operativ este dator să nu se lase 
înşelat de faptul că asemenea recrutări se realizează relativ uşor, ci să ia măsuri, care să prevină 
intenţiile de activitate făţarnică, duşmănoasă a informatorului""*2. 

Pentru aceste motive, se recomanda cadrelor implicate să verifice permanent 
„sinceritatea şi ataşamentul” francmasonilor recrutaţi. Însă, cu toate că folosirea lor era dificilă, 
doar acest gen de informatori putea furniza cele mai bune rezultate, pentru că, prin infiltrarea de 
informatori nu se putea obţine accesul la nivelul Marii Loji Nationale sau al Supremului Consiliu, 
dacă aceştia nu erau masoni, „pentru că ar trebui să treacă prin toate cele 33 de grade masonice, 
ceea ce necesită timp îndelungat şi condiţii grele [sic!] de îndeplinit". Puteau fi folosite, însă, 


11 Idem, dosar nr. 8795, f. 40, Lupta organelor Securităţii împotriva francmasoneriei, ian. 1956. 

142 Ibidem, f. 41. 

143 Ibidem, f. 42. Aceasta era o dovadă a nivelului redus de cunoştinţe deţinute de Securitate asupra istoriei 
francmasoneriei române, în fruntea căreia a ajuns, la un moment dat un personaj care nu putea dovedi nici 
când a fost iniţiat în cadrul unei loji, pretinzând că iniţierea sa ar fi avut loc în Ucraina, dar ar fi pierdut 

infiltrarile pe lângă membri ai acestor „organe de conducere, folosindu-se combinaţii si legende 
bine chibzuite, relaţiile de muncă, de prietenie, de rudenie etc”. 

30 de ani mai târziu, Securitatea reuşeşte recrutarea ca informator a unui francmason cu 
relaţii foarte bune chiar la nivelul Supremului Consiliu pentru România, aflat la Paris. Acest 
informator — cu numele de cod „Jianu” — este supus la numeroase teste de loialitate de lucrătorii 
operativi din cadrul Securităţii Municipiului Bucureşti, tocmai datorită considerentelor expuse mai 
sus. În final, aceştia se declară satisfäcuti de rezultat şi expun şi motivele care determinau, în 
opinia lor, loialitatea lui ,Jianu” faţă de organele de Securitate: ,«Jianu» este, în prezent, corect in 
raporturile cu organele de Securitate, atitudinea sa fiind determinată de: 

- Sentimentele şi legăturile afective faţă de patrie şi rudele din tara (frate, soţie, nepot); 

- Atitudinea organelor de Securitate care, în pofida gravelor greşeli comise de el în 
prima perioadă a colaborării, l-au învestit cu «încredere» dându-i posibilitatea să se deplaseze în 
străinătate şi să furnizeze in continuare informaţii; 

- Situaţia materială bună pe care o are (în 1987 a cumpărat un apartament, a 
beneficiat de câştiguri suplimentare pensiei prin întocmirea — cu acordul Baroului de Avocaţi al 
Municipiului Bucureşti — a actelor necesare înfierii unor copii de către sträini)"1, 

Cu toate că s-a subliniat de la bun început importanţa constituirii unei reţele informative 
eficiente în problema francmasoneriei, Securitatea a reuşit în puţine cazuri să satisfacă această 
cerinţă. Astfel, după deschiderea pentru prima dată a dosarului, în 1956, conform propriilor 
statistici, nu se reuşeşte încadrarea informativă a francmasonilor din România, o dovadă fiind şi 
faptul că, în 1961, la o trecere în revistă a foştilor francmasoni din România, se poate constata că, 
din 491 de persoane trecute pe listă, doar câţiva sunt încadraţi de agentură'*5. Situaţia nu putea 
să se îmbunătăţească după închiderea dosarului de problemă, în 1975, astfel încât, în 1982, 
Direcţia a Ill-a nu putea decât să deplângă „lipsa unei reţele de contraspionaj din rândul 
francmasonilor şi a legăturilor acestora, care să identifice elementele suspecte şi să descifreze 
activitatea lor”. Aceasta era şi o justificare a lipsei de rezultate a aparatului de contraspionaj, care 
„nu a identificat cadre şi agenţi de spionaj care desfăşoară activitate informativă împotriva țării 
noastre, prin francmasonerie şi are în lucru puţini cetăţeni români suspecți de trădare dintre 
francmasoni”"46, 

Redeschiderea, în 1984, a dosarului de problemă, cu numele de cod „Oculta”, a dus la 
îmbunătăţirea sensibilă a situaţiei, cel puţin din punctul de vedere al cantităţii. În decembrie 1984, 
la câteva luni de la deschiderea dosarului de problemă, se raporta deja recrutarea a 119 surse 


documentele doveditoare. Asta nu l-a împiedicat, însă, să pretindă, o dată ajuns in România, faptul că ar 
avea gradul masonic 33 şi să obţină titlul de Suveran Mare Comandor. Cât despre Marea Lojă Naţională şi 
Supremul Consiliu, în 1956 acestea nu mai existau. 

14 Idem, dosar nr. 8796, vol. 16, f. 238, Raport privind rezultatele îndeplinirii sarcinilor încredințate 
informatorului „Jianu” cu prilejul deplasării în Franţa, din 15 apr.1989, al Securităţii Mun. Bucureşti. 

45 Ibidem, vol. 3, f. 53-99, Proces — verbal din 21 martie 1961, încheiat de Direcţia a III-a. 

6 Ibidem, vol. 5, f. 210, Notă a Direcţiei a III-a din oct. 1982. 

folosite de unităţile centrale ale Securitätii#7. Numărul informatorilor pare să crească în continuu, 
de-a lungul timpului, dovadă fiind şi faptul că, în 1987, se raportează folosirea a 224 „surse cu 
posibilităţi pe lângă elementele suspecte de activitate francmasonică”, 154 aflându-se în legătura 
aparatului de contraspionaj (Direcţia a III-a), 55 — a compartimentelor de informaţii interne 
(Direcţia |) şi 15 în legătura altor compartimente ale Securităţii. Se oferă, cu această ocazie şi o 
analiză calitativă a rețelei: „Din punct de vedere al structurii reţelei pe studii şi profesii, 47 
lucrează în învăţământ, 34 în domenii de artă — cultură, 30 sunt medici, 29 cadre tehnice cu 
pregătire superioară, 23 jurişti, iar 61 în alte sectoare de activitate sau sunt pensionari"'*€. 

Anul 1988 aduce o sporire remarcabilă a numărului de informatori, care creşte de mai 
bine de două ori, ajungând la 563, dintre care 232 se aflau în legătura aparatului de 
contraspionaj, 267 în cea a compartimentelor de informaţii interne şi 64 în legătura altor profiluri 
de muncä#. 

În ceea ce priveşte calitatea informaţiilor furnizate de reţeaua informativă extinsă atât de 
mult în doar câţiva ani, situaţia este cu totul diferită. Caracterul periferic al informaţiilor furnizate, 
reluarea unor date istorice foarte cunoscute cu privire la francmasonerie, lipsa informaţiilor de 
primă sesizare sunt constatări care se repetă obsesiv în analizele făcute de conducerea 
Securităţii activităţii cadrelor din subordine în problema „Oculta”: „Problematica operativă 
specifică problemei francmasoneriei continuă să fie slab investigată informativ, volumul datelor 
obţinute nepermitand decât o cunoaştere pe cazuri izolate şi contribuţii preventive reduse, fapt ce 
atestă un front de lucru încă limitat şi o muncă de informaţii insuficient axată pe îndeplinirea 
riguroasă a obiectivelor stabilite în programul de măsuri. 

Ca urmare, activitatea generală desfăşurată în problemă continuă să fie superficială şi 
nu permite desprinderea unor concluzii certe cu privire la acţiunile francmasoneriei internaţionale 
şi activităţii unor elemente suspecte din interior”5. 

Raportările periodice trimise de inspectoratele judeţene ale Securităţii, privind activitatea 
lor în problema „Oculta”, arată şi cât efect au avut admonestările primite din partea conducerii. 
Astfel, se poate remarca, în primul rând, situaţia acelor unităţi care, de la deschiderea dosarului 
până la sfârşitul lui 1989, nu au desfăşurat nici o acţiune în această problemă şi nu au recrutat 
nici un informator — este cazul, de exemplu, al Inspectoratului Covasna. Alte unităţi preferă să se 
remarce prin recrutarea de informatori care nu furnizau însă nici o informatie legată de 
francmasonerie şi nu aveau nici o persoană urmărită — Inspectoratul Sălaj, de exemplu, recrutase 
21 de informatori, care nu furnizau nici o informatie de primă sesizare şi nu urmăreau pe 


147 Ibidem, vol. 1, f. 31, Notă — raport privind stadiul măsurilor întreprinse în problema „Prevenirea acţiunilor 
organizaţiei francmasonice”, a Direcţiei a III-a, din 03 decembrie1984. 

148 Ibidem, f. 123, Raport privind stadiul îndeplinirii prevederilor Programului de măsuri în problema 
„Oculta”, din 14 aug.1987. 

149 Ibidem, f. 135, Informare privind stadiul îndeplinirii prevederilor Programului de măsuri in problema 
„Oculta”, din 1988. 

15 Ibidem, f. 139, Proces — verbal al şedinţei Biroului Executiv al Consiliului de Conducere al 
Departamentului Securităţii Statului din 28 oct. 1988. 

nimeni'51. Recordul în materie pare a fi deţinut de Direcţia a IV-a a Securităţii, care, în 1989, 
raporta folosirea a nu mai puţin de 369 surse, fără a avea nici o persoană pusă sub urmărire în 
această problema'®. Caracteristic pentru modul de lucru în problema „Oculta” al multor unităţi ale 
Securităţii era procedeul utilizat de acestea atunci când îşi prezentau bilanţul activităţii lor în 
această privinţă: în momentul în care li se cerea raportarea rezultatelor obţinute de informatori 
din reţeaua proprie, de obicei, se menţiona urmărirea de aceştia a unor persoane care aveau 
foarte puţine legături cu francmasoneria - precum filatelişti, radioamatori, cunoscători de 
„esperanto”, teosofi, mistici ş.a.; după primirea bilanţului solicitat, conducerea Securităţii reproşa 
unităţilor respective că nu au studiat programul de măsuri în problema „Oculta”, iar acestea îşi 
făceau formal autocritica şi aşteptau să li se ceară următoarea raportare, când procedau în 
acelaşi mod, raportând, eventual, exact aceleaşi date ca la bilanţul precedent. 

Cu adevărat originali se arată cei de la Securitatea judeţului Buzău, care au pornit 
activitatea în această problemă cu un număr de 7 informatori şi o persoană urmărită — un inginer 
hidrolog, urmărit pentru că era cunoscător de „esperanto”. Confruntat cu dilema dacă este mai 
bine să aibă persoane urmărite în problemă sau mai mulţi informatori, şeful Biroului 3 din Buzău 
optează cu hotărâre pentru ultima soluţie şi-l recrutează ca informator pe hidrologul cunoscător 
de „esperanto”, închizându-i astfel dosarul de urmărire informativă. În final, în problema „Oculta”, 
Buzăul avea 8 informatori, care, în perioada 15.08.1987-15.08.1988 furnizaseră o singură 
informatie pe profilul problemei şi nu urmăreau pe nimeni 1%. 

Există şi excepţii de la această regulă, una dintre ele fiind Securitatea laşi, care reuşeşte 
să recruteze o profesoară de engleză din judeţ — sursa „Andra” — care menținea legătura cu un 
membru al Ordinului masonic „Cavalerii de Malta”, originar din Marea Britanie, pe care aceasta îl 
întâlnise în România. Cu permisiunea Securităţii, Andra” îl vizitează, împreună cu soţul său, pe 
prietenul mason în Marea Britanie, şi are astfel prilejul să furnizeze Securităţii informaţii detaliate 
asupra ritualurilor masonice, oferite de acesta din urmă, neuitând să aprecieze, în final 
ospitalitatea gazdei sale: „S-a arătat foarte bucuros să ne revadă, s-a comportat fata de noi aşa 
cum mă aşteptam, ne-a făcut să ne simţim ca acasă şi oriunde am fost şi faţă de oricine am 
cunoscut s-a arătat mai mult decât mândru să aibă astfel de prieteni"'5%. 

Un succes remarcabil în privinţa recrutării de informatori în problema francmasoneriei 
pare să fi fost obţinut de Securitatea Municipiului Bucuresti, prin sursa „Jianu”. Aceasta, avocat de 
profesie, fost membru al lojei „Solidaritatea, a fost recrutată de Direcţia a Ill-a a Securităţii în 


151 Jbidem, vol. 8, f. 91, Raport al Inspectoratului Judetean Sălaj — Securitate din 29 iulie1987. 

182 Jbidem, vol. 9, f. 73, Raport al Direcţiei a IV-a din 1 nov. 1989. 

183 Ibidem, f. 19. 

154 Ibidem, vol. 16, f. 223, Nota nr. 0038 din 12 septembrie1987 a sursei „Andra”. Inutil de precizat că 
informaţiile despre francmasonerie date de „Andra” au fost însoţite de informaţii la fel de complete despre 
familia prietenului englez. În ceea ce priveşte Ordinul „Cavalerii de Malta”, acesta a fost integrat ritului 
masonic York (unul din cele mai răspândite rituri masonice, alături de cel Scotian Antic şi Acceptat) 
începând cu anul 1813, împreună cu celelalte ordine cavalereşti — Templieri şi Rozicrucieni — vezi Radu 
Comănescu, Em. Dobrescu, op. cit., vol. | (926-1960), Editura Europa Unită, 2001, p. 167. 

1962, având sarcina de a contacta „elemente suspecte pe profil” în timpul deplasărilor anuale 
efectuate în străinătate. Datorită faptului că nu a raportat încercarea de recrutare a sa de către 2 
agenţi CIA, în timpul unei deplasări la Paris, este abandonat de Securitate şi pus sub 
supraveghere până în 1976. În acest timp, nu a mai putut călători în exterior. În 1978 este 
reactivat de către Securitatea Municipiului Bucureşti cu scopul supravegherii informative a unor 
străini veniţi pe raza Capitalei şi a legăturilor acestora cu cetăţeni români, ridicându-i-se, totodată, 
interdicţia de a călători în străinătate. „Jianu” furnizează numeroase informaţii, mai ales în urma 
călătoriilor efectuate în Franţa, privind poziţia ostilă a lui M. Schapira faţă de regimul de la 
Bucureşti, legăturile acestuia cu serviciile speciale franceze şi cu regele Mihai etc. Valoarea sa 
pentru Securitate se datora mai ales relaţiilor apropiate pe care le întreținea cu Marcel Schapira 
şi, pentru a avea certitudinea loialității sale, este supus la numeroase verificări în perioada 1987 — 
1988, prin teste şi controlarea sa cu mijloace speciale în timpul a 14 întâlniri efectuate de „Jianu” 
cu cetăţeni străini. Rezultatul este satisfăcător pentru Securitate, care evidenţiază „sinceritatea 
informatorului faţă de organele de Securitate şi interesul în rezolvarea sarcinilor încredinţate""s5. 

Valoarea informatorului „Jianu” a sporit considerabil pentru Securitatea română o dată cu 
avansarea sa, în ianuarie 1989, la Paris, de către M. Schapira, în gradul masonic 31 şi numirea în 
calitatea de „unic reprezentant şi delegat general al Supremului Consiliu din Paris pentru 
România'1%. 

Era, fără îndoială, un mare succes pentru Securitatea română deținerea unui informator 
atât de apropiat lui M. Schapira — asta în măsura în care acesta nu fusese, totuşi, deconspirat sau 
nu făcea un joc dublu. Cu toate verificările Securităţii, acestea nu puteau decât să controleze 
comportamentul informatorului în ţară, ceea ce se întâmpla în afara României depășind 
posibilităţile sale de verificare, după cum se şi recunoştea într-un document intern: „Posibilităţile 
limitate de care dispunem pentru cunoaşterea şi verificarea activităţii lui «Jianu» în exterior, dar 
mai ales, a datelor raportate de el, impun adoptarea unei poziţii prudente care să permită 
clarificarea deplină asupra sincerităţii şi corectitudinii lui şi preluarea iniţiativei operative, fără a 
atrage însă atenţia serviciului de spionaj francez""*7. 


155 ACNSAS, fond Documentar Bucureşti, dosar nr. 8796, vol. 16, f. 236, Raport cu propunerea de trimitere 
cu sarcini specifice în Franţa a informatorului „Jianu”, al Securităţii Municipiului Bucuresti, din 20 dec.1988. 
156 Jbidem, f. 230, Raport privind rezultatele sarcinilor încredințate informatorului ,Jianu” cu prilejul deplasării 
în Franţa, din 15 aprilie1989, al Securităţii Municipiului Bucureşti. 

187 Ibidem, f. 237, Raport cu propunerea de trimitere cu sarcini specifice în Franţa a informatorului ,Jianu”, 
al Securităţii Municipiului Bucureşti, din 20 dec.1988. Imposibilitatea de a verifica activitatea propriilor 
informatori în afara țării este un bun indicator al eficienţei ofiţerilor din cadrul Centrului de Informaţii Externe, 
a căror singură contribuţie în activitatea Securităţii în problema „Oculta” a fost preluarea de informaţii din 
ziarele occidentale şi din mediul literar din tara. Succesul Securităţii Municipiului Bucureşti trebuie privit cu 
circumspectie, dacă avem în vedere şi cele relatate de M. Schapira după 1989, privind întâlnirea sa la Paris 
cu un fost francmason din România, eliberat din închisoare recent, când, aflând că acesta primise viza 
pentru a veni în Franţa doar după ce promisese Securităţii că-l „va face să vorbească” pe Schapira şi va 
reda apoi conversaţia colonelului întreprinderii unde lucra, i-ar fi spus acestuia: „Scumpe frate, eu bănuiam 
de mult acest lucru, fiindcă esti al doilea care imi faci figura. I-am propus şi celuilalt ceea ce-ţi propun şi fie: 

Chiar şi în aceste condiţii, acesta pare a fi unul din puţinele succese efective ale 
Securităţii în problema „Oculta”. Având în vedere faptul că, până la sfârşitul lui 1989, o mare parte 
din cadrele angajate în această problemă au mari dificultăţi în a stabili cine sunt francmasonii şi 
care sunt persoanele care trebuie supuse urmăririi informative şi că reţeaua informativă folosită 
furniza, în cel mai bun caz, informaţii irelevante sau de notorietate cu privire la francmasonerie, s- 
ar putea trage concluzia că activitatea Securităţii în problema „Oculta” reprezintă un eşec. 

Pe de altă parte, trebuie avut în vedere faptul că, dincolo de toate prezentările care 
infatigau francmasoneria ca pe o organizaţie atotputernică, problema „Oculta” nu a reprezentat o 
prioritate pentru Securitate. Dacă ar fi fost văzută ca o problemă de mare importanţă, cel mai 
probabil nu ar fi fost încredințată, la inspectoratele judeţene, „unor ofițeri tineri, cu experienţă 
redusă”, după cum aprecia un raport alcătuit în urma unui control intern'5, iar coordonarea 
acţiunilor în problemă n-ar fi fost încredinţată unui serviciu ce se mai ocupa de filatelisti şi de 
radioamatori. Francmasoneria se arată, astfel, ca un pretext foarte bun de a organiza 
supravegherea unei parti a populaţiei, mai ales a mediului cultural — artistic şi de a introduce o 
interdicţie în plus pentru restul cetăţenilor României: aceea de a avea vreo preocupare legată de 
francmasonerie sau de a pomeni măcar de numele acesteia. Simpla nerespectare a acestei 
interdicții atrăgea după sine începerea urmăririi împotriva persoanei care comitea abaterea, cu tot 
ce presupunea aceasta. lar confuzia care s-a făcut permanent între francmasoni şi astrologi, 
mistici, pasionaţi de „esperanto”, s-ar fi putut dovedi chiar benefică, din punctul de vedere al 
Securităţii, pentru că, în acest mod, cercul celor urmăriţi creştea în continuu, fiecare compartiment 
îşi putea încărca raportările periodice cu noi „realizări”, iar o parte din ce în ce mai mare a 
populaţiei putea să simtă efectele atenţiei Securităţii îndreptate asupra sa. Din acest punct de 
vedere, acţiunea „Oculta” nu putea fi un eşec. 

După 1989, Marcel Schapira afirma că prigoana împotriva francmasoneriei din România 
ar fi fost unică în Europa de Est, nefiind întâlnită în nici una din ţările socialiste din regiune, dând 
exemplu situaţia din Polonia şi Ungaria: „A existat activitate în perioada interzisă în Ungaria, în 
Polonia, fiindcă nici un mason de-acolo nu a fost băgat la închisoare. [...] Nimeni nu a fost arestat 
sau dus la spital, ceea ce dovedeşte că, la noi, oamenii au vrut să fie mai catolici decât Papa"15%, 

Chiar dacă ar fi adevărat, faptul în sine nu are nimic excepţional. În fond, fiecare din 
organismele de represiune din această regiune şi-a avut propriile: obsesii, datorate şi istoriei 
fiecărei țări în parte. Una din acestea pare să fi fost, în cazul Securităţii române, francmasoneria, 
dar, aşa cum am încercat să demonstrez în materialul de fata, doar o parte a conducerii organelor 
de represiune din România a arătat un interes real pentru această problemă. În fapt, atitudinea 


decât să scrii idiotenii în raport, dă-mi-l să ţi-l fac eu, fiindcă eu mă ştiu mai bine şi-ţi jur că am să spun 
lucruri adevărate”. Vezi Interviu cu Prea Ilustrul şi Prea Puternicul Frate Marcel Schapira, apud Radu 
Comănescu, Em. Dobrescu, op. cit., vol. II (1961-1968), Editura Europa Unita, 2004, p. 327. 

188 ACNSAS, fond Documentar Bucureşti, dosar nr. 8796, vol. 15, f. 98, Raport al Direcţiei a III-a nr. 
373/0.D./001780, din mai 1988. 

188 Interviu cu Prea llustrul şi Prea Puternicul Frate Marcel Schapira, apud Radu Comănescu, Em. 
Dobrescu, op. cit., p. 328. 

Securităţii faţă de francmasonerie, în anii ‘80 cel putin, îşi găseşte o destul de bună ilustrare in 
cuvintele generalului de Gaulle: „Masoneria [...] nu are destulă importanţă pentru a te ocupa de 
ea, dar are prea multă pentru a o ignora”!e%. 


THE SECURITATE AND THE FREEMASONRY DURING THE 80'S 


The present study was structured in two parts: the first part followed the image of the 
romanian freemasonry and its activity as they are described in the Romanian Security documents, 
and in the other part it was intended to portray an image of the way the repression authorities in 
Romania worked concerning the freemasonry problem, especially in the 1980's and the relations 
between the masonry and the romanian government in the years that after the 2" World War. 

In presenting the image of the freemasonry in the Security's documents, they intended to 
draw a comparisson between the way it is perceived by the repressive authorities in the beginning 
of the communist government in Romania, when for the first time was created a file concerning 
inimical elements of the ex romanian freemasonry and the image of the same phenomenon 
almost 30 years later, when the file in question was opened again under the code name, Oculta. 
In the same time, of the activity of the freemasonry were reflected only those aspects that were 
considered a threat for the security of Romania. 

The illustration of the way in which the Romanian Security deals with the freemasonry 
issue contains a history of this problem during the period that followed the year 1944 and a 
presentation of the actions organized by the repression authorities together with the beginning of 
the examination of the deeds in question, with a stress on the events that took place during the 
80's. 

Although it represented a minor concern for the State Security, the issue of freemasonry 
was an interesting case study along the years and especially during the 1980's, being able to 
reveal not only the changes that took place at the level of the official ideology of the communist 
government but also the conceptions and the work methods of the repression authorities that 
supported it. 


160 ACNSAS, fond Documentar Bucuresti, dosar nr. 8796, vol. 2, f. 203, traducere a articolului Republica 
lojilor, din 08.07.1981, apărut în publicaţia franceză ,L Express”. 

Evolutia Directiei de Informatii Externe si defectorii din 
spionajul românesc (1958-1978) 


Liviu Täranu 


În orice serviciu de informaţii externe, şi mai ales în unul care se ocupă şi cu poliţia 
politică, există convingerea (aşa cum reiese din declaraţiile ofiţerilor anchetați după defectiunea 
generalului lon Mihai Pacepa) că nu pot fi excluse total cazurile de trădare în propriile rânduri, 
dată fiind complexitatea situaţiilor în care se poate afla un ofiţer de informaţii şi forţele care 
acţionează asupra sa. Pentru a se limita acest fenomen sunt luate o serie întreagă de măsuri 
care să împiedice acţiunea contrainformativă a adversarului, concomitent cu verificarea 
permanentă şi calificată a propriilor ofiţeri. În cazul spionajului românesc din perioada comunistă 
aceste măsuri au fost frumoase în teorie dar mediocre, de cele mai multe ori, în practică. Corupţia 
şi clientelismul au năpădit şi această zonă a Securităţii, creându-se astfel nu numai condiţiile dar 
şi motivele pentru defectările unor ofiţeri români în Occident. Cauzele şi formele de manifestare 
ale acestui fenomen prezent în întregul bloc socialist (România avea, la rândul ei, în 1989, un 
număr important de ofiţeri „defectori”) nu pot fi înţelese fără o privire generală asupra organizării 
şi activităţii Direcţiei Generale de Informaţii Externe (DGIE) între 1951-1978. 

Studiul de fata îşi propune să schiteze evoluţia acestei structuri a spionajului românesc 
până la defectiunea generalului lon Mihai Pacepa (1978), prezentând la final un document din 
cadrul anchetei care a urmat acestei „trădări”, document care conţine referiri la cei care, lucrând 
în spionajul românesc, au refuzat revenirea în tara în timpul sau la finalul executării misiunii în 
străinătate. 

În România, activitatea (oficială) de obţinere de informaţii externe şi cea de contraspionaj 
a căzut, între anii 1948-1951, în sarcina Serviciului Special de Informaţii (SSI), instituţie creată 
sub vechiul regim politic (1940). Bine încadrat cu numeroşi consilieri sovietici, acest serviciu, care 
tinea de Preşedinţia Consiliului de Miniştri, va fi restructurat şi inclus la finele lunii martie 1951 în 
cadrul Direcţiei Generale a Securităţii Statului (DGSS), ca direcţie autonomă - Direcţia A - 
Informaţii Externe’. Contribuţia esenţială la această schimbare au avut-o cei doi consilieri sovietici 
ceruti de Gheorghe Gheorghiu-Dej într-o scrisoare către Stalin, în noiembrie 1949, Alexandr 
Saharovski şi un anume Patrakeev?. 

Consilierii amintiţi au restructurat total noua direcţie, încadrând-o cu ofiţeri de securitate 
din alte direcţii ale Securităţii. Deşi în septembrie 1952 Securitatea este reorganizată, fiind scoasă 
de sub auspiciile Ministerului Afacerilor Interne şi formând un minister separat — Ministerul 
Securităţii Statului, Direcţia de Informaţii Externe îşi păstrează întâietatea devenind Direcţia |. 
Prioritätile acesteia au rămas organizarea activităţii informative în Occident — erau vizate 


1 Mihai Pelin, Culisele spionajului românesc. DIE (1955-1980), Bucureşti, Editura lon Cristoiu, 1997, p. 13. 
2 Liviu Täranu, Theodor Bărbulescu, Jurnale din Rezistenţa anticomunistă, Vasile Motrescu, Mircea Dobre. 
1952-1953, Bucureşti, Editura Nemira, 2006, p. 14. 

îndeosebi SUA, Anglia, Franţa şi Germania de Vest, cu scopul de a „descoperi la timp intenţiile 
agresive ale statelor capitaliste şi de a culege informaţii politice şi documentare cu caracter 
tehnico-stiintific, economic şi de apärare”3. 

Descoperirea acţiunilor de spionaj împotriva României şi a țărilor din lagărul socialist, 
obţinerea de documentatii din sfera politică, economică sau militară occidentală, identificarea 
„contradicţiilor din lagărul imperialiştilor” şi desfăşurarea de acţiuni informativ-operative în scopul 
„descompunerii organizaţiilor emigrației româneşti din străinătate figurau la loc de cinste între 
atribuţiile oficiale ale Direcţiei I-a de Informaţii Politice Externe. 

Conducerea DIE era asigurată, în continuare, de generalul de origine sovietică Serghei 
Nicolau, care deținuse acest post cheie, între 1947-1951, în cadrul SSI. După 1954, timp de mai 
bine de un an, la comanda DIE s-a aflat generalul Vasile Vâlcu, un activist cu doar şapte clase 
elementare. La rândul lui, acesta a fost înlocuit în decembrie 1955 cu fostul preşedinte al 
Comisiei Controlului de Stat şi, totodată, şef al Secţiei Cadre a C.C. al P.M.R., Mihai Gavriliuc, de 
meserie inginer minier, iar din 1956, general maior. Adjunctii săi, Nicolae Doicaru şi Aurel Mois, 
îşi vor disputa după 1959 această poziţie importantă din spionajul românesc. Colonelul Aurel 
Moiş pierde în faţa rivalului său care, pe lângă prestaţia „competentă” ca director al Direcţiei 
Regionale de Securitate Constanţa, avea şi o relaţie strânsă cu serviciile de profil sovietice. De 
profesie radiotelegrafist şi cu un trecut nu prea clar (se pare că în timpul gimnaziului participase la 
o demonstraţie legionară), Nicolae Doicaru intrase în P.C.R. în ianuarie 1945, după care parcurge 
toată ierarhia militară în cadrul MAI, de la comisar pe linie de poliţie şi siguranţă până la cea de 
general colonel, şef al DIE şi prim-adjunct al ministrului de Interne. Pregătirea sa fusese însă una 
modestă. Studiile liceale şi le finalizează abia în 1960 (chiar după numirea ca şef DIE), iar 
Facultatea de Economie Generală din cadrul ASE Bucureşti o absolvă prin examene de diferenţă 
cu cele de la Şcoala Superioară de Partid „Ştefan Gheorghiu”, în 1967 când, pe lângă 
conducerea DIE, Nicolae Doicaru deținea şi poziţia de vicepreşedinte la Consiliului Securităţii 
Statului®. 

Generalul Nicolae Doicaru a fost cel mai longeviv şef al DIE, principala sa calitate care |- 
a recomandat pentru aceasta poziţie fiind disponibilitatea de a rezolva orice sarcină trasată de 
„comandantul suprem”, indiferent că aceasta ţinea sau nu de specificul unui serviciu de spionaj. 
Cu toate acestea, în contextul schimbărilor din întreaga administraţie şi din Ministerul de Interne, 
în martie 1978, şeful DIE este înlocuit cu generalul maior Al. Dănescu, deşi cel îndreptăţit şi cotat 
ca fiind succesor al lui Nicolae Doicaru era nimeni altul decât lon Mihai Pacepa, cunoscut pentru 
relaţia sa foarte strânsă cu familia Ceauşescu. Această situaţie a constituit cu siguranţă unul din 
motivele care au condus la „defectarea” generalului lon Mihai Pacepa cu un impact dezastruos 
pentru întreg spionajul extern românesc. 


3 Florian Banu, Direcţia l-a Informaţii Externe (DIE). Atribuţii şi organizare (1951-1956), in Totalitarism şi 
rezistenţă, teroare şi represiune în România comunistă, Bucureşti, 2001, p. 42. 

4 A.MI., fond D.M.R.U., inventar nr. 7364, dosar nr. 12, f. 865. 

5 Florica Dobre (coord.), Membrii CC al PCR. 1945-1989. Dicţionar, Bucureşti, Editura Enciclopedică, 2004, 
p. 222. 

Structura organizatorică a DIE, între 1951-1965, deşi a suferit unele restructurări, în 
mare a rămas cea imaginată la începutul anilor de '50 de Alexandr Saharovski®: un secretariat, 
zece servicii, două secţii sau birouri (unul de cifru şi celălalt pentru devize şi paşapoarte) şi 
rezerva directorului. Secretariatul controla îndeplinirea ordinelor date de către director şi întocmea 
sinteze asupra informaţiilor obţinute, asigura legătura cu ministerele implicate în activităţi externe, 
executa traduceri, tinea legătura radio cu rezidentele şi gestiona arhiva operativă. Cele zece 
servicii erau profilate după atribuţiile pe care le-am menţionat mai sus, asigurând şi evidenţa 
cadrelor sau activităţile de administrare şi gospodărire (Serviciile X şi IX)’. 

În plenara CC al PCR din 26-27 iunie 1967 sunt stabilite măsuri în vederea 
„perfecţionării” activităţii Ministerului Afacerilor Interne (MAI) şi schimbări în structura sa 
organizatorică. La 14 iulie 1967 Prezidiul Permanent al CC al PCR aprobă reorganizarea MAI, 
care în esenţă însemna crearea a două organe colective de conducere (Consiliul Securităţii 
Statului şi Colegiul MAI) şi reorganizarea direcțiilor Securităţii. Direcţia Generală de Informaţii 
Externe (DGIE) era compusă din trei direcţii: Direcţia a V-a („obţinerea de informaţii tehnico- 
ştiinţifice”), Direcţia a VI-a („crearea de rezidente ilegale în exterior”) şi Direcţia a VII-a (infiltrarea 
în serviciile de spionaj şi contraspionaj străine, apărarea contrainformativă a reprezentantelor 
statului român şi „lupta împotriva emigrației române reacționare”). De asemenea, în cadrul DGIE, 
urma să funcţioneze un serviciu de documentare externă?. 

Invazia Cehoslovaciei în vara anului 1968 a avut un impact semnificativ asupra 
organizării DIE, urmărindu-se adaptarea structurii acesteia la noul context economic şi militar din 
Europa. Birocratizarea excesivă a fost înlăturată, o atenţie deosebită fiind acordată 
compartimentării activităţii de informaţii externe pentru a se asigura condiţii mai bune de 
secretizare cât şi o protecţie mai bună în caz de invazie. Organigrama DIE era compusă din mai 
multe brigăzi, cu un profil bine precizat, care la rândul lor încadrau mai multe unităţi operative. 
Cea mai discretă şi controversată era Brigada ,U” care se ocupa de ofiţerii deplin conspirati sau 
„ilegali” care acționau sub diferite acoperiri în țările de interes pentru România. Brigada ,ZI" (ziare 
şi informaţii de interes) era o structură specializată în prelucrarea informaţiilor din surse deschise 
(mass-media) cât şi de la agenţii din legătură, rapoartele zilnice redactate de această unitate 
având ca destinatari oficialităţile înalte ale statului comunist, în funcţie de domeniul de interes. 
Unitatea specializată în procurarea de informaţii cu caracter ştiinţific era Brigada „SD” (ştiinţă şi 


6 În primăvara anului 1956, schema de organizare a Direcţiei l-a cuprindea nouă servicii cu birourile 
aferente şi două secţii - Secţia „H” cifru şi Secţia Avize şi paşapoarte. Serviciile erau specializate pe 
anumite zone geografice (Serviciul Il - Germania de Vest şi Austria, Serviciul III - S.U.A., Canada, Anglia, 
Argentina, Serviciul IV — Franţa, Italia şi Belgia) sau pe anumite probleme (Serviciul | — emigratii, Serviciul 
VI - informaţii tehnico-stiintifice). Acestea erau secondate în activitatea lor de către Serviciul Cadre şi cel de 
administrare şi gospodărire. Cf. Liviu Täranu, Direcţia de Informaţii Externe în vremea lui Gh. Gheorghiu- 
Dej (structură, buget, activităţi), în In honorem Viorel Faur, Corneliu Crăciun, Antonio Faur eds., Editura 
Universităţii din Oradea, Oradea, 2006, p. 533-545. 

TAMI, fond D.M.R.U., inventar nr. 7364, dosar nr. 10, f. 15. 

8 Securitatea. Structuri, cadre, obiective şi metode. 1948-1967, vol. II, coord. Florica Dobre, Bucureşti, 
Editura Enciclopedică, 2006, p. 13-14. 


137 


dezvoltare), ai căror ofițeri urmăreau obținerea de documentati şi a aparaturii necesare 
institutelor din tara care asigurau cercetarea şi proiectarea în industria naţională?. 

Un document relevant cu privire la organizarea DIE, pentru intervalul 1972-1978, este cel 
publicat de Mihai Pelin, în notele de final din cartea sa despre spionajul românesc, apărută în 
199710. Autorul a consultat cu acribie toate volumele dosarului anchetei desfăşurate de Ministerul 
de Interne între anii 1978-1980 (în cazul Pacepa), găsind şi o amplă sinteză redactată de 
serviciile vest-germane de spionaj şi intitulată Serviciile de Informaţii Române, procurată de 
celebrul Mihai Caraman de la o sursă din Austria, chiar în ajunul defectării generalului lon Mihai 
Pacepa - la 21 iulie 1978. Documentul oferă o imagine detaliată a organizării şi funcţionării DIE, 
precum şi câteva nume din conducerea de atunci a direcţiei, ceea ce ne sugerează că informaţia 
provenea din cercuri foarte înalte de la Bucureşti. De asemenea, sunt făcute o serie de 
consideraţii pe marginea relaţiilor dintre serviciul român şi cele din blocul socialist (îndeosebi cu 
cele sovietice), ca şi despre relaţiile foarte reci dintre diversele structuri de securitate ale statului 
român (relaţia DIE cu Direcţia de Informaţii a Armatei şi cu Departamentul Securităţii Statului). 

În privinţa organizării DIE, Nicolae Ceauşescu a avut, după cum se arată în documentul 
amintit, un „interes personal” indicând direcţiile de acţiune şi realizarea unei legături strânse între 
partid şi structurile de comandă ale spionajului românesc“!. Începând din primăvara anului 1972, 
DGIE era formată din trei divizii (Europa, Contraspionaj-emigratie, Alte regiuni), două direcţii 
independente şi câteva servicii auxiliare, având un efectiv de aproximativ 2.000 de oameni'2. 

Divizia | Europa era condusă de colonelul Gheorghe Toader şi era împărţită în două 
grupe — Țările germanice şi țările nordice şi Ţări mediteraneene. Dintre rezidentele cele mai 
importante pe acest spaţiu, cele de la Londra, Paris şi Kôln aveau întâietate în planurile de 
influențare a emigrației sau în spionajul industrial. 

Generalul maior Gheorghe Marcu era şeful Divizia a II-a Alte regiuni împărțită la rândul 
ei, în trei grupe: SUA-America Latină, Asia şi Africa, Orientul Apropiat. Prioritatea rezidentelor de 
spionaj pe spaţiul american era dată de obţinerea de informaţii în domeniul tehnico-stiintific 
(îndeosebi din SUA) şi de situaţia comunităţii emigranților români. Şeful grupei SUA-America 
Latină, colonelul Aurel Florea, sprijinea ideea înfiinţării unor rezidente româneşti în Canada şi 


9 Cristian Troncotă, Duplicitarii. O istorie a serviciilor de informaţii si securitate ale regimului comunist din 
România. 1965-1989, Bucureşti, Editura Elion, 2003, p. 96-101. 

10 Mihai Pelin, op. cit. p. 386. i 

"1 ACNSAS, fond Documentar, dosar nr. 3447, vol. 17, f. 216. 

#2 Într-un interviu acordat Hotnews.ro despre varianta plecării „la cerere” a ofițerului Daniel Dăianu din 
Departamentul de Informaţii Externe, lon Mihai Pacepa afirma „Când am părăsit România, el era unul din 
cei 2.708 subalterni pe care i-am avut în DIE” vezi www.hotnews.ro consultat la 27 septembrie 2007. În 
ziarul „Ziua” (nr. 3891, miercuri, 28 martie 2007) acelaşi lon Mihai Pacepa menţiona: „În iulie 1978, când 
am făcut ruptura cu DIE, aceasta avea 2.780 ofiţeri conspirati şi 500 deplin conspirati. Cu alte cuvinte, unul 
din fiecare 7.000 de cetăţeni ai României era ofiţer acoperit al DIE”. Era acesta argumentul principal in 
susţinerea tezei că „DIE devenise factotum în activitatea de politică externă, economică si tehnico-stiintifica 
a României, după cum Securitatea era factotum in viata ei interna”. 

Australia pentru a controla coloniile româneşti din aceste ţări, recrutarea de noi agenţi si 
lichidarea unor foşti legionari. 

Divizia a III-a Emigratie şi Contraspionaj, condusă de generalul maior Gheorghe Bolânu, 
era alcătuită din trei grupe: Emigraţie, Contrainformatii externe şi Valută. Prima grupă urmărea 
activitatea unor foşti membri ai PNT, PNL şi Garda de Fier care emigraseră în Europa 
Occidentală, în vederea neutralizării activităţii lor împotriva regimului politic de la Bucureşti. Grupa 
de Contrainformajii asigura reprezentantele diplomatice, comerciale şi culturale româneşti din 
străinătate împotriva oricărei infiltrări informative a unui serviciu de spionaj advers. 

Între direcţiile care formau DGIE şi acționau independent, Direcţia Ilegali era considerată 
a fi cea mai importantă, deşi activitatea acesteia era departe de a mulţumi conducerea spionajului 
românesc, dar şi pe Nicolae Ceauşescu, care ceruse, personal, să fie intensificată activitatea pe 
această linie. Pentru aceasta, şeful direcţiei Romeo Popescu, fusese schimbat în 1974, cu 
Gheorghe Maxim, fostul şef al rezidentei din Roma. Rezultatele au fost minime, în trei ani 
reuşindu-se o singură acţiune clasică de infiltrare a unor agenţi ilegali, cea mai mare parte a lor 
părăsind tara ca fugari, cu documente româneşti, ulterior prin căsătorie sau prin solicitarea 
dreptului de azil politic, stabilindu-se legal în Occident. Aceştia erau pregătiţi în tara, timp de un 
an sau doi, de către un „ofiţer instructor” al Direcţiei /legali care recruta agenţi la fata locului, îi 
instruia şi îi plasa în domeniile în care erau competenţi. Dificultatea majoră în găsirea ilegalilor 
consta în selecţia celor cu aptitudini în activitatea de acoperire, buni cunoscători de limbi străine, 
vigilenti şi atenţi la regulile muncii conspirative. Datorită acestor cerinţe, greu de îndeplinit în 
totalitatea lor, foarte mulţi potenţiali ilegali au fost abandonaţi pe parcurs. De reţinut că aceşti 
agenţi trebuiau să obțină informaţii în orice condiţii, îndeosebi în acele {ari cu care statul roman nu 
avea relaţii diplomatice. 

Sediul Direcţiei l/egalilor era situat pe Splaiul Independenţei şi funcţiona sub acoperirea 
de Institut pentru Studii Economice Internaţionale, într-o clădire în care se găseau şi o parte din 
birourile Consiliului (Sfatul Popular) Judeţean Ilfov. 

Între serviciile care ţineau de această direcţie, exista o structură care avea ca obiectiv 
depistarea şi lichidarea acelor ofițeri DGIE care defectaseră în Occident sau refuzaseră 
întoarcerea în tara, la încheierea misiunii. Înainte de plecarea în misiune, fiecărui ofiţer DGIE i se 
prezenta un set de fotografii cu persoanele urmărite (ofiţeri DGIE „trădători”) şi i se cerea să afle 
domiciliul acestora în străinătate. În cazul în care era identificată adresa respectivilor, serviciul 
încerca prin mijloace discrete să-i lichideze sau să-i aducă in ţară. Dacă nu era găsit un 
intermediar pentru această acţiune, atunci se inscena un accident pentru lichidarea „trădătorului”, 
ofițerii din.acest serviciu, sub conducerea colonelului Cornel Rizu, aveau puteri depline şi puteau 
utiliza orice mijloace pentru îndeplinirea acestor misiuni. 

O altă direcţie importantă, condusă de colonel Gheorghe Morjan, era cea Tehnico- 
Ştiinţifică formată din aproximativ 250 de cadre, marea majoritate ingineri sau tehnicieni cu studii 
superioare. Rolul lor era de analiză a informaţiei şi mai puţin de procurare a acesteia. Cei mai 
multi erau infiltrati în Ministerul Comerţului Exterior, Ministerul de Externe sau în alte ministere, 
DGIE nemaiavând nici o influenţă în ceea ce privea cariera ofițerului, singurul responsabil de 
propria ascensiune. Amploarea fenomenului este evidentă dacă ţinem seama că într-un raport 

intern al DGIE, se menţiona că, în 1972, toţi salariaţii din comerţul exterior care lucrau sau 
călătoreau în străinătate, erau cadre sau colaboratori ai instituţiei din strada Batiştei. De notat că 
această direcţie lucra sub ,indrumarea” lui Nicolae Ceauşescu şi avea ca obiectiv procurarea de 
patente, licenţe, diverse informaţii de ordin economic şi tehnic, îndeosebi despre construcţia 
sateliților, utilizarea şi producerea energiei atomice, producţia de apă grea etc. Pentru anul 1972 
fuseseră trasate 400 de tematici tehnico-stiintifice, 80% din ele având în vedere industria şi 
cercetarea ştiinţifică din SUA. 

O parte a notelor furnizate de către direcţiile amintite mai sus era transmisă către 
Direcţia Rapoarte-Solicitäri, condusă de colonelul Nicolae Cotigă, care avea rolul de exploatare şi 
difuzare a materialelor informative intrate în direcţie. Rapoartele şi analizele întocmite de cei cca 
30 de lucrători ai direcţiei amintite erau înaintate conducerii de partid şi guvernului, conţinând 
informaţii din domeniul politic, economic şi militar occidental. 

De pregătirea şi acoperirea cadrelor era responsabilă Direcţia Personal-pregătire, al 
cărei colectiv restrâns format din cinci ofiţeri era condus de fratele lui Nicolae Ceauşescu, 
colonelul Nicolae Călin. 

Toate structurile DGIE erau ajutate în munca lor de o serie de unităţi auxiliare: Unitatea 
LM responsabilă cu ajutorul şi instruirea tehnică a ofiţerilor (în domeniul scrisului simpatic, al 
fotografierii documentelor, al codificării etc.) şi Secţia Cifru care răspundea de recepţia şi emisia 
radiogramelor transmise sau primite din străinătate. 

Pentru a se evita abuzurile în interiorul DGIE (aspect ce s-a dovedit valabil doar în 
teorie), se înființase în vara anului 1973, un serviciu de supraveghere care prelua sarcinile 
Direcţiei de contrainformaţii din Departamentul Securităţii Statului (condusă de generalul Neagu 
Cosma), şi care urmărea starea morală şi materială a ofiţerilor, problemele de familie ale 
acestora, eventualelor abuzuri în exercitarea funcţiei etc. Fiecare structură importantă era 
flancată de către un inspector supraveghetor care înainta rapoarte către şeful acesteia, de unde 
şi posibilitatea muşamalizării celor mai multe dintre neregulile care au existat în DGIE până la 
defectarea generalului lon Mihai Pacepa. 

Conform sintezei furnizate de generalul Mihai Caraman, în structura DGIE, exista şi un 
serviciu de ,dezinformare” a cărui activitate se axa pe problemele de ordin national şi teritorial, in 
sensul că aici erau prelucrate o serie de dovezi de ordin juridic şi istoric cu privire la suveranitatea 
României şi statutul unor teritorii româneşti aflate în dispută (Basarabia şi Bucovina). Acest 
serviciu fusese înființat în 1967 la cererea lui lon Stănescu, preşedintele CSS, meritul principal în 
punerea pe picioare a unei asemenea structuri avându-l generalul-maior Mihail Bozianu'5. 

Aşadar, ca structură organizatorică, DGIE era de iure şi de facto o instituţie de sine 
stătătoare, ale cărei activităţi erau supervizate direct de conducătorul suprem, acesta fiind şi cel 
care trasa o bună parte din direcţiile de acţiune ale spionajului românesc. 

În sprijinul acestei idei vin asertiunile fostului adjunct al DGIE, lon Mihai Pacepa care 
susţine că prin Decretul nr. 363 din 23 iunie 1973, această subordonare a fost legiferată complet 


13 A.C.N.S.A.S., fond Documentar, dosar nr. 3447, vol. 6, f. 77-89. 

contribuind la creşterea în mod exploziv a numărului de ofiţeri acoperiţi din diverse instituţii ale 
statului român!“ 


#4 lon Mihai Pacepa îşi amintea, în ziarul „Ziua”, în detaliu, momentul in care N. Ceauşescu a semnat actul 
normativ care legaliza activitatea DIE: „Decretul 73 a fost semnat de Ceauşescu la 23 iunie 1973. Îmi aduc 
aminte de acea zi ca si cum ar fi fost ieri. Ceasul de pe biroul meu arăta câteva minute după ora 9 când a 
sunat telefonul scurt. «Tovarăşul vă invită la dânsul împreună cu tov. Doicaru!». Era vocea melodioasă a lui 
Costică Manea, şeful de cabinet al lui Ceauşescu. «Aici e senin şi soare» a adăugat el conspiratorial 
[conspirativ], informându-mă astfel că Ceauşescu era bine dispus. Doicaru mă aştepta la capul scării. «E 
totul aşa cum am discutat?» ne-a întrebat Ceauşescu. «Cuvânt cu cuvânt» a răspuns Doicaru, îngroşindu- 
şi vocea de bariton. «Aţi pus aici tot ce vă trebuie ca DIE sa devină legal?» a întrebat din nou Ceaușescu, 
continuând să răsfoiască decretul. «Tot, tovarăşe Comandant Suprem» am confirmat. «Inclusiv dreptul de 
a confectiona identități si acte fictive?» A 

«Inclusiv, tovarășe Comandant Suprem». Ceausescu a pus pe birou decretul deschis la ultima 
pagină, şi l-a bătut de câteva ori cu palma ca să-l tina deschis. «Cine are copie după el?» 

«Copie?» a întrebat Doicaru stupefiat. «Nici Dumnezeu n-o sa vadă decretul asta, tovarăşe 
Comandant Suprem!» 

Un minut mai târziu Ceauşescu a semnat decretul cu Mont Blancul lui gros cât un cârnat, după 
care l-a sunat pe Manea. «Dă-mi un număr de decret» i-a cerut Ceauşescu. «Şi scrie doar DIE în registru». 

La mijlocul anilor 1990, di. Petre Mihai Bacanu, atunci editor şef la România Liberă, mi-a dat trei 
agende de lucru ale generalului Teodor Sârbu, pentru care îi adresez din nou mulțumiri. Generalul Sârbu a 
fost unul din cei mai apropriati subalterni ai mei în DIE. Curând după ce am primit azi! politic, el a murit într- 
un accident care pare a fi fost înscenat de Securitate. Agendele sale se referă la anii 1973, 1976, 1977, şi 
au 1008 pagini numerotate ce contin notițele generalului. În ziua de 23 iunie 1973, el consemna: 

«1. Şedinţa la tov. ministru Doicaru. Decret privind organizarea şi funcţionarea D.LE. 
363/23.06.73. 1. DIE - se org. şi funcţionează în M.I. 

2. DIE - subord. nemijlocit comandantului suprem». 

Asta e tot ce a scris generalul Sârbu în legătură cu acel document de importanţă cardinală pentru 
mafia spionajului lui Ceauşescu. Asta a fost de fapt esenţa a ceea ce Doicaru şi subsemnatul am spus 
despre decret în acea memorabila şedinţă. Şi asta a fost, în fond, ceea ce Ceauşescu vroia ca ofiţerii DIE 
să ştie în legătură cu Decretul 363, care a fost — şi a rămas — unul din cele mai secrete documente din 
istoria României comuniste. 

În 1975, Doicaru s-a dus la primul ministru Manea Mănescu cu proiectul unei hotărâri a Consiliului 
de Miniştri pentru reglementarea curierului diplomatic, pe care Decretul 363 îl subordonase DIE. «Ca să 
semnez HCM-ul trebuie sa văd Decretul 363» a condiţionat Mănescu. Doicaru, care îi detesta îngâmfarea 
şi vroia să-i plătească polite vechi, i-a sugerat să ceară aprobarea lui Ceauşescu. Eram lângă Doicaru şi |- 
am auzit pe Ceauşescu tipand ca apucat prin telefonul scurt: «C-Cât iti dă CIA ca să-i spui ce e în Decret?» 
Mănescu a semnat imediat HCM-ul, fără a mai întreba nimic. 

De ce aceasta grijă excesivă pentru a păstra secretul Decretului 363? [...] Aici voi spune doar că 
Ceauşescu nu vroia să se afle că Decretul 363 a transformat spionajul României într-o armată personală, 
invizibilă restului conducerii de partid şi de stat, ale cărei sarcini principale au fost exportarea cultului său în 
Occident şi furtul de valută necesară înfăptuirii planurilor sale megalomanice. 

Ceauşescu nu vroia, de asemenea, să se ştie că Decretul 363 a imputemicit DIE să dea grad 
militar oricărui salariat, indiferent de funcţie, din sistemul Ministerului de Externe şi al Comerţului Exterior, 

În ceea ce priveşte cadrele Direcţiei, trebuie menţionat deficitul de personal calificat cu 
care s-a confruntat DIE încă de la începutul înfiinţării sale. Pentru a rezolva această criză, MAI a 
înfiinţat încă din anii 1955-1956 zece birouri regionale (în cadrul direcțiilor regionale de securitate 
şi, ulterior, în cadrul fiecărui inspectorat judeţean) a căror principală sarcină era selecţia 
persoanelor cu aptitudini pentru munca de informaţii externe. În context, folosim acest prilej 
pentru a lămuri un aspect considerat incert, este vorba despre data la care lon Mihai Pacepa a 
fost mutat în aparatul exterior al M.A.I. Datorită informaţiilor de arhivă disponibile astăzi putem da 


din Ministerul Turismului şi ONT, din Ministerul Construcţiilor si Arcom, din Departamentul Cultelor, 
Consiliul Naţional pentru Ştiinţă si Tehnologie, precum şi din orice altă instituţie de stat sau cooperatistă ce 
desfăşura activităţi în străinătate. 

Ceausescu nu vroia să se ştie nici că Decretul dădea dreptul DIE să plătească acestor ofiţeri 
deplin conspirati salarii secrete, în lei si valută, peste cele primite oficial de la instituţia în care lucrau, şi să îi 
folosească atât în interiorul țării, cât şi în străinătate. 

Curând, ofițerii deplin conspirati ai DIE au împânzit toate eşaloanele Ministerului de Externe. 
Primul adjunct al ministrului, Cornel Pacoste, era colonel deplin conspirat al DIE pe care Ceauşescu vroia 
să-l facă prim-ministru (în 1989 devenise deja vice-premier). Adjunctul ministrului, Petre Burlacu, era de 
asemenea colonel deplin conspirat. Şeful Direcţiei consulare, Dumitru Bădescu, şeful serviciului curieri 
diplomatici, Anghel Ionescu, şi adjunctul său, Petre Săndulescu, erau alţi trei colonei deplin conspirati. Mulţi 
din şefii direcțiilor de spaţii geografice deveniseră de asemenea ofiţeri deplin conspiraţi. Tot aşa au fost 
majoritatea ambasadorilor din principalele tari NATO. La doar câteva zile dupa ce am primit azil politic în 
SUA, presa occidentală a anunţat că Ceausescu a înlocuit 22 de ambasadori - ale căror state de salarii ca 
ofiţeri deplin conspirati erau semnate de mine. 

Cu riscul de a mă repeta, dau cuvântul lui lon Gheorghe Maurer, care nu s-a sfiit să ironizeze, în 
stilul său, această armată invizibilă a lui Ceauşescu. «Ştiţi ce-o să se întâmple dacă puneţi căcat pe umerii 
fiecărui ofiţer conspirat pe care-l aveţi în clădirea asta?» m-a întrebat Maurer în timpul unei convocări a 
salariaţilor din sistemul comerțului exterior care a avut loc in ianuarie 1974 la sediul ministerului. «Până şi 
acoperişul şandramalei o să miroase a latrină!». 

Maurer a avut dreptate. În 1974, DIE avea deja 560 de ofițeri deplin conspirati în sistemul 
comerțului exterior (minister şi întreprinderi de import-export). Colonel Nicolae Nicolae, ministru secretar de 
stat, colonel Constantin Stanciu, ministru adjunct, colonel Constantin Olcescu, directorul general al Vămilor 
şi general Nicolae Raceu, directorul de personal al MCE, sunt doar câteva nume din această armată 
conspirată a DIE. Celelalte ministere economice majore, Consiliul Naţional pentru Ştiinţă şi Tehnologie, 
Camera de Comerţ şi Departamentul Cultelor erau, de asemenea, pline ochi cu ofiţeri deplin conspirati ai 
DIE. Aceasta armată de ofiţeri deplini conspirati era remunerată de DIE cu dolari cash, cu salarii 
suplimentare în lei depuse pe CEC-uri secrete, cu posturi în țări vestice şi cu promovari în funcţii. Era 
natural şi omenesc ca membrii ei să acorde prioritate sarcinilor primite de la DIE. lar sarcina DIE era furtul. 
Toţi furau pentru DIE, deoarece numai aşa îşi puteau menţine posturile privilegiate şi salariile suplimentare. 
În puţinele cazuri când asemenea funcţionari au neglijat intenţionat sarcinile primite de la DIE, ei au fost 
schimbaţi din posturi. Erau destui români care abia aşteptau să aibă privilegiul de a lucra în Occident sau 
de a face măcar călătorii periodice în străinătate”. (Vezi „Ziua”, nr. 3891, miercuri, 28 martie 2007). 

ca sigură data de 1 ianuarie 1956 pentru mutarea sa din cadrul Direcţiei a IV-a Contrasabotaj 
unde conducea un serviciu'5. 

La mijlocul anilor "50, Direcţia era prevăzută cu un număr total de 400 posturi, din care 
343 ofiţeri, 17 sergenti şi 40 angajaţi civili®. Datorită faptului că în vara anului 1956 are loc o 
consistentă restructurare a întregului aparat al Securităţii, unele documente menţionează 
existența unui efectiv real de 265 angajaţi, din care peste 200 erau ofiteri”. Numărul acestora a 
crescut exponențial după 1960, când relaţiile externe ale României au cunoscut o extindere fără 
precedent, maximul de efectiv atins în anii '70 fiind de cca 2.000 de oameni. 

Problema cadrelor nu se rezuma însă doar la aspectul numeric, pregătirea profesională 
şi gradul redus de cultură al ofiţerilor fiind obstacole de netrecut în activitatea de informaţii 
externe. Dacă ţinem cont de faptul că mai bine de jumătate din ofițeri, la mijlocul anilor ‘50, aveau 
doar studii elementare şi nu cunoşteau nici o limbă străină, avem dimensiunea nivelului de 
pregătire şi calificare a personalului DIE. Sunt cunoscute cazuri când ofiţeri români din rezidente 
aflate la Londra sau Paris nu reuşeau, ani la rând, să recruteze vreun agent, iar lucrul cu 
agentura pe care o preluaseră de la alti colegi era defectuos de aşa manieră încât o buna parte 
din informatori refuzau să mai colaboreze. Erau de asemenea ofiţeri care pierduseră materiale 
informative, recrutaseră agenţi provocatori sau primiseră cadouri valoroase din partea unor 
persoane suspecte'8. . 

„Marea epurare”, cum este numită de Cristian Troncotă schimbarea politicii de cadre a 
conducerii PMR în legătură cu Securitatea, a avut consecințe importante şi în compoziţia 
pas din cadrul DIE‘. Începută în 1960, sub auspiciile Secţiei CC al PMR de Control şi 
indrumare a M.A.I., această „epurare” a avut în vedere, îndeosebi, trecerea în rezervă a ofiţerilor 
de naţionalitate ruso-ucraineană, evreiască şi a celor căsătoriţi cu rusoaice. Au fost disponibilizate 
însă şi o bună parte din cadrele slab pregătite din punct de vedere profesional dar şi intelectual, 
Deşi intenţia mărturisită oficial era aceea a „îmbunătăţirii” componenţei nationale a întregului 
aparat de stat, conducerea PMR avea totuşi în vizor o creştere a calităţii activităţii depuse de 
Securitate. 

Pentru un nivel ridicat al pregătirii profesionale a ofiţerilor de securitate, dar şi pentru a 
se preveni repetarea abuzurilor din anii '50, au fost date o serie de ordine interne care prevedeau 
obligativitatea absolvirii liceului de către toate cadrele şi înscrierea acestora în învăţământul 
superior, precum şi participarea la cursuri de limbi străine de circulaţie internaţională. În acest 
sens a fost înființată încă din 1968 o şcoală de pregătire şi perfecţionare a ofiţerilor cunoscători 


*5 lată conţinutul adresei prin care se decidea această mutare: „Prin ordinul Şefului Direcţiei Cadre nr. 127/1 
ianuarie 1956, căpitan Pacepa Mihai, Şef Serviciu la Direcţia a IV-a M.A.I. se mută în interes de serviciu în 
Aparatul Exterior al M.A.I." (vezi A.M.I., fond D.M.R.U., inventar nr. 7363, dosar nr. 2, f. 104). 

‘6 Idem, inventar nr. 7364, dosar nr. 10, f. 190. 

17 Ibidem, f. 254. 

*8 Florian Banu, loc. cit., p. 49. 

19 Cristian Troncotă, op. cit., p. 22. 

de limbi străine, ai cărei cursanţi urmau să fie ofițeri din aparatul central şi local al Securităţii, care 
prin specificul activităţii aveau nevoie de cunoaşterea unei limbi străine. 

A fost înființată la Bran, în judeţul Braşov, o nouă Şcoală de securitate pentru reciclarea 
cadrelor de comandă, cu rolul clar stabilit de a ridica nivelul de pregătire al ofițerilor din 
conducerea MAI. 

Dar cea mai importantă cale de îmbunătăţire calitativă a compoziţiei cadrelor a fost 
recrutarea „direct din producţie” sau de pe băncile facultăţilor a absolvenţilor cu studii superioare, 
ingineri, jurişti, sociologi, economişti şi profesori, toţi fiind vârfuri de promoţii, buni cunoscători ai 
domeniului lor de activitate şi cunoscători de limbi străine. Sigur, dosarul de securitate trebuia să 
fie ,curat” însă prin sistemul cunoscut de pile, relaţii şi cunoştinţe, existau posibilităţi de a fi evitat 
şi acest din urmă obstacol. 

Impactul acestei măsuri este vizibil dacă luăm în considerare că numai în anul 1969, în 
Departamentul Securităţii Statului, au fost angajaţi peste 2000 de tineri intelectuali cu specializări 
în diverse domenii. Mulţi dintre ei erau atraşi de noua meserie din mai multe motive: un salariu 
sensibil mai bun decât cel din viaţa civilă, posibilitatea de a călători în străinătate şi, pentru 
ingineri, chiar de a se realiza ca buni profesionişti, având un contact direct cu ultimele tehnologii 
din Vest. Cu toţii aveau însă nevoie de o pregătire „de specialitate” şi ca urmare s-au luat măsuri 
pentru o bună instruire a acestor în concordanţă cu misiunile şi atribuţiile pe care le aveau 
unităţile de securitate din care făceau parte”. 

DGIE dispunea de o şcoală proprie pentru formarea cadrelor, subordonată Direcţiei 
Personal — pregătire, care era condusă de Nicolae Călin, fratele lui Nicolae Ceaușescu. Aflată la 
sud de Brăneşti, pe partea stângă a şoselei Bucuresti-Calarasi, şcoala era alcătuită din cinci 
compartimente, fiecare dispus într-o clădire separată. Studenţii (proaspeţi absolvenţi de liceu) 
începeau pregătirea cu un ciclu de trei ani în domeniul securităţii, cu accent pe contraspionaj şi 
contrasabotaj. Apoi, fiecare dintre studenţi urma unul din cele şase cursuri de specializare, în 
domeniul în care dovedea aptitudini. După absolvire, cei mai multi erau păstraţi în structurile 
centrale ale DGIE, foarte puţini fiind trimişi în exterior. Pentru străinătate erau preferaţi, aşa cum 
am arătat mai sus, absolvenţii facultăţilor civile, îndeosebi inginerii, care, înainte de plecare în 
misiune, nu frecventau un curs regulat ci erau obligaţi să parcurgă cât mai mult din literatura de 
specialitate2!. 

Schimbările din politica de personal s-au reflectat puternic în evoluția DIE, mai ales după 
19652, când sub conducerea lui Nicolae Ceauşescu, regimul a continuat să-şi consolideze în 


2 Ibidem, p. 43. 

21 Mihai Pelin, op. cit., p. 389. 

22 În ziarul „Ziua” (nr. 3891, miercuri, 28 martie 2007) acelaşi lon Mihai Pacepa menţiona: „Majoritatea 
ofițerilor operativi ai DIE au avut dublă identitate. Confectionarea de către DIE a documentelor fictive 
necesare legalizării acestor identități contravenea însă legilor în vigoare, potrivit cărora buletinele de 
identitate trebuiau emise de Miliție, cărţile de muncă de Ministerul Muncii, si carnetele de partid de organe 
PCR. Această ilegalitate a fost eliminată în 1973, când instrucţiunile de funcţionare şi organizare ale DIE au 

plan extern propria imagine, nu numai prin revenirea la valorile nationale, ci şi printr-o reorientare 
a spionajului românesc spre domeniul economic şi promovarea intereselor politice tradiţionale ale 
statului român. 

Având în vedere aceste realităţi nu putem să nu ne întrebăm de ce în spionajul 
românesc a existat un număr atât de mare ofițeri care au preferat să rămână in țările unde au 
lucrat sau să „defecteze” în Occident? 

Trebuie spus că acest fenomen a fost abordat de cercetători ai serviciilor secrete, doi 
autori francezi, Geoffrey D'Aumale şi Jean Pierre Fourre, identificând două categorii de 
„transfugi"2%: transfugi exteriori care îşi părăsesc tara sau îşi abandonează misiunea din motive 
politice, ideologice, economice sau profesionale trecând astfel la inamic şi transfugii interiori (sau 
activi) care deşi rămân în țara de origine, lucrează pentru un serviciu de informaţii străin. 

În prima categorie, cea a defectorilor-transfugi externi, îi putem încadra (în deplin acord 
cu abordarea istoricului Cristian Troncotă), in cazul românesc, pe toţi ofiţerii de securitate aflaţi la 
post în străinătate şi care au refuzat revenirea in tara, solicitând azil politic. Explicatiile oferite de 
istoriografie pentru gestul acestora sunt în principal două: o parte dintre aceşti ofiţeri erau dirijati 
de serviciile secrete sovietice pentru a se infiltra în Occident (de aici şi constatarea unora că, din 
perspectiva blocului socialist, din care România era parte integrantă, aceştia nu erau totuşi 
trădători) iar ceilalţi procedau la această alegere datorită unor nemulțumiri proprii, de ordin 
profesional, economic sau politic. 

Cea mai mare parte a acestora au fost adunaţi, ulterior, în anii '80, de către serviciile 
americane de informaţii într-un organism informativ intitulat „Trust Organization” al cărui scop 
explicit a fost acela de a susţine mişcarea de dizidenta din Europa de Est şi de a submina astfel 
regimurile aflate sub oblăduirea Moscovei?. 

Arhivele Securităţii ne dezvăluie profilul moral şi profesional al unora dintre aceste 
personaje şi, pentru că nimic nu redă mai fidel aceste portrete decât documentele epocii, am 
considerat că publicarea lor, fără intervenţia noastră în text, este corectă şi utilă. 

Menţionăm doar că nota raport a Securităţii (pe care o publicăm în continuare), face 
parte din ancheta desfăşurată în cadrul fostei Direcţii Generale de Informaţii Externe, pornită în 
urma defectării generalului lon Mihai Pacepa (adjunct al şefului acestei direcţii) la 28 iulie 1978. 
După doi ani de cercetări (1978-1980) asupra contextului in care a avut loc defectiunea lui lon 
Mihai Pacepa, ancheta a fost oprită brusc, fără a se lua măsuri împotriva unor înalţi demnitari ai 
regimului care fuseseră mituiţi, la propriu, de către fostul şef al D.G.I.E. sau de către subordonații 
acestuia care se aflau la post în străinătate. 

Nota de plată au achitat-o ofițerii din D.G.LE. care au fost în legătură sau au lucrat cu 
generalul lon Mihai Pacepa, aceştia fiind rechemati în tara şi încadraţi pe la diverse întreprinderi, 
cu interdicţia de a mai pleca în exterior sau de a avea legături cu străinii. 


fost înlocuite de Decretul 73 [363/23.06.73], care i-a dat dreptul, printre altele, să aibă ofițeri deplin 
conspirati, să creeze duble identități, şi să confectioneze acte de identitate fictive”. 

23 Apud Cristian Troncotă, op. cit., p. 122. 

24 Ibidem, p. 124. 

Ministerul de Interne Strict 
Secret 

Departamentul Securităţii Statului Ex. Unic 

UM 0920/1.C. 8-9 Nr. c/1668 din 29 IX 1979 


Notă raport? 
privind analiza situaţiei unor foşti ofiţeri din UM — 0920 care au trădat în timp ce se aflau în 
misiune în exterior 


În perioada 1959-1976 au dezertat din misiune trecând de partea duşmanului, trei ofițeri 
superiori, cinci ofiţeri inferiori şi un subofițer; dintre aceştia trei erau ofiţeri deplin conspirati. 

Analizând situaţia acestor trădători, raportăm următoarele: 

1. Mandache D. Gheorghe, fost căpitan de securitate şi lucrător operativ în cadrul Dir, 
Germania. A dezertat în RF Germania la 13 martie 1959, în timp ce se afla în misiune pe linia 
Brigăzii ,U”. 

Este născut la 13 feb. 1933, în com. Păltiniş - Botoşani, de profesie muncitor strungar. În 
{ara a fost căsătorit şi avea un copil. 

În anul 1951, a fost încadrat în Ministerul de Interne cu gradul de plutonier, iar în 1952 a 
fost avansat sublocotenent. 

În anul 1953, a fost mutat în DGIE unde a lucrat până în 1956 când a fost trimis la cursul 
de specializare de 2 ani din URSS. 

Întorcându-se din URSS în anul 1958, a fost recomandat de consilierul sovietic ca un om 
capabil, bine pregătit şi cu aptitudini pentru munca nelegală. Acelaşi consilier a dat indicaţii să nu 
fie ținut mult în tara, să i se facă o scurtă pregătire de 1-2 luni, în care timp să i se întocmească o 
biografie legendă temporară valabilă numai pentru RDG şi trimis in această tara, pentru a-şi 
perfecționa cunoştinţele de limbă germană, a însuşi obiceiurile, „modul de viata” şi comportare al 
germanilor, apoi să fie trimis în misiune în RFG cu altă biografie legendă. 

Dându-se curs indicatiilor primite, la 28 aug. 1958 Mandache Gh. a fost trimis în RDG, 
pe situaţia legendată având numele de Rudolf Bauman. 

Întreaga acţiune de legalizare, pregătire şi acoperire, s-a facut în colaborare cu organele 
de securitate ale RDG, care au cunoscut combinaţia preconizată de noi în cazul Mandache Gh. 

La 13 martie 1959, organele RDG ne-au informat că Mandache Gh. împreună cu 
logodnica sa Bruntsch Kathe, cetăţeană RDG, au dispărut trecând în RFG, unde s-au predat 
Serviciului de contrainformaţii, trădând misiunea şi adevărata lor biografie. 

Mandache Gh. nu a fost condamnat deoarece s-a considerat, la timpul respectiv, că va 
putea fi adus în ţară, unde să fie judecat şi condamnat. Nereusindu-se aducerea lui, fapta lui a 
suferit intervenţia prescriptiei si a decretului de grațiere. 


2% A.C.N.S.A.S., fond Documentar, dosar nr. 3447, vol. 36, f. 347-365. 

În anul 1973, pe baza unor date sumare despre caz, sursa externă „Haer” a indicativului 
»L.C.” (valută) a stabilit că Mandache Gh. trăieşte sub numele de Bruchner Rudolf în RFG, oraşul 
Neuss. 

Pe baza acestor noi date s-a deplasat în RFG, generalul mr. Tănăsescu lon, care 
împreună cu col. Olaru Petre din cadrul lectoratului [rezidenţei româneşti în RFG], au întreprins 
investigaţii, identificändu- şi fotografiindu-| pe trädätor#. 

Ulterior printr-o sursă a Brigăzii .U”, care lucrează la aceeaşi întreprindere cu Mandache 
Gh., s-a realizat un studiu complet asupra lui. Prin această sursă îl avem pe trădător sub control, 
ultimul raport primit de la sursa ,U” este din martie 1978. 

Cunoaştem în prezent următoarele date mai importante despre Mandache Gh. 

- Domiciliul, numărul de telefon — înregistrat pe numele soţiei; schiţa locuinţei şi a 

împrejurimilor; 

- Locul de muncă, programul de lucru, funcţia ce o ocupă, numărul de telefon de la 

serviciu şi relaţiile ce le are în instituţie; 

- Locurile şi localurile frecventate; 

- Traseul parcurs de acasă la serviciu şi mijloacele de transport folosite; 

- Date despre soţie şi cei doi copii; 

-  Fotografii recente ale trădătorului. 


Din analiza cazului rezultă că selectionarea şi pregătirea lui Mandache Gh. ca lucrător 
nelegal s-a făcut la indicatia expresă a consilierului sovietic trăgându-se concluzia că Mandache 
Gh. a fost bine cunoscut şi instruit în timpul şcolii de organele sovietice pentru a primi o astfel de 
misiune. 

Afirmăm cele de mai sus, bazându-ne pe următoarele argumente: 

-  Launan după dezertare, Mandache Gh. a trimis la o adresă din RDG şi la domiciliul 
din {ara al părinţilor col. Tereş Ştefan, câteva scrisori adresate organului nostru, prin care îşi 
cerea iertare pentru fapta sa cerând întâlnire pentru a se clarifica fata de noi. La timpul respectiv 
cererile sale au fost respinse, iar consilierii sovietici de pe lângă serviciul nostru şi organele 
RDG nu au acordat nici un fel de sprijin în soluţionarea cazului. 

- De la dezertarea lui şi până în prezent nu au avut loc provocări ale organelor de 
contrainformaţii duşmane în care să fi fost amestecat Mandache Gh. deşi în cei peste 19 ani ce 
au trecut de la dezertarea lui au funcţionat în RFG si alte ţări, mai multe cadre ale organului 


26 Terminologia specifică spionajului românesc din această perioadă avea la bază denumiri codificate 
pentru fiecare sector de activitate, țară, regiune şi funcţie. Astfel sediul central al DIE era botezat 
universitate, ofiţerii DIE erau cercetători, care la rândul lor lucrau în tipografii (ambasadele române) 
conduse de un tipograf şef (ambasadorul). Rezidenta purta titlul de lectorat condus de un lector, iar toţi 
ofiţerii DIE aveau pseudonime. Fiecare ţară sau capitală importantă avea un nume codificat: SUA - 
„Galaxia”, Washington — „Vidra”, Austria — „Viişoara”, RFG — .Kogälniceanu”, Brazilia — „Bârsa”, Atena - 
„Albeni”, Roma — „Radna, Santiago - „Şendreni, Ottawa — „Otopeni”, Cairo — „Ciceu” etc. Instituţii precum 
CIA avea indicativul CS 1, iar Departamentul de Stat al SUA era botezat „Yowa”. 

nostru cunoscute de către Mandache, atât din perioada cât a lucrat în ţară cât şi din şcoala 
urmată în URSS. 

- Desi încă din anul 1960, Mandache Gh. a comunicat numele sub care trăia în RFG, 
iar oraşul în care domicilia ne era cunoscut din scrisorile soţiei sale trimise la părinţii ei din RDG, 
timp de 13 ani nu s-au luat în consideraţie comunicările respective, luându-se cu totul alte 
măsuri pentru depistarea sa. 

Identificarea făcută de „Haer” în decembrie 1973 nu a fost altceva decât o confirmare a 

datelor pe care le detineam încă din 1960. 

Nu am stabilit nici un fel de alte acţiuni dușmănoase ale lui Mandache Gh., împotriva țării 

noastre. 


Raportăm că pe baza datelor acumulate, în decembrie 1974, s-a iniţiat de către 
generalul mr. Tănăsescu loan aducerea in țară a lui Mandache Gh. 

Când toată această acţiune era deja pregătită din punct de vedere organizatoric şi 
tehnico-operativ, din ordin superior echipa „Dinu” — „Vârtej” — cetăţeni italieni — care trebuia să-l 
aducă în țară pe Mandache Gh. a fost retrasă şi dirijată spre Viena cu ordinul de a acţiona pentru 
recuperarea fugarului Tisan Axente, acţiune care a eşuat. 

În acest caz propunem să se aprobe următoarele măsuri: 

Aducerea in țară a lui Mandache Gh., folosind în acest sens o echipă formată din ofiţeri 
de securitate, special pregătiţi şi trimişi în acţiune cu documente şi biografii străine. 


2. Mihai |. Atanasie, fost It. maj. de securitate pe linia Brigăzii „U”. A dezertat în Franţa 
la 1.XI. 1969. 

Este născut la 3.1X.1932 în Buzău, de profesie inginer hidrotehnic. La 31.XI1.1961 a fost 
încadrat în Ministerul de Interne cu gradul de It. maj. După ce a fost pregătit şi legendat ca 
cetăţean francez, la 5.1X.1964 a fost trimis in misiune la Paris-Franta. 

La 1.X1.1969 presa franceză a publicat date cu privire la arestarea lui Mihai Atanasie 
lăsând să se înţeleagă că aceasta a avut loc ca urmare a trădării lui lacob loan, fost funcţionar 
internaţional la UNESCO-Paris. 

În timpul anchetei Mihai Atanasie a trădat organelor franceze, adevărata sa identitate, 
calitatea de ofiţer de securitate şi misiunea ce-i fusese încredințată la plecarea din țară. După 
eliberarea din detenţie, organele franceze l-au luat sub protecţie, acordându-i ajutor material, 
locuinţă, loc de muncă şi cetățenie franceză. 

Pentru crima de înaltă trădare comisă, Tribunalul militar al R.S. România, prin sentința 
nr. 346 din 22.09.1970, l-a condamnat la moarte. 

În urma măsurilor informativ-operative întreprinse s-au stabilit următoarele date despre 
trădătorul Mihai Atanasie: 

- Este căsătorit cu o cetéteana franceză şi are un copil. 

-  Locul de muncă din Paris 

- Domiciliul pe care-l are la 30 km de Paris şi traseul folosit cu regularitate între 

serviciu şi domiciliu. 

- Programul de lucru şi unele locuri frecventate în afara orelor de program. 

- Marca şi numărul de înmatriculare al automobilului personal. 

Se află sub controlul nostru printr-o sursă externă care I-a identificat şi studiat. Prin 
această sursă dispunem de posibilitatea executării sentinței. 


Analizând acest caz se constată faptul că selectionarea și pregătirea lui au fost 
necorespunzătoare, el neavând calităţile şi aptitudinile necesare unui ofițer nelegal. 

Cu toate că în perioada pregătirii sale Mihai Atanasie a dovedit trăsături de caracter 
negative (ingamfare, comoditate, insuficientă hotărâre şi voinţă, slab spirit critic etc.) care-l făceau 
necorespunzător pentru o astfel de muncă, totuşi a fost trimis în misiune externă. 

La scurt timp după stabilirea sa în Franţa a cerut să fie retras din misiune. Aceste cereri 
insistente ale lui Mihai Atanasie au continuat până în iulie 1966, când comunicându-i-se 
aprobarea de venire în tara, acesta a refuzat, arătând că „preferă să rămână singur”. 

Menţionăm că în perioada 1966-1969 s-au efectuat mai multe contacte personale cu 
acesta la Paris şi Bruxelles, încercându-se, fără succes determinarea lui de veni în tara. 

Raportăm că din studiu şi analiza faptelor petrecute în cazul trădătorului se poate trage 
şi următoarea concluzie: 

Mihai Atanasie cu o pregătire slabă contrainformativă şi cu trăsături de caracter negative 
a fost depistat cu uşurinţă de organele franceze; contactat încă din 1967 când s-au făcut verificări 
şi la adresa din tara, unde el a locuit pe identitatea reală. Este posibil ca trădătorul să fi dezertat 
la duşman încă din anul 1966, când a refuzat să mai vină în ţară, iar organele franceze s-au 
folosit de trădarea lui lacob lon pentru a oficializa şi a face publică şi trădarea lui Mihai Atanasie. 


3. lacob Gh. loan, fost It. colonel de securitate, lucrător operativ în cadrul biroului 
Franţa. A dezertat în Franța, la 25 iulie 1969, în timp ce se afla în misiune pe linie V-127, împreună 
cu soția şi copilul său. 

Este născut la 13 mai 1931 în com. Baita-Bihor. Provine dintr-o familie de muncitori, iar 
el este de profesie laborant otelar. 

La 1 iunie 1951 a fost încadrat în Ministerul de Interne cu gradul de sublocotenent şi 
repartizat la Timişoara. 

În perioada anilor 1954-1955 a urmat un curs de specializare, pé linie de securitate, în 
URSS. Întors de la acest curs a fost numit ajutor şef serviciu iar în anul 1959 a fost promovat ca 
şef al fostului raion de securitate Arad. 

La 1.11.1960 a fost încadrat în DGIE iar în mai 1961 a fost trimis în misiune la lectoratul 
din Paris, unde a lucrat sub acoperire de diplomat la ambasadă, iar mai târziu ca funcţionar 
internaţional în cadrul UNESCO. 


27 Deşi nu sunt încă documente care să ne ofere explicit care erau atribuţiile în acest domeniu ale ofiţerilor 
DGIE, cu o anumită rezervă, putem susţine că este de fapt vorba despre activitatea Direcţia a V-a care se 
ocupa cu obţinerea de informaţii tehnico-stiintifice. 

În general, o bună perioadă de timp, aproximativ până la sfârşitul anului 1967, lacob 
loan s-a preocupat de rezolvarea unor sarcini profesionale, obţinând şi unele rezultate concrete 
pentru care a fost decorat, premiat şi avansat la gradul de It. col. înainte de termen. De la sfârşitul 
anului 1967 până în iulie 1969 aportul lui lacob loan, în activitatea profesională a fost foarte 
scăzut, aproape inexistent. 

După numirea lui lacob loan la UNESCO, fiind salarizat cu mult peste nivelul chiar al 
ambasadorului a început să manifeste o atitudine de subapreciere a celorlalţi diplomaţi dând 
dovadă de îngâmfare şi grandomanie. Dacă de la început era în relaţii foarte bune — profesionale 
şi de familie — cu g-ral mr. Caraman Mihai, şeful lectoratului, ulterior s-au certat, ajungând să se 
urască şi să se suspicioneze reciproc. 

Într-o astfel de atmosferă viciată, de neînțelegere între lector şi ajutorul său, a fost 
posibil, după părerea noastră, ca organele franceze să acţioneze la atragerea la colaborare a lui 
lacob loan, folosindu-se de nemulțumirile sale, trăsăturile negative de caracter şi slabul simţ 
contrainformativ de care dădea dovadă. Sunt indicii certe că în timp ce lucra la UNESCO şi 
nemaifiind sub controlul colectivului din cadrul ambasadei, serviciile de informaţii dușmane l-au 
studiat cu uşurinţă şi au reuşit să-i plaseze o femeie (functionarä UNESCO - cetateana engleză 
de origine americană) prin care l-au studiat, exploatat în orb şi apoi recrutat. 

În august 1968 a avut loc căderea unui agent de mare valoare aflat în legătura g-ral mr. 
Caraman Mihai. Toate concluziile conduc la faptul că acesta a fost trădat de către lacob loan 
pentru a-l compromite pe g-ral mr. Caraman Mihai şi a-i lua el locul în calitate de lector. 

În legătură cu acest agent, care a adus servicii deosebite statului nostru, prin informaţiile 
furnizate din NATO, trebuie menţionat că nu s-a întreprins aproape nimic pentru scoaterea lui din 
închisorile turceşti, unde are de ispăşit o pedeapsă de 20 de ani închisoare. 

Nereuşind să-şi realizeze planul de compromitere a lectorului şi fiind presat de termenul 
stabilit pentru analiză în ţară, de unde datorită lipsei de rezultate nu mai avea certitudinea că se 
va mai întoarce la post, la 25 iulie 1969, împreună cu familia a dezertat, cerând azil politic în SUA. 

Presa franceză şi cea din majoritatea ţărilor capitaliste au declanşat o campanie 
calomnioasă la adresa ţării noastre, ca urmare a declaraţiilor făcute de lacob după trădare, 
trădătorul a furnizat organelor franceze şi americane, informaţii pe baza cărora s-au făcut 
numeroase arestări şi astfel a căzut o întreagă reţea valoroasă condusă de g-ral mr. Caraman 
Mihai. 


La 6 mai 1974 s-a obţinut prima informatie că lacob loan a fost admis in SUA în anul 
1969, dându-i-se dreptul să rămână în continuare in această tara. Pornind de la această 
informaţie sursa externă „Bone” a obţinut documentul Comitetului Juridic cu privire la acordarea 
cetăţeniei americane lui lacob loan. Ulterior s-au obţinut şi alte documente originale din care 
rezulta cu certitudine că lacob loan se află în SUA aducând servicii deosebite acestei ţări. 

Prin măsurile informativ-operative întreprinse de către noi s-a reuşit până în prezent să 
se stabilească următoarele despre trădător: 

-  Numele americanizat sub care trăieşte. 

-  Domiciliul său din oraşul San Rafael — California (SUA) 

- Numärul de telefon de la domiciliu 

- Fotografiile domiciliului său 

- Averea mobilă şi imobilă. 

La indicatia organelor de informaţii americane foloseşte alte adrese pentru 
corespondenţa cu rudele din ţară. 

Pentru crima de înaltă trădare lacob lon a fost condamnat la moarte prin sentinţa 
Tribunalului Militar nr. 346 din 22.09.1970. 

Raportăm că la 24.X.1974, g-ral mr. Tănăsescu lon a întocmit o notă raport în care arăta 
numele americanizat sub care trăieşte lacob loan şi adresa sa exactă din SUA. În aceeaşi notă 
se cerea aprobarea trimiterii în SUA a ofiţerilor Brigăzii „U” „Sturm-Daniela” din Austria pentru a 
efectua identificarea fizică a trădătorului şi a familiei sale. Nota-raport a fost aprobată, la data 
menţionată, de către Pacepa Mihai, însă nu s-a dat curs acţiunii. 

La începutul lunii ianuarie 1975, deci la aproximativ 70 zile de la întocmirea acestei note- 
raport, s-a prezentat la tov. Pungan Vasile, ambasadorul american la Bucureşti Barnes jr. arătând 
că autorităţile americane deţin informaţii că organele noastre întreprind măsuri pentru 
identificarea lui lacob loan. EI a solicitat, în numele bunelor relaţii dintre România şi SUA, ca 
aceste măsuri să fie sistate. 

La timpul respectiv s-au făcut verificări pentru a stabili cum au aflat organele americane 
despre intenţiile noastre în cazul trădătorului lacob loan, însă nu s-a putut elucida cine a făcut 
deconspirarea sau trădarea acţiunilor noastre. 

Faţă de cele raportate în acest caz propunem să se aprobe pregătirea unei echipe de 
ofiţeri care să treacă la executarea sentinţei pe teritoriul SUA. 


4. Dumitrăchescu D. Constantin fost It. col. de securitate, şef de serviciu si lector [şef 

rezidenţă] în India şi Israel. 

A dezertat la Tel-Aviv-Israel la 25.06.1972 în timp ce se afla în misiune pe linie V-2. 

Este născut la 12 august 1925 în comuna Albeşti — Prahova. 

În perioada 1940-1947 a fost muncitor mecanic la „Rafinăria romano-americana” din 
Ploieşti. 

În anul 1949 a fost încadrat în SSI iar în 1951 i s-a acordat gradul de locotenent. 

În perioada 1951-1956 a lucrat în exterior la oficiul diplomatic din Washington, apoi timp 
de doi ani în cadrul misiunii permanente a ţării noastre din New-York. 

În anul 1958 a fost retras de la post, iar în 1960 a fost trimis ca lector la New-Delhi, India, 
unde a funcţionat până în anul 1967. 

După o scurtă şedere în centrală, în anul 1968, a fost trimis în calitate de lector la Tel- 
Aviv, unde a funcţionat până la data dezertării. 

Pentru refuzul înapoierii în tara a fost condamnat la 7 ani închisoare prin sentinţa nr. 580 
din 29.09.1973, condamnare care în anul 1976 a fost gratiatä. 

Dumitrăchescu Constantin are în tara părinţii, doi fraţi, soţia şi o fiică, o alta fiică a sa se 
află în Austria, unde a plecat legal în anul 1978. 

După dezertare, Dumitrăchescu Constantin a scris cinci scrisori pe care le-a expediat din 
Paris la adresa soției si fiicei sale din Bucuresti una din aceste scrisori a fost adresată conducerii 
DGIE. 

În această scrisoare Dumitrăchescu arată motivele care l-au determinat să dezerteze 
(subaprecierea activităţii sale, suspicionarea sa şi a familiei sale precum şi corupţia de care şi-a 
dat seama că există în centrală). 

De la primirea celor cinci scrisori expediate în perioada iulie-august 1972, alte informaţii 
despre existența lui Dumitrăchescu Constantin şi locul unde se află nu s-au obținut. 

Cu toate că s-au făcut demersuri oficiale pe lângă autorităţile israeliene acestea ne-au 
furnizat o serie de date care nu au corespuns realităţii cu scopul vădit de a ne dezinforma. 

Analizând trădarea lui Dumitrăchescu Constantin am ajuns la concluzia că aceasta s-a 
datorat următoarelor cauze: 

- Tinerea la post în exterior a lui Dumitrăchescu Constantin o perioadă de peste 19 
ani în SUA, India şi Israel, a influenţat în mod negativ asupra caracterului şi a modului său de 
viata, rupându-se de realităţile din tara noastră. 

-  Disensiunile care au existat între Dumitrăchescu Constantin şi reprezentanții 
centralei pe diferite teme de muncă şi comportare a familiei sale. 

-  Imoralitatea crescândă şi slăbirea simțului contrainformativ a lui Dumitrăchescu C-tin 
a dus la posibilitatea studierii şi recrutării sale de către serviciile de informaţii duşmane. 

Raportăm că Dumitrăchescu întreținea relaţii intime cu diferite femei încă din India, 
acestea luând o amploare mai mare în Israel, unde frecventa marele hotel „Cheraton” din Tel- 
Aviv, împreună cu femei de moravuri uşoare şi elemente dubioase originare din România. Acest 
lucru a fost recunoscut însăşi de soţia sa. 


La ultima analiză din 1971 făcută lui Dumitrăchescu Constantin în țară i s-a adus la 
cunoştinţă comportarea imorală a fetelor sale, ceea ce I-a deranjat foarte mult şi aşa cum susţine 
el în scrisoarea sa acest lucru a fost determinant în decizia lui de dezertare. 

Din datele obținute până în prezent se desprinde faptul că Centrala respectiv 
conducerea Diviziei din care făcea parte cu toate că cunoştea o bună parte din abaterile 
trădătorului, disensiunile din familia sa, lipsa de rezultate în muncă, nu a luat măsuri la timp 
pentru curmarea acestora ci din contră le-au minimalizat fiind menţinut în exterior, în Israel. 


5. Răuţă C. Constantin fost It. maj. de securitate, în funcţie de inginer principal la UM 
0920/M — 50028, 
A dezertat la 24 noiembrie 1973 în SUA. 
Este născut la 6 noiembrie-1943, în com. Bäräbäut-Alba, de profesie inginer electronist. 
Până în anul 1971 a funcţionat ca proiectant la IPROCHIM — Bucuresti şi apoi transferat 
la Direcţia organizare şi control din Ministerul Industriei Chimice, de unde a fost selecționat pentru 


2 Indicativul DGIE (până în august 1978) şi al serviciului tehnic care avea atribuţii în pregătirii şi asigurării 
cu materiale pentru operaţii de ascultare (T.O.), al fotografierii documentelor, scrisului simpatic etc. 

a fi încadrat la UM 0920/M-500. În acest scop a fost obținută aprobarea organelor de partid 
pentru atragerea lui la colaborare cu organele de Securitate, urmând ca încadrarea să aibă loc în 
raport de rezultatele obţinute şi a verificărilor efectuate prin mijloacele muncii de securitate. 

La 1 iunie 1971 a fost chemat în cadrele active ale Ministerului de Interne cu gradul de It. 
maj. fiind repartizat la M-500 în calitate de şef problemă la compartimentul „Depistări, pază şi 
alarmare”. 

În luna ianuarie 1972, în baza propunerilor făcute de conducerea lui M-500, s-a aprobat 
trimiterea sa la specializare în Italia cu o bursă ONUDI, pe care o obținuse înainte de a fi chemat 
în cadrele active ale unităţii noastre. 

La 14 ian. 1972 a ajuns la Roma, iar la 24 ian. acelaşi an a mers în localitatea Brindisi 
unde timp de două zile — potrivit declaraţiilor sale — a stat la un hotel fără a se prezentat la firma 
unde fusese repartizat pe motiv că a fost bolnav. 

În ziua de 27 ianuarie 1972 a fost contactat la hotel de doi poliţişti şi invitat la Chestura 
poliţiei din localitate pe motiv că nu avea autorizaţie de acces în'această zonă. 

Ulterior s-a mai stabilit că Răuţă C-tin era în legătură cu o româncă Nichita loana 
Alexandra aflată la specializare în Italia, pe cont propriu, pe care a adus-o în sediul agenţiei 
economice a RSR deşi ştia că nu-i este permis. Nu mergea la întreprinderea la care fusese 
repartizat şi nu a raportat în tara aceste probleme. 

La 40 de zile de la ajungerea lui Räutä Constantin la Roma, şeful UM 0920 aflându-se în 
Italia a analizat situaţia şi comportamentul lui stabilind că acesta nu respectase instructajul ce se 
făcuse în tara, a ordonat chemarea imediată a lui Räutä Constantin în țară, unde să se ia toate 
măsurile de verificare prin sectorul ,V.S.”. 

Adus în țară la 25.02.1972, Rauta Constantin a fost anchetat în legătură cu abaterile 
săvârşite în Italia, anchetă care s-a efectuat pe bază de rapoarte. Verificarea lui s-a făcut printr-un 
mijloc simplu aflat în dotarea unităţii in care lucra şi care a funcţionat numai cinci zile, fără ca în 
perioada respectivă să se întreprindă vreo combinaţie informativ-operativă. 

Imediat după aducerea lui în tara, ca urmare a celor întâmplate în Italia s-a ordonat 
scoaterea lui Răuţă Constantin din cadrele active ale lui UM 0920, lucru care s-a tergiversat fiind 
menţinut în continuare în acelaşi sector şi trimis după aceea în câteva rânduri în misiuni externe — 
Israel, Cipru, RSF Iugoslavia — deşi Răuţă Constantin manifesta o preocupare vădită pentru 
continuarea specializării în străinătate, făcând chiar raport în acest sens. 

La 24 noiembrie 1973 a fost trimis în misiune în cadrul unei grupe care avea sarcina să 
efectueze control T.O. şi revizie tehnică a aparaturii din dotarea lectoratelor Washington şi New- 
York. 

Ajuns la New-York în timp ce se afla pe aeroport asteptand avionul pentru Washihgton, 
Räutä Constantin a dezertat la duşman luând cu el o servietă cu scule şi aparatură şi un plic cu 
corespondenţă diplomatică. 

La 26 noiembrie 1973, organele americane din New-York ne-au informat că Răuţă 
Constantin a luat hotărârea de a rămâne în SUA, restituindu-ne plicul diplomatic cwmenţitinea că 
nu a fost violat. 

Prin sentinţa Tribunalului Militar nr. 133 din 2 septembrie 1974 Räutä Constantin a fost 
condamnat la moarte şi confiscarea totală a averii. 

În tara trădătorul are pe mama sa, două surori, un frate, soția şi un copil. 

Räutä Constantin nu posedă cetăţenia americană, având statut de refugiat politic. 

Imediat după dezertare Räutä Constantin a stat ascuns la diferite adrese, după care a 
început să facă presiuni şi demonstraţii protestatare cerând să i se dea drumul soţiei şi copilului 
său să plece în SUA®. 

Prin sursa externă ,Felix” s-a făcut un studiu în SUA asupra acestui caz stabilindu-se: 
domiciliul; locul de muncă; traseul pe care îl urmează de acasă la serviciu şi invers; schița 
imobilului şi modul de pătrundere. 

Având toate aceste date s-a organizat acţiunea de executare a sentinţei prin lichidarea 
trădătorului, lăsându-se impresia că a fost jefuit. 

Chiar în timpul desfăşurării acestei acţiuni s-a primit ordin să i se comunice lui ,Felix" 
stoparea acţiunii de lichidare. 

Cu toate măsurile luate pe lângă soția trădătorului, aceasta fiind încurajată de Răuţă 
Constantin şi membrii ambasadei americane la Bucureşti, se manifestă duşmănos şi cere 
insistent să i se aprobe plecarea definitivă în SUA. 

Pentru scoaterea soţiei trădătorului din {ara s-au făcut intervenţii la toate nivelele, ultima 
fiind în luna aprilie 1978 cu ocazia vizitei ce a făcut-o în SUA Îndrumătorul nostru Principal. 

La întrebarea ce a fost pusă, tovarăşul N. Ceauşescu a dat următorul răspuns: 

„Cum ar rezolva guvernul american trădarea unui ofiţer al Statelor Unite. Cei care au pus 
întrebarea probabil că nu cunosc aceste lucruri, de aceea despre trădători jurământului militar, nu 
doresc să vorbesc”. 

Văzându-se în imposibilitatea de a o scoate legal din țară, se pare că în prezent CIA 
intenţionează scoaterea acesteia în mod ilegal. 

Din analiza şi prelucrarea informaţiilor obţinute cu privire la comportarea şi acţiunile 
trădătorului Räutä Constantin rezultă: 

La dezertare Räutä Constantin a luat cu el şi corespondenţa diplomatică intentionand ca 
prin şantaj să oblige autorităţile române să permită soției şi fiului său să părăsească tara. Planul 
său nu a reuşit deoarece autorităţile americane, pentru a nu compromite vizita în SUA, din anul 


29 Conform mărturisirilor publicate recent în presa românească, Constantin Räutä face un inventar al 
acţiunilor sale anticomuniste: „După 1973, am dus o activitate intensă pentru respectarea drepturilor omului 
în România. Am organizat sau participat la numeroase proteste împotriva regimului în fata Casei Albe şi a 
Ambasadei române din Washington, am depus mărturie la audierile din Congres împotriva regimului 
Ceauşescu, am dat interviuri în presa americană despre nerespectarea drepturilor omului în România şi am 
vorbit des la Vocea Americii şi la Europa Liberă. Evident, activitatea mea nu a fost pe placul lui Ceauşescu. 
La timpul respectiv, am fost informat de FBI despre activitatea agenţilor regimului Ceauşescu împotriva 
mea, iar generalul Pacepa a descris, în cartea sa documentară Orizonturi Roşii înţelegerea făcută de 
Ceauşescu cu mafia americană să mă lichideze. Faptul că sunt acum, aici, este o dovadă că Securitatea 
nu a reuşit să mă asasineze”. (www.badin.ro, consultat la 23.11.2007). 

1973, a Îndrumătorului nostru Principal au predat plicul cu corespondenţa diplomatică în schimb i- 
au promis lui Räutä Constantin sprijin în rezolvarea solicitărilor sale. 

La 4 aprilie 1974, Răuţă Constantin s-a prezentat la ambasada noastră de la 
Washington unde a avut o discuţie, care a fost interceptată, prin care cerea să i se dea soția şi 
copilul din țară făcând anumite ,amenintari” la fosta lui calitate de ofiţer. Redăm în extras o parte 
din afirmaţiile sale: ,...Eu m-am angajat în serviciul în care am lucrat cu o condiţie bine precizată, 
bine explicată, care a fost acceptată. Urma să fac specializarea pe care am obținut-o înainte de a 
mă angaja. Am insistat pentru această specializare pentru că este o dorinţă strict profesională, nu 
este vorba de altceva. Această specializare nu am putut să o fac”... 

„„„„Am fost în Italia, nu am terminat specializarea şi mi-a fost întreruptă pentru o 
perioadă, aşa mi s-a spus. De altfel nici lucrurile mele din cameră nu am putut să le iau. Nu ştiu, 
nici eu ce motive au existat. Am discutat cu dânşii, le-am spus că dacă nu sunt motive, eu vreau 
să continui specializarea. Mi s-a spus că peste şase luni cel mai târziu am s-o reiau, dar această 
promisiune nu a fost respectată. Aceasta a fost condiţia cu care m-am angajat în serviciul în care 
am lucrat”. „... Mai mult, într-o şedinţă de partid, când se făcea analiza activităţii mele, mi s-a 
făcut o mică pregătire înainte de şedinţă. Secretarul de partid şi şeful meu mi-au atras foarte 
serios atenţia să nu ridic dorința mea şi anume că vreau să fac specializarea, deci mi se 
interzicea măcar să pun problema. Dacă au existat motive de suspiciune împotriva mea, trebuia 
să mi se spună atunci, pentru că eu aş fi spus foarte clar, aici nu rămân...” 

„„„.Nu mă cunoaşteţi şi din păcate nici cei cu care am lucrat mai îndeaproape nu m-au 
cunoscut. Nici atunci când am insistat luni întregi să-mi dea drumul la specializare sau dacă nu 
aveam dreptul trebuia să mi se spună, nu ti se permite, nu să mi se promită. Şi atunci am hotărât 
singur”. „...Foarte pe scurt să vă explic motivul pentru care am luat acel curier. A fost, dacă vreţi 
să apreciaţi sinceritatea, doream un şantaj. Vroiam să şantajez cu el pentru familia mea. Asta 
este realitatea. Nu este frumos, dar ăsta este adevărul”. 

Raportăm că selectionarea pentru unitatea noastră a lui Răuţă Constantin s-a făcut cu 
uşurinţă de către serviciul personal care nu a luat în consideraţie faptul că tatăl său a fost 
plutonier în armata veche. Nu s-a ţinut cont de trăsăturile negative de caracter reieşite din 
verificări şi de dorinţa acestuia de a ajunge cu orice preţ în străinătate. 

Rauta Constantin a condiţionat încadrarea sa în Ministerul de Interne de plecarea lui la 
specializare în străinătate. 

Părerea noastră este că Räutä Constantin a fost racolat de serviciile de informaţii 
occidentale, încă din Italia, motiv pentru care ar fi trebuit să fie temeinic verificat, lucru ce nu s-a 
făcut, cu toate că s-a primit ordin — la timpul respectiv — în acest sens şi chiar să fie îndepărtat din 
cadrele armatei. 

Ignorând faptele şi ordinul dat, conducerea V-3 şi M-500, l-au menţinut pe Rauta 
Constantin în aceeaşi funcţie, trimiţându-l în continuare în misiuni externe, dându-i astfel 
posibilitatea de a-şi pune în aplicare planul său. 


30 Într-un interviu acordat jurnalistului Andrei Bădin, de la „Jurnalul Naţional”, în 2007, C. Răuţă clarifică 
câteva din detaliile sale biografice: „După terminarea facultăţii am fost repartizat la Ministerul Chimiei. Nu 

Faţă de cele raportate mai sus, propunem deplasarea în zonă a unei echipe formată din 
ofiţeri pregătiţi special, care să execute sentința de condamnare la moarie a lui Răuţă 
Constantin“. 


6. Marcu V. loan fost It. col. de securitate deplin conspirat al V-2% la MCE 

A dezertat la 1 august 1976 în timpul reîntoarcerii sale la post în Iran, unde îndeplinea 
funcţia de şef al Agenţiei Economice. 

Este născut la 21 ianuarie 1922 în Tatar-Bunar URSS de profesie inginer 
electromecanic. Este căsătorit şi are doi copii. 

A lucrat in MCE [Ministerul Comerţului Exterior] ca şef secţie şi director, apoi — în 
perioada 1956-1964 — a funcţionat ca diplomat şef al agenţiei economice a RS România din 
Cairo. 

În anul 1970 a fost numit şef al Agenţiei Economice române din Teheran, Iran, unde a 
funcţionat până în august 1976, când a dezertat stabilindu-se în Canada. 

Pentru refuzul înapoierii în ţară Tribunalul Militar, prin sentinţa nr. 567 din 15.11.1977, l-a 
condamnat la 6 ani de închisoare. 

Raportăm că Marcu loan prin relaţiile sale ce le avea atât în cadrul unităţii noastre, MCE 
şi alte instituţii a reuşit să obţină aprobările necesare pentru menţinerea sa la post şi scoaterea, în 


am fost informator sau colaborator, nu am avut nicio legătură cu Securitarea sau DIE. La sfârşitul anului 
1969 am câştigat prin concurs o bursă UNESCO în Italia şi Franţa, dar nu am primit paşaportul până nu am 
acceptat, la cererea fratelui dictatorului, Nicolae Andruta Ceauşescu, să lucrez ca inginer pentru DIE şi să 
fiu instruit pentru spionaj tehnic împotriva țărilor NATO. Am acceptat, dar mi-am zis în sine: «Daţi-mi 
paşaportul şi o să mă mai vedeţi când o face plopul pere şi răchita micgunele!»- Ce s-a întâmplat după 
aceea?- Am fost transferat ca inginer în DIE, instruit în «arta» spionajului tehnic şi trimis la studii. Când am 
intrat în avionul pentru Roma am crezut, în naivitatea mea de atunci, că am terminat cu DIE. Nu am făcut 
nimic din ceea ce mi s-a cerut, am crezut că am înțeles modul în care eram supravegheat, dar am greşit. 
După nici două luni am fost adus în România sub escortă şi anchetat pentru suspiciunea de a fi «pactizat» 
cu «duşmanul». «Dusmanul» era NATO, din care România face azi parte. - Şi apoi? - După multe 
interogatorii nu au găsit nimic compromitätor în declaraţiile pe care le-am dat. Nu am mai fost implicat în 
activităţi de spionaj, dar am primit sarcina să construiesc un sistem de alarmă pentru sediul tehnic al DIE. 
Când l-am terminat, colonelul Goga |-a apreciat ca fiind la nivelul tehnicii mondiale şi m-a trimis să proiectez 
unul similar la locuinţa lui Nicolae Ceauşescu, de pe Bulevardul Primăverii. Apoi, am fost trimis la Tel Aviv 
să stabilesc dacă Mossad sau Shin Beth a introdus tehnică de ascultare în ambasadă. A fost, evident, o 
misiune de încercare, deoarece am fost urmărit pas cu pas. În 1973, generalul Pacepa m-a inclus în echipa 
DIE care trebuia să pregătească vizita oficială a lui Ceauşescu la Washington. Când am ajuns pe 
aeroportul din New York, am cerut însă azil politic”. Vezi ibidem. 

31 După primirea azilului politic şi a dreptului de muncă în Statele Unite, Constantin Rauta a fost angajat 
prin concurs la cel mai mare centru de cercetări NASA, „Goodard Space Flight Center” din Greenbelt, 
Maryland, unde a lucrat cu mai multe sisteme de sateliți. Din 1999 până în prezent lucrează la diverse 
proiecte legate de apărarea Statelor Unite. Vezi ibidem. 

32 Se pare că e vorba despre Direcţia a VI-a, din cadrul DGIE, cu atribuţii în crearea de rezidente ilegale în 
exterior. i 

excursie, din tara a familiei sale (soţie, fiu, fiică, ginere şi nepot), punandu-si astfel în aplicare 
planul său de dezertare. 

Prin măsuri informativ-operative întreprinse, în ianuarie 1977, am reuşit organizarea 
aducerii în țară a ginerelui trădătorului, care fusese scos din {ara fără să cunoască intenţiile de 
trădare ale socrului său. Acesta a fost încadrat în muncă şi colaborează cu organele noastre, 
aducându-şi o contribuţie substanţială la cunoaşterea unora din cauzele trădării lui Marcu loan. 

Până în prezent am stabilit că Marcu loan, împreună cu familia, are domiciliul în 
Montreal-Canada, au primit cetăţenia canadiană şi au o avere de circa două milioane de dolari 
SUA. Această sumă a fost obţinută în urma unor afaceri pe care Marcu loan le făcea, în numele 
agenţiei economice, cu partenerii iranieni, de la care primea comisioane confidentiale ce îi erau 
depuse la diferite bănci din Occident. Ajuns în Canada, din această sumă el a închiriat şi mobilat 
două apartamente luxoase în Montreal, a cumpărat un automobil şi a investit o parte din bani în 
diverse afaceri comerciale. 

Soţia sa şi copiii corespondeaza cu rudele din țară, la rândul lor rudele din România le 
scriu la o adresă poştală din Montreal, cunoscută de organele noastre. 

Printr-o sursă a lectoratului există posibilitatea verificării şi tinerii sub control a 
trădătorului şi familiei acestuia. 

Analizând materialele informative existente în acest caz se desprinde concluzia că 
Marcu loan a fost încadrat ofiţer superior fără verificări prealabile aprofundate; i s-au încredinţat 
sarcini de importanță deosebită fără discernământ profesional, având astfel posibilitatea să 
cunoască conducerea centralei şi unele probleme informative şi de cadre care nu trebuiau să-i fie 
făcute cunoscute. 

Raportăm că verificările ulterioare au scos în evidenţă slaba muncă de cunoaştere şi 
verificare în acest caz. El este de origine macedoneană şi a ajuns în funcţiile de conducere 
cunoscute, nu pe baza meritelor personale ci pe baza cadourilor şi meselor oferite unor persoane 
care-l vizitau cu regularitate la Teheran (exemplu g-ral Munteanu Constantin şi alţii), şi despre 
care pot da relaţii competente fostul lector la Teheran col. Ştefănescu care în prezent este 
director adjunct la V-2. 

Multe dintre carentele în muncă şi abaterile de la morală ale lui Marcu loan îi erau 
cunoscute fostului lector Ştefănescu, care-l avea în legătură, însă nu le-a raportat în centrală 
pentru a se lua măsuri de curmarea lor. 

Soţia lui Marcu loan, femeie imorală şi reacționară, cu apucături burgheze a jucat de 
asemenea, un rol important în luarea deciziei de dezertare de către Marcu loan. Aceasta era 
cunoscută încă din tinereţe ca o femeie de moravuri uşoare. Ea a fost căsătorită cu un emigrant 
polonez cu care a avut un copil la Varşovia. Marcu loan a cunoscut-o pe actuala sa soție în timp 
ce lucra ca delegat al MCE pe lângă Agenţia noastră comercială din Varşovia. 

Este surprinzător faptul că o serie de cadre cu munci de răspundere, care l-au cunoscut 
îndeaproape pe Marcu loan, n-au sesizat tendinţa acestuia de căpătuială, îmbogăţire şi ruperea 
de realităţile din tara, după aproximativ 15 ani de şedere în exterior. Unele din aceste aspecte 
puteau uşor fi confirmate de bunurile materiale acumulate fără acoperire — în apartamentul său 
din Bucuresti. Cu toate că principalele valori le-a scos din ţară (bijuterii, tablouri etc.) în 

apartamentul său au fost găsite obiecte în valoare de sute de mii de lei, care au fost confiscate şi 
predate la stat. 

Având în vedere particularitätile din acest caz propunem să se aprobe continuarea 
măsurilor de verificare, cu sprijinul lectoratului, în vederea stabilirii noului domiciliu din Montreal şi 
obţinerii de informaţii care să elucideze cauzele trădării sale şi eventualii săi complici din tara şi 
străinătate. 


7. Vulpe C. lon fost căpitan de securitate deplin conspirat la MCE Este condamnat la 15 
ani închisoare. A dezertat la 8 septembrie 1971 împreună cu familia (soţia şi copilul) în timp ce 
lucra în calitate de secretar II economic la Agenţia Economică a R.S. România din Londra. 

Este născut la 19 septembrie 1935, în Tecuci, de profesie inginer electromecanic. A 
lucrat în MCE în calitate de şef serviciu până în anul 1967 când a fost trimis la post la Londra. 

Din datele obţinute până în prezent rezultă că autorităţile engleze i-au acordat cetăţenia 
şi dreptul de a se stabili şi munci în oraşul Londra. 

Cunoaştem domiciliul şi locul de muncă, situaţia sa materială şi familială, relaţiile sale cu 
autorităţile engleze şi colonia reacționară din Anglia. 

Vulpe lon, lucrează la fituica reacționară a fugarului lancu Raţiu din Londra. 

Ca urmare a cererii şi protestelor sale făcute în Anglia, la 26 aprilie 1978, s-a aprobat 
plecarea din {ara a fratelui său Vulpe Virgil, fost maior de miliţie, dar pe care fratele său nu l-a 
primit în Anglia şi în prezent Virgil Vulpe se află în RFG la rudele soției sale. 

Analizând acest caz se desprinde concluzia că a fost încadrat ca ofiţer, fără temeinice 
verificări, iar în timp ce se afla la post nu a fost antrenat şi sprijinit în muncă, fapt ce a permis 
organelor engleze exploatând slaba pregătire a lui Vulpe lon pe linie de securitate, să-l atragă de 
partea lor, mai ales că el răspundea de realizarea unor contracte în domeniul cumpărării de 
avioane şi cooperării pe această linie. 

După trădarea sa unii dintre colegii săi de la „Industrialexport” şi-au explicat faptul de ce 
acesta era atât de insistent ca {ara noastră să cumpere şi că coopereze în domeniul aviatic cu 
Anglia. 

Având în vedere că despre Vulpe lon cunoaştem locuinţa sa proprietate personală din 
Londra şi locul său de muncă sunt condiţii de a fi neutralizat de către o echipă de ofițeri de 
securitate pregătiţi special în acest scop. 


8. Tipănuţ Gh. Virgil, fost căpitan de securitate deplin conspirat la MCE. A dezertat 
împreună cu soţia şi copiii la 15 iunie 1975 în timp ce se afla în misiune pe linia Brigăzii S.D.#, în 
cadrul Agenţiei Economice a RS România la Oslo-Norvegia. 

Este născut la 15.11.1938 în Oradea, de profesie jurist. Este căsătorit şi are doi copii 
minori. 


3% Brigada „SD” (ştiinţă şi dezvoltare) avea în atribuţii obținerea de documentati şi aparaturii necesare 
institutelor din ţară care asigurau cercetarea şi proiectarea în industria naţională. 

Fiind ofiţer deplin conspirat nu s-a aprobat, de fostul şef al colectivului nostru, să fie 
trimis în judecată, cu toate că erau probe, din presa occidentală, că a trădat o serie de probleme 
cunoscute de el cu privire la munca de securitate, cadre şi agentură. 

În ţară are pe mama sa, o soră şi alte rude din partea soției domiciliate la Oradea. 

Soţia trădătorului are un frate medic care a fost plecat pentru asistență medicală în 
Maroc. Acesta după expirarea contractului nu s-a mai întors în tara, rămânând definitiv la Paris 
împreună cu soţia şi copilul lor. Se presupune că acesta nu s-a mai întors în tara la îndemnul 
trădătorului Tipänut Virgil cu care se afla în corespondenţă. 

Până în prezent nu s-au putut afla nici un fel de informaţii cu privire la locul unde 
domiciliază şi lucrează tradatorul. 

Analizând acest caz am desprins concluzia că fostul şef al colectivului nostru (Pacepa 
Mihai) în mod deliberat a ţinut în cabinetul său, întreg materialul cu privire la trădător, predându- 
ni-l după insistente, abia la sfârşitul lunii februarie 1978, deci după aproximativ doi ani de la 
trădarea lui Tipanut V. De altfel, tot la indicaţiile lui Pacepa Mihai nu s-au luat măsuri de verificare 
în exterior, spunând că acesta nu mai trebuie să facă obiectul preocupărilor noastre, motiv pentru 
care la diverse analize nici n-a fost amintit. 

Apreciem că trădătorul nefiind bine controlat şi verificat, atât în ţară cât si in exterior, a 
putut să i-a cunoştinţă de foarte multe probleme strict secrete ale DGIE pe care le-a divulgat 
dusmanului. Acest din urmă aspect este confirmat şi de unele articole apărute în presa 
occidentală. 

Raportăm că factorii de răspundere de la Brigada SD au trecut cu mare uşurinţă peste 
unele carente din activitatea trădătorului (frică, tendinţă de căpătuială, minciună etc.) mentinandu- 
| la post în mod nejustificat. 

Mai mult chiar, conducerea Brigăzii SD cunoştea câte ceva şi din legăturile neoficiale 
neraportate ale lui Tipanut Virgil cu diplomaţi americani, acreditaţi în Norvegia. Este de presupus 
că americanii respectivi l-au studiat şi determinat să dezerteze. 

În acest caz ne propunem intensificarea măsurilor de verificare, în {ara şi străinătate, 
pentru identificarea trădătorului şi neutralizarea acestuia. 


9. Sârbu Dumitru, fost plutonier de securitate şi lucrător de pază la V-3%. 
A dezertat în SUA împreună cu soţia şi cei doi copii la 20 ianuarie 1976, în timp ce se 
afla în misiune la ambasada R.S. România din Washington. 
. Este născut la 25 ianuarie 1949 în com. Stelnica — Ialomiţa. Este de profesie electrician. 
A fost condamnat la 7 ani închisoare conform sentinței nr. 141 + * “1976 a 
Tribunalului Militar. 
În tara are părinţii, fraţii şi surorile cu care poartă corespondenţă. 


4 Se pare că este vorba despre fosta Directie a VII-a, din cadrul DGIE, care tăspun- : infiltrarea în 
serviciile de spionaj şi contraspionaj străine, apărarea contrainformativă a reprezentanteloi statului român şi 
„lupta împotriva emigrației române reacționare”. 

Imediat după dezertare a folosit ca adresă o căsuţă poştală din Canada, ulterior 
stabilindu-se la Houston — Texas unde lucrează ca electrician la un atelier auto din acest oraş. 

Din corespondenţa lui Sârbu Dumitru cu familia din țară lasă să se înţeleagă că îi este 
dor de tara si familie regretând într-un fel fapta comisă. 

Nu are o situaţia materială prea bună, plângându-se că trebuie să muncească din greu 
pentru a asigura existența lui şi a familiei sale. 

Rudele apropiate din ţară detestă gestul făcut de Sârbu Dumitru şi îl îndeamnă să-şi 
revizuiască atitudinea fiind oricând binevenit în mijlocul lor. Pe de altă parte Sârbu Dumitru a 
căutat să explice acestora cauzele care l-au determinat să dezerteze. 

Analizând acest caz rezultă că încadrarea lui DGIE s-a făcut cu multă uşurinţă, trecându- 
se peste o serie de lipsuri care-l făceau incompatibil pentru munca unităţii noastre. 

În acest sens este demn de semnalat faptul că deşi se cunoştea că Sârbu Dumitru a 
purtat corespondenţă cu cetăţeni străini din Franţa şi avea un unchi legionar, totuşi a fost încadrat 
ca militar. 

Astfel, Centrul de Cercetări Psihologice, în urma testărilor făcute lui Sârbu Dumitru, a 
stabilit: 

a. ,emotivitatea apare ridicată şi se impune un examen neuropsihiatric” 
b. „rezultatul la atenţie arată că nu este corespunzător pentru misiunea preconizată”. 

După ajungerea la post în comportarea lui Sârbu Dumitru au apărut unele manifestări de 
nemulţumire în legătură cu salariul şi faptul că deşi el cunoştea franceza, a fost trimis într-o ţară 
de limbă engleză. 

Ulterior s-a manifestat la el şi aviditate după bani, nemulțumiri în viata sa personală şi în 
atmosfera din ambasadă, ceea ce l-a facut să afirme că dacă nu ar avea copii, s-ar sinucide. 

A manifestat neglijente în respectarea atributiunilor de serviciu purtând discuţii cu 
autohtoni care veneau la ambasadă, fiind găsit de mai multe ori dormind în timpul serviciului. 

Considerăm că şi tov. lector de la Washington — generalul mr. Angelescu nu a sesizat şi 
nu a raportat la timp manifestările din comportarea lui Sârbu Dumitru lăsând ca situaţia să se 
agraveze, culminând cu decizia lui de a dezerta. 

Tergiversarea manifestată atât de lectorat cât şi de centrală în luarea hotărârii de 
aducere în tara a lui Sârbu Dumitru a dat acestuia posibilitatea să sesizeze că se pregăteşte 
trimiterea sa legendată acasă ca urmare a unor abateri săvârşite de el pe timpul misiunii la 
Washington şi dând dovadă de slăbiciune de caracter a hotărât să dezerteze. 

Faţă de cele raportate propunem ca în cazul trădătorului Sârbu Dumitru să se întreprindă 
măsuri de identificarea lui fizică la adresa cunoscută şi apoi să se organizeze măsuri menite să 
ducă la neutralizarea sa. 


Din studiul şi analiza celor nouă cazuri de trădare se desprind următoarele concluzii: 

1. În majoritatea lor verificările la încadrare şi după aceea au fost superficiale trecându- 
se cu uşurinţă peste o serie de lipsuri din activitatea şi comportarea trădătorilor la locul de muncă 
în familie şi societate. 

2. La încadrarea ofiţerilor deplin conspirati, nu s-au respectat principiile care stau la 
baza muncii de selectionare şi verificare a unui ofiţer de securitate. Fără a fi verificate în munca 
practică şi fără a fi puşi la diverse încercări li s-au încredințat sarcini de o deosebită importanță ca 
şi cum aceştia ar fi avut o vechime îndelungată în Ministerul de Interne. Ex. cazul Marcu lon şi 
Vulpe lon. 

3. Tendinţa de căpătuială, imoralitate şi minciună a unora dintre aceştia, nu a fost 
raportată la timp deşi aceste trăsături negative de caracter erau, în mare parte, cunoscute de şefii 
lor ierarhici. 

4. Urmare a unor relaţii neprincipiale statornicite între unii dintre trădători şi şefii lor 
ierarhici din MAE, MCE şi Ministerul de Interne, a fost posibilă menţinerea acestora la post timp 
îndelungat, fără rezultate şi trecerea cu vederea în mod deliberat peste unele lipsuri grave 
manifestate în activitatea acestora. 

5. Unii dintre trădători (ex. Marcu, Dumitrăchescu şi lacob) au fost ţinuţi la post între 8 
şi 18 ani fapt ce a dus la ruperea lor de realităţile din ţară, tocirea simțului lor politic şi la 
ignorarea măsurilor contrainformative întreprinse de duşman asupra lor fiind astfel o pradă 
uşoară pentru serviciile de spionaj. 

6. Apreciem că indiferent de cauzele care au provocat sau amplificat hotărârea de a 
trăda patria şi jurământul militar, nu scuză cu nimic pe cei care au comis o astfel de faptă, ei sunt 
şi vor rămâne dezertori din misiuni şi trădători ai patriei şi poporului lor, fapte pentru care trebuie 
să-şi primească pedeapsa conform legilor Republicii Socialiste România. 


THE GENERAL DIRECTION FOR EXTERNAL INFORMATION'S EVOLUTION AND THE 
DEFECTORS FROM ROMANIAN ESPIONAGE 


The Romanian espionage, as the same structures from the soviet bloc, had a real 
problem with the “defectors”, officers who work in Romanian diplomatic representations and 
passed to western secret services. The history of the General Direction for External Information, 
organizational structures, work methods and, behind all, the nature of political regime from 
Romania, explain this phenomenon. 

Inside of Romanian espionage represented by the General Direction for External 
Information's worked a unit whose name was “U brigade” after a soviet model. 

The principal issue of this structure was to recruit, instruct and send in different countries 
a number of illegal officers that have the mission to obtain economic, scientific and political 
information. A second mission to create an “agentura”, a network made up of indigenes who 
activate in interest fields and to find the “defectors”. 

The results of these spies’ activity were not so glorious because was difficult for 
Romanian Securitate as well as to find appropriate officers for that kind of job. 

The Securitate archives contain documents with officer's biography, “traitors” for 
Romanian justice, but also details about possible motives for their defection. 

Situaţia informativ-operativä în problema învăţământ 
din judeţul Alba, în timpul regimului Ceauşescu 


Liviu Pleşa 
Preliminarii. Anii '50. 


Relaxarea represiunii din ultimii ani ai regimului Gheorghiu-Dej, care a culminat cu 
amnistierea deţinuţilor politici, dezvoltată şi în primii ani după instaurarea la conducerea partidului 
a lui Nicolae Ceauşescu, a determinat apariţia unor schimbări în metodele folosite de regim şi 
Securitate pentru menţinerea la putere. Măsurile brutale, care au mers de multe ori până la 
asasinate şi execuţii sumare, au fost înlocuite cu altele mult mai laxe, dar care considerăm că au 
fost la fel de eficiente. Accentul a fost pus pe intensificarea şi mai ales pe generalizarea 
supravegherii informative, controlul asupra societăţii fiind realizat în cea mai mare parte prin 
aportul informatorilor. Cu ajutorul acestora, s-a reuşit crearea în rândul cetăţenilor a sentimentului 
de a se afla continuu sub atenta supraveghere a Securităţii, ceea ce în marea majoritate a 
cazurilor înăbuşea din faşă orice încercare de împotrivire contra regimului, aceasta fiind 
considerată a fi fără nici o şansă de succes.  * 

În cadrul acestei politici de generalizare a supravegherii informative, accentul a fost pus 
pe recrutarea unui număr cât mai ridicat de agenţi şi colaboratori ai organelor de Securitate. 
Totodată, din dorința de a acoperi toate obiectivele şi mediile de interes, a fost iniţiată 
deschiderea a cât mai multor dosare de problemă şi obiectiv, astfel încât nici cel mai mic segment 
al societăţii să nu scape de sub control. 

Un astfel de dosar problemă, care a intrat tot mai mult în atenţia ofiţerilor de Securitate 
în timpul regimului Ceauşescu, a fost cel referitor la învăţământ, cu precădere a celui mediu şi 
elementar, întrucât problematica învăţământului superior se aflase şi anterior în vizorul organelor 
de represiune. 

Referindu-ne la situaţia din jud. Alba, trebuie să menţionăm faptul că primele date 
referitoare la supravegherea organizată a unor persoane din mediul învăţământului datează de la 
începutul anului 1950. În acea perioadă, ofițerii din cadrul Biroului | Informaţii Interne ai S.J.S.P. 
Alba aveau în lucru problema „Categorii sociale”, în care erau urmăriţi militarii deblocati, 
țărănimea, muncitorimea, angajaţii din justiţie, din aparatul de stat şi elevii. Situaţia era identică şi 
în cazul S.J.S.P. Târnava Mică, cu reşedinţa la Blaj. Ofițerii care răspundeau de această 
problemă în cele două servicii judeţene de Securitate erau subordonați Biroului 4 din cadrul 
Secţiei | Informaţii Interne a D.R.S.P. Sibiu, birou condus în 1950 de It. Seleş Paul. 

La începutul lunii ianuarie 1950, It. Seleş Paul a întocmit planuri de muncă pentru ofițerii 
din cadrul S.J.S.P. Alba şi Târnava Mică care răspundeau de problema „Categorii sociale”. 

Acestea aveau în vedere perioada 10 ianuarie-6 martie 1950! şi au fost aprobate de şeful 
D.R.S.P. Sibiu, It.-col. Crăciun Gheorghe2. Conform planurilor amintite, în perioada respectivă, 
referitor la învăţământ, S.J.S.P. Alba trebuia doar să întocmească o evidenţă clară, având ca 
sarcină înfiinţarea dosarului de problemă pentru elevi, fără a primi alte atribuţii informative. 
Situaţia era mult schimbată în cazul S.J.S.P. Târnava Mică, care, pe lângă dosarul problemă 
pentru elevi, trebuia să formeze şi dosare de obiectiv pentru şcoli, având totodată ca sarcină 
explicită şi aceea de a urmări informativ „starea de spirit a elevilor” şi de a face rapoarte „dacă 
sunt stări deosebite'3. Considerăm că ordinele sporite pe care le-a primit S.J.S.P. Târnava Mică 
referitor la elevi se datorau existenței în Blaj a prestigioaselor şcoli foste greco-catolice, ca şi a 
liceului de pedagogi, care necesitau o supraveghere mult mai intensă. 

În perioada respectivă urmărirea elevilor şi a profesorilor s-a desfăşurat însă la cote 
relativ reduse. În primul rând aceştia erau departe de a reprezenta principalul pericol pentru 
regim, care era mult mai ocupat cu represiunea împotriva liderilor, centrali sau locali, ai fostelor 
partide politice, împotriva legionarilor, a grupurilor de rezistență din munţi, a țăranilor care se 
împotriveau colectivizării şi cotelor obligatorii, ca şi a altor categorii sociale nemultumite de regim 
sau care se aflau în atenţia organelor de represiune (preoţi greco-catolici, ofiţeri deblocati etc.). 
La acest aspect se adăuga şi numărul redus de cadre de Securitate din acea perioadă, care 
acopereau cu mare greutate chiar şi problemele amintite anterior, astfel încât rareori acestea erau 
disponibile pentru acţiuni de mai mică importanţă, cum era şi cea privind supravegherea elevilor 
sau a profesorilor. 

De o atenţie specială din partea organelor de Securitate au avut parte doar acei elevi şi 
învăţători care s-au~alaturat numeroaselor grupuri de rezistenţă din zonă (Nicolae Dabija, 
Alexandru Maxim, Stefan Popa, Leon Susman, Cornel Deac etc.)‘. În rândul acestor grupuri au 
fost prezenţi mai multi elevi ai liceelor din Alba Iulia şi Blaj. Un eveniment marcant în viata tinerilor 
din oraşul Alba lulia l-a constituit arestarea şi procesul elevilor grupaţi în ceea ce s-a numit Liga 
Anticomunistă, o organizaţie al cărei debut s-a situat în toamna anului 1949. Arestările au fost 
efectuate în anii 1952-1953 şi au cuprins câteva zeci de elevi de la Liceul „Mihai Viteazu” şi Liceul 
Comercial din Alba Iulia, care ulterior au fost condamnaţi la pedepse grele cu închisoare, care au 
mers până la 12 ani muncă silnicăs. 


1 După cum se poate observa, ultima zi prevăzută în plan era chiar ziua când se aniversa instaurarea 
regimului. Procedeul s-a menţinut întocmai pe tot parcursul anului 1950, planurile de muncă ale ofiţerilor de 
Securitate, cel puţin a celor din cadrul Biroului 4 al Secţiei | din D.R.S.P. Sibiu, fiind încadrate între datele 
de 1 mai, 23 august, 7 noiembrie şi 30 decembrie, date aniversare pentru regimul comunist din România. 

2 AC.N.S.A.S., fond Documentar, dosar nr. 195, vol. 1, f. 145. 

3 Ibidem, f. 153-154. 

4 Pentru detalii referitoare la toate aceste grupuri de rezistență, cu date privind prezenţa elevilor şi 
învăţătorilor în rândul acestora, inclusiv biografiile respectivelor persoane, a se vedea lon Gavrilă Ogoranu, 
Elis Neagoe-Pleşa, Liviu Pleşa, Brazii se frâng, dar nu se îndoiesc, vol. VII, Mişcarea de rezistență din 
Munţii Apuseni, Baia Mare, Editura Marist, 2007. 

5 Amănunte privind Liga Anticomunistă din Alba lulia (program, membri, desfăşurarea procesului, 
condamnările pronunţate etc.) pot fi consultate în *** Noi nu am avut tinereţe. Cronica rezistenței 

În afara cazurilor amintite anterior, in care regimul se simţea ameninţat direct de 
acţiunile unor elevi şi învăţători, organele de Securitate din judeţul Alba nu au întreprins acţiuni 
represive de amploare împotriva unor persoane implicate în procesul de învăţământ. Importanţa 
celorlalte probleme avute în atenţie a făcut ca supravegherea informativă a elevilor şi profesorilor 
să se afle într-un plan secund, fenomen care a continuat până în anii '60. 

Un moment cu consecințe importante în ceea ce priveşte acţiunile Securităţii faţă de 
acest mediu l-au constituit protestele intelectualilor din Polonia şi Ungaria din anul 1956. Sub 
impactul acestor evenimente şi mai ales al Revoluţiei din Ungaria, care a avut rezonanţe în 
centrele universitare Timişoara şi Bucureşti, liderii P.M.R. şi ai Securităţii au devenit conştienţi de 
faptul că intelectualii pot constitui o forţă împotriva regimului. Cu acest prilej, a ieşit la iveală faptul 
că supravegherea informativă a studenţilor şi profesorilor din universităţi era dezastruoasă iar în 
anumite medii chiar inexistentă”. În aceste condiţii opinăm că situaţia nu putea fi mai bună nici în 
cazul învăţământului general şi mediu. Ordinele au vizat remedierea cât mai rapidă a acestei stări 
de fapt, astfel încât în scurt timp numărul informatorilor din universităţi a înregistrat o creştere de 
câteva ori fata de cel din toamna anului 19568. 

Aceste schimbări nu au afectat însă decât în mică măsură situaţia informativă din 
învățământul mediu sau elementar, urmărirea elevilor şi a profesorilor din şcoli şi licee 
desfăşurându-se în continuare la acelaşi nivel. Schimbări de amploare, mai ales în céea ce 
priveşte supravegherea informativă, au avut loc abia după instaurarea regimului Ceauşescu, în 
contextul precizat la începutul studiului. Situaţia s-a reflectat întocmai şi în cazul județului Alba. 


Deschiderea dosarelor de problemă 


La 11 aprilie 1969, |.S.J. Alba a emis o hotărâre de deschidere a dosarului de problema 
„Învăţământ, artă, ştiinţă şi cultură”. Măsura a fost propusă de cpt. Chealda Vasile? şef de birou 


anticomuniste. 1945-1989, ediţia a II-a, Editura „Altip”, Alba Iulia, 2005, în special marturiile lui Pompiliu 
Peculea şi Simion Drăgoi (implicaţi direct în evenimente) de la p. 89-95. 

SA se vedea grupajul de articole din „Analele Sighet”, nr. 8, Anii 1954-1956: Fluxurile şi refluxurile 
stalinismului, Bucureşti, Fundaţia Academia Civică, 2000. 

7 Conform rapoartelor Securităţii, în toamna anului 1956, la laşi existau doar 13 agenţi la 7.300 de studenţi, 
la Cluj 9.000 de studenţi și 700 de profesori erau supravegheați numai cu şapte informatori, iar la Bucuresti 
în şapte din cele zece institute de învăţământ superior nu existau agenţi printre profesori (A.C.N.S.A.S., 
fond Documentar, dosar nr. 114, f. 112). 

# Până în toamna anului 1957, la laşi au fost recrutaţi 69 de agenţi noi, iar la Cluj 54 de agenţi şi trei 
rezidenţi (Ibidem, f. 226-227). 

8 Chealda (Chialda) Vasile, născut în anul 1937, a fost încadrat în Securitate în anul 1957. A absolvit liceul 
şi o Şcoală de Securitate de 2 ani. A deţinut funcţia de locţiitor al şefului Secţiei raionale Alba Iulia (1964- 
1968). După desființarea regiunilor a fost numit şef de birou la Serviciul | Informaţii Interne din cadrul 1.S.J. 
Alba (febr. 1968-1970). Ulterior a fost numit şef al Biroului 1 şi adjunct al şefului Serviciului | (1970-1971), 
apoi şef al Serviciului | (1981-1987) la 1.S.J./1.J. Alba. Anterior avusese funcţia de lucrător operativ la 
Problema III din Secţia raională Ilia, D.R.S. Hunedoara (1958-1960). A avut gradele de locotenent (1958- 

în cadrul Serviciului | Informaţii Interne, şi aprobată de cpt. Rizoiu Constantin", adjunctul şefului 
Serviciului |, şi de col. Tarnoveanu loan’, şeful inspectoratului Alba. Scopul: „pentru a urmări 
îndeaproape şi a avea o evidenţă clară a elementelor duşmănoase şi a activităţii potrivnice 
politicii partidului nostru ce ar putea desfăşura”. Se menţiona şi „importanţa obiectivelor” din 
domeniile amintite, între acestea fiind menţionate liceele „Bethlen Gabor” si „Avram Iancu” din 
Aiud, „Jacob Muresanu”!? din Blaj, bibliotecile din Alba lulia şi Aiud, muzeele din Alba Iulia, Aiud, 
Blaj şi “pe ca şi cenaclul literar din Alba Iulia’. 

Într-un raport din 9 martie 1972, întocmit de It. maj. Ceauşescu Stefan‘, se arăta însă 
faptul că ulterior problema învăţământului a fost despărțită de cea legată de artă şi cultura, 
formând o problemă de sine stătătoare, fără a se deschide însă dosar separats. În consecință, la 
10 martie 1972, It. maj. Rucăreanu loan'€, ofiţer în cadrul Serviciului |, a propus deschiderea 


1960), căpitan (1964-1970), maior (1971), It.-colonel (1981) şi colonel (1987). A deţinut şi funcţia de 
secretar al Comitetului de partid din cadrul |.S.J. Alba (1971). În mai 1970 a fost recompensat cu un aparat 
foto şi cu suma de 850 lei şi a fost decorat cu Ordinul „Tudor Vladimirescu" clasa | (A.M.I., fond D.M.R.U., 
inventar nr. 7.393, dosar nr. 3, nenumerotat). Prin Ordinul nr. 02.036 din 1 dec. 1971 al preşedintelui C.S.S. 
a fost numit membru în colectivul de conducere al 1.S.J. Alba (A.M.I., fond D.M.R.U., inventar nr. 7.393, 
dosar nr. 14, f. 88). 

10 Căpitanul Rizoiu Constantin a deţinut funcţia de adjunct al şefului Serviciului | în perioada 1968-1972. În 
anii 1959-1961 fusese lucrător operativ la Problema 1 din Secţia a II-a Contraspionaj a D.R.S. Hunedoara. 

"1 Colonelul Tirnoveanu loan a deținut funcţia de inspector şef la 1.S.J. Alba din februarie 1968 până la 30 
octombrie 1971, Gând a fost eliberat din funcţie prin Ordinul nr. 01.844/30 octombrie 1971 al preşedintelui 
CSS. (AMI, fond D.M.R.U., inventar nr. 7.395, dosar nr. 13, f. 88). Pentru o biografie detaliată a se . 
vedea Floarea Dobre (coord.), Elis Neagoe-Pleşa, Liviu Pleşa, Securitatea. Structuri - cadre. Obiective şi 
metode, vol. II, 1967-1989, Bucureşti, Editura Enciclopedică, 2006, p. 153-155. 

12 În 1970, Securitatea avea recrutat deja un informator în cancelaria liceului „Iacob Mureşanu”. Acesta 
avea numele conspirativ „Moldovan loan” şi era dirijat de maiorul Cojocariu Dănilă (n. 1934, încadrat în 
Securitate în 1957), inspector principal la Biroul 2 din Serviciul | al 1.S.J. Alba (A.C.N.S.A.S., fond 
Informativ, dosar nr. 3.639, vol. 2, f. 14). 

*3 În mod curios, nu este menţionat nici un liceu din Alba lulia, deşi sunt precizate Şcoala pedagogică de 6 
ani din Abrud, liceele din Câmpeni, Baia de Arieş şi Sebeş, ca şi Liceul agricol din Aiud. Se menţiona că în 
aceste obiective „își desfăşoară activitatea printre alţii şi elemente suspecte de activitate duşmănoasă, ca 
Serban loan din Alba, Răchită Ioniţă din Zlatna şi alţii” (A.C.N.S.A.S., fond Documentar, dosar nr. 528, vol. 
1,£.3). 

1 Ceauşescu Ştefan a fost ofiţer la Serviciul | (1972-1976), apoi şef al Serviciului II Contrainformatii 
Economice (1984-1989) la 1.J. Alba. A avut gradele de It. major (1972-1973), căpitan (1976-1980) şi maior 
(1984-1989). 

18 A.C.N.S.AS., fond Documentar, dosar nr. 528, vol. 1, f. 2. 

16 Preocupările acestui ofiţer în domeniul învăţământului erau mai vechi. Astfel, la 12 decembrie 1970 It. 
maj. Rucăreanu loan a întocmit o Notă-raport referitoare la doi profesori de la Liceul „lacob Mureşanu” din 
Blaj, loan Bărbat şi Petru Salcău. Pentru supravegherea acestora ofițerul îl folosea informatorul „Barbu”, pe 
care l-a instruit „să urmărească mai îndeaproape activitatea şi discuţiile acestora, pentru a vedea poziţia lor 
prezentă” (A.C.N.S.A.S., fond Informativ, dosar nr. 3.639, vol. 2, f. 37). 

dosarului de problemă .invätämänt-tineret", propunere aprobată în aceeaşi zi de noul şef al |.S.J. 
Alba, It.-col. Dumitrescu Dumitru'’, dosarul primind numărul 102. De data aceasta, obiectivul era: 
„prevenirea, descoperirea şi lichidarea oricăror acţiuni negative sau ostile din rândul tineretului şi 
cadrelor didactice” 8. 

În referatul cu propunerea de deschidere a dosarului de problemă se menţiona faptul că 
în judeţul Alba existau atunci 22 de licee, în care lucrau 16 cadre didactice „cunoscute cu 
antecedente politice sau penale” (5 dintre ele erau urmărite prin D.U.I., iar celelalte 11 „lucrate în 
cadrul supravegherii informative generale” - S.I.G.). Totodată, în atenţia Securităţii se mai aflau şi 
unii tineri consideraţi a fi „predispuşi unor influenţe duşmănoase sau negative”, din simplul motiv 
că ascultau posturi de radio străine sau aveau legături cu cetăţeni străini. Dintre aceştia, un 
număr de şase erau cunoscuţi cu intenţii de a emigra clandestin în Occident. Nu în ultimul rând, 
se menţiona faptul că în judeţ existau „unele medii prielnice desfăşurării unor acţiuni negative în 
rândul tineretului”, fiind indicate „Clubul tineretului” din Alba Iulia şi Blaj, dar şi cofetăria Parc” din 
Alba lulia'%. În aceste ultime cazuri, nu putem să nu reliefam faptul că aceste cluburi, create 
pentru petrecerea timpului liber, fapt evidenţiat tot timpul de propaganda comunistă, erau 
considerate în realitate de Securitate ca fiind locuri în care se desfăşurau activităţi ostile 
regimului. Ca să nu mai vorbim şi de faptul că în opinia It. maj. Rucăreanu loan2 o banală 
cofetărie era văzută ca loc de întâlnire al „duşmanilor comunismului”. 

Una dintre caracteristicile dosarului de problemă învăţământ era aceea a subordonării 
liceelor. O parte dintre unităţile de învăţământ din judeţul Alba erau finanţate de Consiliul Popular 
Judeţean Alba, iar o altă parte, cea mai mare de altfel, de diferite ministere economice, fiind 
tutelate de întreprinderile pe lângă care funcționau (este vorba de majoritatea liceelor industriale 
sau agroindustriale). Din aceste considerente, unităţile de învăţământ din prima categorie 
trebuiau deservite informativ de către ofițeri din Serviciul | Informaţii Interne, iar cele din a doua 
categorie de către ofiţeri din Serviciul II Contrainformatii Economice. În ultimul caz, se avea în 
vedere faptul că aceste licee subordonate ministerelor economice pregăteau forță de muncă 
pentru întreprinderile pe lângă care îşi desfăşurau activitatea, la care se adăuga şi considerentul 
că elevii lor efectuau stagiu de practică în aceste unităţi economice?!. În consecinţă, informatori 
recrutaţi dintre elevii din aceste unităţi de învăţământ puteau fi folosiţi în dublu scop, atât pentru a 
cunoaşte situaţia din liceele respective, cât şi pentru a acoperi informativ întreprinderile în care 
elevii făceau practica şi în care urmau să-şi desfăşoare apoi activitatea. 


17 Colonelul Dumitrescu Dumitru a condus |.J. Alba în perioada 1 noiembrie 1971-12 octombrie 1984. 
Pentru detalii referitoare la biografia lui a se consulta F. Dobre (coord.), E. Neagoe-Pleşa, L. Pleşa, 
Securitatea..., p. 145-147. 

18 A.C.N.S.A.S,, fond Documentar, dosar nr. 528, vol. 1, f. 1. 

*9 Ibidem. 

2 Rucăreanu loan era născut în anul 1943 şi a fost încadrat în Securitate în anul 1967. Absolvise o şcoală 
de Securitate de 3 ani şi Facultatea de Drept, prin examene de diferenţă (A.C.N.S.A.S., fond Documentar, 
dosar nr. 80, vol. 2, f. 18). ‘ 

21 A.C.N.S.A.S., fond Documentar, dosar nr. 528, vol. 1, f. 4. 


167 


Se observă, aşadar, cum practic regimul îşi selecta şi pregătea informatorii pentru un 
anumit obiectiv încă din timpul şcolii. Se poate folosi chiar termenul de infiltrare, ulterior aceşti 
informatori putând fi, în opinia Securităţii, ajutaţi să promoveze şi să ajungă în diferite poziţii utile 
din punct de vedere informativ-operativ pentru Securitate, care erau deficitare din punct de 
vedere al supravegherii. 

Într-un mod asemănător se proceda şi în cazul studenţilor, cu precădere de către 
inspectoratele judeţene care răspundeau de centrele universitare. În 1975, pentru a acoperi 
informativ anii întâi de studii, ofiţerii din cadrul 1.J. Cluj foloseau, cu bune rezultate, practica 
recrutării unor agenţi din rândul studenţilor încă din perioada in care aceştia îşi satisfăceau stagiul 
militar. În acest scop, ei se deplasau la respectivele unităţi militare, unde, ajutaţi de ofiţerii de 
contrainformaţii, studiau şi verificau posibilii candidaţi, iar apoi treceau la recrutarea celor pe care- 
i considerau a fi utili şi cu aptitudini pentru munca informativä2. 

Trebuie menţionat însă faptul că deservirea informativ-operativä a liceelor de către 
ofițerii Serviciilor | şi II din 1.J. Alba nu era împărțită strict după principiul subordonării unităţilor de 
învățământ. În 1983, în judeţul Alba funcționau 25 de licee, din care patru erau finanţate de 
Consiliul Popular Judetean Alba, 20 erau tutelate de diverse întreprinderi din judeţ, iar unul avea 
subordonare mixtă. Cu toate acestea, Serviciul | acoperea informativ 17 licee, iar Serviciul II doar 
8. În consecinţă, în octombrie 1983, şeful Serviciului |, It.-col. Chealda Vasile, a întocmit un raport 
în care propunea reanalizarea situaţiei şi repartizarea către Serviciul II a tuturor celor 20 de licee 
subordonate. întreprinderilor, cu excepţia Liceului „Bethlem Gabor’ din Aiud şi a Liceului 
agroindustrial din Ciumbrud. Acestea urmau să rămână la Serviciul |, „având în vedere 
problematica pe linie de nationalisti maghiari" (respectivele licee fiind frecventate de un număr 
mare de elevi din această etnie). Propunerea a fost aprobată, dar nu în întregime, Serviciului 11 
fiindu-i repartizate doar alte şase unităţi de învățământ. În atenţia Serviciului | au rămas în 
continuare toate liceele importante din judeţ („H.C.C.”, „Avram lancu’, „Iacob Mureşanu”, Liceul 
economic din Alba Iulia, Liceul pedagogic din Blaj etc}. 

Faptul că obiectivele din problema învăţământ erau deservite informativ atât de ofiţeri ai 
Serviciului |, cât şi de ofiţeri ai Serviciului II, ridica şi o dificultate de natură organizatorică, aceea a 
coordonării şi conducerii activităţii de supraveghere din întreaga problemă. Adăugăm şi faptul că 
liceele din comunele Teiuş, Jidvei şi Baia de Arieş erau repartizate şefilor posturilor de Militie din 
localităţile respective, aceştia fiind coordonati de ofiţerii de Securitate care răspundeau de acele 
zone. Situaţia era identică şi în cazul şcolilor generale din mediul rural, care se aflau în atenţia 
organelor de MilitieÆ. În consecință, a fost numit un coordonator de problemă, un ofiţer din cadrul, 


2 Col, Dumitraşcu Neculai, It.-col. Călian Liviu, Aspecte ale muncii preventive în rândul tineretului şi al 
cadrelor didactice, în „Securitatea”, nr. 4/1975, p. 27. 

23 .C.N.S.AS., fond Documentar, dosar nr. 528, vol. 1, f. 6. 

24 Ibidem, f. 5-6. 

25 La 22 iunie 1976, Consiliul de conducere al Ministerului de Interne a adoptat o hotărâre privind 
îmbunătăţirea activităţii informativ-operative în mediul rural, în care se stipula faptul că aceasta era 
asigurată de cadrele de Miliție, coordonate de ofiţerii de Securitate: „Supravegherea informativă de 

Serviciului |, care avea misiunea de a conduce întreaga activitate de supraveghere efectuată în 
liceele şi şcolile din judeţ, căruia îi erau subordonați aşadar toţi ofiţerii care răspundeau de 
instituţiile de învăţământ sau care erau implicaţi în urmărirea unor cadre didactice sau elevi. 

Din tabelele cu evidenţa persoanelor urmărite în cadrul dosarului de problemă 
învăţământ, reiese faptul că numai în perioada 1972-1983 în atenţia Securităţii s-a aflat un număr 
de 247 persoane. Marea majoritate a acestora erau cadre didactice, dar se regăsea şi un număr 
ridicat de elevi, cu vârste începând de la 14 ani. Motivele pentru care toate aceste persoane au 
fost urmărite de Securitate sunt destul de diverse: „comentarii tendentioase”, „manifestări 
duşmănoase”, intenţii de evaziune, relaţii cu cetăţeni străini, audierea emisiunilor postului de 
radio „Europa Liberă”, „manifestări iredentiste” etc. Un alt motiv, referitor mai ales la cadrele 
didactice, îl constituia apartenența în trecut la „fostele partide burgheze” (P.N.T. şi P.N.L.) sau la 
Mişcarea Legionară, ca şi faptul că unii erau foşti deţinuţi politici??. 


Metodele represive folosite în problema învăţământ 


Împotriva tuturor persoanelor urmărite, Securitatea a luat mai multe măsuri operative: 
avertizare, atenţionare, influențare pozitivă, informarea organelor de conducere ale P.C.R. sau a 
conducerilor liceelor respective (în cazul membrilor P.C.R. şi U.T.C.), punerea unor elevi în 
discuţia clasei, semnalarea la Militie în cazul unor fapte de natură penală sau antisocială etc. În 
privinţa persoanelor considerate a avea un potential crescut de ostilitate faţă de regim s-a luat 
măsura deschiderilor unor dosare de urmărire individuală. Printre ofiţerii care aveau în lucru astfel 
de D.U.I.-uri îi amintim pe It. Drăgoi Dorel’, It. maj. Burian, It.-col. Buda Grigore?*, It.-col. Geber 
Francisc% etc. 


securitate în mediul rural se execută de către ofițerii şi subofiferii posturilor de Miliție, cu excepția 
obiectivelor şi locurilor a căror asigurare informativ-operativa se realizează nemijlocit de către ofițeri ai 
serviciilor informativ-operative de Securitate ale inspectoratelor. Îndrumarea si sprijinirea cadrelor de la 
posturile de Militie, în buna organizare şi desfăşurare a supravegherii informative de securitate, se asigură 
de către serviciile de informaţii interne ale inspectoratelor prin ofiţeri anume desemnaţi (...) Ofițerii şi 
subofiterii posturilor de Miliție vor avea in legătură o rețea informativă unică, cu posibilităţi de informare atât 
pe linie de securitate, cât și pe linie de miliţie”. Hotărârea a fost abrogată la 22 august 1981 (A.C.N.S.A.S., 
fond Documentar, dosar nr. 125, vol. 12, f. 79). 

26 În 1975, ofiţerii |.J. Cluj semnalau faptul că „avem de-a face cu o creştere a numărului de elemente tinere 
semnalate cu intenţii de evaziune”. Ei apreciau această creştere ca fiind „un efect al propagandei 
anticomuniste a unor posturi de radio străine”, care reliefau libertăţile şi posibilităţile de afirmare care li se 
deschideau tinerilor în Occident. Se evidenția şi faptul că mediile în care luau naştere ideile de a emigra 
ilegal erau situate în afara liceelor sau a facultăţilor. Numai pentru aceste intenţii de evaziune, ofiţerii din I.J. 
Cluj au avertizat în anul 1975 un număr de 45 elevi (col. Dumitraşcu N., It.-col. Călian L., op. cit., p. 26-27). 

2 A.C.N.S.A.S,, fond Documentar, dosar nr. 528, vol. 1, f. 7-12. 

28 Drăgoi Dorel era ofiţer la Serviciul | din cadrul |.J. Alba, cu gradul de locotenent (1979-1983). Pentru alte 
detalii a se vedea |. Gavrilă Ogoranu, E. Neagoe-Plesa, L. Pleşa, Brazii se frang..., p. 368. 

Dintre aceste metode, o mare atenţie era acordată influentarii pozitive a tinerilor 
semnalati cu atitudini care contraveneau politicii regimului. În cazul elevilor, aceste influentäri se 
făceau diversificat, atât prin rețeaua informativă, cât şi prin intermediul anumitor factori 
educationali (profesori, pedagogi etc.). În acest sens, informatori Securităţii erau instruiți să nu se 
rezume doar la a aduna informaţiile ce prezentau interes pentru Securitate, ci şi de a adopta în 
conversații „o atitudine partinică de influențare”. Ofițerii de Securitate considerau că această 
măsură putea fi folosită cu succes în multe cazuri, deoarece constataseră că multi tineri făceau 
comentarii critice la adresa regimului din „necunoaşterea ori neintelegerea politicii partidului"#1. 
Desigur, în timpul acestor influentäri accentul nu era pus numai pe preamărirea binefacerilor din 
România comunistă, tinerii fiind preveniti şi asupra măsurilor care puteau fi luate împotriva lor 
dacă nu își schimbau comportamentul sau opiniile în sensul dorit de regim. De altfel, în cazul in 
care măsura nu dădea rezultatele scontate, ofițerii de Securitate treceau la aplicarea altora, mult 
mai dure, în raport cu „gravitatea faptelor”. Ţinând cont de faptul că aceştia se aflau la o vârstă 
încă fragedă, efectele pozitive erau însă rapide, ceea ce şi explică succesul şi frecvenţa folosirii 
acestei metode în rândul elevilor. x 

În prima jumătate a regimului Ceauşescu, o măsură represivă foarte eficientă folosită în 
problema învăţământ a reprezenta-o avertizarea. Avertizările erau efectuate fie în cadru 
restrâns, fie în cadru lărgit“. În ambele situaţii, acestea se soldau cu bune rezultate pentru 
organele de Securitate. Eficacitatea acestei metode era amplificată atunci când elevii erau 
avertizaţi în prezenţa părinţilor şi a conducerii şcolilor, a unor diriginti, profesori etc. În unele 
cazuri persoana avertizată era obligată să semneze şi o declaraţie prin care să se dezică de 
ideile şi faptele sale. 

Frecvența ridicată a cazurilor în care era folosită avertizarea, chiar şi în cazul tinerilor, 
reiese şi dintr-un raport întocmit la 30 august 1977 de col. Gheorghe Vasile, şeful Direcţiei a VI-a 


2 Buda Grigore era ofițer la 1.S.J./1.J. Alba (1971-1989), o perioadă activând în cadrul Serviciului | (1982- 
1989). A avut gradele de maior (1971) şi It-colonel (1980-1989). Prin Ordinul nr. 01.350 din 8 mai 1971 al 
preşedintelui C.S.S., a fost premiat cu suma de 1.200 lei (A.M.I., fond D.M.R.U., inventar nr. 7.395, dosar 
nr. 13, nenumerotat). 

% A.C.N.S.A.S., fond Documentar, dosar nr. 528, vol. 1, f. 7-12. 

31 Col. Dumitraşcu N., It.-col. Călian L., op. cit., p. 28. 

32 Ofiţeri de Securitate din problema învăţământ de la I.J. Mureş arătau următoarele: „O importanţă 
deosebită am acordat-o avertizărilor în cadru restrâns, cu participarea factorilor educationali, fapt ce a 
constituit un bun prilej de analiză a comportării celor în cauză. Astfel de avertizări s-au făcut recent în trei 
cazuri la Institutul pedagogic şi în opt cazuri la diferite licee” (it.-col. Makkai Ernest, mr. Filka Andrei, Cum 
realizăm prevenirea în rândul tineretului studios, in „Securitatea”, nr. 3/1976, p. 21). 

38 Situaţia de la IJ. Cluj: „Avertizarea în cadrul lărgit, la locul unde cel vizat îşi desfăşoară activitatea, cu 
participarea factorilor educationali şi în cele mai multe cazuri şi a părinţilor (mai ales când avem de-a face 
cu studenţi şi elevi), în practica muncii noastre a dat rezultate foarte bune. Eficienţa şi succesul unei astfel 
de măsuri depinde, pe lângă buna ei organizare, şi de garanţia că cel avertizat va adopta în fata auditoriului 
o poziţie de recunoaştere si regret pentru faptele săvârşite” (Col. Dumitraşcu N. It.-col. Călian L., op. cit., p. 
28). 

Cercetări Penale. Astfel, dintr-un total de 1.554 de cazuri de avertizäri şi puneri în dezbatere 
publică efectuate în 15 inspectorate judeţene, 178 de cazuri (11,4%) au privit elevi şi studenți, 
dintre care, în mod surprinzător, în 120 de situaţii a fost vorba de tineri sub 20 de ani (8,1% din 
totalul avertizärilor)#. De altfel, col. Gheorghe Vasile chiar a criticat numărul ridicat de avertizări 
efectuate în rândul elevilor, de multe ori fără nici un motiv întemeiat, aducând ca exemplu cazul a 
patru eleve de 16 şi 17 ani din oraşul Anina, care fuseseră avertizate doar pentru că trimiseseră 
la „Europa Liberă” o scrisoare adresată cântărețului Criss Roberts*. 

Mult mai grav este faptul că printre cei avertizaţi se aflau şi minori sub 14 ani%, ceea ce 
demonstrează faptul că Securitatea nu se sfia să creeze un climat de teroare şi frică chiar în 
interiorul şcolilor generale. După cum se poate observa, abuzurile la care recurgeau ofiţerii din 
problema învăţământ în folosirea acestei măsuri erau atât de evidente, încât ele erau recunoscute 
şi criticate chiar şi de şefii Securităţii. 

În 1977, in încercarea de a normaliza pe cât posibil această situaţie, dacă se poate vorbi 
de aşa ceva în cazurile amintite anterior, col. Gheorghe Vasile a propus modificarea ordinului 
Ministerului de Interne referitor la avertizare, în sensul introducerii unor prevederi mai laxe în 
privinţa avertizării tinerilor şi mai ales a minorilor. Astfel, minorii sub 14 ani urmau să nu mai fie 
avertizaţi şi nici cuprinşi în evidenţele de Securitate, aceştia trebuind să fie incredintati părinţilor şi 
profesorilor, pentru influențare pozitivă. Se permitea avertizarea minorilor cu vârste cuprinse între 
14 şi 18 ani, dar numai „în cazuri deosebite”. Metoda trebuia aplicată în prezenţa părinţilor sau a 
întreţinătorilor legali, „cărora să li se atragă atenţia asupra obligaţiilor ce le revin cu privire la 
creşterea şi educarea minorilor” *. Măsura avea aşadar un dublu rol represiv, atât împotriva 
tinerilor, cât şi a părinţilor acestora%. După avertizare, minorii din această categorie trebuiau „să 
fie supravegheați în mod activ timp de un an” şi dacă se constata că s-au îndreptat urmau să fie 
scoşi din evidențe. Propunerile au fost aprobate prin Ordinul nr. 00.125/1977 al ministrului de 
Interne. 


# A.C.N.S.A.S., fond Documentar, dosar nr. 85, f. 1. 

35 Ibidem, f. 4. 

% Într-un raport al col. Gheorghe Vasile din 16 noiembrie 1978 se arăta că in 1977 „au fost avertizaţi minori 
sub 14 ani, pentru fapte lipsite de pericol social şi tineri numai pentru faptul că a audiat muzică «pop» 
înregistrată după emisiunile postului de radio «Europa Liberă»” (Ibidem, f. 56). 

37 Ibidem, f. 6, 53. 

38 În 1979, ofiţerii de Securitate din Inspectoratul Municipal Bucureşti au aflat de existenţa unui grup de 
elevi de liceu care organizau ceaiuri dansante. Conform ofiţerilor, aceste întâlniri ,prilejuiau nu un schimb 
sincer de opinii, de împărtăşire a unor idealuri serioase de viaţă, ci comentarea denaturată, tendentioasä şi 
defavorabilă a realitatilor noastre sociale”. În consecinţă, s-a trecut la măsuri de influențare pozitivă, care in 
final s-au dovedit a fi eficiente. Printre altele, „s-a stat de vorbă cu părinţii elevilor în cauză, explicându-li-se 
gravitatea greselii în care erau pe punctul să cadă copiii lor şi care a fost partea lor de vină [s.n.] pentru 
cele întâmplate. Discuţii privind răspunderea familiei pentru educarea tinerei generaţii au fost purtate şi de 
către profesorii diriginti cu părinţii celorlalţi elevi” (It-col. Predoiaş Nicolae, Cu referire la activitatea de 
prevenire a unor acţiuni ostile in rândul tineretului studios, în „Securitatea”, nr. 1/1979, p. 58-59). 

% A.C.N.S.AS., fond Documentar, dosar nr. 85, f. 6, 53. 

Eficienţa avertizärii este reliefată si de un Plan de măsuri referitor la urmărirea lui loan 
Barbat®®, profesor de desen la Liceul „Iacob Mureşanu” din Blaj. Documentul a fost întocmit de 
mr. Bordean Traian“! la 1 septembrie 1972, iar în cuprinsul său se arătau următoarele: „Întrucât la 
data de 18 noiembrie 1969 a fost avertizat de către organele noastre pentru unele comentarii 
negative, dată de la care nu a mai fost semnalat cu această atitudine, se vor întreprinde măsuri 
de contactarea acestuia în scopul menţinerii lui sub influentä"#2. 

O altă măsură represivă folosită de Securitate împotriva elevilor a fost atentionarea. 
Metoda a fost reglementată abia în anul 1977, tot prin Ordinul nr. 00.125/1977 al ministrului de 
Interne, Teodor Coman. Atentionarea era definită ca fiind o măsură preventivă în activitatea 
organelor de Securitate, care urma să fie aplicată „pentru fapte ce formează obiectul muncii de 
securitate de o gravitate mai redusă sau care se află în stare incipientă, iar persoanele 
atentionate să fie luate numai în evidenţa dosarului de problema sau de obiectiv". Cum acest tip 
de măsură se preta foarte bine în cazul elevilor, ale căror fapte nu erau de o gravitate deosebită, 
ea a fost aplicată tot mai mult de ofiţerii de Securitate care lucrau în problema învăţământ. Alături 
de influențarea pozitivă şi semnalarea la conducerea unităţilor de învăţământ, atentionarea a fost 
una dintre metodele utilizate de ofiţerii de Securitate pentru a înlocui avertizarea elevilor de liceu. 

În anumite cazuri, mai ales atunci când situaţia o permitea, Securitatea folosea şi 
punerea în dezbaterea publică a persoanelor aflate în atenţia ei. Aceasta era însă mult mai greu 
de realizat decât celelalte metode, întrucât presupunea cumularea mai multor factori. În primul 
rând, faptele de care era acuzată persoana respectivă trebuiau să aibă un aspect penal sau, cel 
putin, contraventional, astfel încât atât persoana pusă în dezbatere, cât şi cei prezenţi, să fie 
practic nevoiţi să le dezaprobe. Spre exemplu, măsura era dificil de luat în cazul celor ,vinovati” 
de comentarii negative la adresa regimului, pentru că aceştia se puteau prevala de libertatea de 
expresie, stipulatä în Constituţia României. Apoi, trebuia să existe garanţia că persoana pusă în 
dezbatere va recunoaşte în fata celor prezenţi toate acuzaţiile aduse. La aceasta se adăuga şi 
necesitatea ca absolut toţi cei prezenţi să dezavueze in mod public respectivele fapte sau măcar 
să nu le aprecieze ca fiind nedăunătoare. Din aceste considerente, măsura se preta a fi utilizată 
cu succes relativ în puţine situaţii, fiind folosită cu precădere împotriva persoanelor acuzate de 


40 loan Bărbat (n. 30 iunie 1913 la Blaj), fost membru P.N.T. a fost condamnat in 1961 în procesul intentat 
istoricului Stefan Manciulea. Eliberat din detenţie in 1963 a fost urmărit prin D.U.I. în perioada 21 februarie 
1972-1 septembrie 1973, ca „fost membru P.N.T." şi „fost condamnat politic” (A.C.N.S.A.S., fond Informativ, 
dosar nr. 3.639, vol. 2, f. 1-2). 

41 Mr. Bordean (Bordeanu) Traian, născut în anul 1926, a fost încadrat în Securitate în anul 1951. A absolvit 
liceul şi un curs de 6 luni de perfecţionare pe linie de Securitate (A.C.N.S.A.S., fond Documentar, dosar nr. 
80, vol. 2, f. 8). A fost ofiţer la Biroul 2 din Serviciul | al |.S.J. Alba (1969-1971). 

42 A.C.N.S.A.S., fond Informativ, dosar nr. 3.639, vol. 2, f. 4. 

43 Teodor Coman a îndeplinit funcţia de ministru de Interne în perioada 22 martie 1975-5 septembrie 1978. 
Pentru detalii biografice a se consulta: F. Dobre (coord.), Membrii C.C. al P.C.R. 1945-1989. Dicţionar, 
Bucureşti, Editura Enciclopedică, 2004, p. 169-170, şi F. Dobre (coord.), E. Neagoe-Pleşa, L. Pleşa, 
Securitatea... p. 755-756. 

4 A.C.N.S.AS., fond Documentar, dosar nr. 85, f. 16. 

audierea posturilor de radio occidentale (îndeosebi a „Europei Libere”), împotriva aderentilor la 
cultele interzise de stat (mai ales contra membrilor cultului „Martorii lui lehova”) sau a celor cu 
intenţii de evaziune în Occident. În problematica legată de învăţământ, punerea în dezbatere 
publică era folosită doar în cazul cadrelor didactice sau a altor angajaţi din şcoli şi licee, fiind rare 
cazurile în care au fost implicaţi elevi (doar pentru anumite situaţii mai grave, ca de exemplu 
furturi etc.). 

Unul dintre aceste cazuri a fost cel al lui loan Bildea, profesor de matematică la Liceul 
de matematică-fizică din Sebeş. Cu ajutorul informatorilor, foarte probabil din rândul elevilor, 
Securitatea a aflat faptul că acesta le spunea elevilor de la seral bancuri „cu substrat politic de 
natură calomniatoare”, îndemnându-i totodată să asculte emisiunile postului de radio „Europa 
Liberă”. Cum profesorul era membru U.T.C., Securitatea a informat Comitetul orăşenesc U.T.C. 
Sebeş şi conducerea liceului, care au trecut la măsuri împotriva acestuia. Ca atare, în luna mai 
1980, loan Bildea a fost pus în discuţia corpului profesoral din liceu şi obligat să declare că 
regretă ceea ce a facut. La 29 mai 1980, |.J. Alba raporta astfel conducerii Ministerului de Interne 
soluţionarea acestui caz, menţionând totodată faptul că în timpul punerii în discuţie „cei prezenţi 
au dezaprobat faptele săvârşite de Bildea loan'%5. Acesta constituie totodată şi un bun exemplu 
pentru a ilustra practica Securităţii de a lua măsuri prin intermediul altor organe, în încercarea de 
a-şi disimula implicarea în represiune. 

Problema audierii emisiunilor postului de radio „Europa Liberă”, ca şi a eventualelor 
legături cu acesta, a reprezentat o adevărată marotă pentru organele de Securitate din România 
pe întreg parcursul regimului Ceauşescu. Pentru a combate acest fenomen în rândul tinerilor, 
Securitatea recurgea, în colaborare cu U.T.C., la prezentarea în adunările organizaţiilor de tineret 
a unor materiale documentare, în care „Europa Liberă” era demascat ca „oficină imperialistă de 
spionaj şi diversiune”, fără a se omite şi evidenţierea cadrului legal care permitea pedepsirea 
acestor fapte (Legea nr. 23/1971, H.C.M. nr. 18/1972 şi H.C.M. nr. 19/1972)%. Nu de puţine ori se 
recurgea şi la avertizarea elevilor care ascultau postul respectiv‘’. 

Nu în ultimul rând, Securitatea a recurs şi la practica recrutării ca agenţi a unora dintre 
persoanele supravegheate sau împotriva cărora fuseseră luate măsuri operative. În 1977, It. maj. 
Ster Gheorghe, din cadrul 1.J. Satu Mare, menţiona faptul că „unii dintre tinerii avertizaţi, dovedind 
că regretă faptele comise, şi-au schimbat atitudinea şi comportarea, sesizându-ne şi despre 
intenţiile altor persoane de a comite acte antisociale, fapt pentru care am considerat oportună 


45 Idem, fond Documentar, dosar nr. 327, vol. 4, f. 64. 

46 La această metodă a recurs şi Securitatea din cadrul [.J. Teleorman în anul 1976 (|t.-col. Sălceanu 
Grigore, Preocupäri pentru prevenirea finalizării unor activităţi antisociale în rândul tinerilor, în „Securitatea”, 
nr. 3/1976, p. 24). 

47 Spre exemplu, în anul 1976, ofiţerii din cadrul 1.J. Mureş au avertizat, într-un cadru lărgit, un număr de 
patru elevi de la Liceul agricol din Târgu Mureş, pe motiv că „ascultă posturile de radio imperialiste şi 
colportează zvonuri şi bancuri politice reacționare la adresa partidului şi statului” (It.-col. Makkai E., mr. 
Filka A., op. cit., p. 19). 

recrutarea unora dintre ei”. În mod similar, ofițerii din 1.J. Cluj au recrutat mai multi informatori 
din problema învăţământ chiar în timpul aplicării măsurilor de avertizare“. 

În multe din aceste cazuri, atragerea la colaborare se făcea prin şantaj. Persoanele 
respective erau puse într-o situaţie dificilă, fiind amenințate că vor suferi consecinţe penale sau 
de altă natură pentru faptele de care s-ar fi făcut vinovate, care însă în cea mai mare parte a 
cazurilor nu erau incriminate de nici o lege sau nu existau probe concrete care să le certifice. 
Ofiţerul de Securitate le oferea apoi „soluţia salvatoare”, aceea de accepta să devină informatori, 
urmând în schimb să se renunţe la măsurile punitive cu care erau amenințate. 

Deosebit de grave ni se par recrutările efectuate prin aceste metode în rândul elevilor de 
liceu. Astfel de cazuri se regăsesc desigur şi în practica ofiţerilor de Securitate din 1.J. Alba. Spre 
exemplu, un elev acuzat de „intenţii de evaziune” a fost recrutat în scurt timp, cu toate că avea 
vârsta de doar 16 ani. În mod similar a fost recrutată şi o elevă de 17 ani, iar exemplele pot 
continuas?. 

Considerăm că aceste categorii de informatori, recrutaţi prin şantaj şi mai ales la o 
vârstă atât de fragedă, de multe ori erau de fapt victime ale Securităţii, fiindu-le extrem de greu să 
reziste la acest tip de presiuni şi să refuze colaborarea. În opinia noastră însă, principalii vinovaţi 
pentru toate abuzurile, traumatismele şi ingerintele în viaţa privată la care au fost supuse 
persoanele urmărite sunt ofiţerii de Securitate. 

În materialele întocmite de ofiţerii de Securitate se arăta faptul că în munca cu rețeaua 
informativă din rândul tinerilor trebuia pus accentul pe educarea agenţilor. Obiectivul cel mai 
important al acestei educări a informatorilor trebuia să-l constituie „loialitatea şi asigurarea 
păstrării în secret a colaborării cu organele de Securitate”. De asemenea, ofiţerii de Securitate 
erau îndemnați să se apropie cât mai mult de tinerii recrutaţi ca informatori, astfel încât treptat să 
ajungă confidentii celor din urmă, ceea ce le-ar fi permis să-i controleze mult mai uşor, pentru ca 
apoi aceştia să execute cât mai bine sarcinile trasate5t. 


48 Lt. maj. Ster Gheorghe, Acţiuni ferme pentru prevenirea, descoperirea şi sancţionarea infracţiunilor 
comise în rândul tinerilor, in „Securitatea”, nr. 1/1977, p. 35. 

4 „Eficiența unor asemenea analize ne-a permis ca, în 1975, într-un număr de cazuri, să apreciem 
oportună recrutarea unora dintre persoanele în cauză ca informatori (care s-au dovedit, în procesul muncii, 
deosebit de valoroşi prin conţinutul materialelor furnizate). În contextul măsurilor preventive, menţionăm şi 
faptul că mai multe persoane, dintre cele avertizate de noi în acest an, s-au prezentat din proprie iniţiativă 
la sediul unităţii şi au făcut denunturi scrise” (col. Dumitraşcu N., It.-col. Călian L., op. cit., p. 28) 

50 A.C.N.S.A.S., fond Documentar, dosar nr. 528, vol. 1, f. 8-10. 

51 Într-un material întocmit de un ofițer de Securitate, după ce se amintea faptul că tinerii nu sunt suficient 
de maturizati politic, au o experiență de viaţă redusă şi sunt uşor influentabili, se precizau următoarele: 
„Tinerelor surse de informare trebuie să li se respecte personalitatea, atribut care la vârsta lor se manifestă 
cu multă putere. În cadrul legăturii ce se realizează cu tinerii din rețea trebuie să se creeze un asemenea 
climat încât să i se ofere posibilitatea să se destăinuie asupra preocupărilor pe care le are, relaţiilor, 
frământărilor, «deceptiilor» — frecvente la această vârstă — eventualelor neajunsuri şi greutăţi pe care le 
întâmpină. Pe cât posibil, să se găsească întotdeauna timp pentru asemenea destăinuiri (...) În plus, 
solicitudinea manifestată faţă de tânărul informator sau colaborator îl va apropia pe acesta de ofiţer. Toate 

După cum se poate vedea, ofiţerii de Securitate nu ezitau să profite din plin de 
slăbiciunile inerente ale tinerilor şi de lipsa lor de experienţă. Fiind recrutaţi ca informatori la o 
vârstă atât de timpurie, deseori 16-17 ani, aceştia puteau fi fidelizati şi dirijati mult mai uşor. 
Totodată, măsura era văzută şi în perspectivă, pentru că aceşti agenţi puteau fi dirijati apoi cu 
bune rezultate la viitoarele lor locuri de muncă, mai ales că exista şi posibilitatea ca aceştia să fie 
special încadraţi (infiltrati) în diferite obiective care nu erau suficient din bine acoperite informativ. 

Nu în ultimul rând, pentru supravegherea îndeaproape a persoanelor aflate în atenţia sa, 
Securitatea a recurs la interceptarea corespondenţei, la instalarea mijloacelor T.O. în locuinţă şi 
telefon (pentru ascultarea convorbirilor), filaj, aviz negativ în cazul solicitărilor de efectuare a unor 
vizite în străinătate etc. Toate aceste măsuri erau luate fără a exista acordul vreunei instanţe 
judecătoreşti. 

În anumite situaţii, mai ales atunci când Securitatea dorea destrămarea anumitor grupuri 
de tineri, ofiţerii combinau măsurile represive (influențare, izolare, avertizare, atenţionare, amenzi 
contravenţionale etc.), folosindu-le în funcţie de personalitatea fiecărei persoane în parte*2. 


Represiunea împotriva elevilor 


O evidentă intensificare a activităţii informative în problema învăţământ în jud, Alba s-a 
produs în ultimii ani ai regimului comunist, mai ales în perioada 1988-1989. Într-un raport din 30 
noiembrie 1989 se arăta faptul că în acel an asupra tinerilor fuseseră luate 51 de măsuri 
operative (18 atentionäri, 2 influentari pozitive, 28 elevi au fost ,incredintati factorilor educaţionali”, 
iar 3 colectivelor de muncă din care făceau parte)". Numai in luna februarie 1988 Serviciul | din 
1, Alba a atentionat patru elevi şi a făcut două informări la conducerea liceelor®. În cea mai 
mare parte a cazurilor, măsurile au fost luate pentru „intenţia de a emigra în Occident”, dar şi 
împotriva unui număr mare de elevi care aparțineau diferitelor culte. 

Se detaşează cazul a şapte elevi de la Şcoala generală Sugag, cinci în vârstă de doar 
13 ani şi doi de 14 ani, a căror simplă „vină” era o presupusă aderenta la cultul Martorii lui lehova. 
În rapoartele Securităţii se menţiona faptul că aceştia erau ,semnalati în anturajul unor elemente 
iehoviste”, aşadar ofițerii nici măcar nu erau siguri că aceşti copii aparţineau cultului respectiv. 
Asupra acestora Securitatea a luat măsuri operative represive în zilele de 15 aprilie şi 9 mai 
198955. Apartenența la cultul Martorii lui lehova era considerată de Securitate ca fiind una dintre 


acestea îi vor spori încrederea în ofițer, faţă de care se va simţi moral obligat de a-i urma sfaturile şi, in 
ultimă analiză, de a executa sarcinile ce-i vor fi trasate” (it.-col. Casparovici Eugen, Particularităţi ale 
instruirii şi educării reţelei informative din rândul tineretului studios, în „Securitatea”, nr. 2/1976, p. 21-22). 

52 Lt. maj. Ster Gh., op. cit. p. 36. 

53 A.C.N.S.A.S., fond Documentar, dosar nr. 528, vol. 1, f. 17. 

5% Ibidem, f. 13. 

55 Ibidem, f. 19. 


175 


cele mai nocive, împotriva membrilor sau aderentilor acestui cult luându-se măsurile cele mai 
dure, care mergeau până la excluderea unor profesori din învăţământ. 

Reliefam de asemenea şi faptul că la 1 august 1989 Securitatea Alba a luat măsuri 
împotriva unui elev de numai 11 ani, de la Şcoala generală nr. 2 din Cugir, acuzat nici mai mult 
nici mai putin decât de... „tentativă de trecere a frontierei cu R.S.F. lugoslavia”*”. Ofițerii de 
Securitate au fost aşadar capabili de a considera a fi reală ceea ce în realitate era o simplă joacă 
a unui copil de clasa a V-a. Acuzatia adusă acestui copil ar putea părea hilară în sine, dacă nu ar 
fi în realitate una este extrem de tragică, demonstrând pervertirea constiintelor unor cadre care au 
servit regimul. Acest tip de acuzaţie nu era însă singular în anii '80, după cum o dovedesc unele 
materiale întocmite de Securitate. Spre exemplu, în 1984 se menţiona faptul că printre acţiunile 
„duşmănoase” la care se pretau elevii de liceu se număra şi: „Constituirea de anturaje în rândul 
tineretului, în mod deosebit din învăţământul liceal şi tehnic-profesional, vizând comiterea de 
fapte antisociale, intenţii de a procura armament si muniții [s.n.] în scopul trecerii frauduloase a 
frontierei de stat”, 

În acest context, nu putem să nu evidentiem traumele psihice la care au fost supuşi 
aceşti copii, care luau un contact brutal cu Securitatea pentru nişte motive absurde de fapt. 
Scopul acestor măsuri represive era însă cu bătaie lungă, acela de a-i teroriza şi înspăimânta de 
timpuriu pe aceşti tineri, pentru a nu ridica ulterior probleme regimului comunist. Prin astfel de 
metode, în urma cărora unii tineri erau ,treziti la realitate” chiar de pe băncile şcolii, Securitatea 
dorea să-şi impună controlul total asupra tuturor cetăţenilor încă dintr-o fază incipientă. 

Revenind la situaţia informativ-operativă din unităţile de învățământ din jud. Alba, trebuie 
să precizăm faptul că activitatea ofiţerilor care lucrau în problemă a fost impulsionată şi de 
numeroasele ordine primite de la centru, cu precădere de la Direcţia |, condusă de col. Raţiu 
Gheorghe. În iunie 1989, Direcţia | a ordonat |.J. Alba să întocmească un material detaliat privind 
cadrele didactice şi elevii care făceau parte din cultele neoprotestante, în care trebuia să se 
precizeze modul în care aceştia „se implică în acţiunile organizate de şcoală, U.T.C. şi organizaţia 
pionierilor”s%, Lucrarea trebuia finalizată până la 20 iunie 1989, iar pentru execuţia ei au fost 
desemnaţi It. maj. Hutanu Rodica, It.-col. Buda Grigore şi It. Prună. În raportul întocmit de 
Securitatea Alba se arăta faptul că „se acţionează în scopul educării materialist-stintifice a 


56 Spre exemplu, în 1977, ofițerii de Securitate din problema învățământ din cadrul |.J. Satu Mare au obţinut 
informaţii conform cărora patru profesori de la un liceu din oraşul Satu Mare se întâlneau şi comentau 
preceptele cultului Martorii lui lehova, încercând chiar să intre în legătură cu membrii acestui cult din 
străinătate. În consecinţă, Securitatea a informat organele locale de partid şi, „prin factorii competenți, s-a 
intervenit în mod operativ”, astfel încât cele patru cadre didactice în scurt timp au fost înlăturate din 
învăţământ (It. maj. Ster Gh., op. cit, p. 36). 

57 A.C.N.S.A.S., fond Documentar, dosar nr. 528, vol. 1, f. 20. 

58 Mr. Trifan Viorel, Prevenirea şi contracararea unor activităţi necorespunzätoare din domeniul 
învăţământului şi cercetării ştiinţifice cu profil umanist, în „Securitatea”, nr. 4/1984, p. 28-29. 

5 A.C.N.S.AS., fond Documentar, dosar nr. 528, vol. 1, f. 15. 

acestor categorii de elevi"®. Desigur, ofiţerii de Securitate din cadrul 1.J. Alba nu puteau rămâne 
pasivi în faţa planurilor P.C.R. şi ale lui Nicolae Ceauşescu de creare a omului nou. Cum această 
amplă operaţiune trebuia să înceapă încă de pe băncile şcolii, este firească participarea ofiţerilor 
de Securitate care lucrau în problema învăţământ la ducerea la îndeplinire a sarcinii amintite. 

De asemenea, în acelaşi ordin primit de la Direcţia | se cerea şi menţionarea numărului 
de elevi, pe categorii de culte neoprotestante şi secte”, care urmau cursurile liceelor pedagogice 
(cel de la Blaj, în cazul jud. Alba). Regimul comunist şi, implicit, Securitatea, acordau astfel o 
deosebită atenţie acestui ultim aspect, ținând cont de faptul că absolvenții acestor şcoli erau viitori 
învățători. Cu toate acestea, măsura era abuzivă cel putin în cazul membrilor cultelor 
neoprotestante, culte recunoscute legal de statul român, astfel încât întocmirea acestor evidențe 
nu poate fi justificată în nici un fel. | 

Unul dintre cele mai interesante ordine ale Direcţiei | a fost emis la 5 iunie 1989 şi privea 
în special mişcările protestatare din Polonia, Ungaria sau China, care în final au dus la căderea 
regimurilor comuniste din cele două state europene, dar şi la masacrul din Piaţa Tien-an-Men. Se 
preciza faptul că „forțele reacționare incită masele de studenţi şi elevi la acţiuni anarho- 
protestatare (...) Au continuat demonstrațiile de protest ale studenţilor din R.P. Chineză. 
Asemenea manifestări au avut loc şi în unele centre universitare din Nigeria, precum si în R.P. 
Polonă". În consecință, pentru prevenirea unor demonstraţii de protest similare în România, se 
ordona „executarea unui control informativ sistematic, permanent şi de profunzime în rândul 
studenţilor autohtoni şi străini şi al elevilor din unităţile de învăţământ liceal, în vederea 
cunoaşterii oricăror atitudini, fapte sau aspecte care ar putea să conducă la apariţia de stări de 
spirit negative, de natură să se transforme în acte de dezordine şi duşmănoase't!. Toate 
informaţiile de interes operativ trebuiau raportate de urgenţă, prin telefon, la centru. Printr-o 
rezoluție, şeful Securităţii din cadrul 1.J. Alba, mr. Lupeş Gheorghe, cerea coordonatorului 
problemei învăţământ „să asigure măsuri în tot judeţul”. La 8 iunie 1989, It. maj. Hufanu Rodica 
semna de luarea la cunoştinţă a acestui ordin®. 


Un ofiţer cu iniţiativă, It. maj. Hutanu Rodica: 
„să protejăm tineretul de influenţa nocivă a Occidentului” 


Din analiza documentelor studiate până în prezent, reiese foarte clar faptul că unul 
dintre ofițerii de Securitate cei mai activi în acest domeniu, în ultimii ani ai regimului comunist, a 


pi 


60 Raportul era adresat Direcţiei |, datat 19 iunie 1989 şi semnat de şeful Securităţii Alba, mr. Lupeş 
Gheorghe, si It.-col. Preda Gheorghe, pentru şeful Serviciului |, dar desigur documentul a fost întocmit pe 
baza unor materiale redactate de cei trei ofiţeri menţionaţi (/bidem, f. 14). y 

6 O atenţie deosebită trebuia acordată situaţiei din judeţele cu centre universitare în care se aflau la studii 
tineri din statele respective (China, Polonia, Ungaria, U.R.S.S., Nigeria). ‘Cohform Ordinului, ofiţerii de 
Securitate din respectivele inspectorate judeţene „vor acorda o atenţie deosebită cunoaşterii poziţiei 
acestora faţă de mişcările ce au loc in țările lor” (Ibidem, f. 13). 
62 Ibidem. 

fost It. maj. Huţanu Rodica, din cadrul Serviciului | Informaţii Interne al 1.J. Alba, care foarte 
probabil era coordonatorul problemei învăţământ-tineret în anii 1988-1989. În această perioadă, 
acest ofiţer a întocmit numeroase rapoarte referitoare la măsurile informativ-operative luate de 
Securitate pentru a-şi asigura controlul asupra învăţământului din judeţul Alba. 

La 8 ianuarie 1988, It. Huţanu Rodica a redactat un raport privind „situaţia operativă şi 
concluziile” în problema în care lucra, precizând faptul că pentru supravegherea persoanelor 
aflate în atenţie Securitatea se folosea de 220 de agenţi (36 informatori, 163 colaboratori, 7 
rezidenţi, 8 gazde case de întâlniri şi 6 surse P.C.R.). Totodată, adăuga faptul că numărul 
acestora era în realitate mult mai mare, mulţi informatori fiind înregistraţi în cadrul dosarelor de 
obiectiv sau la alte probleme („naţionalişti maghiari” etc). Ofiţerul de Securitate preciza şi faptul că 
în recrutarea colaboratorilor s-a avut în vedere „nu numai încadrarea strictă [s.n.] a claselor din 
treapta a II-a de liceu”, ci şi acoperirea informativă a unor anumite medii, precum internatele 
şcolilor, discotecile, cenaclurile literare, „mediul elevilor navetişti” şi chiar cluburile sportive 
şcolare. O altă măsură luată de ofiţerii din problema învăţământ de la Securitatea Alba a fost 
aceea de „reinstruire a rezidenfilor şi darea în legătură a noi surse din rândul elevilor [s.n.]'*3. 

După ce semnala faptul că situaţia operativă din problemă nu se ridica la nivelul 
cerinţelor, It. Huţanu Rodica arăta că „este necesar completarea potențialului informativ îndeosebi 
în orașele Blaj şi Aiud, precum şi în mediul rural, unde există şcoli generale”, iar până la sfârşitul 
anului urmau să fie recrutaţi alti 37 de noi informatori, Aşadar, o activitate prodigioasă, care 
cobora până la nivelul şcolilor generale, de care însă It. Hutanu era nemulțumită, dorind 
amplificarea acesteia, în vederea unei cât mai vaste şi mai profunde acoperiri a obiectivelor şi 
persoanelor aflate în atenţie. În scurt timp, toate aceste planuri ambitioase vor fi duse la 
îndeplinire în cea mai mare parte, după cum vom arăta mai jos. 

La 28 aprilie 1989, It. maj. Hutanu Rodica, avansată între timp in grad pentru „meritele” 
în activitatea din Securitate, a întocmit un nou raport referitor la situaţia din problema învăţământ. 
Ofiţerul arăta faptul că în anul 1988 fuseseră recrutate 108 noi surse, iar în trimestrul | din 1989 
alti 30 agenţi, marea majoritate a acestora fiind incluşi la categoria „persoane de sprijin” (nume 
sub care erau trecute în evidențe persoanele care erau membri ai P.C.R. sau U.T.C., a căror 
recrutare era îngrădită de partid). Ponderea cea mai mare a recrutärilor aparţinea Serviciului II, 
care de altfel avea şi cel mai ridicat număr de informatori din problemă. Prin aportul acestora, în 
anul 1988 „s-a obţinut un volum sporit de informaţii despre elemente semnalate cu preocupări 
necorespunzătoare”. 

Conform aceluiaşi document, în 1988 Securitatea a întreprins 131 măsuri „preventive” 
(dintre care 17 atentionäri, o destrămare de anturaj, 20 de influentari pozitive, 8 informări la 
organele P.C.R., 15 semnalări la Militie şi 48 semnalări la conducerile unităţilor de învăţământ), 
iar în trimestrul | din 1989 alte 33 de astfel de acţiuni. Dacă pe parcursul întregului an 1988 
fuseseră luate în lucru, în formă organizată, doar 14 noi persoane considerate a fi ostile regimului, 


8 Ibidem, f. 24-25. 
64 Ibidem. 

numai în trimestrul | al anului 1989 s-a început urmărirea a 12 persoane, amplificarea acţiunilor 
represive ale Securităţii în domeniu fiind evidenta®. 

Cu toate acestea, It. maj. Hutanu Rodica arăta că „pe viitor, ne propunem să 
intensificăm măsurile informativ-operative în scopul creşterii calităţii muncii in problemă [s.n.]'. 
Mai mult, printr-o rezoluţie pusă pe acest raport, mr. Lupeş Gheorghe aprecia şi el că situaţia este 
„necorespunzătoare ca număr” şi cerea o analiză urgentă cu toţi ofițerii din sistemul de 
învăţământ din judeţ, fapt pentru care a ordonat ca „în prealabil tov. Huţanu să facă deplasări la 
oraşe şi analize cu ofiţerii după un ghid stabilit"®. 

Un nou raport detaliat a fost redactat de It. maj. Hutanu Rodica la 13 iunie 1989, în care 
erau prevăzute şi măsurile ce urmau să fie luate de Securitate în decursul acelui an, cu termene 
precise şi cu menţionarea ofiţerilor care răspundeau de îndeplinirea acestora, precum cpt. Crişan 
Gheorghe® sau cpt. Căluşer Gheorghe. Ofiţerul preciza faptul că în rândul cadrelor didactice din 
judeţul Alba exista un număr de 48 descendenţi de legionari, 6 descendenţi ai membrilor „fostelor 
partide burgheze”, 2 descendenţi ai „foştilor condamnaţi pentru infracţiuni contra securităţii 
statului” şi 64 de persoane care aveau rude în strainatate®. 

După cum se poate observa, toţi aceşti angajaţi din unităţile de învăţământ se aflau în 
atenţia Securităţii pentru simplul motiv că erau fiii unor persoane care ipotetic ar fi putut să fie 
contra regimului comunist sau pentru că aveau rude emigrate în Occident. În opinia It. maj. 
Hutanu, şi în general a organelor de represiune, vinovăția acestor categorii de persoane era 
apriorică şi certă, considerându-se probabil că era „moştenită” de la părinţi şi rude (deşi nici 
măcar în cazul acestora nu era dovedită), astfel încât era necesară inerea lor sub o strictă 
supraveghere, chiar dacă împotriva lor nu existau nici un fel de date, chiar şi sumare, care să 
ateste vreo vinovăţie concretă. Considerăm că aceste tipuri de acţiuni sunt nişte abuzuri clare şi 
încălcări evidente ale drepturilor omului. 

La data amintită anterior, ofiţerii din problema învăţământ aveau în lucru un număr de 39 
de persoane (9 în D.U.I., 5 în mape de verificare şi 25 în S.I.G.). Un număr de 11 cadre didactice 
erau supravegheate de alte servicii. Pentru acoperirea informativ-operativă a tuturor obiectivelor 
şi persoanelor din sfera de preocupare, ofiţerii de la |.J. Alba beneficiau de aportul a 276 surse 
(34 informatori, 221 persoane de sprijin, 6 rezidenţi şi 10 gazde case de întâlniri), cărora li se 
adăugau alte 28 surse (19 informatori, 7 persoane de sprijin şi 2 rezidenţi) recrutate în cadrul 
unităţilor pue de ofiţeri din alte probleme sau din alte serviciis9. 

n privinţa variaţiei numărului agenţilor Securităţii folosiţi în problema învăţământ, trebuie 
să precizam şi faptul că era inerentă scoaterea unora dintre ei din evidența reţelei informative a 
problemei învăţământ. Ne referim aici la acei elevi recrutaţi de Securitate care încheiau ciclul de 


65 Ibidem, f. 29-31. 

66 Jbidem, f. 29. 

67 Cpt. Crişan Gheorghe avea ca sarcină recrutarea unui informator cu ajutorul căruia să le supravegheze 
pe cele 12 cadre didactice din Cluj, care predau şi la Institutul de subingineri din Cugir (Ibidem, f. 23). 

68 Ibidem, f. 22. 

5% Ibidem. 

învăţământ şi care aşadar nu mai erau utili în supravegherea şcolilor sau liceelor unde 
învăţaseră. Opinăm însă că doar un procent mic dintre aceştia au fost abandonaţi, ei 
continuându-şi activitatea în cadrul altor probleme sau obiective, la locurile de muncă, la unităţile 
de satisfacere a stagiului militar sau în cadrul instituţiilor de studii superioare (caz în care erau 
preluaţi de ofiţerii din problema învăţământ de la respectivele inspectorate) etc. 

Ofiţerul de Securitate amintit menţiona şi faptul că în judeţul Alba exista „un număr 
relativ mare de elevi care fac parte din culte sau secte religioase”, arătând că împotriva unora 
dintre aceştia fuseseră luate măsuri de prevenire prin intermediul conducerilor şcolilor 
respective”. Această practică, prin care Securitatea lua măsuri împotriva unor elevi în colaborare 
şi prin intermediul conducerilor şcolilor sau a organelor U.T.C., era uzitată şi de ofițerii care lucrau 
în problema învăţământ în cadrul altor inspectorate judetene”!. 

Conform It. maj. Hutanu, un astfel de caz era cel al elevului Rusalin Pîrvu, de la Şcoala 
de Cooperatie din Alba Iulia, care nu doar că participase la adunările religioase ale unui cult, dar 
luase cu el şi doi colegi de internat, o ,vinä” care nu putea scăpa nepedepsită. În consecință, 
împotriva acestuia, cu sprijinul factorilor educationali, au fost luate „măsuri de prevenire”. 
Totodată, în următoarele două săptămâni urma să fie luată în lucru şi Maria Popa, maistru 
instructor la Liceul nr. 4 din Alba Iulia, care era „semnalată cu preocupări cultice”, mai exact era 
acuzată că „frecventează casele de rugaciuni’”. 

Ne întrebăm de ce oare acest ofițer considera că trebuiau luate aceste măsuri represive, 
din moment ce ,faptele” aveau legătură cu simpla exercitare a credinței de către nişte elevi sau 
profesori, în condiţiile în care de cele mai multe ori persoanele implicate aparţineau unor culte 
religioase legale, iar libertatea credinţei era garantată de către stat. Amintim faptul că, la 31 
octombrie 1974, România ratificase „Pactul internaţional cu privire la drepturile economice, 
sociale şi culturale”, adoptat de Adunarea Generală a O.N.U. la 16 decembrie 1966, care, la art. 
18, lit. 1, conţine următoarea prevedere: „Orice persoană are drept la libertatea gândirii, 
conştiinţei şi religiei; acest drept implică libertatea de a avea sau de a adopta o religie sau o 
convingere la alegerea sa, precum şi libertatea de a-şi manifesta religia sau convingerea, 
individual sau în comun, atât în public, cât şi în particular”. 

Revenind la măsurile luate de Securitate împotriva anumitor elevi, se observă faptul că 
multe dintre ele au fost luate în strânsă colaborare cu diverşi factori educationali din unităţile de 
învăţământ (diriginti, profesori, pedagogi, maiştri etc.). Unii dintre aceştia erau agenţi ai Securităţii 
şi furnizau ofiţerilor de Securitate date şi informaţii referitoare la anumiţi elevi. Securitatea era 
interesată în recrutarea unor surse din rândul acestor categorii, întrucât aceste persoane se aflau 


70 Ibidem, f. 23. 

7 În 1976, It.-col. Sălceanu Grigore, ofiţer de Securitate în cadrul 1.J. Teleorman, preciza următoarele: 
„Apărarea tinerilor de influențele nefaste pe care unele elemente fanatice (inclusiv din rândul unor secte 
ilegale) le-ar putea exercita asupra acestora este un alt obiectiv pe care organele noastre îl realizează în 
colaborare cu organele U.T.C. şi conducerile şcolilor” (It.-col. Sălceanu G., op. cit., p. 24). 

72 A.C.N.S.AS., fond Documentar, dosar nr. 528, vol. 1, f. 23. 

73 „Buletinul Oficial”, nr. 146, 20 noiembrie 1974. 

atât în proximitatea colegilor lor aflaţi în supraveghere, cât mai ales a elevilor, pe care-i puteau 
influența cu mai mare uşurinţă. Într-un material din 1976, ofițerii din cadrul |.J. Mureş arătau 
următoarele: „În procesul prelucrării individuale, un real sprijin în cunoaşterea stării de spirit şi a 
comportării necorespunzătoare a unor elevi sau studenţi ne-au adus dirigintii de clasă şi 
îndrumătorii de studiu. În cadrul conlucräri cu aceşti factori educaţional, s-au primit, nu o dată, 
informaţii utile ce au constituit obiectul unor măsuri preventive concrete"74. Situaţia era identică şi 
la 1.J. Satu Mare, unde rezidenții erau recrutaţi mai ales din rândul educatorilor şi maistrilor, iar un 
profesor de liceu era lăudat pentru că informase Securitatea de faptul că în caietele unora dintre 
elevii săi găsise adresele unor tineri din Occident cu care aceştia corespondau'5. Asistăm aşadar 
la un dublu rol represiv al unora dintre informatorii de acest tip ai Securităţii, pe lângă faptul că 
erau folosiţi pentru culegerea de informaţii privind elevii din şcolile unde profesau, ulterior erau 
implicaţi şi în punerea în practică a măsurilor împotriva acestora (atentionari, influentari pozitive 
etc.). 

Conform It. maj. Huţanu Rodica, tot „în vederea ridicării calitative a muncii de 
Securitate”, pentru a se acoperi informativ toate şcolile din judeţ, urmau a fi recrutate noi surse, 
fiind indicate Şcoala generală nr. 2 din Alba lulia, Liceul „Iacob Mureşanu” din Blaj, Liceul 
agroindustrial din Jidvei şi Şcolile generale nr. 2 şi 3 din Aiud, De ducerea la îndeplinire a acestei 
ultime măsuri răspundea chiar It. maj. Hutanu Rodica, iar termenul final era de 30 decembrie 
1989. Acelaşi ofiţer urma să răspundă, până la 30 iulie 1989, şi de stabilirea necesarului de 
recrutări „pentru încadrarea informativă eficientă a şcolilor generale clasele 1-X din mediul rural"76, 

Eforturi susţinute trebuiau depuse şi pentru supravegherea persoanelor de naţionalitate 
maghiară din învăţământ, care erau suspectate de iredentism, un fenomen împotriva căruia 
regimul a depus eforturi deosebite începând din anii ‘7077, Erau avute in vedere cadrele didactice 
şi elevii de la Liceul „Bethlem Gabor” din Aiud, de la Şcoala generală nr. 1 din Alba Iulia, precum 
şi de la toate şcolile generale din comunele cu o populaţie majoritară maghiară”. 

Nu în ultimul rând, It. maj. Huţanu preciza şi faptul că „este necesar să se acţioneze 
pentru lărgirea bazei de lucru [s.n.], care este mică în comparaţie cu numărul mare de persoane 
cunoscute cu probleme pe linie de Securitate”?9. 


74 Lt.-col. Makkai E., mr. Filka A., op. cit., p. 20. 

75 În 1977, ofiţerii care lucrau în problema învățământ la [.J. Satu Mare arătau că „pentru menţinerea 
operativitätii legăturii cu reţeaua informativă şi exploatarea în timp util a informaţiilor de interes operativ, 
provenite din rândul surselor cu experiență, au fost selecționați, verificaţi şi instruiți temeinic rezidenţi, cu 
predilecție dintre educatori şi maistri” (It. maj. Ster Gh., op. cit., p. 35). 

76 A.C.N.S.A.S., fond Documentar, dosar nr. 528, vol. 1, f. 22. 

77 Acest aspect se afla de altfel în atenţia tuturor inspectoratelor de Securitate din Transilvania. Spre 
exemplu, numai în prima parte a anului 1977, ofiţerii din cadrul |.J. Covasna au avertizat 7 cadre didactice 
şi 11 elevi, pe motiv că „au propagat idei nationalist-iredentiste”. Ei arătau totodată că intelectualii şi elevii 
reprezentau jumătate din totalul persoanelor avertizate pentru astfel de manifestări (A.C.N.S.A.S., fond 
Documentar, dosar nr. 85, f. 2). 

78 A.C.N.S.A.S., fond Documentar, dosar nr. 528, vol. 1, f. 23. 

79 Ibidem. 

Paroxismul este atins însă în finalul raportului, când se arăta necesitatea realizării unei 
pregătiri contrainformative a elevilor de liceu, pe ani de studii, „in scopul protejării tineretului 
studios din învăţământul liceal împotriva influențelor nocive din Occident [s.n.]'*%. Formularea este 
identică cu cele din cei mai stalinişti ani ai regimului Gheorghiu-Dej, perioadă în care propaganda 
vitupera împotriva „imperialiştilor anglo-americani” şi mai ales împotriva culturii occidentale", 
ceea ce arată că în structurile de bază ale regimului totalitar nu s-au înregistrat schimbări 
semnificative. | 

Mentinerea acestui tip de discurs pe toată perioada regimului comunist reiese şi din 
diversele materiale teoretice publicate de unii ofiţeri de Securitate. Într-un astfel de articol privind 
problema tineretului, apărut în 1975, col. Dumitraşcu Neculai şi It.-col. Călian Liviu, ambii din 
cadrul 1.J. Cluj, arătau că ,vigilenta noastră în acest domeniu nu trebuie să slăbească, având în 
vedere că tineretul constituie unul din obiectivele vizate atât de cercurile reacționare din exterior, 
cât şi de anumite elemente ostile din interior, scopul fiind otrăvirea conştiinţei tinerilor cu idei 
retrograde [s.n.] şi, în final, antrenarea lor în acţiuni potrivnice orânduirii noastre sociale şi de 
stat’®, 

Referindu-ne la activitatea laborioasă a It. maj. Hutanu Rodica în problema învăţământ, 
nu putem să nu observăm faptul că toate ordinele şi instrucţiunile pe care aceasta le-a dat 
ofiţerilor din subordine reprezintă grave încălcări ale drepturilor omului, uneori de-a dreptul 
flagrante. Menţionăm şi faptul că România semnase Declaraţia Universală a Drepturilor Omului şi 
Declaraţia de la Helsinki. Toate aceste documente s-au dovedit a fi simple petice de hârtie in 


80 Ibidem. 

81 În acea perioadă, persoanele care admirau cultura occidentală erau acuzate de cosmopolitism, singura 
cultură străină care trebuia acceptată fiind desigur cea sovietică. Începând de la sfârşitul anilor ‘40, cultura 
occidentală era considerată de liderii partidului ca având o „influenţă nocivă”, fiind văzută ca un mijloc prin 
care duşmanii regimului încercau să „otrăvească” minţile cetăţenilor: „ploconirea fais în fata diverselor 
mostre ale culturii imperialiste occidentale este forma cea mai directă sub care se manifestă 
cosmopolitismul (...) Cosmopolitismul trebuie privit ca un canal de pătrundere a influenţei imperialismului 
anglo-american şi tratat ca atare. Oamenii de bună credinţă căzuţi în mrejele cosmopolitismului sau aflaţi în 
parte sub influența sa trebuie ajutaţi să se debaraseze de această infiuenţă otrăvitoare. Ei trebuie lămuriţi 
asupra felului în care imperialiştii anglo-americani folosesc cosmopolitismul în scopurile lor josnice” (Leonte 
Răutu, Împotriva cosmopolitismului şi obiectivismului burghez în ştiinţele sociale, în „Lupta de clasă”, nr. 4, 
octombrie 1949, p. 80-81). 4 
%2 Col. Dumitraşcu N., It.-col. Călian L., op. cit., p. 26. 

83 Actul final al Conferinţei pentru Securitate şi Cooperare în Europa a fost semnat la 1 august 1975, la 
Helsinki. Statele semnatare, printre care se afla şi România, s-au declarat de acord să acţioneze în 
conformitate cu scopurile şi principiile Cartei O.N.U. şi cu Declaraţia Universală a Drepturilor Omului. 
Documentul final de la Helsinki prevede respectarea drepturilor şi libertăţilor fundamentale ale omului, 
inclusiv a libertăţii de gândire, religie sau convingere. Totodată, țările care le-au semnat s-au angajat să 
recunoască şi să respecte libertatea individului de a practica, singur sau în comun; religia, acţionând după 
imperativele propriei sale conştiinţe (*** Actul final al CSCE-Helsinki, 1975, Bucuresti, Editura Politică, 
1975). 

ochii ofiţerilor de Securitate, care erau conştienţi de faptul că România le semnase exclusiv din 
considerente propagandistice şi nu cu intenţia de a le transpune în practică în interiorul țării. 

Gravitatea unora dintre măsurile represive stipulate în rapoartele de Securitate amintite 
anterior, accentul pus pe amplificarea continuă a supravegherii şi pe extinderea categoriilor de 
persoane care trebuiau urmărite, la care se adaugă şi limbajul folosit, ne arată că Securitatea nu 
s-a schimbat aproape deloc ca mentalitate pe întreg parcursul regimului comunist. Reliefăm şi 
faptul că ofiţerul de Securitate care coordona problema învăţământ, It. maj. Hutanu Rodica, era 
un ofițer tânăr, absolvent al unei facultăţi, ceea ce demonstrează faptul că, deşi nivelul de 
educaţie al cadrelor se schimbase radical fata de anii '50, o parte dintre noii ofiţeri de Securitate 
erau complet ideologizati si dogmatizati. 


Urmärit de Securitate pentru corespondenta cu Jose Saramago 


În majoritatea rapoartelor menţionate anterior se prevedea şi intensificarea acţiunilor 
informative duse pentru descoperirea profesorilor care purtau corespondență cu persoane din 
spaţiul occidental. Supravegherea acestora intra desigur în logica amintită anterior, aceea 
conform căreia ei trebuiau „protejaţi de influenţele nocive” ale Occidentului. Se avea în vedere şi 
faptul că profesorii puteau apoi să propage aceste „idei subversive” şi în rândul elevilor, ceea ce 
nu făcea decât să amplifice aşa-zisul ,pericol” pe care ei îl reprezentau pentru regim. 

Un caz mai deosebit îl constituie interceptarea corespondenţei lui Alexandru Rădulescu, 
profesor de desen la o şcoală generală din Alba Iulia, care executa lucrări ,ex-libris” de calitate, 
fapt pentru care era invitat să expună în {ari precum Portugalia, Canada, Italia etc. La 13 
octombrie 1989, U.M. 0647 Bucureşti a trimis către IJ. Alba o notă de relaţii cuprinzând 
traducerea unui pasaj dintr-o scrisoare trimisă lui Alexandru Rădulescu de scriitorul Jose 
Saramago, viitorul laureat al Premiului Nobel pentru literatură. Acesta îi scria următoarele: „Vă 
mulţumesc că mi-ati scris, vă mulţumesc şi pentru pretiosul cadou, acea plachetă putin (doar 
putin?) amară, de un expresionism nedatat, ce este însă un bun mijloc de exprimare în cazul în 
care cineva nu doreşte să fie un artist oficial, labirintul, contradictia sfâşietoare de a fi roman 
astăzi. Eu sunt comunist, dar privesc cu un fel de stupoare ceea ce se întâmplă în tara 
dumneavoastră. Să nu-mi spuneţi ce credeţi despre acest subiect. Eu v-am spus opinia mea”. 
Totodată, Saramago se oferea să-i trimită lui Alexandru Rădulescu şi noul său roman L'annee de 
la mort de Ricardo Reies (Anul morții lui Ricardo Reies). În consecință, Serviciul | din 1.J. Alba a 
trecut la urmărirea calificată a profesorului, pentru „clarificarea legăturilor lui cu cetăţeni străini” şi 
pentru „prevenirea unor acţiuni ostile", cu toate că nu era vorba decât de o banală 
corespondenţă cu un scriitor de prestigiu. După cum se poate observa şi din textul scrisorii 
respective, scriitorul Jose Saramago era pe deplin conştient de pericolul la care s-ar fi expus 
Alexandru Rădulescu în cazul în care ar fi încercat să-i răspundă şi să-i spună părerea în privinţa 
situaţiei reale din România. 


& A.C.N.S.A.S., fond Documentar, dosar nr. 528, vol. 2, f. 1 

În final, vom încerca să tragem câteva concluzii privind problematica supravegherii 
informativ-operative a unităţilor de învăţământ din județul Alba. 

În plan informativ, se observă faptul că accentul a fost pus pe creşterea continuă a 
numărului de agenţi recrutaţi în interiorul şcolilor, atât printre elevi, cât şi printre profesori sau alţi 
angajaţi. Dacă în primii ani se încerca recrutarea cu precădere a persoanelor care nu erau 
membri P.C.R., în ultimii ani ai regimului Ceauşescu marea majoritate a agenţilor din reţeaua 
informativă erau membri în diverse organizaţii de partid. Fenomenul se explică prin presiunile 
făcute de P.C.R. pentru generalizarea înscrierilor în organizaţiile sale, astfel încât baza de 
selecţie pentru recrutarea informatorilor s-a restrâns atât de mult încât nu se putea evita 
atragerea la colaborare a membrilor de partid. Fenomenul era amplificat şi mai mult în cazul 
elevilor, pentru care înscrierea în U.T.C. era practic obligatorie, aceasta făcându-se imediat după 
împlinirea vârstei de 14 ani. 

Amintim şi faptul că deseori pentru inerea legăturii cu sursele recrutate din rândul 
elevilor erau folosiţi rezidenţi. De cele mai multe ori aceşti rezidenţi erau profesori, maistri, 
pedagogi etc., uneori fiind chiar persoanele care furnizaseră notele informative folosite în timpul 
recrutării elevilor respectivi. Pe lângă cinismul acestei metode, care ducea la denaturarea gravă a 
relaţiei dintre profesor şi elev, pentru Securitate măsura prezenta avantajul de a disimula 
implicarea instituţiei în folosirea elevilor ca surse de informare. 

Cu ajutorul acestor informatori, ofițerii de Securitate din cadrul 1.J. Alba au trecut la 
acoperirea informativă a tuturor unităţilor de învăţământ din judej, inclusiv a şcolilor generale din 
mediul rural. Procesul nu era pe deplin încheiat în anul 1989, dar ofițerii din problemă îşi 
propuneau finalizarea lui cât mai curând. Desigur, accentul era pus pe elevii din treapta a doua de 
liceu, încercându-se o „încadrare strictă” a acestora. 

De asemenea, Securitatea a trecut şi la supravegherea informativă a tuturor mediilor 
frecventate de elevi, recrutand agenţi în internate, discoteci, cenacluri, cluburi sportive şcolare, in 
rândul şcolarilor navetişti etc., mergându-se chiar până la supravegherea cofetăriilor. 

Cu toate acestea, în anii 1988-1989, ofiţerii de Securitate care răspundeau de problema 
învăţământ erau nemulţumiţi de stadiul supravegherii informative a unităţilor de învăţământ, 
considerând că acesta era deficitar, motiv pentru care au luat numeroase măsuri ce urmau să 
ducă la amplificarea ei. 

Din punct de vedere operativ, se remarcă paleta diversificată de metode şi măsuri luate 
de Securitate împotriva persoanelor considerate a avea atitudini necorespunzătoare. În primii ani 
ai regimului Ceauşescu s-a folosit cu predilecție avertizarea, însă ulterior locul acesteia a fost luat 
de alte măsuri, precum: atentionarea, influențarea pozitivă, punerea în dezbatere publică (mai 
ales în cazul profesorilor), destrămarea unor anturaje considerate a fi nocive, măsuri luate în 
colaborare sau sub acoperirea organelor de partid şi a Miliției sau cu ajutorul conducerilor şcolilor 
şi al altor factori educationali etc. 

Uneori aceste măsuri se finalizau cu recrutarea persoanei împotriva cărora fuseseră 
luate, ceea ce reprezenta un câştig important pentru organele de Securitate, cel urmărit devenind 
informator. Recrutarea unor informatori încă de pe băncile şcolii era văzută ca fiind utilă şi pe 

termen lung, ofiţerii de Securitate luând în considerare şi faptul că aceştia puteau fi apoi folosiţi şi 
la viitoarele lor locuri de muncă. 

În cazurile mai grave, când se considera că faptele unei anumite persoane aveau un 
grad mai ridicat de periculozitate, se trecea la supravegherea organizată a acesteia, fie în cadrul 
S.1.G., fie prin deschiderea unui Dosar de verificare sau a unui D.U.I. 

În privinţa ofițerilor de Securitate din cadrul |.J. Alba implicaţi în toate aceste măsuri 
informativ-operative menţionate detinem încă foarte puţine date. Se evidenţiază It. maj. Hutanu 
Rodica, mai ales pentru activitatea sa „prodigioasă” de la sfârşitul regimului Ceauşescu. În 
cercetările noastre ulterioare pe acest subiect ne vom axa cu preponderență pe activitatea 
acestor ofițeri de Securitate, concentrându-ne pe acţiunile initiate sau îndeplinite de ei, dar mai 
ales pe metodele represive utilizate. : 

Referitor la persoanele aflate în atenţia ofiţerilor de Securitate din 1.J. Alba care au lucrat 
în problema învăţământ, mai exact a ceea ce se numea „baza de lucru”, pot fi observate câteva 
modificări de structură. În primii ani ai regimului Ceauşescu, s-au aflat în atenție prioritar cadrele 
didactice care anterior suferiseră condamnări politice sau care fuseseră membri ai fostelor partide 
politice. Treptat, acestea au părăsit însă unităţile de învăţământ, pensionându-se, motiv pentru 
care fie a încetat urmărirea lor, fie cazurile au fost transferate altor probleme. Spre finalul 
regimului comunist, locul acestor persoane în cadrul supravegherii a fost luat de profesorii care 
erau fiii unor foşti condamnaţi politici sau ai unor membri ai fostelor formaţiuni politice. Acestora li 
s-au alăturat şi persoanele care aveau rude emigrate în Occident. 

Câteva categorii de persoane au fost supravegheate însă pe întreaga perioadă a 
regimului Ceauşescu. Este vorba de ascultătorii posturilor de radio occidentale, de cei care 
comentau critic realităţile din tara, de cei suspectaţi că aveau intenţii de evaziune sau de membrii 
cultelor interzise. În cazul tuturor acestor categorii, se constată o amplificare a supravegherii 
informative şi uneori chiar a măsurilor represive luate contra lor. Relevante sunt cazurile copilului 
de numai 11 ani acuzat de intenţia de a emigra clandestin în Iugoslavia şi al elevilor din Sugag, 
cu vârste între 13 şi 14 ani, împotriva cărora s-au luat măsuri pentru o presupusă aderenta la 
cultul Martorii lui lehova. 

Considerăm că generalizarea supravegherii informative, ca şi duritatea anumitor măsuri 
represive luate împotriva unor elevi, încă de la o vârstă foarte fragedă, aveau ca scop final 
instaurarea unui climat de teroare asupra întregii societăţi, astfel încât controlul acesteia de către 
Securitate şi regim să poată fi realizat cu o cât mai mare uşurinţă. Se avea desigur în vedere şi 
faptul că elevii reprezentau viitorul României, astfel încât se acţiona pentru transformarea 
acestora în cetăţeni model, care ulterior să nu ridice nici un fel de probleme dictaturii conduse de 
Nicolae Ceauşescu. Ofițerii de Securitate acționau astfel pentru transpunerea în practică a unui 
plan mai vechi al regimului comunist, acela de creare a „omului nou”. 

Pentru viitor, ne propunem adâncirea documentarii referitoare la această temă, având în 
vedere relevarea unor cazuri concrete de persoane supravegheate sau împotriva cărora s-au luat 
măsuri represive, cu accent pe cazul elevilor. Considerăm că numai aceste cazuri, şi nu cifrele 
seci, sunt singurele care pot aduce la lumină abuzurile comise de Securitate în domeniul 
învăţământului. 

THE INFORMATIVE-OPERATIONAL SITUATION WITHIN THE EDUCATION MATTER IN 
ALBA COUNTY DURING CEAUSESCU REGIME 


The relaxation of the direct repression during the first years of Nicolae Ceausescu's 
dictatorship lead to the appearance of certain changes of the methods used by the regime and 
the Security in order to preserve its power position. The emphasis was put on the generalization 
of the informative surveillance, the control over the society being mainly made through the 
contribution of the informers. Wishing to cover all the goals and interest areas, opening of as 
many problem and objective files as possible was initiated, so that even the smallest society 
segment would be under control. Such a file was also open at |.S.J. Alba regarding the medium 
and elementary education. 

During the first years of Ceausescu regime, the attention of the Alba Security was 
focused mainly on the teachers that have previously been politically blamed or who have been 
members of the former political parties. Closer to the end of the communist regime, their place 
was taken by the teachers who were the suns of political ex-convicts or of member of the former 
political groups, as well as by the persons who had relatives emigrated to Occident. The 
surveillance over the persons who listened to western radio stations, who commented in a critical 
manned the realities of the country, which were suspected with evasion intentions or who were 
members of forbidden cults was not only continuous but also magnified with time. 

The generalization of the informative surveillance, obvious at the end of the ‘80s, as well 
as the toughness of some of the repressive measures taken against some students - starting with 
an age as unripe as 11 years old — had as a final goal the establishment of a terror climate over 
the entire society, so that the control of the Security and the regime over it would be done as easy 
as possible. Of course, it was taken into consideration that the students represented tomorrow's 
citizens of Romania, therefore the actions were meant to transform them into obedient subjects 
who, in time, would not raise problems for the dictatorship lead by Nicolae Ceausescu. The 
Security officers acted this way in order to put in practice an older plan of the communist regime, 
the plan of creating “the new man”. 

III. LITERATURA ISTORICĂ ŞI DOCUMENTELE SECURITĂŢII 
Câteva consideraţii privind istoriografia Securităţii 
Florian BANU 


Moto: 

Sunt puţine domenii ale ideologiei unde lupta 
ideologică este atât de acerbă ca în istorie 
Leonte Răutu 


Proliferarea serviciilor secrete de-a lungul secolului al XX-lea pe întreg mapamondul a 
atras după sine un interes deosebit al mass-media, acestea satisfăcând ancestrala fascinatie a 
omului faţă de secret, mister, violenţă. Nici mediile academice nu au rămas străine de această 
atracţie, interesul manifestat fata de studierea serviciilor secrete fiind potentat de rolul deloc de 
neglijat pe care acestea l-au jucat în desfăşurarea unor confruntări militare şi în derularea unor 
evoluţii politice, atât în statele democratice, cât şi in cele de factură totalitară. 

În cazul României, publicul a luat cunoştinţă încă din perioada interbelică de existenţa, 
organizarea şi importanţa unor servicii secrete din străinătate, iar instituţiile româneşti cu rol 
informativ au fost, nu de puţine ori, analizate, criticate sau elogiate’. Instaurarea regimului 
comunist a modificat această situaţie, în sensul aşternerii unui secret absolut asupra organizării şi 
funcţionării Securităţii, instituţie ce preluase şi centralizase atribuţiile informative deţinute anterior 
de Poliţia de Siguranţă, Jandarmerie, Secţia a II-a a Marelui Stat Major şi Serviciul Special de 
Informaţii. 

De-a lungul existenţei regimului comunist, românii au avut acces în special la lucrări 
din genul romanului poliţist care prezentau acţiunile patriotice ale unor bravi ofiţeri de securitate?, 
în permanentă luptă cu duşmanii poporului interni şi externi. În plus, în scopul „pregătirii 
contrainformative” a populaţiei şi în scopuri ideologice au fost traduse şi publicate o serie de 
lucrări care arătau caracterul malefic al serviciilor de informaţii străine şi modalităţile prin care 


1 C. G. Costa-Foru, Abuzurile şi crimele Sigurantei Generale a Statului, Bucuresti, 1925; Ch. Lucieto, 
Răsboiul inteligentelor în misiuni speciale: memoriile unui agent din serviciul de spionaj şi contraspionaj al 
Intelegerei, Piteşti, Tipografia „Artistica” P. Mitu, 1928; G-ral. |. Teodorescu, col. Z. Goescu, Pericolul 
spionajului: ce trebuie să ştie şi de ce trebue să se ferească orice bun român, Bucureşti, Tipografia 
Bucovina, LE. Toroutiu, f.a.; Ray Oscar, Spionajul: istoric, tehnică, spioni, Bucureşti, Tipografia ziarului 
„Universul', 1938; Silvian Alexandru, Tainele războiului nevăzut, Bucureşti, Institutul de Arte Grafice 
„Bucovina”, fa. 

2 Genul este deosebit de bine reprezentat, astfel că socotim inutilă orice exemplificare. 

acestea îşi ating scopurile? sau care prezentau publicului finalitatea acţiunilor Securităţii“ şi faptele 
de eroism ale unor agenţi aflaţi în slujba socialismului“. 

Treptat, au văzut lumina tiparului şi lucrări de cercetare istorică a lumii serviciilor 
secrete, dar aria de investigare era restrânsă la activitatea acestora până la finele celui de-al 
doilea război mondial. Securitatea continua să rămână învăluită în mister, potentandu-i-se chiar 
aura de omniscientä şi omniprezentä. 

Colapsul violent al regimului comunist din România, asocierea strictă a partidului 
comunist cu Securitatea” şi implicarea Securităţii în evenimentele sângeroase din decembrie 
1989 au făcut ca investigarea organizării şi funcţionării acestei instituţii să fie strâns legată de 
confruntările politice post-revolutionare şi să fie viciată de factorul emoţional, factor ce a condus la 
o radicalizare excesivă a discursului public?. 


3 Annabelle Bucar, Adevărul asupra diplomaților americani, Bucuresti, Editura de Stat, 1949; Julius Mader, 
Mâna cenuşie: secretele serviciului de spionaj al Germaniei Occidentale, Bucuresti, 1963; *** Fapte din 
Berlinul Occidental: acţiuni subversive, război economic, revanşism îndreptate împotriva statelor socialiste, 
Bucuresti, 1962; Efrim Borisovic Cemeak, Cinci secole de război secret, Bucuresti, Editura Politică, 1968; 
Ilie Mocanu, Însemnări despre spionajul tehnico-economic, Bucureşti, Editura Militară, 1975; Paul Rônitz, 
Spionajul economic, Bucureşti, Editura Militară, 1976; Paul Ştefănescu, Agenfi secreti şi misiuni 
confidentiale, Bucureşti, Editura Militară, 1978; Ilie Mocanu, Reţeaua cenusie, Bucuresti, Editura politică, 
1978; V.P. Boroviéka, Din culisele războiului secret, Bucureşti, Editura Politică, 1973, Idem, Cifruri strict 
secrete, Bucureşti, Editura Politică, 1984. 

4 *** Procesul unui grup de spioni, trădători şi complotişti în slujba Vaticanului şi a Centrului de Spionaj 
Italian, Bucureşti, 10-17 septembrie 1951, Bucureşti, Editura de Stat pentru Literatură Ştiinţifică, 1952. 

5 Mihail Kolesnikov, Richard Sorge aşa cum a fost, laşi, Editura Junimea, 1977. 

6 Nicolae Minei, Frontul invizibil, Bucureşti, Editura Politică, 1971; Neagu Cosma, Dumitru Marinescu et al., 
Fapte din umbră, vol. I-IV, Bucureşti, Editura Politică, 1975-1983; Horia Brestdiu, Acţiuni secrete în 
România în preajma şi la începutul celui de-al doilea război mondial, Bucureşti, Editura Politică, 1973, 
Idem, Impact la paralela 45. Incursiune în culisele bătăliei pentru petrolul românesc, laşi, Editura Junimea, 
1986, Idem, O istorie mai putin obişnuită: în culisele frontului secret din România, Bucuresti, Editura 
Politică, 1987; Gh. Buzatu, Din istoria secretă a celui de-al doilea război mondial, Bucureşti, Editura 
Ştiinţifică şi Enciclopedică, 1988. 

7 Punctul 8 al „Proclamaţiei de la Timişoara”, din 11 martie 1990, preconiza ca „legea electorală să interzică 
pentru primele trei legislaturi consecutive dreptul la candidatură, pe orice listă, al foştilor activişti comunişti 
şi al foştilor ofițeri de Securitate. Prezenţa lor in viata politică a ţării este principala sursă a tensiunilor şi 
suspiciunilor care frământă astăzi societatea românească. Până la stabilizarea situaţiei şi reconcilierea 
naţională, absenţa lor din viata publică este absolut necesară”. 

% În 1999, referindu-se la re-memorarea trecutului comunist, profesorul de psihologie socială Adrian 
Neculau nota: „Memoria victimelor comunismului este încă fragilă. Insuficient recunoscută si 
institutionalizata, periferică, atingând doar unele grupuri sociale, îndeosebi victime sau descendenţi. Ea nu 
a fost asumată de toate forțele sociale, indiferent de opțiunea lor politică sau ideologică, ca în cazul 
holocaustului. Explicaţia — după părerea noastră — este simplă. Evenimentele sunt încă de dată recentă, iar 
unii executori (sau beneficiari) ai acestor acţiuni de excludere, eliminare sau chiar nimicire trăiesc şi joacă 
adesea roluri importante. Sunt directori de conştiinţă, ideologi, oameni politici, responsabili importanţi. 
Complicii lor şi descendenţii ajută la întreţinerea acestei conjuratii a tăcerii sau marginalizarii, utilizează 

Ofițerii Securităţii s-au aflat, oarecum, într-o situaţie similară cu aceea a foştilor ofiţeri 
S.S.I. după 23 august 1944. Regimul politic pe care îl slujiserà se prabusise, iar cei consideraţi 
,obiective” până mai ieri se numărau printre cei care revendicau puterea politică şi doreau 
pedepsirea celor care exercitaseră represiunea politieneascä, cu tot cortegiul ei de crime şi 
abuzuri, în perioada comunistă. În acest context, în mod firesc, fostele cadre de securitate, 
trecute temporar în subordinea Armatei şi reintegrate aproape în totalitate în nou creatul Serviciu 
Român de Informaţii, şi-au căutat protectori politici în rândul celor din eșalonul doi al fostului 
partid comunist, regrupati sub titulatura F.S.N. şi deținători în fapt ai puterii. 

Ca urmare, toate confruntările cu miză politică explicită sau implicită s-au răsfrânt 
asupra cercetărilor şi dezbaterilor privind Securitatea. Această instrumentalizare a problemei a 
imprimat caracteristici comune peisajului istoriografic relativ la instituţia Securităţii şi discursurilor 
despre comunism din societatea românească post-totalitarä. Evident că situaţia nu era una nouă, 
în acest sens Benedetto Croce observând că istoria e mereu „contemporană”. Aşadar, atitudinea 
pragmatică fata de trecut şi valorizarea acestuia în profitul actualitatii au fost şi au rămas practici 
curente în istoriografie. Cu sau fără voia celor care au slujit-o, istoria a fost mai totdeauna un 
mijloc de legitimare, un instrument manipulabil în interesul puteril'°. 

În cazul particular al istoriografiei Securităţii se impun câteva precizări preliminare. Am 
optat pentru termenul „istoriografie” în cel mai larg sens al său, incluzând aici nu doar acele 
contribuţii care îndeplinesc cerinţele minime din punct de vedere metodologic şi conceptual ale 
cercetării istorice, ci şi acele producţii care tin mai degrabă de sursele acesteia: memorii, jurnale, 
interviuri, 

În al doilea rând, am operat o grupare a lucrărilor în două mari categorii, delimitarea 
acestora fiind făcută nu după modul în care acestea respectă sau nu rigorile investigaţiei istorice, 
ci după tipul discursului abordat'’. 


instrumentele oferite de societățile democratice pentru a impune aruncarea în derizoriu sau pentru a 
minimaliza faptele abominabile. Forte importante se solidarizează într-o operă de uitare dirijată. Abuzul de 
uitare nu e deloc dificil de diagnosticat” — Adrian Neculau, Memoria pierdută. Eseuri de psihosociologia 
schimbării, laşi, Editura Polirom, 1999, p. 195. 

8 Transformarea Uniunii Sovietice din inamicul principal în aliatul principal şi ascensiunea partidului 
comunist pe scena politică au dus la declanşarea unei „vânători de vrăjitoare” în cadrul serviciului, ofiţerii de 
informaţii care actionasera împotriva U.R.S.S. fiind nevoiţi fie să se ascundă, fie să încerce să-şi 
răscumpere „păcatele” prin punerea în slujba noilor stăpâni. Fostul şef al Eşalonului Operativ de pe Frontul 
de Est, colonelul loan Lissievici, îşi exprima plastic dezamăgirea în timpul anchetei căreia îi era supus în 
luna mai 1945: „Stăpâne, ia aminte: când ai un câine vrednic şi credincios în casă, prezintă-i în prealabil 
prietenii, dacă vrei să ti-i feresti de neplăcerea colfilor propriului tau câine, iar apoi să-l pedepsesti pe 
acesta pe nedrept, numai pentru că şi-a făcut datoria, aşa cum l-ai învăţat din fragedă tinereţe” - Florin 
Pintilie, Serviciul Special de Informaţii din România (1939-1947), vol. |, Bucureşti, Editura A.N.I., 2003, p. 
406. 

10 Al. Zub, Istorie şi finalitate, Bucuresti, Editura Academiei Române, 1991, p. 21. 

“1 Initial, înclinam spre o abordare „clasică” a istoriografiei Securităţii, în sensul unei analize structurată pe 
principalele tipuri de lucrări: documente editate, instrumente de lucru (dicţionare, enciclopedii, bibliografii), 

Mai precis, am identificat lucrări care, chiar realizate fiind de persoane cu pregătire 
academică şi care uzează de instrumentele cercetării istorice, adoptă un discurs anticomunist 
puternic emotionalizat, militant, cu o retorică vehementă şi cu puternice accente 
vindicative'2. Cea mai mare parte a acestui tip de lucrări se datorează, totuşi, nu istoricilor, ci 
fostelor victime ale regimului, unor ziarişti în căutarea succesului de piaţă sau unor militanţi politici 
care au văzut în anticomunism o sursă de legitimitate politică. 

O a doua categorie de lucrări, net diferită, reuneşte abordările făcute profesionist, 
pornind de la respectarea deontologiei istoricului şi uzând de metode de cercetare onestă. 
Discursul uzitat în acest gen de lucrări este unul ce întruneşte criteriile discursului 
ştiinţific, evitandu-se vehicularea unor date incerte, neverificate, aplicarea de etichete şi, 
mai ales, trimiterile către scena politică contemporană. În acelaşi timp, trebuie menţionat că 
şi unele scrieri ale ,diletantilor” intr-ale istoriei dovedesc o profundă înţelegere a epocii studiate şi 
reuşesc o abordare echilibrată în registrul aprecierilor şi al discursului, în general. 

Din acest punct de vedere, peisajul istoriografic este de o asimetrie pregnantă, 
lucrările puternic marcate de emotivitatea post-totalitară şi de tendinţa vădită de a sluji obiective 
din sfera politicii, printr-un discurs legitimant:, fiind copleşitoare ca număr, în raport cu lucrările 
puse în slujba obiectivului de „a cunoaşte pentru a şti, nu de a cunoaşte pentru a condamna”. 

În prima categorie se pot distinge două subcategorii, şi anume cea a lucrărilor 
virulent anticomuniste şi anti-Securitate realizate de foste victime ale regimului sau de urmaşii 
acestora, lucrări cărora li se contrapun scrierile justificative, encomiastice, aduse în atenţia 
publicului de către Serviciul Român de Informaţii, de foşti ofiţeri de securitate sau de foşti 
potentati ai regimului comunist. 

Accente anticomuniste puternice se regăsesc cu precădere în lucrările, 
preponderent memorialistice, realizate de victimele Securităţii. În mod firesc, cei care au îndurat 


memorii, lucrări generale, lucrări speciale, dar am considerat că o taxonomie bazată pe tipul de discurs 
utilizat va aduce un plus de comprehensibilitate demersului nostru. 

12 Florin Abraham, Direcţii ale cercetării represiunii comuniste în România după 1989, în „Arhivele 
Totalitarismului”, anul XIV, nr.52-53 (3-4/2006), p. 191; În această categorie se înscriu o mare parte din 
comunicările prezentate la simpozioanele organizate la Sighet de către Academia Civică, ilustrativ în acest 
sens find volumul intitulat Memoria ca formă de justiţie: comunicări prezentate la Seminarul de la Sighetu 
Marmaţiei (10-12 iunie 1994), Bucureşti, Editura Făt Frumos, 1994; vezi şi seria celor zece volume intitulate 
Analele Sighet. 

13 Situaţia contemporană ne permite o mai bună înțelegere a observaţiilor lui Nicolae Iorga referitoare la 
legitimarea prin istorie: „Ceea ce tine în picioare societăţile şi complicatele clădiri pe care ele se razima nu 
pe numărul, nici forma, nici organizarea strânsă, ci justificatia lor. De aceasta nici o alcătuire omenească n- 
a fost în stare să se scutească. Totdeauna păstrătorii puterii, conducătorii muncii omeneşti au simţit nevoia 
morală să îndreptăţească ceea ce reprezintă şi ceea ce le foloseşte. Şi această indreptatire nu e decât o 
idee, o idee care a fost un ideal şi a devenit un principiu care sprijină o tradiţie, care consfinteste” — N. 
lorga, Generalităţi cu privire la studiile istorice, ediţia a III-a, Bucuresti, Institutul de Istorie Universală „N. 
lorga”, 1944, p. 74. 

‘4 Florin Abraham, loc. cit, p. 192. 

chinuri şi umilinte îngrozitoare în timpul regimului totalitar au ținut să facă cunoscute întregii lumi 
aceste lucruri, să scoată de sub „pecetea tainei” crimele comise de dictatura comunistă. Aşa cum 
s-a observat, acest gen de lucrări utilizează „un discurs puternic ideologizat”, care „construieşte şi 
operează cu doar două categorii: «eroii» («rezistentii», «disidenti») şi «anti-eroii» (tortionarii, 
activiştii de partid, securiştii etc)"'5, evitând aducerea în atenţie a „majorităţii tăcute” a populaţiei, 
majoritate care, la extremă, este chiar culpabilizată retroactiv. 

Operarea unei selecţii în noianul de lucrări apărute după 1989 este dificilă, dar vom 
încerca să amintim aici numai acele lucrări care, în pofida tipului de discurs adoptat, au o valoare 
documentară mai mare şi pe cele ale căror autori au ştiut să extrapoleze experienţa proprie, să o 
raporteze la ansamblul edificiului totalitar, să identifice cauzele adânci ale răului căruia i-au căzut 
victime. 

Vom începe aceasta „inventariere” cu lucrarea unui intelectual comunist, căzut victimă 
propriilor convingeri: Herbert (Bellu) Zilber, alias Andrei Serbulescu'®. Acesta a fost implicat în 
procesul înscenat lui Lucrețiu Pătrășcanu şi detentia îndelungată, marcată de torturi prelungite, i- 
a oferit ocazia înţelegerii esenței malefice a comunismului. Bun cunoscător al ideologiei 
comuniste, a existenței partidului în perioada interbelică, precum şi a activităţii organelor 
informative „burghezo-moşiereşti”, dar şi comuniste, Zilber a reuşit să surprindă aspiraţiile secrete 
ale regimului şi a consemnat câteva consideraţii asupra naturii perverse a Puterii extrem de 
interesante. Înzestrat cu condei scritoricesc şi cu un nestirbit simţ al umorului, Bellu Zilber nota, 
de exemplu, faptul că unul din anchetatorii săi, pe nume Mişu (Mişu Dulgheru?), îi confiase în 
timpul lungilor anchete „planul de perspectivă al securiştilor”: 

„Mai întâi, starpirea contrarevolutionarilor, spionilor şi trădătorilor, apoi formarea 
unui dosar complet pentru fiece locuitor. După ce această operă ar fi fost încheiată, urma 
educaţia politico-ideologicä a întregii populati. Ascultam halucinat visul unui securist. (...) 
Vedeam oraşul dosarelor, cu blocuri înalte străjuite de oameni înarmaţi, cu nesfârşite săli [si] 
rafturi pline cu dosare pe vârste, profesiuni, naţiuni, totul ordonat după sistemul zecimal, şi 
imensa catedrală din mijlocul oraşului, cu Mişu la amvon, predicând transfigurat mulțimii 
nesfârşite de credincioşi cu dosare”"?. 

Merită amintită apoi lucrarea lui lon Ioanid! în care, cu o meticulozitate de invidiat, 
sunt „fotografiate” o întreagă galerie de figuri de deţinuţi şi tortionari, nenumărate locuri ale 
suferinței umane împinsă la forme paroxistice, totul îmbinat într-o veritabilă frescă a gulagului 
românesc. Nu putem să nu amintim prezența lui Radu Ciuceanu în peisajul memorialisticii 


*5 Ibidem. 

*6 Andrei Şerbulescu, Monarhia de drept dialectic. A doua versiune a memoriilor lui Bellu Zilber, Bucureşti, 
Editura Humanitas, 1991. 

+7 Ibidem, p. 133-134. 

18 lon loanid, Închisoarea noastră cea de toate zilele, vol. I-IV, Bucuresti, 1991-1994. 

româneşti. Farmecul povestirii, dublat de fineţea analizelor, fac lectura volumelor!* domniei sale 
nu doar instructivă, ci şi plăcută. De asemenea, notele întocmite de un erudit cercetător al 
perioadei comuniste, Octavian Roske, sporesc valoarea ştiinţifică a acestor lucrări. 

Alături de memoriile publicate direct de către fostele victime trebuie amintite 
volumele de interviuri. Dintre ele amintim pe cele în care Corneliu Coposu? şi Elisabeta Rizea?", 
fiecare dintre ei o figură emblematică pentru o anumită formă de rezistență anticomunistă, îşi 
relatează experiențele şi ne împărtăşesc opiniile asupra regimului totalitar comunist. Se cuvin 
amintite aici şi volumele de interviuri dedicate rezistenței armate anticomuniste, realizate sub 
egida Institutului de Istorie Orala din Cluÿ?2. 

Din nefericire, majoritatea interviurilor, publicate sub formă de volum sau în diverse 
periodice, sunt realizate de o manieră jurnalistică, urmărind cu precădere senzationalul şi 
sensibilizarea laturii emoţionale a cititorului. Tehnica interviului sociologic şi tehnicile istoriei orale 
par a fi destul de relativ stăpânite în cele mai multe cazuri, fapt ce conduce la eşecul unei 
reconstituiri adecvate a epocii. 

Nici volumele care se doresc a fi de analiză a comunismului, în ansamblu, şi a 
rolului Securităţii în cadrul sistemului politic comunist, în particular, nu duc lipsă de exagerări şi 
note patetice. Am aminti, în acest sens, afirmaţii precum cele referitoare la „mitralierea unor sate 
întregi, nimicite apoi cu tunurile şi prin atacuri de aviaţie"? în timpul colectivizării agriculturii, la cei 
peste 2.000.000 (!) de țărani ucisi2 sau la totalul deţinuţilor. politici în perioada 1945-1989, cifrat 
(„pe baza unor estimări prudente"!) la 1.131.000 de oameni?. Nu mai vorbim de cei peste 


19 Radu Ciuceanu, Intrarea in tunel, prefaţă şi note de Octavian Roske, Bucuresti, Editura Meridiane, 1991; 
idem, Potcoava fără noroc, Bucureşti, Editura Meridiane, 1994; idem, Pecetea diavolului, Bucureşti, 
I.N.S.T., 2002. 

20 Corneliu Coposu, Confesiuni. Dialoguri cu Doina Alexandru, Bucuresti, Editura Anastasia, 1996. 

21 *** Povestea Elisabetei Rizea din Nucşoara. Mărturia lui Comel Drăgoi, culese şi editate de Irina Nicolau 
şi Theodor Niţu, Bucureşti, Editura Humanitas, 1993. 

2 Cornel Jurju, Cosmin Budeancă, ,Suferinta nu se dă la frati...”. Mărturia Lucretiei Jurj despre rezistența 
anticomunistă din Apuseni (1948-1958), Cluj-Napoca, Editura Dacia, 2002; Denisa Bodeanu, Cosmin 
Budeancă (eds.), Rezistenţa armată anticomunistă din România. Grupul „Teodor Susman” (1948-1958). 
Mărturii, Cluj-Napoca, Editura Argonaut, 2004; Idem, Rezistenţa anticomunistă din România: grupul 
„Capotă-Dejeu” (1947-1975). Mărturii, Cluj-Napoca, editura Argonaut, 2006; Vezi şi modalităţi de 
valorificare a mărturiilor orale în Doru Radosav, Valentin Orga, Almira Tentea, Florin Ciogan, Cornel Jurju, 
Cosmin Budeancă, Rezistenţa anticomunistă din Apuseni. Grupurile „Teodor Susman”, „Capotă-Dejeu', 
„Cruce şi Spadă”. Studii de istorie orală, Cluj-Napoca, Editura Argonaut, 2003. 

2 Florin Mătrescu, Holocaustul roşu, Bucureşti, Gerom Design, 1993, p. 43. 

24 Dr. Filip Păunescu, Cunoaşterea şi combaterea comunismului, în „Libertatea”, an VIII, martie, 1989, nr. 
72 apud Florin Mătrescu, op. cit., p. 43. 

25 Aceste cifre sunt vehiculate în contextul în care un document întocmit de Securitate în 1958 privind 
„dinamica arestărilor” efectuate în intervalul 1950-1958, indică 75.808 persoane arestate şi 23.023 
persoane internate administrativ. Fără a cădea în idolatrie faţă de document, ne întrebăm ce interes ar fi 
avut Securitatea să minimizeze aceste cifre într-un document strict secret, neredactat „în vederea istoriei”, 
după expresia lui A.D. Xenopol, ci pentru informarea conducerii M.A.I. şi a conducerii partidului. Avea vreo 

500.000 de oameni morţi în închisoare în perioada 1948-1964%. Seductiei exercitate de o astfel 
de statistică a ororii i-au căzut victimă chiar şi istorici de profesie, precum Gheorghe Onişoru, 
care, pe baza studierii parțiale a unor fonduri de arhivă ale Tribunalelor Militare, estima cifra de 
549.000 de persoane judecate din motive politice în intervalul 1949-19602’. Am putea aminti aici 
că, potrivit recensământului din 25 ianuarie 1948, populaţia totală a României era de 14.872.624 
locuitori, iar la recensământul din 21 februarie 1956 au fost înregistraţi 17.489.450 locuitori, 
înregistrând un plus de 10,2% faţă de precedentul recensământ. 

De asemenea, lucrările unor istorici de profesie, valoroase în ansamblul lor, suferă 
pe alocuri de aprecieri pripite, de paralele forțate sau de vehicularea unor cifre cel puţin 
hazardate, deficienţe pe care îndrăznim să le punem pe seama unei abordări emoţionale a unor 
subiecte adesea prea apropiate temporar şi prea dureroase pentru mulţi dintre români. Avem în 
vedere afirmaţii precum aceea potrivit căreia „în fond, România anilor '80 nu era esenţial diferită 
de România anilor '50, când consilierii sovietici comandau peste tot şi tara era plină de Sovrom- 
uri'2 sau cea conform căreia „la mijlocul anilor '50, numărul Trupelor de Securitate era estimat la 
165.000 de ofiţeri şi militari în termen, organizaţi în brigăzi şi echipați cu artilerie şi tancuri"2. 

Creionarea atmosferei din România comunistă în culori vădit sumbre şi apelul la unele 
tehnici discursive de factură literară nu au fost elemente care să asigure un plus de credibilitate 
demersului ştiinţific, ci au relevat doar tendințele empatice ale autorilor. De exemplu, Dennis 
Deletant susţine că „pe la sfârşitul lui 1952, (...) călătoriile erau permise doar în scop profesional 
sau pentru motive de sănătate”, afirmaţie vădit falsă, dar menită să re-creeze imaginea unei 
societăţi sub asediu. Acelaşi autor afirmă că „susținătorul principal al ajutorului pe care P.M.R. 
trebuia să-l dea intervenţiei sovietice în Ungaria a fost agentul N.K.G.B., Emil Bodnăraş. Pe 


logică diminuarea „meritelor” în lupta cu „duşmanul de clasă"? Inadvertente, dar în nici un caz de ordinul a 
zeci de mii sau sute de mii de persoane, pot apărea datorită unei proaste calităţi a muncii în evidenţele 
Securităţii sau a absenței unor documente referitoare la arestarea sau internarea în lagăre a unor 
persoane, dar până la cifrele citate mai sus e cale lungă - cf. S.R.I., Cartea Albă a Securităţii, vol. III, 
Bucureşti, 1995, p. 158-159. 

2% Gheorghe Boldur-Lätescu, Genocidul comunist in România, vol. II, Bucureşti, Editura Albatros, 1994, p. 
19-20. 

27 Cu unanimitate de voturi. Sentinte politice adunate şi comentate de Marius Lupu, Cornel Nicoară şi 
Gheorghe Onişoru, Bucureşti, Fundaţia Academia Civică, 1997, p. 22. 

28 Marius Oprea, Banalitatea răului. O istorie a Securităţii în documente. 1949-1989, laşi, Editura Polirom, 
2002, p. 11. 

2 Dennis Deletant, Studiu introductiv în Marius Oprea, op. cit., p. 31; în realitate, în luna mai 1956, întreg 
efectivul M.A.I. era de 139.461 de funcţii — cf. Florica Dobre, Florian Banu, Camelia Duică, Silviu B. 
Moldovan, Liviu Täranu, Trupele de Securitate (1949-1989), Bucuresti, Editura Nemira, 2004, p. 104; În 
lucrarea Ceauşescu şi Securitatea. Constrângere şi disidenté in România anilor 1965-1989, Bucureşti, 
Editura Humanitas, 1998, p. 44, Dennis Deletant, citând datele din capitolul „The Armed Forces” din 
lucrarea editată de Alexandru Cretzianu, Captive Romania. A Decade of Soviet Rule, Londra, Atlantic 
Press, 1956, oferea cifra, mult mai realistă, de 55.000 persoane pentru Trupele de Securitate. 

timpul revoltei, el a fost numit ministru al Transporturilor şi Comunicaţiilor si de pe această poziţie 
el a supervizat deschiderea drumurilor de importanţă strategică pentru trupele sovietice”30. 

Lăsând la o parte întrebarea dacă trupele sovietice aveau nevoie de o ,supervizare” 
românească pentru „a li se deschide drumurile”, afirmaţia este una tezistă, fără acoperire în 
realitatea epocii. Cea mai apropiată remaniere a guvernului R.P.R., fata de data declanşării 
evenimentelor din Ungaria, a avut loc pe 3 octombrie 1955. Până la acea dată, Bodnăraş fusese 
ministrul Forţelor Armate (24 mart. 1950-3 oct. 1955), iar de la 3 octombrie este numit prim 
vicepreşedinte al Consiliului de Miniştri (în locul lui Iosif Chişinevschi), funcţie ce o deţine până pe 
19 martie 1957. Abia la această dată este desemnat ministrul Transporturilor şi Telecomunicatiilor 
(19 mart. 1957-17 apr. 1959)". În perioada revoltei din Ungaria, nici nu exista un minister al 
Transporturilor şi Telecomunicaţiilor, ci un Minister al Căilor Ferate, condus de lon Cosma, şi un 
Minister al Transporturilor Navale şi Aeriene, condus de Gheorghe D. Safer. Telecomunicatiile se 
aflau în subordinea Ministerului Poştei şi Telecomunicatiilor, condus de Dumitru Simulescu2. 

În volumul Ceauşescu şi Securitatea. Constrângere şi disidenta in România anilor 
1965-1989, rezultat al unor ample investigaţii în arhive, cumulate cu interviuri cu diverse 
personalităţi şi cu o minuțioasă parcurgere a bibliografiei, Dennis Deletant nu reuşeşte totuşi să 
se distanteze pe deplin de anumite stereotipuri bine întipărite în mentalul colectiv românesc. 
Astfel, analizând acţiunile de represiune ale Securităţii în urma grevei minerilor din Valea Jiului, 
din august 1977, Deletant susţine că: „s-a deschis o anchetă pentru descoperirea centrului 
grevist, iar în următoarele luni circa 4.000 de mineri au fost mutaţi în alte zone miniere; despre 
unii se spunea că ar fi fost trimişi în coloniile de muncă de la Canalul Dunăre - Marea Neagrä"#, 
Fragmentul citat comportă mai multe observaţii: faptul real, ancheta Securităţii (condusă 
personal de gen. Emil Macri, şeful Direcţiei a II-a Contrainformatii economice din D.S.S.) şi a 
Procuraturii R.S.R. (o brigadă de procurori de la Procuratura Generală s-a deplasat de la 
Bucureşti la Petroşani), este împletit cu ficţiunea: numărul de 4.000 de mineri mutaţi „în alte zone 
miniere” este evident nefundamentat, autorul neintrebându-se care erau acele „zone miniere” 
capabile să absoarbă 4.000 de noi angajaţi şi nici ce ar fi însemnat această deportare pentru 
Valea Jiului“. În plus, utilizarea unor termeni consacraţi într-un context diferit urmăreşte de 
asemenea crearea unei reacţii emoţionale. „Coloniile de muncă” de pe şantierul canalului Dunăre 
— Marea Neagră nu mai erau cele din anii 1949-1953, împrejmuite cu sârmă ghimpată, păzite de 


30 Dennis Deletant, Studiu introductiv în Marius Oprea, op. cit., p. 33. 

3 C.N.S.A.S., Membrii C.C. al P.C.R. 1945-1989. Dicţionar, Florica Dobre (coord.), Bucureşti, Editura 
Enciclopedică, 2004, p. 104. 

82 loan Scurtu, lon Alexandrescu, lon Bulei, lon Mamina, Enciclopedia de istorie a României, Bucuresti, 
Editura Meronia, 2001, p. 148-149. 

3 Dennis Deletant, Ceauşescu şi Securitatea. Constrângere si disidenta în România anilor 1965-1989, 
Bucureşti, Editura Humanitas, 1998, p. 233. 

34 Potrivit unei anchete efectuate de S.R.I. in, pe baza documentelor de arhivă şi a interogării unor 
participanţi la grevă, „circa 10-15 persoane au fost condamnate pentru diferite infracţiuni, de drept comun, 
până la maxim 5 ani, din care au executat cel mult 1-1,5 ani. După condamnare au fost reincadrati în unităţi 
miniere din Valea Jiului” - A.C.N.S.A.S., fond Documentar, dosar nr. 117, vol. 5, f. 132-141. 

santinele cu câini-lup si sub ameninţarea cuiburilor de mitralieră. Cele mai multe erau şantiere în 
care se mergea pe voluntariat real, dar şi impus (aşa-numitele „şantiere ale tineretului”). Munca 
deţinuţilor de drept comun a fost folosită pe scară restrânsă. Deci, termeni comuni, realităţi 
diferite! Nu mai discutăm afirmaţia unui presupus martor ocular, preluată necritic, în care se 
susţine că acesta „a văzut cum 35.000 de mineri, înghesuiți în subteran, ascultau ce le spuneau 
Dobre, G. Jurca (inginer la mină) şi o femeie”#, afirmaţie ce poate fi crezutä doar de cineva care 
nu a văzut niciodată o mină sau 35.000 de oameni adunaţi laolaltă. Ca fapt divers, populaţia 
oraşului Lupeni la recensământul din 5 ianuarie 1977 era de 28.123 de persoane, 

Dennis Deletant reia şi dezvoltă unele din tezele formulate în lucrarea amintită într- 
un nou volum dedicat exclusiv perioadei în care în fruntea comuniştilor români s-a aflat Gheorghe 
Gheorghiu Dej?. Autorul ne avertizează că lucrarea sa „nu este pur şi simplu o istorie a Securităţii 
din timpul regimului Dej, ci mai curând o analiză a rolului pe care I-a jucat impunerea terorii, a 
represiunii în menţinerea la putere a lui Dej, în suprimarea opoziţiei şi a disidentei de orice fel”. 
Dintre cele 13 capitole ale volumului nu mai puţin de trei sunt dedicate aproape exclusiv 
Securităţii: Capitolul 6 - Securitatea şi teroarea, capitolul 9 — Gulagul românesc şi Capitolul 10 — 
Rezistența armată, autorul reuşind astfel, încă o dată, să-şi aducă o semnificativă contribuţie la 
scrierea istoriei Securităţii, chiar dacă, uneori, discursul său capătă o tentă patetică. 

Aşa cum am precizat anterior, exagerärile şi discursul partizan nu au fost apanajul 
scriiturii anticomuniste, dimpotrivă, apologetii comunismului şi ai Securităţii nu au rămas datori, 
formele lor de exprimare fiind multiple. Chiar dacă un discurs public vădit pro-comunist este 
destul de greu de identificat în spaţiul public românesc, tendințele de a nega, justifica sau a 
diminua anumite laturi negative ale regimului comunist sunt numeroase. 

În acest sens, al prezentării subiective şi justificative, date punctuale referitoare la 
anumite practici ale Securităţii sau la implicarea acestei instituţii într-un eveniment sau altul pot fi 
desprinse din lucrări memorialistice, precum cele semnate de personaje din cercurile puterii 
comuniste ca Silviu Brucan*®, Dumitru Popescu, Gh. Gaston Marin‘, Paul Niculescu Mizil“! sau 
Paul Sfetcu'2. Acelaşi gen de informaţii se regăseşte şi într-o subspecie a memoriilor, aceea în 
care participanţii la evenimentele istorice rememorează trecutul în cadrul unui interviu. Dintre 


35 Dennis Deletant, op. cit., p. 231. 

% loan Scurtu, lon Alexandrescu, lon Bulei, lon Mamina, op. cit., p. 525. 

37 Dennis Deletant, Teroarea comunistă în România. Gheorghiu Dej şi statul polițienesc. 1948-1965, laşi, 
Editura Polirom, 2001. 

% Silviu Brucan, Generaţia irosita. Memorii, Ed. Calistrat Hogaş, Bucuresti, 1992. 

% Dumitru Popescu, Am fost şi cioplitor de himere. Un fost lider comunist se destăinuie, Bucuresti, Editura 
Expres, 1993. 

40 Paul Sfetcu, 13 ani în anticamera lui Dej, Bucuresti, Editura Fundaţiei Culturale Române, 2000. 

41 Paul Niculescu Mizil, O istorie trăită, Bucureşti, Editura Enciclopedică, 1997. 

42 Gh. Gaston Marin, În serviciul României lui Gheorghiu-Dej. Însemnări din viaţă, Bucuresti, Editura 
Evenimentul Românesc, 2000; Idem, Consemnäri, Bucureşti, Editura Semne, 2003. 

48 Interviurile, ca metodă a istoriei orale, ridică la fel de multe probleme, datorită tentatiei memoriei de a 
„reconstrui” cele văzute şi auzite, ca şi memorialistica. Vezi, in acest sens, consideratiile lui Jean François 

aceste lucrări se disting, prin poziţia centrală deţinută de intervievat în cadrul evenimentelor 
rememorate, interviurile realizate de Lavinia Betea cu figuri de marcă ale nomenclaturii 
comuniste, precum lon Gheorghe Maurer“, Alexandru Bârlädeanu# sau Corneliu Mănescut€. 

Destul de bogată este şi literatura memorialistică produsă de foştii purtători de 
epoleti care, la bătrâneţe, au simţit nevoia să-şi preamărească faptele de arme şi să-şi justifice, în 
fata lumii şi, uneori, a propriei conştiinţe, acţiunile. Multi dintre ei, însă, nu au făcut decât să-şi 
continue opera de dezinformare în care s-au specializat în perioada cât au fost ofiţeri activi ai 
Securităţii+?. Utilizarea acestor mărturii solicită din plin discernământul cercetătorului pentru că 
utilizează stratagema clasică, dar atât de eficace, a împletirii unor jumătăţi de adevăr cu minciuni 
sfruntate şi cu fantezii personale. Ne vom limita la a menţiona doar câteva nume dintre cele ale 
ofițerilor cu veleitati de memorialişti. 

Astfel, Neagu Cosma, fostul şef al contraspionajului în anii '60-'70, s-a dovedit a fi 
destul de prolific, sustinändu-si tezele prin publicarea mai multor volume‘ şi a unor articole în 
diverse publicaţii. Teza sa principală este aceea că acţiunile abominabile ale Securităţii s-ar 
datora aproape exclusiv ofițerilor alogeni care acaparaseră posturile de conducere din instituţie şi 
care slujeau alte interese decât interesul naţional. În urma înlăturării acestora, Securitatea s-ar fi 
transformat într-un redutabil instrument de apărare a României, acţionând exclusiv în limitele 
„legalităţii socialiste”. 

Un alt bun cunoscător al realitatilor din M.A.I şi Securitate, generalul (r) lonel Gal, a 
realizat, de asemenea, o lucrare pseudo-memorialisticä, dar a preferat să-şi cantoneze demersul 
în perioada 1965-1989, deşi activase în M.A.I. şi în anii '50%. Opţiunea e lesne de înţeles, 
întrucât, potrivit autorului, „activitatea organelor Ministerului Afacerilor Interne din anii 1946-1964 


Soulet pe marginea surselor orale ale istoriei în lucrarea Istoria imediată, Bucuresti, Editura Corint, 2000, p. 
66-72. 

4 Lavinia Betea, Maurer şi lumea de ieri. Mărturii despre stalinizarea României, Arad, Fundaţia loan Slavici, 
1995. 

45 Idem, Alexandru Bârlădeanu despre Dej, Ceauşescu şi Iliescu, Bucureşti, Editura Evenimentul 
Românesc, 1997. 

48 Convorbiri neterminate. Corneliu Mănescu în dialog cu Lavinia Betea, laşi, Editura Polirom, 2001 

47 Australianul Phillip Knightley consideră că „toate poveştile spionilor trebuie tratate cu un scepticism 
maxim. Chiar şi varianta «acum pot să vă spun», în care spionii care au păstrat tăcerea timp de 40 de ani 
dezvăluie în sfârşit marile triumfuri ale agenţiilor lor, se dovedesc a fi, la o atentă examinare, în cel mai bun 
caz, exagerări şi, în cel mai rău, mituri şi legende” — Phillip Knightley, The Second Oldest Profession. The 
Spy as Bureaucrat, Patriot, Fantasist and Whore, London, André Deutsch, 1986, p. 7; Fără a fi spioni, în 
deplinul sens al cuvântului, (deşi le place să creadă că asta au fost), ofiţerii de securitate au păstrat aceeași 
înclinaţie spre fabulatie şi dezinformare. 

4 Vezi Neagu Cosma, Cupola. Securitatea văzută din interior. Pagini de memorii, Bucureşti, Editura 
Globus, 1994; idem, Contribuţia unor ,minoritati” nationale la bolşevizarea României, Bucureşti, Editura 
Bravo Press, 1996; idem, Securitatea, poliţia politică, dosare, informatori, Bucureşti, Editura Globus, 1998. 
4 lonel Gal, Ratiune şi represiune în Ministerul de Inteme.1965-1989, laşi, Editura Do-minoR, 2001-2002, 
vol. 1-2. 

nu poate fi asemuită sau comparată cu cea din anii 1965-1978 sau din următorii ani până la 
evenimentele din 1989". Autorul se dovedeşte a fi un exponent al tezei naţionaliste privind 
evoluția Securităţii si de aceea a preferat să expună evenimente din perioada „legalistă” a 
Securităţii. În opinia sa, „este unanim acceptată culpabilizarea rolului funest jucat de organele 
Ministerului Afacerilor Interne în primele două decenii după cel de-al doilea război mondial când 
România a avut un statut de tara ocupată şi inclusă în zona sovietică prin înţelegerea dintre 
Marile Puteri. Toate actele de represiune individuale şi colective, toate acţiunile de încălcare 
brutală a drepturilor fundamentale ale omului, inclusiv schimbarea regimului politic sunt cunoscute 
ca fiind impuse de Imperiul Rogu"®. Această opinie este completată de aceea potrivit căreia, 
după 1965, „doctrina şi teoria luptei de clasă, criteriile de apreciere a duşmanului au fost 
abandonate” si „respectarea legilor a fost transformată într-un cult solicitându-se tuturor exigentä 
şi fermitate în aplicarea prevederilor legale”. Lipsa de temei a unor astfel de aser{iuni şi dihotomii 
Simpliste considerăm că nu mai trebuie demonstrată aici. 

Printre cele mai tendentioase lucrări poate fi amintită cea semnată de Dumitru lancu 
Tăbăcarus!. Simpla enumerare a câtorva din titlurile capitolelor este edificatoare. Astfel, 
Securitatea „a fost un organism legal al statului român”, „a îndeplinit numai misiuni în apărarea 
Sigurantei nationale”, „nu a fost un organ de represiune”, „nu a deservit familia Ceauşescu”, 
„cadrele de Securitate nu au fost privilegiate”. În ciuda unei pledoarii impresionante pentru 
Adevăr, autorul, mizând pe faptul că „până ce istoricii autentici vor avea acces la documente, vor 
trece câteva generatii"®2, propune cititorului o versiune proprie a istoriei Securităţii, bazată pe 
„cunoştinţele noastre directe sau aproape”, declarându-se în același timp credincios ideii că 
„memoria poate întemeia informaţia istorică doar parţial”. Trebuie remarcată maniera extrem de 
abilă în care autorul încearcă să camufleze aspectele reprobabile din activitatea Securităţii prin 
invocarea cu lux de amănunte a unor principii de drept, prin citarea unor articole din codurile de 
legi, a unor definiţii din diverse dicţionare sau prin maxime şi aforisme emise de ilustre 
itäti de-a lungul timpului®®. Si acest autor pledează pentru o dihotomie radicală în evoluţia 
ţii, marcată de evenimentele de la jumătatea deceniului al şaptelea al secolului trecut 
(„Declaraţia P.M.R. din 1964”, moartea lui Dej în 1965), afirmând că măsurile luate ulterior au 
transformat radical instituţia: 

„Se ştie, de pildă, că la jumătatea anilor '60 s-a declanşat un proces drastic în 
această privinţă, cu un efort juridic care poate va rămâne în istorie alături de cel din vremea lui 


50 idem, vol. |, p. 8-9. 

51 Dumitru lancu Tăbăcaru, Sindromul Securităţii, Bucuresti, Ed. Paco, fa. 

52 Jbidem, p. 11. 

53 De exemplu, în opinia autorului, represiunea declanşată în timpul regimului comunist împotriva 
adversarilor politici şi a unei mari părţi a populaţiei nu îşi are originea în principiile marxism-leninismului, ci 
„represiunea îşi are izvorul de legalitate în ideea de stare de asediu şi de necesitate înscrisă în Constituţie 
(art. 72, alin. 3, lit. e şi art. 93 alin. 1), ca pe o indatorire a Parlamentului şi a Preşedintelui de a restrânge 
prin lege exerciţiul unor drepturi şi libertăţi (art. 49, alin. 1), la o parte a populaţiei, a teritoriului sau la 
întregul lor”, neuitând să adauge „dura lex, sed lex” — ibidem, p. 63. 

Alexandru loan Cuza. Au fost complet abolite normele care contraveneau principiilor de 
drept ori atentau la drepturile şi libertăţile cetăţeneşti (subl. ns. F.B.). Într-o gândire modernă, 
înscrisă în cea practicată pe plan internaţional, dar adaptată la sistemul social existent atunci la 
noi”, ‘ 

Referindu-se la Codul Penal si Codul de Procedurä Penala, modificate in 1968, 
acelaşi autor nota: „De la un capăt la altul şi în mod subliniat, codurile in cauză au pus în valoare 
respectarea statului de drept, a drepturilor şi libertăţilor constituţionale ale cetăţeanului, 
supremaţia legii (subl. ns. F.B.), cu aspre puniţiuni în cazul neaplicării lor”. 

Nu mai insistăm asupra valorii de adevăr a unor astfel de asertiuni. 

Amintiri „glorioase” deapănă şi generalul Nicolae Plesita într-un dialog prelungit cu 
Viorel Patrichis5, Cei „42 de ani de serviciu in munca de informaţii”, cum îi place generalului să 
spună, ies permanent la iveală pe parcursul interviurilor, Nicolae Plesitä aruncând cu abilitate 
momeli interlocutorului, eschivându-se sau răspunzând „în doi peri” la întrebările incomode. 
Replici ca .aiureal”, ,spanac!” „vax! sau „treaba meal” sunt frecvent folosite de general pentru a 
evita un răspuns sau pentru a arunca în derizoriu o problemă sesizată de interlocutorul său. 
Împănat cu fanfaronade® şi condimentat cu episoade demne de serialele polițiste de mâna a 
doua“, volumul aduce, cu toate acestea, şi o sumă de informaţii utile, folosibile mai ales prin 
coroborarea cu alte surse. 

Gh. Ionescu Olbojan este pseudonimul sub care un alt fost ofițer se „răfuieşte” cu un 
defector celebru, lon Mihai Pacepa. Cărţile sale au meritul că aduc în atenţie o serie de practici 
ale Securităţii, în special în domeniul acţiunilor externe, radiografiind şi o serie de personaje care 
s-au ilustrat, într-un fel sau altul, în acest domeniu®®, 


St Dumitru lancu Tăbăcaru, Sindromul Securităţii, Bucuresti, Ed. Paco, f.a., p.61 

55 Ochii şi urechile poporului. Convorbiri cu generalul Nicolae Plesitä. Dialoguri consemnate de Viorel 
Patrichi în perioada aprilie 1999-ianuarie 2001, Bucureşti, Editura Lumea, 2001. 

5 Semnificative sunt numeroasele episoade în care generalul povesteşte cum „le dădea replica” 
potentafilor zilei şi, mai ales, lui Nicolae Ceauşescu. Ori, stenogramele păstrate în arhive consemnează cu 
totul altceva — cf. Florian Banu, Din paradoxurile Epocii de Aur - Ceauşescu versus Securitatea, în 
„Dosarele Istoriei”, nr. 7(83)/2003, p. 38-39. 

57 Vezi, de exemplu, episodul implantäri de microfoane în tocurile pantofilor ambasadorului S.U.A. la 
Bucureşti în momentul în care acesta îşi dusese pantofii la pingeluit (!) — Ochii şi urechile poporului. 
Convorbiri cu generalul Nicolae Plesitä. Dialoguri consemnate de Viorel Patrichi in perioada aprilie 1999- 
ianuarie 2001, Bucureşti, Editura Lumea, 2001, p. 63. 

% Gh. lonescu Olbojan, Good bye, domnule Pacepa!, Bucureşti, R.A.I. Isis,1992; idem, Fantomele lui 
Pacepa, Bucureşti, Editura Corida, 1994; idem, Faţa neagră a Securităţii & lon Mihai Pacepa, Bucureşti, 
1999. 

Tot Pacepa este pretextul pentru scrierea unor volume de către alţi foşti ofiţeri de 
securitate, volume care, citite cu spirit critic, pot fi considerate ca utile pentru înţelegerea lumii 
Securităţiis?. 

Desigur, nu putem încheia succinta trecere în revistă a acestor producţii 
memorialistice fără a menţiona lucrările lui lon Mihai Pacepa, personaj extrem de controversat 
încă. Începând de la celebrul volum Orizonturi rosii®, cunoscut publicului românesc încă înainte 
de 1989, prin transmiterea sa în foileton de către unele posturi de radio occidentale şi apoi prin 
samizdat, şi până la mai târziile lucrări Moştenirea Kremlinului (Bucureşti, 1993) sau Cartea 
neagră a Securităţii (Bucureşti, 1999), scrierile lui Pacepa sunt bazate pe experienţa proprie, dar 
sunt realizate într-o manieră cel putin îndoielnică în ceea ce priveşte onestitatea mărturiilor. 
Întrebări sunt ridicate fie şi de simplul fapt că Orizonturi roşii a apărut la nu mai puţin de zece ani 
de la defectiunea lui Pacepa, când imaginea lui Nicolae Ceauşescu în Occident era deja teribil de 
şifonată. În plus, cartea nu oferă prea multe detalii despre organizarea si funcţionarea Securităţii, 
ci pune accentul aproape exclusiv pe ororile şi maşinaţiunile săvârşite de clanul Ceauşescu, mai 
mult sau mai putin confirmate de alte surse“. 

Un alt exemplu de scriere tendentioasä a istoriei Securităţii este şi volumul 
Mostenirea Kremlinului, publicat de acelaşi Pacepa. De exemplu, autorul ne încredinţează că în 
România, câtă vreme a lucrat în Securitate, n-au fost prinşi alti spioni decât cei paragutati în anii 
"50, Occidentul neavând nici un interes să spioneze România. Ca urmare, Pacepa afirmă, „cu 
mâna pe inimă” că astăzi „nici măcar fosta Uniune Sovietică nu mai prezintă interes operativ 
pentru organele de informaţii occidentale“ şi se întreabă retoric „e oare Vestul atât de stupid încât 
să-şi cheltuie banii şi timpul pentru a fura tehnologii şi secrete de producţie romänesti?"62, 
Întrebarea denotă cel putin rea-credintä, mai ales venind de la o persoană ce a lucrat ani de zile 
în spionaj şi ştie foarte bine care sunt interesele şi direcţiile de acţiune ale serviciilor de informaţii 
din întreaga lume. 


59 Alexandru Nichita, Pacepa contra Pacepa. O istorie a serviciilor secrete româneşti de la începuturi şi 
până la căderea lui Ceauşescu, Bucureşti, 1996; Titu Simon, Din culisele serviciilor secrete româneşti. 
Pacepa quo vadis?, Bucureşti, Editura Odeon, 1992. 

60 lon Mihai Pacepa, Orizonturi roşii. Amintirile unui general de securitate, Bucureşti, Editura Venus, 1992 
(ediţia princeps lon Mihai Pacepa, Red horizons: The True Story of Nicolae & Elena Ceausescu's Crimes, 
Lifestyle and Corruption, Washington D.C., Regnery Gateway, 1987). 

51 Numeroasele inadvertente ale „mărturiilor” lui Pacepa au fost inventariate şi disecate şi de foştii camarazi 
de armă, vezi Neagu Cosma, Cum a fost posibil? Cârtita Pacepa, Editura Paco, Bucureşti capitolul 
„Mărturisirile” lui Pacepa, p. 113-130; pentru o „reabilitare” a lui Pacepa şi a lucrărilor sale pledează Sorin 
Roşca Stănescu şi Cornel Dumitrescu în lucrarea Autopsia. Demontarea unei înscenări securiste împotriva 
generalului Pacepa, Bucuresti, Omega Press, 1998; vezi şi lucrarea lui Victor Mitran, fost ofiţer D.L.E., care 
a contactat reprezentanţii C.I.A. de la ambasada S.U.A. din Belgrad in septembrie 1977 oferindu-se să 
colaboreze cu C.l. in scopul schimbării regimului comunist din România”, lucrare intitulată B/esterhul 
şarpelui. Cui îi e frică de I.M. Pacepa, Bucuresti, Editura Omega SRL, 1999. 

62 lon Mihai Pacepa, Moştenirea Kremlinului. Rolul spionajului în sistemul comunist de guvernare, 
Bucureşti, Editura Venus, 1993, p. 503-504. 

Dezinformarea şi manipularea opiniei publice şi chiar a cercetătorilor istoriei Securităţii 
este practicată de foşti ofiţeri superiori şi prin intermediul mass-media. Ne vom opri asupra unui 
singur exemplu. Într-un interviu publicat în „Jurnalul Naţional” (5 aprilie 2007), fostul şef al 
Consiliului Securităţii Statului, lon Stănescu, strecoară o serie de dezinformări grosolane. Întrebat 
fiind despre schimbările intervenite în activitatea Securităţii după momentul 1968, acesta nu se 
sfiieşte să afirme: „În evidenţa operativă, la centrul de informare şi documentare, erau foarte multi 
în vârsta. In baza de lucru. Adică aceia care erau lucraţi. Si am spus: toţi peste 60 de ani i-am 
scos din evidenţă”. 

Din sutele de exemple păstrate în arhive®, care contrazic flagrant declaraţia lui 
Stănescu, ne vom referi doar la o notă de analiză redactată chiar în 8 noiembrie 1989, cu puţin 
înainte de colapsul generalizat al sistemului. Pentru a sublinia ridicolul situaţiei şi modul aberant 
de lucru în care se complăcea Securitatea, vom reda câteva fragmente din notă: 

„Obiectivul, datorită vârstei înaintate, 84 de ani, şi a unor afecţiuni, este imobilizat la 
pat. (...) Pe acest fond, obiectivul mai primeşte vizita câte unui amic ce se interesează de starea 
sănătăţii lui; unii dintre aceştia, în scurtele vizite ce le fac, încearcă să-l informeze şi să discute cu 
el probleme de politică internaţională. Obiectivul nu se lasă angrenat în asemenea discuţii, 
afirmând că nu-l mai interesează nimic’™. 

Orice om normal s-ar aştepta ca acest ,caz” să fie închis, dar Securitatea acţiona după 
o logică proprie: „Având în vedere situaţia informativ-operativă din caz, se impune a acţiona în 
continuare pentru: 

- cunoaşterea persoanelor ce îl vizitează la domiciliu, a naturii discuţiilor ce se poartă 
cu aceste ocazii; 

- prevenirea angrenării obiectivului fără voia sa în activităţi ostile R.S.R.; 

- prevenirea scoaterii în exterior a diferitelor valori de patrimoniu pe care le deţine la 
domiciliu; (...) 

- se vor exploata în continuare mijloacele „S”, LT.I. şi T.O. complexe pentru 
cunoaşterea preocupărilor obiectivului şi a persoanelor ce se interesează de 
situaţia sa's5. 

Deci, un om de 84 de ani, imobilizat pe patul de suferinţă era urmărit cu perseverenţă 
de Securitatea pe care lon Stănescu o reformase în 1968! 

Referindu-se la numărul informatorilor, Stănescu susţine ritos: „Nu aveam o situaţie 
centralizată a informatorilor”. Însă, un alt ofiţer superior de securitate, generalul Neagu Cosma 
susţine altceva: „În anul 1967, când ministru de interne a devenit lon Stănescu, un om energic, 
hotărât să facă treabă bună, întrezăream ceva speranţe în a pune ordine între D.LE. şi celelalte 
unităţi ale D.S.S., eliminând regimul privilegiat acordat primei în raport cu celelalte. Erau multe 


63 Vezi şi Florian Banu, Epilog optzecist la mişcarea de rezistență armată din anii '50, în C.N.S.A.S., 
„Mişcarea armată de rezistenţă anticomunistă din România. 1944-1962", Bucuresti, Editura Kullusys, 2003, 
p. 442. 

64 A.C.N.S.AS., fond Documentar, dosar nr. 117, vol. 5, f. 48. 

65 Ibidem. 

fapte care arătau că D.I.E. se suprapunea competenţelor celorlalte unităţi, racolându-le cei mai 
capabili ofiţeri şi cei mai buni şi mai productivi agenţi. Avea acces la unitatea de evidenţă 
operativă a Securităţii, inclusiv la evidenţa reţelei informative, ceea ce însemna încălcarea, 
cu consecinţe incalculabile, a celor mai elementare norme ale muncii specifice"#. Existenţa unei 
evidențe riguroase a reţelei informative este, de asemenea, confi rmatä de nenumärate grafice si 
situaţii statistice pe această temă, păstrate în arhiva Securităţii. 

Manipularea informaţiilor privind istoria Securităţii în scopuri politice a fost asumată 
tacit şi de continuatorul instituțional al acesteia. În fapt, în anul 1994 Serviciul Român de 
Informaţii, mogtenitorul logisticii, arhivelor si, partial, al cadrelor temutei Securitati, a iniţiat o 
amplă acţiune de imagine menită tocmai să demonstreze societăţii româneşti „ruperea de trecut” 
a instituţiei şi plasarea ei pe coordonatele specifice activităţii unui serviciu de informaţii dintr-un 
stat democratic“. Totodată, pentru a justifica menţinerea unui mare număr de ofiţeri în noul 
serviciu, s-au făcut eforturi serioase pentru acreditarea ideii că au existat „mai multe Securităţi”: 
una a alogenilor (evrei, ruşi, maghiari) şi una a autohtonilor®, o Securitate care exercita atribuţii 


66 Neagu Cosma, Cum a fost posibil? Cârtiţa Pacepa, Bucureşti, Editura Paco, f. a. , p. 42. 

57 În deschiderea volumului |, Virgil Măgureanu, directorul din acea vreme al Serviciului Român de 
Informaţii, afirma că „a pune la îndemâna opiniei publice de la noi, într-o formă cât mai nepărtinitoare şi mai 
lipsită de riscul unor interpretări tendentioase ori interesate, documente fundamentale, emanând de la 
Securitate, ni se pare o datorie elementară pentru instituţia noastră. Aşa s-a născut Cartea Albă a 
Securităţii — lucrare de proporții, în mai multe volume şi urmărind cronologic perioada 1944-1989". Despre 
buna credință a autorului acestor rânduri, care prefera să pună „Ia îndemâna opiniei publice" documente 
selectate şi nu să asigure accesul liber la fondurile arhivistice cu caracter documentar, istoric, este inutil să 
mai discutăm. Tendintele de manipulare au fost rapid sesizate de cei care au avut acces la aceste volume 
editate de S.R.I. şi, ca urmare, colectivul de redacţie, a inserat o notă în versiunea volumului | tipărită în 
1997 în care se preciza: „acest prim volum al Cărţii Albe a Securităţii a fost distribuit presei, într-un număr 
redus de exemplare şi într-o formă mult mai restrânsă, la începutul anului 1995. Reacţiile publice au fost 
dintre cele mai diverse: unele de un entuziasm ponderat, altele sceptice, iar altele marcate de un 
negativism mai putin sau mai mult pronunţat, mergând uneori până la acuze de manipulare”. În încheierea 
acestei note, acelaşi colectiv de redacţie nota modest şi ,onest”: „Singurul merit pe care ni-l acordăm este 
acela de a fi declanşat defrişarea unei arhive care astăzi se află la dispoziţia tuturor celor interesaţi şi 
dispuşi să o consulte”. Despre această ultimă afirmaţie, autorul acestor rânduri se vede obligat să 
precizeze că, atunci când a dorit să confrunte, în perioada 2001-2005, unele trimiteri bibliografice din 
„Cartea Albă a Securităţii” cu dosarele citate ajunse în arhiva C.N.S.A.S. a avut surpriza să constate că 
lipseau fie filele respective, fie chiar, în unele cazuri, un volum sau altul din dosarul cu pricina! 

68 Trebuie remarcată abilitatea editorilor în atingerea obiectivelor, abilitate ce denotă o îndelungată practică 
în arta dezinformării. Astfel, după ce redau o afirmaţie tranşantă a generalului de securitate Neagu Cosma 
(„...în vara anului 1948, N.K.V.D.-ul imbracase haina care purta eticheta: Direcţia Generală a Securităţii 
Statului. Că nu era securitatea poporului român, s-a putut vedea în anii care au urmat înființării ei, atât timp 
cât această instituţie a fost o anexă a temutului serviciu sovietic”), editorii, după trei pagini cu diverse 
informaţii privind evoluţia Securităţii între 1948-1958, vin cu aprecieri „nuanţate”: „Organizătă după modelul 
serviciilor secrete sovietice, dar fără să dispună de experienţa, posibilităţile materiale şi reţelele lor externe, 
în primii ei ani de existenţă, Securitatea a fost efectiv condusă de reprezentanţii oficiali sau neoficiali, 

de poliţie politică a regimului comunist si o Securitate de factură patriotică, preocupată exclusiv de 
contraspionaj, antiterorism şi spionaj tehnico-economic şi militar în străinătate. 

În cadrul acestei acţiuni au fost editate şi cinci volume din aşa-numita „Carte Albă a 
Securităţii”, destinate să prezinte evoluţia instituţiei pe tot parcursul existenţei sale (1948-1989)5. 
Selecţia documentelor din numărul imens de dosare aflate în arhivele păstrate de SRI. şi 
redactarea pentru fiecare volum de documente a câte unui studiu introductiv a fost încredințată 
unui colectiv coordonat de Mihai Pelin?0, 

Tendintele de influențare a opiniei publice transpar cu destulă uşurinţă din 
parcurgerea avertismentelor şi studiilor introductive care preced documentele, În primul rând, se 
urmăreşte acreditarea ideii că documentele aduse la lumină au o valoare de adevăr absolut şi 
cele menţionate în cuprinsul lor trebuie luate ca atare: „...ne aflăm în fata unui corp masiv de 
documente a căror autenticitate nu poate fi contestată, în care se consemnează minuţios şi 
concret cvasitotalitatea actelor de dizidenta din spaţiul literaturii şi artei române din cele două 
decenii premergătoare evenimentelor din decembrie 19897. 

Editorii volumelor au continuat lupta de dinainte de 1989 cu „agenturile” folosind 
vechea schemă „ai noştri, ca brazii”, contrapuşi „uneltelor” imperialismului, desigur cu oarecare 
edulcorare a tonului. Astfel, în opinia editorilor, „realizatorii emisiunilor culturale ale postului de 
radio Europa Liberă, chiar în cazul în care şi-ar fi propus, nu puteau uza ca de simple unelte de 
oameni de talia criticului literar Nicolae Manolescu sau a criticului de artă Andrei Pleşu, cum 
încerca să insinueze propaganda acelui timp. Şi asta chiar în virtutea faptului că un nivel 
intelectual inferior nu îşi poate subordona un nivel intelectual superior. (...) Cu alte cuvinte, 
Monica Lovinescu, Virgil lerunca, altii si alţii, au făcut şi ei ce au putut. Greul a stat pe umerii celor 
ce au angajat lupta aici, acasă'72. 


declaraţi sau nedeclarati ca atare, ai sovieticilor din România. Încet, dar sigur, aceasta a fost transformată 
în poliţie politică preponderent antiromânească şi în instrument al Moscovei pentru promovarea intereselor 
ei în această parte a Europei. În acest context, trebuie să se recunoască şi faptul că, la o asemenea 
situaţie, s-a ajuns şi în virtutea veleitarismului şi oportunismului manifestat de multi ofiţeri autohtoni de 
Securitate, cu funcţii de comandă mai mult sau mai puţin importante” - Serviciul Român de Informaţii, 
Cartea Albă a Securităţii, vol. II, Bucureşti, 1994, p. 22. 

69 Primele patru volume, tipărite în 1994-1995, au tratat efectiv istoria Securităţii, în vreme ce volumul al V- 
lea, purtând subtitlul „Istorii literare şi artistice. 1969-1989", a apărut în 1996 la Editura Presa Românească. 
Publicului larg i-au fost accesibile doar volumele | şi V, celelalte având un circuit restrâns la anumite cercuri 
din mass media, nefiind puse în vânzare în librării 
7 In nici unul din volume nu sunt menţionaţi editorii sau coordonatorul, implicarea lui Mihai Pelin în acest 
proiect fiind atestată de declaraţiile acestuia (vezi şi prezentarea autorului în volumul Opisul emigrației 
politice, Bucureşti, 2002) şi atribuită relaţiei vechi pe care o avea cu directorul S.R.I. din acea vreme, Virgil 
Măgureanu, cu care fusese coleg de studii. 

71 Serviciul Român de Informaţii, Cartea Albă a Securităţii. Istorii literare şi artistice. 1969-1989, Bucureşti, 
1996, p. VII. 

72 Ibidem, p. VIII. 

O altă preocupare constantă a editorilor a fost aceea de a contura o imagine cât mai 
„umană” a Securităţii, înlăturând acuzele frecvente că instituţia a fost implicată în maltratarea sau 
chiar lichidarea unor oponenți ai regimului, aruncând responsabilitatea pe umerii Partidului şi 
neşovăind chiar să insinueze o oarecare „dizidenţă” a Securităţii: „...nu am întâlnit documente 
care să propună, de la nivelul Securităţii, soluţii extreme împotriva unor adversari declaraţi ai 
regimului comunist sau intervenţii brutale în treburile breslelor de scriitori şi artişti. Toate măsurile 
grave, care au vizat subordonarea uniunilor de creaţie, dezorganizarea lor, destrămarea 
solidarităţii literatilor şi artiştilor, afectând deseori in mod nemijlocit şi condiţiile lor de viata, au 
emanat sistematic de la nivelul conducerii de partid. Mai mult din unele documente rezultă în chip 
explicit că Securitatea nu aplauda totdeauna măsurile grave la care ne-am referit si care îi creau 
ei înseşi dificultăţi şi probleme noi, înmulţindu-i peste noapte «obiectivele». Este un adevăr şi se 
cuvine a fi spus, indiferent de reacţiile pe care le poate stârni”?5. 

Dincolo de scopurile urmărite în subsidiar de Serviciul Român de Informaţii, publicarea 
celor cinci volume din Cartea Albă a Securităţii a constituit o acţiune benefică pentru cercetarea 
istorică, atât studiile introductive, ce vădesc o documentare amplă, cât şi corpusul documentar 
punând la dispoziţia cercetătorilor informaţii de primă importanţă. 

Implicarea Serviciului Român de Informaţii în scrierea istoriei Securităţii s-a făcut nu 
doar prin editarea volumelor de documente amintite, ci şi prin publicarea unui număr de lucrări 
purtând semnătura unor personalităţi alé instituţiei. Un bun exemplu în acest sens este lucrarea 
realizată de directorul serviciului, Alexandru-Radu Timofte, intitulată Originile şi mărirea, declinul 
şi renaşterea lumii informaţiilor secrete”. Volumul impunător, de 555 pagini, este o amplă şi bine 
documentată radiografie a ceea ce a însemnat activitatea informativă, începând din antichitate şi 
până în stricta actualitate, în cele mai diverse areale geografice. Inevitabil, demersul ştiinţific l-a 
condus' pe autor şi la analizarea activităţii „serviciilor speciale ale României în perioadele 
regimurile totalitare” (p. 113-141), grosul acestui subcapitol fiind alocat perioadei postbelice. 

Analiza rolului serviciilor speciale în cadrul regimului comunist este una pertinentă, 
argumentată, dar autorul rămâne cantonat în interpretarea stereotipă a evoluţiei Securităţii: 
perioada anilor '50, în care „obiectivele represiunii erau situate în înseşi valorile definitorii ale 
de sorginte latina si europeanä"#, şi perioada de după 1964-1968, apreciată ca fiind „o perioadă 
în care între ofiţeri ai securităţii şi populaţie s-a statornicit un nou tip de legături, bazate pe 
încredere, ceea ce ar putea explica de ce unele persoane cu o bună reputaţie au acceptat «să 
colaboreze cu securitatea din patriotism». Este o realitate ce nu trebuie trecută cu vederea, dacă 
dorim să respectăm adevärul"#, 


73 Ibidem, p. IX. 

™ Alexandru-Radu Timofte, Originile şi mărirea, declinul şi renaşterea lumii informaţiilor secrete, Bucuresti, 
Editura A.N.I., 2004. 

75 Ibidem, p. 122. 

76 Ibidem, p. 127. 


Fără a nega existenţa unor colaborări „pe bază de sentimente patriotice” în perioada 
respectivă, propriile investigaţii în arhivele Securităţii ne-au condus mai degrabă la concluzia că 
acceptarea colaborării era rezultatul unui reflex de teamă condiţionată”, rezultat al brutalitäfilor 
din anii 50, decât o acceptare datorată unui sentiment patriotic pe deplin asumat. E adevărat că 
aceeaşi motivaţie, a impulsului patriotic, a fost evocată şi de numeroşi colaboratori ai Securităţii 
deconspirati de către C.N.S.A.S., dar care preferaseră, până la momentul deconspirarii publice, 
să-şi treacă sub tăcere astfel de activităţi „patriotice”. 

Dincolo de unele deficienţe ale aparatului critic’®, lucrarea aduce în atenţie o sumă de 
informaţii şi documente care permit o descifrare a evoluţiei Securităţii în cadrul statului totalitar 
comunist, iar aprecierile privind rolul serviciilor de informaţii în raport cu viaţa politică rămân de 
actualitate. 

O categorie aparte de lucrări referitoare la Securitate, cu o declarată 
obiectivitate, dar cu numeroase opinii partizane inserate în conţinut, este aceea realizată 
de ziarişti”?. Un bun exemplu pentru această categorie este lucrarea lui Teşu Solomovici, 
Securitatea şi evreii. Despre călăi şi despre victime®. Deşi declară formal: „nu edulcorez, nu 
demasc, nu judec, nu dau verdicte”, autorul îşi circumscrie, în mare măsură, investigația în jurul 
argumentarii unei alegaţii a lui Wilhelm Filderman: „un evreu care devine comunist a încetat să 
mai fie evreu”*!. 

Astfel, pentru Teşu Solomovici, cei mai mulţi dintre evreii care au slujit sistemul 
comunist, într-un fel sau altul, au făcut-o pentru că, asemenea ofițerului de securitate Marcel 
Blecher, au „aderat la mişcarea comunistă din convingere!”®. Acelaşi Blecher a aderat la 
comunism pentru că ,éra foarte tânăr şi credea in lozincile vremii. Imediat după 23 august 1944 a 
devenit activist de partid. Ulterior a fost bucuros când i s-a propus să urmeze o şcoală de ofiţeri ai 
Ministerului Afacerilor Interne". 


77 Teama pe care o resimțea oricare cetăţean român la auzul unui enunţ gen „ai fost căutat de Securitate” 
era ironizat în folclorul anilor '80 în următoarea anecdotă: „într-un miez de noapte în uşa unui cetăţean se 
aud bubuituri. Trezit din somn, acesta întreabă: „cine-i acolo?”. De dincolo de uşă o voce fioroasă îi 
răspunde: ,Moartea!”. Răsuflând uşurat, omul spune: „Slavă Domnului! Credeam că-i Securitatea!!”. 

78 De exemplu, o apreciere a Condoleezei Rice asupra rolului factorilor externi în folosirea terorii de către 
poliția politică este citată la modul: „Condoleeza Rice, „Poliţia secretă cehoslovacă” în Adelman, Politicile 
terorii şi comunismului, Apud Kieran Williams, op. cit. - Alexandru-Radu Timofte, op. cit., p. 139. 

79 O lucrare ce tratează regimul comunist, în general, dar cu numeroase referiri la Securitate este şi cea 
realizată de Victor Frunză, Istoria stalinismului în România, Bucureşti, Editura Humanitas, 1990. 

% Teşu Solomovici, Securitatea şi evreii. Despre călăi şi despre victime, vol. |, Bucureşti, Editura Ziua, 
2003; vol. II, cu subtitlul Teroare. Crime. Turnători. Colaborationisti, Bucureşti, Editura Teşu, 2004. 

81 „Erau multi aceşti adolescenţi şi tineri care se simțeau rău în pielea lor de evrei; înrolându-se sub steagul 
roşu, automat ei abjurau condiţia lor evreiască” - Teşu Solomovici, Securitatea şi evreii. Despre călăi şi 
despre victime, vol. |, Bucureşti, Editura Ziua, 2003, p. 328. 

82 Ibidem, p. 119. 

83 Ibidem, p. 120. 

Când investigatia îl conduce pe autor la personaje care numai de idealism nu pot fi 
bănuite, soluţia este la îndemână. Atunci când îl evocă pe generalul Grigore Naum, fost partizan 
sovietic, paraşutat în România în spatele frontului, şef, ani la rand, al Direcţiei de Contrainformatii 
Militare din cadrul Securităţii, Solomovici admite că acesta era „de un fanatism ideologic şi faptic 
teribil”, neuitând însă explicaţia „Evreismul lui Naum? Totalmente refuzat, cel puţin în partea lui 
vizibilă. Dumnezeu ştie ce se petrecea în adâncurile conştiinţei sale!”. Vorbind despre un teribil 
tortionar al anilor '50, colonelul Ludovic Weiss, autorul notează: „Evreul acesta rău şi fanatic a 
încetat să fie evreu când a devenit securist, dar când a devenit securist a fost mai rău şi mai 
fanatic. Un paradox care poate fi apelat, desigur, dar nu voi înceta să-l repet oricând va fi vorba 
despre evreii comunişti sau securisti"#. Ba chiar tortionarul poate fi chiar înțeles: „Ludovic Weiss 
nu a fost un oportunist, devenise comunist din convingere. O convingere curată, fie ea chiar 
comunistă, e vrednică de stimă. Weiss şi-a dedicat viata unei ideologii, adevărat, nefaste, dar 
opţiunea era după anii dezmatului nazist, era după Auschwitz. (...) Weiss a torturat, a smuls 
mărturii mincinoase şi a împuşcat, nu pentru că era evreu, rău, fanatic, ci a fost rău şi fanatic 
pentru că aşa i-au cerut-o şefii şi ideologia în care credea, ideologia «urii de clasă»"85. 

Dacă idealismul nu e de folos pentru scuzarea unor anumite opţiuni politice, autorul 
are şi alte argumente: 

„Inocenţa presupune ceva curat la suflet, semnifică nevinovăție, candoare, faivitate. 
Inocenta dacă nu frizează însă şi ignoranță, nu are haz. 

Din ignoranță, la 23 august 1944, evreii au avut proasta inspiraţie să-i primească pe 
ostașii sovietici cu flori. Nu au fost singurii care vor plăti această inocenta. Cel putin evreii aveau o 
scuză: ruşii îi eliberaseră de teroarea fascistă şi acum comunismul le deschidea in fata porţile 
Sperantei"#. 

Aşadar, convingerile sincere”, idealismul, inocenta şi ignoranta, sau, uneori, 
întâmplareas (!) sunt responsabile pentru înregimentarea a numeroşi evrei în rândurile partidului 
comunist şi ale aparatului represiv. Ne întrebăm dacă astfel de motivații onorabile ar fi acceptate 
atunci când se analizează îmbrăcarea cămăşii verzi sau fie şi numai publicarea unor texte de 
către anumiţi tineri intelectuali din România interbelică: poate şi ei au fost tineri şi inocenți, 


& Jbidem, p. 254. 

85 Jbidem. 

% Ibidem, p. 91. 

# ,lesiti din beciuri, din lagăre şi din frică, foarte multi evrei s-au inregimentat, cu o credinţă sinceră, sub 
faldurile Steagului Roşu” - ibidem, p. 92. 

88 „Numai întâmplarea l-a făcut pe acest evreu deştept să îmbrace uniforma Securităţii. Mişu Dulbergher nu 
credea în comunism şi nu desfăşurase activităţi comuniste ilegale. Întâmplarea a făcut ca să fie închis la 
Târgu Jiu, unde îşi ispăşeau pedepsele câţiva importanţi deţinuţi ilegali comunişti. Mişu Dulgheru ştia să 
scrie şi să citească, vorbea limbi străine. A avut şi ghinionul de a arăta bine, cu o alură sportivă, milităroasă, 
moştenită din armată, făcută la cavalerie. «Să lucreze la serviciile secrete» - au decis tovarăşi! Aşa s-a 
trezit Mişu Dulgheru colonel şi şeful temut al Direcţiei Anchete” — ibidem, p. 214; autorul uită să menţioneze 
„meritele” acumulate de Dulgheru (Dulberger) în ochii partidului şi ascensiunea acestuia de la încadrarea 
sa în Ministerul Afacerilor Interne, în martie 1945, până la înfiinţarea Securităţii, în august 1948. 

idealişti şi ignoranti sau, poate, întâmplarea i-a făcut să adere pentru scurtă vreme la ,Fratiile de 
Cruce”! Sau nu ar fi mai comod să susţinem că, devenind legionari, ei au încetat a mai fi români, 
în ciuda ideologiei la care aderau? Pogromurile şi „trenurile morţii” ar fi, în acest caz, mai 
scuzabile?® 

„Sunt gata să-mi încep îndeletnicirea. Fie să nu mă îndepărtez de calea adevărului 
fără să roşesc...”. Astfel sună un fragment din jurământul lui Maimonide, evocat de Teşu 
Solomovici în introducerea la lucrarea sa. În ceea ce ne priveşte, avem motive să credem că 
autorul a roşit adesea în timpul redactării celor două impunătoare volume. În acelaşi timp, 
obiectivitatea ne obligă să recunoaştem că lucrarea aduce în atenţie o serie de informaţii 
valoroase, atât din arhive cât şi din memorialistică şi din interviurile cu numeroşi foşti ofițeri de 
securitate care trăiesc sau au trăit până nu demult în Israel. Se impune şi observaţia că aparatul 
critic suferă de o anumită imprecizie, unele trimiteri la lucrări publicate nefiind însoţite de 
precizarea paginii (vezi vol. |, p. 51, 395, 433, vol. II, p. 218), iar în alte cazuri, reproducerea unor 
pasaje ample nu este însoţită decât de menţionarea autorului, fără a preciza lucrarea din care se 
citează. De asemenea, fragmente din stenogramele Biroului Politic al P.C.R. (şi în general din 
arhiva C.C. al P.C.R.) sunt reproduse fără a indica sursa (care, poate, nu era încă accesibilă 
publicului larg la momentul consultării de către autor), in schimb citatele extrase din documente 
aflate în arhiva S.R.I. sunt redate cu indicatia exactă a cotei dosarului şi a filei respective. 

Un alt ziarist cu vechi preocupări în sfera serviciilor de informaţii şi autor al mai multor 
volume privind Securitatea este Mihai Pelin%. Dintre lucrările publicate de Mihai Pelin ne oprim 
atenţia asupra celei intitulate Un veac de spionaj, contraspionaj şi poliţie politică. Dicţionar 
alfabetic. Proiectată a fi „o istorie a serviciilor speciale din România prin prisma biografiei 
protagonistilor lor, a celor ce au fost vanati de aceste servicii, ale numeroaselor lor victime, în 
mare parte nevinovate, precum şi prin acelea ale numeroaselor lor victime, în mare parte 
nevinovate, precum si prin acelea ale străinilor care au intrat în contact cu serviciile speciale din 
România sau, într-un fel sau în altul au influenţat destinele unor români”, lucrarea îşi atinge doar 
parţial obiectivul. 

În primul rând, fişele personajelor incluse în dicţionar nu au o structură unitară, spaţiul 
acordat fiecărei fişe variind nu atât după importanţa sau rolul avut de respectiva persoană, cât 
după informaţiile pe care Mihai Pelin le-a regăsit în dosarele de arhivă sau în lucrările 
consultate”. 


% În „Cuvântul autorului” din deschiderea volumului al II-lea Teşu Solomovici mărturiseşte că „totul mi se 
părea cum nu se poate de normal în lupta, sau mai exact «ura de clasä»”. Cum li se va fi părut „ura de 
rasă” unor adepţi ai antisemitismului? 

90 Mihai Pelin, Culisele spionajului românesc. D.I.E. (1955-1980), Editura Evenimentul românesc, Bucuresti, 
1997; idem, Genii şi analfabeți. Militari şi intelectuali sub lupa Securităţii, Bucuresti, Editura Universal Dalsi, 
2002; idem, Un veac de spionaj, contraspionaj şi poliţie politică, Bucureşti, Editura Elion, 2003. 

91 Potrivit lui Paul Veyne, „numărul de pagini acordat de autor diferitelor momente şi diferitelor aspecte ale 
trecutului este o medie între importanţa pe care o au aceste aspecte pentru el şi bogăţia documentării” — 
Paul Veyne, Cum se scrie istoria, Bucureşti, Editura Meridiane, 1999, p. 25; în cazul lui Mihai Pelin această 
„medie” e departe de a fi una onorabilă. 

În al doilea rând, unele informaţii sunt destul de putin credibile si, în absenţa unor 
trimiteri bibliografice (normală la un dicţionar sau lexicon), menite a fi crezute doar pe baza 
autorităţii autorului. De exemplu, pentru Dumitru Mazilu, născut la 24 iunie 1934, ni se oferă 
informaţia că în perioada august 1965-august 1967 „a fost comandant al Şcolii de cadre de 
securitate de la Băneasa”. Cu toată promovarea pe care o făcea regimul comunist tinerilor (din 
evidenta lipsă de cadre „fără antecedente politice”), ne e greu să credem că un tânăr ofiţer de 31 
de ani conducea principala şcoală de ofiţeri de securitate, mai ales că, in general, acest gen de 
posturi, era adjudecat de ofițeri cu experienţă, dar care, dintr-un motiv sau altul, erau împinşi pe 
linie moartă. 

În al treilea rând, Mihai Pelin nu-şi poate reprima tentatia adoptării unui limbaj cu 
vădită tentă ziaristică şi nici pe cea a plătirii unor polite sau a aducerii unor elogii unor personaje 
care l-au sprijinit în demersurile sale. Astfel, în fişa lui Virgil Măgureanu? insistă asupra activităţii 
ştiinţifice a acestuia („Doctor în filozofie, în 1971. Asistent la fosta Academie de studii social- 
politice Ştefan Gheorghiu. Din 1968 până în 1983, a publicat numeroase lucrări de specialitate 
(...) în iulie 1995, a devenit conferenţiar la catedra de sociologie, psihologie şi pedagogie a 
Universităţii din Bucureşti”), preferând să treacă bref activitatea acestuia în Securitate: „După 
absolvirea facultăţii, a fost tentat să se angajeze în Direcţia de Informaţii Externe a Securităţii, dar 
nu i-a convenit atmosfera din mediu şi, după un scurt stagiu efectuat în cadrul unui sector de 
sinteză a presei occidentale, a revenit in viata civilă”. Se evită în mod evident afirmarea faptului 
că a lucrat în cadrul Securităţii prin acea formulă a ,tentatiei”. Activitatea lui Virgil Măgureanu în 
fruntea S.R.I. este reflectată, de asemenea, la modul elogios, autorul găsind chiar scuze pentru 
unele aspecte mai puţin onorabile din primii ani de funcţionare şi chiar compătimindu-l pe 
directorul S.R.I. („în timpul mandatului său, a fost obstructionat şi atacat din toate direcţiile”). 
Astfel, reintegrarea a numeroşi ofiţeri de securitate în noua instituţie e pusă pe seama „forţei 
împrejurărilor”, iar „acuza că ar fi transformat S.R.I. într-o nouă poliţie politică, în tradiţia fostei 
Securitäti, susţinută intens de o presă dezabuzată, s-a dovedit a fi lipsită de orice temei”. 

Cea de-a doua mare categorie de lucrări referitoare la Securitate, aceea care.cuprinde 
abordările făcute profesional, fără ură şi pärtinire, fără a-şi propune obiective de natură morală 
sau politică, ci obiective cognitive, este, din nefericire, mult mai puţin bine reprezentată. 

În această categorie credem că, în primul rând, se cuvine înscrisă lucrarea lui 
Cristian Troncota, Istoria serviciilor secrete româneşti. De la Cuza la Ceausescu®, Din cele 500 
de pagini ale lucrării, aproape 200 tratează istoria Securităţii în perioada 1948-1965%. Beneficiind 
de o documentare amplă în arhivele. fostei Securitati şi valorificând din plin şi alte surse de 
informaţie, autorul a reuşit o cercetare obiectivă a istoriei temutei instituţii, surprinzând în paginile 


*2 Mihai Pelin, Un veac de spionaj, contraspionaj şi poliție politică, Bucuresti, Editura Elion, 2003, p. 182- 
183. 

S Cristian Troncota, /storia serviciilor secrete româneşti. De la Cuza la Ceauşescu, Bucuresti, Editura lon 
Cristoiu, 1999. 

% Pentru perioada ulterioară, vezi idem, Duplicitarii. O istorie a Serviciilor de Informaţii şi Securitate ale 
regimului comunist din România. 1965-1989, Bucureşti, Editura Elion, 2003. 

lucrării nu doar aspectele de poliţie politică, ci şi pe cele ale activităţii de informaţii, precum şi 
metodele şi tehnicile uzitate de Securitate pentru îndeplinirea obiectivelor propuse. 

Autorul a acordat spaţii ample analizei politicii de cadre a instituţiei, organizării şi 
funcţionării reţelei informative, anchetelor informative şi cenzurii corespondenţei, precum şi 
modalitätilor de folosire a tehnicii operative. Nu au fost ocolite nici aspectele legate de abuzurile 
Securităţii, fiind tratate şi subiecte mai putin abordate de alti autori, cum e cazul supravegherii 
Armatei de către Securitate sau legăturile cu structurile similare din țările socialiste. 

Lucrarea, de neocolit pentru orice cercetare a subiectului, suferă în principal de lipsa 
notelor, pe care autorul a preferat să le înlocuiască cu o bogată bibliografie anexată la sfârşitul 
capitolelor®. 

Trebuie amintită apoi lucrarea lui Mihai Pelin Culisele spionajului românesc. D.LE. 
(1955-1980)%. Investigarea lumii tenebroase a Direcţiei de Informaţii Externe a Securităţii, 
plecând de la ,cutremurul" provocat de defectiunea lui Pacepa, îi oferă autorului ocazia de a 
prezenta cititorilor aspecte inedite ale spionajului românesc, oameni şi fapte care au făcut 
senzaţie în epocă. 

Pentru activităţile de peste hotare ale Securităţii, pe lângă lucrările lui Mihai Pelin”, se 
impun a fi cercetate volumele semnate de Stejärel Olaru, dedicate fie unui eveniment punctual 
(atacul Legatiei României de la Berna)?*, fie unui proces de durată (colaborarea Securităţii cu 
Stasi®. Tot pentru activitatea de peste hotare a Securităţii este esenţială şi consultarea lucrării 


55 Această deficiență a fost înlăturată în mai recenta lucrare a aceluiaşi autor, Istoria Securităţii regimului 
comunist din România. 1948-1964, Bucureşti, INST, 2003. Din păcate, această lucrare nu face decât să 
reia, cu mici modificări şi completări, capitolele dedicate Securităţii din Istoria serviciilor secrete româneşti. 
De la Cuza la Ceauşescu, iar citarea surselor este adesea defectuoasă. Vezi şi idem, Torfionaril. Istoria 
instituţiei Securităţii regimului comunist din România (1948-1964), Bucuresti, Editura Elion, 2006. 

% Mihai Pelin, Culisele spionajului românesc. D.I.E. (1955-1980), Bucureşti, Editura Evenimentul 
Românesc, 1997. 

9 Pe lângă lucrärile citate anterior se cuvin amintite şi volumule: Mihai Pelin, Operațiunile „Meliţa” şi 
„Eterul". Istoria „Europei Libere” prin documente de Securitate, Bucureşti, Editura Albatros, 1999; idem, 
Genii şi analfabeți. Militari şi intelectuali sub lupa Securităţii, Bucureşti, Editura Universal Dalsi, 2002; idem, 
Opisul emigrației politice. Destine în 1222 de fişe alcătuite pe baza dosarelor din arhivele Securităţii, 
Bucureşti, Editura Compania, 2002. 

% Stejărel Olaru, Cei cinci care au speriat Estul, laşi, Editura Polirom, 2003; în ce ne priveşte, parcurgerea 
celor 140 de pagini ale lucrării şi a celor 135 de pagini de documente din anexă ne-a lăsat impresia că 
autorul nu a reuşit să catalogheze în mod univoc atacul asupra Legatiei R.P.R. de la Berna. Astfel, dacă la 
p. 26 se subliniază că cei cinci români atacatori au încălcat „numeroase norme de drept international”, în 
Epilog Stejärel Olaru face câteva consideraţii pe marginea definirii noţiunii de terorism, pentru a conchide 
că „chiar dacă nu putem accepta crima, nu este greu să analizăm şi să înţelegem condiţiile care au dus la 
înfăptuirea ei” (p. 139). Dilema terorişti sau eroi s-a dovedit insolubilă pentru autor. 

% Stejärel Olaru, Georg Herbstritt, Stasi şi Securitatea, Bucureşti, Editura Humanitas, 2005; acest volum, 
foarte interesant, rod al colaborării cercetătorului român (absolvent al Facultăţii de Teologie Ortodoxă şi a 
unui master în Ştiinţe Politice) cu un cercetător din cadrul Oficiului pentru Administrarea Arhivelor STASI 
din Berlin, suferă totuşi de câteva minusuri, printre care am aminti reminiscentele unui limbaj prea patetic 

semnată de Pierre Accoce şi Daniel Pouget™, deşi autorii au fost acuzaţi că au căzut în plasa 
întinsă de serviciile secrete franceze şi au tins să acorde o importanță nejustificată unor acţiuni 
controlate, de fapt, de aceste servicii. 

Ştiut fiind faptul că în interpretarea documentelor emise de fosta Securitate la 
dificultăţile specifice exegezei izvoarelor istorice se adaugă şi problema cunoaşterii termenilor 
speciali utilizaţi de serviciile secrete, un dicţionar al acestor termeni nu poate decât să reprezinte 
un util ajutor al cercetării istorice. Un astfel de dicţionar propune un fost ofițer de securitate, el 
publicând, sub pseudonimul Radu Cristescu, un volum ce reuneşte peste 100 de termeni uzuali ai 
dosarelor fostei Securitati, împreună cu câteva date biografice ale unor personalităţi proeminente 
din lumea spionajului şi câteva date despre principalele servicii secrete de informaţii din lume‘!. 
Aşa cum îi spune şi titlul, lucrarea nu se adresează exclusiv specialiştilor, dar reuşeşte să facă 
accesibilă înţelegerea unor termeni precum periere, legendă, exploatare în orb, şipcă, şi, în acest 
mod, o apropiere adecvată de studiul unor documente emise de Securitate. 

Un impuls al cercetării ştiinţifice asupra organizării şi funcţionării Securităţii a fost 
reprezentat de înființarea Consiliului National pentru Studierea Arhivelor Securităţii. Avem în 
vedere atât faptul că instituţia a pus la dispoziţia cercetătorilor interesaţi fondurile arhivistice 
preluate în gestiune, cât şi crearea unui departament propriu de cercetare, axat, în special, pe 
studierea rolului jucat de securitate în cadrul regimului comunist. 

Munca acestui departament s-a concretizat în publicarea unui număr important de 
volume şi studii, care, în general, se înscriu în paradigma unei cercetări ştiinţifice riguroase. Încă 
din primul volum de studii'®2, cercetătorii C.N.S.A.S. au abordat aspecte privind problema cadrelor 
în Securitate (criterii de recrutare, salarizare, profilul angajatului „tipic” ş.a.m.d.), diverse probleme 
ale organizării şi funcţionării reţelelor informative, implicarea Securităţii în lichidarea grupurilor de 
rezistenţă armată, persecutarea clerului diverselor culte. 

Alături de volumele de studii centrate pe o tema data’, departamentul a publicat şi 
trei numere dintr-un anuar intitulat, sugestiv, Arhivele Securităţii?o*. În această publicaţie şi-au 


(gen „guvernul comunist de la Bucuresti era deja etichetat ca nelegiuit şi infam”, p. 29, vila în care sunt 
cazaţi pe litoralul românesc, în 1962, E. Mielke si M. Wolf fusese construită de „deţinuţi politici” — p. 79), 
preluarea necritică a unor informaţii din surse nesigure, precum I.M. Pacepa (vezi cazul U.M. 0920/A, p. 
110) sau furnizarea unor explicaţii forţate pentru unele aspecte probate documentar (vezi consideraţiile 
privind ,autoizolarea” Securităţii în „comunitatea serviciilor secrete comuniste”, vizibilă mai cu seamă după 
1970 — p. 73-74). 

100 Pierre Accoce, Daniel Pouget, Reţeaua Caraman: cei treisprezece români care au zguduit NATO, 
Bucureşti, Editura Compania, 1999. 

10 Radu Cristescu, Spionajul şi contraspionajul pe înţelesul tuturor. Mic dicţionar al serviciilor secrete, 
Bucureşti, 2000. 

102 C.N.S.A.S., Totalitarism şi rezistență, teroare şi represiune in România comunistă, coord. conf. univ. dr. 
Gheorghe Onişoru, Bucureşti, 2001. 

13 C.N;S.A.S., Mişcarea armată de rezistență anticomunistă din România. 1944-1962, coord. prof. univ. dr. 
Gheorghe Onisoru, Bucureşti, Editura Kullusys, 2003. 

găsit locul studii valoroase referitoare la rețeaua informativă, interferența Securităţii în destinul 
unor personalităţi ale vieţii ştiinţifice, culturale şi politice ale României, colaborarea Securităţii cu 
alte instituţii represive (Trupele de Securitate, Militia, Trupele de Grăniceri), contribuţia Securităţii 
la impunerea politicii P.C.R. în diverse sectoare de activitate ş.a.m.d. 

A fost inițiată şi o serie de volume de documente care să reflecte, pe larg, organizarea 
şi modul de acţiune al Securităţii în diverse conjuncturi'95. 

Confruntati cu un volum mare de documente şi încercând să răspundă unui larg 
orizont de aşteptare, cercetătorii din cadrul acestui departament şi-au îndreptat eforturile spre 
subiecte diverse, plasate cronologic în întreaga perioadă a regimului comunist. 

Astfel, un prim volum de documente a fost consacrat mişcării de rezistență armată 
anticomunista". Intitulat „Bande, bandiți şi eroi”. Grupurile de rezistenţă din munţi şi Securitatea 
(1948-1968), volumul reuneşte 168 de documente, structurate în două părţi, oferind o imagine 
diacronică asupra fenomenului. Prima parte include 51 de documente, datate între 18 mai 1948 şi 
21 iulie 1960, referitoare la planuri de măsuri iniţiate de Securitate pentru lichidarea grupurilor de 
luptători din munţi, dări de seamă asupra unor acţiuni din teren, extrase din jurnalele de operaţii 
ale unor unităţi ale Trupelor de Securitate. Deci, o imagine „la cald” asupra adevăratului război 
purtat de Securitate asupra acelei parti din poporul român care refuza să accepte comunismul ca 
pe un „dat” al istoriei. Cea de-a doua parte a volumului (106 documente) redă modul în care 
evenimentele au fost rememorate de participanţii în uniformă la un moment festiv: în 1968, la 
sărbătorirea a 20 de ani de la înființarea Securităţii. Punerea în oglindă a celor două tipuri de 
documente oferă istoricului prilejul unor utile reflecţii asupra valorii de adevăr a memorialisticii, 
istoriei orale şi documentului istoric. Informaţiile din volum acoperă, practic, întreg fenomenul 
rezistenței armate, fiind prezentate acţiuni ale şi împotriva unor grupuri de cele mai diverse facturi 


politice şi din toate zonele geografice unde au existat astfel de acţiuni. Cele 64 de fotografii ce: 


însoțesc documentele sunt în măsură să întregească în mod elocvent, uneori chiar şocant, 
imaginea durității confruntării dintre forţele represive ale regimului şi opozantii acestuia. 

Ulterior, cercetarea rezistenţei anticomuniste a fost aprofundată de cercetătorii de la 
C.N.S.A.S. atât prin publicarea unei largi serii de studii şi articole in diverse publicaţii de 
specialitate, cât şi prin editarea altor volume de documente, dedicate fie unei grupări anume"”, fie 
unor figuri emblematice ale mişcării de rezistenţă“'0. 


14 C.N.S.A.S., Arhivele Securităţii, vol. 1, Bucuresti, Editura Pro-Historia, 2002; vol. 2, Bucureşti, Editura 
Nemira, 2004; vol. 3, Bucureşti, Editura Nemira, 2006. 

105;; Adrian Nicolae Petcu (coord.), Partidul, Securitatea şi Cultele. 1945-1989, Bucureşti, Editura Nemira, 
2005, C.N.S.A.S., Securitatea. Structuri/cadre, obiective şi metode, coord. Florica Dobre, vol. | 1948-1967, 
vol. Il 1967-1989, Bucuresti, Editura Enciclopedică, 2006. 

106 Florica Dobre (coord.), „Bande, banditi şi eroi”. Grupurile de rezistenţă din munţi şi Securitatea (1948- 
1968), Bucureşti, Editura Enciclopedică, 2003. 

17 Camelia Ivan Duică, Rezistenţa anticomunistă din Maramureş. Gruparea Popsa (1948-1949), Bucuresti, 
I.N.S.T., 2005. 

108 Liviu Taranu, Theodor Bărbulescu (editori), Jurnale din rezistența anticomunistă. Vasile Motrescu, 
Mircea Dobre. 1952-1953, Bucureşti, Editura Nemira, 2006. 

Dacă primul volum de documente editat sub egida C.N.S.A.S. a fost consacrat 
„oamenilor pădurii”, cum mai erau numiţi luptătorii anticomunişti, demersurile ştiinţifice nu au 
ocolit nici aparatul represiv. Astfel, Trupele de Securitate, principala componentă a M.A.I. utilizată 
împotriva rezistenţei armate, sunt prezentate de-a lungul existenţei lor de patru decenii într-un 
volum care reuneşte 157 de documente, create în intervalul 15 octombrie 1947 — 9 aprilie 1990. 
Documentele provin atât din arhiva C.N.S.A.S., cât şi din arhiva Comandamentului National al 
Jandarmeriei şi oferă o imagine elocventă asupra evoluţiei structurilor şi rolurilor atribuite acestei 
arme pe întreaga perioadă a regimului comunist: de la lichidarea grupurilor de rezistenţă din 
munţi în anii '50 şi până la misiunile antiteroriste şi folosirea trupelor în activităţi ale economiei 
naţionale în anii '70 şi '80, practic, fiecare acţiune semnificativă a acestor unităţi se găseşte 
reflectată în paginile volumului'09. 

O altă direcţie fertilă de investigaţie a fost reprezentată de studierea modului în care 
Securitatea a malformat biografiile unor figuri de marcă ale scenei politice românești, ale culturii şi 
ştiinţei. Un astfel de efort de cercetare s-a materializat prin publicarea volumului de documente 
dedicat generalului Nicolae Rădescu''9. Acesta circumscrie o perioadă de 67 de ani (1933-2000) 
şi reuneşte documente de o factură foarte diversă: de la adeziunea generalului la Partidul 
Poporului în anul 1933, la manuscrise inedite ale acestuia, de la note de urmărire întocmite de 
S.S.I. şi Siguranţă până la documentele de urmărire ale Securităţii. Volumul se încheie, apoteotic, 
cu decizia privind recursul în anulare declarat de Parchetul de pe lângă Curtea Supremă de 
Justiţie din 17 ianuarie 1947. Au urmat apoi volume de documente dedicate lui Nicu Steinhardt'"', 
psihologului Nicolae Mărgineanu''2, istoricului şi omului politic Gheorghe Bratianu‘", 

Nici faptul că activitatea Securităţii a interferat într-un mod brutal în arii de activitate de 
o sensibilitate aparte, cum este cazul vieţii religioase nu a fost neglijat. Modul în care partidul 
comunist a înţeles să controleze cultele din România prin intermediul „braţului său armat”, 
Securitatea, este sugestiv documentat în volumul Partidul, Securitatea şi Cultele. 1945-1989114. 


109 Florica Dobre, Florian Banu, Camelia Duică, Silviu B. Moldovan, Liviu Täranu (editori), Trupele de 
Securitate (1949-1989), Bucureşti, Editura Nemira, 2004. 

110 Consiliul National pentru Studierea Arhivelor Securităţii, Un sfert de veac de urmărire: documente din 
dosarele secrete ale generalului Nicolae Rădescu, documente selectate şi editate de Monica Grigore, Oana 
lonel, Dragoş Marcu, studiu introductiv de prof. univ. dr. Gheorghe Onişoru, Bucureşti, Editura 
Enciclopedică, 2004. 

‘11 Clara Cosmineanu, Silviu B. Moldovan (editori), Nicu Steinhardt în dosarele Securităţii. 1959-1989, 
Bucureşti, Editura Nemira, 2005. 

112 C.N.S.A.S., Nicolae Mărgineanu. Un psiholog în temnitele comuniste. Documente preluate din arhiva 
C.N.S.A.S., ediţie îngrijită de Cristina Anisescu, laşi, Editura Polirom, 2006. 

119 C.N.S.A.S., Gheorghe |. Brătianu în dosarele Securităţii. Documente. Perioada domiciliului obligatoriu. 
Arestarea. Detentia. Moartea. (1947-1953), selecţia documentelor, studiu introductiv, note şi addenda Aurel 
Pentelescu, Liviu Täranu, prefaţă Acad. Dinu Giurescu, Bucureşti, Editura Enciclopedică, 2006. 

14 Adrian Nicolae Petcu (coord.), Partidul, Securitatea şi Cultele. 1945-1989, Bucuresti, Editura Nemira, 
2005. 

De o importanţă aparte este o lucrare cu caracter enciclopedic realizată de o echipă 
de cercetători din cadrul C.N.S.A.S., coordonată de Florica Dobre: dicţionarul membrilor C.C. al 
P.C.R. din perioada 1945-1989115. Pornind de la premisa că Securitatea nu a fost decât o unealtă 
a partidului comunist şi că pentru a înțelege acţiunile uneltei e necesar să cunoşti creierul care le 
comanda, cercetătorii au realizat o muncă plină de acribie, decopertând un imens volum de 
material arhivistic provenit din Arhivele Nationale, Arhivele Militare, Arhiva Camerei Deputaţilor şi, 
evident, arhiva C.N.S.A.S., trecându-l prin filtrul criticii istorice şi turnându-l în forma standardizată 
a unor fişe biografice. Unealtă prețioasă pentru oricare cercetător al istoriei contemporane a 
României, dicţionarul membrilor C.C. îşi sporeşte valoarea printr-un foarte documentat studiu 
introductiv semnat de Nicoleta lonescu-Gura. 

Pe aceeaşi linie, a evidentierii modului complex în care acţiunile Securităţii erau direct 
condiționate de evoluţiile ideologice şi schimbările din conducerea partidului comunist, se înscrie 
şi publicarea principalelor documente ale Plenarei Comitetului Central al Partidului Muncitoresc 
Român din 30 noiembrie — 5 decembrie 196115, Importanţa acestui demers trebuie subliniată cu 
atât mai mult cu cunoaşterea acestor documente este de o importanţă capitală nu doar pentru 
descifrarea istoriei Securităţii, ci şi pentru cunoaşterea evoluţiei regimului comunist din România 
în ansamblul său. 

Evident, eforturi deosebite au fost făcute în direcţia descifrării evoluției instituţionale a 
Securităţii şi a mecanismelor prin care aceasta a reuşit să exercite un control cvasi-total asupra 
societăţii româneşti, eforturi concretizate prin publicarea unor volume consistente. Dintre acestea, 
se impune atenției, prin numărul considerabil de documente, precum şi datorită acoperirii întregii 
perioade de existenţă a instituţiei, lucrarea „Securitatea. Structuri — cadre. Obiective şi metode”, 
structurată, cronologic, pe două volume: vol. |: 1948-1967 şi vol. II: 1968-1989'"”, Beneficiind şi 
de două studii introductive consistente, precum şi de fişele biografice ale unor figuri de marcă ale 
aparatului Securităţii, lucrarea pune la dispoziția cercetătorilor documente esențiale pentru 
înţelegerea mecanismelor de funcţionare, a modificărilor înregistrate de-a lungul timpului de 
tactica şi strategia Securităţii şi oferă o imagine de ansamblu asupra instituţiei. 

Din aceeaşi categorie face parte şi lucrarea intitulată ,«Partiturile» Securităţii. 
Directive, ordine, instrucţiuni (1947-1987)""8. Aşa cum indică şi titlul, volumul aduce la lumină o 


115 C.N.S.A.S., Membrii C.C. al P.C.R. 1945-1989. Dicţionar, coordonator Florica Dobre, autori: Liviu Marius 
Bejenaru, Clara Cosmineanu — Mareş, Monica Grigore, Alina Ilinca, Oana Ionel, Nicoleta lonescu-Gură, 
Elisabeta Neagoe-Pleşa, Liviu Pleşa, studiu introductiv: Nicoleta lonescu-Gura, Bucuresti, Editura 
Enciclopedică, 2004. 

#8 Consiliul Naţional pentru Studierea Arhivelor Securităţii, Dosarul Ana Pauker. Plenara Comitetului 
Central al partidului Muncitoresc Român din 30 noiembrie — 5 decembrie 1961, vol. I-II, selectarea şi 
editarea documentelor, studiu introductiv şi note: Elis Neagoe-Pleşa, Liviu Pleşa, cuvânt înainte acad. 
Florin Constantiniu, Bucureşti, Editura Nemira, 2006. 

117 Consiliul Naţional pentru Studierea Arhivelor Securi Securitatea. Structuri-cadre. Obiective şi 
metode, coord. Florica Dobre, vol. I-II, Bucuresti, Editura Enciclopedică, 2006. 

"18 „Partiturile” Securităţii. Directive, ordine, instrucţiuni (1947-1987), ediţie îngrijită de Cristina Anisescu, 
Silviu B. Moldovan şi Mirela Matiu, Bucureşti, Editura Nemira, 2007. 

serie de ordine şi instrucţiuni (40 la număr) care au configurat instituţia şi au trasat liniile de 
acţiune ale acesteia de-a lungul timpului. Lectura volumului permite decelarea într-o mai bună 
măsură a componentei de poliţie politică în ansamblul activităţii Securi şi contribuie la 
înţelegerea raporturilor reale dintre Securitate şi puterea politică, dintre Securitate şi societatea 
românească în ansamblul său. Studiile introductive, semnate de Cristina Anisescu şi Silviu B. 
Moldovan, precum şi glosarul de termeni, sporesc valoarea lucrării. 

Utilă pentru cercetătorul istoriei Securităţii este şi lucrarea realizată de Carmen Chivu 
şi Mihai Albu, de asemenea, consilieri CNSAS, referitoare la reflectarea vieţii private şi publice în 
dosarele întocmite de această instituţie"!*. Abordarea într-o manieră sociologică a sferei de 
activitate şi a metodelor şi mijloacelor utilizate de Securitate, datorată, probabil, pregătirii 
profesionale a autorilor!2, nu impietează asupra valorii istoriografice a volumului, ba chiar 
dimpotrivă. Această asertiune are în vedere, în primul rând, dicţionarul de „termeni uzuali folosiţi 
în dosarele Securităţii”, ce reuneşte 71 de termeni şi expresii întâlnite frecvent în documentele 
Securităţii, şi care se constituie într-un ajutor preţios în înțelegerea adecvată a informaţiei 
documentare. De asemenea, aportul informaţional este sporit prin includerea unor documente de 
primă mână, precum „Planul de căutare a informaţiilor pe anul 1979”, „Planul de căutare a 
informaţiilor în problema «artă-cultură» pe anul 1987” sau „Raport asupra modului cum organele 
de Securitate au acţionat pentru realizarea obiectivelor şi sarcinilor din programele de măsuri in 
problemele  «artä-culturä»,  «presă-radioteleviziune-poligrafie», «sănătate», «justitie»”. De 
asemenea, punerea in lumină a diverselor aspecte ale vieţii private care se ,bucurau” de atenţia 
Securităţii oferă o imagine grăitoare a anchilozării depline a sistemului. 

Nu putem să nu sesizăm totuşi o mică incongruenta între titlul volumului, care se 
referă la aspecte reieşite din „tehnica operativă"'2', şi conţinutul acestuia, cu ample referiri la 
investigaţiile la domiciliu, fragmente din scrisori interceptate, rapoarte ale Securităţii. Frapează în 
mod neplăcut şi caracterul tezist imprimat unor capitole sau subcapitole ale lucrării. Astfel, în 
cazul subcapitolului intitulat Sistemul sanitar şi sănătatea populaţiei referirile sunt făcute aproape 
exclusiv la legislaţia antiavort. În plus, unele din informaţiile furnizate sunt contradictorii'22 sau 
eronate“2. 


#19 Carmen Chivu, Mihai Albu, Noi şi Securitatea. Viaţa privată şi publică în perioada comunistă, aşa cum 
reiese din tehnica operativă, Piteşti, Editura Paralela 45, 2006. 

120 Autorii sunt absolvenţi ai Facultăţii de Ştiinţe Politice şi Administrative, respectiv a Facultăţii de 
sociologie, ambii absolvind studii de master în Ştiinţe politice. 

121 Potrivit dicționarului din lucrare, tehnica operativă „reprezintă ansamblul de metode şi mijloace 
(aparatura) destinate interceptarii discuţiilor purtate de persoanele urmărite, precum şi cele necesare 
transmiterii informaţiilor atât pe cale electronică (emițătoare de diferite tipuri), cât şi pe cale fotochimică 
(micropunct, scriere simpatică)” - Carmen Chivu, Mihai Albu, op. cit. p. 214. 

122 De exemplu, asertiunea autorilor „în închisori, deţinuţii politici, în cadrul programului de exterminare la 
care erau supuşi, «aveau parte» si de lipsa îngrijirii medicale sub orice formă ar fi fost ea: consult, 
medicamente, regim alimentar”, este urmată, pe aceeaşi pagină, de un fragment de document în care un 
fost deţinut politic îi povesteşte altei persoane: „...Şi pe urmă am intrat în greva foamei. A venit la Văcăreşti 
un stab mare cu nişte ofiţeri de ăştialalţi de la Securitate şi m-au dus şi m-au hrănit. Cand am sosit acolo, i- 

Un minus al volumului este reprezentat şi de prezenţa unor date vădit inexacte, de 
care este greu de spus cine este responsabil, autorii lucrării sau autorii documentelor citate‘, 
alături de unele interpretări forțate'35. 

Studii valoroase centrate strict pe studierea Securităţii, ca instituţie, au fost elaborate 
şi de cercetători de la institutele Academiei Române, în acest sens amintind contribuţiile lui Sorin 


a primit comandantul închisorii, directorul spitalului, că şi în închisoare au un spital extraordinar de bine 
utilat, foarte bine pus la punct, şi supus unui tratament serios. «Nu veţi pleca de la mine decât complet 
sănătos” — ibidem, p. 86; pentru o descriere veridică a asistenţei medicale din penitenciare, atâta câtă era, 
vezi Mihai Puşcaşu, Asistenţa medicală la Aiud în 1954-1956, în Arhiva Asociaţiei Fostilor Deţinuţi Politici 
din România, „Din documentele rezistenței”, nr. 3, 1991, p. 2-13. 

123 Autorii susțin că „avortul a fost interzis pentru prima dată în 1948, urmând modelul sovietic. Întreruperea 
sarcinii a fost considerată infracţiune şi pedepsită ca atare prin introducerea art. 482 în Codul penal din 
1948” (p. 80). Simpla räsfoire a Codului Penal „Carol al II-lea” (intrat în vigoare la 1 ianuarie 1937) i-ar fi 
convins pe autori că problema avortului fusese avută în vedere de legiuitor şi făcea obiectul... art. 482: 
„Acela care prin orice mijloace provoacă întreruperea cursului normal al sarcinei, comite delictul de avort şi 


se pedepseşte precum urmează: 
1. când delictul e săvârşit fără consimțământul femeii însărcinate, cu închisoare corecțională de la 2 
la 5 ani. 


Dacă s-a cauzat femeii însărcinate vreo vătămare a sănătăţii sau o infirmitate din cele arătate la 
art. 473, pedeapsa este închisoarea corecțională de la 3 la 6 ani, iar dacă s-a pricinuit moartea 
acesteia, închisoarea corecțională de la 7 la 10 ani. 

2. când delictul e săvârşit de însăşi femeia însărcinată necăsătorită, sau când aceasta a consimţit 
ca altcineva să i-l provoace, cu închisoare de la 3 la 6 luni, iar dacă femeia este căsătorită, cu 
închisoare corecțională de la 6 luni la un an. 

Aceeaşi pedeapsă şi după distinctiile de mai sus se aplică si aceluia care săvârşeşte faptul cu 
consimţământul femeii” - Codul Penal Regele Carol al II-lea explicat de Const. Viforeanu, Eugen 
Petit, Nicolae |. Tanoviceanu, ediţia a II-a revăzută şi corectată, f.., Editura Adevărul S.A., f.a., p. 
152-153. 

Potrivit art. 484, „nu se consideră avort întreruperea cursului normal al sarcinii făcută de un medic: 

1. când viata femeii este în pericol iminent sau când sarcina agravează o boală de care suferă 
femeia, punându-i viata în pericol, care nu putea fi înlăturat prin alte mijloace şi este vădit că 
intervenţia n-a fost făcută decât cu scopul de a salva viata femeii; 

2. Cand unul din părinţi este atins de alienatie mintală şi este certitudine că copilul va purta grave 
tare mintale. În caz de pericol iminent, medicul este obligat a aduce faptul în scris şi confidential 
la cunoştinţa parchetului în 48 de ore după intervenţie”. 

124 În rândul țiganilor există şi elemente care pentru rezolvarea unor probleme personale recurg la acţiuni 
cu caracter «protestatar». Spre exemplu, R.E. în vârstă de 2 ani, la data de 17.11.1979 a ieşit cu pancarte în 
fata sediului C.C. al P.C.R., fapt pentru care a fost condamnat la 4 luni închisoare în baza decretului 
153/1970" — Carmen Chivu, Mihai Albu, op. cit., p. 152. 

125 De exemplu, unele calambururi vehiculate in 1948 între membrii P.N.T., precum ,R.P.R" = „Regele 
pleacă rege” sau „România pleacă la război” sunt considerate de autori drept „texte convenţionale”, în 
sensul de „text obişnuit, convenit între expeditor şi destinatar, având alt înțeles decât cel care apare la 
prima vedere” — ibidem, p. 26. 

D. Ivänescut# şi Dorin Dobrincu7, de la Institutul de Istorie „A. D. Xenopol”, din laşi, Vasile 
Cristian'2% de la Institutul de Istorie „Nicolae Iorga” sau ale lui Cristian Troncotă'2, la Institutul 
Naţional pentru Studiul Totalitarismului. 

Nu putem încheia scurtul excurs istoriografic fără a menţiona aportul lui Marius 
Oprea în acest domeniu. Întemeiate în special pe cercetări în arhive, numeroasele sale demersuri 
au elucidat diverse aspecte ale înfiinţării, organizării şi activităţii Securităţii. Valorificarea 
informaţiei primare completată cu eşantioane de istorie orală şi coroborată cu informaţii din 
izvoare edite şi literatura de specialitate a permis crearea unor studii solide, astfel că apelul la ele 
este inevitabil pentru oricine se opreşte asupra studierii Securităţii. 

Printre minusurile sesizate în cadrul demersurilor ştiinţifice ale lui Marius Oprea am: 
aminti in primul rând inconsecventa în unele aprecieri. De exemplu, într-un studiu dedicat relaţiilor 
dintre partidul comunist şi Securitate, Oprea susţine că Ceauşescu, spre deosebire de 
Gheorghiu-Dej, „a preferat (...) un control direct şi personal mult mai puternic asupra Securităţii, şi 
nu intermediat prin pârghiile decizionale ale partidului"''. După doar două pagini, autorul e de 
altă opinie: „În Biroul Politic (şi nimic nu ne poate face să credem că situaţia a fost mult 


126 Sorin D. Ivănescu, Metodele de lucru ale Securităţii şi consecinţele lor în societatea românească 
postbelică, în „Anuarul Institutului de Istorie «A.D. Xenopol»”, tom XLI, 2004, p. 437-456; idem, The de- 
sovietization of the system of the Securitate after 1960, în „Revue Roumaine d'Histoire", 2001-2002, 40-41, 
p. 307-314; idem, Organizarea Securităţii în perioada 1! 58, în „Identitate naţională şi spirit european”, 
Bucureşti, 2003, p. 247-258; idem, Cadrele Securităţii în anii '50, în „Anuarul Institutului de Istorie «A.D. 
Xenopol»”, XLIII-XLIV, 2006-2007, p. 519-526. 

127 Dorin Dobrincu (ed.), Proba infernului. Personalul de cult în sistemul carceral din România, potrivit 
documentelor Securităţii. 1959-1962, Bucureşti, Editura Scriptorium, 2004; idem, Informatorii Securităţii în 
comunităţile religioase din Centrul Moldovei, în „Arhiva Istorică a României”, 2004, an |, nr. 1, p. 223-232. 
128 Cristian Vasile, Reţeaua informativă a Securităţii din învăţământul teologic la sfârşitul anilor ‘70 şi 
începutul anilor '80, în „Arhivele Totalitarismului”, anul XI, nr. 38-39, nr. 3-4/2003, p. 47-53; idem, 
Securitatea şi „problema greco-catolică” în anii 1965-1989, în „Anuarul Institutului Român de Istorie 
Recentă”, |, laşi, Editura Polirom, 2002, p. 245-267. 

129 Cristian Troncotă, „Noua politică” în domeniul instituţiei securităţii regimului comunist din România. 
1965-1989, în „Arhivele Totalitarismului”, anul IX, nr. 32-33, 3-4/2001, p. 112-133; idem, About the 
Espionage Activity of the Romanian Communist regime. 1965-1989, în „Arhivele Totalitarismului”, anul X, 
nr. 34-35, 1-2/2002, p. 215-233. 

*% Marius Oprea, Naşterea Securităţii, în „Analele Sighet 6", Bucureşti, Fundaţia Academia Civică, 1998, p. 
271-307; idem, Tortura in anii '50, în „Analele Sighet 8", Bucureşti, Fundaţia Academia Civică, 2000, p. 
335-344; idem, O istorie a informatorilor Securităţii, în „Analele Sighet 9", Bucureşti, Fundaţia Academia 
Civică, 2001, p. 464-488; idem, Pagini din „copilăria” Securităţii române, în „Dosarele istoriei”, nr. 5, 1996, 
p. 34-39; idem, Gheorghiu Dej, poliţia secretă şi puterea, în „Dosarele istoriei”, nr. 3(8), 1997, p. 29-32, 
idem, Informatorii Securităţii, în „Magazin istoric”, nr. 10/2001, p. 26-29; idem, Mijloace de tortură ale 
Securităţii, în „Memoria”, 2002, nr. 38, p. 16-24; idem, Partidul şi Securitatea, în Marius Oprea (coord.), 
Securiştii partidului. Serviciul de Cadre al P.C.R. ca poliţie politică. Studiu de caz: arhiva Comitetului 
Municipal de Partid Braşov, laşi, Editura Polirom, 2002. 

131 Vezi studiul Partidul si Securitatea, în loc. cit., p. 19. 

diferită în C.P.Ex. - subl. ns. F.B.) nu se stabilea doar componenţa echipei de comandă a 
aparatului represiv, ci se discutau şi detalii legate de funcţionarea acestuia''*2. Ori, Comitetul 
Politic Executiv (C.P.Ex.) a fost creat de Nicolae Ceauşescu şi reprezenta forul superior de 
conducere a partidului. Până la urmă, cine trasa liniile de evoluţie a Securităţii: Ceauşescu 
personal sau C.P.Ex.-ul? Biroul Politic şi C.P.Ex. erau „forme fără conţinut” şi deciziile erau luate 
de Dej, respectiv Ceauşescu? A existat, din acest punct de vedere, o continuitate sau o ruptură 
între stilul de conducere al celor doi lideri comunişti? 

Într-o altă lucrare, Marius Oprea se declară adeptul necondiţionat al teoriilor 
politologului argentinian Ernesto Garzon Valdes, considerând că modul de exercitare a puterii în 
regimul comunist „îl apropie până la confundare de trăsăturile terorismului de stat sud-american 
descrise de Garzon”!%. Fără a analiza aici similitutidinile dintre comunismul românesc şi 
dictaturile militare sud-americane, destul de forțate în opinia noastră, ne rezumăm la semnalarea 
faptului că autorul, în dorinţa evidentă de a reliefa notele comune ale celor două tipuri de dictaturi, 
devine din nou contradictoriu în afirmaţii. Astfel, Marius Oprea este de părere că „riguroasa 
disciplină internă din aparatul militarizat al poliţiei politice comuniste oferă şi ea o similitudine 
tulburătoare cu modelul terorismului de stat de tip sud-american”. Totodată, în paginile lucrării ne 
furnizează numeroase date care dovedesc tocmai indisciplina, dezordinea şi haosul care domnea 
în diverse structuri centrale şi teritoriale ale Securităţii (vezi p. 69, p. 85, p. 145, p. 234). 

Pentru aceeaşi lucrare, trebuie semnalată şi asimetria ce caracterizează partea 
documentară. Astfel, Partea l: Securiştii cuprinde 40 de documente, după cum urmează: şase 
pentru anul 1949, 19 documente pentru anii '50, cinci pentru anii '60, nici un document pentru anii 
'70 şi 10 documente pentru anii '80. Partea a II-a: Reglementări şi ordine interne ale Securităţii 
reuneşte 15 documente: unul din 1948, unul din 1951, unul din 1977 şi 12 documente din anii '80. 
Această structură imprimă, inevitabil, un caracter provizoriu judecăților de valoare formulate pe 
baza acestor documente întrucât arii mari de activitate şi importante segmente temporale din 
existenţa Securităţii nu au acoperirea documentară necesară. Desigur, această structură a fost 
imprimată lucrării de dificultăţile de documentare cu care cercetătorul unei astfel de teme s-a 
confruntat o lungă perioadă după 1989. 

La capătul incursiunii noastre în istoriografia Securităţii credem că se pot desprinde 
câteva concluzii, chiar dacă analiza noastră a fost departe de a epuiza totalitatea lucrărilor ce 
vizează Securitatea. În primul rând, se poate lesne observa că volumul mare al lucrărilor dedicate 
problemei nu a însemnat neapărat şi un progres cognitiv în materie. Tributară unor prejudecăţi 
conturate în ultimii ani ai regimului comunist şi care s-au consolidat şi au căpătat un gir de 
credibilitate după 1990, prin vehicularea unor memorii sau interviuri aşa-zis „incendiare”, 
istoriografia Securităţii se află, din punct de vedere ştiinţific, la începuturi. Puținele demersuri 
ştiinţifice care au avut ca obiect Securitatea au fost obstructionate de factorul politic, de varii 


182 Ibidem, p. 21 
*% Marius Oprea, Banalitatea răului. O istorie a securităţii în documente. 1949-1989, studiu introductiv de 
Dennis Deletant, laşi, Editura Polirom, 2002, p. 13. 

nuanţe, care, de teama „scheletului din dulap”, a preferat menţinerea ambiguitatii asupra 
trecutului apropiat, împiedicând prin varii mijloace o cercetare ştiinţifică onestă, neangajată'%. 

Ca urmare, nici până în momentul de faţă nu avem la dispoziţie o monografie a 
instituţiei sau măcar a unuia din compartimentele sale de maximă importanţă, precum 
Informaţiile Interne sau Informaţiile Externe. Nici „mediile” sau „obiectivele” nu au beneficiat încă 
de o abordare monografică, chiar dacă unele încercări, mai ales în ce priveşte cultele religioase 
sau mişcarea armată de rezistenţă armată — ca obiective ale Securităţii, au existat. Nu există 
încă o bibliografie a lucrărilor dedicate istoriei acestei instituţii, aşa cum beneficiază unele 
din serviciile de informatii'#. Instrumente, precum dicţionare, cronologii, enciclopedii, sunt 
foarte puţine şi suferă de numeroase lacune. De asemenea, reflectiile teoretice asupra 
rolului spionajului şi a poliţiei politice în cadrul statului român în secolul al XX-lea sunt cvasi- 
inexistente“, spre deosebire de largul interes de care se bucură aceste probleme în cercetarea 
occidental is, 


14 Simptomatic pentru situaţia în care se află cercetarea istoriei Securităţii în România este şi faptul că 
România este reprezentată într-un proiect international iniţiat de Institutul Memoriei Nationale din Polonia 
privind politile politice din Europa Centrală şi de Est de un istoric...britanic: Dennis Deletant. Vezi Dennis 
Deletant, Romania în Krzysztof Persak, Lukasz Kaminski (eds.), „A Handbook of the Communist Security 
Apparatus in East Central Europe. 1944-1989", Warsaw, Institute of National Remembrance, 2005, p. 285- 
238. 

135 Robert Goehlert, Elizabeth R. Hoffmeister (eds.), The C.I.A. A Bibliography, Monticello (Illinois), Vance 
Bibliographies, 1980; Edward Smith, The Okhrana. The Russian Department of Police. A Bibliography, 
Stanford, Hoover Institution of War, Revolution and Peace, 1967; Max Gunzerhauser, Geschichte der 
Geheimen Nachrichtendienst (Spionage, sabotage und Abwehr): Literatur Berichte und Bibliographie, 
Frankfurt, Bernard und Graefe, 1968; Paul W. Blackstock, Frank L. Schaf, Intelligence, Espionage, 
Counterespionage and Covert Operations. A Guide to Information Sources, Detroit, Gale, 1978; Walter 
Pforzheimer (ed.), Bibliography of Intelligence Literature, Washington D.C., Defense Intelligence College, 
1985; Raymond G. Rocca, John Dziak, Bibliography on Soviet Intelligence and Security Services, Boulder — 
Colorado, Westview, 1986. 

136 Merită amintit efortul facut de I.N.S.T. in acest sens, concretizat prin publicarea lucrării coordonate de 
Octavian Roske, Mecanisme represive in România. 1945-1989. Dicţionar biografic. A-C, Bucuresti, |.N.S.T., 
2001; de asemenea, trebuie semnalate şi initiative individuale, precum aceea a Doinei Jela, Lexiconul 
negru. Unelte ale represiunii comuniste, Bucureşti, Editura Humanitas, 2001 sau a lui Cicerone lonitoiu, 
Cartea de aur a rezistenței româneşti împotriva comunismului, vol. |-Il, Bucuresti, Hrisovul S.R.L., 1995- 
1996; idem, Victimele terorii comuniste. Arestati, torturați, întemnițați, ucişi. Dicţionar, vol. |-V, Bucuresti, 
Editura Maşina de Scris, 2000-2003. 

187 Alexandru Popescu, Academia secretelor: intelectualii şi spionajul. O istorie universală, Bucuresti, 
Editura Meronia, 2006; Lionede Ochea, Comunitatea de informaţii a României: tradiţie şi modernitate, 
Bucureşti, Editura Paco, 2005; Gheorghe Nicolaescu, Intelligence services and crises at the beginning of 
the millenium: monitoring and management, Bucharest, Glykon and Fortuna, 2003; Mireille Rădoi, Serviciile 
de informaţii şi decizia politică, Bucureşti, Editura Tritonic, 2003. 

1% Bibliografia domeniului este imensă, astfel că ne vom mulțumi a cita doar câteva titluri: Allen Dulles, The 
Craft of Intelligence, New York, Harper & Row, 1963; Christopher Felix, The Spy and His Masters: A Short 

În ciuda acestor minusuri, progresele înregistrate în ultimii ani, atât în direcţia 
accesului la fondurile documentare, cât şi în scrisul istoric, ne îndeamnă să fim ceva mai optimişti 
asupra posibilităţii de reconstituire a structurii organizatorice a acestei instituţii de primă 
importanță, a modului de acţiune, a obiectivelor vizate de aceasta şi, nu în ultimul rând, a 
contextului socio-politic în care a acţionat. 

Aşa cum observa Alexandru Zub, „iluziile unei «istoriografii perfecte» s-au risipit 
demult. Rămâne convingerea că istoricul aparţine unui timp şi are datoria să participe, cu 
instrumentele de care dispune, la opera de limpezire, de innobilare a acelui timp"'%. În cazul 
studierii Securităţii, opţiunile istoricului par să se situeze între „o istorie care ne învaţă mai mult şi 
explică mai putin şi o istorie care explică mai mult şi ne învaţă mai putin". Dificultatea opțiunii 
este sporită de faptul că miza sa, departe de a fi una rezervată dezbaterii de idei şi oferirii de 
argumente, a fost şi rămâne una, inevitabil, politică. 

În contextul actual, în care accesul la fondurile arhivistice esenţiale pentru scrierea 
istoriei comunismului este mult mai facil, alegerea tipului de scriitură devine o sarcină ce ţine 
exclusiv de probitatea profesională, nemaiputând fi invocată ca scuză pentru vehicularea a tot 
felul de exagerări absenţa informaţiei documentare. Cu toate acestea, nu putem încheia prezentul 
demers fără a sesiza faptul că noi tabuuri sunt pe cale să se instaureze în câmpul istoriografic, 
unele dintre ele validate prin acte legislative, iar mult blamata cenzură a regimului comunist a fost, 
în numeroase cazuri, înlocuită de o cenzură interioară, structurată pe liniile de forță ale 
corectitudinii politice. 

În acelaşi timp, aprecierile de tip „Pulchra, bene, recte!"'+, venite cu larghete nu atât 
din partea istoricilor de profesie, cât din partea mass-media, tind să acrediteze, inclusiv în mediile 
academice, o serie de pseudo-autoritati în domeniul istoriei Securităţii, care să suplinească 
dispariţia unui Roller sau a unui losif Chişinevschi. Nu ne rămâne decât să sperăm că aceste 
,autoritati” ad-hoc, care înlocuiesc competenţa cu vehementa, vor avea o strălucire la fel de 


Course in the Secret War, London, Secker & Warburg, 1963; Michael Herman, Intelligence Power in Peace 
and War, Cambridge, Cambridge University Press, 1996; Roger Hilsman, Strategic Intelligence and 
National Decisions, Glencoe, Free Press, 1966; R.V. Jones, Reflections on Intelligence, London, 
Heinemann, 1989; Kent, Sherman. Strategic Intelligence for American World Policy. Princeton, Princeton 
University Press, 1949; Ralph D. Sawyer, The Tao of Spycraft: Intelligence Theory and Practice in 
Traditional China, Boulder- Colorado, Westview, 1998; Abram N. Shulsky, Silent Warfare: Understanding 
the World of Intelligence, New York, Brassey's, 1991; Abram N. Shulsky, Jennifer Sims, What Is 
Intelligence? Washington DC, Consortium for the Study of Intelligence, 1992; John P.A. Von Hoene, 
Intelligence User's Guide. Washington DC, DIA, 1983; Emest Volkman, Spionaj, Bucuresti, Editura Rao, 
1998; Alain Dewerpe, Spionul. Antropologia secretului de stat contemporan, Bucuresti, Editura Nemira, 
1998; Jeffrey T. Richelson, Un secol de spionaj: serviciile de informaţii în secolul XX, Bucureşti, Editura 
Humanitas, 2000. 

139 Al. Zub, Istorie şi finalitate, Bucuresti, Editura Academiei Române, 1991, p. 9. 

140 Paul Veyne, op. cit., p. 24-25. 

141 „Frumos, bine, corect!” — Horatius, Ars poetica, 428. 

efemeră ca şi a predecesorilor amintiţi, iar răul făcut istoriografiei române să fie şters prin 
cercetări riguroase şi cât mai ferite de imixtiunea factorului politic. 


SOME CONSIDERATIONS 
ABOUT THE HISTORIOGRAPHY OF THE FORMER ROMANIAN POLITICAL POLICE - 
SECURITATEA 


The 20% century faced an increasing number of secret services all over the world, 
which stirred the interest of mass media. All these are not coming out of the blue, but fed the 
fundamental attraction of mankind toward secrecy, mystery and violence. The academic wits 
could not be indifferent to these and were interested as everybody in studying the secret services. 
The reason to their approach derives from the important role played by secret services in military 
combats or in politics no matter the political regime: democratic one or totalitarian. 

In Romania, the public learnt of the existence and the importance of some foreign 
secret services even since 1944. As a consequence the Romanian institutions of this kind were 
frequently analyzed in critical terms or highly praised. 

The situation changed completely once the communist regime became a power. A 
top-secret label defined more and more the activity of the Securitate's institution. Actually it was 
functioning as a unique organization, taking over the role of all previous institutions of this kind: 
Political Police Department (Siguranta), Gendarmerie, Second Section of the Great General Staff, 
Special Service of Information (S.S.I.). 

The violent collapse of the communist regime in Romania, the continuous association 
of the Communist Party with the Securitate institution and its involvement in the blooded events in 
December 1989, justified the connection made between this institution and post-revolution 
political conflicts. In addition to these, an emotional touch damaged these conflicts because it led 
to extreme subjective positions in the public discourse. 

Regarding the special issue of Securitate's historiography we have to emphasize 
some ideas. First of all, we used the term historiography in its most general meaning: it includes 
both the papers which respect the minimum elements from the history methodological point of 
view, but also those which represents its sources: memories, diaries, interviews. 

Secondly, we made use of two main groups of papers, distinction made not from the 
way they respect the principles of history research but according to their type of discourse. 

To be more precise, we identified papers where, in spite of the academical 
background of the authors and their display of historical research tools, the discourse was rather 
inadequate. Thus, they adopt a very emotional, militant, anticommunist discourse, full of a 
vehement and vindictive rhetoric. Anyway, only some of these papers’ authors are actually 
historians. They are, usually victims of the communist regime, journalists looking for a roaring 
success or some political militants who understood by anticommunism a source of gaining 
political legitimacy. 

The second group of papers, entirely different, is characterized by a professional 
approach, as their authors respect the historian's code and make use of honest methods of 

research. They remained within scientific discourse criteria, avoided both the usage of uncertain 
data and calling names, and more important than that, they did not make connexions between the 
past and the present from political point of view. In the same time, we need to mention that there 
are some papers belonging to authors who are not very experienced in history research but show 
a deep understanding of the epoch's problems and have also pertinent discourses. 

As a consequence, the historiography dealing with this epoch is rather unbalanced. 
There is an overwhelming number of papers embarked upon serving political objectives of any 
kind comparing with those which want “to learn in order to know and not to blame”. 

Sursele istorice ale Arhivei CNSAS. 
Limitele documentelor din Fondul Penal (1945-1968) 


Spiridon Raluca Nicoleta 


Între memoria ameninţată de eliminarea urmelor trecutului şi perpetuarea mistificărilor din 
documente 


Moştenirea pervertită a regimurilor totalitare îşi are originea, potrivit lui Tzvetan Todorov, 
în ambiția acestora de a controla informaţia şi comunicarea până la cele mai mici detalii. Chiar 
dacă ignoranta sau ştergerea sistematică a depozitelor memoriei a existat din totdeauna iar 
autorul sus-mentionat aduce drept exemplu eliminarea cărţilor şi monumentelor ordonată de 
împăratul aztec ltzcoatl în sec. XV, care a refăcut tradiţia în stil propriu şi a întemeiat o civilizaţie 
grandioasă distrusă mai apoi fără regrete de conchistadorii spanioli, s-au menţinut alte mărturii. 
Aceasta pentru că „nefiind totalitare, aceste regimuri nu atacau decât depozitele oficiale ale 
memoriei, lăsând să supravieţuiască multe alte forme ale sale, cum ar fi relatările orale sau 
poezia”!. 

Pentru regimurile totalitare ştergerea memoriei, atât a celei oficiale consacrată înainte de 
instituirea lor cât şi a celei sociale paralele, a fost o chestiune de timp. De asemenea a fost un 
proces care s-a desfăşurat pe mai multe paliere: 1. prin îndepărtarea fizică a elementelor 
neconvenabile în reamenajarea trecutului şi implicit prin neperpetuarea lor în ceea ce Pierre Nora 
numea lieux de mémoire”, 2. în privinţa faptelor în derulare la acel timp prezent s-a procedat fie 
la selectarea şi distorsionarea lor în funcţie de necesităţile propagandistice, operaţie mai puţin 
violentă dar cu efecte vizibile şi nocive în dirijarea sau manipularea constiintelor, fie s-a 
manifestat o grijă deosebită pentru acoperirea a numeroase acţiuni inavuabile în efortul de 
acaparare a puterii şi de neutralizare a opozanților reali sau potenţiali. In această din urmă 
situaţie, atât cât a permis apropierea vârstei biologice a supravietuitorilor de segmentele 
semnificative ale propriului lor trecut abuzat s-au mai devoalat din experienţele personale trăite în 
comunism, dar tot atât de posibil ar fi fost ca trecerea generaţiilor să fi şters cu totul aceste 
amintiri. 

Într-un discurs intitulat Memorie şi uitare a bolşevismului, derulând o comparaţie între 
cele două totalitarisme ale secolului XX — comunismul şi nazismul -, în fata enuntärii unor principii 
ideale, precum cele ale lui Alfred Grosser: ,...atunci când e cântărită responsabilitatea crimelor 
trebuie să fie aplicate aceleaşi criterii pentru toată lumea'?, Alain Besançon remarca „o listă 
nerestrictivă de factori”. Dintre aceştia, factorul timp, mai precis durata diferită a nazismului şi 


1 Tzvetan Todorov, Abuzurile Memoriei, Timişoara, Editura Amarcord, 1999, p. 9-10. 

2 Alfred Grosser, La Mémoire et l'Oubli apud Alain Besançon, Discurs la Institut rostit cu prilejul şedinţei 
anuale a celor cinci academii, 21 octombrie 1997 în Nenorocirea Secolului despre comunism, nazism şi 
unicitatea «Şoah» - ului”, Bucureşti, Editura Humanitas, 1999, p. 143. 

comunismului, (perioada maj lungă de funcţionare a acestui din urmă sistem, având în opinia 
aceluiaşi autor „un efect autoamnistiant”) şi-a spus cuvântul: „nazismul este mai bine cunoscut 
decât comunismul, pentru că dulapul cu cadavre a fost larg deschis de către trupele aliate şi 
pentru că mai multe popoare occidentale I-au trăit in mod direct: i-am întrebat adeseori pe 
studenţi dacă aveau cunoştinţă de foametea artificială declanşată în Ucraina în 1933. Nu auziseră 
niciodată vorbindu-se de aşa ceva. Crima nazistă a fost în primul rând de natură fizică. Ea nu şi-a 
contaminat moral victimele şi martorii, cărora nu li se cerea o adeziune la nazism'?. 

În concluzie, trebuie să-i dăm dreptate lui Tzvetan Todorov când afirmă că „tiraniile din 
secolul al XX-lea şi-au impus monopolul asupra memoriei şi au vrut s-o controleze până în 
străfundurile cele mai intime. Uneori, aceste tentative au eşuat, dar e sigur că în multe cazuri (pe 
care, prin definiţie, nu le putem inventaria), urmele trecutului au fost eliminate cu succes”. Mai 
rămâne, însă, de stabilit locul documentelor create de însăşi aceste regimuri în decursul practicii 
şi existenţei lor instituţionale — Ce constituie? Ce transmit? Ce alte surse istorice le confirma sau 
le infirmă, şi cât? Aceasta pentru că unele dintre ele, şi mai ales cele din fondul penal, de care ne 
vom ocupa, sunt rezultatul final al represiunii şi au acoperit tocmai acţiunile inavuabile în cursul 
acaparării şi păstrării controlului asupra puterii politice şi societăţii de către comunişti. De 
asemenea, decriptarea lor nu poate fi separată de procedura penală existentă în epocă. Mai ales 
în prima parte a existenţei regimului comunist, în lipsa laturii obiective a infracţiunii se recurgea la 
construirea celei subiective din mărturisirile inculpatilor în perioada de arest. Aceste mărturisiri 
erau luate cel mai adesea după presiuni fizice şi psihice asupra inculpafilor care sfârşeau prin a 
recunoaşte fapte pe care nu l-au comis, pentru a scăpa de „metode ilegale de anchetă”. 

În altă ordine de idei, acea parte a depozitelor oficiale creată de comunism care 
perpetuează documentar minciunile şi mistificările operate de regimul cu acelaşi nume, conştient 
sau inconştient, nu este mai periculoasă decât produsele elitiste de propagandă sau ceea ce 
Marc Ferro numea „tăcerile istoriei"? Unul din anchetatorii implicaţi în pregătirea procesului 
„reeducării” îi destăinuia lui Octavian Voinea cum se edifica temelia noii lumi comuniste: „Trebuie 
să-ţi intre bine în cap - Voinea — că viu din mâinile noastre nu vei scăpa, mai ales tu pe care te 
considerăm şef. Vom face din voi ceea ce vrem noi, nu ceea ce doriţi voi. Nu veţi fi eroi aşa cum 
vă sunt principiile. Veţi fi nişte ticăloşi mascaţi, departe de orice virtute. Nu veţi muri decât atunci 
când vrem noi. Întâi vă vom transforma în monstri...Apoi vă vom obliga-prin metodele noastre- să 
declaraţi numai ce vrem noi. Aceste declaraţii smulse cu cleştele roşit în foc le vom păstra ca 
mărturii, ca acte pentru arhivă, după care se va scrie istoria. Vom păstra dosarele până veţi pieri. 
Vom muri şi noi. Istoria se va scrie pentru generaţiile viitoare după aceste documente. Astfel 
cercetătorii vor scrie cum vrem noi, nu cum este realitatea. Noi creăm istoria aşa cum ne place. 
Aşa cum ne convine. Proştii de azi — care sunteţi voi — o veţi scrie cu mâinile voastre aşa cum 
vrem noi. Tâmpii de mâine o vor confirma aşa cum noi am imaginat-o în dosarele ticluite de noi”, 


3 Ibidem, p. 144. 

4 Tzvetan Todorov, op. cit., p. 9-10. 

5 C.N.S.A.S., Pseudomemoriile unui general de Securitate, Documente selectate şi editate, studii 
introductive şi note de Cristina Anisecu şi Silviu B. Moldovan, Bucureşti, Editura Humanitas, 2007, p. 123. 

Cu toate acestea, oricât s-au străduit regimurile totalitare, urmele trecutului sau sursele 
de opoziţie nu au fost eliminate întotdeauna la modul absolut. Pe de altă parte dimensiunea 
intentionalä a surselor create de aceste regimuri în practica lor instituţională este analizată în 
prezent din mai multe perspective. 

Într-o pledoarie pentru o critică de document, potrivit căreia „arhiva a devenit, din 
colecţie de documente, construcţie serială de date” iar istoricul are nevoie „să dispună de date 
relevante...si comparabile între ele pe o perioadă relativ lungă de timp”, întrucât „documentul, 
data nu mai există pentru ele însele ci în raport cu seria care le precede şi cea care le urmează”, 
Frangois Furet, conchidea că ele „sunt mai puţin susceptibile de o critică internă de veridicitate - 
prin comparaţie cu alte mărturii din aceeaşi epocă, decât de o critică internă de coerenţă - prin 
instituirea comparabilitatii lor în interiorul sistemului pe care îl formează'*. 

Raportarea documentelor din fondul penal la o perspectivă lungă - va sfârşi prin a 
reflecta mai degrabă o puternică discontinuitate în politica statului, de control social în urma 
penalizării relaţiilor sociale odată cu institutionalizarea comunismului. În măsura în care 
procesului de supunere al justiţiei atât la nivelul principiilor de drept cât şi a cel al structurilor 
instituţionale, i-au fost consacrate contribuţii importante’ iar abordarea noastră are în vedere mai 
mult o analiză a surselor istorice ale fondului penal, ne vom limita la a fixa doar câteva repere. 

Transformarea justiţiei într-unul din instrumentele funcţiei represive a statului a debutat 
în perioada 1945 - 1947 când au fost introdusi acuzatorii publici iar „sub titlul apropierii aparatului 
de justiţie de masele populare au fost modificate din procedurile civile şi penale,...numeroase 
procese fiind trecute în competenţa judecătorilor rurale". Adoptarea Constitutiilor Comuniste 
(1948, 1952,1965) „a permis existenţa cadrului legal de dominație a partidului unic''2, în timp ce 
legalizarea represiunii care s-a manifestat în forme maximale în perioadele 1948-1953 şi 1958- 
1961 a fost consacrată prin modificările şi completările uneori succesive ale unor articole din 
Codul Penal, Codul de Procedură Penală şi Codul Justiţiei Militare. La acestea s-a adăugat 
schimbarea structurilor instituţionale ale justiţiei şi înlocuirea personalului în paralel cu formarea 
de noi cadre. 

Dacă între anii 1945-1968, perioadele de maximă represiune (1948-1953 şi 1958-1961) 
au fost însoţite de ideologizarea legislaţiei, depăşind puţin cadrul cronologic al abordării noastre, 


8 François Furet, Atelierul Istoriei, Bucureşti, Editura Corint, 2002, p. 91. 

7 Ibidem. 

8 Ibidem. 

9 Ibidem. 

10 Vezi capitolul Instituţii Juridice, pp. 201-237 şi capitolul Legislaţia cu caracter represiv, pp. 493-504 în 
Comisia Prezidenţială pentru analiza Dictaturii Comuniste din România, Raport Final, Bucureşti, Editura 
Humanitas, 2007; Cezar Mata, Justitia populară — între represiune şi coercitie (1948-1953), pp. 109-116 în 
„Studii şi materiale de istorie contemporană”, Serie nouă, vol. III, Bucureşti, Editura Academiei Române, 
Institutul de Istorie „Nicolae Iorga”, 2004; lon Bălan, Legislaţia cu caracter represiv, pp.79-97 în Regimul 
Concentrationar în România, Bucureşti, Editura Fundaţia Academia Civică, 2000. 

11 Cezar Mata, op. cit. p. 109. 3 , 

12 Comisia Prezidenţială pentru analiza Dictaturii Comuniste din România, ep. cit. p. 205. 

o privire asupra evoluţiei sistemului de control social, face vizibilă din 1962, înlocuirea metodelor 
prescriptive cu cele restrictive iar din 1977, substituirea infracţiunilor politice cu infracţiuni de drept 
comun, pentru a masca intervenţiile de forţă in fata unor proteste. Aceasta întrucât însăşi 
regimurile comuniste au funcţionat o perioadă destul de lungă, între cincizeci şi şaptezeci de ani, 
dacă e să ne referim la cele europene, spre deosebire de nazism care a durat doisprezece ani, or 
in acest timp au loc mutații semnificative chiar în cadrul sistemului. 


Limitele surselor istorice din fondul penal 


Documentele fondului penal reprezintă partea finală a represiunii şi nu sunt suficiente 
pentru înțelegerea într-un mod integral a funcţiei represive a statului. În cazul acestor documente 
se impune o înțelegere a regulilor de creaţie ale acestora întrucât regimurile comuniste: a) au 
ideologizat legislaţia — mişcare specifică oricărui regim totalitar, b) instrumentarea unei parti a 
proceselor. politice a fost decisă de Biroul Politic, in timp ce în alte procese au fost 
supradimensionate la nivel ideologic fapte mai putin grave; c) s-a recurs, în lipsa unor probe 
solide, la folosirea Securităţii pentru producerea şi înaintarea lor către tribunale. 

a. În Germania, unde reevaluarea severă a trecutului a reuşit să treacă peste eludarea 
distorsiunilor suferite de drept şi de ştiinţa dreptului, Bernd Ruthers a dedicat simbiozei dintre 
evoluția organizării etatice şi transformările dreptului o analiză retrospectivă şi de pionierat în 
Dreptul degenerat. Teorii ale dreptului şi jurişti proeminenţi în cel de-al Treilea Reich. Sintagma 
prin care national socialişti au desemnat procesul de transformare a ordinii juridice in 
conformitate cu obiectivele lor politice şi ideologice a purtat numele de înnoire populară a 
dreptului, Bernd Ruthers rezumând tot acest proces în 24 de teze şi conchizând într-una dintre 
acestea ca: „statul şi dreptul sunt fundamentate pe o bază indisolubilă de dogme „metafizice”- 
concepţie despre lume, religie, filozofie socială transcendentală, „valori fundamentale"'* (a 21-a 
teză). 

Potrivit aceluiaşi autor, rezistenţa în fata pervertirii dreptului nu poate avea sorti de 
izbândă contra unui sistem totalitar dacă nu este dusă înainte de «preluarea puterii» întrucât 
„fiecare. ordine juridică se bazează pe o ordine axiologică, declarată obligatorie pe calea 
procedurii editarii normelor, pe o etică socială care-şi pune amprenta asupra conţinutului 
dreptului. Nu este de conceput o ordine juridică fără o asemenea bază axiologică fundamentată 
metafizic. Dacă aceste baze ideologice ale ordinii juridice se transformă semnificativ prin efectul 
unor noi forţe şi grupări politice în cadrul populaţiei, atunci această transformare socială se va 
repercuta — chiar şi cu o anumită întârziere — asupra conţinutului ordinii juridice, prin intermediul a 
numeroase instrumente de interpretare, figuri juridice sau acte interpretative, figuri juridice sau 


*3 Bernd Ruthers, Dreptul degenerat Teorii ale dreptului şi jurişti proeminenţi în cel de-al Treilea Reich, 


traducere, studiu introductiv şi îngrijire a ediţiei de Marius Balan, laşi, Editura Universităţii „Alexandru loan | 


Cuza”, 2005, p. 329. Un demers ştiinţific românesc în materie care analizează, ce e drept, infracțiunile 
contrarevolutionare prin prisma degradării conceptului de „siguranţă a statului”, vezi în Dan Constantin 
Mata, Siguranța Statului în România „democrat-populară”. Cazul Infractiunilor ,contrarevolutionare”, 
Anuarul Institutului de Istorie „A.D. Xenopol”, XLII, 2005, p. 497-507. 

acte interpretative dirijate din partea aplicantului dreptului: transformarea metafizicii determină o 
transformare a dreptului”. 

De asemenea, rezistenţa judecătorilor şi procurorilor este limitată într-un sistem totalitar 
stabilizat. Codul de procedură penală al R.S.F.S.R. enunta clar că „aprecierea probelor 
existente în cauză se face de judecători, după convingerea lor intimă, bazată pe cercetarea 
tuturor împrejurărilor cauzei în ansamblul lor. (art. 19, C. Pr. Pen. al R.S.F.S.R.). La formarea 
intimei convingeri a Judecătorului, rolul cel mai important îl joacă conştiinţa socialistă de drept a 
judecătorului'*€. Aceste două aspecte — ideologizarea legislaţiei dar mai ales producerea probelor 
prin mecanisme de anchetă căreia i se adaugă slaba putere de rezistenţă a judecătorilor şi 
procurorilor sunt eludate nu atât datorită lipsei unui spirit critic, cât mai ales datorită faptului că 
acest mecanism reprezintă partea aproape invizibilă a construirii culpei. 

De asemenea, s-au păstrat foarte puţine mărturii din interiorul funcţionării sistemului. 
Interogat în procesul generalului lon Eremia asupra unui material despre funcţia represivă a 
statului - întocmit pe baza unor observaţii personale, Aurel Ardeleanu — colonel, procuror 
acuzator în procesul Pătrăşcanu a precizat că îşi exprimase poziţia „faţă de organele Securităţii 
statului în sensul că organele M.A.I., în mod nejustificat depăşindu-şi atribuţiile ar căuta să 
subordoneze celelalte două organe şi anume procuratura şi justiția”"?. Tot în această ordine de 
idei, dintre aspectele negative sesizate de colegii sai’, în perioada 1952-1954, se numărau: 


"4 Ibidem, p. 316. 

15 În fata degenerării dreptului din perioada national-socialismului german: „Justiţia nu a constituit un centru 
potential de focalizare a unei rezistenţe cu şanse de succes contra sistemelor deja instituite ale nedreptatii”. 
Dacă în cazul german, nu puţini dintre judecătorii şi procurorii care respingeau totala ideologizare a 
dreptului şi justiţiei au încercat acolo unde era posibil să mai frâneze dorințele conducerii national-socialiste 
de aplicare a politicii rasiale sau de eliminare a adversarilor politici prin recurgerea la argumente de tipul 
»Sublinierii zeloase a concepţiei national-socialiste despre drept" în cazul comunismului libertatea de 
mişcare a fost aproape nulă (ibidem, p. 319). 

16 |. D. Levin, A. V. Carass, Bazele statului şi dreptului sovietic, Editura de Stat, Literatura Juridica, 1949, p. 
579. 

17 ACNSAS, fond Penal, dosar nr. 707, vol. 10, ff. 273-275. 

* Aurel Ardeleanu lucrase la pregătirea unor procese penale alături de Grigore Râpeanu, procuror general 
adjunct, Pahontu lon, colonel, procuror din procuratura militară, Rudolf Rossman, în 1958 ministru adjunct 
la justiţie, Moisescu Ilie, general- maior, in 1958 şeful Direcţiei tribunalelor militare din Ministerul Justiţiei. 
Din asemenea mărturii rezultă o anumită reticenta a corpului juridic dar nu ca un fapt premeditat, autoimpus 
şi ofensiv cât mai degrabă spontan, instinctiv, avându-şi resorturile şi în cunoaşterea alternativei neviciate 
de ingerintele politice, pomenită acum cu nostalgie profesională: Râpeanu Grigore „arată că înainte de 23 
august 1944, în timpul regimului burghezo-moşieresc, când lucra ca procuror, organele securităţii nu se 
băgau în treburile justiţiei, că atunci judecătorii erau absolut liberi să acţioneze, iar acum — după cum 
considera el activitatea procurorilor şi judecătorilor ar fi subordonată şi controlată de organele de 
Securitate, interpretând acest fapt ca o îngrădire a libertăţii de acţiune a procurorilor şi judecătorilor” 
(Ibidem.); Moisescu lie, vorbind despre modul în care s-a desfăşurat procesul legionarilor parașutați şi-a 
manifestat disprețul „în sensul că procesele organizate de Securitate s-ar desfăşura ca pe sfoară, că toţi 
arestaţii vorbesc şi îşi recunosc învinuirile ce li se aduc, că la procese nu s-ar mai vedea, din această cauză 


225 


existenţa legilor secrete, atribuirea în mod nejustificat către tribunalele teritoriale a competenţei de 
a judeca infracţiuni contrarevolutionare pentru care se aplică pedeapsa capitală, detaşarea pentru 
anumite procese a altor procurori din tara. În ceea ce priveşte poziţia procurorului general adjunct 
Râpeanu Grigore: „în discuţiile purtate ...acesta... mai spunea că a ajuns să-i fie tot aşa frică la fel 
ca celor din boxă, arătând că actualul şef al Direcţiei de Anchete Penale din M.A.I. ar fi stat tot 
timpul lângă el la procesul spionilor paraşutaţi şi i-a dat îndrumări, considerând acest fapt ca o 
lipsă de încredere în capacitatea sa şi un amestec nejustificat în treburile procesului arătând 
despre acest tovarăș că era lipsit de caracter”!°. 

b. În aparatul puterii regimului totalitar — „poliţia secretă” constituia un „organ executiv al 
guvernului, [al partidului, n.n. R.S.] prin care se transmit toate ordinele'2, Latura decizională in 
instrumentarea proceselor politice împotriva grupurilor şi a celor care au fost consideraţi un 
pericol major pentru regimul popular s-a consumat în cea mai mare parte în cadrul Biroului Politic 
al CC. al PMR. Pentru perioada 1949-1953 „din conținutul proceselor-verbale şi al 
stenogramelor celor peste 110 şedinţe ale Biroului Politic al C.C. al P.M.R. ... reiese cu toată 
claritatea faptul că nici un proces politic nu s-a «judecat» de către justiţia populară, fără 
consilierea acestuia de către «un tovarăş» din Biroul Politic’. Pe de altă parte, nu de puţine ori, 
o serie de fapte mai putin grave au fost considerate infracţiuni politice şi condamnate. în 
consecință. Astfel, ignorarea unei critici externe se va dovedi iluzorie în momentul invocarii 
credibilitatii acestor surse. 

c. Securitatea, prin metode coercitive care uzau fizic şi psihic pe arestaţi reuşea să 
obţină nu numai mărturisiri false prin care aceştia se autoinvinovateau şi care consemnate în 
procese-verbale de interogatoriu constituiau principalele probe în proces dar anchetatorii, după 
cum vom vedea, dirijau de la bun început aceste mărturii pentru a reuşi să supradimensioneze 
organizaţii subversive sau să le fabrice întru totul şi de asemenea să probeze cu ele o infracţiune 
care să se încadreze în articolele Codului Penal. În foarte multe situaţii lipsind latura obiectivă a 
infracţiunii se crea cea subiectivă întrucât, pentru a parafraza din Raportul lui Hruşciov cu privire 
la cultul personalităţii şi consecinţele sale rostit la 25 februarie 1956 „misiunea organelor de 
Securitate era să dovedească atât vinovăția celor arestaţi, cât şi corectitudinea materialelor 
inventate de ea”2. De altfel, acelaşi raport (cu toate limitele lui) a devoalat câteva mijloace 


lupta dintre parti acuzare şi apărare şi că aceste procese ar fi nişte piese de teatru puse în scenă şi 
regizate de către organele de Securitate...Legat de aceasta, Rossman Rudolf ...sustinea şi el aceasta in 
mod dispretuitor - că ce acestea sunt procese? Că nu sunt procese vii etc. şi că a avut el procese grozave 
în care s-au luptat cu acuzaţii să stabilească adevărul, cât şi alte aspecte..." (Ibidem, ff. 261-262). 

19 Ibidem. 

2 Hannah Arendt, Originile Totalitarismului, Bucureşti, Editura Humanitas, 1994, p. 557. 

21 Mircea Chiritoiu, Rolul Biroului Politic al C.C. al P.M.R. în instrumentarea proceselor politice din România 
anilor 1949-1953, în Anii 1949-1953 Mecanismele Terorii, Analele Sighet 7, Bucureşti, Fundaţia Academia 
Civică, 1999, p. 281 - 292. 

2 Raportul lui Hruşciov cu privire la cultul personalităţii şi consecinţele sale, într-o traducere din limba rusă 
de Vasile Limbide, cu note de Armand Goşu, în Doina Jela, Vladimir Tismăneanu (coordonatori), Ungaria 
1956: revolta mintilor şi sfârşitul mitului comunist, Bucuresti, Editura Curtea Veche, 2006, p. 34. 

procedurale şi metode de construire a culpabilitatii in decursul desfăşurării anchetelor şi chiar în 
timpul proceselor politice: 

1. Astfel, în situaţiile în care nu existau dovezi împotriva acuzaților ceea ce califica 
aceste cazuri drept slabe, contrar tuturor normelor jurisprudenţei s-a recurs „la «recunoaşterea» 
de către acuzatul însuşi a culpei,.. care însă... aşa cum au arătat verificarile ulterioare, era 
obţinută prin presiuni fizice şi psihice”2. 

La aceasta se adaugă şi constrângerea semnării proceselor — verbale scrise de către 
anchetatorii penali, nu de către cei acuzaţi. 

2. „Recunoaşterile” sau „mărturisirile” erau direcționate pentru a umple cu existență 
centre teroriste, de sabotaj, spionaj, diversionism cu mai multe ramificații fabricate de fapt de 
N.K.V.D. Anchetat în procesul privind „Centrul terorist de sabotaj, spionaj şi diversionism din 
Leningrad” din 1937, Rozenblium i-a comunicat lui Hruşciov că în scopul unei depozifi 
convingătoare ,Zakovschi a desfăşurat în fata mea variante de propuneri de scheme de 
organizare ale acestui centru şi ale filialelor lui... Prezentându-mi schemele Zakovschi a spus că 
N.K.V.D. pregăteşte un dosar privind acest centru, procesul urmând să fie public. Vor fi deferiti 
instanţei câte 4-5 inşi, câte doi, trei de la fiecare filială. Dosasul privind centrul din Leningrad 
trebuie să fie solid. În acest sens, martorii au o importanță decisivă”. 

3. Mecanismele anchetei erau completate de aşa-zisele ,confruntari" în fapt o punere de 
acord a declaraţiilor celor anchetați, pentru a se ajunge în instanță cu un caz ,veridic’, fără 
mărturii contradictorii. De asemenea, exista şi o pregătire a anchetatului înainte de a compărea la 
tribunal şi pentru a cita acelaşi caz Rozenblium conform ordinelor lui Zakovschi, nu trebuia să 
inventeze nimic: ,N.K.V.D. îţi va da un conspect gata întocmit pentru fiecare filială in parte; treaba 
ta este să-l studiezi, să retii bine toate întrebările şi răspunsurile care pot apărea în instanţă...te 
vei pregăti să nu compromiti ancheta şi pe tine însuşi. De felul cum se va desfăşura şi finaliza 
procesul depinde soarta ta viitoare"2. 

1. Mărturisirile — principalul element al unui caz bun 

Previzionată de Dzerjinski?5 încă din 1918 în urma cercetărilor asupra celor consideraţi 
duşmani ai guvernului sovietic, mărturisirea drept temei în sine pentru condamnare a fost 
teoretizată de Vişinski şi a reprezentat un mecanism de bază în cadrul anchetelor penale. 

Exceptând sursele orale sau memorialistice, un document singular, transmis în teritoriu 
şi intitulat Instrucţiuni cu privire cum se face ancheta de Siguranţă? ne oferă o imagine completă 
asupra etapelor parcurse de anchetatori si implicit anchetați, cu menţiunea că este vorba despre 


23 Ibidem, p. 14. 

2 Ibidem, p. 31. 

25 Ibidem. 

2 „Când sunt confruntati cu dovezi, criminalii mărturisesc aproape de fiecare dată; şi ce argument ar putea 
avea o greutate mai mare decât confesiunea unui criminal.” (Novaia jizn, 8 iunie 1918, citat în J. E. Scott, 
„The Ceka”, Soviet Affairs, nr.1, 1956, p. 8 apud Robert Conquest, Marea Teroare O Reevaluare, 
Bucureşti, Editura Humanitas, 1990, p. 165. 

27 ACNSAS, fond Documentar, dosar nr. 130, vol. 1, ff. 5-8. 

acea Siguranţă infiltraté cu agenţi N.K.V.D. iar în ceea ce priveşte partea de anchetă propriu-zisă 
o vom cita în întregime. Astfel după două faze pregătitoare: 1. culegerea materialului informativ; 
2. pregătirea şi efectuarea arestărilor cu maxim de rapiditate şi prin păstrarea secretului 
desăvârşit urma 3. ancheta care trebuia să se desfăşoare şi să notifice următoarele aspecte: „se 
cercetează fişa individului sau a indivizilor la cazier. Primul contact cu anchetatorul [anchetatul] 
nu discuti nimic în legătură cu problema pentru care a fost adus. Se face împreună cu individul 
autobiografia acestuia pe care o discutăm cu el şi în nici un caz nu îl vom lăsa să scrie singur. 
Autobiografia va fi cât mai amănunţită întrucât de aici se scot o serie de lucruri care ne 
vor ajuta în cursul anchetei. Se va urmări în cursul acestei autobiografii să prindem toate 
slăbiciunile, legăturile familiale, dacă este căsătorit şi are copii, întrucât şi în ce măsură îşi iubeşte 
familia şi copii, etc. toate aceste amănunte fiind foarte necesare la momentul oportun spre a fi 
folosite. După acesta se formează un chestionar care să cuprindă o serie întreagă de întrebări 
fără a se trece la problema care interesează. Se pun întrebări, discutăm răspunsuri şi dacă ne 
satisfac le aşternem pe hârtie. Nu lăsăm să scrie ce doreşte invinuitul şi in discuţie se stabileşte 
răspunsul şi se trece în declaraţie sub formă de dictat. Răspunsul să aibă o formă cât mai 
apropiată de problema ce o urmărim. Anchetatul să simtă în timpul acesta că organul anchetator 
este superior lui. Să nu i se aplice metode tari. În cadrul anchetei este foarte necesară câştigarea 
încrederii anchetatului şi înţelegerea situaţiei lui. Regimul aplicat trebuie să fie în funcţie de 
comportarea anchetatului. Materialul informativ să fie exploatat metodic şi pe măsura adâncirii 
anchetei. Se va urmări de a se descoperi noi elemente pe care nu le avem în materialul 
informativ. Să se caute eventuali complici. În cazurile de spionaj nu există material, ci numai 
perseverenta cu care se duce ancheta de către organele anchetatoare va da rezultate. În cazul 
anchetei se va da o deosebită atenţie recrutării de informatori. După ce s-au luat un număr de 
declaraţii la sfârşitul anchetei se va lua o declaraţie sinteză. Nu se vor pune la dosar toate 
declaraţiile ci numai acelea care ne interesează. Declaraţia primă trebuie să conţină toate datele 
de stare civilă, studii, profesiunea, originea socială a individului şi a familiei, averea personală a 
lui şi a familiei, apartenenţa politică a lui şi a familiei sale, eventuale condamnări, etc. În timpul 
anchetei se pot întrebuința informatori instruiți care să fie introduşi în celula individului. Se va 
evita cu totul contactul individului cu cei din sferă. Scrierile ce eventual s-ar încerca să fie 
introduse din afară vor fi interceptate. Se vor opri copii şi li se vor da curs la individ dacă este 
necesar interceptându-se răspunsul său care se poate să fie de mare folos în cursul cercetărilor. 
Aceste interceptäri să se facă cu mare grijă pentru ca atât învinuitul cât şi cei din afară să nu 
priceapă şi să nu se bănuiască că scrisorile au fost interceptate. După terminarea anchetei se va 
trece la reconstituirea faptelor cu luare de fotografie care fac proba în cazul în care învinuitul va 
încerca în Justiţie constrângerea morală sau fizică. Ţinând [seama de] faptul că în anchetele în 
care sunt implicaţi mai multi indivizi aceştia se prezintă ca un bloc în timpul cercetărilor — vom 
căuta să creăm o breşă între învinuiți care breşă să fie exploatată cu mult tact. Să fim obiectivi in 
închejerea actelor. Se vor studia articole din Codul Penal în care urmează a fi încadrată 
infracţiunea. Cercetările să fie făcute la fata locului pentru a nu se [im]piedica [de] probleme. Să 
se caute a se specializa un anchetator şi în timpul cercetărilor organelor anchetatoare să nu fie 
sustras nici o clipă de la liniştea de care are nevoie la facerea anchetei. Pregătirea procesului. 

Ofiţerul anchetator trebuie să cunoască cât mai bine pe infractor şi din această constatare vom 
putea vedea care sunt cauzele ce l-au determinat să comită infracţiunea. Cunoscându-i-se 
slăbiciunea şi părţile vulnerabile, ştiut fiind faptul că infractorii se aşteptau la maltratări fizice şi 
sunt moraliceşte în acest sens şi dacă vom reuşi ca organele anchetatoare să vorbească cu 
anchetatul ca doi prieteni, rezultatul va fi bun. Nu i se va pune în vedere în nici un caz gravitatea 
infracţiunilor sau consecinţele şi vom căuta să-l uzăm fizic sau moral fără să simtă aceasta. 
Factorul timp cât şi izolarea lui completă vor influenţa foarte mult asupra moralului individului. Prin 
declaraţii dese îl face pe inculpat să-şi piardă firul apărării. Să nu arătăm niciodată celor anchetați 
ce ştim noi despre activitatea lor şi să lăsăm impresia că aici ştim tot ce a făcut el. Să nu 
inventăm lucruri în care să descoperim că nu ştim nimic. Chiar faptele cele mai mici trebuie 
dovedite cu grijă. După terminarea anchetei se va urmări procesul şi pe infractori căutând 
continuu să ţinem legătura cu ei şi să-i convingem că este înspre binele lor să recunoască în fata 
justiţiei mărturisirile ce le-au făcut prin declaraţii în fata noastră. [...] Veţi prelucra in mod serios 
aceste instrucţiuni cu personalul dumneavoastră”28. 

2. Supradimensionarea sau fabricarea organizaţiilor subversive — procedeu copiat şi de 
sistemul represiv românesc este posibil să aibă o origine mult mai veche. O veche metodă a 
Ohranei, amintită de Hannah Arendt a fost un sistem de clasare în care „fiecare suspect era notat 
pe o fişă mare în centrul căreia numele său era înconjurat de un cerc roşu; prietenii săi politici 
erau desemnaţi prin cercuri roşii mai mici şi cunoştinţele sale politice prin cercuri verzi, cercurile 
cafenii indicau persoane care erau în contact cu prietenii suspectului dar pe care el nu-i cunoştea 
personal; relaţiile între prietenii suspectului, politici şi apolitici şi prietenii prietenilor săi erau 
indicate prin linii între cercurile respective". Este foarte posibil ca şi organizaţiile prerevolutionare 
să fi fost radiografiate in acest mod, procedeu pe care comuniştii (foştii urmăriţi) l-au preluat de 
această dată împotriva opozanților lor. Dosarele fondului penal sunt pline de scheme ale unor 
organizaţii de rezistenţă cu largi ramificații care lasă într-un mod eronat impresia că cei care le-au 
constituit, au plănuit într-un mod premeditat extinderea lor, ori în foarte multe cazuri pentru a 
supravieţui. condiţiilor vitrege, astfel de organizaţii s-au divizat. Dacă pe timpul Ohranei, 
conspiraţiile erau descoperite iar când deveneau prea periculoase provocate, Stalin va umple 
scheme fictive din declaraţiile membrilor de partid, aruncând metoda în derizoriu. 

Pentru spaţiul românesc, o distincţie cronologică trebuie totuşi făcută. Între 1945-1948, 
iniţiativele de rezistenţă sunt puţine iar prin infiltrarea şi provocarea lor cu informatori şi agenţi 


2% Ibidem. 

29 Hannah Arendt, op. cit., p. 562. 

30 În cazul a ceea ce a fost numit M.N.R,, întrucât în cercul gen. Aurel Aldea nu se putea pătrunde 

informativ a fost infiltrat pe lângă doi tineri nationalisti (din gruparea Haiducii lui Avram Iancu) agentul 
* Nicolae Dumitrescu care-i va sfătui, nu de puţine ori, spre ce personalitate politică, militară, ecleziastică să 

se îndrepte. Dată fiind perioada în care s-a consumat sentinţa în procesul M.N.R., cu o zi înaintea alegerilor 

de la 18 noiembrie 1946, nu se poate ignora similitudinea cu Rusia sovietică, unde „provocarea, departe de 

a fi arma secretă a poliţiei secrete, a fost folosită ca metodă publică larg sprijinită, de propaganda a 

regimului pentru «a lua temperatura” opiniei publice. Lipsa de entuziasm a populaţiei de a profita de 

se va încerca legarea lor de partidele politice, nu numai pentru stigmatizarea acestora din urmă 
dar şi pentru a lua pulsul stării de spirit a populaţiei într-un mod camuflat. După 1948, în urma 
ajutorului dat şi de consilierii sovietici, iniţiativele de rezistenţă fie vor fi infiltrate şi dezvoltate 
conform scenariului care trebuia să creeze cât mai multe ramuri, fie vor fi fabricate de-a binelea. 
Motivația este acum alta şi a ţinut de impunerea şi în România a paradigmei politice, economice 
şi sociale comuniste, proces în care lupta de clasă nu trebuia să înceteze pe măsura înregistrării 
succeselor economice şi a înaintării spre socialism. 
În cazul a ceea ce a fost numit M.N.R. in 1946, dacă gen. Aurel Aldea a avut ideea unei 
rezistențe organizate în opt zone acestea ar fi trebuit conduse de apropiaţi ai generalului şi nu se 
„avea în vedere subsumarea unor organizaţii deja existente (Graiul Sângelui; Grupul Tera 
Sinaia) cu singura excepţie - tinerii nationalisti organizaţi în gruparea „Haiducii, lui Avram Iancu”. 
Folosindu-se de periplurile acestora, S.S.I. — ul a radiografiat diferite medii, în plus, pentru a crea 
impresia unei imense reţele subversive la proces s-a mers pe raţionamentul că dacă A cunoaşte 
pe B iar B cunoaşte pe C, atunci şi A este în legătură cu C. Pentru a exemplifica, gen. Aurel 
Aldea a fost în legătură cu tinerii nationalisti care s-au autointitulat „Haiducii lui Avram Iancu”, la 
rândul lor, aceştia au fost în legătură cu unii ofiţeri consideraţi a se fi coagulat sub titulatura 
„Grupul Înarmat Sinaia”, iar de aici a rezultat în proces că şi gen. Aurel Aldea ar fi cunoscut 
„Grupul Înarmat Sinaia”. Aşadar, în scopul angajării colective a cât mai multor persoane, în foarte 
multe cazuri, mărturisiri care „erau probe indirecte"? au fost circumscrise „încriminării prin 
analogie"#, Din punct de vedere documentar, surselor din dosarul penal a căror valoare de 
adevăr este echivocă li se pot corobora sintezele S.S.I. care mai pot despărţi lucrurile dar nu la 
modul absolut. Din astfel de sinteze rezultă de pildă că cei arestaţi au auzit prima dată de 
denumirea de M.N.R. de la procurorul Grigoriu, în închisoarea de la Piteşti. 


invitatiile repetate periodic de a critica sau reacţiona la interludiile «liberale» în regimul de teroare arată că 
asemenea gesturi sunt înțelese ca provocări pe scară largă. Provocarea a devenit într-adevăr versiunea 
totalitară a consultărilor electorale.” (Hannah Arendt, op. cit., p. 548). 

31 Potrivit Sectiunii 5 din Raport şi cuvânt de incheiere la Plenara CC al PC (b) al U.R.S.S. din 3 — 5 martie 
1937 - Despre lipsurile muncii de partid şi despre măsurile pentru lichidarea trofchistilor şi a altor fatarnici, 
odată cu succesele economice se instalau o serie de atitudini precum nepăsarea, indolenta, excesiva 
încredere în sine. Astfel, una dintre sarcinile lichidării acestor părţi negative pentru care s-a pronunțat Stalin 
prevedea: „Trebuie să zdrobim şi să respingem teoria putredă după care cu fiecare pas înainte făcut de noi, 
lupta de clasă în tara noastră trebuie, chipurile să se stingă din ce în ce mai mult, că pe măsura succeselor 
noastre duşmanul de clasă devine, chipurile din ce în ce mai docil. Aceasta nu mai este o teorie putredă ci 
şi o teorie primejdioasă, deoarece ea adoarme vigilenta oamenilor noştri, îi atrage în capcană, iar 
duşmanului de clasă îi dă posibilitatea să-şi refacă forţele în vederea luptei împotriva Puterii Sovietice”. 
(Raport şi cuvânt de încheiere la Plenara CC al PC (b) al U.R.S.S. din 3 — 5 martie 1937 — Despre lipsurile 
muncii de partid şi despre măsurile pentru lichidarea trofchistilor şi a altor fatamici, Editura Partidului 
Muncitoresc Român, 1952, p. 24). 

32 Marius Oprea, Legislaţia cu caracter represiv în România comunistă în Comisia Prezidenţială pentru 
analiza Dictaturii Comuniste din România, op. cit., p. 495. 

3 Ibidem. 

O organizaţie de rezistență mai putin cunoscută a fost „Garda Albă”. Initiatä de Leonida 
Bodiu şi doi prieteni ai săi, aceasta a constituit în final un teren favorabil pentru acea metodă a 
Ohranei, preluată apoi de N.K.V.D. şi reaculturată în ţările satelit şi anume provocarea. Un sas 
expropriat Toma Pentecher a fost la originea măririi rândurilor organizaţiei la nivelul satelor din 
jur, Parva şi Rebrişoara. Ceea ce nu ştiau fie informatori fie agenţii provocatori infiltrati în aceste 
organizaţii este faptul că urmau să fie arestaţi alături de cei vizati de Securitate. 

Astfel, în cazul M.N.R. arestarea informatorilor s-a impus în lipsa unor probe sigure, 
situaţie în care probele de culpabilitate trebuiau constituite pe două căi: „prin dovedirea 
contactului cu membrii organizaţiei Haiducii lui Avram lancu şi Graiul Sângelui” şi „prin declaraţii 
pe care informatorii noştri vor fi siliţi să le dea asupra surselor de la care am cules materialul. În 
acest scop informatorii vor trebui să fie şi ei arestaţi“. În ceea ce priveşte organizaţia „Garda 
Albă” şi modul în care a fost provocată, revelatoare este fişa personală a lui Toma Penteker în 
care se făcea menţiunea: „a ajutat foarte mult, prin datele pe care le-a furnizat înainte şi după 
arestare, pentru descoperirea organizaţiei subversive Liga Naţional Creştină («Garda Albă»). A 
predat chiar o scrisoare, care era scrisă de Leonida Bodiu în limba germană şi adresată lui, în 
care ameninţa cu moartea pe numitul Cacior loan, secretarul organizaţiei P.M.R. din Parva. A fost 
informatorul nostru şi martor al acuzării'*5. 

În alte situaţii astfel de organizaţii au fost fabricate întru totul şi doar reevaluarea 
activităţii Securităţii în anumite contexte politice a făcut posibilă o oarecare decantare a cazurilor. 
Astfel „un ofițer al Direcţiei a III-a a preluat un dosar de 200 de file al unei persoane anchetate de 
maiorul Sepi din DRSS Constanţa. În dosar se aflau relatări despre intenţia anchetatului şi a altor 
persoane de a constitui un guvern. Întrebat de noul anchetator cine mai ştie de acest guvern, 
arestatul răspundea: «Nu cunosc decât eu şi tov. anchetator care m-a inspirat să fac acesta». 
După cercetări a reieşit că declaraţia a fost obținută după mai multe anchete în turä"#. 

În perioada 1945 — 1959, conform cifrelor furnizate de Securitate, numărul unor astfel de 
grupări a fost de 1 196, pentru 1949 fiind depistate 200 grupări „subversive” şi 33 de „bande 
teroriste"3’, Câte dintre acestea au pornit de la o minimă iniţiativă şi câte au fost construite prin 
interogatorii abuzante nu se va putea şti niciodată. 

La o distanţă minimă de timp după raportul lui Hruşciov, Securitatea continua să creeze 
scenarii peste legături informale şi să retrimită potenţiali opozanți la închisoare în prag de 
retragere a Armatei Roşii din România. 

Rezultatul în ceea ce ne interesează - ce reprezintă un document stors dintr-o anchetă 
penală? — ca obiect de interpretare ne conduce nu de puţine ori la situaţii în care logica istorică 
care argumentează represiunea prin caracterul de serie al faptelor (organizaţii subversive, cel mai 


34 ACNSAS, fond Penal, dosar nr. 18, vol. 49, f. 98. 

35 Idem, dosar nr. 103, vol. 7, f. 455. 

% Florian Banu, Anchetele Securităţii — strategie şi tactică în „Demascarea duşmanilor poporului” în 
Arhivele Securităţii nr. 2, Bucureşti, Editura Nemira, 2004, p. 77. 

37 Mihai Pelin şi colab. (eds.), Cartea Albă a Securităţii, vol. III, Serviciul Român de Informaţii, Bucureşti, 
1995, p. 52. 

adesea) să contravină documentului dintr-un dosar penal. Ce poate fi contrapus unui document în 
care acuzatul îşi recunoaşte fapta şi care prin grija aceleiaşi anchete a fost construit în aşa fel 
încât să constituie baza subiectivă a unei infracţiuni care să se încadreze în articolele Codului 
Penal? 

1. Surse istorice documentare emise în aceeaşi perioadă cu desfăşurările proceselor 
sunt rare, putând fi reamintite în acest sens notele informative ale S.S.I. despre ceea ce a fost 
numit M.N.R. — 1946 care ajută la descifrarea ,legendei” create în jurul iniţiativei de rezistență a 
gen. Aurel Aldea; directivele date de consilierii sovietici în dirijarea procesului M.N.R. din 1948. 
De asemenea, se mai întâlnesc afirmaţii sporadice rămase chiar în dosarele penale cum ar fi cea 
a lui Aurel Ardeleanu anchetat în legătură cu manuscrisul lui lon Eremia, Guliver în Ţara 
Minciunilor. „deşi anchetatorul s-a purtat corect cu mine, el a reuşit prin sistemul generalizarii 
relatărilor mele să le denatureze. Astfel, în loc să înregistreze exact discuţia despre jena 
financiară trecătoare a mea, anchetatorul înregistra «am purtat discuţii privitoare la nivelul de trai 
şi astfel a procedat cu toate declaraţiile»”.58 

Mai poate fi adăugat un tip de document postfactum dar integrat totuşi perioadei 
detenţiei şi inclus în fondul penal, cum ar fi o autobiografie redactată de Radu Gyr despre care 
istoricul Alexandru V. Diţă aprecia că „este de presupus că în momentul redactării (anul 1960), 
organele de anchetă nu mai aveau interes să influenţeze prin brutalitäti relatarea, avuseseră până 
atunci nenumărate ocazii si posibilităţi să o facä"#. Singura nelămurire care rămâne este în 
privinţa intentionalitatii textului, întrucât dacă mobilul Securităţii a fost cel mai probabil acela de a 
aduce o dovadă a reeducării sale, pentru Radu Gyr este posibil ca acest memoriu să fi fost privit 
ca una din şansele de a influenţa „o imprevizibilă comutare a pedepsei”40. 

Depăşind totuşi această rezervă, întrucât nu considerăm că în scopul comutäri 
pedepsei, Radu Gyr ar fi negat fără o bază reală fondul problemei pentru care fusese arestat, din 
punct de vedere documentar, un argument util pentru deconstruirea unor centre sau organizaţii 
subversive, este precizarea de la pag. 98 a Memoriului: „Nu l-am cunoscut pe Constantin 
Atanasiu, după cum nu am cunoscut pe prietenii săi Traian Lucuta, Nicolae Groza şi Grigore 
Zamfiroiu, decât aici în arestul M.A.I."*. Erau exact cei împreună cu care potrivit sentinţei, ar fi 
constituit un comandament legionar iar în perioada evenimentelor din Ungaria „şi-au pus ca 
obiectiv procurarea de armament şi muniţie necesară pentru a întreprinde la momentul considerat 
de ei oportun, acţiuni violente împotriva puterii populare"2. 


38ACNSAS, fond Penal, dosar nr. 707, vol. 10, f. 163. 

38 Alexandru V. Diţă, Demetrescu Radu Gyr O contribuţie autobiografică esenţială, |, în Arhivele 
Totalitarismului, Anul XV, nr. 56-57; nr. 3-4 /2007, Bucuresti, Editura Academiei Române, 2007, p. 177. 

40 Ibidem. 

4! Mărturie autobiografică a poetului Radu Gyr, scrisă în închisoare, în timp ce era condamnat la moarte de 
autorităţile comuniste în A.S.R.I., Fond Penal, dosar nr. 47 299 apud Alexandru V. Diţă, op. cit. p. 176. 

“2 ACNSAS, fond Penal, dosar nr. 276, vol. 10, f. 289. 

Alte surse documentare care mai pot fi opuse celor smulse în interogatorii se regăsesc 
de această dată într-un alt fond al C.N.S.A.S. şi anume cel informativ. Preventiv, unii dintre foştii 
deţinuţi politici, eliberaţi în perioada 1962-1964 au fost puşi sub supravegherea unor informatori. 

Consemnările stării de spirit a celor care au fost închişi de către informatori au sfârşit 
prin a constitui mărturii relevante asupra graniţei firave care despärtea nevinovăția de o vinovăţie 
construită cu argumente subiective. Astfel, potrivit unui informator dirijat pe lângă Edgar Pappu, 
acesta din urmă „a relatat condiţiile arestării sale, într-un lot de 17 persoane pe care nu le 
cunoştea şi că partea ce mai neplăcută a fost șederea în aceeaşi celulă cu cel care-l băgase la 
apă (propunându-i să formeze un guvern) şi care era solicitat să-l reeduce"#. 

Un alt caz asemănător este cel al preotului Hajdu Geza Leander. Condamnat în cursul 
anului 1958 la 10 ani temniţă grea, tot pentru „uneltire contra ordinii sociale”, fără să ştie s-a 
confesat unui informator. „a fost un neserios [cel] care a încercat şi pe el că ar fi vrut să se 
organizeze, dar, [...] el nu a ştiut nimic şi numai a fost amestecat şi în mod fals a fost învinuit de 
vinovatul principal, dar despre organizare nu a ştiut nimic, dar nu a reuşit să demonstreze 
nevinovälia"#. 

2. Mărturiile de istorie orală sau memoriile unor foşti deţinuţi politici, privite critic reuşesc 
să mai separe lucrurile. Evident, măsura în care este fixată dimensiunea unui fenomen cum ar fi 
Rezistenţa Armată pe baza acestor mărturii fine de percepţia critică a fiecărui istoric însă 
utilizarea lor poate sluji în foarte multe cazuri pentru demistificarea înscenărilor Securităţii. În 
acest sens redăm un fragment dintr-un astfel de interviu: 

„Silvia Angelescu: 19 martie 2003, suntem la sediul Asociaţiei Fostilor Detinuti Politici 
din Braşov şi stăm de vorbă cu domnul Valerian Begănescu care a avut amabilitatea de a acorda 
un interviu Centrului de Istorie Orală al Societăţii Române de Radiodifuziune. 

Ne-aţi spus că dumneavoastră ati fost arestat ca făcând parte dintr-o organizaţie numită 
„Pui de lei” încă de pe când erati elev. Care era atmosfera — mai întâi vă întreb — din liceu şi cum 
ati ajuns să faceţi o organizaţie sau să vă adunaţi un grup de elevi cu aceeaşi idee? 

Valerian Begănescu: E impropriu să vorbim despre o organizaţie care în fapt nici nu a 
existat. Această organizaţie a fost o regizare, o făcătură a Securităţii din Buzău. A fost suficient ca 
un ins de aiurea să-şi dea în petec, mai precis un mitoman, un ins care n-avea nici o ocupaţie, un 
vagabond în două cuvinte, care să racoleze mai multi elevi şi după mintea lui să considere că el 
face o organizaţie, organizaţie care n-a avut nici un nume. Denumirea de „Pui de lei”, initial 
„Straja leului” şi apoi „Pui de lei" a dobândit-o în beciurile Securităţii în luna august 1950, 

S.A.: [voci suprapuse] Deci ei au dat nume, ei au făcut-o să fie o organizaţie... 

Da, a fost în mintea ăstuia, a fost că... [voci suprapuse] 

„era coleg cu dumneavoastră? 

.B.: Nu, era un ins de aiurea, unul, mai precis, căruia nu i-a plăcut să muncească. 
Răsfoindu-mi dosarul 25.430, am putut să aflu despre el acum, din acel dosar cine era acel 
Hăituc Mircea. 


43 Idem, fond Informativ, dosar nr. 5304, vol. 1, f. 37. 
44 Idem, dosar nr. 2498, vol. 1, f. 108. 

S.A.: Cum? 

V.B.: Hăituc Mircea. Din bariera Focşani, din Buzău. Dar povestea mea tristă, aşa cum a 
fost începe cam de prin 1946 când, mergând la fratele mamei din Bădila, care era preot şi avea 
două parohii, Bădila şi Ciuta, întâlnesc acolo pe un coleg de la o clasă, de la Liceul Comercial din 
Buzău, o clasă paralelă cu mine..."%5. 

3. În anumite contexte politice, cu scopuri bine determinate, chiar puterea comunistă 
recurge la devoalarea unor practici abuzive sau înscenări juridice, pentru care a trebuit să aducă 
şi să adune probe. A fost cazul procesului lui Aurel Ţurcanu, în care cei reeducati au fost chemaţi 
să facă declaraţii asupra modului în care li s-au smuls mărturiile şi cazul procesului lui Lucrețiu 
Pătrăşcanu, unde după modelul comisiei conduse de Piotr Pospelov care a lucrat pentru Raportul 
secret al lui Hruşciov a fost formată una similară coordonată de Grigore Răduică. 

Legată de deconspirarea secretului reeducării, în urma decesului lui lon Simionescu şi a 
criticilor internationale care au urmat, acţiunea ,reeducarii” prin „demascare” a fost oprită brusc în 
august 1952. În măsura în care „s-au păstrat documente de partid care dovedesc, fără putinţă de 
tăgadă, faptul că crimele din cadrul procesului reeducării au fost planificate de către Securitate şi 
făptuite sub controlul ei total"# este posibil să se fi pus problema nu numai a retragerii echipelor 
de tortionari dar şi a eliminării unor eventuale complicaţii. 

Deşi acest program „pare să indice prin natura sa un model sovietic"47 asupra unei 
iniţiative sovietice directe de impunere a unui astfel de experiment planează echivocul chiar 
dimpotrivă „documentele arată faptul că înainte de începerea reeducării la Piteşti, sovieticii i-au 
consiliat pe oficialii români să nu meargă atât de departe"# întrucât experienţa sovietică dovedise 
imposibilitatea schimbării foarte rapide de personalitate într-o perioadă scurtă de timp. 

Este posibil ca dintr-o dorinţă de a depăşi modelul sovietic, în România să se fi ajuns la 
astfel de excese. În cadrul demascării exterioare cu cei doi timpi: demascarea din interior şi 
demascarea din exterior, în acest din urmă timp deţinuţii trebuiau să declare toate informaţiile de 
care erau interesate Partidul Comunist şi Securitatea. Cel mai probabil s-a pornit de la premisa că 
ar mai exista un adevăr încă nerostit în anchete şi numai prin supunerea la metodele de 
reeducare se putea obţine în sfârşit totul. În seama lui Eugen Ţurcanu şi a celorlalţi 22 de deţinuţi 
tortionari s-au reţinut „uciderea a peste 30 deţinuţi, maltratarea şi schingiuirea a peste 780 
deţinuţi, dintre care 100 au rămas cu infirmitati, iar alţii au înnebunit datorită presiunilor psihice şi 
fizice a care au fost supusi#?. Prin Sentința numărul 32 din 10 noiembrie 1954 a Tribunalului 
Militar Bucuresti, tortionarii au fost condamnaţi la moarte pentru „crimă de teroare în grup şi crimă 


45 Societatea Română de Radiodifuziune, Secţia Istorie Orală, Caseta C 1626. 

48 Silviu B. Moldovan, România între tentatia titoismului şi refluxul restaurării, în CNSAS, Pseudomemoriile 
unui general de Securitate, Bucureşti, Editura Humanitas, 2007, p. 125. 

47 Cristian Troncota, Torţionarii, Bucureşti, Editura Elion, 2006, p. 154. 

48 Mircea Stănescu, Istorie şi memorie a reeducării, comunicare prezentată la Simpozionul Fenomenul 
Pitesti, reeducarea prin tortură (1949-1952), Pitesti, 6-8 decembrie 2001. 

49 Cristian Troncotă, op. cit., p. 154. 

de motive contra securităţii interne a R.P.R.%. În instanță au fost aduse dintre victimele 
Reeducării între care si Constantin Pillat (întemnițat la Gherla). Depozitia sa, din care vom cita 
fragmente, este elocventă pentru forma extremă de smulgere a declaraţiilor în timpul Reeducäril: 
„prima noapte de anchetă am dat declaraţie că făcusem spionaj in tara şi furnizasem Legaliei 
Americane din Bucureşti date referitoare la transporturi de trupe, producţia petrolieră, etc. După 
ce şi-au dat seama că am minţit şi am dat aceste declaraţii, mi-au mai tras o corecție, şi în 
adevăr, nu mi-au mai dictat să scriu toate aceste declaraţii pe care le făcusem în prima seară de 
anchetă. Am declarat, de asemenea, o serie de persoane care deţineau arme. Erau nume pe 
care le spuneam şi persoane pe care nu le văzusem de multă vreme... Am dat declaraţii asupra 
celor care mergeau acasă la C. Brătianu, secretarul general al Partidului. Formula care mi-a fost 
dictată că erau şedinţe ale partidului, e cam exagerată, căci din anul 1946, nu a mai avut loc nici 
o şedinţă a partidului. Este drept că mergeam acasă la el, dar dacă erau mai multi de doi trei, 
eram alungaţi. Politică se discuta, dar cuvântul de ordine era să ne abtinem de la orice activitate 
politica... Despre legăturile cu spionii lui Tito, cu toate că am declarat in prima seară de anchetă 
că îi cunoşteam, citind chiar nume pe care le luasem din ziar cu ocazia procesului lor, şi-au dat 
seama şi ei şi nu au mai trecut în declaraţiile scrise de mine. 

De asemenea, nu au mai fost trecute nici legăturile pe care le-ag fi avut cu organizaţiile 
din munţi, căci nu cunoscusem pe nimeni care să fi luat parte la aceste organizaţii, afară de cei 
pe care îi văzusem prin închisoare. 

Despre spionajul pe care I-am facut pentru americani, le-am înşirat din mintea mea o 
serie de poveşti, spunând că am văzut prin luna august 1949 trecând pe la Giurgiu trupe 
sovietice. De asemenea, le-am spus că am văzut în gara laşi trenuri întregi cu petrol în vagoane 
ruseşti. Nu-mi amintesc, dar le-am mai spus şi alte poveşti, ca de exemplu: producţia de petrol a 
ajuns la 8 mil. de tone. Am minţit de asemenea când am spus că mergeam regulat la Ambasada 
Americană din Bucureşti, unde personal lui Schoenfeld, ministrul Americii, îi furnizam date. 
Despre Tito le-am mărturisit că avusesem relaţii cu Petek, un spion de-al lui pe care l-am 
cunoscut în adevăr în închisoarea de la Jilava, prin noiembrie 1950, şi care era condamnat şi mi- 
a mărturisit că trecuse de 28 ori frontiera în Jugoslavia şi făcea spionaj pentru Tito. Ca să scap de 
bătaie, le-am spus că îl cunoscusem la Timişoara încă din 1949 şi nu le-am spus că îl 
cunoscusem la Jilava în anul 1950"5'. 

Un alt moment ce a prilejuit dezvăluirea modului în care s-au cimentat capete de 
acuzare potrivit unui scenariu dat, l-a reprezentat ancheta din anii 1967-1969, ordonată de 
Nicolae Ceauşescu nu numai pentru demascarea abuzurilor dar şi circumscrierii acestei 
operaţiuni, „despărțirii” de Gheorghe Gheorghiu-Dej, eliminării lui Alexandru Drăghici şi întăririi 
propriului prestigiu. Nu vom insista asupra contextului, limitelor reabilitärilor şi paralelismului cu 
ceea ce se întâmplase în U.R.S.S. cu mai bine de un deceniu în urmă. 


50 Ibidem. 
51 ACNSAS, fond Informativ, dosar nr. 3765, vol. 1, ff. 166-168. 

Din punct de vedere documentar, vom preciza doar că scenariul construit prin „metode 
ilegale de anchetă": şi deferit apoi justiţiei a trebuit să fie deconstruit nu numai din studierea 
documentelor dar şi din mărturiile, deopotrivă, ale anchetatorilor şi ale celor care au supravieţuit 
anchetelor. Pentru conformitate „Actul de acuzare nr. 3/1954 împotriva grupului de spioni şi 
complotisti în frunte cu Lucrețiu Pătrăşcanu şi complicii lui” retinuse că acuzatul principal se face 
vinovat de: „a) crimă contra păcii, prev. şi ped. de art. 2, lit. C din Legea nr. 291/947... deoarece 
ca agent al siguranţei burghezo-moşiereşti şi fasciste şi ca agent al serviciului de spionaj englez a 
desfăşurat o activitate de defăimare din interior a partidului, de paralizare a acţiunilor PCR în 
lupta contra fascismului şi a războiului imperialist, precum şi de sprijinire a lui Antonescu şi a 
războiului antisovietic; b) Crimă de înaltă trădare, prev. şi pedepsită de art. 184 C.P., combinat cu 
art. 229 C.P., deoarece după 23 august 1944, având calitatea de ministru al Justiţiei, a organizat 
un grup complotist antistatal; c) crimă de înaltă trădare, prev. şi ped. de art. 190 pct. 1 şi 2, C.P., 
deoarece a transmis serviciilor de spionaj american şi englez, după 23 august 1944, informaţii cu 
caracter secret privind securitatea statului român"s. 

Prin declaraţii smulse în urma bătăilor, exploatarea sensibilitatilor personale, crearea de 
breşe între cei arestaţi, promisiuni de ajutorare s-a reuşit chiar şi parţial acoperirea unor astfel de 
acuzaţii. În România, procesele împotriva elitei comuniste“ au fost reduse ca pondere. Spre 
deosebire de cazurile sovietice sau din celelalte {ari socialiste, în care cei acuzaţi cu puţine 
excepții au sfârşit prin a se autoculpabiliza, Lucrețiu Pătrăşcanu nu a oferit acest spectacolS. 
Conform lui Vladimir Tismăneanu, în perioada Conferinţei de la Paris, citise romanul antistalinist 
al lui Arthur Koesler, Întuneric la amiază. 


52 La origine, această sintagmă a denunțat modul în care s-au smuls mărturii de la medicii evrei din 
„complotul halatelor albe” şi a fost introdusă în uzul lingvistic în scurta perioadă în care Beria a deschis linia 
destalinizării. Pentru cazul românesc vezi Documentar privind unele metode necorespunzătoare de 
anchetă folosite în cazul lui Lucrețiu Pătrăşcanu în Marius Oprea, Banalitatea Răului, O istorie a Securităţii 
în documente 1949-1989, laşi, Editura Polirom, 2002, p. 332-358. 

*3 Grigore Răduică, Crime în lupta pentru putere. 1966-1968: Ancheta cazului Pătrăşcanu, Bucureşti, 
Editura Evenimentul Românesc, 1996, p. 199. 

S4 Între 1948-1952, represiunea a atins şi conducerile de partid. „Schisma lui Tito a jucat pentru țările din 
Estul Europei acelaşi rol ca şi asasinarea lui Kirov pentru U.R.S.S. Ratiunile pentru care in România nu au 
fost organizate procese de acest tip sunt în opinia unor cercetători următoarele: în cazul sovieticilor, este 
posibil ca situaţia neconsolidată a conducerii de la Bucureşti să fi constituit raţiunea amânării apoi a anulării 
sale după moartea lui Stalin şi executarea lui Beria. Pentru conducerea de la Bucureşti, este de asemenea 
plauzibil ca experienţa proceselor de la Moscova, când prima gardă de militanti comunişti a fost decimată 
să fi îndemnat la prudenţă. (Alina Ilinca, Liviu Marius Bejenaru, Apărarea secretului de partid şi de stat in 
România lui Gheorghiu-Dej. 1948-1965 în Studii şi materiale de istorie contemporană, Serie nouă, volumul 
Ill, Bucureşti, 2004, p. 124). 

55 „Sistemului recunoaşterii publice a unor acuzaţii false i s-a pus capăt brusc în noiembrie 1949 când 
Kostov, secretar al Comitetului Central al Partidului Comunist Bulgar, şi-a retras mărturisirea în fata 
instanţei şi a publicului, menținându-și această poziţie pe toată durata procesului." (Robert Conquest, op. 
cit., p. 542). 

În concluzie, documentele fondului penal vor reprezenta partea finală a represiunii, 
grupate cronologic vor creiona un tablou al ideologizării legislaţiei în funcţie de anumite contexte 
internaţionale şi interne iar din punctul de vedere al funcţionării mecanismelor instituţionale şi 
apropierii de adevăr vor necesita o permanentă coroborare cu alte surse. 

Tocmai de aceea ne-am oprit la prezentarea în paralel, atât cât am putut, a modului de 
creaţie al documentelor din fondul penal şi a limitelor pe care le implică acesta. În acelaşi timp, nu 
se poate trece cu vederea mai ales pentru prima perioadă faptul că sistemul comunist a distrus 
latura de protejare a drepturilor din ideea juridică. 


THE HISTORICAL SOURCES OF THE CNSAS ARCHIVES. 
THE LIMITS OF THE PENAL FUND DOCUMENTS (1945-1968) 


Documents of the penal fund represent the final part of the repression and are 
indispensable for understanding the repressive function of the communist State. 

If the texts of the sentences in these briefs reflect legislation's ideologization and 
synthesize the subjective argumentation if what considered as political offences, the reality is a 
little bit when all is about the interrogatory records. 

In certain situations, one of the few proofs guilt was its “admission” by the very 
defendant. Obtain following the inquiry mechanism and noted down into interrogatory records, 
under the circumstances hat the trials against the communist elite were reduced inside the 
Romanian territory, the testimonies over dimensioned the level of the social danger of an offence 
or in certain cases, of some initiatives for armed resistance. 

In such a context, a critical approach may be made only by invoking the opposition 
historical sources, which do not totally miss, although they are reduced in number. 

Sometimes we can find them even in the same brief, forgotten by the investigators’ 
carelessness in the pages of the informative monitoring records open to a part of the former 
convicted people at their leaving the prison or in the interviews of oral history. In certain political 
circumstances, the very communist power made use of taking to pieces its own setups for which it 
had to bring and collect evidences. 

IV. RECENZII.NOTE DE LECTURĂ 


Petrache Zidaru, Tribunalele militare - un secol şi jumătate de 
jurisprudenta (1852 - 2000), Bucuresti, Universul Juridic, 2006, 440 p. 


luliu Crăcană 


Moto: „Desigur, Drăghici era un cap politic cu greutate.” 


Între preocupările ştiinţifice ale cercetătorilor istoriei comunismului în România, deşi există o 
mare apetentä pentru studiul diverselor aspecte de impact public, precum instituţia denumită 
Securitate, rezistenţa din munţi, viaţa cotidiană ş.a.m.d., încă nu a elaborat nimeni o monografie 
temeinică a Justiţiei în general şi a instituţiilor sale în special. Cititorul interesat de istoria României 
din perioada comunistă ar avea un motiv de bucurie să afle că cineva s-a aplecat asupra acest 
domeniu. În loc de o monografie ştiinţifică despre înfiinţarea şi existența tribunalelor militare, va întâlni 
însă o „scriitură” atât de tezistä cum rar se poate întâlni chiar şi între cele scrise înainte de 1989. 
Teza sa este că în timpul regimului comunist nu au existat procese politice acestea fiind procese 
împotriva banditismului de stat iar cei ce afirmă contrariul denaturează voit lucrurile, că aceasta a fost 
singură perioadă din istoria justiţiei româneşti în care judecătorii nu au fost constrânşi din punct de 
vedere politic şi nici nu au existat inscenäri judiciare. Procese politice sunt doar cele din perioada 
interbelică şi cele de după 1989. Autorul împarte chiar jurisprudenţa militară, din „perspectiva libertăţii 
spiritului”, în trei perioade: 1852-1918, 1918-1945, 1945-2000. Prin urmare, căderea regimului 
comunist nu a adus noutăţi majore în jurisprudenţa militară. Există aceeaşi „libertate a spiritului” ca 
înainte de 1989 dar totuşi există procese politice. Cea mai neagră dintre perioade este considerată 
de către autor, totuşi, cea dintre 1918-1945. 

Totodată, autorul pleacă la război fără armele rigorii ştiinţifice. Cea mai mare parte din 
expunere se referă la contextul istoric în care s-au desfăşurat procesele politice, bibliografia folosită 
fiind însă foarte ,subtire": Istoria românilor a lui losif Constantin Drăgan, precum şi literatură 
beletristică: Străinul de Titus Popovici, Caloianul de lon Lăncrăjan. Deşi întâlnim în listă şi câteva 
lucrări generale ale unor istorici valoroşi, precum O istorie sinceră a poporului român a lui Florin 
Constantiniu, autorul pare că nu a folosit-o. Cele câteva materiale consultate în Arhivele Naţionale, 
Arhivele Militare, Arhivele C.N.S.A.S., după cum se va vedea pe parcursul acestei recenzii, sunt 
interpretate tendentios sau fără nici un pic de spirit critic. Mai mult, autorul sare în apărarea 


1 Petrache Zidaru, Tribunalele militare — un secol şi jumătate de jurisprudentä (1852 - 2000), Bucuresti, 
Universul Juridic, 2006, p. 287. 

afirmațiilor din documentele emise de aparatul comunist. Vom vedea că democraţia şi libertatea de 
exprimare îi sunt concepte străine. 

Structura cărţii cunoaşte o abordare inegală a subiectelor supusă documentarii inegale dar, 
mai ales, a pasiunii autorului pentru victimizarea conducerii Partidului Comunist. Întâlnim un capitol 
amplu despre revoluţia din decembrie 1989, precum şi un „Tabel comparativ al loviturii de la 23 
august cu evenimentele revoluţionare din 17-22 decembrie 1989” care nu au ce căuta în această 
carte în care ocupă un spaţiu important. Procesul soţilor Ceauşescu este redat pe larg, 
supradimensionand aceeaşi perioadă a istoriei (1989) pentru care autorul are o aplecare deosebită. 

Autor a câtorva cursuri universitare, Petrache Zidaru confundă judecătorii cu procurorii 
făcând afirmaţii de genul: „Judecătorii militari au câştigat acele procese în liniile lor principale”2. După 
cum vom exemplifica mai jos, autorul ia de bune informaţiile din romanele scrise în perioada 
comunistă, fără nici un pic de simţ critic. Pe de altă parte, cele mai multe afirmaţii nu au nici o 
acoperire, provenind vădit din istoria militantă şi ideologizată comunistă. 

Trebuie, totodată, să ne îndreptăm puţin atenţia şi asupra stilului nepotrivit, pe care autorul îl 
foloseşte pentru a-şi exprima ideile şi a transmite informaţiile. Cuvintele par scoase din căciulă, la 
întâmplare, fără o altă noimă decât stilul preţios şi bombastic: Cartea este plină de astfel de alăturări 
surprinzătoare precum „orchestrarea nevăzută a coardelor flautiste care emană parfumul toxic cu 
polen de extracţie masonică” sau „tirania introdusă direct pe sub bolta deschisă şi susţinută prin 
romantice descriptii de peisaj politic carceral, împreună cu viata poporului desfăşurată liniştit...” Am 
preferat ca, pe parcursul acestei recenzii, să cităm câteva fraze cu scopul de a deschide (sau 
suprima) pofta cititorilor pentru lectura întregului volum. Am redat frazele întocmai aşa cum apar ele 
în carte, fără a corecta greşelile de gramatică, nu puţine, şi exprimările incoerente. 

Despre tribunalele militare în perioada interbelică autorul afirmă că „specificul naţional era 
slab, foarte slab coalizat din cauza sträinismului şi politicianismului exacerbat. Atmosfera 
incriminatorie a pătruns în conştiinţa românească ca instituţii [sic] seci, plate, fără leac. Completele de 
judecată condamnau cu ochii închişi, uneori se arătau emotionate în timpul judecatii. Închisorile 
gemeau'3. Gemeau pare să exprime cantitatea mare de deţinuţi din perioada interbelică dar autorul 
nu da nici un fel de cifră şi nici o trimitere. Autorul exemplifică doar cu procesul intentat lui Constantin 
Stere despre care afirmă că a fost un „scenariu politico-juridic", Argumentele pe care le foloseşte 
pentru a justifica afirmaţia nu sunt, însă, destul de solide, afirmaţia fiind preluată de la Petre Pandrea, 
acesta fiind validat imediat în frază de faptul că Pandrea a fost „avocat, cumnatul şi apărătorul lui 
Lucrețiu Pătrăşcanu în două procese fapt pentru care a şi fost închis tot de atâtea ori”. 

La istorie şi la fotbal se pricepe toată lumea. Nu este grav atâta vreme cât nu oricine intra pe 
terenul de joc sau nu scrie cărţi. Vorbind despre alegerile din 1946, domnul Zidaru afirmă: 
„Antemergătorii alegerilor libere şi democratice cu întregul lor conţinut ideologic si organizatoric au 
profitat de prezenţa regelui Mihai în tara care, tânăr, înconjurat de adevărate gărzi pretoriene ce 
camuflau paternalismul jocului diplomatic şi-a tratativelor secrete [sic] au fructificat dezideratul 


2 Ibidem, p 15. 
3 Ibidem, p. 15. 
4 Ibidem, p. 153. 

popular exprimat prin vot’. Nu vedem, oricât ne-am strădui, legătura dintre conţinutul frazei şi gărzile 
pretoriene care îl înconjurau pe tânărul monarh. Pentru o documentare asupra modului cum s-au 
desfăşurat alegerile din 1946 şi care a fost dezideratul popular, recomandăm o minimă bibliografie: 
Anul 1946 — începutul sfârşitului, Fundaţia Academia Civică, 1996, si Virgiliu Târäu, Alegeri fara 
opţiune. Primele scrutinuri parlamentare din Centrul şi Estul Europei după cel de-al Doilea Război 
Mondial, Ed. Eikon, Cluj Napoca, 2005. Va vedea acolo că rezultatul alegerilor nu a reprezentat nici 
pe departe dezideratul popular. 

În preajma alegerilor din 1946, este de părere autorul, „poporul privea încrezător pacea cu 
elanul colectiv de a-şi apropia suma viitoarelor transformări sociale. Tara privea enigmatică [sic] când 
la o fata de rege, când la o fata de prim-ministru, două personaje cheie, fără nici o similitudine a 
alternativelor de coabitare politică, în schimb cu semnificatii.(.…) Forţele reacţiunii ocupa [sic] poziţia 
boicotului”e, 

Avem parte de 440 de pagini „delicioase”! Din fericire, autorul reproduce şi documente de 
primă mână (rechizitorii, stenograme) care, deşi sunt redactate în stilul grefierilor semidocţi ai anilor 
'50, sunt, prin comparaţie, de departe, mai inteligibile decât propriile asertiuni. Comentariile aferente 
sunt, însă, greu de înțeles, fiecare frază în parte beneficiind de o construcţie confuză atât din punct 
de vedere gramatical, cât şi ideatic. lată un exemplu de elocintä şi logică: „Dacă pe temeiul firii 
noastre sociale considerăm ca fapte de natură penală cu un anumit grad de pericol individualizat 
social, cum şi trebuie, de altfel, să le considerăm, aşadar, acţiuni tipice pe care legea le pedepseşte, 
recunoaştem implicit că fazele de început ale socialismului au fost incriminate atitudini tipice, 
imposibile [sic] pentru opinia publică de a le înţelege incriminarea, ci numai frica de fenomenul 
însuşi”. 

Am încercat să înțelegem această frază care, spre deosebire de altele, pare să conţină o 
idee şi, cu greu, am reformulat-o astfel: Faptele de natură penală cu un anumit grad de pericol 
individualizat social sunt considerate de noi acțiuni tipice. Asa şi trebuie, de altfel, pe temeiul firii 
noastre sociale. Trebuie să recunoaştem că în fazele de început ale socialismului au fost incriminate 
şi atitudini(le) tipice. Opinia publică nu înţelegea această incriminare dar se temea de fenomen. Pare 
că autorul vrea să exprime ceva, dar nu prea reuşeşte. Incriminarea atitudinilor tipice a dat naştere la 
procese tipice, astfel fiind denumite procesele politice de către autor. 

Despre reflectia lor în istoriografia actuală, fără a lua în seamă sau, poate, fără să cunoască 
lucrările de specialitate apărute în ultima vreme®, autorul afirmă: „Înmormântarea faptelor comise de 
inculpatii respectivi în cauzele pe rol, astăzi motivate cu tot felul de fandoseli pătimaşe, pasionale, ca 


5 Ibidem, p. 203. 

6 Ibidem p. 193. 

? Ibidem, p. 203. 

Vezi Procesul generalilor. Cercul profesional militar al Partidului National Ţărănesc, (1946-1948), Documente. 
Editura Vremea, Bucureşti, 2000, Selecţia documentelor şi studiul introductiv de Dr. Corneliu Beldiman şi Cu 
unanimitate de voturi. Sentinte politice adunate şi comentate de Marius Lupu, Comel Nicoară şi Gheorghe 
Onişoru, Bucureşti, Fundaţia Academia Civică, 1997, lucrări din care reiese clar că procesele politice au fost 
nişte inscenäri 

şi gelozia în viata de familie, nu pot minimaliza transgresiunea de politică penală a guvernului după 
1945”. Probabil că autorul foloseşte termenul transgresiune cu sensul de schimbare a politicii penale 
în direcţia devenirii sale cât mai cuprinzătoare, cu ajutorul ei fiind condamnaţi adversarii regimului. 
Prin urmare, politica penală s-a schimbat după 1945. Suntem întru totul de acord. Cu siguranţă, însă, 
nu trebuia folosit verbul a minimaliza, deoarece autorii cunoscuţi care analizează astăzi respectivele 
procese politice scot în evidență exact acest lucru: schimbarea politicii penale odată cu schimbarea 
întregului sistem social politic de până atunci. Cu spiritul său polemic, autorul vorbeşte de fandoseli 
pătimaşe, pasionale, apoi aminteşte de gelozia in viata de familie. Într-adevăr, în viata de familie 
apare uneori şi gelozia, aceasta fiind un fenomen social condamnabil sau nu, explicabil sau nu, dar 
nu are nici o legătură cu procesele, cu inculpatii, cu politica penală şi cu nimic altceva din subiectul 
tratat de autor. 

În continuare, juristul atotcunoscător devine din nou istoric şi face afirmaţii din această 
ipostază: „Lupta înverşunată pentru cutare sau cutare lozincă, poziţia ideologică a lui Pătrăşcanu — 
cuvântarea de la adunarea studențească de la Cluj, a fost determinată atunci nu de o «greşeală» a 
partidului; nu, ea a fost determinată de necesitatea obiectivă de a lua o hotărâre rapidă şi unică, în 
condiţiile în care nu exista în partid un punct de vedere comun. Putem identifica doar linia 
nationalistilor români şi linia emisarilor sovietici, altfel spus, două curente ideologice. Dar, pentru o 
informare corectă nu atribuim inculparea pusă în sarcina liderului comunist exprimării «înainte de a fi 
comunist, sunt român»!”. Apoi după câteva fraze alambicate din care nu înțelegem absolut nimic, 
autorul afirmă „faptul că atâţia oameni politici şi comandanţi militari au înmormântat linia partidului 
ajuns la guvernare a însemnat, în fond, că acei respectabili domni s-au înmormântat pe ei înşişi 
(Vasile Luca, Ana Pauker, Miron Constantinescu, losif Chişinevschi şi alţii). Atunci când partidul la 
guvernare asimila o experienţă nouă de luptă directă ajutat de condiţiile politice interioare şi 
exterioare, lupta politică devenea lozinca zilei”. Pare că autorul este un ideolog al partidului din anii 
'50, Nu ştii dacă este jurist, istoric, sociolog sau politician. Este din toate câte putin. După care îşi 
permite să formuleze o definiție a luptei politice: „era acel proces în care incriminarea pleca de la 
agitația politică, adaptată tacticii şi organizării scopurilor politice, în speranţa influentarii stării de spirit 
insuflate inevitabil, ca expresie, într-o acţiune colectivă. Deci, continuă autorul, interferența 
fenomenelor şi legătura reală dintre ele puteau răsturna cu capul în jos [sic] politica guvernamentală. 
Prin urmare, învinuirea ne furnizează date că, chiar în domeniul rezervat politicii, când clasa 
conducătoare nu avea putere deplină, ci doar trăia tranzacţia cu vechiul regim, administrarea probelor 
în favoarea inculpatilor nu putea învinge în România deceniului al şaselea altfel, decât învingând mai 
întâi puterea de la centru. Acest recurs la metoda de-a învinui arată că reciproca implicatillor politice 
exprimă ipoteze, mai mari şi mai periculoase decât predicatele pe care le conţineau, estompate doar 
în ordinea convingerilor, nicidecum în negația eseurilor elaborate, a gândirii politice de înfăptuit”"o. În 
fond, deşi e greu de înţeles şi stilul literar, cititorul fiind nevoit să citească de mai multe ori o frază 


° Termenul de transgresiune desemnează în speologie un proces de înaintare a apelor marine spre uscat, 
pe suprafeţe mari, ca efect al mişcării de coborâre a scoarței terestre, iar la Georges Bataille 
transgresiunea este esența erotismului, experienţa sexuală a fiinţei şi a neantului. 

10 Petrache Zidaru, op. cit., p. 204. 

pentru a înţelege ceva, precum şi motivul, autorul îi critică pe liderii comunişti care s-au abătut de la 
linia partidului. Nu înțelegem de ce sunt pomeniti aici comandanții militari şi cum au îngropat ei linia 
partidului. În orice caz, autorul justifică inculparea celor ce trebuiau „înmormântaţi” cu ajutorul 
proceselor politice. 

După ce îi trece în revistă pe cei arestaţi începând cu ziua de 27 mai 1946, autorul 
precizează că „Olteanu Gabriel, [a] fost comandant al batalionului luliu «Maniu»”. La aceste date 
copiate din Decizia curţii militare adăugă între paranteze, pentru a defini mai bine natura batalionului 
şi a-l incrimina ,(Bandele Maniste)”. Pentru a justifica această expresie citează în nota de subsol (una 
dintre foarte puţinele) din romanul Sträinul de Titus Popovici: „După eliberare, bandele maniste s-au 
dedat la crime împotriva țăranilor unguri”. Trebuie să îl informăm pe autor că cercetarea istorică 
presupune un minim discernământ, un roman propagandistic, scris în anul 1955, neputând fi 
considerat o sursă istoriografică decât după o analiză critică a epocii în care a fost scrisă, a 
intereselor şi a tezei pe care vrea să o demonstreze autorul. Despre „Ilie Lazăr avocatul”, pentru a 
sublinia caracterul infracţional al acestuia, descoperă că este o „persoană pe care o vom găsi 
arestată si în «lovitura de la Tămădău»”. În fraza imediat următoare concluzionează abrupt: „din 
aceste date de dosar penal se desprinde concluzia că procesul «Sumanelor negre» a fost primul 
proces împotriva «banditismului de stat» şi nu un proces politic, cum denaturat se comunică în 
diferite lucrări; încriminarea faptelor a dezvăluit o inlantuire de infracţiuni care subminau în parte 
ordinea politică existentă la acea dată”"". Îi recomandăm autorului stenograma şedinţei Biroului Politic 
al C.C. al P.C.R. din ziua de 26 iulie 1946 în care însuşi Lucrețiu Pătrăşcanu, ministru de justiţie la 
acea dată, recomanda punerea în scenă a unui şir de procese politice ,incepand” cu “Sumanele 
negre”. Scopul era acela de ,compromitere şi distrugere a partidelor «istorice»"!2, Mai mult, având în 
vedere că nici măcar comuniştii nu s-au gândit să le numească altfel decât „procese politice”, iar 
cercetarea penală era „organizată şi îndrumată” de către o „comisie politică” alcătuită ad-hoc'?, 
autorul ar trebui să evite a schimba termenul consacrat de proces politic. Dacă insistă totuşi să o 
facă, îi recomandăm să facă diligentele necesare pentru schimbarea denumirii Asociaţiei Foştilor 
Detinuti Politici din România în Asociaţia Fostilor Banditi de Stat din România. 

Mai mult, autorul analizează şi recursurile în anulare postdecembriste pe care le consideră 
nefondate. „În septembrie 1945, generalul Aldea Aurel nu avea nici o răspundere în aparatul de stat. 
Era rezervist, adică o persoană trecută în cadrele de rezervă ale armatei. Nu era însărcii 
avea rangul oficial să facă demersuri emfatice (bombastice şi pretentioase) în numele secui 
şi a capului constitutional al statului"'*. Se vede clar că autorul este un adept al poliţiei politice, Se 
împotriva libertăţii de exprimare. Cine nu are o funcţie de răspundere în aparatul de stat nu are voie 
să exprime idei, să ia atitudine, să întreprindă o acţiune împotriva puterii, orice tip de opoziţie fiind un 
motiv de trimitere în justiţie. Îl informăm pe domnul Zidaru că generalul Aurel Aldea, fusese ministru 
de Interne în primul guvern Sănătescu 23 august - 3 noiembrie 1944, funcţie din care a combătut 


"1 Ibidem, p. 206. 

*2 AN.LC. fond C.C. al P.C.R 
* Idem, dosar nr. 24/1947, p. 4. 

‘4 Petrache Zidaru, op. cit., p. 216. 


Cancelarie, dosar nr. 42/1946, f. 4. 

acţiunile P.C.R. de acaparare prin forță a primăriilor şi prefecturilor. Cu o zi înainte de alegeri, la 18 
noiembrie 1946, Aldea a fost condamnat la muncă silnică pe viaţă şi a murit trei ani mai târziu în 
închisoarea Aiud. 

Despre „lovitura de la Tămădău” autorul face din nou aprecieri subiective, îndepărtându-se 
de rigoarea ştiinţifică a istoricului sau juristului: „acţiunea trădătoare a acuzaților luliu Maniu, lon 
Mihalache şi a celorlalţi nu a fost decât o încununare a trădării naţionale care caracteriza întreaga 
activitate a P.N.Ţ.”. După ce redă sentinţa din dosarul penal'5, autorul tine neapărat să o explice cu 
cuvintele sale şi să o justifice: 

- „Au fost grupuri de persoane constituite care au comis acte împotriva puterilor 
constituţionale ale statului (crima de surpare a ordinii constituţionale — art. 207 Cod penal 1937, 
bandele «teroriste» ale lui luliu Maniu). 

- Aubeneficiat de o structură stabilă în care ierarhia prestigiului era recunoscută. Acest fapt 
a favorizat instalarea unei reţele permanente de relaţii în administraţia de stat pentru a obţine, 
încălcând legea, secrete de stat (stenograme de la Consiliul de Miniştrii, lucrarea cu caracter secret 
„Efortul de război al României”)... 

- Au exprimat şi promovat, de regulă, interesele unui grup social determinat prin uneltire 
contra ordinii sociale în scop de a înlătura autoritatea guvernului de la 6 martie 1945" etc. Autorul 
continuă cu alte câteva puncte de-a dreptul aberante. După care „ca politician incorigibil, latifundiar 
prin destinaţie, şi nu agricultor, cum se recomandă în instanţă, luliu Maniu a utilizat subversiv 
mijloacele luptei politice desublimând sistematic ideologia adversarului. Prin adevărul experienţei 
imediate, era implicat în tentativa de răsturnare a ordinii existente. După 12 septembrie 1945, după 
recunoaşterea faptului învingerii, puterea deja instalată în România, recunoscută de Naţiunile Unite 
prin semnarea Convenţiei, conducea un proces atât în fapt, cât şi în propaganda ideologică, 
propagandă care susţinea printr-un alt conţinut al discursului, prin termenii unei logici impuse de 
Naţiunile Unite necesitatea producerii de fapte. În acest context, în lupta de culise, nu de acţiune, 
preşedintele P.N.T. a sperat că principiul optim al istoricitätii vieţii sociale şi realitatea de atunci să nu 
se lege de interesele şi scopurile politice ale puterii instalate. Dar atât mijloacele, cât mai ales cauzele 
care legau în poliedrul de interese propaganda limbajului politic au împins aparenţa unei demnități 
până la conştiinţa falsă a legii, justiţiei şi civismului”. 

- Reluam textul pentru a ne pune nişte întrebări. „Au exprimat şi promovat, de regulă, 
interesele unui grup social determinat [si comuniştii promovau interesele unui grup social, denumit de 
ei clasă, dar autorul nu incrimineaza acest lucru] prin uneltire contra ordinii sociale în scop de a 
înlătura autoritatea guvernului de la 6 martie 1945” ... „Ca politician incorigibil [după autor, cei mai 
buni politicieni sunt, probabil, cei corigibili], latifundiar prin destinaţie [de proces de intenţie am auzit, 
dar de proces de destinaţie încă nul], şi nu agricultor, cum se recomandă în instanţă [practic, autorul 
acuză pe inculpat că a minţit atunci când şi-a declinat ocupaţia deşi, la acel moment, luliu Maniu, 
nemaiocupand nici o funcţie publică şi neprofesând ca jurist, putea pretinde că se ocupă cu 
agricultura, mai ales că /atifundiar nu apărea nici la acea vreme în nomenclatorul de meserii], luliu 
Maniu a utilizat subversiv mijloacele luptei politice desublimând sistematic ideologia adversarului. 


%5 Ibidem, p. 233. 

[Mare crimă pentru un politician să desublimeze ideologia adversarului politic. Autorul nu înţelege 
democraţia, pare chiar că aceasta îlirită!]. Prin adevărul experienţei imediate, era implicat în tentativa 
de răsturnare a ordinii existente [nu cumva era implicat în tentativa de păstrare a vechii ordini statale, 
monarhice şi democratice, atât cât a fost, creştine, prin urmare antibolsevice, româneşti?]. După 12 
septembrie 1945, după recunoaşterea faptului învingerii [cine a recunoscut învingerea cui?], puterea 
deja instalată în România, recunoscută de Naţiunile Unite prin semnarea Convenţiei, [care 
conventie?], conducea un proces atât în fapt, cât şi în propaganda ideologică, propagandă care 
susţinea printr-un alt conţinut al discursului, prin termenii unei logici impuse de Naţiunile Unite 
necesitatea producerii de fapte. În acest context, în lupta de culise, nu de acţiune [oare ce posibilităţi 
de acţiune mai avea Maniu la acea datä?] preşedintele P.N.T. a sperat [de unde ştie autorul ce a 
sperat Maniu?] că principiul optim al istoricitätii vieţii sociale şi realitatea de atunci să nu se lege de 
interesele şi scopurile politice ale puterii instalate [viaţa socială are o istoricitate, istoricitatea vieţii 
sociale are un principiu optim. Pe de altă parte vorbeşte de realitatea de atunci. Autorul alătură o 
noţiune teoretică şi abstractă principiul optim al istoricitatii vieţii sociale unei noţiuni concrete şi 
palpabile realitatea de atunci. El nu le pune în opoziţie una fata de cealaltă ci le alătură). Dar atât 
mijloacele, cât mai ales cauzele care legau în poliedrul de interese propaganda limbajului politic au 
împins aparenţa unei demnități până la conştiinţa falsă a legii, justiţiei şi civismului”. 

Şi autorul o ţine aşa zeci de pagini. În acestea demonstrează că „naţionalizările, 
condamnärile, colectivizările” erau „urmările” ,infractiunilor’ ale căror „elemente constitutive” erau: 
„urmarea socialmente periculoasă cu prevederea rezultatului (vinovăția) şi raportul de cauzalitate” 16. 

Autorul justifică, în aceiaşi manieră, şi celelalte procese, considerate de domnia sa tipice, al 
„generalului Radu Roseti”, al „generalului Iacobici Iosif”, al „conducătorilor P.N.T.", al „generalilor din 
cercul profesionist al P.N.Ţ”, al „deţinuţilor de la Canalul Dunăre-Marea Neagră”, al „deţinuţilor 
legionari” etc, pentru fiecare dintre acestea având un titlu separat. Procesele tipice sunt, deci, 
procesele cu ajutorul cărora a fost eliminată din viata politică şi chiar fizică fosta elită a României. 

Bineînţeles că într-o clasificare trebuie să existe cel putin două clase. A doua clasă cuprinde, 
fără să ne surprindă prea tare, procesele categorisite drept atipice. Acestea sunt procesele prin care 
au fost eliminaţi comunişti în lupta pentru putere de la nivelul înalt al partidului sau pentru că 
deveniseră incomozi. Este vorba de „procesul Lucrețiu Pătrăşcanu” şi „procesul Plăcințeanu Gh. 
Gheorghe”. Autorul ia de bună înscenarea de bignita pregătită medicului chirurg Plăcințeanu. Îl 
informăm noi că adevăratul motiv pentru care acest om şi-a pierdut viata este avea o relaţie 
amoroasă cu fiica lui Gheorghiu- Dej de care acesta aflase şi cu care nu era de acord. Plăcințeanu a 
fost arestat în 1959 şi a murit în închisoare la Râmnicu-Sărat în 1961. Sunt autori, unii chiar colegi 
de temniţă, care susţin că administraţia închisorii a primit consemn ca indezirabilul să nu iasă viu de 
acolo. Oricum, domnul Zidaru aduce aici nişte nuantari, spre victimele proceselor tipice trimițând o 
vagă urmă de regret. Acesta dispare însă imediat, considerându-le necesare în contextul epocii. 
„Dacă cinematografia s-ar inspira din prejudecățile şi conţinutul dramei nefericitilor condamnaţi la 
pedeapsa închisorii ar ieşi o peliculă de «febră, nerv şi inconştient». Din punct de vedere al ritului 
creştin-ortodox moartea condamnaților în penitenciarele Aiud şi Râmnicu-Sărat a fost total 


16 Ibidem, pp. 237-238. 

premeditată. Deplângem soarta nefericitilor în acele împrejurări. Din punct de vedere al evoluţiei spre 
agravare a procesului patologic, politico-ideologic, moartea nevinovatilor condamnaţi la închisoare 
este rezultatul adâncirii luptei de clasă, interpusă antologic cu vigilentä de partid până şi între 
coperţile Codului Penal”. Ne întrebăm de ce specifică, delimitează, autorul punctul de vedere al unui 
singur rit. Din punct de vedere al ritului greco-catolic sau a religiei hinduse, moartea a fost 
nepremeditată? Nu cunoaştem un comunicat al Patriarhiei în legătură cu premeditarea morţii 
condamnaților din anumite închisori, care să motiveze o astfel de afirmaţie. Dacă autorul a vrut să 
spună că, din punct de vedere creştin, asasinarea ,nefericitilor” a fost o faptă reprobabilă, dar că ea 
era necesară din punct de vedere politic şi pe deplin justificată din punct de vedere juridic, îl rugăm să 
ne ierte că nu suntem de acord cu domnia sa. Îl rugăm, totodată, să arunce o privire şi asupra 
tratatelor internaţionale privind drepturile fundamentale ale omului. 

„La celălalt pol [autorul nu precizează în frazele anterioare un pol de referinţă] se aflau 
grupuri mai mult sau mai puţin numeroase care, în raport cu interesele de clasă manifestau oscilări 
sau reticente sub forma celor două boli de care a suferit opoziţia din România: tendinţele oportuniste, 
pe de o parte, şi frazeologia anarhistă, pe de altă parte”"7. Că de tendințe oportuniste suferă orice 
grup sau entitate socială nu mai trebuie să vorbim, afirmaţia nu este doar inutilă, ci şi malitioasa. 
Autorul îşi însuşeşte fără discernământ filosofia marxistă a luptei de clasă punând în seama 
intereselor de clasă oscilările şi reticentele fata de, se subintelege, instaurarea comunismului în 
România. Nici un moment nu se regăseşte la domnia sa tendinţa firească de nuantare. Nu îşi pune 
deloc întrebarea dacă nu cumva partidele istorice încercau pur şi simplu să împiedice comunizarea 
forțată a României. Despre sintagma ,frazeologia anarhistă” îl informăm pe autor că dacă partidele 
politice îndemnau la nesupunere faţă de regimul impus de tancurile sovietice o făceau tocmai pentru 
că acesta era singurul mijloc de care mai dispuneau în absenţa luptei parlamentare. 

Se pare că Petrache Zidaru este un mare admirator al infaptuirilor comunismului. Despre 
modificările aduse Codului de justiţie militară în perioada comunistă afirmă că „intelectualitatea 
juridică a fost înrolată pe scenele mari ale onoarei faţă de şansa unei clarificări importante"!6, 

Gheorghe Gheorghiu-Dej este privit ca un despot luminat, ceea ce nu este interzis dacă este 
argumentat şi bazat pe surse. Nu este cazul! Întâlnim aici un tip de admiraţie care nu are ce căuta 
într-o lucrare care se pretinde ştiinţifică, despre istoria dreptului românesc. Autorul pare că plânge la 
capul mortului! Frazele par desprinse dintr-un necrolog: „Cum persoana fizică nu este un Eu abstract, 
cuprinsă în ansamblul practicii omeneşti, tendinţa de revizuire a marxism-leninismului trebuia să 
redea cauzei astfel elaborate o existenţă obiectivă conexiunii ei: libertatea, egalitatea în drepturi, 
instrucţiunea şi cultura. Dar primul-secretar al partidului n-a mai avut zile să privească în fata acest 
fenomen. Paralel cu tirania introdusă direct pe sub bolta deschisă şi susţinută prin romantice 
descriptii de peisaj politic carceral, împreună cu viata poporului desfăşurată liniştit, probabilitatea că 
[sic] gândirea ideologică e limba autocrației imperiale, i s-a grăbit decesul, acesta intervenind în ziua 


17 Ibidem, p. 274. 
*8 Ibidem, p. 194. 

de vineri - 19 martie 1965. Acum se arăta orgoliul lui Ceauşescu de a fi recunoscut succesor la 
conducerea partidului"'9. 

De parcă nu era de ajuns, Petrache Zidaru introduce în paginile cărţii un capitol de mare 
excepţie despre revoluția din decembrie 1989. De jenă, nu îl comentăm! Spunem doar că aparatul 
critic se compune din Revoluţia furată de Dumitru Mazilu şi Revoluţia trăită de lon Iliescu. Lipsa de 
informaţii şi de competenţă este suplinită de afirmaţii tendentioase: lovitură de stat ilegală, agenturi 
străine etc. 

Despre autorii „loviturii de stat’ din 1989: „Nici unul dintre «legitimişti» nu cunoaşte 
articulațiile şi substratul loviturii de stat.” Desi ei au înfăptuit-o! „Ascultaţi expunerile lor. Au conţinut de 
extemporal pe care îl dau elevii în clasele elementare”. Nu înțelegem de ce autorul îi jigneste pe 
elevi, mai ales că multi au mai multe cunoştinţe şi sunt mult mai coerenti decât domnia sa. „Tupeul e 
nemărginit, caracteristic claselor suprapuse [cumva ideologie comunistä?], actualmente indivizi 
inältati pe fosta superbă [sic] linişte metafizică a regimului comunist. În mare parte îşi expun 
elucubraţiile în fata întregului popor’®, Nota bene, autorul vorbeşte despre elucubraţiile altora. 

Alt capitol: Procesul Sotilor Ceauşescu despre care spune, pe bună dreptate, că „nu a avuto 
tehnică procedurală care să poată fi urmărită, nici o valoare demonstrativă a ceea ce a fost 
experiența trăită în perioada comunistă, pledoarii nenatural de revoltate, fraze pacifiste găunoase, 
nedesolidarizat de «metafizica» puterii încă neconstituite, mimetism castrist”. Scris adânc! Autorul 
continuă în felul lui: „Rațiunea juridică n-a fost acoperită de imprescriptibila demnitate care-i da viaţă, 
ci, după cum s-au înţeles, au hotărât condamnarea la moarte pornind de la inculpări ipocrite, de o 
sminteală sectaristă proprie parazitismului celular strict din «Orizonturi Roşii» de lon Mihai Pacepa, 
de la monstruoasa caricatură a cercetării judecătoreşti la rotocolul sferic al unui ghem imposibil de 
confuzii juridice şi judiciare’2". Îl informăm pe autor că ,rotocolul sferic al unui ghem” este otautologie 
după toate normele, repetarea inutilă nefiind permisă decât, eventual, ca licenţă poetică, mai putin 
într-o lucrare cu caracter ştiinţific. 

Autorul îl analizează pe Nicolae Ceauşescu din mai multe perspective: 

„În planul conştiinţei politice nu se putea face vinovat de nici o eroare istorică. El a crezut în 
sine însuşi că este predestinat să construiască socialismul în România. Socialismul era 
«exteriorizarea» lui, «opera şi realitatea lui». Acelaşi lucru îl cerea şi poporului şi colaboratorilor săi”. 
Dacă a crede în tine însuţi şi în predestinare te absolvă de orice vinovăţie sau eroare istorică, folosind 
acelaşi raționament, Hitler, Stalin sau Mao nu se pot face vinovaţi de nici o eroare istorică. 

„În planul sentimentelor era afectat de istoria poporului român, a fost învestit cu puteri politice 
într-un moment când măştile şi costumele raţiunii politice acopereau spirite îngheţate. Cu toate ca 
purta cauza țării pe toate meridianele globului, optimismul orb care-l însoțea nu putea anticipa viitorul, 
urzit sub ochii lui, de sistemul libertăţilor şi concurenţei capitaliste”. Ne îndoim că a fi afectat de istoria 
poporului tău este o afecţiune atât de grea încât poate justifica orice unui om politic. Optimismul este 


19 Ibidem, p. 286. 
20 Ibidem, p. 424. 
21 Ibidem, p. 304. 

o concepție filosofică despre lume sau o stare, o atitudine umană, iar o atitudine nu poate să 
anticipeze. 

„În planul poziției concrete a corectat destinul României, a accelerat roata istoriei pentru a 
diminua necesităţile implacabile care posedau ara, a încercat să susţină cu propriul grumaz” de ce 
grumaz şi nu (tot un arhaism) brâncă? „«călcâiul de fier» al istoriei construite de marile puteri”22, 
Această atribuire de calităţi prometeice lui Nicolae Ceauşescu nu are ce căuta într-o lucrare care se 
vrea ştiinţifică. 

În acest fel, autorul demontează toate capetele de acuzare ale procesului soților Ceauşescu, 
lucru pe care nu l-a făcut cu procesele politice comuniste. Infractiunea de Genocid (art. 357 Cod 
Penal) nu s-ar justifica pentru că „nu s-a prezentat absolut nici o probă în instanţă”. Vinovati pentru 
crimele care s-au produs sunt revoluționarii care au comis „acte teroriste, de vandalism şi distrugere a 
unor bunuri obşteşti, devastarea Comitetului judeţean de partid, atacarea sediului poliţiei judeţene, a 
unor unităţi militare. 

Se vede că juristii din completul de judecată, în special procurorul de şedinţă au învăţat după 
cărți vechi, cu sânge rece, ca oamenii de afaceri'2. Oamenii de afaceri învaţă după cărţi vechi, cu 
sânge rece? 

„Eliminarea fizică a soţilor Ceauşescu de către mulţimea de «revoluționari» ar fi eliminat 
aservirea politică a dreptului. Pentru că în acel câmp de bătălie s-a regizat o exaltată cercetare 
judecătorească: judecătorul acuza, jignind; avocatul acuza, jignind; procurorul acuza, jignind, pe 
lângă pericolul social (grosso modo) atotcuprinzător, de asemenea, fantastica înscenare a fugii cu 
elicopterul de pe acoperişul Comitetului Central ca şi erorile judiciare nu sunt recunoscute de ştiinţa 
dreptului. Voința organelor calificate judiciar, supusă unui travaliu acut de răzbunare poate fi în acord 
cu dreptul? Prezumția e categorică. Nu! Atunci unde e justiţia revoluţionară?'24, 

În scenariul „horror” imaginat de autor, corect ar fi fost ca mulţimea de revoluționari să-l fi 
linşat pe preşedintele României în stradă. Cum acest lucru nu a fost posibil la Bucureşti, trebuia ca 
mulţimea să fie transportată la Târgovişte sau să fi fost adus Ceauşescu la Bucureşti şi dat pe mâna 
mulţimii. Fragila conducere de atunci a preferat să folosească o metodă binecunoscută din perioada 
imediat anterioară, respectiv folosirea justiţiei militare pentru eliminarea adversarului politic. Si justiţia 
militară a făcut ceea ce ştia ea mai bine. Este deja o opinie comună că procesul soţilor Ceauşescu 
este ultimul, sperăm, proces stalinist, în care au fost folosiţi inclusiv asesori populari. Autorul judecă 
însă cu dublă măsură. La fel de odioase au fost şi procesele „tipice” şi chiar cele „atipice” din anii '50, 
ca, de altfel, toate procesele politice din perioada comunistă. 

Vorbind de instrumentarea proceselor fostei conduceri Emil Bobu, lon Dincă, Manea 
Mănescu, Tudor Postelnicu. „Ca nişte pedanti caraghiosi, ca nişte filistini sută-n sută (targoveti 
păguboşi), ca nişte lachei docili şi devotați puterii plasate în umbră de dragul unui cuvânt, şi anume 
«colectivitate» care împodobea incriminarea, introdus în art. 357 C. Pen., procuratura a mers pe 
calificarea de genocid”. Autorul pune atâta pasiune încât nu mai este loc de echilibru, nemaivorbind 


2 Ibidem, p. 307. 
2 Ibidem, p. 311. 
2 Ibidem, p. 313. 

de competenţă ştiinţifică. Procurorii, deşi folosește aici singularul, procuratura, sunt făcuţi în toate 
felurile în stilul pamfletului ieftin: „filistini sută-n sută” cu completarea inutilă şi originală ,targoveti 
pagubosi”, ,lachei docili” (pleonasm inutil), „pedanţi caraghioşi”. Din nevoia de întărire a celor spuse, 
scriitura geme (verb folosit din plin de Petrache Zidaru) de adjective. 

În paginile 394 — 403, autorul ne prezintă un „Tabel comparativ al loviturii de la 23 august cu 
evenimentele revoluţionare din 17-22 decembrie 1989”. „Pentru a înlesni comparatia” autorul le 
aşează pe două coloane. 

Astfel informaţiei că „generalul Aldea Aurel este chemat la Bucuresti de la Drăgăneşti-Olt, de 
aghiotantul regelui, colonel lonescu Emilian pe motiv că generalul Sănătescu este plictisit." îi 
corespunde următoarea „cu începere de la 1 ianuarie 1987, Episcopia Reformată Oradea îl numeşte 
pe Laszlo Tokes preot supleant în parohia Timişoara”. Hotărârii ca generalul Aldea să plece la 
Moscova traversând frontul, îi corespunde începerea „distrugerii, jefuirii şi incendierii a cca 300 de 
magazine din Timişoara”. Comparatia este forțată de nevoia autorului de similitudine şi dovedeşte 
contrariul ipotezei autorului. Este greu să comparăm cele două evenimente din punct de vedere al 
desfăşurării lor efective, actul de la 23 august fiind înfăptuit de către rege, el neschimbând un sistem 
social politic cu altul, neavând astfel caracterul unei revoluţii. După Albert Camus „în teorie, cuvântul 
revoluție păstrează sensul pe care îl are in astronomie. Este o mişcare care închide bucla, care trece 
de la o guvernare la alta după o translație completă”. Tocmai translatia lipseşte actului de la 23 
august. Camus vede revoluţia ca având două componente principale: revolta împotriva sistemului 
social politic, care implică mase largi de oameni, şi schimbarea guvernării. Pe lângă acestea întâlnim 
alte două componente: schimbarea fundamentală a regimului de proprietate şi uciderea vechilor zei, 
acest fapt implicând înlocuirea lor cu alţii. În actul de la 23 august 1944 nu întâlnim decât 
schimbarea guvernării ca manifestare de voinţă a regelui Mihai şi a unor cercuri politice. Drept 
urmare, actul de la 23 august are caracterul unei lovituri de stat. Actul din decembrie 1989, în schimb, 
are caracterul unei revoluţii, îndeplinind toate condiţiile formale. Este greu, prin urmare, să comparăm 
o revoluţie cu o lovitură de stat din punct de vedere teoretic, dar şi la nivelul etapelor şi desfăşurării 
efective 

„Dacă tumultul de fapte şi evenimente nu urma traseul unui scop preexistent, de unde atunci 
orchestrarea nevăzută a coardelor flautiste care emana parfumul toxic cu polen de extracţie 
masonica?” După încă o frază şi mai alambicată autorul ne atenționează: „Observaţi, n-am spus 
nimic despre principiul autoritar, atribut specific al loviturii de stat”#. Autorul ne sugerează că mai are 
o carte în mânecă, dar nu o scoate pentru că ar fi prea mare pentru jocul acesta. Sună a cacealma, 
un alt procedeu care, din nou suntem nevoiţi să accentuäm, nu are ce căuta într-o lucrare ştiinţifică. 

Deloc surprinzător, abia când vorbeşte de procesele din timpul şi de după '89, autorul le 
califică drept „procese politice”?7, la fel ca şi pe cele interbelice. Din cuprinsul întregii lucrări reiese 


2 Albert Camus, Faţa şi reversul, Nunta, Mitul lui Sisif, Omul Revoltat, Vara, Bucureşti, Editura RAO, 1994, 
p. 301-477. 

2 Ibidem, p. 402. 

2 Ibidem, p. 403. 

obstinatia de a dovedi că dreptatea si legea s-au născut odată cu tribunalele militare din regimul 
comunist. 

Autorul face un imens deserviciu justiţiei militare. În încercarea sa de a o justifica, o 
descoperă. O scoate la lumină. Din lucrarea sa reiese clar că a fost un instrument de opresiune 
politică greu de estimat cu atât mai înfricoşător cu cât la şaptesprezece ani după căderea 
comunismului sistemul încă mai produce astfel de teoreticieni. Cele mai murdare fapte în acţiunea de 
bolşevizare a țării, de eliminare a tuturor adversarilor şi a posibililor adversari au fost înfăptuite cu 
ajutorul justiţiei militare, disciplinată, executând la ordin, ca pe un atac de cavalerie (stilul este 
molipsitor), orice ordin politic de distrugere a indezirabililor regimului. În timpul regimului comunist, 
tribunalele militare au înfăptuit justiţia politică, vârful de lance al poliţiei politice, dând o înfăţişare 
legală crimelor şi abuzurilor condamnate astăzi de toată lumea (mai putin di. Zidaru). 

Având în vedere că îşi manifestă interesul şi pentru „infracțiunile contra securităţii statului, ai 
căror condamnaţi, beneficiari ai unei proceduri de interes selectiv au fost reabilitaţi după anul 2000”, 
ale căror dosare fine să le „comenteze în viitoarea ediţie'2, ne îndoim că îşi va materializa intenţiile 
cu obiectivitate şi spirit critic. 

Date despre autor nu am întâlnit prea multe. Căutând pe internet, am aflat că domnul 
Petrache Zidaru predă la Academia de Poliţie „Alexandru loan Cuza” din Bucureşti. Cursul de Drept 
executional penal, predat studenților de la „arma penitenciare”, publicat la editura All Beck este 
epuizat. Pentru a releva valoarea acestuia, cităm o frază din prezentarea pe care autorul o face 
cursului: „Prin prezentarea procedurilor specifice care se desfăşoară în aria penitenciară şi în 
celelalte cazuri în care libertatea persoanei este îngrădită prin lege, cursul se poate alinia tendinței 
pozitive de a introduce în practica relaţiilor sociale specifice, necesitatea cunoaşterii prevederilor 
legislative în materie şi a recomandărilor internationale". 

Regăsim acelaşi limbaj deosebit de patetic, pamfletar şi pretentios prin care autorul vrea să 
dea impresia de erudiție. La o analiză mai atentă, însă, suntem tentaţi să îl includem în rândul 
„pedanţilor caraghioși”. Sperăm că profesorul Petrache Zidaru nu face parte dintre aceia care 
condiţionează trecerea examenelor de cumpărarea cărţilor sale. 

Întorcându-ne la Tribunalele militare, deşi trecută in bibliografia mai multor universităţi nu am 
găsit, încă, o recenzie. Cartea ne dă impresia că este scrisă în timpul comunismului. Cum, însă, a 
fost publicată în 2006 şi nu face parte din literatura de sertar, este clar că a fost scrisă sub influenţa 
unui anumit tip de lecturi şi a unui sistem ideologic stalinist din care autorul nu mai poate să iasă. Pe 
de altă parte, nu putem să nu evidentiem următoarele lipsuri ale autorului: nu stăpâneşte regulile 
elementare de sintaxă şi vocabular, nu cunoaşte sensul multor cuvinte pe care le foloseşte din nevoia 
de a epata, este deficitar la capitolul coerenţă, folosind formulări stereotipe şi cuvinte al căror înţeles 
îi sunt străine, iar, din punct de vedere ştiinţific, istoria este pentru domnia sa o materie şi nu o ştiinţă. 
Impresia generală pe care o prezintă cartea este cea de incoerentä. Cel mai grav lucru pe care îl 
remarcăm, însă, este acela că autorul priveşte actul de justiţie într-un mod eronat, după principiile 
luptei de clasă si obedientei politice. Nu face diferenţa, fundamentală după părerea noastră atunci 


2 Ibidem, p. 288. 
2 http:/www.raft.ro/detaliu.asp?IDCarte=5975&ldDomeniu=0610 accesat la 30.07.2007. 

când analizezi procesele postbelice, între temeiul juridic şi temeiul politic al acestora“. Mai mult, 
Petrache Zidaru enunţă aceste lucruri ex cathedra, criticând şi jignind tot ce contravine ideilor sale. 
Ne întrebăm ce învaţă tinerii studenţi de la un astfel de profesor. Nădăjduim ca, cel putin, să nu 
deţină vreo funcţie în sistemul judecătoresc, ceea ce ar fi şi mai grav. 

Şi totuşi, deşi carentele autorului sunt indubitabile, trebuie să privim şi partea plină a 
paharului. Intenţia de a scrie o lucrare despre istoria tribunalelor militare pe toată durata existenţei lor 
în România nu poate fi decât lăudabilă. Rămâne ca această intenţie să fie materializată de cineva 
care să dispună de uneltele cercetării ştiinţifice. 


Constantin Olteanu, Alesandru Duţu, Constantin Antip, România şi 
Tratatul de la Varşovia. Istoric. Mărturii. Documente. Cronologie, 
Bucureşti, Editura Pro Historia, 2005, 335 p. 


Liviu Täranu 


În varianta 2007 a doctrinei militare a Kremlinului, despre care au apărut menţiuni şi în presa 
românească, Ministerul Apărării al Federaţiei Ruse a ținut să sublinieze că această țară „nu trebuie 
să uite axioma conform căreia războaiele şi conflictele militare se vor succeda continuu, pentru că 
sunt generate de veşnica întrecere între state". Contextul militar-politic se conturează, în opinia 
generalilor ruşi, ca fiind în defavoarea Rusiei, iar colaborarea cu Occidentul nu a condus la o 
reducere a amenințării militare. Statul Major General „simte pericolul care vine din partea statelor 
dezvoltate şi în curs de dezvoltare”. Desi nu sunt precizate, nu e foarte greu de intuit care sunt aceste 
state. Însă, ceea ce ne pune pe gânduri este similitudinea unor formulări şi atitudini asemănătoare cu 
cele din perioada Războiului Rece, când România, ca şi celelalte țări din estul Europei, făceau parte 
din „imperiul exterior” al URSS. 

Situaţia României în cadrul blocului comunist este analizată, astăzi, îndeosebi prin studierea 
evoluţiei a două organisme internaţionale: Consiliul de Ajutor Economic Reciproc (C.AE.R.) şi 
Tratatul de la Varşovia. Practic, relaţiile României cu toate celelalte {ari ,surori” şi cu Uniunea 
Sovietică, puterea hegemonă, se regăsesc în cea mai mare măsură în interacţiunile existente în 
cadrul celor două structuri internaţionale. 


% Inclusiv Gheorghe Gheorghiu-Dej făcea diferenţa între temeiul juridic şi temeiul politic al respectivelor 
procese. Atunci când aveau loc abuzuri se întâmpla chiar să ia atitudine. Într-o şedinţă a Biroului Politic din 28 
februarie 1955 se întreba: „Organele noastre de stat au moştenit de la burghezi tendința de a inscena procese? 
Burghezia puţine procese fabrica? De ce să permitem noi inscenari şi asemenea arestări şi trimitem în judecată 
fără nici un temei? Nici politic nu se justifică şi nu are nici un temei juridic”. (A.N.I.C., fond CC. al PCR, 
Cancelaria, dosar nr. 40/1955, f. 8). 

3 „România liberă”, 30 ianuarie 2007. 


251 


Lucrările consacrate acestor teme, atât în istoriografia românească cât şi în cea străină, sunt 
departe de a fi epuizat subiectul, în suspensie fiind nu numai anumite chestiuni punctuale ci şi 
perioade întregi din evoluţia României în cadrul celor două organizaţii create de U.R.S.S. 

În ceea ce priveşte cunoaşterea poziţiei României în cadrul Tratatului de la Varşovia, cartea 
semnată de general-colonel (r) dr. Constantin Olteanu, colonel (r) dr. Alesandru Duţu şi general-maior 
(r) Constantin Antip reprezintă o contribuţie ştiinţifică notabilă, asupra căreia oricare cercetător al 
perioadei comuniste va trebui sa zăbovească. 

De altfel, lucrarea este precedată de o serie de alte contribuţii semnate, între alţii de fostul 
ministru al Apărării, Constantin Olteanu (România. O voce distinctă în Tratatul de la Varşovia. 
Memorii, 1980-1985, Bucureşti, 1999), Dennis Deletant şi Mihail E. lonescu (Romania and Warsaw 
Pact, 1955-1989, Selected documents, Bucureşti, 2004), iar din noul val al istoriografiei se remarcă, 
atât prin calitatea documentarii cât şi prin curajul abordării, studiile şi articolele semnate de către 
Petre Opriş. Precizăm, de asemenea, că subiectul participării României, ca membru fondator, la 
acţiunile Tratatului de la Varşovia, a fost abordat în mai multe sesiuni, seminarii şi conferinţe 
naţionale şi internaţionale, unde, îndeosebi, istoricii militari au căutat să elucideze atitudinea şi 
contribuţia României la activitatea acestui organism. 

Lucrarea România şi Tratatul de la Varşovia. Istoric. Mărturii. Documente. Cronologie isi 
descoperă virtuțile de la primele ei pagini. Foarte bine structurată, pe un model istoriografic mai rar 
întâlnit, aceasta conţine alături de partea de analiză istorică, o serie de mărturii ale unor reprezentanţi 
români în cadrul Tratatului de la Vaïsovia, precum şi un număr de 15 documente care acoperă anii 
1966-1970. În final, respectând o mai veche şi foarte bună tradiţie a istoriografiei româneşti, 
practicată tot mai putin astăzi, se regăsesc două rezumate ale lucrării în limba rusă şi engleză, 
semnate de Laurenţiu Constantiniu şi Oana Anca Otu. 

Istoricul evoluţiei României în cadrul Organizaţiei Tratatului de la Varşovia (OTV) cuprinde, 
pentru început, ample referiri la contextul international în care s-a declanşat Războiul Rece şi a fost 
creat Pactul Nord-Atlantic. Ca şi în cazul „Planului Marshall” unde replica sovietică s-a numit Consiliul 
de Ajutor Economic Reciproc (CAER-ul a fost creat în ianuarie 1949), apariţia OTV nu a fost decât o 
altă replică a URSS, e drept cu oarecare întârziere, la mutările politico-militare ale Occidentului. În ce 
priveşte OTV, fondată în primăvara anului 1955, această organizaţie a fost pusă pe picioare în scurt 
timp, având prilejul de a-şi demonstra forţa în timpul Revoluţiei maghiare din toamna anului 1956. 

În cazul României, conducerea de la Bucureşti a avut în cadrul OTV o poziţie identică celei 
adoptate in fata încercărilor făcute de sovietici prin intermediul CAER de a-şi subordona şi controla 
economiile ţărilor satelite. Opoziția românească faţă de planurile integrationiste ale URSS in 
domeniul economic a fost acompaniată, după 1958, de refuzul liderilor PMR de a accepta punerea 
forțelor armatei române sub comandă sovietică în- cadrul OTV. De altfel, strategiile folosite de 
sovietici în CAER — informări făcute chiar înainte de a se analiza şi lua decizii, timp foarte scurt 
acordat studierii materialelor supuse dezbaterii, ignorarea propunerilor făcute de către reprezentanţii 
statelor comuniste, altele decât URSS — au fost aplicate (dupa cum aflăm din România şi Tratatul de 
la Varşovia. Istoric. Mărturii. Documente. Cronologie... p. 43) şi în cadrul Comitetului Politic 
Consultativ şi a celorialte organisme create ca urmare a semnării Tratatului de la Varşovia. 

Autorii prezintă exhaustiv structurile politice si militare ale OTV, poziţia adoptată de România 
în situaţiile de criză prin care a trecut blocul comunist (1961 — Criza Berlinului, 1962 — Criza 
rachetelor din Cuba, 1968 — Invazia din Cehoslovacia), precum şi atitudinea României fata de 
încercările de ,perfectionare” a mecanismelor de conducere şi cooperare în cadrul OTV, în a doua 
parte a anilor '80. Relaţiile armatei române cu armatele altor state şi aplicaţiile comune ale Forţelor 
Armate Unite sunt, de asemenea, prezentate documentat și la obiect. 

Mărturiile din partea a doua lucrării sunt deosebit de preţioase ele aparţinând unor figuri 
cheie (generali) din armata română între anii 1955-1989: lon Tutoveanu (şef al Marelui Stat Major 
între 1954-1965), lon Suta, lon Gheorghe, Nicolae Cibu, Florian Truta, lulian Topliceanu, Gheorghe 
Zărnescu, lon Dândăreanu, Mircea Mocanu, Vasile lonel, viceamiral Ştefan Dinu, Dumitru Mircea şi, 
evident, Constantin Olteanu. 

Fiecare din cei de mai sus, prin propriile mărturisiri, relevă aspecte esențiale ale „colaborării” 
din cadrul OTV: participarea la aplicaţii comune, producţia de tehnică de luptă, situaţiile de criză din 
cadrul blocului comunist şi modul de rezolvare adoptat de sovietici, manevre ale autorităţilor române 
în direcţia diminuării obligaţiilor militare ale României etc. 

Sunt semnalate în carte şi o serie de aspecte care sunt menite să limpezească climatul 
relaţiilor româno-sovietice la finele ,guvernarii” Gh. Gheorghiu-Dej. Printre ele şi modul în care fusese 
făcută repartiția pe tari în ceea ce privea producţia de tehnică militară. României îi revenea rolul de 
producătoare a unor remorci sau bucătării de campanie, în timp ce Polonia şi Cehoslovacia urmau să 
fabrice avioane de luptă. 

Dorim să menţionăm aici şi utilitatea notelor biografice incluse de autori pentru fiecare din 
generalii ale căror mărturii au fost incluse în volum. 

Documentele, în număr de 15, acoperă intervalul februarie 1966-martie 1970 şi provin de la 
Arhivele Militare Române, fondul D, dosarul V2, volumele 2-3a. Rapoartele, informările şi notele 
publicate sunt, fără excepţie, emanate de la cabinetul ministrului Forţelor Armate, ele având strictă 
legătură cu tema cărții. 

Cronologia alcătuită la finele lucrării, încadrând perioada 1945-1991, reprezintă un 
instrument foarte util, în înţelegerea contextului internaţional în care a apărut, evoluat şi dispărut 
Tratatul de la Varşovia. 

Pe lângă meritele incontestabile, cartea are şi câteva slăbiciuni. La acest capitol, îi rugăm pe 
autori să ne lămurească asupra unei neclaritati. În Prefatä aflăm, în trei rânduri (la p. 7 şi p. 10), că 
România a făcut parte din OTV între anii 1955-2001 „când angrenarea țării în Tratatul de la Varşovia 
a fost determinată de plasarea țării în sfera de influență sovietică” (p. 7). În schimb la p. 115 autorii 
specifică faptul că „la 1 iulie 1991 a avut loc ceremonia oficială care a consfințit desfiinţarea Tratatului 
de la Varsovia"(?!). 

Nu putem trece şi peste câteva fracturi în construirea analizei istorice din această 
prima parte a cărții: tratarea pe larg a unor fapte sau evenimente şi expedierea altora, 
precum şi discontinuități în abordarea cronologică a activităţii României în cadrul OTV. 

Un alt inconvenient, din punct de vedere tehnic, este dat de lipsa unei liste a documentelor 
publicate în a patra parte a lucrării. De asemenea, un indice de nume ar fi uşurat munca 
cercetătorului axată doar pe anumite aspecte ale evoluţiei României în cadrul OTV. 

Dincolo de toate acestea, lucrarea România şi Tratatul de la Varşovia. Istoric. Mărturii. 
Documente. Cronologie..., reprezintă o contribuţie deosebit de valoroasă a istoriografiei militare 
româneşti, la cunoaşterea unui domeniu sensibil al istoriei noastre recente. În cazul acestuia, ca şi a 
altora, credem că nu a sosit, totuşi, timpul marilor sinteze. 


Marian Boboc, Mihai Barbu, Strict Secret Lupeni 1977. Filajul Continuă! 
Nume de Cod: “Sârbulescu”. Scriitorul Minerilor, lon D. Sârbu, în anul 
grevei ortacilor săi, Craiova, Editura Autograf MJM, 2007, 814 p 


Spiridon Raluca Nicoleta 


Înaintea altor consideraţii, trebuie precizat că domnii Marian Boboc şi Mihai Barbu, aplecati 
asupra istoriei locale au reuşit să readucă în prim plan şi evenimente din perioada interbelică, 
realizând o cronică fluviu a Văii Jiului în Come back, Valea Jiului - 1001 de ştiri despre o Vale 
înfloritoare şi fascinantă. Mitologia minerului, Cluj Napoca, Editura Fundaţiei pentru studii europene, 
2006. 

De asemenea, înlăturând voalul ideologizării primei Greve de la Lupeni din 6 august 1929, 
construit în perioada comunistă, cei doi autori au oferit o privire panoramică asupra a ceea ce s-a 
petrecut prin citarea fără pärtinire a opiniilor politice de stânga, de centru şi de dreapta din presa 
vremii. Astfel a fost publicată in 2006, cartea 6 august 1929 — Ziua de Sânge de la Lupeni — relatări 
din presa vremii despre greva minerilor, sub egida Editurii Corvin. 

Volumul „Strict Secret Lupeni 1977 Filajul Continuă”. Nume de Cod: „Sârbulescu” Scriitorul 
Minerilor, lon D. Sârbu în anul grevei Ortacilor săi, se bazează pe o importantă documentare în 
arhiva C.N.S.A.S., iar sursele istorice au fost ordonate într-un efort de a creiona atât o privire 
cronologică, dar şi globală asupra desfăşurării evenimentului în fiecare exploatare minieră. 

O selecţie subiectivă în funcţie de importanţa amplitudinii faptelor în desfăşurare şi care ar fi 
avut drept punct de referință doar Lupeniul, nu ar fi reuşit cu siguranţă acest lucru. Aceasta, mai ales, 
în situaţia în care Greva minerilor din Valea Jiului a fost în esenţă un eveniment social de cea mai 
mare anvergură, spontan şi erupt din rigiditatea unui sistem care nu mai era preocupat nici măcar 
preventiv de situaţia muncitorimii şi de păstrarea unui minim echilibru social. Poate singurul neajuns 
al acestui efort de prezentare a derulării simultane a evenimentului în toate exploatările miniere este 
necitarea filelor imediat după informatie. Din altă perspectivă, poate ar fi îngreunat mult 
reconstituirea. 

Aşa cum am precizat, fiind într-o mare proporție bazat pe documente din Arhiva C.N.S.A.S., 
mai precis din fondul Corespondenţă, dosarul nr. 3594, vol. 1-2, unele mici precizări care se impun 
sunt legate de natura, limita şi complementaritatea surselor istorice pornind de la un punct de vedere 

exprimat de istoricul francez Jean François Soulet. Întrebându-se asupra cauzelor prigoanei îndârjite 
împotriva istoriei imediate — „care nu e in sine nici mai bună nici mai rea decât cea a altor perioade, 
istorie care ascultă de aceleaşi reguli şi urmăreşte aceleaşi obiective ca şi celelalte ramuri ale 
istoriei” — Soulet menţiona două constrângeri pe care le invocă scepticii scrierii istoriei imediate: 
inaccesibilitatea anumitor documente şi contemporaneitatea faptelor studiate. 

De asemenea pleda pentru reconstituirea faptelor istorice „de la ceea ce există la un 
moment dat’2, lacunele documentare netrebuind să împiedice demersurile istoriografice, „toată 
abilitatea cercetătorului constând în a se adapta tipurilor de surse disponibile şi în a scoate din ele cât 
mai mult profits. Din această perspectivă, volumul de fata este primul care apare după o lungă 
perioadă în care documente întocmite de fosta Securitate au fost clasificate şi prin urmare 
inaccesibile. Însă la fel de adevărat este faptul că acestea nu sunt totul. Nici un document nu e lipsit 
de intentionalitate. 

În ceea ce priveşte sursele istorice care compun volumul de fata, trebuie avut în vedere că 
au fost întocmite într-un anumit context politic intern, dominat de opţiunea neo-stalinistă de exercitare 
a puterii de către Nicolae Ceauşescu, context în care controlul asupra întocmirii textelor scrise era 
aproape cvasitotal. În consecință, documentele întocmite au fost puternic depolitizate iar dimensiunea 
socială complet ignorată. Prezentarea depolitizată a faptelor este elocventă din: modul în care a fost 
stabilită răspunderea asupra cauzelor declanşării grevei; omiterea referintelor la înalții responsabili de 
partid şi a atitudinii şi reacţiilor lui Nicolae Ceauşescu în cursul „vizitei de lucru” de la Lupeni. 

Astfel, răspunderea declanşării grevei este proiectată asupra cadrelor din conducerea 
Ministerului Minelor, Petrolului si Geologiei, a Combinatului Cărbunelui Petroşani, mai putin asupra 
înalţilor responsabili de partid. În fapt, rolul birocraţiei de partid în probleme economice fusese cu mult 
atrofiat, mai ales după 1972. 

Conţinutul notelor informative este depolitizat întrucât pe de o parte solicitarea informărilor a 
vizat scopuri bine determinate — stabilirea cauzelor (interne sau externe) şi a documentării modului în 
care minerii mai activi s-au implicat în desfăşurarea evenimentelor iar pe de altă parte s-au omis 
referintele la înalții responsabili de partid şi la Nicolae Ceauşescu în încercarea de a nu se devoala 
neinfaibilitatea partidului. 

În documentele Securităţii nu se menţionează nimic despre sechestrarea lui Verdeț, Negrut, 
Pană şi Ghinea, de asemenea despre atitudinea lui Nicolae Ceauşescu, pregătit iniţial să nu satisfacă 
din revendicări. De asemenea, scapă documentului scris la momentul respectiv (noi am descoperit o 
sursă postfactum, din 1994) tocmai pentru că factorul uman nu mai conta ca actor social, elemente 
de psihologie colectivă izvorâte în fond din atitudini lipsite de bun simţ. Obstinatia cu care a fost 
solicitată prezenţa secretarului general al partidului s-a datorat nu numai intenției iniţiale ca delegaţia 
minerilor să poarte convorbiri cu acesta, ci mai ales neîncrederii în Ilie Verdeț, neagreat de către 
mineri: „Verdeț, la o şedinţă anterioară, ţinută la Lupeni, atunci când un miner a cerut să li se dea 


1 Jean- François Soulet, Istoria imediată, Bucuresti, Editura Corint, 2000, p. 43. 
2 Ibidem, p. 44. 
3 Ibidem, p. 45. 

carne şi slănină, deoarece nu pot munci în mină cu cartofi şi varză, acesta i-a răspuns: «...mai întâi 
cărbune şi după aceea carne şi slănină», moment din care minerii i-au purtat pică”. 

Dimensiunea socială (precedentele, dar şi modul în care au fost administrate măsurile 
represive după încetarea manifestărilor de nemulțumire) sunt completate în acest caz, într-un mod 
fericit, depinzând doar de disponibilitatea intervievatilor de a lăsa mărturii pentru istorie, de interviurile 
orale realizate cu participanţii la grevă strânse de aceeaşi autori (Marian Boboc şi Mihai Barbu într-un 
volum anterior — „Lupeni 77. Sfânta Varvara versus Tanti Varvara” ediţia |, Cluj-Napoca, Editura 
Fundaţiei pentru Studii Europene, 2005 şi ediţia II, Deva, Editura Corvin, 2005). 

O altă capcana întinsă de camuflarea metodelor de reprimare folosite de Securitate tine de 
contextul internaţional existent după 1975. Pentru a nu cădea sub oprobiul opiniei publice 
internationale în privința nerespectării drepturilor omului şi cetăţeanului, s-a evitat pe cât posibil 
instrumentarea de condamnări cu caracter politic. În acelaşi timp, în faţa unor mari proteste, pentru a 
nu se lăsa impresia că se cedează sub presiunea lor, s-au instrumentat pentru un număr mic de 
oameni procese de drept comun pentru care Militia sau Procuratura efectuau actele premergătoare 
arestării preventive şi trimiterii în judecată. Se evita, astfel, punerea Securităţii în prim plan. 
Documentele referitoare la proces sunt redate de autori la paginile 593-601. Pentru măsurile 
preventive cel mai cuprinzător document rămâne, deocamdată, Nota-raport cuprinzând principalele 
activităţi desfăşurate de către organele noastre în Municipiul Petroşani, în perioada 2 august - 30 
septembrie 1977, (Strict Secret... pag. 623-635) sau în fondul Corespondenţă, dosarul nr. 3594, vol. 
1 la filele 344-355. 

Partea a I-a a cărții reflectă mai ales urmărirea informativă a lui Constantin Dobre şi aici 
este important de precizat că această urmărire după consumarea evenimentelor nu are în vedere 
doar personajul în sine, puterea lui de a coagula revolte, ci mai ales elucidarea măsurii în care greva 
minerilor a fost inspirată sau declanşată de factori externi. Din redarea convorbirilor din casa lui 
Constantin Dobre, consemnate în urma instalării de mijloace tehnice de ascultare, au rezultat însă 
surse secundare, poate singurele care ne ajută să reuşim un demers coerent şi contextualizat asupra 
unei perioade: ,D- „D” afirmă că a discutat problema asta şi cu generalul. [...] D-I „D” Noi n-avem 
tangenţă cu anarhistii, hoţii, bandiții, criminalii ş.a.m.d., vest - germani sau cu alte naţionalităţi. La 
nivel local ne adresăm şefului statului”. (ACNSAS, fond Corespondenţă, dosar nr. 3594, vol. 1, ff. 
228-229v). 

Sursele documentare create de fosta Securitate în cazul grevei minerilor se completează nu 
numai cu cele orale, mai sus menţionate, dar şi cu alte surse. 

Modul în care conducerea de partid a gestionat criza în contextul anului 1977, când 
iniţiativele de disidenta ale lui Paul Goma şi Vlad Georgescu au pus de asemenea mari probleme, 
este elocventă în Documente ale C.P.Ex. din 1977, publicate de Mihnea Berindei în Revista ,22”, an 
XVII, nr. 876, 19-25 decembrie 2006, p. 24-25. 

Reflectarea Grevei Minerilor din 2-3 august 1977 din Valea Jiului la Postul de Radio „Europa 
Liberă” este de asemenea prezentată de Mihnea Berindei în paginile Revistei 22. Aici aş avea poate 


un punct de vedere personal de exprimat. Datorăm echipelor succesive de la „Europa Liberă 


4 ACNSAS, fond Documentar, dosar nr. 117, vol. 5, f. 136. 

vivacitatea şi forţa de a semnala în permanenţă grozăviile regimului comunist, însă în unele situaţii 
este posibil ca dezinformarea să se fi practicat în egală măsură de-o parte şi de alta a cortinei de fier. 
Date fiind măsurile întreprinse de fosta Securitate după evenimentele din Valea Jiului, îmi este 
imposibil să cred că „22 de mineri protestatari în numele a alti 800 au izbutit să trimită o scrisoare 
ziarului francez Liberation, care a publicat-o în 12 octombrie 1977." De altfel, după mai multe 
investigaţii în Valea Jiului, Marian Boboc şi Mihai Barbu nu au identificat pe nici unul dintre semnatarii 
scrisorii. Mai mult „după 30 de ani nici unul dintre cei 22 de semnatari nu şi-a declinat identitatea." 
(Strict Secret ..., p. 78.) 

Ultima parte a cărţii conexeaza şi documente despre |.D. Sirbu — scriitorul minerilor, în anul 
marii greve a „ortacilor săi”. Este o derulare în parale! a evenimentelor din viata scriitorului petrilean în 
anul 1977, recompusă din notele întocmite de fosta Securitate. De asemenea, o scurtă privire asupra 
destinului acestui scriitor ne introduce în atmosfera terifiantä a perioadei de represiune care a urmat 
Revoluţiei din Ungaria (1956). 

Practic, entuziasmat de Revoluţia din Ungaria, Marcel Petrişor a venit la redacţia ziarului 
Teatrul, unde |.D. Sârbu lucra alături de Ştefan Popa (Ştefan Augustin Doinaş) şi le-a propus 
participarea la o eventuală manifestare studențească de protest. Cum practica Securităţii a fost să 
supradimensioneze faptele şi foarte uşor se putea invoca omisiunea de denunt, I.D. Sârbu a fost 
condamnat în consecinţă la un an de închisoare pentru infracţiunea prevăzută şi pedepsită de art. 6 
aliniatul ultim, combinat cu art. 1, lit.c din Legea 199/50 şi art. 157 Cod Penal. A doua inculpare s-a 
datorat legăturii informale dintre I.D. Sârbu şi Raul Volcinschi, în jurul căreia Securitatea a brodat un 
întreg scenariu asemănător celui din procesul Noica — Pillat, din 1960. În 1951, 1.D. Sârbu scrisese o 
piesă de teatru intitulată Sovromcărbune, pe care de altfel a dat-o spre lectură mai multor persoane, 
între care şi Raul Volcinschi. 

După 7 ani de la conceperea ei şi la 4-5 ani de când cei doi nu se mai văzuseră (în 1953 sau 
1954, I.D. Sârbu se întâlnise ultima oară cu Volcinschi) Securitatea ajunge la concluzia că „piesa are 
un caracter ostil" şi că Raul Volcinschi „i-ar fi propus s-o trimită in Franţa”. În consecință, I.D. Sârbu 
va fi condamnat pentru uneltire contra ordinii sociale, potrivit art. 209, punctul 2, lit. a, Cod Penal. 
După ieşirea din închisoare (a fost eliberat la 15 februarie 1963, prin Decretul lege nr. 5/1955), I.D. 
Sârbu a fost în atenţia Securităţii, aidoma altor deţinuţi politici. Dar despre ceea ce a rezultat din 
urmărirea sa de către Securitate, până în 1989 poate vom afla dintr-o altă carte. 

În ceea ce priveşte prezenta apariţie editorială, ea îşi aduce contribuţia la reconstituirea unui 
important eveniment din istoria perioadei comuniste, mai ales după o perioadă în care informaţiile, 
atât despre greva minerilor, dar şi despre scriitorul I.D. Sârbu, a cărui proză a fost redescoperită după 
Revoluţia din 1989, au fost lacunare şi de cele mai multe ori inexacte. 


5 Ruxandra Cesereanu, Decembrie 89. Deconstructia unei revoluţii, laşi, Ed. Polirom, 2004, p. 17. 

V. CERCETAREA STIINTIFICÀ SI VALORIFICAREA 
FONDURILOR ARHIVISTICE ALE C.N.S.A.S. PRIN 
MANIFESTĂRI ŞTIINŢIFICE ŞI EXPOZIȚII 


esting Familiale în comunism 


5 martie — 15 aprilie 2007 — 
Expoziţia C.N.S.A.S. „Univers, concentrationar şi destine familiale în 
comunism”, la sediul Bibliotecii Centrale Universitare „Lucian Blaga” din Cluj- 
Napoca. 


5-7 martie 2007 — Participare la 
lucrările Seminarului „Univers concentrationar şi destine familiale în 
comunism” organizat de Institutul de Istorie Orală al Universității „Babeş- 
Bolyai”, Cluj-Napoca, cu sprijinul C.N.S.A.S. şi al Fundaţiei Aspera. 

27 martie 2007 — Expoziţia „Biserica Ortodoxă 
Română în vremea patriarhului Justinian (1948-1977)” organizată de 
C.N.S.A.S. şi Patriarhia Română la Palatul Patriarhiei Române pe 27 martie 
2007; 8 mai 2007, Piteşti, Muzeul Judeţean Argeş, cu sprijinul Episcopiei 
Argeşului şi Muscelului; 25 mai 2007, Curtea de Argeş, Sala ,Manole” din 
Palatul episcopal, cu sprijinul Episcopiei Argeşului şi Muscelului; 8 iunie 2007, 
Câmpulung Muscel, Sala Mare a Primăriei, cu sprijinul Episcopiei Argeşului şi 
Muscelului; 9 iulie 2007, Râmnicu-Vâlcea, Centrul de conferințe „Antim 
Ivireanu”, cu sprijinul Episcopiei Râmnicului. 


10 mai 2007 - Conferința 
organizată de C.N.S.A.S., în colaborare cu Institutul de Istorie „Nicolae lorga” cu 
tema: „Securitatea — sursele istorice şi istoriografia”. Dr. Florian Banu 
(consilier superior C.N.S.A.S.) a susţinut comunicarea „Câteva considerații 
privind istoriografia Securității”. 

di 17 mai — 6 iunie 2007 — Expoziţia „Amintiri din 
Epoca de Aur — 1965-1989” organizată de Consiliul Judeţean Alba, Primăria 
Municipiului Alba, Muzeul Naţional al Unirii şi C.N.S.A.S. 


12 iulie 2007 - Expoziţia C.N.S.A.S.: 
„Despre OAMENII Făgăraşului în documentele Securității”, în incinta 
Academiei ,Brâncoveanu” Sâmbăta de Sus, cu prilejul Simpozionul 
Internaţional „Forme de represiune în regimurile comuniste” Sâmbăta de 
Sus, Făgăraş, 12-14 iulie 2007, eveniment organizat de Fundaţia „Negru Vodă” 
Făgăraş, în colaborare cu Consiliul Judeţean Braşov, Primăria şi Consiliul Local 
al Municipiului Făgăraş, Institutul de Investigare a Crimelor Comunismului în 
România, Mitropolia Ardealului, Mânăstirea „Brâncoveanu” — Sâmbăta de Sus. 

15 noiembrie 2007 — 3 februarie 
2008 — Expoziția ,,Stati la locurile voastre, tovarăşi! Experiența curajului” 
Braşov, 15 noiembrie 1987. La invitaţia Asociaţiei „15 Noiembrie 1987” Braşov 
şi a Muzeului „Casa Mureşenilor”, în perioada 15 noiembrie 2007 — 3 februarie 
2008 C.N.S.A.S. a organizat o expoziţie tematică dedicată evenimentelor din 15 
noiembrie 1987 de la Braşov. 

Expoziţia, prima de acest gen dedicată revoltei muncitoreşti şi 
operaţiunilor represive ale Securităţii şi Miliției, a avut la bază o cercetare 
exhaustivă de arhivă, cuprinzând mai multe fonduri documentare şi fotografii 
inedite din timpul evenimentelor. Expoziţia a fost gândită ca o naraţiune având 
ca suport imagistic documentele din Arhiva C.N.S.A.S. Prin urmare, aceste 
documente au fost încadrate explicativ de nouă texte, plasate tematic, 
furnizându-se astfel un cadru explicativ pentru documentele expuse. A fost 
expusă de asemenea şi o listă cu cadre ale Miliției şi Securităţii care au 
participat la operaţiunile represive instrumentate împotriva muncitorilor. 


15 noiembrie — 29 noiembrie 2007 — 
Expoziţia „Diplomaţia română — imagini din deceniul întunecat (1945 — 
1955)” organizată de C.N.S.A.S. în colaborare cu Ministerul Afacerilor Externe, 
Direcţia Arhivelor Diplomatice, cu sprijinul Arhivei Naţionale de Film şi al 
Muzeului Naţional de Istorie a României. 

21 noiembrie — 14 decembrie 2007 
— Expoziţia „Masoneria în Transilvania. Însemne, simboluri, repere” 
organizată la Muzeul de Naţional de Istorie a Transilvaniei, Cluj-Napoca prin 
colaborarea C.N.S.A.S., Muzeul National Brukenthal, Sibiu, Marele Orient al 
României, Biblioteca Academiei Române, Filiala Cluj. 


28 noiembrie 2007 — Expoziţia 
SéÉFañEnE C.N.S.A.S. „Istorici clujeni urmăriți de Securitate”, organizată în 
colaborare cu Facultatea de Istorie şi Filosofie — Catedra de Istorie 
Contemporană şi Relaţii Internationale, in Aula Minor „Regele Ferdinand |”. 

€ 9 iunie 2008 — Asociaţia „General Nicolae 
Rădescu”, Consiliul Naţional pentru Studierea Arhivelor Securităţii, Institutul 
Naţional pentru Memoria Exilului Românesc, Muzeul Militar National au 
organizat simpozionul cu tema „Generalul Nicolae Rădescu, prizonierul istoriei” 
în sala de festivități a Muzeului Militar Naţional. După prezentarea comunicărilor 
susţinute de acad. Dinu C. Giurescu, acad. Alexandru Şerbănescu, Dinu 
Zamfirescu, Claudiu Secaşiu şi Dumitru Dobre a fost vernisată expoziția 
organizată de C.N.S.A.S. cu prilejul comemorării a 55 de ani de la moartea 
generalului Nicolae Rădescu. 

VI. ABREVIERI 


ACNSAS, Arhiva Consiliului Naţional pentru Studierea Arhivelor Securităţii 
AMI, Arhiva Ministerului de Interne 

ANIC, Arhivele Naţionale Istorice Centrale 

ASR, Arhivele Statului România 

ASRI, Arhiva Serviciului Român de Informaţii 

BND, Blocul Naţional Democrat 

BOR, Biserica Ortodoxă Română 

BPD, Blocul Partidelor Democratice 

CAER, Consiliul de Ajutor Economic Reciproc 

CC al PCR, Comitetul Central al Partidului Comunist Român 
CPEx, Consiliul Politic Executiv 

CSS, Consiliul Securităţii Statului 

DGIE, Direcţia Generală de Informaţii Externe 
DGP, Direcţia Generală a Poliţiei 

DIE, Departamentul de Informaţii Externe 

DMRU, Direcţia Management Resurse Umane 
DRSP, Direcţia Regională de Securitate a Poporului 
DRSS, Direcţia Regională a Securităţii Statului 
DSS, Departamentul Securităţii Statului 

DUI, Dosar de urmărire informativă 

FND, Frontul Naţional Democrat 

FSN, Frontul Salvării Naţionale 

g-ral mr., general maior 

HCM, Hotărâre a Consiliului de Miniştri 

ISJ, Inspectoratul de Securitate Judetean 

Lt. col., locotenent colonel 

It. maj., locotenent major 

MAE, Ministerul Afacerilor Externe 

MAI, Ministerul Afacerilor Interne 

MCE, Ministerul Comerţului Exterior 

MLNR, Marea Lojă Naţională din România 

MO, Monitorul Oficial 

MONT, Mobilizarea şi organizarea naţiunii şi teritoriului 
OTV, Organizaţia Tratatului de la Varşovia 

PCM, Preşedinţia Consiliului de Miniştri 

PCR, Partidul Comunist Român 

PMR, Partidul Muncitoresc Român 

PNL, Partidul Naţional Liberal 

PNP, Partidul National Popular 

PNT, Partidul National Täränesc 

PSD, Partidul Social Democrat 

RDG, Republica Democrată Germană 
RFG, Republica Federală a Germaniei 
RPR, Republica Populară Română 

RSR, Republica Populară Română 

SIG, Supravegherea informativă generală 
SJSP, Serviciul Judetean al Securităţii Poporului 
SRI, Serviciul Român de Informaţii 

SSI, Serviciul Special de Informaţii 

TO, tehnică operativă 

Tov, tovarăş 

UM, unitate militară 

UTC, Uniunea Tineretului Comunist 


266 


VII. LISTA AUTORILOR 


Florian Banu — consilier superior C.N.S.A.S.; absolvent al Facultăţii de Istorie a 
Universităţii „Dunărea de Jos" - Galaţi (1997); doctor în istorie al Institutului de Istorie ,A.D. 
Xenopol" — laşi (2001); autor al volumului Asalt asupra economiei României. De la Solagra la 
Sovrom (1936-1956), Bucureşti, Editura Nemira, 2004 şi co-editor al mai multor volume de 
documente; autor al câtorva zeci de articole şi studii pe teme de istorie a aparatului represiv al 
regimului comunist, istoria mişcării de rezistență armată şi istorie economică. 


Denisa Bodeanu - consilier asistent CNSAS, absolventă a Facultăţii de Istorie si 
Filosofie (2002) şi a masteratului de Istorie Contemporană-lstorie Orală (2003) din cadrul 
Universităţii Babeş-Bolyai din Cluj-Napoca. Din 2004 este doctorandă în istorie la Universitatea 
Babeş-Bolyai din Cluj-Napoca. Este autoare a unor articole despre situaţia — cultelor 
neoprotestante din România între 1948-1989 şi a volumului ,Neoprotestantii din Transilvania în 
timpul regimului comunist. Studiu de caz: Baptiştii din judeţul Cluj”, 2007. 


Iuliu Crăcană - consilier superior C.N.S.A.S., absolvent al universităţii Dunărea de Jos 
din Galaţi, secţia de Istorie-Filozofie (1994-1998), studii aprofundate de istorie: „Partide şi sisteme 
politice în România — a doua jumătate a secolului al XIX-lea, prima jumătate a secolului al XX- 
lea”. Autor al mai multor studii şi articole în reviste de specialitate. Studiu publicat recent: 
Securitatea contra Paul Goma în În căutarea rostului pierdut. 20 de călăuze în cultura naţională, 
laşi, Editura Timpul, 2007. 


George Enache - consilier CNSAS, absolvent al Facultăţii de Istorie din cadrul 
Universităţii „Al. I. Cuza” din laşi. Doctor în istorie în cadrul aceleiaşi universităţi cu o teză privind 
relaţiile stat-culte în România „democraţiei populare”. Volum recent: Ortodoxie şi putere politică în 
România contemporană, Bucureşti, Editura Nemira, 2005. 


Nicolae Ioniţă — consilier asistent C.N.S.A.S., absolvent al Facultăţii de Arhivistică din 
cadrul Academiei de Poliţie “Al. loan Cuza”. Studiu publicat recent: Francmasoneria română in 
dosarele Securităţii. Între „procesul francmasonilor” şi problema „Oculta” în Tudor Sälägean, 
Marius Eppel (coord.), Masoneria în Transilvania. Repere istorice, Cluj Napoca, Editura 
International Book Access, 2007. 


Elis Neagoe-Pleşa — consilier principal C.N.S.A.S., absolventă a Facultăţii de Istorie a 
Universităţii Bucureşti (2000); studii aprofundate în cadrul Universităţii Bucuresti (2003); 
doctorand în istorie al Universităţii Bucureşti; coautor şi coeditor al mai multor volume; autor al 
unor studii pe teme de istorie a comunismului românesc. Lucrare recentă: Brazii se frâng, dar nu 

se îndoiesc, vol. VII, Rezistenţa anticomunistă din Munţii Apuseni, Baia-Mare, Editura Marist, 
2007 (coautor). 


Liviu Pleşa — consilier superior C.N.S.A.S., absolvent al Facultăţii de Istorie şi Filologie 
a Universităţii „1 Decembrie 1918” Alba Iulia (1999), doctorand al Universităţii „1 Decembrie 1918” 
Alba lulia, cu tema Elita istoricilor ardeleni şi Securitatea (1945-1965). Coautor şi coeditor al mai 
multor volume, autor al unor studii pe teme privind mişcarea de rezistenţă armată, organizarea şi 
activitatea Securităţii, represiunea împotriva intelectualilor etc. Lucrare recentă: Brazii se frâng, 
dar nu se îndoiesc, vol. VII, Rezistenţa anticomunistă din Munţii Apuseni, Baia-Mare, Editura 
Marist, 2007 (coautor). 


Raluca Nicoleta Spiridon — consilier principal CNSAS, absolventă a Facultăţii de 
Istorie, Universitatea din Bucureşti (1998); Master în Istoria ideilor şi a mentalităților, Facultatea 
de Istorie a Universităţii din Bucureşti (2005); Volum recent: Intelectualii români în arhivele 
comunismului, Bucureşti, Editura Nemira, 2006 (în colaborare). 


Liviu Täranu — consilier superior CNSAS, absolvent al Facultăţii de Istorie din cadrul 
Universităţii „Al. |. Cuza”, laşi, (1998), doctor în istorie (2006). Este autorul mai multor studii pe 
teme de istorie a comunismului românesc, precum şi a unor volume publicate în colaborare. 
Lucrare recentă: România în Consiliul de Ajutor Economic Reciproc (1949-1965), Bucureşti, 
Editura Enciclopedică, 2007. 


Valentin Vasile — consilier asistent CNSAS, absolvent al Facultăţii de Istorie, Universitatea 
din Bucuresti, promoţia 2002. Absolvent Master „România în secolul XX”, Facultatea de Istorie, 
Universitatea din Bucuresti, 2004. Volum recent: Dicţionar de Istoria românilor, Bucuresti, Editura 
Meronia, 2007 (coautor). 

